
Zborul se învaţă şi nu se învaţă. Ca şi pictura, muzica sau 
orice alte activităţi artistice, dacă nu ai chemare nu vei face 
nimic calitativ. Vei zbura dacă vei zbura, dar destul de mediocru. 
Pentru un zbor de calitate este nevoie de acei har numit talent. 
Este nevoie de pasiune şi de dăruire, pentru că zborul nu este o 
activitate oarecare, doar o desprindere de pe Terra, ci o înălţare 
către Zei, o înălţare către... infinit, căci, la urma urmei, spaţiul 
este infinit. Şi dacă n-ai chemare, nu vei putea fi un bun 
zburător. 

Această carte se adresează nu atât acelor zburători 
menţionaţi între coperţile ei, spre onoarea, mândria şi bucuria 
sufletului lor, cât mai aies urmaşilor acestora, celor care i-au 
cunoscutsau, mai degrabă, nu i-au cunoscut... 

Apoi, pe cale de consecinţă, această carte este, deşi 
subiectivă, un fragment de istorie aeronautică, este un manual 
de iniţiere în tainele profesiei de aviator, dar este şi glosar 
aeronautic. 

CAPITOLUL 1 


Nu am putea cuceri singuri Everestul! 

... Ce a însemnat pentru noi Şcoala de aviaţie? Un drum în viaţă, tot ceea ce am fost şi 
suntem. Cu aceste gânduri am poposit, într-o dimineaţă, aici pe locurile unde ne-au crescut aripi 
nouă tinerilor îndrăzneţi. 

... Un scârţâit prelung şi personalul a oprit într-o gară din Câmpia Română: Boboc (judeţul 
Buzău). Pornim pe drumul mărginit de plopi, aduşi aici şi orânduiţi de mâinile grijulii ale elevilor- 
piloţi din Şcoală. în faţă se profilează clădirile mari, cu sălile de clasă şi laboratoarele, cu 
dormitoarele şi mai încolo, dincolo de parc şi platoul obişnuit de adunare, popotele, sala de sport, 
terenurile de sport, blocurile de locuinţe. După toate astea - aerodromul, cu punctele de zbor şi pista 
betonată. Am păşit pe aceeaşi alee străjuită de pomi. O clădire masivă ce domină şi parcul, şi platoul, 
şi împrejurimile ne-ndeamnă la amintiri. Şcoală a aripilor româneşti, cu o tradiţie bogată, ale cărei 
începuturi se confundă cu înseşi începuturile aeronauticii române. De pe ultima treaptă a scării largi 
a pavilionului de învăţământ ţi se deschide în faţa ochilor perspectiva parcului din mijlocul şcolii, cu 
alei mărginite de peluze de flori şi arbuşti, cu pâlcuri de brazi, cu bănci umbrite. în inima parcului, 
între brazi se înalţă ca un simbol monumentul lui Aurel Vlaicu. Aici totul îţi vorbeşte prin forţa 
imaginilor despre un adevăr: şi noi ne-am pus capacitatea, imaginaţia şi puterea de creaţie în slujba 
propăşirii aeronauticii române! Se cuvine dar, relevând secvenţe dintr-un drum de decenii al şcolii 
aripilor româneşti, să ne aplecăm privirea asupra paşilor făcuţi pentru transformarea unui vis în 
realitate: zborul - profesia noastră. 

“Everestul” pe care elevii-piloţi admişi în S.S.A.C. şi-au propus să-l cucerească comportă un 
mare efort, în acest caz reuşita acţiunii depinzând aproape exclusiv de partenerii de “ascensiune”. 
Pentru că oricât de bine ţi-ai fi luminat drumul de nobleţea ţelului de a cuceri marele pisc, marea 
performanţă, oricât de bine ai fi înarmat pentru drum, totul depinde, în acest caz, de noi plus, în 
aceeaşi (dacă nu şi în mai mare) măsură de “echipaj”. Chestiunea are, înainte de toate, un aspect 
filosofic de tip social: aeronautica înaintează în istorie prin intermediul promoţiilor (=generaţiilor ). 
Pentru că, pe drept cuvânt, în ce priveşte cunoaşterea, fiecare generaţie se reazemă pe umerii celei 
anterioare. Noi am acumultat munţi de fapte în aeronautică. Oricum (şi din păcate !), în materie de 
înţelepciune, fiecare generaţie porneşte ca şi cum s-ar afla la zero, ca şi cum nici o generaţie n-ar fi 
precedat-o. într-un sens fiecare generaţie încearcă să reinventeze roata... începând de la Christos, pe 
pământ s-au perindat aproximativ 80 de generaţii. Dacă fiecare generaţie ar fi învăţat umanitatea de 
la cea precedentă, lumea de astăzi ar fi complet diferită. Dar nu s-a găsit încă nici o cale prin care 
înţelepciunea comportamentală să poată fi efectiv transferată de la precursori la urmaşi. Evident, 
tinereţea are marele apanaj de a fi proaspătă, de a se mula după trebuinţele sociale, de a duce mai 
departe ceea ce i-a fost încredinţat de înaintaşi. Numai că recunoaşterea acestor virtuţi nu se poate 
suprapune ideii potrivit căreia, în sine, tinereţea reprezintă progresul, indiferent de ambianţă, mediu, 
tradiţie. I-am admirat întotdeauna pe acei tineri energici, vii, competenţi, capabili să mişte chiar 
munţi din loc, dar care înţeleg că încă nu ştiu totul, că aeronautica este un mecanism mult mai 
complicat pe cât poate să pară la un moment dat. Bineînţeles că vârsta în sine nu transformă un ... 
aviator prost într-unul inteligent. Rolul vârstei şi al experienţei este acela de a face o persoană 
capabilă, mai competentă, iar o persoană inteligentă, mai înţeleaptă. în cazul nostru, în fiecare an am 
învăţat ceva important, am învăţat de la cei din jur să facem ceva mai bine. Nu avem nevoie decât să 
privim înapoi la primii ani după ce am terminat colegiul şi, respectiv, şcoala de aviaţie, ca să ne 
“înspăimântăm” cât de puţine cunoşteam atunci... Toate astea par de necrezut unui tânăr care, la 
vârsta de 18 ani (cam cât aveam fiecare dintre noi atunci când am “intrat” în S.S.A.C.), este înclinat 
să creadă că el posedă înţelegerea completă a vieţii. Am remarca faptul că fiecare aviator (sau 
colectivitate = promoţie) îşi făureşte propriul drum caracteristic, trăieşte propria sa experienţă pornit 
să escaladeze un pisc. Credem că Promoţia 1975 de aviatori a S.S.A.C. confirmă aceste opinii.Am 
pornit la drum pentru întocmirea acestei schiţe de istorie sub impresia, dar şi convingerea că pentru a 

învăţa este nevoie de informare profundă şi deplină. Ca să culegi este obligatoriu să semeni! în 
aeronautică experienţa înaintaşilor este esenţială, de aceea această experienţă trebuie “spusă” prin 
toate mijloacele. Nu ne putem cuceri singuri “everestul”! în aeronautică înţelepciunea născută din 
experienţă este necesară mai mult ca oriunde în propria noastră viaţă. Zborul este, în esenţă, un 
mijloc de locomoţie, dar, dintre toate mijloacele de locomoţie, este cel care se îndepărtează cel mai 
mult de natura terestră a fiinţei umane. Din antichitate, de când a ridicat ochii spre cer, omul şi-a 
dorit să atingă perfecţiunea, să fie mai aproape de Dumnezeu. Unii, cei mai înzestraţi şi mai 
performanţi au reuşit ceea ce mulţi alţii doar visează, aceştia sunt piloţii de aeronave. Pentru a atinge 
norii sau să se ridice dincolo de ei, aceştia trebuie să facă dovada unor calităţi deosebite \ Exigenţele 
de selecţie pentru această profesie sunt foarte stricte, avizul pozitiv este obţinut de 25-30% dintre 
candidaţi; expertizele medicale şi psihologice se fac cu maximum de rigurozitate în instituţii 
specializate în medicină şi psihologie aeronautică. Pregătirea polivalentă se remarcă printr-un nivel 
ridicat în domenii variate, de factură tehnică, informatică, meteorologie, navigaţie, geografie, 
fiziologie şi psihologie aeronautică, limbă engleză specifică acestei profesii - fiind vorba de o 
investiţie majoră şi de lungă durată pentru atingerea performanţei necesare. Astfel, pentru ca un pilot 
să devină pilot comandant de linie are nevoie de aproximativ 10 ani de pregătire, studii, 
antrenamente, simulatoare de zbor, piloţii români fiind instruiţi şi calificaţi pe avioane ultramoderne 
competitive pe plan mondial. Rolul personalului aeronautic civil navigant, cel puţin în ultimii ani, a 
cunoscut o adevărată revoluţie, atât prin fundamentarea atribuţiunilor la bord, cu precădere în situaţii 
critice şi de urgenţă, cât şi prin alinierea la cerinţele organismelor internaţionale de profil în 
atingerea performanţei ridicate în pregătirea profesională; activităţi curente de training, „crew 
resourse management”, simulatoare, cunoaşterea mijloacelor de salvare aflate în dotarea 
aeronavelor, tehnicile de manevrare a acestora, pregătire împotriva atacului cu bombă şi a acţiunilor 
de deturnare, cunoaşterea şi circulaţia bunurilor periculoase aflate la bordul aeronavelor, pregătirea 
în vederea acordării primului ajutor în situaţii de îmbolnăviri, răniri, accident, catastrofe. Scopul 
primordial al activităţii personalului aeronautic civil navigant este transportul pasagerilor în condiţii 
de maximă siguranţă, obiectiv asigurat de un dublu manageriat; cel tehnic executat de personalul de 
conducerea aeronavelor şi cel social ca rezultat al atribuţiunilor personalului de cabină. Analiza 
specificului activităţii de pilotaj, conduce la încadrarea piloţilor în categoria “operatorilor de sistem”, 
relaţia om-maşină fiind determinată de utilizarea tehnologiei informatice, de la controlul direct la 
controlul mediat tehnologic în care ponderea proceselor intelectuale s-a amplificat foarte mult. 

CAPITOLUL 2 


Fără trecut nu ar fi prezent 
(începuturile instruirii pentru aviaţia civilă) 

Privim în urmă, prin timp, la prima promoţie de piloţi români. Vedem păşind pe poarta 
întâiei şcoli româneşti de pilotaj pe acei entuziaşti, dornici să devină zburători. 

... Era în anul 1911, în luna aprilie. începe să funcţioneze prima şcoală de pilotaj din 
România şi unică în sud-estul Europei, având în dotare patru avioane, pe aerodromul Chitila, 
amenajat pentru zbor în august 1910. Bazele ei s-au pus încă din 1909, în 20 noiembrie, la iniţiativa 
avocatului Mihai Cerchez (originar din Bârlad), când Tribunalul Ilfov înregistra actul “contract de 
societate” pentru constituirea unei societăţi având drept scop “completarea locomoţiunii aeriene sub 
toate formele”. La inaugurarea din 15 august 1910, prilej cu care a avut loc şi o demonstraţie aeriană, 
în hangare se aflau deja patru avioane: un avion tip “Wright” şi un altul tip “H. Farman ”, un 
monoplan “Santos-Dumont” tip “Demoiselle” şi avionul locotenentului Rodrig Goliescu. Piloţii 
instructori erau aduşi din Franţa: întâi Guillemin, apoi Michel Molia, Charles Viallard şi Louis 
Martinez-Rex. 

Ministerul de război a detaşat ca elevi-piloţi la această şcoală şase ofiţeri; la aceştia s-a 
adăugat un voluntar civil, Polihroniade Vacas (rudă a lui Cerchez, un tânăr de numai 18 ani). La 
03.10.1911, Polihroniade Vacas este cel care a executat primul raid la distanţă cu un avion Farman 
dotat cu un motor de 50CP, pe ruta Bucureşti- Buzău-Roman. în şcoală, pregătirea a început cu ... 
conducerea motocicletei şi a automobilului. Pe atunci acestea erau cele mai iuţi mijloace de 
deplasare terestră şi se aprecia că învăţarea conducerii lor ajută la dezvoltarea reflexelor necesare 
unui pilot în manevrarea avionului. Urma antrenamentul în avion, executându-se la sol feluritele 
manevre ce trebuiau efectuate în aer. Nu erau însă avioane cu dublă comandă. Instructorul dădea 
indicaţii teoretice la sol; în aer elevul pilot trebuia să se descurce după cum se pricepea... Deci 
zborul se executa direct în simplă comandă şi se autoriza de către instructor în momentul în care 
avea convingerea că elevul-pilot este sigur pe acţiunile lui, are deprinderile bine formate în ceea ce 
priveşte lucrul cu comenzile avionului şi cu coordonarea acestora pentru executarea evoluţiilor 
necesare zborului de la decolare până inclusiv la aterizare. Totodată instructorul urmărea starea 
psihică a elevului-pilot, dacă acesta este hotărât şi stăpân pe acţiunile lui, dornic şi capabil în a 
executa zborul. Aprecierea pregătirii elevului-pilot pentru zborul în simplă comandă şi aprobarea 
executării acestuia, se constituia într-un act de mare responsbilitate din partea instructorului, el 
trebuind să ţină seama atât de momentul ales cât şi de pregătirea psihică a elevului pilot privind 
zborul pe care urma să-l execute. în anul 1909, în timp ce Mihai Cerchez strângea documentaţia şi 
fondurile necesare pentru înfiinţarea Şcolii de pilotaj de la Chitila, George Valentin Bibescu încerca 
să înveţe singur să zboare cu un avion Bleriot echipat cu motor Anzani de 18CP. în cursul aceluiaşi 
an Bibescu a plecat în Franţa unde a urmat şcoala de pilotaj de la Pau condusă de Bleriot. La 10 
ianuarie 1910 acesta va obţine brevetul de pilot care-1 situează al douăzecilea din lume. în anul 1911, 
luna mai, s-a înfiinţat, pe aerodromul Cotroceni, a doua şcoală de pilotaj din România, condusă de 
George Valentin Bibescu. Această şcoală folosea trei avioane “Bleriot” cu un singur rând de aripi şi 
era cunoscută şi sub numele de “Şcoala monoplaniştilor”. De altfel, la 01.06.1911, prinţul Bibescu 
devine primul instructor de zbor român. 

în timp ce prima Şcoală de pilotaj de la Chitila îşi încheia activitatea din lipsă de fonduri şi 
avioane, după ce a pregătit şapte piloţi şi a brevetat alţi doi piloţi ...la 01.08.1912 şi-a început 
activitatea Şcoala de pilotaj a Ligii aeriene, tot la iniţiativa prinţului Bibescu. înarmat cu o bogată 
experienţă, căpitanul Bibescu a construit la Băneasa, vis-a-vis de actualul aeroport, un aerodrom (al 
treilea aerodrom din ţară) şi tot aici a înfiinţat Şcoala de pilotaj. Bibescu a cumpărat din Franţa patru 
avioane de tip Bleriot, cu motoare de 50CP, două avioane Farman biplane, cu două locuri şi motoare 
de 80CP şi un avion monoplan Pinguin pentru rulaje la sol. în loc de hangare au fost montate pe 
aerodrom câteva corturi mari, unde au fost adăpostite cele şapte avioane ale Şcolii. Este demn de 

reţinut că în anul 1913 Liga Aeriană Română angajează pe lt. Dr. Victor Anastasiu pentru a acorda 
asistenţă medicală piloţilor, acesta fiind primul medic român dedicat acestei noi activităţi umane. 

în anul 1914 ia fiinţă pe aerodromul Băneasa prima Şcoală de pilotaj sportiv din România. 
Aceasta este organizată de Liga Naţională Aeriană. Şcoala era dotată cu şapte avioane Bleriot, două 
biplane Farman, un monoplan Rumpler, două hangare şi un atelier de reparaţii. De la Promoţia de 
piloţi 1915 a rămas ca tradiţie obiceiul ca după primul său zbor în simplă comandă pilotul să fie dat 
de trei ori cu fundul în nişte scaeţi, cu scopul de a deveni mai sensibil şi a simţi zborul cât mai bine, 
ferindu-se a lua, la aterizare, contact brutal cu pământul... 

în contextul dezvoltării aeronauticii mondiale, în anul 1920, prin Decretul no.2705 din 26 
iunie, a fost înfiinţată Aviaţia Civilă încadrată la Ministerul Comunicaţiilor, iar ulterior, în iulie 
1925, se deschide experimental prima linie internă de transport aerian de pasageri Bucureşti - Galaţi, 
cu avioane Potez-15, cu un singur loc pentru pasageri. Ulterior, la 24.09.1926, Direcţia Aviaţiei 
Civile deschide oficial traficul aerian intern - curse regulate, cu zece avioane De Havilland-9, de 2 
pasageri, şi cinci avioane Ansaldo, care au ieşit repede din exploatare, nefiind rentabile. Instruirea în 
Şcolile de aviaţie devine tot mai complexă, adaptată noilor dezvoltări aeronautice, astfel, în anul 
1928 a început să activeze Şcoala de zbor de noapte, pentru prima dată în ţara noastră, pe 
aerodromul de la Pipera, în cadrul Centrului de instrucţie al aeronauticii. 

în acelaşi an 1928, pe 2 august, odată cu achiziţionarea unor avioane modeme ( Spad-56, 
Potez-32, Fokker-7A şi B), se redeschid liniile aeriene interne: Bucureşti - Galaţi - Chişinău, 
Bucureşti - Iaşi - Cernăuţi, Bucureşti - Cluj, Bucureşti - Constanţa. 

Pe 15 noiembrie 1928 s-a înfiinţat Şcoala de propagandă şi pilotaj “Voievodul Mihai”, la 
Băneasa. La această Şcoală se puteau înscrie tineri de minim 16 ani, din orice clasă socială. 
Cursurile teoretice începeau pe 15 noiembrie şi se terminau, cu un examen, pe 15 mai. La aceste 
cursuri se predau: dreptul aerian, istoria aviaţiei, aplicaţiile aviaţiei, igiena aviatorului, meteorologie, 
motoare, construcţii de avioane, tehnologie, întreţinerea şi verificarea avionului, navigaţia aeriană, 
instrumente de bord şi reguli de pilotaj. Pregătirea în zbor dura din iunie până în octombrie. 

în anul 1939 (15 mai) a fost amenajat terenul de zbor de la Ziliştea (Boboc) - judeţul Buzău, 
pe pământurile cu care au fost împroprietăriţi cei decoraţi cu ordinul “Virtutea Aeronautică”. în 1940 
s-a construit primul hangar de beton. După sosirea Misiunii germane, aerodromul a fost pus la 
dispoziţia acesteia; în 1942 s-a terminat pista betonată, construită de germani şi prevăzută cu 
încălzire electrică care să împiedice depunerile de zăpadă. După război, la 01.12.1954, Şcoala 
militară de ofiţeri de aviaţie “Aurel Vlaicu” din Tecuci se uneşte cu Şcoala militară de aviaţie nr.3 
Buzău, păstrând acelaşi nume. Şcoala militară de ofiţeri de aviaţie “Aurel Vlaicu” se mută 
(28.10.1958) pe aerodromul Ziliştea (Boboc) - judeţul Buzău. La 1 Octombrie 1959 începe 
şcolarizarea piloţilor pentru transportul aerian civil în cadrul Şcolii militare de ofiţeri de aviaţie 
“Aurel Vlaicu”, de la Boboc - judeţul Buzău. Instruirea se desfăşura conform planului de învăţământ 
militar, cu deosebirea că elevii-piloţi nu se treceau pe avion reactiv în anul terminal. Trecerea pe 
avioane bimotoare de transport se făcea la TAROM. Absolvenţii primeau gradul de locotenent în 
rezervă. La 31 decembrie 1961 Şcoala militară de ofiţeri de aviaţie “Aurel Vlaicu” a fost 
transformată în Şcoala militară superioară de ofiţeri de aviaţie “Aurel Vlaicu”, cu durata de patru 
ani. Absolvenţii aveau dreptul ca, în urma unor examene de diferenţă la Facultatea de mecanică, să 
obţină diploma de inginer mecanic. Ca urmare a acordului (1 septembrie 1964) stabilit între Aviaţia 
civilă, TAROM şi Ministerul Apărării Naţionale, pregătirea elevilor-piloţi pentru TAROM începe să 
se desfăşoare după planurile de învăţământ elaborate de Aviaţia civilă. Astfel, în cadrul Şcolii 
militare se înfiinţează o secţie aparte de învăţământ, iar pregătirea de zbor se va face pe avioane IAR- 
813, IAR-818, apoi pe MR-2, iar în ultimul an pe LI-2. De asemenea, se creează funcţia de locţiitor al 
şefului Şcolii pentru zbor şi învăţământ pentru aviaţia de transport şi utilitară. Prima persoană numită 
în această funcţie a fost comandorul Aurel Pruia. Astfel, aviaţia civilă - TAROM, prin Promoţiile pe 
care le-a pregătit în Şcoala Superioară de Ofiţeri de Aviaţie “Aurel Vlaicu” a început să-şi satisfacă 
necesarul de piloţi, cu echilibrarea anuală a nevoilor de încadrare. Totuşi, pregătirea ca pilot de linie 
aeriană pe avioanele modem multimotoare, care se făcea direct în cadrul zborurilor comerciale, 
începuse să-i depăşească, astfel încât, la 1 iunie 1967, prin HCM 1409, s-a înfiinţat la Băneasa 

CAVALERII SPAŢIULUI TRIDIMENSIONAL - Promoţia 1975 


Centrul de antrenament şi perfecţionare a personalului din Aviaţia civilă(CAPPAC) care, în 1971, îşi 
schimbă denumirea în Centrul de instruire a personalului aeronautic (CIPA), primul director al 
acesteia fiind numit comandorul aviator-inginer Constantin Baltă. 

CAPITOLUL 3 


CONTEXTUL AERONAUTIC NAŢIONAL 

Perioada 1945 -1975, adică de la terminarea celui de al doilea război mondial şi până la 
“intrarea pe piaţă” a Promoţiei 1975 de piloţi civili care şi-au început instruirea profesională 
specifică în cadrul Şcolii Superioare de Aeronautică Civilă, este una care ar putea fi lesne numită 
„creşterea şi descreşterea aeronauticii româneşti”. 

Referitor la aeronautica civilă, aceasta a avut soarta sa dintotdeauna: a fost constant aidoma 
unei mingi de ping-pong, jucată funcţie de interesele momentului. Iată, pe scurt, pentru perioada 
aleasă, parcursul acesteia: 

Anul 1945: Din ianuarie sunt desfiinţate majoritatea şcolilor de aviaţie. Sunt desfiinţate şi 
batalioanele de paraşutişti. Sunt desfiinţate ASRPA şi aerocluburile Braşov, Prahova şi Oltenia. 
Măsurile, dictate de URSS, aveau în vedere un singur scop: distrugerea completă a aviaţiei române. 
Uzinele IAR sunt desfiinţate forţat de sovietici, utilajele confiscate şi transportate în URSS. Uzinele 
se vor profila pe producerea unor tractoare primitive de model sovietic. Din iulie începe acţiunea de 
readucere în România a Corpului aerian român aflat în Slovacia şi Cehia, total decimat şi cu moralul 
la pământ. La 8 august sunt desfiinţate LARES şi se înfiinţează Societatea de Transporturi Aeriene 
Româno-Sovietice (TARS), cu unicul scop de a înfeuda transporturile aeriene româneşti 
URSS.Aviaţia militară a României este reorganizată, având în componenţă Flotila 1 vânătoare, 
Flotila 2 vânătoare, Flotila 3 Asalat, Flotila 4 Picaj, Flotila 5 Bombardament greu, Flotila 6 
Informaţie, în plus unităţi de aerotransport-legătură, hidroaviaţie şi aerostaţie. Dotarea era compusă 
exclusiv din avioane de producţie germană, românească şi italiană. 

Anul 1946: Seria măsurilor vexatorii continuă. Astfel sunt desfiinţate toate aerocluburile şi toate 
asociaţiile sportive de aviaţiei, toate şcolile, iar bunurile lor, inclusiv avioanele, sunt confiscate de 
stat. Este închisă şi fabrica SET din Bucureşti. Este înfiinţat Aviasanul, în cadrul Ministerului 
Sănătăţii. Direcţia aviaţiei civile trece de la MApN la Ministerul Comunicaţiilor şi Lucrărilor 
Publice. TARS redeschide linia aeriană Bucureşti-Praga, care în curând va fi reînchisă. 

Anul 1947: întreprinderea IC AR este reprofilată, astfel este complet lichidată de comunişti în 
România performanta industrie aeronautică românească, pentru aproximativ două decenii, fapt cu 
consecinţe profund negative, resimţit din plin până astăzi. Numărul avioanelor militare este redus la 
numai 168 de aparate, adică aproximativ 15% din câte avea România în 1939,ultimul an de pace. 
Odată cu abdicarea forţată a Regelui Mihai este desfiinţat Aeroclubul Regal al României, înlocuit cu 
Federaţia Aeronautică Română (F.A.R.) 

Anul 1948: Seria măsurilor represive continuă. Comuniştii se infiltrează în toate structurile 
organizatorice ale aviaţiei. U.R.S.S. doreşte ca în România armata aerului să fie dependentă integral 
de structurile de comandă sovietice şi importurile de avioane şi material volant să se facă exclusiv 
din această ţară. Cu toate acestea sunt menţinute în forţele aeriene ale R.P.R. şi avioane de producţie 
germană şi română, care au participat la cea de a doua conflagraţie mondială. începe "oficial" 
Războiul Rece. 

Anul 1949: Comanda aviaţiei devine Comandamentul Aviaţiei, subordonat exclusiv "aviaţiei 
militare. Aviaţia militară este dotată cu primele avioane de producţie sovietică, cu motor cu piston. 
La Braşov producţia de avioane este reluată foarte modest: inginerul Radu Manicatide construieşte 
vionul IAR-811, iar Iosif Şilimon planorul IS-2. 

Anul 1950: Sunt reînfiinţate o serie de şcoli de aviaţie, în special sportive, după o organigramă 
integral sovietică. Reînfiinţarea batalionului de paraşutişti al armatei R.P.R. Aviaţia militară este 
rebotezată în Forţele Aeriene Române (F.A.M.), iar Comandamentul Aviaţiei devine 
Comandamentul Forţelor Aeriene Militare (C.F.A.M.). Traian Vuia se reîntoarce în România, va 
muri două luni mai târziu. Este înmormântat la cimitirul Bellu din Bucureşti. 

Anul 1951: în dotarea forţelor aeriene româneşti întră primele avioane cu reacţie, de producţie 
sovietică (IAK-17 şi IAK-23), total depăşite tehnic de avionul Mig-15. 

Anul 1952: Intră în dotare avionul Mig-15, evidenţiat în luptele din Coreea ca unul din cele mai 
performante din lume. Se dezvoltă paraşutismul sportiv prin înfiinţarea a încă 9 centre. în strategia 
militară a URSS armatele ţărilor satelite trebuiau să dezvolte mult această armă, în vederea unei 
invazii masive a Occidentului. 

Anul 1953: Este creat Codul Aerian Român, opera lui Alexandru Danielopol. Tot la sugestia lui 
Alexandru Danielopol transporturile sunt organizate în două ministere separate, aviaţia şi marina, 
care depind acum de Ministerul Transporturilor Navale şi Aeriene (M.T.N.A.). Este militarizată şi 
aviaţia sportivă, fiind preluată de aşa numita Asociaţie Voluntară pentru Sprijinirea Apărării 
PatrieiţA.V.S.A.T.) - de model sovietic. Se dezvoltă în continuare paraşutismul militar şi sportiv. 
Radu Manicatide construieşte la Braşov primul avion românesc bimotor: IAR-814. 

Anul 1954: La 18 septembrie sunt desfiinţate TARS şi se înfiinţează TAROM. întră în funcţiune 
întreprinderea de reparat avioane de la Bacău. 

Anul 1956: în dotarea aviaţiei civile intră avionul 11-14, dotat cu motoare cu piston. 

Anul 1958: O delegaţie PMR şi guvernamentală română, condusă de Gheorghe Gheorghiu-Dej, 
vizitează Extremul Orient, la bordul a două avioane TAROM 11-14. Piloţii români au reuşit 
performanţa remarcabilă să zboară cu acest avion cu o rază mică de acţiune până la Phenian, Beijing, 
Ulan Bator, Hanoi, Rangoon etc. Justin Capră şi Ion Munteanu construiesc, înaintea americanilor, 
proiectul unui motor reactiv pentru zborul individual (aşa numitul rucsac de zbor) şi sunt efectuate 
primele încercări reuşite, la Băicoi. Brevetul va fi obţinut în 1961. Hermann Oberth lucrează pentru 
NASA la Huntsville - Alabama. 

Anul 1959: Unificarea D.G.F.A.C. cu TAROM. Apare cartea "Das Mondauto" ("Automobilul 
lunar") al lui Hermann Oberth. 

Anul 1960: începutul diminuării treptate şi prudente a influenţei sovietice în România. O primă 
consecinţă este demilitarizarea aviaţiei sportive, care trece la Uniunea pentru Cultură Fizică şi Sport 
(U.C.F.S.). Aeroclubul Central al R.P.R. devine Federaţia Română de Aviaţie (F.R.A.). La Bucureşti 
este produs de un colectiv condus de cunoscutul inginer Radu Manicatide avionul multifuncţional 
IAR-818, avion STOL, cu o rază de acţiune de 1.000 km. Gheorghe Iancu este campion mondial la 
lansarea pe timp de noapte. 

Anul 1961: Octavian Băcanu stabileşte un nou record mondial de distanţă pe circuit închis, cu 
avionul românesc IAR-814, zburând 4.462,87 km. Gheorghe S. Popoiu brevetează avio-elicopterul, 
avion cu decolare şi aterizare verticală. în dotarea TAROM întră primul avion modem de pasageri, 
11-18, lung-curier, dotat cu patru motoare turbopropulsoare, cu o capacitate de până la 119 pasageri. 
Anul 1962: înfiinţarea primelor subunităţi militare de elicoptere. Un avion TAROM de tip 11-18, 
aflat în plină traversare a Mării Egee, în pană totală de motoare, aterizează pe burtă pe un teren 
agricol în Cipru. Măiestria deosebită a echipajului a salvat vieţile tuturor celor aflaţi la bord. 

Anul 1963: Prima acţiune de salvare întreprinsă de un elicopter românesc: sunt salvaţi 22 de 
marinari turci de pe un vas naufragiat în Marea Neagră. 

Anul 1964: înfiinţarea Direcţiei Generale a Aviaţiei Civile, subordonată MTANA, separată de 
compania TAROM. Radu Manicatide construieşte hidroavionul IAR-818 H-hidro. 

Anul 1965: Nicolae Ceauşescu, devenit de facto persoana nr. 1 în stat, este decis să dezvolte 
industria românească de armament şi sa relanseze industria aeronautică. România aderă la 
Organizaţia Aviaţiei Civile Internaţionale. 

Anul 1966: Un avion 11-14 al TAROM traversează pentru prima dată Atlanticul. 

Anul 1968: Nicolae Ceauşescu impune în martie, la plenara CC al PCR, un amplu program de 
dezvoltare a industriei de armament, inclusiv a celei aeronautice. Se înfiinţează Centrala industrială 
de mecanică fină şi aeronautică. 

Anul 1969: Sunt fabricate primele avioane sub o licenţă occidentală, avionul britanic de pasageri 
BN-2, dotat cu două motoare cu piston. Este inaugurat aeroportul internaţional de pasageri de la 
Otopeni, rebotezat după Revoluţie în Aeroportul Internaţional "Henri Coandă". Direcţia Generală a 
Aviaţiei Civile este înglobată în Departamentul Transporturilor Auto, Navale şi Aeriene din cadrul 
Ministerului Transporturilor şi Telecomunicaţiilor. Cu un avion 11-18 TAROM reuşeşte să 
înconjoare pământul. 

Anul 1970: împreună cu alte ţări comuniste România aderă la programul sovietic spaţial 
"Intercosmos". 

Anul 1971: Se înfiinţează la Bucureşti prima facultate de construcţii aeronautice, devenită din 1974 
Facultatea de Aeronave, facultate care va pregăti specialişti remarcabili. Este importat din URSS 
curierul mediu An-24. Direcţia Generală a Aviaţiei Civile devine Consiliul Aviaţiei Civile. Este 
produs la Braşov, iniţial din piese livrate integral din Franţa, apoi asimilat în întregime, elicopterul 
IAR-316-B (Alouette III). 

Anul 1972: Este înfiinţată fabrica de avioane de la Craiova, care are ca obiectiv fabricarea primului 
avion militar cu reacţie românesc - IAR-93. Ceauşescu decide reînglobarea aviaţiei civile în cadrul 
M.Ap.N. în dotarea TAROM întră primul lung-curier cu cu reaţie: 11-62. Henri Coandă încetează la 
Bucureşti din viaţă, este înmormântat la cimitirul Bellu. 

Anul 1974: Sunt importate primele avioane Boeing 707, astfel România devine primul stat din 
Pactul de la Varşovia dotat şi cu avioane de pasageri americane. Primul zbor al subsonicului IAR-93. 
Anul 1975: întreprinderea de reparat avioane din Bacău este reprofilată pe construcţia de avioane, 
unde se va produce, sub licenţă, avionul sovietic sportiv LAK-52. Este produs la Braşov, sub licenţă, 
elicopterul mijlociu Puma (IAR-330), cu destinaţie militară şi civilă. Se înfiinţează o a doua 
companie de aviaţie românească, LAR (Liniile Aeriene Române), o prescurtare de la LARES. 

CAPITOLUL 4 

Şcoala Superioară de Aeronautică Civilă 


La începutul anului 1971, prin Decretul 87/1971, Direcţia generală a 
aviaţiei civile, condusă de generalul Constantin Şendrea, este transformată 
în Consiliul aviaţiei civile la conducerea căruia a fost numit generalul 
Laurian Medvedovici, avându-i ca adjuncţi pe generalii Tâu Ioan şi Stoian 
Ioan (această echipă a fost cunoscută în epocă drept “triumviratul”). Noua 
conducere trece la dotarea Aviaţiei civile cu aeronave noi şi, de asemenea, printr-o susţinută 
expunere de motive, pentru pregătirea şi formarea personalului navigant se obţine aprobarea 
Consiliului de stat pentru înfiinţarea Şcolii Superioare de Aeronautică Civilă (S.S.A.C.), prin 
Decretul nr.379/15 noiembrie 1971. Şcoala era subordonată Ministerului Transporturilor şi 
Telecomunicaţiilor; iniţial cursurile erau planificate a avea o durată de trei ani, iar la 
terminarea şcolii absolvenţii erau obligaţi să lucreze acolo unde erau repartizaţi, o anumită 
perioadă, conform Contractului 11 de şcolarizare semnat. Toate informaţiile culese din sursele 
epocii respective atribuie succesul realizării acestei Şcoli generalului vizionar Medvedovici. 

Sediul şcolii 

Pentru S.S.A.C. s-a ales ca sediu aerodromul Boboc 1 ' 1 - Buzău, 
comun cu acela al Şcolii superioare de ofiţeri de aviaţie “Aurel Vlaicu”, 
întrucât era foarte necesară atât colaborarea cât şi ajutorul reciproc dintre 
aceste Şcoli aeronautice. 




începuturi şi organizare 

în vederea organizării concursului de admitere, în vara anului 1971 s-a făcut ceva publicitate 
în presa şi publicaţiile vremii, de exemplu în: „Scânteia Tineretului”, “Viaţa Buzăului”, “Sport şi 
Tehnică” etc. Şcoala şi-a început cursurile la 1 octombrie 1971, prima serie de cursanţi numărând 
120 elevi-piloţi. în acelaşi timp, elevii-piloţi aflaţi în anul doi şi, respectiv, în anul trei de 
învăţământ, pentru a fi pregătiţi ca piloţi ofiţeri de rezervă în cadrul Şcolii superioare de ofiţeri de 
aviaţie “Aurel Vlaicu”, şi-au continuat activitatea de instruire conform contractului şi a planului de 
învăţământ convenit între Aviaţia Civilă-TAROM şi Ministerul Forţelor Armate. 

La conducerea nou-înfiinţatei S.S.A.C. au fost numiţi ca Director: comandor Aurel PruicT , 
Director adjunct studii: comandor inginer aviaţie Cornel Zelenca, Inginer şef: comandor inginer 
aviaţie Vasile Doljanu, Contabil şef: locotenent-colonel Ilie Turcuman. 

Planul de învăţământ 

Şcoala superioară de aeronautică civilă a fost proiectată astfel încât să asigure o pregătire 
complexă în domeniul aviaţiei civile (zborului), la nivelul standardelor vremii. Programa şcolară 
(teorie la sala de curs ) cuprindea următoarele: 

Discipline gen ştiinţe sociale şi cultură generală: Filosofie, Economie politică, Probleme de 
politică curentă, Educaţie cetăţenească, Limba engleză. 

Discipline pentru zbor şi dirijarea zborului: Navigaţie aeriană, Meteorologie aeronautică, 
Reglementări aeronautice, Teoria zborului instrumental, Protecţia muncii, Tehnica executării 
misiunilor utilitare. 

Discipline ştiinţifice generale: Matematică, Fizică, automatizări şi cibernetică, Rezistenţa 
materialelor. Tehnologia materialelor. 

Discipline tehnice: Principiile zborului, Mijloace de radionavigaţie şi radiocomunicaţii, 
Construcţia şi exploatarea tehnicii de aviaţie, Electricitate, aparate de bord, aparate de oxigen şi 
salvare. 

Cursurile teoretice, cu o durată medie de şase luni (octombrie - martie) se încheiau cu un examen de 
promovare, cu trecerea la zbor condiţionată de o medie de cel puţin 7,00. 

Planul de pregătire în zbor cuprindea următoarele etape: 

Pregătirea la sol: Această etapă făcea legătura dintre teorie şi practică. 

Pregătirea în zbor la dublă comandă (D.C.): Avea loc după un Program de predare succesivă şi 
metodică în turul de pistă (T.P.). Acesta cuprindea instruirea în ceea ce priveşte: Controlul aeronavei 
şi motorului, Pornirea şi controlul funcţionării motorului, însuşirea tehnicii pilotajului (privitor la: 
Decolare, zborul în urcare, zborul la orizontală, viraje de 90°, calculul prizei de aterizare, virajul în 
coborâre, zborul pe panta de coborâre, aterizarea la T-eu), Trecerea la zborul în simplă comandă 
(S.C.), la propunerea instructorului de zbor al elevului. 

Zborul în simplă comandă pentru antrenamentul şi perfecţionarea în tur de pistă, cu accent pe 
perfecţionarea deprinderilor de zbor, a decolării şi aterizării aeronavei. 

Zborul la înălţime (în zone de lucru aerian, de regulă la o înălţime de 800 m) în D.C. şi, respectiv, 
S.C., cu executarea următoarelor maneabilităţi: Zborul în linie dreaptă, după busolă, la orizontală, 
în urcare şi-n coborâre; Viraje de 90° la stânga şi la dreapta, în zbor orizontal, în urcare şi coborâre, 
cu diferite unghiuri de înclinare a aeronavei; Viraje de 180° şi 360°, la stânga şi la dreapta, în zbor 
orizontal, în urcare şi în coborâre, cu diferite unghiuri de înclinare a aeronavei. 

Raiduri aeriene pe rute prestabilite 

Proba (examenul) de brevetare, care se susţinea în faţa unei comisii. 

Organizarea activităţii de instruire în zbor 

S.S.A.C. era organizată pe două escadrile, astfel: 

Escadrila I (avea la dispoziţie 10 avioane): 

Comandant: Lt.col. Bălan Ion 

Locţiitor pentru zbor: Lt.col. Păcuraru Vasile 

Instructori: Ionescu Gheorghe, Rusu Dorin, Nemeth Ion, Nicolescu N., Scutariu Ion, Cânţa 
Alexandru, Nicolescu Constantin, Ciucă Cornel, Dordea Nicolae, Rohatin Sorin. 

Escadrila II (avea la dispoziţie 16 avioane): 

Comandant: Col. Enache Ion 

Locţiitor pentru zbor: Mr. Dragomir Alexandru 

Instructori: Ioniţă Ion, Frangulea Petre, Pop Mihai, Mogoşan Ion, Boşneagă Grigore, Cangea Aurel, 
Ulici Octavian, Dumitriu Ion, Buciumeanu Nicolae, Enăchescu Titi, Uţă Ion, Preda Ion,, Ciubotaru 
Gheorghe, Vasile Aurel, Coşereanu Ion. 

5 5 

CAPITOLUL 5 


Promoţia 1975 de piloţi 

în anul 1972 s-a organizat examen de admitere la 
S.S.A.C. pentru pentru a doua serie de piloţi din istoria 
Şcolii (vezi în imaginea din stânga - Cartea poştală 
trimisă candidaţilor în vederea prezentării la selecţie şi 
examene). îniţial s-au înscris aproximativ 300 de 
candidaţi pentru 90 de locuri. Aşadar, în anul de graţie 
1972, dintre adolescenţii absolvenţi de liceu din 
România, cam 300 au aflat despre şcoala de aviaţie 
civilă, ba mai mult au "bătut" la porţile ei pentru a 
deveni aviatort', pentru a deprinde tainele zborului 11 . 
Vizita medicală s-a organizat în Bucureşti. Marea 
majoritate a celor înscrişi au fost eliminaţi l-a vizita 
medicală specifică personalului aeronautic, care s-a 
desfăşurat la Centrul Medical Aeronautic (C.M.A.) situat la acea dată pe strada Ceasornicului 
(Sector 1). 

Examenul de admitere la S.S.A.C. 

Pentru Promoţia 1975 examenul de admitere a fost organizat în Bucureşti. Subiectele 
de examen au fost întocmite de către profesorii Facultăţii de Construcţii Aerospaţiale (care a 
luat fiinţă în anul 1971, cu trei specializări: Aeronave, Sisteme de propulsie (turbomotoare, rachete) 
şi Instalaţii de bord; înfiinţarea facultăţii este legată de dezvoltarea impetuoasă a industriei de aviaţie 
şi a cercetării în domeniu declanşate după anul 1968), iar şeful Comisiei de admitere a fost 
însuşi decanul acestei facultăţi. 

Examenul s-a desfăşurat în clădirea care astăzi 
este Colegiul Tehnic Mecanic Gri viţa din Calea Gri viţei 
363, Bucureşti. S-a dat numai examen scris la 
matematică şi fizică, într-o zi de sâmbătă după amiaza 
la fizică şi, respectiv, a doua zi, duminică, la 
matematică. O dovadă a exigenţei sporite în ce priveşte 
examinarea candidaţilor o constituie şi mediile relativ 
mici (între 8,95 şi 5,00...) obţinute în urma concursului 
de admitere. 

Ca urmare a acestui examen au fost în final admişi în Şcoală un număr de 66 de elevi-piloţi. 
Rezultatele finale au fost anunţate într-o sală a Ministerului Transporturilor şi Telecomunicaţiilor. 
După citirea acestor rezultate viitorii elevi-piloţi au fost îmbarcaţi într-un autobuz şi transportaţi la 
sediul Şcolii de la Boboc. A rămas de pomină pentru viitoarea Promoţie 1975 că primul de pe lista 
candidaţilor admişi (Iordache C. Vasile) ...a părăsit S.S.A.C. ... întrucât, probabil, s-a speriat la 
gândul vieţii riguros-cazone care urma să înceapă în locaţia şcolii din Câmpia Buzăului sau, 
poate, a constatat că acel loc nu i se potriveşte. 



In ziua de 7 septembrie 1972 
orale 14*>15, va veţi prezenta 
la tliciaterul transporturilor, 
gara do l.ord.3ucureoti 
pentru vizita nodicala.aq iiti 
pregătiţi pentru 5-6 zile. 

Iată lista formală cu candidaţii admişi 


1 . 

Iordache C. Vasile 

945 


Gheorghe 


44. 

Frumuzache P. Gabriel 

5,95 

2. 

Vasile Gh. Adrian 

8,95 

23. 

Oprea V. Eugen 

7,04 

45. 

Dima Al. Petricâ 

5,95 

3 

Şerbu C. Ion 

3,83 

24. 

Olteanul. Nicolae 

7,00 

46. 

Peţa I. Şt. Ioan 

5,91 

4. 

Muica N. Valentin 

8,79 

25. 

Moldo veanuP. Petre 

6,95 

47. 

PopescuE, Petre 

5,87 

5. 

Dumitru V. Cornel 

8,54 

26 

Nastăsie A. Florian 

6,95 

48. 

ComeanuI. Ovidiu 

5,87 

6. 

ChirilăM. Ştefan 

3,16 

27. 

Clnbici S. MM 

6,91 

49. 

Tanase I. .Andrei 

5,70 

7. 

DobocanM. Marius 

3,08 

28. 

Szekula I. Iosif 

6,83 

50. 

Iacob N. Costel 

5,65 

8. 

Mitii I. Marcel 

3,04 

29. 

DumitraşcuN. Virgil 

6,75 

51. 

Panţâru I. Dan 

5,62 

9. 

Catanâ S. Constantin 

8,04 

30. 

Berengln I. Ion 

670 

52. 

Frigioiu St. Florică 

5,62 

10 . 

IonescuM. Şerban 

3,04 

31. 

UdrescuP.G. Constantin 

6,58 

53. 

Marin A. Sorin 

5,58 

11. 

Naidinescu I. Marian 

8,00 

32. 

DragomirV. Gheorghe 

6,58 

54. 

Surcel! Vasile 

5,50 

12. 

Butnarii N. Nicolae 

7,95 

33 

DragomirG. Dorin 

6,45 

55. 

Teodorescu I. MihaiDan 

5,41 

13. 

NegreanuE. Cornel 

7,83 

34. 

Luca A Vasile 

6,33 

56. 

Popa A. Gheorghe 

5,37 

14. 

Andronic V. Cicerone 

7,79 

35. 

Stăncescu Florin 

6,25 

57. 

Ungur V. Victor 

5,29 

15. 

JianuD. George 

7,75 

36. 

Furcoi! Ovidiu 

6,20 

58. 

Petre I. Petre 

5,29 

16. 

Marin C. Ştefan 

7,33 

37. 

Romani. Mihai 

6,16 

59. 

Sroian Şt. Florian 

5,29 

17. 

Vâri an E. Dorn 

7,29 

38. 

Gherghel I. B. Eugen 

6,16 

60. 

Georgescul. Florentin 

5,25 

13. 

PaliştanG. Virgil 

7,29 

39. 

Szocska I. Ioan 

6,08 

6! 

Băltăreţii A. Nicolae 

5,20 

19. 

Gâleteanul. Sorin 

7,29 

40. 

Babuş G. Misail 

6,04 

62. 

Popa I. Ioan 

5,20 

20. 

GeorgescuM. Marin 

7,29 

41 

Pordea G Petru 

6,00 

63. 

Nicolae G. Sava 

5,16 

21 

Cucu V. Teoctist 

7,12 

42. 

Roşea C. Titi 

5,95 

64. 

Fodor Al. Martin 

5,16 

22. 

Vartolomei V. Mincea 

7,03 

43. 

CiuciuM. Octavian 

5,95 

65. 

Dumitru D. Ion 

5,04 




66. 

Mihalache D. Marin 

5,00 




Pentru noua serie de elevi-piloţi instruirea teoretică a început imediat după anunţarea 
rezultatelor înregistrate la Concursul de admitere, în luna octombrie 1972. în cuprinsul acestei 
cărţi, Szekula I. Iosif, Vasile Surcel şi alţii, în partea lor de poveste, relatează cu mult lux de 
amănunte cum se "desfăşura" viaţa noastră de elevi-piloţi în incinta şcolii de la Boboc, dar 
şi clipele de "relaxare" din, de cele mai multe ori, municipiul Buzău. 

Din istoricul Promoţiei 1975 nu poate lipsi "profesorul" 
nostru de navigaţie aeriană, comandorul Ene Anghel (imaginea 
din stânga), care într-un timp a fost şi şeful catedrei de navigaţie 
aeriană din şcoală! Da! un profesor model, cât de simplu şi frumos 
ne preda elementele de navigaţie şi cum ştia să ne dea exemple din 
viaţa lui de pilot; ne aducem aminte de cursul despre relevmente, 
RAR, RAA etc., când ne povestea cum instructorul neamţ îl 
controla în zbor PSV (pilotage sans visibilite) cu cuşca etc. Ştiţi 
voi piloţii: despre cronometru, viteză adevărată, viteză indicată, 
viteză la soKviteza aeronavei faţă de reperele de la sol), derivă, 
gismente, relevmente, busolă, ortodromă, loxodromă etc.... Acum 
şi aici la orele de navigaţie am descoperit cu adevărat harta 
aeronautică, am învăţat despre metodele de navigaţie aeriană ori 
despre mijloacele de navigaţie aeriană, despre radiofaruri, 
radionavigaţie. Am ajuns să calculăm noi înşine un traiect de 
zbor. Unde erai tu G.P.S.-ule, INS-ule şi alte "maimuţe " de pe 
HUD-ul din carlinga aeronavei de azi! Apoi, ne-a rămas puternic întipărit în memorie 
maiorul Bordeianu Ştefan m \ simpaticul nostru profesor de meteorologie aeronautică, care ne-a 
învăţat, pas cu pas ce "ascunde", dar mai cu seamă, cum să citim un buletin meteorologic 
de aviaţie. Căpitanul ing. Dorunga Constantin ne-a iniţiat în celula avionului şi construcţia 
avioanelor, comandorul inginer Vasile Doljanu ne-a luminat vis-a-vis de ce este şi cum 
funţionează un motor de aeronavă, şi încă mulţi alţii, precum maior inginer Sasu Nicolae - 
lector de aerodinamică - ori maior inginer Popescu Emanoil - lector de tehnica de radio şi 
de radionavigaţie, cum şi alţii cu care am parcurs materii de studiu precum alte capitole de 
aerodinamica, tehnologia materialelor de construcţie, tehnica pilotajului etc. Fiecare dintre noi 
elevii-piloţi ştiam câte ceva despre aviaţie, dar acum o "descopeream" pas cu pas în sensul 
cel mai profesional al cuvântului; aici la Boboc am văzut pentru prima dată, mulţi dintre 
noi, o pistă de decolare-aterizare, un simulator de zbor sau am atins o manşă de avion. De 
asemenea, o bună parte dintre noi aici şi acum am "atins" la propriu un avion, o aerodină, 
o aripă şi o elice de avion, ori am urcat într-o cabină de avion (carlingă) şi ne-am 
familiarizat cu echipamentul de bord... 

Cursurile teoretice s-au încheiat în primăvara anului 1973, cu obişnuitele examene de 
trecere la activitatea de zbor. Această etapă de instruire în zbor aduce cu ea noutăţi în ceea ce 
priveşte profesiunea de aviator, pentru marea majoritate a elevilor-piloţi din anul întâi de 
şcoală sunt elemente noi, ei sunt organizaţi într-o escadrilă de aviaţie şi patrule, grupe de 
pregătire etc. Abundă alte şi alte noutăţi şi, în acelaşi timp, provocări. Zborul de instruire a 
început şi s-a desfăşurat (în anul I de pregătire) pe aerodromul-şcoală Boboc, pe aeronave ZLIN- 
526F lx , începând cu data de 15 aprilie 1973. Conducerea zborului era asigurată de către unul 
dintre instructori , care coordona toate activităţile specifice zilei respective şi se asigura că 
totul decurge în condiţii de siguranţă şi securitate: condiţiile meteorolologice sunt 
corespunzătoare, decolarea x şi aterizarea urmează a se executa pe direcţia predominantă a 
vântului, avioanele au fost controlate xl şi încercate la sol conform diagramei specifice de 
către mecanicii de sol ş.a.m.d. 


1 în ziua când instructorul îndeplinea funcţia de conducător de zbor, grupa sa de elevi-piloţi 
asigura serviciul la start: schimba T-ul şi, respectiv, direcţia de aterizare funcţie de direcţia 
predominantă a vântului, monitoriza activitatea de zbor etc. 

Da, un rol extrem de important în "angrenajul" care face ca 
activitatea de zbor să se desfăşoare fără cusur îl are ...mecanicul de 
sol, care este "indianul" (datorită faptului că mâinile lor harnice 
umblă mai tot timpul cu piese unse cu ulei, combustibili, ulei etc., 
pielea lor devine roşiatică precum a indienilor) fără de care 
aviatorul nu s-ar simţi tocmai în siguranţă. în timp ce elevii-piloţi, 
după controlul medical de aerodrom xn şi briefîng (pregătirea făcută 
înaintea zborului) se îndreaptă spre aeronave, tehnicienii îi aşteaptă, la linia 
de start, cu un calm aparent. Când avioanele sunt încă la linie şi piloţii la sol, oamenii aceştia în 
salopetă sunt liniştiţi, vorbăreţi şi puşi pe snoave. Când însă în jurul lor rămân doar trusele de scule 
şi calele, grija li se cuibăreşte în creier şi în suflet. Chiar dacă ştiu că totul a fost verificat şi 
răsverificat, totuşi cine poate fi sigur de capriciile ascunse ale metalului, transformat de voinţa 
omului şi a uneltelor sale, în conducte, pistoane, supape, pale, contacte şi aparate de toate felurile. 
Neliniştea faţă de metalul înaripat se împleteşte, se suprapune şi se contopeşte cu soarta oamenilor 
care înfruntă zările. Dar în jurul acestei legături trainice dintre zburători şi tehnicieni nu s-a făcut 
niciodată caz. Nu s-au spus vorbe mari. Profunzimea sentimentului s-a născut şi s-a statornicit printr- 
o bărbătească strângere de mână, printr-un zâmbet fugar, înainte de zăvorârea carlingii, sau, pur şi 
simplu, printr-un semn de rămas bun, când avionul s-a mişcat spre pistă... 

După sosirea grupelor de zbor la start (organizat în anul 1973 pe aerodromul Boboc, 
dar, în mod similar, în anul 1974, şi pe aerodromul Focşani, în jurul unei "zebre" 
poziţionată, împreună cu linia de aeronave, funcţie de direcţia de decolare - aterizare), elevul- 
pilot care zbura primul în ziua respectivă executa controlul avionului xm , în prezenţa, şi 
împreună cu mecanicul de sol şi instructorul său. 

în cadrul programului de instruire practică din şcoala de aviaţie, cea mai mare parte 
a timpului este alocată zborului în zonele de lucru, dar mai ales zborului în tur de pistă 
X1V (TP). Transcriem din jurnalul personal al unui elev-pilot: "Am început turele de pistă...greu 
frate! de la a patra oră de zbor şi până acum am impresia că numai asta am făcut...tot nu iese cum 
trebuie. Decolarea este relativ simplă, mai ales pe ZLIN-526F. Avionul practic se ridică singur de la 
sol.. .şi se umblă numai la chestii de fineţe aici. Aterizările însă.. .sunt infinit mai grele şi deja nu mai 
vorbim de fineţe...vorbim de reuşită aici. Am dat avionul cu toate cele de pământ...am imitat toate 
animalele mai puţin păsările. O să vorbesc mâine cu instructorul să povestească după fiecare 
decolare şi să îmi spună cum a fost aterizarea şi cum a fost decolarea...să mai bag la cap; să sperăm 
că iese bine la un moment dat...oricum relaţia dintre mine şi instructor este deja tensionată... el 
vrea, eu vreau...şi tot nu îmi dau seama cum de nu iese..." Bineînţeles, decolarea le "iese" 
tinerilor elevi-piloţi aproape de la început, dar virajul™, care trebuie executat exact acolo şi 
atunci când trebuie, funcţie de serie de detalii, şi, mai ales, apropierea finală şi aterizarea 
dau mari bătăi de cap la început de instruire şi de carieră. 

Festivitatea “deschiderii porţilor” spre văzduh 
(articol transcris din presa vremii...) 

După şase luni şi jumătate de pregătire teoretică (1 octombrie 1972 - 15 aprilie 1973 ), timp 
în care au acumulat cunoştinţe de aerodinamică, navigaţie aeriană, construcţia avioanelor, tehnologia 
materialelor de construcţie, tehnica pilotajului etc., elevii-piloţi ai Şcolii superioare de aeronautică 
civilă Boboc au păşit într-o nouă etapă, aceea a desăvârşirii practice a activităţii de zbor, care va dura 
până la 30 septembrie a.c. Momentul deschiderii porţilor spre văzduh, în tovărăşia miilor de cai 
putere pe care vor trebui să-i strunească, a fost subliniat printr-o festivitate care a avut loc vineri, 20 
aprilie. A fost subliniată, cu acest prilej, deosebita importanţă a transporturilor aeriene de mărfuri şi 
călători, a efectuării altor misiuni utilitare, precum şi răspunderea ce le revine viitorilor piloţi în 
pregătire. Ei trebuie să fie conştienţi că orice misiune de zbor, de la turul de pistă până la raidul 
intercontinental, reclamă de la fiecare un perfect şi permanent echilibru între elementul raţional, 
bazat pe deplina stăpânire a cunoştinţelor de specialitate, şi pornirile intime de entuziasm şi 

temeritate. Alături de instructori - Ion Dumitru, Dragomir Alexe, Ion Ioniţă, Gheorghe Uţă, Ion 
Ciubotaru - sau singuri la bord, ei nu trebuie să uite nici o clipă că sunt urmaşi ai celebrilor pionieri 
ai aripilor româneşti Vuia, Vlaicu, Coandă, Zorileanu, Bănciulescu, Pantazi, Ivanovici şi ai atâtor 
alţii, a căror prestigioasă tradiţie sunt chemaţi s-o continue. Nu ne îndoim că tinerii de astăzi se vor 
strădui să-şi însuşească o temeinică pregătire, alăturându-se - prin îndrăzneală, initiaţivă şi spirit 
novator - efortului colectiv de ridicare general a patriei noastre socialiste pe noi trepte de civilizaţie, 
în încheierea festivităţii, colonel Aurel Pruia a executat un zbor demonstrativ. 

(Autor: Prof. ŞTEFAN MIHALCEA, metodolog principal) 

...Totuşi, pentru viitoarea Promoţie 1975, primul an de instruire practică în zbor nu a 
fost prea fructuos. Datorită unor accidente de zbor care au avut loc în şcoala de aviaţie în 
vara anului 1973, au fost impuse perioade lungi de inactivitate aeronautică, aşa că elevii- 
piloţi din anul întâi nu au avut răgazul necesar parcurgerii programului stabilit. 


Zborul de instruire a început şi s-a desfăşurat (în anul I 
de instruire) pe aerodromul-şcoală Boboc, pe avioane ZLIN- 
526F, începând cu data de 15 aprilie 1973. O parte dintre 
instructori locuiau în blocul cu înfăţişare de clădire rusească 
din incinta Şcolii (vestitul... la “trei măgari”) 





Instructori în anul I (de 
la stânga la dreapta): 
N'emetli Ion. Niculescu 

Rusii florin. 

Sfârşitul unui proiect frumos 


23 octombrie 1972 - Prin 
Decretul 419 (urmat de HCM 1303 
din 1 noiembrie), Aviaţia civilă a 
trecut în subordinea M.Ap.N., sub 
denumirea de Comandamentul 
Aviaţiei Civile. în subordinea 
acestui comandament intrau 
TAROM, I.Av.U., S.S.A.C., 
C.I.P.A., Aviaţia Sanitară (preluată 
de la Ministerul Sănătăţii şi 
subordonată I.Av.U.), Aviaţia 
Sportivă (preluată de la C.N.E.F.S.), 
Centrele şi staţiile meteorologice. 
Ca urmare a acestei reorganizări se 
desfiinţează Şcoala Superioară de 
Aeronautică Civilă, prin reunirea 
acesteia cu Şcoala militară de ofiţeri de aviaţie “Aurel Vlaicu”. Elevii-piloţi ai S.S.A.C. sunt 
„integraţi” ... în cadrul Şcolii militare de ofiţeri de aviaţie „Aurel Vlaicu”. Se îmbracă uniforma 
militară (de elev-caporal) a noii Şcoli, la 23 septembrie 1973 se depune jurământul de credinţă faţă 
de Republica Socialistă România, lectorii pentru disciplinele teoretice şi instructorii de zbor sunt 
acum ofiţeri activi. Aşa cum era şi de aşteptat, elevii-piloţi, acum militari sub steagul Patriei, încep 
un Program intens de instrucţie militară specifică ... 

Instruirea continuă 

... în cadrul noilor condiţii create în structura Şcolii militare de ofiţeri de aviaţie „Aurel 
Vlaicu”. în anul II de instruire, elevii-piloţi ai Promoţiei 1975 au continuat pregătirea practică în 
zbor pe avionul ZLIN-526F pe Aerodromul Focşani xvu (în timpul anului I de zbor, din cauza 
unui accident de zbor care a avut loc în cadrul şcolii şi, în consecinţă, a unei mari perioade 
neprevăzute de întrerupere a zborului, nu s-a finalizat Programul aprobat, nu s-a zburat numărul 
planificat de ore). Pe aerodromul Focşani, amenajat cu multă bunăvoinţă de către cadrele S.S.A.C. 
în contextul instruirii promoţiei anterioare 1974, cazarea elevilor-piloţi s-a făcut în barăcile- 
dormitoare comune, cazone, moştenite din perioada anilor 1950. Atmosfera profesională, calitatea 
deosebită a instructorilor de zbor şi preocuparea majoră pentru instruire, calitatea umană deosebită 
a majorităţii personalului care contribuia la activitatea escadrilei de zbor, localizarea 
infrastructurii în imediata apropiere a municipiului Focşani etc., au făcut ca viaţa pe acest aerodrom 
să pară, sau chiar să fie, uşoară şi relaxată... 

Grupul de elevi-piloţi, bărbaţi adolescenţi-spre-maturitate, mai mult scheletici decât plini de 
muşchi (în ciuda hranei consistente, cu caloriile asigurate conform normelor zilei pentru personalul 
navigant), îşi petrecea majoritatea timpului liber fie în faţa dormitoarelor, fie „prăjindu-se” la soare 
în vreo margine de aerodrom, fie la râul Milcov din pragul vestic al pistei de zbor înierbate ori prin 
livezile de mere sau lanurile de floarea-soarelui învecinate zonei™'. 

Activitatea din vara precedentă de pe aerodromul Boboc a avut darul să-i "iniţieze" 
pe viitorii aviatori în multe dintre "secretele" profesiei de pilot, au învăţat însă sau chiar 
au probat pe propria piele şi lucruri mai puţin agreabile precum: oprirea de la zbor, 
inadaptarea la zbor, "răul" de avion etc. Marea majoritate dintre elevii-piloţi s-au "ales" cu 

porecle pe măsură, care s-au lipit atât de ferm de ei încât, adesea, când vorbesc şi-şi 
comunică diferite informaţii, ...nu-şi mai amintesc numele şi prenumele persoanei respective, 
ci doar porecla! 

Pe aerodromul Focşani s-a ieşit la simplă comandă (S.C.) X1X . Lista simpliştilor a 
început cu Dumitru Ion, Peţa Ştefan şi a continuat cu toţi ceilalţi... Rând pe rând, după 
primul zbor în S.C., simpliştii au avut parte de botezul aerului xx , eveniment care nu se poate 
uita tot restul vieţii. ...Imediat după ce coboară din avionul - şcoală, după primul său zbor în 
simplă-comandă, după ce este felicitat, îmbrăţişat, sărutat de către propriul instructor de zbor, de 
către alţii din conducerea Şcolii de zbor, de către colegi ... elevul-pilot este apucat de braţe şi de 
picioare şi dat cu fundul de pământ, nu vede grămada de spini peste care este lăsat, dar ştie că există 
acolo şi mai ales o simte, pentru că nu scapă de ea nici un pilot! Ce înseamnă acest rituali Pilotul va 
trebui să călătorească, să bată cu piciorul şi cu rucsacul în spate toate drumurile deasupra cărora a 
zburat; din care n-a reţinut nimic, pentru că de acolo, de sus, nu prea se poate reţine nimic din 
detaliile pământene. într-un fel este îngrozitor să fii mereu deasupra lucrurilor şi niciodată despărţit 
de tine însuţi... Să aluneci iar şi iar, la 550 (ori mai mulţi)km/h, pe deasupra lucrurilor. Să te regăseşti 
mereu, numai pe tine însuţi, în carlinga relativ îngustă, să depinzi la infinit numai de tine însuţi, să te 
apelezi până la secătuire... îi laşi pe ei alţii aici jos, printre spini, iar tu "spargi" în viteza bolidului, 
rând pe rând, cerurile lui Vlaicu şi Bleriot, ale lui Zorileanu şi Bănciulescu, Lindberg, Papană şi 
Mermoz, cerul lui Saint-Exupery, imensul cer plin de poezie, de tragism şi nobleţe al lui Saint- 
Exupery, pătrunzând dincolo de toate cerurile acelea în eternitatea nouă a umanităţii... Tu aviatorul 
nu-ţi pierzi timpul - din politeţe - cu ceva ce nu te interesează... tu faci parte dintr-un "popor" de 
oameni precişi, care nu suportă echivocul! 

Zborul se învaţă şi nu se învaţă... Ca şi pictura, muzica sau ori ce multe alte activităţi, dacă 
nu ai chemare nu vei face nimic calitativ. Vei zbura dacă vei zbura, dar destul de mediocru. însă 
pentru un zbor de calitate este nevoie de acel har numit talent. Este nevoie de pasiune şi de dăruire, 
pentru că zborul nu este o activitate oarecare, doar o desprindere de pe Terra, ci o înălţare către Zei, 
o înălţare către... infinit căci, la urma urmei, spaţiul este infinit. Şi dacă n-ai chemare, nu vei putea fi 
un bun zburător. Dar de chemare, de talent nu se bucură decăt un număr finit de persoane, ei sunt 
cei chemaţi a deveni "cavalerii spaţiului tridimensional", iar ca să mai fii şi instructor de zbor, 
talentul trebuie să fie însoţit şi de acel dar pedagogic, pentru că poţi să fii desăvârşit zburător fără a 
putea transmite şi altora ceea ce ştii. 

Primul meu instructor de zbor 
(din însemnările unui elev-pilot al promoţiei 1975) 

Eu, elevul-pilot eram nerăbdător să pătrund tainele zborului în 
cele mai reale ipostaze ale lui. Instructorul meu de zbor 
Gheorghe Ionescu, ochi bun de pedagog, ne spunea nouă 
elevilor că acest meşteşug ...nu-i cine ştie ce scofală! Cere doar 
concentrare şi foarte multă atenţie-n mişcări ...şi calm, adăuga 
el, accentuat: Restul... şoferie! Da, da, sublinia el cu nuanţat 
subînţeles, dar şoferie aeriană! Aşa cum spun: a-e-r-i-a-n-ă, 
domnilor! ...şi când nu simţi pământul sub picioare, lucrurile 
stau cam altfel... Adevărul era unul singur: toţi elevii-piloţi doreau să nu mai fie elevi, adică să 
ajungă cât mai repede stăpâni pe manşă, pe palonier şi pe motor, dar toţi erau complexaţi de 
necunoscutul pe care-1 ascundea meseria asta în care nu calci pe tare... Zborul la dublă comandă nu a 
fost greu. Cu un pilot "bătrân", încercat în mii de ore de zbor de-a lungul anilor, ca instructor la 
manşa a doua, totul era simplu. Când aluneca în "viraj accentuat" sau spre cabraj cu o posibilă 
pierdere de viteză, manşa sau palonierul veneau ca vrăjite în poziţii optime. Se simţea prezenţa 
"dublei" manevrată de instructor, care făcea observaţiile, mustrările sau apostrofările de rigoare, 
după gravitatea greşelii elevului-pilot şi temperamentul lui. Treburile se părea că vor merge repede. 
Şi chiar mergeau. Instructorul explica mai întâi mecanismele, manevra mişcările pârghiiilor de 

comandă, apoi - instalaţi în carlingă, făcea el primele rulări, decolări, cabraje, viraje, picaje, 
aterizări... Cerea elevului-pilot să fie atent la mişcări şi să le repete cu cât mai multă exactitate. 
După ce exersa cât mai multe şi exacte asemenea mişcări, cerea elevului să facă la fel. El să ruleze, 
el să decoleze, el să cabreze... "Dacă greşeşti, lasă manşa, lasă palonierul; nu te încăpăţâna în 
greşeală!". Răbdător, calm, corecta linia de plutire a avionului, apoi îşi îndemna elevul: "Viraj pe 
dreapta... Aşa! Redresează... Aşa!... Cabraj, redresează... picaj, aterizare... Atenţie la contactul cu 
pământul, drăguţule... Lin, lin... fără bonturi..." Vârlan făcea eforturi, îşi concentra atenţia, îşi 
strunea nervii... Trebuia, îşi impunea să fie mai răbdător decât instructorul. Când greşea, îl treceau 
sudorile, strângea măselele... "Nu aşa, nu aşa, îl observa instructorul, relaxat... uşor-uşurel, ca la o 
plimbare tihnită pe strada mare din Buzău... Ieşi din înţepeneală, nu te refula, nu... Cabrează... 
Bine... Pică... Bine... Uşor şi fără bonturi, doar ţi-am spus, fără..., insista când eu-elevul-pilot luam 
contact ceva mai dur cu solul, că altfel ne zdruncinăm măruntaiele... Ale noastre, ca ale noastre... 
Sunt mai răbdătoare... Dar ale avionului... mde!... Nu-i totuna...". După numărul necesar de 
"duble" insistente şi pisălogite, când instructorul aprecia că elevul său a căpătat un suficient bagaj de 
deprinderi, anunţa direcţia de studii a Şcolii şi învăţăcelul trebuia să plece singur-singurel în primul 
său zbor la "simplă comandă". Era ca puiul de rândunică pe care-1 împinge din cuib pasărea-mamă la 
cel dintâi contact cu văzduhul. 


Este simplu...să zbori!?! 

(din însemnările unui elev-pilot al promoţiei 1975) 

Numai sărmanii noştri instructori de zbor puteau arăta atâtă 
răbdare! Nervi şi benzină s-au consumat pentru a se ajunge la acea 
noţiune de simplu, care în aviaţie înseamnă o înlănţuire de manevre 
complicate dobândite cu multă trudă şi sacrificii... 

...Chiar dacă ar fi mărşăluit zeci de kilometri sau ar fi trudit o 
zi întreagă într-o carieră de piatră, elevul-pilot din mine nu s-ar fi 
simţit atât de istovit, ca după o singură oră petrecută în văzduh. în 
această oboseală se strângea toată marea tensiune a zborului. 
Desprins de pământ, omul pătrunde într-o lume pentru care nu a fost 
creat. „Marele dirijor" - creierul, ştie că motorul imprimă elicii forţa de tracţiune şi prin ea aripile 
dau portanţa care face ca miile de kilometri să devină o „mică distanţă", şi obligă organismul la 
disciplină şi siguranţă. Şi totuşi simţul de conservare alarmează continuu miliardele de celule. 
Treptat, treptat, starea întregului organism se modifică. Trăsăturile feţei se schimbă atât de mult, 
încât chipul din carlingă e cu totul altul decât cel de pe pământ.Ochii se congestionează, respiraţia se 
îndeseşte, pulsul şi tensiunea cresc, carotidele se zbat alarmant ... Totul se încordează şi broboane 
grele umezesc fruntea pilotului, îndărătul căreia „marele dirijor" se luptă să menţină ordinea şi să 
împrăştie teama. 

Cel ce va privi pământul doar de la al zecilea etaj, deşi va avea sub picioare placa de beton 
armat a balconului, va fi fulgerat de un fior rece, însoţit de ameţeală şi un gol în stomac. Instictiv va 
păşi înapoi şi, pentru mai multă siguranţă, se va prinde de tocul uşii. Şi dacă în clipa aceea l-ai 
îndemna să se facă Aviator ar răspunde grăbit: „Ar trebui să fiu nebun". Da! I s-ar părea o nebunie 
să încalece un bolid de câteva tone şi să se lase purtat spre înălţimile ameţitoare doar de morişca 
celor câteva pale sau de discul turbinei. De aceea la porţile aerodromului bat numai oameni 
îndemnaţi de pasiunea de-a zbura şi în numele căreia acceptă asprimea vieţii aviatorilor, plină de 
renunţări şi de o muncă istovitoare. Totul trebuie învăţat şi executat perfect. Un aviator nu poate 
greşi decât odată! Viaţa şi moartea balansează pe firul nevăzut al fiecărei clipe petrecute în văzduh. 

Pe acest aerodrom (Focşani, în Zona de lucru situată la verticala Pădurii Căprioara) a avut loc 
primul, şi singurul, eveniment tragic de zbor întâmplat Promoţiei 1975, pe data de 25 iunie 1974, 
ora 10:20... într-un exerciţiu de instruire, avionul ZLIN-526F intră în vrie plată; instructorul Pojoga 
şi elevul-pilot Ungur Victor îşi pierd viaţa...! 

Anul trei, şi ultimul, de instruire, a continuat şi s-a finalizat tot pe Aerodromul Focşani, pe 
avionul AN -2 XX1 . Cadrele care ne asigurau instruirea pe aerodromul Focşani erau: locotenent-major 
(medicul escadrilei) Iliescu Spiridon, locotenent colonel Toth Atila Iosif, locotenent colonel Stoian 
Gheorghe, locotenent colonel Nicolae Ştefan, maior Teodorescu Gheorghe, maior Iliescu Traian, 
locotenent colonel Ivaşcu Tache (care se ocupa de îndoctrinarea noastră cu directivele partidului 
comunist), locotenent Petre Emil, căpitan Smilski Marian (instructor şi comandant de patrulă), 
locotenent major Nicolescu Nicolae, locotenent Palamiuc Ionel, locotenent Simion Ion, locotenent 
Şerban Mihai, locotenent Teişan (ofiţer meteorolog), locotenent Preda Gheorghe, locotenent 
Avădanei Victor, maior Peneş Dan. 

în programul de instruire al elevilor-piloţi este cuprinsă şi instruirea în ce priveşte 
saltul cu paraşuta. Acest lucru ar fi trebuit, în mod firesc, să se întâmple înainte de 
începerea activităţii de zbor, tocmai pentru a fi util în caz de necesitate... în realitate, elevii - 
piloţi din Promoţia 1975 au efectuat saltul de antrenament în vara anului terminal. Saltul s-a 
executat cu paraşuta de concepţie românească TP 5, concepută de colonel Ioan Petcu şi inginer 
Vasile Pascu. 

Primul meu salt... cu paraşuta 
(din însemnările unui elev-pilot al promoţiei 1975) 

Primul salt ... Era într-o zi de vineri 27 iunie 1975. 
Această zi a fost aleasă de către comandantul escadrilei AN-2 
colonel Stroia Nicolae pentru a executa saltul de instruire, cu 
paraşuta, salt care, din motive independente de noi elevii-piloţi, 
fusese amânat pe parcursul anilor de Şcoală de aviaţie, iar noi 
mai aveam vreo două luni până la absolvire. Instruirea pentru 
acest salt a fost sumară, dar serioasă, preţ de vreo oră, poate 
două ore, timp în care am învăţat mai ales cum să luăm 
contactul cu solul ... sărind în mod repetat de pe o platformă 
(scară) folosită de către mecanicii de sol pentru executarea 
lucrărilor regulamentare de întreţinere a avionului AN-2, 
platformă la circa doi - trei metri înălţime... înaintea saltului 
nostru, al elevilor-piloţi, instructorul-paraşutist a executat pentru noi un exerciţiu real 
demonstrativ...Şi a venit rândul nostru să facem istorie! Vântul era cam puternic, dar s-a decis că 
acesta, vântul, nu putea pune probleme. Avionul, pilotat de comandorul Gheorghe Teodorescu zis 
"mangafaua" este trecut în zbor orizontal, de la vest spre est. Sub noi - aerodromul, în stânga - oraşul 
Focşani. Suntem la o mie de metri! Poate fi această înălţime atât de infricoşătoare? Prin dreptul 
ferestrelor avionului AN-2 în care ne aflam se perindau pufurile imaculate ale norilor răzleţi, plutind 
leneş pe cerul albastru, sub razele unui soare mai strălucitor ca niciodată. Pământul se aşterne sub 
noi ca un tablou încântător, în care o mână de maestru a îmbinat minunat verdele câmpiilor şi al 
pădurilor, cu galbenul auriu al holdelor în pârg, brăzdate capricios de panglica sclipitoare a râului 
Milcov şi de liniile şerpuitoare ale şoselelor ce leagă în calea lor Focşaniul, care găzduia aerodromul 
nostru, cu alte sate şi oraşe... O mie de metri! Zumzetul motorului biplanului nostru îmi sună în 
urechi ca o chemare la realitate. Peste puţin timp trebuie să trec un examen practic greu, cu mine 
însumi, în care curajul şi teama îşi vor disputa întâietatea... Mai trecusem examene în viaţă, 
examene grele, dar acesta de acum se anunţa mult mai cumplit. Sau cel puţin aşa mi se părea 
atunci... Trebuia să sar cu paraşuta ! La acest eveniment nu mă gândisem niciodată mai serios. 
Acum simţeam paraşuta în spate mai grea ca oricând. Chingile mă strângeau groaznic şi, pe măsură 
ce clipa saltului se apropia, o sudoare rece se strecura pe sub combinezonul de zbor gri-albastrui. 
Alături de mine, colegii mei, cei cu care am să sar peste câteva minute la verticala aerodromului şi în 
faţa cărora trebuia să fiu exemplu; stau tăcuţi, aparent nepăsători, schimbând parcă priviri plictisite 
...Caut să-mi reamintesc veselia gălăgioasă care m-a însoţit la urcarea în avion, glumele şi aluziile 
la perspectiva - care acum mi se părea sumbră - de a deveni îngeraş, cu aripioare diafane, dotat cu 
posibilităţi nelimitate de a mă avânta în înaltul cerului, cu motor propriu! Devenisem grav - aşa cel 

puţin credeam că las impresia - ca în preajma unui eveniment solemn, cu priviri care - tot mai des - 
fixau rugător indicatorul altimetrului, ce urca parcă prea repede. încă puţin şi acul s-a înţepenit - 
neîndurător - la o mie de metri, privindu-mă sfidător-ironic, parcă vrând să-mi risipească şi ultimul 
licăr de speranţă. Acum, aşadar, zburam la orizontală, apropiindu-ne de verticala aerodromului. Nu 
se mai aude decât glasul celor o mie de cai putere ai motorului în stea, intonând o melodie stranie, 
tulburătoare, stârnind stări sufleteşti greu de înţeles, răscolind un noian de amintiri ... închid o clipa 
ochii ... Imagini din tinereţea abia începută îmi apar ca nişte fulgerări pe un ecran nevăzut, 
dispărând undeva în umbră. Deosebesc - aievea parcă - chipurile fiinţelor dragi, care-mi zâmbesc în 
fugă. Chipul trist al mamei îmi aminteşte de durerea ei sufletească, de lacrimile vărsate pentru unicul 
ei fiu plecat departe! Iată, îl zăresc şi pe tata! Zâmbeşte ironic-fericit şi se mândreşte cu fiul lui, pe 
care tocmai l-a văzut zburând. Sărmane tată, de-ai şti unde sunt acum ... îmi amintesc că, la plecare, 
nu mi-am luat rămas bun de la fiinţele mele dragi şi-mi pare rău că am fost grăbit, că nu mi-am cerut 
iertare pentru necazurile pe care le-am pricinuit în scurta mea viaţă... Mă gândesc cât de urât m-am 
purtat înainte cu paraşuta ... şi cât de puţin m-a interesat acest preţios colac de salvare, de care acum 
îmi agăţasem, descurajat, ultimele licăriri de speranţă. Oare mă va putea ierta ? îmi jur în gând ca pe 
viitor... Tresar speriat! Avionul, cu motorul redus, virează larg, într-un uşor cabraj, amintindu-mi că 
de acum totul s-a sfârşit. Mă ridic greoi, forţându-mă să-mi stăpânesc tremurai ce mă cuprinsese, să 
par calm şi sigur, cu faţa numai zâmbet. Privirea mi-alunecă roată în jur fără să pot distinge ceva 
precis. Brr! Un fior rece mă străbate prin tot corpul, cutremurându-mă. Simt că încep să-mi pierd 
controlul. Păşesc, pe picioare parcă de plumb, spre uşiţa metalică prin care trebuie să mă arunc în 
abis... Aud, ca prin vis, ultimele indicaţii ale instructorului de salt. Cârligul cablului de declanşare 
automată era deja agăţat. în uşă, un vuiet surd mi-a amintit că ultima clipa a sosit. Cu un ultim efort 
suprem îmi întorc privirile către ceilalţi colegi, azi paraşutişti, aşteptând înşiraţi în spatele meu. Cred 
că am vrut să-mi iau adio... Mă apropii, sufocat, de cadrai fuselajului şi privesc în gol. Groaza mă 
scutură şi, instinctiv, încerc să mă retrag, dar puterile mă părăsiseră... Inima mi se zvârcolea nebună 
în piept. O groapă adâncă, enorm de adâncă şi întunecată, mă aştepta deschisă, lacomă... Respir greu 
şi înghit în sec nişte noduri uscate ce nu se mai sfârşesc... încă un pas... închid ochii şi... Un curent 
vijelios de aer m-a izbit brutal, ca un zid, în faţă. Un gol interminabil la stomac, asemănător cu acela 
provocat de coborârea dintr-un scrânciob uriaş, mi-a oprit respiraţia. O smucitură puternică şi apoi 
linişte ... Simţeam că plutesc, cu aripi albe, sclipitoare, larg desfăcute, pe care - desigur - cel ce mi 
le montase le strânsese prea tare în umeri. Când am deschis ochii, mai întâi cu teamă, am avut 
senzaţia că visez frumos... Coboram lin, într-o legănare dulce ca o muzică nespus de frumoasă, spre 
pământul drag. Am clipit des şi mi-am ridicat privirile în sus, spre paraşuta deschisă ca o imensă 
ciuperca albă, fără coadă, care mă însoţea credincioasă, ţinându-mă strâns în chingi ca într-o caldă 
îmbrăţişare ...maternă. Aşadar ... mă iertase! I-am zâmbit sfios, fagăduindu-i în gând - pentru a nu 
ştiu câta oară - recunoştinţa mea veşnică şi un loc de frunte în inima mea, ocupat până acum numai 
de minunata pasăre de metal cu care mă ridicam în văzduh. O explozie de bucurie copilărească mi-a 
inundat întreaga fiinţă. Cântam, strigam şi nu mă mai săturam privind încântătorul covor de verdeaţă 
şi aur, ce mi se aştemea la picioare, scăldat în razele aceluiaşi soare, mai strălucitor ca niciodată. în 
jurul meu, la diferite înălţimi, coborau, legănându-se lin, colegii mei... Clipele de grea încercare prin 
care am trecut s-au spulberat ca fumurile în văzduh, mistuite de acelaşi veşnic noian de amintiri, 
făcând loc avântului tineresc. Odată cu atingerea pământului, visul care ţinuse atât de puţin s-a 
terminat. Am sărutat voalura prietenului drag ce mă purtase devotat şi care acum se odihnea moale- 
mătăsos pe covorul verde, unduind în adierea vântului cald de vară. Eram gata din nou să străbat cu 
el spaţiul nesfârşit. Teama se spulberase pentru totdeauna. Trecusem, aşadar, şi acest examen... Dar, 
ce era mai important, câştigasem în plus încrederea neclintită în paraşuta, pe care - recunosc - o 
neglijasem până atunci. 

Activitatea de instruire se încheie (fără ca Şcoala să fi 
fost capabilă să asigure absolvenţilor numărul de ore de 
zbor™ 1 necesare obţineii brevetului de „pilot profesionist”), 
dar la 21 august 1975, fiecare absolvent din Promoţia 1975 
primeşte documentul de absolvire, după trei ani de zbucium, 
de bucurie şi tristeţe. 

Aşa cum am amintit anterior, S.S.A.C. a organizat 
concurs de admitere în anul 1972. Şcoala, care a fost iniţiată 
şi organizată pentru a pregăti personal profesionist calificat 
necesar aeronauticii civile româneşti, conform standardelor 
vremii, a avut, din păcate o viaţă scurtă. Pe parcursul instruirii, după primul an de studii, elevii-piloţi 
ai S.S.A.C. au fost integraţi Şcolii militare de ofiţeri de aviaţie "Aurel Vlaicu". A fost o măsură 
bună sau nu? Aprecierile au fost şi au rămas până în ziua de azi împărţite. Mulţi dintre elevii-piloţi s- 
au simţit păcăliţi, trădaţi ... dar Proiectul lor, acela de a ajunge piloţi profesionişti civili, a rămas 
funcţional. Pentru majoritatea elevilor, NU a fost grea această Şcoală organizată sub auspicii 
militare.Dar pentru majoritatea a fost greu şi, din multe puncte de vedere, i-a marcat cu amintiri pe 
care greu le-or uita. Greu ori uşor, timpul a trecut relativ repede, iar ei am ajuns ... "Promoţia 21 
august 1975" de aviatori civili şi ofiţeri în rezervă cu acte-n regulă! 

O nouă promoţie de ofiţeri 
(... din presa vremii) 

Moment sărbătoresc la Şcoala militară de ofiţeri activi de aviaţie „Aurel Vlaicu” Boboc: 
acordarea gradului de ofiţeri Promoţiei 23 august 1975. La festivitate iau parte cadrele Şcolii, 
generali şi ofiţeri din eşaloanele superioare, reprezentanţi ai organizaţiilor de masă şi obşteşti, 
vetereni ai aviaţiei româneşti, rudele apropiate ale foştilor elevi, precum şi tovarăşii Lazăr Băciucu, 
secretar al Comitetului judeţean de partid, vicepreşedinte al Comitetului executiv al Consiliului 
popular judeţean, Gheorghe Milu, prim-secretar al Comitetului municipal de partid, primarul 
municipiului, şi Stela Bălan, prim-secretar la Comitetului judeţean al U.T.C. Se dă citire Ordinului 
ministrului apărării naţionale prin care se acordă gradul de ofiţeri activi şi de rezervă Promoţiei 
1975. Relevând, în continuare, strădaniile încununate de succes pentru formarea tinerilor aviatori 
chemaţi să servească în aviaţia militară şi civilă, comandantul Şcolii raportează conducerii de partid 
şi de stat că personalul acestei prestigioase instituţii este hotărât să-şi îndeplinească exemplar 
misiunea încredinţată, să ridice tot mai sus tradiţiile aripilor româneşti. Gest simbolic: şeful 
promoţiei de ofiţeri predă manşa reprezentantului elevilor din ultimul an de studii. Ea semnifică 
continuitatea durabilă a instruirii de specialitate, confruntată cu noi exigenţe impuse de dezvoltarea 
rapidă a aviaţiei româneşti, angajamentul celor mai tineri aviatori de a face din această profesie un 
titlu de cinste. în cuvinte calde, emoţionante, general maior Aurel Niculescu, reprezentantul 
Ministerului Apărării Naţionale, evocă drumul glorios al aviaţiei româneşti, contribuţia ei la victoria 
insurecţiei naţionale armate antifasciste şi antiimperialiste, la zdrobirea armatelor hitleriste, 
condiţiile deosebit de bune create aviaţiei prin grija conducerii partidului şi statului, personal a 
tovarăşului Nicolae Ceauşescu, secretarul general al partidului, preşedintele republicii, comandantul 
suprem al forţelor noastre armate.“Să aveţi întotdeauna, dragi aviatori, cer senin!” - sunt cuvintele 
prin care tovarăşul Lazăr Băciucu încheie salutul adresat noii Promoţii de ofiţeri din partea Biroului 
Comitetului judeţean de partid şi a Comitetului executiv al Consiliului popular judeţean. Asemenea 
tuturor oamenilor muncii, tinerii aviatori sunt hotărâţi să-şi îndeplinească demn şi cu înaltă 
răspundere nobila misiune de apărători ai independenţei şi suveranităţii României socialiste. Urale şi 
ovaţii. Cei prezenţi la festivitate îşi exprimă adeziunea fierbinte faţă de textul telegramei adresate 
C.C. al P.C.R., personal tovarăşului Nicolae Ceauşescu, angajându-se să ridice pe culmi tot mai 
înalte tradiţiile şi faima aviaţiei româneşti. 

(Marin Macău în ziarul “Viaţa Buzăului” - 26 august 1975) 

Evoluţia elevilor-piloţi pe parcursul celor trei ani de şcoală 

Aşa cum am amintit anterior, primul candidat admis la S.S.A.C. (Iordache C. Vasile) 
a părăsit şcoala imediat după sosirea la sediul acesteia; în consecinţă, cursurile teoretice au 
început cu un număr de 65 de cursanţi. 

După parcurgerea primului an de instruire teoretică şi practică, cum şi a segmentului 
de instruire teoretică din anul doi, au fost îndepărtaţi din grupul de naviganţi instruiţi în 
şcoală pentru necesităţile aeronauticii civile următorii elevi-piloţi: Băbuş Misail, Roman Mihai, 
Surcel Vasile şi Szocska Ioan, 

...pentru că, în opinia instructorilor de zbor şi a conducerii, aceştia nu ar fi avut 
calităţile necesare pentru a ieşi la simplă comandă ca piloţi. Aceştia au rămas totuşi în 
şcoala de ofiţeri de aviaţie, dar au continuat cursurile pentru a o absolvi ca ofiţeri aviatori 
nenaviganţi. 


Repartiţia absolvenţilor după încheierea şcolii de aviaţie 


Odată cu absolvirea şcolii a fost organizată şi repartizarea absolvenţilor funcţie de 
criteriile şi interesele momentului respectiv. Astfel, pilotul cu media cea mai mare dintre cei 
60 care în final au rămas pentru a-şi continua activitatea în aviaţia civilă, BUTNARU N. 
NICOLAE, a fost repartizat direct la compania TAROM, pentru a fi încadrat aici şi pentru 
a-şi continua pregătirea (nefinalizată în şcoala de aviaţie datorită motivelor menţionate de mai 
multe ori în această carte) ca pilot de linie. 

Dintre ceilalţi 59 de piloţi, următorii au fost repartizaţi la Aeroclubul Central Român 
(A.C.R.): CIUCIU (ANTONESCU) M. OCTAVIAN, BERENGHI I. IOAN, CHIRILĂ M. 
ŞTEFAN, CORNEANU I. OVIDIU, DIMA AL. PETRICĂ, FODOR AL. MARTIN, GEORGESCU 
I. FLORENTIN, GEORGESCU M. MARIN, IONESCU M. ŞERBAN, JIANU D. GEORGE, LUCA 
A. VASILE, MITU I. MARCEL, MOLDOVEANU P. PETRE, OPREA V. EUGEN, PEŢA I. 
ŞTEFAN IOAN, POPA A. GHEORGHE, POPA I. IOAN, PORDEA G. PETRU, SZEKULA I. 
IOSIF, UDRESCU P. GH. C-TIN, VARTOLOMEIV. MIRCEA. 

La întreprinderea de aviaţie utilitară (I.Av.U.) Bucureşti / Băneasa au fost repartizaţi 
următorii piloţi: CHIBICI S. MIHAI, CUCU V. TEOCTIST, DOBOCAN M. MARIUS, 
DRAGOMIR G. DORIN, DUMITRAŞCU N. VIRGIL, DUMITRU D. ION, GHERGHEL I. 
BOGDAN EUGEN, MARIN C. ŞTEFAN, MIHALACHE D. MARIN, MIRICĂ N. VALENTIN, 
NEGREANU E. CORNEL, OLTEANU I. NICULAE, PETRE I. PETRE, ROŞCA C. TITI, 
TĂNASE I. ANDREI, TEODORESCU MIHAI DAN. 

Ulterior, dintre piloţii repartizaţi la I.Av.U. Bucureşti, MIRICĂ N.VALENTIN a fost 
transferat la detaşamentul de aerofotogrametrie Băneasa, iar următorii au fost repartizaţi la 
nou-înfiinţata aerobază Clinceni: CHIBICI S. MIHAI, CUCU V. TEOCTIST, DOBOCAN M. 
MARIUS, DRAGOMIR G. DORIN, DUMITRAŞCU N. VIRGIL, DUMITRU D. ION, 
GHERGHEL I. BOGDAN EUGEN, MARIN C. ŞTEFAN, MIHALACHE D. MARIN, 
NEGREANU E. CORNEL, OLTEANU I. NICULAE, PETRE I. PETRE, ROŞCA C. TITI, 
TĂNASE I. ANDREI, TEODORESCU MIHAI DAN. 

Datorită necesităţilor sporite de personal aeronavigant din cadrul companiei TAROM, 
dintre cei de mai sus, următorii au optat şi au obţinut aprobarea să fie transferaţi aici, de la 
aerobaza Clinceni, ca navigatori de bord, piloţii: DUMITRU D. ION, PETRE I. PETRE, 
TĂNASE I. ANDREI. 

Au fost repartizaţi la Aerobaza Iaşi următorii: ANDRONIC V. CICERONE, NICOLAE G. 
SAVA, PANŢÎRU T. DAN. 

Au fost repartizaţi la Aerobaza Galaţi-Tuluceşti următorii: DUMITRU V. CORNEL, FRIGIOIU 
ST. FLORICĂ, FRUMUZACHE P. GABRIEL, ŞERBU C. IOAN, VASILE GH. ADRIAN, 
VÂRLAN E. DORU. 

Au fost repartizaţi la Aerobaza Tuzla următorii: BĂLTĂREŢU A. NICOLAE, CĂTANĂ S. 
CONSTANTIN, DRAGOMIR V. GHEORGHE, MARIN A. SORIN, STĂNCESCU E. FLORIN, 
POPESCU E. PETRE. 

Au fost repartizaţi la Aerobaza Craiova următorii: NAIDINESCU MARIAN, NĂSTĂSIE 
FLORIAN. 


26 



CAPITOLUL 7 


Baza materială a S.S.A.C. 

(aeronave pe care s-au instruit elevii-piloţi) 

Pentru realizarea activităţii de instruire în zbor, Consiliul aviaţiei civile înzestrează (la 15 
ianuarie 1972) şcoala cu 18 avioane IAR-818, pentru instruirea elevilor-piloţi din anul I (promoţia 
1974). Ulterior (28 iulie 1972), Consiliul achiziţionează pentru S.S.A.C. 28 de avioane ZLIN- 
526F xxm . Avioanele Zlin, pe care se vor instrui în anul I şi în anul II elevii-piloţi ai viitoarei 
promoţii 1975, au fost aduse pe calea aerului, pe rara: Godwaldow-Bratislava-Arad-Boboc, de către 
instructorii Şcolii. în acest sens au fost organizate două transporturi succesive. Aeroportul Arad a 
fost folosit pentru aterizare în vederea realimentării cu carburant (benzină). Pentru transportul din 6 
aprilie 1973 avioanele au fost pilotate de către următorii instructori: Uţă Gheorghe, Cangea Romeo, 
Scutariu Ion, Vasile Aurel, Mogoşanu Ion, Pop Mihai, Ulici Octavian, Preda Constantin, Praia Aurel 
(avionul: YR-ZAC), Coşereanu Ion, Zavate Gheorghe, Dumitriu Ion, Ioniţă Ion. Pentru faza 
următoare a procesului de instruire (zbor IFR ) la baza materială s-a adăugat avionul AN - 

^xxiv 


Instructorii Şcolii 
(scurte informaţii auto-biografice) 

Deşi am făcut eforturi maxime pentru a include în această istorie a Promoţiei 1975 cât mai 
multe informaţii despre cadrele, despre instructorii Şcolii, până la data intrării la tipar, informaţiile 
culese au fost extrem de puţine. Yă prezentăm în Anexe câteva informaţii despre: 

1 Enache Ion (Şarla) xxv 

2 Ionescu Gheorghe xxvl 

3 Toth Iosif xxvii 

4 Nicolae Ştefan xxviii 

5 Teodorescu Gheorghe (Mangafaua)™ 

6 Preda Gheorghe(Ţiganu) xxx 

7 Rusu Dorin™ 

8 Cânţa Alexandra xxxu 

9 Smilschi Marian(Şmil) xxxiii 

10 Nicolescu Constantin(Nae) xxxlv 

11 Ciucă Comel xxxv 

12 Răduţă Dumitra(S.C.Club) 

13 Petre Emil(Gică) xxxvi 

14 Şerban Mihai(Nagâţu) xxxvn 

... Şi ei au contribuit... pentru ca noi să devenim MARI AVIATORI! 

în afară de personalul de conducere al Şcolii, de cadrele didactice şi instructorii de zbor, în 
jurul elevului-pilot “roieşte” o “armată” de altfel de personal care, de cele mai multe ori nu este 
menţionat în Cărţile de memorialistică ori de istorie. Credem că este moral să-i menţionăm şi pe 
ceilalţi care au contribuit la realizarea noastră ca aviatori. 

Listă (parţială) cu ceilalţi membri ai personalului S.S.A.C. 

Andronescu Emilia - calculatoare, Alexandru C. Constantin - şofer, Boitor Andrei - maistru 
aviaţie, Barbu Nicolae - lăcătuş mecanic de întreţinere şi reparaţii la aviaţie, Butnara Maria - om de 
serviciu. Boitor Maria - bucătar, Bisceanu Vasile - lăcătuş mecanic de întreţinere şi reparaţii la 
aviaţie, Constantin Adam - lăcătuş mecanic de întreţinere şi reparaţii la aviaţie, Creţu Nicu - 

administrator, Cojocaru Maria - magaziner, Coman Elena - economist, Constantinopol Sever - 
tehnician principal, Dimitriu Petrache - şef serviciu administrare, Dumitrescu Gheorghe - lăcătuş 
mecanic de întreţinere şi reparaţii la aviaţie, Dumitru Anasta - mecanic auto, Ene Ştefan - mecanic 
aviaţie, Fieraru Vasile - maistru aviaţie, Filon Elena - dactilografă, Faur Iuliu - contabil principal, 
Gheorghe Lucia - ospătar, Găgeanu Safta - om serviciu, Grigore Gheorghe - şofer, Grecea Cornelia 

- desenator tehnic, Galan Vilhelmina - om serviciu, Giuglea Nicolae - mecanic avion, Ghiaţă Petre 

- mecanic avion, Havriliuc Ioan - mecanic avion, Iordache N. Gheorghe - mecanic auto, Iascovici 
Ioana - magaziner, Ivan Ioana - registrator, Iosef Ion - inspector principal de personal, Lazar Lina - 
dactilograf, Motoasca Ludea - magaziner, Mazilu Constantin - mecanic avion, Manole Ioana- 
Eugenia - casier, Mocanu Ioana - lenjereasă, Moise Gheorghe - mecanic avion, Manole Gheorghe - 
mecanic avion, Maftei Constantin - mecanic avion, Mihailescu Dorin - mecanic avion, Nicolae N. 
Ioan - mecanic avion, Nistor Gh. Ion - mecanic avion. Negru Gheorghe - mecanic auto, Nistor 
Elena - om serviciu, Neagu Maria - spălătoreasă, Neagu Gheorghe - şofer, Nastase Andrei - sef 
popotă, Nicoara Nicolae - maistru principal, Neagu Olguţa - magazinerOaie Aurica - bucătar, 
Olteanu Marin - mecanic aviaţie, Olaru Nicolae - mecanic avion, Podeanu Maria - frizer, Pascu Ion 

- şofer, Petre Elena-Puica - centralistă, Panait Elisabeta - dactilografă, Pîrlogea Mircea - mecanic 
avion, Pop Ilie - metodolog principal, Posirca Coman - zidar, Spiridon Ioan - Vopsitor, Sava 
Alexandru - strungar, Stănescu Ioana - ospătar, Şontîca Ion - mecanic avion, Stratone Neculai - 
instalator sanitar, Ştefanescu Elena - funcţionar principal zbor, Ştefanescu Constantin - mecanic 
avion, Stan Ioan - mecanic avion. Stan Lica - mecanic avion, Stancescu Vasile - mecanic avion, 
Stancu Aureliu - bucătar, Topoliceanu Mihai - mecanic avion, Tudor Chiriţă - muncitor necalificat, 
Toma O. Ion - mecanic avion, Varga Constantin - mecanic avion, Varvaroi Gheorghe - mecanic 
avion, Alecu E. Ion - mecanic avion, Cosma Gh. Bucur - mecanic avion, Dochia Constantin - 
radist, Cazacu Ţinea - croitoreasă, Dobrotă N. Gheorghe - şofer, Paraipan Gheorghe - şef serviciu 
administrativ, Ghiaţă C. Nicolae - muncitor necalificat, Ciubotaru Ileana - secretar 
dactilografCalianu Panait - merceolog principal, Zahiu Ştefan - şef depozit, Toma N. Ion - radist, 
Alexandru A. Constantin - şofer, Călin Constantin - şofer, Bratu Gh. Vasile - şofer, Lazăr O. Ion - 
şofer, Pavel Ion - şofer, Enache C. Măricel - şofer, Coman N. Nicolae - inginer, Bordei Petrea - 
mecanic avion, Molaşi Mihai - mecanic avion, Mihaiu Victor - tehnician învăţământ, Sava 
Constantin - IEAB-ist, Grecea Constantin - inginer, Dobrin Nica - paznic, Măxineanu Ion - paznic, 
Tudosa Ion - pompier, Pîslaru Paraschiv - paznic, Jitea P. Nicolae - pompier, Cojocaru Gheorghe - 
administrator, Cojocaru Ion - şofer, Răileanu Toader - pompier, Cernat Costel - pompier, Duţă 
Constantin - pompier, Chirică Alexandru - pompier, Arbunea Gheorghe - pompier, Negoiţă 
Gheorghe - maistru principal, Moise Petre - şofer, Raus Gheorghe - maistru ştart, Crăciun Nicolae - 
tapiţer, Chiriţoiu Valeria - muncitor necalificat, Marcu I. Ion - şofer, Gheorghe Dumitru - şofer, 
Cristea Ştefan - muncitor necalificat, Gherase Virgil - mecanic grup electrogen, Draghici 
Constantin - radist, Mirea Mihai - radist, Cşprărus Alexandru - radist, Moise Dumitru - tâmplar, 
Negoiţă Elena - contabil principal, Donciu Nicusor - tractorist, Mihai Toader - paznic, Celnic Ionel 

- paznic, Cernat Trandafir - paznic, Dobrin Costică - paznic, Crăciun Gheorghe - muncitor 
necalificat, Popescu Coca - funcţionar zbor, Pană Adrian - electrician, Lică Gheorghe - achizitor, 
Pericle Iancu - şef formaţie pompieri, Băiesu Florea - paznic, Panait Necului - compresorist, 
Bratoc Sandu - paznic, Iftimie Ştefan - paznic, Stoian Vasile - paznic, Hasan Valentin - paznic, 
Ulad Năstase - ospătar, Mihaila Alexandrina - om serviciu bucătărie, Pavel Radu - şofer, Hanganu 
Marian - contabil, Dornianu Ion - pompier 

Aşa cum am amintit anterior, S.S.A.C. a organizat 
concurs de admitere pentru două grupe de candidaţi, în anii 
1971 şi, respectiv, 1972. Şcoala, care a fost iniţiată şi 
organizată pentru a pregăti personal profesionist calificat 
necesar aeronaticii civile româneşti, conform standardelor 
vremii, a avut, din păcate o viaţă scurtă. Pentru Promoţia 1975, 
s-a dat examen de admitere în anul 1972. Din cele 90 de locuri 
disponibile, datorită selecţiei foarte riguroase, au fost ocupate 
66... Având în vedere că Iordache C. Vasile, primul pe lista 
celor admişi (cu media 9,45), a renunţat la Şcoală, cursurile au 
început pentru un număr de 65 de elevi-piloţi. 

La data de 21 august 1975 (ziua formală de absolvire a Şcolii), situaţia Promoţiei arăta 

astfel: 

► Ungur Victor a decedat în procesul instruirii 

► 55 absolvenţi îşi încep activitatea în aeronautica civilă (piloţi civili) 

► 7 absolvenţi au ales să profeseze în aviaţia militară 

► Furcoi Ovidiu a activat în alte funcţii civile (controlor de trafic, inginer etc.) 

► Iacob Costel s-a îndreptat către artele plastic... 

PROMOŢIA 1975 

(colecţie de biografii subiective - piloţi în aviaţia civilă) 

Biografiile celor ce apar în această colecţie este rezultatul deciziei personale a 
fiecăruia de a accepta să scrie despre sine însuşi, să fie subiectul documentării asupra sa, să 
furnizeze un număr de fotografii care, ataşate textului, să fie relevante prin ele însele etc. 
Pentru cei care, dintr-un motiv ori altul, au plecat mult prea devreme într-o, posibil, lume 
mult mai bună, familiile, colegii etc. au contribuit în mod substanţial. în plus sunt câţiva 
aviatori care, fie nu au putut fi găsiţi în timp util pentru a contribui cu propria biografie, 
fie, pur şi simplu, nu şi-au dorit să apară în carte. Le suntem sincer recunoscători tuturor. 
N.B.: Cei care vor lectura conţinutul acestei cărţi vor găsi, cu siguranţă, informaţii ...eronate. Acest 
lucru este rezultatul faptului că, reconstituirea faptelor, detaliilor s-a făcut din memoria 
contributorilor care, după peste 40 de ani de la absolvirea şcolii de aviaţie mai joacă şi feste. 


ANDRONIC V. CICERONE 
"Maistrul” 

"Am fost cuminte şi ascultător, m-am silit să respect legile şi 
regulamentele. Ca pilot n-am rupt gura târgului, dar nici nu am fost 
între cei din urmă... Poate de aceea pot spune acum când suntem, şi 
eu şi soţia, pensionari, că ducem o viaţă frumoasă şi liniştită. Am 
rămas fără părinţi, şi eu şi soţia, dar avem acum copiii (doi, pentru 
că fiica noastră s-a căsătorit) şi prietenii , în general mai tineri, 
pentru că cei mai în vârstă ne demoralizează". 

Aşa îşi începea, într-un mod lucid şi foarte obiectiv, 
Cicerone Andronic o scrisoare de autoprezentare pe la 
începutul anului 2010. S-a născut luni 20 noiembrie 1950 la 
materintatea din oraşul Bacău, fiind singurul copil al părinţilor săi 
Victor şi Aglaia. 

Ce ar putea spune cei care-1 cunosc suficient de bine 
despre Cicerone Andronic, cei care-1 cunosc cu bune şi cu 
rele...? Este o persoană carismatică, cu o foarte bună intuiţie şi 
foarte prietenos. Chiar dacă are un caracter puternic, cu o personalitate dinamică, este şi foarte 
drăguţ şi generos, iar câteodată chiar modest. Este bun diplomat, generos, muncitor şi înţelegător, 
este câteodată un amalgam de sentimente foarte diferite. Este o combinaţie de foarte sensibil, 
emoţional, are mult şarm şi aptitudini sociale. Este intuitiv, sensibil, înţelegător şi se adaptează uşor 
la orice situaţie. îi place foarte mult să aibă prieteni. Social şi generos, are în general prieteni buni 
pe perioade lungi de timp. în momentul în care se simte nesigur, are tendinţa să devină posesiv şi 
egoist. Are un foarte puternic simţ al responsabilităţilor, nu renunţă uşor la un prieten şi în general 
este ultimul care părăseşte o relaţie. 

Şi-a petrecut copilăria ("fericită de altfel: am cutreierat dealuri, am mers la scăldat, la joacă 
cu mulţi copii") şi a absolvit Şcoala generală în localitatea Horgeşti, din judeţul Bacău; în acest 
timp a locuit în casa bunicului dinspre mamă. 

După încheierea cursurilor (clasele I - VIII) din şcoala de cultură generală, Cicerone 
Andronic dă examen de admitere şi reuşeşte să fie admis la liceul de cultură generală nr.4 
(Această instituţie s-a numit pe rând: 1961 - Şcoala Medie Nr. 4, 1969 - Liceul de Cultură 
Generală Nr. 4, 1974 - Liceul de Matematică-Fizică „Lucreţiu Pătrăşcanu”, 1979 - Liceul Industrial 
Nr. 6, 1980 - Liceul Energetic, 1986 - Liceul Real-Umanist „Lucreţiu Pătrăşcanu”, 1990 - Liceul 
Teoretic „Gheorghe Vrănceanu”, 2001 - Colegiul Naţional „Gheorghe Vrănceanu”...). L-a absolvit 

în anul 1969, când s-a mutat în localitatea Buhoci, judeţul Bacău, unde părinţii săi şi-au construit o 
casă la aproape 10 km de oraş. 

în S.S.A.C. a intrat în anul 1972. în anul întâi de instruire practică a zburat pe avionul ZLIN 
52<5F xxxvm cu indicativul YR-ZBO, având ca instructor pe domnul Rusu Dorin. Din această grupă de 
zbor (grupa a doua) făceau parte următorii elevi-piloţi: Luca Vasile, Dumitru Cornel, Catană 
Constantin, Roşea Titi, Comeanu Ovidiu, Găleteanu Sorin, Frigioiu Florică, Andronic Cicerone, 
Mirică Valentin şi Dragomir Dorin. A zburat în simplă comandă relativ repede după aproape 6 ore 
de instruire în dublă comandă. în anul al doilea a zburat tot pe avionul ZLIN-526F, având ca 
instructor pe Ciubotaru Gheorghe. Puţin după începerea anului trei a avut probleme medicale, astfel 
că a zburat în al treilea an doar 2 ore pe AN-2, în ultimele zile de zbor. După absolvirea şcolii în 
anul 1975, a fost repartizat la Aerobaza utilitară Iaşi unde şi-a petrecut întreaga activitate până la 
pensionare, în ziua de 1 mai 1999. A zburat numai avionul AN-2 efectuând peste 6500 ore. A 
parcurs toate calificările pe acest tip de aeronavă AN-2 de la copilot la comandant de bord în anul 
1978 (a făcut cursurile la Bucureşti-Băneasa şi a zburat la Boteni), şi, ulterior, la instructor în anul 
1981, apoi la calificarea de pilot de recepţie şi control în anul 1985. A avut funcţii de conducere 
în schema de organizare a aerobazei, de comandant adjunct de detaşament între anii 1985 - 1986, 
a fost "numit" comandant de detaşament între anii 1986 - 1987 şi, respectiv, "ales" între anii 
1990 - 1991, iar în perioada 1998 - 1999 a fost pilot şef. Trebuie spus că a cam fugit de funcţii, dar 
tot n-a scăpat. S-a căsătorit, în ziua de miercuri 23 mai 1979, cu Rodica - proiectant de arhitectură 
- şi au împreună o fiică Andreea născută în aprilie 1980, care este profesoară de limba engleză, 
care, la rândul ei, este căsătorită şi la casa sa. Nu a avut incidente sau accidente de zbor, făcându-şi 
treaba unde a fost trimis, a fost cumpătat şi conştiincios. A zburat în aproape toată ţara mai puţin în 
Banat şi Oltenia. în Aerobaza Iaşi a fost coleg, pentru o scurtă perioadă cu Dan Panţâru, care apoi a 
fost transferat la Tarom, şi toată perioada de activitate aeronautică, cu Nicolae Sava cu care ţine 
legătura şi acum, locuind destul de aproape unul de celalalt. "în rest nu prea am ţinut legătura cu 
colegii, cel puţin după 1980, fiind câţiva colegi pe care nu i-am mai intâlnit de la terminarea şcolii." 
în prezent locuieşte în centrul municipiului Iaşi care este un oraş superb. "Ne place să facem des 
excursii în ţară şi în străinătate, să citim, să mergem la pescuit, să primim musafiri, să ne întâlnim cu 
prietenii. P.S.: în viaţă, se spune, dacă ai făcut o casă, un copil, ai sădit un pom, înseamnă că nu ai 
trăit degeaba. Le-am făcut pe toate trei.( 19.11.2008)" 


ANTONESCU (fost CIUCIU) M. OCTAVIAN 
"Tăvi, Ciuce" 


... Tăvi. S-a născut în ziua joi 11 decembrie 1952, la 
Crevedia Mare. A fost elev la şcoala generală gimnazială 
Crevedia Mică, judeţul Giurgiu. După absolvire, la timpul 
cuvenit, a urmat cursurile Liceului de petrol şi gaze "Dimitrie 
Bolintineanu" din Bolintin Vale. în anul 1972 a fost admis în 
Şcoala Superioară de Aeronautică Civilă, pe care a absolvit-o în 
anul 1975. După doi ani, pe 12 martie 1977 s-a căsătorit cu Rodica 
Antonescu. Au doi copii: Liviu Antonescu, născut pe 23 iunie 
1978 şi Oana Antonescu, născută pe 13 decembrie 1981. Băiatul a 
absolvit Dreptul, iar fata este ziarist, redactor la "Jurnalul 
Naţional"(informaţia este din anul 2010). 

Cum a rămas Octavian în memoria colegilor săi 
aviatori? Era foarte intuitiv şi sensibil, dar în acelaşi timp era 
sociabil şi îi plăcea foarte mult să iasă cu prietenii. Avea tendinţa 
să nu lase pe nimeni să îi intre în adâncurile minţii, deoarece era 
oarecum secretos. îi plăceau persoanele ambiţioase şi muncitoare, 

capabile să rămână oarecum independente şi să aibă încredere în convingerile lor. Era o persoană 
entuziastă, cu o personalitate deschisă şi o fire optimistă. Era dinamic... 

în ce priveşte cariera xxxlx sa profesională, din informaţiile furnizate de către familia 
sa, prin intermediul colegului Vasile Surcel, Octavian Antonescu a parcurs următoarele etape: 
între anii 1975-1983: este pilot instructor la Aeroclubul Central Român; 
în anul 1983: a fost numit comandant al Aeroclubului Clinceni; 

în perioada 2 februarie 1984 - 25 iunie 1987: este pilot la avionul AN-24, în cadrul companiei 
naţionale TAROM; 

în perioada iunie 1987 - 1 decembrie 1989: este copilotpe avionul BAC 1-11; 
în perioada 11 septembrie 1996 - 6 iulie 2000: este pilot comandant pe avionul BAC 1-11; 
în perioada 06 iunie 2000 - 6 septembrie 2002: este copilot pe avionul Boeing - 737; 
în perioada septembrie 2002 - mai 2004: este pilot comandant pe avionul Boeing - 737. 

Marţi 25 mai 2004, a solicitat ieşirea la pensie. Nu a mai apucat să se bucure de viaţa de 
pensionar: duminică 30 mai 2004 a plecat să zboare în escadrila lui Dumnezeu, răpus de un infarct 
grav, care nu i-a mai dat nici o şansă de supravieţuire. 

"Pe Octavian l-am avut coleg de bancă în primii doi ani pe care i-am petrecut la S.S.A.C. Pe 
atunci, când fiecare dintre noi avea câte un "supranume", lui îi ziceam "Ciuce". Ce pot să spun 
despre el? Mai întâi de toate, a fost un bun camarad. Apoi, era un tip extrem de ordonat. îmi aduc 
aminte că, la seminare când, indiferent dacă ştiam sau nu subiectul, aproape că mă simţeam "obligat 
moral" să copiez, eu foloseam cursurile lui, care erau, fără excepţie, complete, sistematizate şi foarte 
clar scrise. în plus, avea un umor al lui, uneori hâtru, alteori plin de lehamite, un umor care, una 
peste alta, îl făcea să fie un tip simpatic. Dar îl şi ajuta să treacă, fără prea mari drame, peste 
idioţeniile unora dintre şefii de acolo. în ceea ce mă priveşte, atâta timp cât am fost coleg cu voi, cei 
din viitoarea "promoţie 1975", dar şi în anii care au trecut de atunci, l-am considerat drept unul 
dintre cei mai buni prieteni. Apoi, viaţa ne-a despărţit: voi zburătorii toţi aţi pornit pe drumul vostru, 
iar eu pe al meu. Cu Tăvi m-am mai întâlnit doar de câteva ori. La fel ca şi despre voi, mai auzeam, 
din când în când câte o veste. M-am bucurat de succesele lui şi de ale voastre, ori de câte ori am aflat 
despre ele. Voi, toţi ceilalţi aţi evoluat împreună. (întocmit în anul 2010 de către Vasile Surcel, 
jurnalist)" 

"Sunt corecte informaţiile, aş adăuga, dacă-mi permiteţi, că talentul lui a fost dublat de o 
ambiţie enormă de a reuşi, ambiţie dată de condiţia sub-mediocră a familiei în care s-a născut plus a 
piedicilor întâlnite. Când mă gâdesc la el, mă gândesc la ce mi-a spus odată: un instructor i-a spus că 
nu va fi niciodată aviator şi că nu dă doi bani pe mâna lui la manşă. Ba mai mult, i-a băgat beţe-n 
roate.Timpul a trecut şi a făcut ca tata să fie în postura acelui instructor, fiind pus să-i dea acestuia 
sau nu gradul de promovare. Deşi omul se aştepta la o răzbunare, tata n-a facut-o, ci i-a dat 
promovarea. Cam acesta a fost tatăl meu...(Liviu Antonescu, 10 februarie 2015)" 


BĂLTĂREŢU A. NICOLAE 
"Papură" 



continue cursurile (clasele IX 
numeşte „Liceul „Spiru Haref’). 


Nicolae Băltăreţu, fiul lui Alexandru şi al Athenei, s-a 
născut în ziua de marţi 30 mai 1950 în localitatea Casimcea 
din judeţul Tulcea. Nicolae avea să fie primul copil al 
părinţilor săi, acestuia urmându-i Elena şi Ecaterina. 

Acesta a urmat cursurile şcolii generale din Casimcea 
(primele 4 clase) şi, respectiv, din Tulcea (clasele V - VIII), în 
cadrul Şcolii Medie Nr.l (care redevine, în anii 1958-1965, 
„Liceul de cultură generală nr.l”. După absolvirea celor opt 
clase elementare dă examen de admitere şi reuşeşte să 
- XII) în cadrul aceluiaşi liceu (începând cu anul 1971 liceul se 

După absolvirea liceului în anul 1969, Nicolae Băltăreţu pleacă voluntar în armată 
fiind iniţial încartiruit (între 21 februarie 1970 şi 14 iunie 1971) la U.M. 01959 din Ploieşti, 
dar, ulterior, este detaşat (după cum afirmă el însuşi) la o unitate de radiolocaţie din Iaşi. 

în vara anului 1972, în urma unor anunţuri apărute în presa locală şi naţională, 
optează pentru cariera de pilot profesionist. Astfel ajunge a se înscrie, a participa la selecţie 
şi, în final, a reuşi să devină elev-pilot la S.S.A.C. Boboc. în anul întâi (1973) l-a avut ca 
instructor de zbor pe domnul Scutariu Ion, iar grupa de instruire era formată din: Moldoveanu 
Petre, Paliştan Virgil, Dima Petrică, Băltăreţu Nicolae, Dobocan Marius şi Jianu George; a zburat pe 
avionul ZLIN-526F înmatriculat YR-ZLJ. în anul al doilea (1974) l-a avut instructor de zbor pe 
domnul Frangulea, iar colegi de grupă i-a avut pe: Jianu George, Moldoveanu Petre, Paliştan Virgil, 
Dima Petrică. 

încă pe timpul cât urma cursurile în cadrul şcolii de aviaţie, în anul 1973, se 
căsătoreşte cu Maria. Anul următor, în 1974 acestora li se naşte primul copil, un băiat, 
Adrian. 

După parcurgerea celor trei ani de instruire aeronautică şi absolvirea, la 21 august 
1975, şcolii de aviaţie, Băltăreţu Nicolae este repartizat pentru a fi încadrat la Aerobaza 
utilitară Tuzla din judeţul Constanţa. Pe când era încadrat aici ca pilot, în anul 1978, în 
familia sa se naşte al doilea copil, tot un băiat, Ciprian. Din anul repartiţiei la Tuzla (1975) 
şi până în anul 1986 când este transferat în cadrul companiei TAROM, a zburat pe avionul 
utilitar AN-2, pe avionul BN-2 (pentru a se califica în executarea zborului IFR) şi, în sfârşit, 
pe avionul AN-24. 

în anul 1988, urmare a divorţului de prima soţie, se recăsătoreşte cu Ştefania, iar 
împreună, în anul 1990, devin părinţii fetiţei lor Alexandra. 

La 24 aprilie 1992 decide să părăsească România cu intenţia de a se stabili în 

Republica sud africană. Dar în 1996 se reîntoarce în ţară pentru ca în 2006 să încerce, timp 

de o lună, o experienţă nouă pe pământ străin, de data aceasta în S.U.A. Cu "experienţa" 

deja câştigată, între anii 2006 - 2007, se mai expune încă odată riscului de a munci în 

S.U.A. Nici de data aceasta nu pare să fi cules prea multe roade ...doar "lucruri" de povestit 
preţ de un roman fluviu, după cum ne-a mărturisit el însuşi. 


BERENGHI I. IOAN xl 
"Rostogol, John" 

Ioan, fiul cu ochii verzi al lui Ioan şi Elena Berenghi, 
s-a născut în ziua de 18 ianuarie 1951 în localitatea Târgu 
Frumos din judeţul Iaşi. 

A studiat la Liceul nr.l (secţia reală) din Braşov pe 
care-1 absolvă în anul 1970. 

După absolvirea liceului trece prin procesul de selecţie 
specific şcolii de aviaţie (S.S.A.C.) şi, în urma reuşitei, devine 
elev-pilot al acesteia. în primul an (1973) de instruire practică în 
zbor executat pe aerodromul Boboc pe avionul ZLIN-526F face 
parte din grupa instructorului Alexandru Cânţa xh , iar în anul doi 
(1974) de instruire pe aerodromul Focşani xlu , pe acelaşi tip de 
aeronavă ZLIN-526F, face parte din grupa instructorului Dumitru 
Răduţă xlm (grupa a opta). în anul trei (1975) se instruieşte pe 
avionul utilitar AN-2. La data de 20 august 1975 (conform 
Diplomei seria nr.55) când se încheie cursurile şcolii de aviaţie, Ioan Berenghi este repartizat şi 
încadrat la A.C.R. (începând din 10 septembrie 1975) ca pilot zbor cu motor cu un salariu de 
1785 lei/lună. în data de 30 iunie 1976 susţine examenul de licenţă la Comandamentul Aviaţiei 
Civile şi, în urma reuşitei, devine pilot profesionist conform brevetului nr.683 din 9 septembrie 

1976. După aproape un an, la 1 august 1976, devine pilot comandant şi este reîncadrat cu un salariu 
de 2220 lei/lună. La 1 iunie 1977 devine pilot instructor pentru zborul cu motor şi ajunge la un 
salariu de 2430 lei/lună (pilot instructor zbor motor conform p.v.118 din 30 mai 1977), dar la 1 
iulie 1977 i se reduce salariul la 2090 lei/lună, pentru ca la 1 februarie 1978 să revină la 2415 
lei/lună. în cursul anului 1977 Ioan Berenghi a realizat 391 ore de zbor cu motor cu o retribuţie 
totală de 5375 lei, adică sporul adăugat la salariu în urma remunerării activităţii de zbor a fost de 448 
lei/lună. începând cu 1 iulie 1978 este numit comandant cu delegaţie al A.C.R. - aeroclubul teritorial 
Sânpetru (conform Ordinului şefului departamentului aviaţiei civile nr.95 din 26 iunie 1978), acum 
având, ca personal navigant, un salariu de 2520 lei/lună. în cursul anului 1978 a realizat 324,38 ore 
de zbor cu motor cu o retribuţie totală de 6089 lei, adică sporul adăugat la salariu în urma 
remunerării activităţii de zbor a fost de 507,41 lei/lună. în mod similar, trebuie să precizăm că în 
cursul anului 1979 a realizat 189 ore de zbor cu motor cu o retribuţie totală de 3027 lei, adică sporul 
adăugat la salariu în urma remunerării activităţii de zbor a fost de 282,25 lei/lună. La 1 decembrie 
1980 devine comandantul aeroclubului teritorial (conform Deciziei A.C.R. nr.54 din 26 noiembrie 
1980), iar de la 1 aprilie 1981 rămâne doar pilot instructor zbor cu motor (cu o retribuţie de 2780 
lei/lună). în anul 1980 a zburat 300 de ore, fiind retribuit cu un total de 5026 lei (o medie de 419 
lei/lună). în cadrul A.C.R. Ioan Berenghi s-a calificat şi a zburat pe următoarele tipuri de aeronave 
sportive cu motor: IAR-818, ZLIN-526F, ZLIN-726 xhv , PZL-104, dar, începând cu 10 martie 1981, a 
deţinut şi brevetul nr.81 de pilot planorist prefesionist (în urma examenului din 22 decembrie 1980). 
în data de 22 mai 1981 obţine licenţa de zbor VFR pe avionul BN-2, iar în data de 27 august 1981 
se califică pentru a zbura ca pilot pe aeronave de tip AN-24. 

începând cu data de 10 septembrie 1981, Ioan Berenghi este transferat la compania TAROM, 
aici fiind încadrat ca pilot secund la avionul AN-24 cu un salariu de 2780 lei/lună. 

S-a căsătorit în ziua de 8 septembrie 1982 la primăria sectorului 2 din Bucureşti cu 
Tarcău Maria - Aurelia, născută în ziua de 1 februarie 1949. împreună au trei copii: Cătălin - 
Ioan (născut la 12 octombrie 1980), Marion - Leonard (născut la 28 ianuarie 1983) şi Diorela- 
Simona - Maria (născută la 25 februarie 1988). 

în urma trecerii examenului teoretic şi practic din data de 1 iunie 1982 la Departamentul 
aviaţiei civile, începând cu data de 2 septembrie 1982 devine pilot profesionist de primă clasă, 
începând cu data de 28 martie 1985 se califică şi zboară ca pilot comandant minima Il-a pe avionul 
AN-24. Peste câteva luni, la 15 noiembrie 1985 intră în pregătire ca pilot pe avionul IL-18, iar la 13 
iunie 1986 termină această pregătire, este brevetat şi este încadrat drept copilot la detaşamentul IL- 
18. După un an şi jumătate, la 31 decembrie 1987, este calificat pilot comandant minima Il-a, iar din 
27 septembrie 1989 devine comandant minima I-a pe acest tip de aeronavă. A deţinut această funcţie 
la bordul aeronavelor IL-18 până în ziua de 14 august 1991, când i s-a înregistrat decesul la primăria 
oraşului Uricani... 

La data accidentului Berenghi Ioan totalizase un număr de 7128 ore de zbor, din care 3226 
ore pe IL-18. Numai în 1991 a efectuat 289 ore de zbor pe IL-18. 

"Nu l-am cunoscut personal pe comandantul Ioan Berenghi, dar era un nume cunoscut 
în branşa noastră. Era pilot instructor pe tipul de avion IL-18, ceea ce înseamnă că era un pilot cu o 
experienţă bogată şi cu o activitate mare de zbor. El forma alţi piloţi, îi învăţa pe alţii navigaţia 
aeriană. Era un pilot tânăr care avansase multe etape în cariera profesională. în aviaţia română, 
aceste avansări se aprobă doar pentru merite deosebite" povesteşte într-un interviu Adel Ştef, 
comandantul aerodromului Deva. 

BUTNARU N. NICOLAE 
"Naru" 

Butnaru N. Nicolae s-a născut în ziua de marţi 7 aprilie 
1953, în a treia zi de Paşti, în municipiul Braşov unde tatăl său, 
ca ofiţer, era detaşat cu serviciul. Trebuie să menţionăm că Braşov 
(în germană Kronstadt, în maghiară Brasso, în latină Corona; 

de asemenea pe hărţile vechi este trecut şi ca Cronjtadt, Brastovia 
sau BraGov, în dialectul săsesc Kruhnen, Kriinen, Krînen), între 8 
septembrie 1950 şi 24 decembrie 1960 s-a numit Oraşul Stalin, 
după Iosif Vissarionovici Stalin şi a fost capitala regiunii cu acelaşi 
nume. A fost declarat municipiu la 17 februarie 1968. Pentru părinţii 
săi Butnariu Gheorghe - Neculai (tatăl) şi Elena (mama), băiatul 
acesta Nicolae era primul dintre cei trei copii ai lor; la intervale 
rezonabile de timp mai urma să se nască Valentin Butnaru (la 
24 octombrie 1954) şi Clarice - Olga Butnaru (la 4 aprilie 1962). 

Dacă ar fi să luăm în calcul predicţiile care ne explică cum sunt 
cei născuţi în exact această zi, atunci Nicolae Butnaru ar fi fost 
unul dintre aceia "capabili de o percepţie profundă şi analitică, de asemenea cei născuţi pe 7 sunt 
înclinaţi spre cultură, spiritualitate, filozofie, ştiinţă şi tehnică. îi atrag misterele, lucrurile oculte. 
Dispun de vaste facultăţi mentale, au un spirit de observaţie ascuţit şi o intuiţie deosebit de 
dezvoltată. Preferă să lucreze singuri şi duc la bun sfârşit ceea ce încep. Introspectivi, meditativi şi 
uneori enigmatici, au, totuşi, un caracter puternic şi plin de curaj". Cei care l-au cunoscut pe 
"eroul" nostru în prea scurta sa viaţă terestră, cu siguranţă pot confirma că Nicu Butnaru 
era un astfel de om. Cu siguranţă, familia Butnaru, cu precădere mama Elena xlv trebuie să fi 
fost tare mândră de primul lor băiat Nicuşor, dar şi de cei trei copii xlvi ai lor. 

în urma mărturiilor culese de la un membru al familiei, Butnaru N. Nicolae a urmat 
şcoala generală de opt clase în perioada septembrie 1959 - iulie 1967. Iniţial familia Butnaru 
locuia pe strada "Ilie Pintilie" nr.14, din raionul "16 februarie"; ulterior familia s-a stabilit în 
cartierul Militari (dezvoltat pe teritoriul fostei comune Militari), locuind într-unul din primele 
blocuri construite aici pe strada Apusului nr.48, bloc 47, scara 1, etajul 2, apartamentul 
nr.10. Funcţie de domiciliul avut de către părinţii săi, în această perioadă a frecventat, pe 
rând următoarele şcoli din Bucureşti: 

► Şcoala generală no. 151 aflată în zona Pieţei Matache, lângă biserica Sfântul Ştefan 
cunoscută şi sub denumirea de "cuibul cu barză" (Potrivit pisaniei bisericii, aşezată deasupra uşii 
de intrare în pronaos, în anul 1898, acest locaş de rugăciune a fost numit şi "Cuibul cu Barză" 
datorită faptului că berzele îşi făcuseră un cuib mare pe acoperişul din şindrilă al vechii biserici.). 
Dezvoltarea cartierului din zona Gării de Nord a impus construirea unui nou local de şcoală şi, în 
1960, Consiliul Popular al Capitalei autorizează construirea unei şcolii cu 16 clase pe un teren ce 
aparţinea Ministerului de Transporturi. După cutremurul din 1977, Şcoala Nr. 151 găzduieşte elevii 
şi cadrele didactice ale Şcolii Nr. 1, urmând ca în anul şcolar 1977-1978 cele două unităţi şcolare să 
se unifice, rezultând tot Şcoala Generală Nr.l, care poartă peste timp tradiţia ca „Şcoală a Căii 
Targovişte” - azi Calea Griviţei. în 1984, Consiliul Popular al Municipiului Bucureşti transferă 3 
corpuri de clădire la Liceul Industrial Nr. 22. în prezent întreaga activitate a Şcolii cu Clasele I-VIII 
Nr. 1 „Sf. Voievozi” se desfăşoară intr-un singur corp de clădire- cel din strada Atelierului nr. 25. 

► Şcoala generală no. 174 "Constantin Brâncuşi" aflată pe strada Roşia Montană, nr. 41, în 
sectorul 6 din Bucureşti. Pe scurt, povestea acestei şcoli este următoarea: în anul 1947 ia fiinţă 
şcoala "23 August". După ce a funcţionat în diferite clădiri, aceasta capătă o clădire nouă în anul 
1956, sub denumirea de Şcoala Nr.l57. în anul 1962, se dă în folosinţă un local nou de şcoală, 
modem şi bine utilat, cu 16 săli de clasă, două laboratoare şi două ateliere, local clădit pe terenul 

situat între străzile Conductei, Ilie Pintilie şi Dezrobirii: Şcoala Generală Nr. 174. Elevii veniţi în 
noul local al Şcolii Generale Nr. 174 proveneau de la Şcolile Nr.156 şi Nr.157. 

► Şcoala generală no. 198 situată pe strada Apusului nr. 71-73, în sectorul 6 din Bucureşti. 

După absolvirea celor opt clase de şcoală generală, Butnaru N. Nicolae dă examen de 
admitere şi reuşeşte să devină elev la Liceul Teoretic „Tudor Vladimirescu” din Bucureşti, 
Bulevardul "Iuliu Maniu" nr. 15, sector 6. Acest liceu s-a înfiinţat în anul 1945 şi a funcţionat cu 
următoarele denumiri: în perioada 19.09.1945 - 03.08.1948: Gimnaziul unic "Dobrogeanu 
Gherea"; în perioada 03.08.1948 - 01.09.1954: Liceul nr. 11 mixt - Militari; în perioada 
01.09.1954 - 18.11.1959: Şcoala medie mixtă nr. 2 Bucureşti, iar în perioada 18.11.1959 - 
01.09.1977: Liceul “Tudor Vladimirescu” (în clădirea nouă). Fire sportivă, pe perioada liceului 
Nicu Butnaru şi-a pus la încercare talentul pe terenurile de fotbal de la clubul sportiv 
Rapid, de la ICSIM etc.; de altfel i-a avut colegi de clasă pe viitorii fotbalişti Asaftei 
Nicolae şi Ghiţă Vasile. De asemenea a cochetat cu kaiac-canoe (un grup de sporturi 
nautice care se practică cu ambarcaţiuni uşoare ce folosesc diferite tipuri de vâsle nefixate; kaiac- 
canoe utilizează numai ambarcaţiuni din categoria în care vâslaşul stă în barcă şi nu pe barcă.) la 
Clubul şcolar sportiv nr.2 situat pe Str. Lerdinand I, nr. 128, Sector 3, Bucureşti. 

Pentru un absolvent de liceu xlvn cu rezultate bune la învăţătură, cum era Nicolae 
Butnaru, şi dornic să-şi continue studiile, Universitatea Politehnică era una dintre opţiunile la 
îndemână. Aşa că acesta a dat examen de admitere şi, firesc, a fost admis la Politehnica 
bucureşteană. Nu ne este clar la ce facultate a fost a admis, dar nici nu are prea mare 
importanţă deoarece Nicu Butnaru a dat examen de admitere, în acelaşi an, şi la S.S.A.C. 
unde, de asemenea, a fost admis şi, în cele din urmă, a optat pentru această variantă de 
instruire. 

în cadrul celor trei ani cât a fost elev-pilot în şcoala de aviaţie a urmat programul 
ordonat. împreună cu ceilalţi colegi, în anul întâi şi, respectiv, în anul doi de instruire a 
zburat pe avionul ZLIN-526F xlvm . Pe parcursul şcolii de aviaţie a întreţinut o îndelungată 
relaţie de prietenie cu Gabriela Pârvulescu, provenind dintr-o familie cu-n nume de rezonanţă 
politică în anii respectivi, cu care, se pare că plănuise să se căsătorească... 

Pe măsură ce ne documentam pentru a scrie această biografie, am descoperit în 
"arhiva" familiei o scrisoare xhx adresată de N. Butnam tatălui său, care avea lângă ea şi 
două desene executate de tânărul elev-pilot. Este pur şi simplu emoţionantă şi spune extrem 
de mult. V-o redăm în continuare: 

Boboc 

2-12-1972 

Dragă tată, 

Am ajuns bine la şcoală atunci şi am început puternic să învăţ. Cu dintele m-am 
acomodat grozav de bine şi acum nici nu-l mai simt. Vremea a fost frumoasă pe aici, iar 
acum s-a schimbat, este ceaţă şi cred că mâine o să plouă. Aici nu a căzut nici un fulg şi 
nici nu sânt perspective. Astăzi puteam să vin la Bucureşti, dar nu am avut bani şi sunt 
cam obosit. Am rămas în cazarmă pentru că nu am nici cu ce să mă îmbrac, deoarece 
vremea este de aşa natură că nu e nici cald, dar nici aşa de frig ca să iau paltonul. Am 
dat azi extemporal şi am făcut relativ bine. 

închei aici această scrisoare şi aştept răspunsul. 

Nicuşor 

P.S. Dă-i lui Vali desenele să le pună bine. 

După absolvirea şcolii de aviaţie de la Boboc la data de 21 august 1975, a fost 
organizată şi repartizarea absolvenţilor funcţie de rezultatele obţinute pe parcursul celor trei 
ani de studiu, cum şi de interesele momentului respectiv ale aviaţiei civile româneşti. Astfel, 
pilotul cu media cea mai mare dintre cei 55 piloţi care în final au rămas pentru a-şi 
continua activitatea în aviaţia civilă, Butnaru N. Nicolae, a fost repartizat direct la compania 
TAROM, pentru a fi încadrat aici şi pentru a-şi continua pregătirea (nefinalizată în şcoala de 

aviaţie datorită motivelor menţionate de mai multe ori în această carte) ca pilot de linie. 
Pentru acesta era o reală, dar binemeritată, performanţă profesională. 

Pentru instruirea în efectuarea zborului IFR în cadrul companiei TAROM, în acea 
perioadă (1975 - 1977) se folosea încă avionul IL-14. După absolvirea cursului teoretic, 
Butnaru Nicolae a început zborul de instruire pe avionul IL-14. în ziua de luni 1 martie 
1976 instructorul de bord Rizea Ion al avionului IL-14 înmatriculat YR-ILO (c/n 14803061) a 
hotărât să execute zborul de instruire pe aeroportul Sibiu. Comandantul instructor Rizea Ion 
era un pilot şi un om de excepţie, de fel din Vulcăneşti, judeţul Prahova. Aparatul de zbor în care 
se afla pilotul Butnaru Nicolae s-a zdrobit în apropiere de pista de la Sibiu, apoi avionul a explodat. 
Catastrofa s-a soldat cu şase morţi (instructorul, mecanicul de bord, radiotelegrafistul Dan Sereanu 
născut în anul 1947 etc.) din rândurile celor nouă persoane aflate la bord. Ilie Vişan, unul dintre 
supravieţuitori, a reuşit să iasă printr-o crăpătură a avionului, după ce aparatul a căzut. "Fără pantofi, 
cu hainele sfâşiate pe mine, mi-am revenit în aerul rece", a povestit Vişan. "Am văzut că avionul era 
distrus, începuse să ardă, fumega în zona aripii şi a cabinei. După 10 minute de când am ieşit, au 
venit pompierii, dar nu au putut să deschidă uşa aparatului. (...) Apoi, s-a produs explozia". "Nu am 
fost eu un erou, am avut o şansă şi norocul face parte din viaţă". IL-14 a fost unul din tipurile de 
avioane achiziţionate de compania TAROM începând cu anul 1956. Principalele sale caracteristici 
tehnice sunt: două motoare cu piston şi elice, de tipul „Shvetsov- Ash- 82T”, cu 14 cilindri, care 
dezvoltă o putere de 1.900 C.P. fiecare, viteza de croazieră de 417 km/h, autonomia sa fiind de 
1305 km, altitudinea maximă 7400 m, lungimea 22,30 m, anvergura aripilor 31,70 m, capacitatea de 
transport 28 de călători şi 4 membri ai echipajului (pilot comandant, copilot, mecanic de bord, 
operator radionavigant). în aceste condiţii şi la bordul acestei aeronave şi-a frânt aripile 

pilotul Butnaru Nicolae, şeful promoţiei 1975 de piloţi absolvenţi civili ai şcolii de aviaţie 

Boboc. 

Notă : Povestea de mai sus nu ar fi putut fi documentată şi scrisă fără contribuţia deosebită 
a două persoane: colegul de şcoală de aviaţie şi de promoţie 1975 Florian Stoian, cum şi 
fratele mai mic - Valentin - al lui N. Butnaru. După 39 de ani de la încetarea din viaţă a 
unei persoane este extrem de greu să dai de un fir care să te conducă la cei care ar mai 

putea ajuta la reconstituirea unei biografii. Florian a "descoperit" întâi de toate locul unde N. 

Butnaru a găsit odihnă, alături de foarte multe personalităţi importante: Cimitirul, dar şi 
Panteonul naţional, "Şerban-Vodă" BELLU, din Calea "Şerban-Vodă" - Bucureşti, la Figura 
38, Locul 38... Aici, Florian a constatat că, în mod frecvent, cineva aduce flori, aprinde 
lumânări, întreţine locul; a avut ideea, poate năstruşnică la o primă interpretare, de a lăsa un 
mesaj despre intenţia scrierii unei cărţi despre grupul de aviatori din care N. Butnaru a 
făcut parte. Nu a trecut prea mult timp şi Valentin Butnaru a acceptat să contribuie la 
realizarea documentaţiei necesare pentru carte. în ziua de duminică 1 februarie 2015, după 
ora prânzului, împreună cu Florian, am mers acasă la Valentin, undeva în zona cartierului 
Ghencea, în apartamentul în care acesta locuieşte cu chirie împreună cu soţia şi tatăl fraţilor 
Butnaru, domnul Butnariu Gheorghe - Neculai, care se află la o vârstă destul de înaintată şi, 
din nefericire, imobilizat într-un fotoliu etc. Preţ de o oră, poate două ore familia domnului 
Valentin Butnaru ne-a răspuns la multele noastre întrebări, ne-a oferit câteva fotografii 
relevante, cum şi scrisoarea originală, şi transcrisă mai sus, ne-a împărtăşit din amintirile 
domniei sale despre aviatorul Nicolae Butnaru. 

CATANĂ S. CONSTANTIN 1 ' 


S-a născut la 23 mai 1953 în localitatea 
Cernavodă din judeţul Constanţa şi a fost fiul 
lui Sandu şi Elisabeta. 

A urmat liceul şi, respectiv, şi-a luat 
bacalaureatul în oraşul Titu din judeţul 
Dâmboviţa în anul 1972. Dă examen de 
admitere şi devine elev-pilot la S.S.A.C., iar din 
anul doi de studiu la şcoala militară de ofiţeri 
de aviaţie de unde, la absolvire, în anul 1975, 
obţine diploma corespunzătoare de ofiţer de 
aviaţie în rezervă. în anul (1973) întâi de instruire 
practică a zburat pe avionul ZLIN 526F Trener cu 
indicativul YR-ZBO, având ca instructor pe domnul 
Rusu Dorin. Din această grupă de zbor (grupa a 
doua) făceau parte următorii elevi-piloţi: Luca 
Vasile, Dumitru Cornel, Catană Constantin, Roşea 
Titi, Comeanu Ovidiu, Găleteanu Sorin, Frigioiu Florică, Andronic Cicerone, Mirică Valentin şi 
Dragomir Dorin. 

După absolvire Catană Constantin este repartizat în cadrul întreprinderii de aviaţie 
utilitară unde continuă să activeze ca pilot în instruire pentru a acumula minimul legal de 
150 de ore de zbor necesare obţinerii brevetului de pilot profesionist. în anul 1976, în timp 
ce era copilot la aviaţia utilitară dă examen şi este admis pentru a începe instruirea ca pilot 
de transport aerian public. La C.I.P.A. cursurile se întind pe întreaga perioadă a anului 
1977; în prima jumătate a acestui an se face instruirea teoretică şi practică în zbor IFR pe 
avionul IL-14, iar în a doua jumătate a anului 1977 se face instruirea teoretică şi practică 
în zbor pe avionul AN-24. în urma acestor cursuri este încadrat la compania TAROM la 
detaşamentul AN-24. în luna martie 1981 se califică pilot comandant pe acest tip de 

aeronavă, iar din aprilie 1983 devine instructor de zbor. Din luna decembrie 1983 este şi 

comandant adjunct de detaşament AN-24. Din septembrie 1985 începe cursul de pregătire ca 
pilot pe avionul BAC 1-11, iar din iunie 1986 este încadrat ca pilot secund în acest 
detaşament de zbor. în luna august 1989 devine comandant pe avionul BAC 1-11. 

Evenimentele din luna decembrie 1989 l-au prins la Dublin zburând pentru o 

companie irlandeză. în luna noiembrie 1993 face trecerea pe noul avion Boeing-737 la Şcoala 
fabricii BOEING din SEATLE, S.U.A. în luna septembrie 1994 este calificat pilot comandant 
pe acest tip de avion. 

... în ziua de 8 noiembrie 1996, când în calendarul creştin se sărbătoresc, ca sărbătoare 
a îngerilor, Sfinţii Arhangheli Mihail şi Gavriil, Catană S. Constantin se stinge din viaţă în 
urma unei operaţii nereuşite de chist hidatic hepatic. 

Din 4 septembrie 1978 a fost căsătorit cu Luminiţa Catană, care era însoţitoare de 

bord la compania TAROM. împreună l-au crescut pe fiul lor Andrei, născut la 13 ianuarie 
1988. Luminiţa - o persoană deosebită din toate punctele de vedere - ne-a ajutat, cu foarte 
multă dăruire să alcătuim acest portret potum al omului deosebit şi profesionistului fără 
reproş care a fost pilotul Catană S. Constantin. 



39 




DORU VÂRLAN 


MANUELA VÂRLAN 


CHIBICI S. MI HAI 1 " 

"Miţă" 

... S-a născut în municipiul Bucureşti în ziua de duminică 
20 decembrie 1953, unde, pe strada "Lacul Ursului" la numărul 
33, locuiau părinţii săi Ştefan şi Elena. Mihai a fost unul dintre 
cei trei copii ai familiei, urmându-i surorii sale Gina, iar după 
el venind mezina familiei Irina. A urmat, în perioada 1960 - 
1968, cursurile Şcolii cu clasele I-VIII nr. 162, Bucureşti. în 
perioada 1968 -1972 a urmat cursurile Liceului No.25 din Bucureşti 
(Strada Porumbacu Nr. 52, sector 6). 

în vara anului 1972 Mihai Chibici a dat examen la 
Universitatea Politehnică în Bucureşti. Nu a reuşit la Politehnică, în 
schimb a observat pe zidurile de la intrarea instituţiei un anunţ care 
avea să-i schimbe tot cursul vieţii. Anunţul se referea la organizarea 
examenului de selecţie pentru piloţi la S.S.A.C. "Am luat legătura cu 
prietenul meu de la grădiniţă Dumitraşcu Virgil şi ne-am hotărât să 
devenim piloţi civili. 

Primul zbor din viaţa sa de elev-pilot l-a executat cu _ 

instructorul de zbor Scutariu Ion. în anul doi a zburat avându-1 ca instructor pe domnul maior Titi 
Stoica. A zburat prima oară singur joi 20 iunie 1974 cu avionul ZLIN - 526F în urma controlului 
pentru simplă comandă efectuat de către locotenent colonel Păcuraru Vasile. în anul trei a făcut 
instruirea pe avionul AN-2 în grupa domnului instructor Nicolescu, iar colegi în grupă i-a avut pe 
Dragomir Dorin, Georgescu Marin, Marin Ştefan, Nicolae Sava, Popa Gheorghe. 

După absolvirea Şcolii, pe data de 21 august 1975, a fost repartizat la Aviaţia utilitară 
Bucureşti (I.Av.U.). La Utilitară a zburat un număr de circa 2.000 de ore pe avionul AN - 2 în 
calitate de copilot şi apoi de pilot comandant. După executarea a 100 ore de zbor instrumental pe 
avionul bimotor BN-2, în luna aprilie 1981, a fost transferat la compania TAROM. Aici a făcut 
trecerea şi a zburat următoarele tipuri de aeronave: AN -24 (copilot şi pilot comandant); IL - 18 
(navigator, copilot, pilot comandant şi pilot instructor, respectiv, comandant adjunct de 
detaşament); BOEING - 707 (copilot şi pilot comandant); BOEING - 737, seriile -300 şi -700 (în 
calitate de copilot, pilot comandant şi pilot instructor, respectiv comandant adjunct de detaşament). 
Cu avionul de legendă Boeing - 707 a zburat pentru compania AIR AFRIQUE (înfiinţată în anul 
1961 ca un joint-venture între Air France, Union Aeromaritime de Transport (UAT), şi 11 ţări 
foste colonii şi anume: Cameroon, Central African Republic, Chad, Republic of the 
Congo, Dahomey, Gabon, Ivory Coast, Mauritania, Niger, Senegal, Volta Superioară; compania şi- 
a încetat activitatea în anul 2002), iar cu avionul Boeing-737 a zburat pentru compania JORDAN 
AVIATION (fondată în anul 1998, ca o companie privată, de către Captain Mohammed AL- 
Khashman, cu sediul la Amman, Iordania). 

Cum l-ar putea caracteriza cineva, dar mai ales un coleg aviator ca şi el, cât de cât 
obiectiv, pe Mihai Chibici ? Cu certitudine un bărbat foarte sensibil. Aspiră la armonie, 
frumuseţe şi afecţiune. Deşi pare liniştit şi retras, are cultul prieteniei statornice. Este un foarte bun 
colaborator, asociat sau consultant , aportul său este deosebit de preţios, dar nu-i place să iasă în 
faţă. Are o gândire profundă, analitică şi imaginativă, ia lucrurile în serios, este atent la detalii... 

"Am executat în activitatea mea de aviator un număr de peste 17.000 ore de zbor, 
decolând şi aterizând pe aeroporturi din toată România şi am călătorit, datorită profesiei mele, 
pe aproape tot globul pământesc. Pot spune cu o imensă certitudine că România, văzută de sus, 
din zbor, este cea mai frumoasă ţară din lume, iar pentru mine România a însemnat întotdeauna 
ACASĂ. Am executat şi zboruri speciale cu şefii de stat şi de guvern ai României. Am avut şi 
unele probleme în timpul zborurilor, dar cu ajutorul lui Dumnezeu, cu puţin noroc şi datorită 

echipajelor pe care le-am comandat, am rezolvat totul cu bine. în aprilie 2008 am ieşit la pensie 
renunţând, pentru o perioadă, la zborul care mi-a fost atât de drag." 

CHIRILĂ M. ŞTEFAN 
"Biserică" 

S-a născut în ziua de joi 26 martie 1953 în localitatea 
Vlădeni, din judeţul Botoşani. în afară de Ştefan, părinţii săi 
Mihai şi Ana, au mai avut doi băieţi, Gheorghe şi Ioan. 

A urmat cursurile şcolii generale din Vlădeni, iar după 
absolvirea acesteia a dat examen de admitere, a reuşit şi, în 
consecinţă, a devenit elev la liceul „A.T. Laurian” din Botoşani. 

După absolvirea liceului şi a obţinerii diplomei de 
bacalaureat, dă examen de admitere şi devine elev-pilot în 
cadrul S.S.A.C. 

La sfârşitul celor trei ani de instruire aeronautică, cu 

Diploma eliberată, la data de 21 august 1975, de către Şcoala 

Militară de Ofiţeri de aviaţie "Aurel Vlaicu", secţia Aviaţie civilă, 
Boboc, Buzău, se prezintă, conform repartiţiei, la Aeroclubul 

României, unde este încadrat ca pilot. împreună cu toţi ceilalţi 
colegi aviatori repartizaţi aici, urmează, la Aeroclubut teritorial Braşov - aerodromul 

Ghimbav, un program intens de zbor pe avioane de tip IAR-818, ZLIN-526F şi ZLIN-226, 
pentru a-şi completa numărul minim de 250 de ore necesare pentru a se prezenta la 
autoritatea aeronautică în vederea trecerii examenului teoretic şi practic pentru obţinerea 

brevetului de pilot profesionist. 

După încheierea programului de instruire de la Braşov, Ştefan Chirilă este repartizat, 
în anul 1976, la Aeroclubul "Grigore Baştan" Suceava, localizat pe aerodromul Salcea. 
Activează aici la Suceava până în anul 1982 când este detaşat şi numit comandant la 

"Aeroclubul Moldova Iaşi" (urmând ca în anul 2006 să se schimbe numele în "Aeroclubul 

Alexandru Matei Iaşi"). în anul următor 1983 revine la Suceava, unde va fi comandant de 

aeroclub, şi unde va profesa până la data pensionării - miercuri 3 martie 1999. 

Ştefan Chirilă s-a căsătorit cu Ana, iar împreună se bucură de doi copii, două fete: 
Cristina (profesoară pentru limbile engleză-franceză) şi Raluca (jurnalist la TVR Iaşi). 

Pe parcursul unei cariere aeronautice exemplare, Ştefan Chirilă a acumulat peste 8.000 
de ore de zbor pe diverse tipuri de aeronave precum, în plus faţă de cele menţionate deja, 
PZL-104, AN-2, IAR-824, cum şi pe efectiv toate tipurile de planoare şi motoplanoare din 
dotarea aerocluburilor româneşti. 

Cum l-am putea caracteriza pe Ştefan? Energic, eficient şi ambiţios, poate cu ...stofa de 
afacerist. Este bun organizator, inteligent, realist, cu viziune de ansamblu şi putere de răzbatere. 
Managementul lui este diplomatic şi cooperant. Relaţiile sociale şi familia contează la el cel puţin la 
fel de mult cât şi cariera (care sigur contează!). îşi găseşte siguranţa când stabileşte un echilibru 
între toate acestea... 

Cum singur declară, are următoarele pasiuni: sport, agricultură, petreceri. Semnătura 
pentru colegii de promoţie 1975: "Biserică" 



41 





DORU VÂRLAN 


MANUELA VÂRLAN 


CORNEANUI. OVIDIU 
"Piripelo" 


"M-am născut într-un sătuc moromeţian, unde 
pământul începe să se frământe şi să crească, parcă 
pentru a privi un pic mai de sus câmpia de la miazăzi 
care însoţeşte Dunărea în drumul ei către Mare. Era 3 
ianuarie 1952, o iarnă care a rămas în amintirea 
bunicilor mei ca una teribilă! La şase ani, „surplusul" de 
energie cu care eram înzestrat, i-au determinat pe părinţii 
mei să-mi canalizeze energiile spre ceva util, aşa că, au 
cerut dispensă pentru a începe şcoala mai devreme! 

Şcoala generală, Liceul „Fraţii Buzeşti", o încercare 
nereuşită la facultatea de electrotehnică din Craiova au 
încheiat prima parte a vieţii mele în anul 1970. De ce 
spun că au încheiat? Pentru că, deşi nu aveam decât 18 
ani, a trebuit să-mi fac datoria faţă de ţară la o unitate de 
paraşutişti. Şi aşa a avut loc contactul meu cu lumea în 
care urma să-mi fac o carieră! în 1972 am fost admis la 
S.S.Av.C. Nu trec în revistă anii petercuţi la Boboc, nu 
pentru că nu am nostalgii, dar am încercat să păstrez în 
minte numai lucrurile frumoase pe care le-am trăit acolo: lucrurile noi şi frumoase pe care le-am 
învăţat, contactul cu avioanele nou nouţe sosite din Cehoslovacia, instructorii (unii un pic mai 
„bătrâni" decât noi), primul zbor, prima uniformă albastră, primul zbor în simplă comandă, 
„scăldatul" in grămada de spini după executarea primului zbor în simplă comandă, cum cere 
tradiţia... La terminarea şcolii, (trec, şi nu întâmplător, peste repartiţia AN-2 sau IL-14), conform 
imnului promoţiei, am plecat către locurile repartizate. Primul meu aerodrom de la Aeroclubul 
Central Român (A.C.R.) a fost Braşov-Ghimbav. Au urmat, în perioada imediat următoare, Strejnic- 
Ploieşti şi Piteşti-Geamăna. Consider că am fost întotdeauna un tip conştiincios şi loaial. Am 
considerat şi consider că este o calitate esenţială pe care omul trebuie s-o preţuiască. Acesta este 
motivul pentru care, atunci când mi s-a spus că fac parte din „rezerva de cadre" a A.C.R. şi că în 
această „calitate" va trebui să mai amân intenţiile de promovare la aviaţia de transport (am aflat că 
aceasta era o „găselniţă") dar am cosiderat că era de datoria mea să rămân şi poate acesta a fost 
destinul meu! Am parcurs toate treptele ierarhice (pilot comandant, pilot instructor, inspector de zbor 
la A.C.R., comandant de detaşament. în această poziţie m-a găsit accidentul de la Oradea, pentru 
care am „ispăşit" trei ani la Dispeceratul Tarom (1984-1987). în perioada 1987-1989 am fost 
inspector de zbor la Departamentul Aviaţiei Civile, acolo unde m-a prins şi Revoluţia din 1989. în 
1990, în februarie, am devenit Comandantul A.C.R., iar în 1991, ca urmare a reorganizării, Director 
General al Aeroclubului României şi Preşedinte al Federaţiei Aeronautice Române. în perioada 
1992-1994 am fost vicepreşedinte al Federaţiei Aeronautice Intemaţionale(F.A.L). Am primit 
Diploma Paul Tissandier, diplomă acordată de F.A.I. personalităţilor cu merite deosebite în 
activitatea aeronautică. în 1994, urmare a unor lucruri de care am încercat să uit cât mai repede, am 
revenit la Autoritatea Aeronautică Civilă Română(A.A.C.R.), în calitate de inspector de zbor. Am 
trecut, succesiv, prin poziţiile de inspector şef şi Director Operaţiuni zbor. în anul 2007 m-am 
pensionat, după 32 ani de zbor, peste 18 tipuri de aeronavă zburate şi peste 12.000 ore de zbor. Am 
continuat o perioadă de timp, până în 2008 activitatea la A.A.C.R., după care la Academia de 
Aviaţie în funcţia de Director General Adjunct şi Director operaţiuni Zbor, până în februarie 2009 
când am revenit la A.A.C.R. pe poziţia de Director general Adjunct. Am considerat ca o calitate 
importanată a unui om, respectarea principiilor care îi guvernează conduita. Din acest motiv şi 
numai din acesta, am refuzat poziţia de Director General al A.A.C.R. propusă mie de Ministrul 
Transporturilor. Nu vreau să intru în amănunte care pot deveni subiective la un moment dat, iar 

următorul pas a fost demisia. Mi-aş dori să cred că încă mai am lucruri de făcut în aviaţie şi că poate 
o să am prilejul de a le face... închei deocamdată aici! Poate, dacă vreodată îmi voi scrie memoriile, 
voi depăşi laconismul autobiografic pentru că, multe lucruri nu au fost spuse!" 


CUCU V. TEOCTIST 1 ™ 
"Avec-avec, Pasăre, Titel" 


în ziua de 3 aprilie 1953, în Vinerea Mare, vede lumina 
zilei Cucu Teoctist (pentru prieteni: Titel), al doilea copil al lui 
Vasile şi al Lucreţiei Cucu, care locuiau în Bucureşti, pe 
bulevardul Aerogării nr. 20, de lângă Aeroportul Băneasa. Sora sa 
mai mare, Cornelia (căsătorită Costache) (născută în anul 1938), 
avea să devină stewardesă la TAROM zece ani mai târziu (prima 
cursă: 1 mai 1963 - Paris, ultima cursă: 2 mai 1990 - New York). 

între anii 1960-1967 Titel urmează cursurile Şcolii 
generale nr. 7 din Băneasa până în clasa a VH-a inclusiv. în anul 
şcolar 1967-1968 se transferă pentru clasa a VUI-a la Liceul "Dr. 
Petru Groza", Bucureşti. între anii 1968-1972 urmează cursurile 
Liceului "Dr. Petru Groza", Bucureşti (actualmente Colegiul 
Naţional de Informatică “Tudor Vianu”), liceu spre care avea să-şi 
îndrepte paşii şi fiul său cel mare în 1999. 
între anii 1972-1975 urmează cursurile S.S.A.C., respectiv ale Şcolii de Ofiţeri de Aviaţie 
“Aurel Vlaicu”, Boboc, judeţul Buzău, pe care o absolvă la 20 august 1975 cu media generală 8,71. 
Face primii paşi în văzduh, în şcoala de aviaţie, cu avionul ZLIN-526F (în anii 1973-1974), apoi cu 
avionul AN-2, în vara anului 1975, şi se îndrăgosteşte iremediabil de zbor. 

în luna octombrie 1975 îşi începe activitatea profesională la I.Av.U., Bucureşti, ca pilot în 
pregătire pe avionul AN-2. Obţine licenţa de pilot pe avionul AN-2 în anul 1976. Tot în acest an 
zboară şi ca pilot în pregătire pe avionul IAR-818. în anul 1977 obţine licenţa de pilot comandant pe 
avionul AN-2. 

Se căsătoreşte cu Verginia în anul 1979, fiica lui Vasile şi a Steluţei Bourianu, absolventă a 
Facultăţii de Limbi Germanice, Bucureşti, Secţia Engleză - Germană, promoţia 1977. 

In ianuarie 1980 se transferă în interesul serviciului la C.I.P.A., Bucureşti, ca pilot 
comandant pe avionul AN-2. în iulie 1980 obţine licenţa de pilot pe avionul BN-2 VFR. în august 
1980 obţine licenţa de pilot instructor pe avionul AN-2, iar un an mai târziu, în 1981, obţine licenţa 
de pilot comandant pe avionul BN-2 VFR şi, respectiv, licenţa de pilot pe avionul AN-24. 
în februarie 1984 se transferă în interesul serviciului la compania TAROM. 

La 10 martie 1984, în Sâmbăta Sfântului Teodor, i se naşte primul fiu, Ciprian-Valentin. 
Acesta absolvă Facultatea de Management din cadrul A.S.E. Bucureşti în anul 2007 şi obţine o 
diplomă de Maşter în “Managementul investiţiilor” de la A.S.E., în anul 2009. 

La 25 iulie 1985, într-o zi de joi, i se naşte cel de-al doilea fiu, Octavian-Cătălin. Acesta 
absolvă Facultatea de Economie din cadrul A.S.E. Bucureşti în anul 2008 şi obţine două diplome de 
Maşter: una în “International Business Communication” de la A.S.E. şi una în “International 
Business” de la Maastricht University, School of Business and Economics, Olanda, ambele în anul 
2010 . 

Pentru Cucu Teoctist urmează o perioadă cu multiple realizări profesionale şi împliniri 
sociale pe parcursul următorilor câţiva ani, astfel: 

1985 - în octombrie obţine licenţa de pilot comandant pe avionul AN-24. 

1986 - Obţine licenţa de pilot pe avionul IL-18. 

1988 - Obţine licenţa de pilot comandant pe avionul IL-18. 

1991 - Obţine Certificatul de Radiotelefonist Clasa I, Nr. 4152. 

1992 - Obţine licenţa de pilot instructor pe avionul IL-18. 

1995 - Obţine licenţa de pilot instructor de simulator pentru avionul IL-18. 

1998 - Se desparte cu inima sângerândă de IL-18, avionul lui de suflet. Compania TAROM casează 
aceste avioane înainte de a achiziţiona suficiente altele, mai performante. Zboară din nou ca pilot 
comandant pe avionul AN-24. Se simte mortificat şi începe să fie devorat de sentimentul că politicile 
economice ale companiei îi distrug cariera. 

1999 - Obţine licenţa de pilot pe avionul Boeing 707. 

în noaptea de 11 martie 2000, după o febră inexplicabilă survenită cu două zile în urmă, se 
confruntă, cutremurându-se, cu diagnosticul-ghilotină de leucemie acută mieloblastică, prin care i se 
sugerează că, în viitorul apropiat, trebuie să-şi ia rămas-bun de la familie, de la colegi, de la prieteni, 
de la zborul spre tăriile albastre, de la păsările cerului, de la florile câmpului, de la susurul 
izvoarelor, de la foşnetul frunzelor, de la şopotele valurilor mării, de la muzica anilor ’60 şi ’70, 
adică de la tot ce a iubit pe lumea asta. Şi steaua lui încremeneşte pe cerul pe care, până atunci, îl 
străbătuse cu atâta voluptate ... şi stă aşa, atârnată doar de o neînfrântă dorinţă de a mai licări o zi, şi 
încă o zi... până când, istovită, cade, învinsă, la 14 decembrie 2003. 

De-a lungul a 28 de ani de activitate profesională a efectuat 10 259 ore şi 26 minute de zbor, 
incluzând aici şi zborurile din şcoala de aviaţie. A călătorit, ca pilot, către foarte multe destinaţii de 
pe Terra, practic de pe aproape toate continentele. Sunt relevante perioadele când a fost detaşat, în 
urma unor contracte încheiate de compania TAROM, să zboare având "baza" pe aeroporturi din alte 
ţări. Astfel, în perioada februarie-martie 1990 şi august 1990, a zburat cu avionul IL-18 la contract, 
în Cuba. A efectuat numeroase ore de zbor 2 în curse aeriene care legau capitala Havana cu diverse 
alte oraşe. Apoi, în lunile august şi octombrie 1997, a zburat ca pilot cu acelaşi tip de aeronavă, IL- 
18, la contract, în Kazahstan (Alma-Ata), un număr semnificativ de ore (august 1997 - 74,25; 
octombrie 1997 - 62,30). Şi, în sfârşit, în perioada martie 1999 - februarie 2000, a zburat ca pilot cu 
avionul Boeing 707 la contract, în Belgia (Oostende), un număr de asemenea semnificativ de ore (în 
anul 1999 - 369,05, iar în anul 2000 numai 31,05). 


DIMA AL. PETRICĂ 


Dima Petrică s-a născut miercuri 16 mai 1951, în 
ultima decadă a zodiei Taur (...principalele calităţi ale zodiei 
Taur: loialitate, tenacitate, stabilitate, răbdare) în localitatea 
Mărăşeşti, din judeţul Vrancea. A urmat cursurile Liceului 
Mărăşeşti secţia Reală. în anul 1970, după absolvirea liceului, a 
mers în Bucureşti şi a dat examen de admitere la Universitatea 
Politehnică, secţia Electronică, unde a fost admis. A urmat 
cursurile acestei facultăţi timp de doi ani, dar în urma unui 
anunţ pentru admitere la Şcoala Superioară de Aeronautică 
Civilă din Boboc s-a înscris, a dat examen şi a fost admis. A 
decis să renunţe la facultatea de Electronică şi, în anul 1972, 
a început cursurile la S.S.A.C. în anul întâi (1973) l-a avut ca 
instructor de zbor pe domnul Scutariu Ion, iar grupa de 
instruire era formată din: Moldoveanu Petre, Paliştan Virgil, 

Dima Petrică, Băltăreţu Nicolae, Dobocan Marius şi Jianu 
George; a zburat pe avionul ZLIN-526F înmatriculat YR-ZLJ. 
în anul doi (1974) l-a avut instructor de zbor pe domnul Frangulea, iar colegi de grupă i-a avut pe: 
Jianu George, Moldoveanu Petre, Paliştan Virgil. 



2 Ore de zbor efectuate în Cuba: februarie 1990 - 40,12 ore; martie 1990 - 43,43 ore; august 1990 - 83,20 ore. 

Dima Petrică era foarte ataşat de aviaţie, poate mai ales că tatăl lui, Alexandru, a urmat o 
şcoală de aviaţie, ba chiar a acumulat peste 400 de ore de zbor, dar, în contextul istoric al 
vremii respective, nu a devenit pilot deoarece şcoala unde s-a instruit, din Braşov, a fost închisă 
chiar înaintea examenului final în urma invaziei ruseşti din anii 1944 - 1945. 

Petrică Dima a avut doi fraţi - un frate mai mic, Dima Laurenţiu (născut la 20 mai 1955), 
care este inginer constructor, cum şi un frate mai mare, Dima Vasea, care a decedat. 

în anul 1973, Petrică s-a căsătorit cu prietena lui din liceu, pe care a cunoscut-o chiar la 
examenul de admitere, unde ea a stat în banca din spatele lui - Elena (Lia) Dobrin. Au fost colegi de 
clasă cu o poveste minunată de dragoste, care a învins toate obstacolele puse în cale de părinţi şi de 
şcoală. 

Duminică 19 iunie 1977 s-a născut minunata lor fetiţă Daniela, care are acum 38 de ani şi 
care, la data când alcătuim această biografie, lucrează la soluţii Business Intelligence în 
domeniul telecomunicaţiilor şi trăieşte în Anglia împreună cu soţul său Matthew şi cu cei doi copii 
Yael Lara (născută la 7 aprilie 2011) şi Alexei Daniel (născut la 11 octombrie 2014). 

După ce a absolvit şcoala de aviaţie în anul 1975 (21 august), Petrică Dima a fost 
repartizat la Aeroclubul Central Român (A.C.R.). Pentru completarea numărului minim de ore 
de zbor (150 de ore, care nu au fost acumulate pe parcursul anilor de instruire), Petrică şi 
ceilalţi colegi de promoţie repartizaţi la A.C.R. au fost detaşaţi să zboare la aeroclubul zonal 
Braşov - aerodromul Ghimbav. Aici s-a calificat şi a zburat pe următoarele tipuri de aeronave: 
IAR-818, ZLIN-526F, ZLIN-226. în anul următor 1976, Petrică este transferat şi îşi 
desfăşoară activitatea de pilot la Aeroclubul "Henri Coanda" Piteşti (situat în comuna Bradu, 
judeţul Argeş). 

După ce a trecut de procesul de selecţie organizat pentru a se forma o nouă grupă de piloţi ce 
urma a fi instruită pentru a deservi aviaţia de transport (Compania Tarom), după ce a fost încadrat la 
TAROM (copilot în pregătire retribuit cu media salariului avut anterior), începând cu data de 3 
ianuarie 1977, a intrat în Programul de pregătire organizat în cadrul C.I.P.A., în două etape: 

► Trecerea teoretică şi practică pe avionul IL-14 şi zborul pe acest tip de aeronavă cu scopul de a se 
însuşi ştiinţa zborului instrumental. Menţionez că aceasta a fost ultima serie de piloţi civili care a 
făcut această instruire IFR pe acest tip de aeronavă, după aceea, în acelaşi scop a fost utilizat avionul 
BN-2. 

► Trecerea teoretică şi practică pe avionul AN - 24, pentru obţinerea licenţei pe acest tip şi 
încadrarea în funcţia de copilot la TAROM. 

După terminarea cursurilor pentru trecerea pe avionul AN - 24, la sfârşitul anului 1977, a 
trebuit să se parcurgă programul de instruire în rezolvarea cazurilor speciale, pe simulatorul de zbor. 
Primul său "zbor" pe simulator a avut loc la Kirovograd, în Ukraina. Aici era o foarte serioasă 
şcoală aeronautică ce pregătea, la nivel de studii superioare, atât piloţi cât şi alte specialităţi aviatice. 

în perioada 1977-1978 îl găsim pe Petrică Dima ca fiind încadrat copilot la compania 
Tarom. în perioada 1979-1980 îşi desfăşoară activitatea de zbor atât la compania Tarom, cât 
şi la aviaţia sportivă - aeroclubul Clinceni (strada Aeroportului nr.2, comuna Clinceni, judeţul 
Ilfov), pentru a zbura ca pilot comandant (pe un avion categoria a patra) un număr minim 
de ore fixat de către autoritatea aeronautică, pentru îndeplini astfel condiţiile necesare 
calificării pe funcţia de comandant AN-24 la aviaţia de transport. La Clinceni, Petrică a 
zburat multe ore în echipaj cu Şerban Ionescu (colegul său de promoţie); totuşi, în vara 
anului 1979, se pare că prin luna iulie, Petrică şi-a luat concediu de odihnă pentru a merge 
la mare cu familia. După ce a revenit din concediu a zburat în continuare la Clinceni. 
Datele de mai sus sunt exacte în măsura în care cei ce au contribuit la realizarea acestei 
biografii îşi mai aduc aminte după, iată, deja 35 de ani... Deoarece în ziua de miercuri 19 

martie 1980, în timp ce executa zbor de instruire (acrobaţie, inclusiv vrie 3 ) cu un elev-pilot 
(student la Universitatea Politehnică - Facultatea de aviaţie), aripile i s-au frânt într-un tragic 
accident, în localitatea Novaci/Mihăileşti, lângă aerodromul Clinceni. Zbura pe un avion Zlin-726F. 
Era o zi frumoasă de ...iarnă târzie şi de-abia aştepta să ajungă acasă la meciul de fotbal (care se 
juca între formaţiile "România 70" - "România ’80") şi la fetiţa lui de 2 ani şi nouă luni când 
aparatul de zbor Zlin-526F nu l-a mai ascultat... şi a fost linişte şi durere... 


DRAGOMIR G. DORIN liv 
"Bozo" 

S-a născut la data de 3 martie 1953, într-o zi 
de marţi, în Bucureşti. Dorin mai are un frate mai 
mare, Lazăr, născut în anul 1950. între anii 1960 - 
1968 a urmat cursurile Şcolii Generale Nr.4, iar între 
anii 1968-1972 Liceul Teoretic Nr. 28. După 
terminarea liceului a dat examen la Şcoala Superioară 
de Aeronautică Civilă şi a fost declarat “Admis“. 

După absolvirea şcolii de aviaţie, în anul 1975 , 
a fost repartizat la întreprinderea de Aviaţie Utilitară 
Bucureşti, Aerobaza Băneasa. Deoarece pe parcursul 
Şcolii de aviaţie nu acumulase cele 250 de ore de zbor 
necesare obţinerii brevetului de pilot profesionist , a 
fost detaşat temporar, în iama anului 1975, la Aviaţia 
Sportivă, împreună cu alţi colegi , pentru a completa 
diferenţa de ore necesară, pe avionul IAR-818. A 
început zborul la Utilitară în primăvara anului 1976, iar 
în anul 1977 a devenit pilot comandant pe avionul AN-2. După înfiinţarea Aerobazei Clinceni a fost 
transferat la aceasta, iar apoi la Aerobaza Călăraşi, unde a zburat până în anul 1980. în acest interval 
de timp a executat fără niciun incident toate misiunile specifice Aviaţiei Utilitare (tratamente 
aviochimice la păduri, la diverse alte culturi, orezărie, fotogrametrie etc.). în iama anului 1979 a 
urmat cursurile şcolii de transport public (instruire în executarea zborului IFR) la C.I.P.A. pe 
avionul BN-2. 

în anul 1980 s-a căsătorit cu Ileana-Luminiţa, iar împreună au doi copii: Alexandm 
(născut în anul 1981) şi Smaranda-Ioana (născută în anul 1991). 

în iarna anului 1980 a urmat cursul de trecere pe avionul AN- 24, iar din luna mai 1981 a fost 
transferat la TAROM în funcţia de copilot pe avionul AN-24. în anul 1984 a devenit pilot 
comandant pe aeronava An-24 . în toamna anului 1984 a urmat cursul de trecere pe avionul IL-18, 
iar din anul 1985 a fost transferat la detaşamentul IL-18 în calitate de copilot. în anul 1986 a devenit 
pilot comandant pe avionul IL-18 şi a zburat pe acest tip de avion până în anul 1992. în 1992 a făcut 
trecerea pe avionul BAC 1-11. Cu avionul BAC 1-11 a participat din anul 1993 la contractul 
companiei TAROM cu compania AERO ASIA INTERNATIONAL, de pe aeroportul Jinnah/ 
KARACHI, în Pakistan, în calitate de copilot, iar din anul 1995 în calitate de pilot comandant, până 
în anul 1999. în anul 1999 a urmat cursul de trecere pe avionul Airbus 310. A zburat pe avionul 



3 VRIA este o mişcare de rotaţie a unei aeronave în jurul unei axe verticale, care necontrolată la timp duce la 
imposibilitatea stăpânirii aparatului. Vria normală sau verticală se produce pe axa verticală sau aproape de verticală, 
aeronava căzând cu botul în jos, cu o viteză de rotaţie de 80-120 rot/min. Vria plată se produce aproximativ pe 
orizontală, axa longitudinală a aeronavei formând un unghi mai mic de 45°, fiind deosebit de periculoasă, îngreunând 
comenzile aeronavei. Aceste evoluţii se pot petrece şi din poziţia pe spate. Vria controlată constituie un element din 
acrobaţia aeriană cu avionul. 

Airbus 310 în calitate de copilot din anul 2000 până în 2004, când a decis să depună cererea de 
pensionare. Pensionar fiind, a primit oferta, şi a acceptat-o, de a se angaja la nou înfiinţata companie 
privată de aviaţie JETRAN AIR 4 în calitate de pilot comandant pe avionul MD 82. A urmat cursurile 
teoretice de trecere pe acest avion la SWISS AVIATION TRAINING CENTER, în ZURICH, iar din 
2004 şi până în prezent (anul 2015) a zburat pe acest tip de avion, este şi pilot instructor şi 
examinator, training-manager şi director de zbor al companiei. în acest interval de timp a 
obţinut calificarea de pilot în cadrul companiei JETRAN AIR, a participat la contracte în Turcia, 
Italia, Franţa, Rwanda, Coasta de Fildeş. în toţi aceşti ani a acumulat aproape 17.225 ore de zbor fără 
incidente. A predat ştafeta, din mers, fiului său Dragomir Alexandru, care în prezent (2015) este 
pilot pe avionul Airbus, cum şi fiicei sale Smaranda, care, în momentul când ne documentam 
pentru această pagină, face cursurile necesare calificării pe avionul ATR. Speră Dorin, copiii 
săi îl vor depăşi depăşi profesional. 

Ce am mai putea completa pentru ca imaginea aviatorului Dragomir Dorin să fie cât 
mai completă? L-am perceput drept un tip complex, înţelegător, prietenos, poate un visător, 
întâmpină, uneori, greutăţi în a fi practic. Este sensibil, chiar impresionabil, comod, bonom şi 
sociabil, modest şi dispus adesea să se sacrifice pentru alţii. Are mult umor; poate de aici i se 
trage şi porecla! Fantezia îl face să fie visător. îi înţelege bine pe ceilalţi din jur. Este curajos şi îşi 
îndeplineşte obligaţiile cu conştiinciozitate şi la timp. Pe plan profesional, este un colaborator 
excepţional. Uneori este prea secretos şi are tendinţa să se retragă în lumea lui. 


DRAGOMIR V. GHEORGHE 
"Ţaca" 



Dragomir Gheorghe, navigator aerian, fiul lui Vasile şi Maria 
Dragomir, s-a născut în ziua de miercuri 1 octombrie 1952, în comuna 
Răcari, judeţul Dâmboviţa. Părinţii săi au mai avut o fată, pe Iuliana. 

Urmează primele opt clase din şcoala generală, apoi dă examen 
de admitere, reuşeşte şi devine elev la Liceul Industrial nr. 37 din 
Bucureşti. 

După absolvirea liceului şi a obţinerii diplomei de 
bacalaureat, în anul 1972 dă examen de admitere, reuşeşte al 32-lea pe 
listă cu media generală de 6,58 şi devine elev-pilot în cadrul S.S.A.C. în 
anul întâi de instruire practică a zburat pe avionul ZLIN-526F Trener cu 
indicativul YR-ZBO, având ca instructor pe domnul Rusu Dorin. Din 
această grupă de zbor (grupa a doua) făceau parte următorii elevi-piloţi: 


4 Jetran Air este o companie aeriană din România. în mai 2008, omul de afaceri Ovidiu Tender a preluat controlul 
pachetului majoritar de 51% în urma unei tranzacţii de 45 milioane dolari. Compania deţinea în august 2010 o flotă de 5 
avioane McDonnell Douglas MD 82 şi 1 McDonnell Douglas MD 81, de 160 de locuri, precum şi un business jet 
Domier. în iunie 2008, compania avea o echipă de piloţi şi însoţitori de bord care număra 200 de persoane. La data 
de 11 august 2002, când compania low-cost americană US Airways a intrat în faliment, un om de afaceri texan, Douglas 
Jaffe, cu afaceri în imobiliare, cumpără 97 de avioane din flota US Airways, formând compania Jetran International. 
Imediat după tranzacţie, omul de afaceri american a organizat o serie de licitaţii pentru ca avioanele să fie preluate în 
administrare de companii din mai multe pieţe. O parte dintre acestea (mai precis şase avioane MD-81) au fost preluate de 
Jetran Air, cu acţionariat româno-american: Jetran Asset Management, firma fondată de omul de afaceri american, în 
parteneriat cu câţiva oameni de afaceri români - Mirica Dumitrescu, Gheorghe Vâlceanu şi Cristian Gheorghe 
Mihalache. Jetran Air a început să închirieze aeronavele în wet-lease, principalii clienţi fiind companii europene care au 
făcut comenzi pentru creşterea flotei, dar nu şi-au primit încă noile avioane şi s-au confruntat cu creşterea cererii. 
Din 2007, compania a început sa opereze cu propriul nume - Jetran - şi să folosească două aeronave şi pentru contracte 
de curse charter cu mai mulţi turoperatori români şi vest-europeni. în iunie 2008, compania avea o flotă formată din opt 
aeronave, şase McDonnell Douglas M-82 şi un McDonnell Douglas M-83, precum şi un Fairchild Domier 328-300 Jet 
cu finisaje de lux. 

Luca Vasile, Frigioiu Florică, Catană Constantin, Comeanu Ovidiu, Dragomir Gheorghe, Mirică 
Valentin, Găleteanu Sorin, Andronic Cicerone. 

După trei ani de şcoală de aviaţie, la 20 august 1975 primeşte Diploma de absolvire nr.30 a 
Şcolii de Ofiţeri de Aviaţie “Aurel Vlaicu”, Boboc, judeţul Buzău, cu media generală 8,78. Conform 
rezultatelor obţinute de-a lungul anilor de şcoală, dar şi a opţiunii personale, după absolvire a fost 
repartizat la I.Av.U. Bucureşti. Aici zboară o perioadă de timp ca pilot în instruire pentru a-şi 
completa cele 150 de ore de zbor necesare prezentării la examenul de calificare şi brevetare ca pilot 
profesionist. Acest program de instruire se finalizează în anul 1976, când, la 2 august, obţine 
Brevetul de pilot profesionist nr.563. Pe acest brevet, cu vize pentru anii 1976 şi 1977 se găseşte 
menţionată licenţa de pilot pe avionul utilitar AN-2, iar din data de 2 iulie 1980 şi licenţa de pilot pe 
avionul de transport TU-154. După ce a trecut de procesul de selecţie organizat pentru a se forma o 
nouă grupă de piloţi ce urma a fi instruită pentru a deservi aviaţia de transport, după ce a fost 
încadrat la TAROM (copilot în pregătire retribuit cu media salariului avut anterior), începând cu 
data de 3 ianuarie 1977, a intrat în Programul de pregătire organizat în cadrul C.I.P.A., în două 
etape: 

► Trecerea teoretică şi practică pe avionul IL-14 şi zborul pe acest tip de aeronavă cu scopul de a se 
însuşi ştiinţa zborului instrumental. Menţionez că aceasta a fost ultima serie de piloţi civili care a 
făcut această instruire IFR pe acest tip de aeronavă, după aceea, în acelaşi scop a fost utilizat avionul 
BN-2. 

► Trecerea teoretică şi practică pe avionul AN - 24, pentru obţinerea licenţei pe acest tip şi 
încadrarea în funcţia de copilot la TAROM. 

După terminarea cursurilor pentru trecerea pe avionul AN - 24, la sfârşitul anului 1977, a 
trebuit să se parcurgă programul de instruire în rezolvarea cazurilor speciale, pe simulatorul de zbor. 
Primul său "zbor" pe simulator a avut loc la Kirovograd, în Ukraina. Aici era o foarte serioasă 
şcoală aeronautică ce pregătea, la nivel de studii superioare, atât piloţi cât şi alte specialităţi aviatice. 

în data de 20 mai 1978 Dragomir Gheorghe se căsătoreşte cu Maria. în ziua de 22 februarie 
1988 soţilor Dragomir li se naşte fiica lor Alexandra. 

Din data de 2 iulie 1980 Dragomir Gheorghe primeşte Brevetul de pilot de primă clasă 
nr.457, brevet pe care sunt menţionate licenţele de pilot pe tipurile de aeronave AN-2 şi AN-24, dar, 
din data de 4 iunie 1984, şi licenţa de pilot pe tipul de avion utilitar IAR-827. 

Activitatea de transport aerian se dezvolta în România din acea perioadă într-un ritm destul 
de alert, zborurile tot mai numeroase executate cu aeronave precum: BAC-1-11, TU-154, IL-18, IL- 
62 ori Boeing-707 solicitau un număr sporit de echipaje. Aşa se face că soluţia găsită la acea dată a 
fost să se recruteze de la detaşamentul AN-24, unde era "aglomeraţie" mare de piloţi secunzi, un 
număr de copiloţi pentru a fi instruiţi să zboare pe aeronavele cu pricina. Ulterior urma ca, după o 
anumită perioadă (atunci s-a spus că după cinci ani), cei selectaţi şi folosiţi, cu experienţa 
indiscutabil bogată acumulată în zborul pe rute mai ales internaţionale, să fie readuşi la AN-24 
pentru a fi calificaţi comandanţi; după o nouă perioadă de timp, în care ar fi trebuit să se dovedească 
buni piloţi de linie şi comandanţi, urma să revină pe avioanele superioare pe care erau...deja 
calificaţi. în urma selecţiei organizate, datorită notelor obţinute la: navigaţie aeriană, legislaţie, limba 
engleză etc., Dragomir Gheorghe a fost printre cei repartizaţi la detaşamentul TU-154. A urmat 
cursul de calificare pe acest tip de aeronavă, curs organizat, ca de obicei, la C.I.P.A. Cursul teoretic a 
durat destul de puţin, astfel că-n primăvara anului 1980 s-a parcurs instruirea în zbor pe acest avion 
(de regulă în zona de lucru aerian adiacentă aeroportului Otopeni). Astfel, din data de 2 iulie 1980 
acesta a obţinut licenţa de pilot pe avionul de transport TU-154. în timp ce era copilot la TU-154 

DUMITRAŞCU N. VIRGIL lv 
"Calu" 

S-a născut la 5 iulie 1953, într-o duminică, în municipiul 
Bucureşti. A urmat Şcoala generală no. 164, apoi Liceul Doamna 
Stanca. între anii 1972 - 1975 a urmat cursurile S.S.A.C. la Boboc, 
judeţul Buzău (avioane zburate: ZLIN - 526F şi AN-2). între anii 
1975 - 1979 a fost comandant pe avionul AN - 2 la I.Av.U. 
Bucureşti, apoi între anii 1979 - 1981 am fost pilot comandant pe 
avionul AN-24 la compania TAROM. în perioada 1981 - 1986 a fost 
pilot comandant şi pilot instructor pe avionul IL-18 la TAROM. între 
1986 - 1990 a fost pilot pe avionul IL-18 şi BOEING-707 la Flotila 

C yv 

Prezidenţială a României. In perioada 1990 - 1994 a fost 
comandant pe avionul BOEING-707 la compania TAROM. în acest 
context, în anul 1991 a zburat, în numele companiei Tarom, pentru 
RAF, un număr de zboruri cargo în timpul războiului din Golful Persic, din Europa către 
aerodromul Jubail (situat la nord-est de oraşul Jubail/Arabia Saudită). între 1994 - 2004 a fost pilot 
comandant pe avionul AIRBUS - 310 la compania TAROM (la 24 septembrie 1994, am avut un 
incident de zbor 5 6 , rezolvat în mod fericit, în zona aeroportului Orly/Paris cu 185 pasageri la bord...). 
în acest context Preşedintele României Ion Iliescu a felicitat personal echipajul avionului, care a fost 
invitat, cu această ocazie la Palatul Cotroceni... între anii 2004 - 2008 a fost pilot comandant pe 
avionul BOEING-737 la compania TAROM. Ca informaţie de excepţie, după ştiinţa noastră ... 
Dumitraşcu Virgil a fost singurul pilot din Promoţia 1975 ... care a fost pilot comandant pe toate 
cele patru tipuri de aeronave ale companiei Tarom şi anume: AN-24, IL-18, Boemg-707, Boeing- 
737... A încheiat activitatea aeronautică cu un total de 18.000 de ore de zbor. De la 1 octombrie 2008 
este pilot pensionar. 



5 Escadrila prezidenţială. Până la catastrofa aeriană de pe aeroportul Vnukovo, din 1957, înaltele oficialităţi de partid şi 
de stat din România erau transportate pe calea aerului cu aeronave şi piloţi sovietici. La puţin timp după accidentul în 
care şi-a piedut viaţa ministrul de externe Grigore Preoteasa, autorităţile de la Bucureşti au decis înfiinţarea unei 
subunităţi speciale de transport aerian în cadrul Ministerului Forţelor Armate. După incidentul petrecut în 1962 în spaţiul 
aerian al Chinei, când a fost cât pe ce să fie doborât, Gheorghe Gheorghiu-Dej a evitat să mai meargă pe calea aerului. 
Scăpat din catastrofa de pe Vnukovo cu câteva răni superficiale, pe Nicolae Ceauşescu episodul nu l-a marcat. A 
călătorit incomparabil mai mult şi mai departe decât predecesorul său, astfel că avionul devenise o necesitate. La 
începutul anilor 1970 a înfiinţat Flotila 50 Aviaţie-Transport (flotila prezidenţială), compusă dintr-o escadrilă de avioane 
şi o alta de elicoptere. 

6 “îmi aduc aminte că am decolat de pe Otopeni, cu destinaţia Orly, Franţa. Avionul era plin. Eu mă ocupam de cabina 
bussines. Vremea era superbă şi abia aşteptam să ajungem la destinaţie, pentru ca, mai apoi, să ne întoarcem spre ţară. 
După ce comandantul Adrian Buga ne-a anunţat că ne apropiem de Paris am început să mergem la pasageri pentru a-i 
ruga să-şi lege centurile de siguranţă. Este o procedură uzuală care se obişnuieşte la fiecare zbor. O parte dintre pasagerii 
de la business au refuzat să facă acest lucru, pe motiv că nu are ce să li se întâmple. Atunci am insistat şi o parte dintre ei 
chiar s-au supărat puţin pe mine. Mai erau doar trei minute înainte de aterizare, iar comandantul ne-a anunţat că şi noi, 
cei din echipaj, trebuie să ne ocupăm locurile. Atunci a început nebunia. Dintr-o dată, avionul a luat-o în sus, asemenea 
unei rachete, ajungând la 900-1000 de metri distanţă de sol. Apoi a făcut o rotire spre dreapta şi a pornit vertiginos spre 
pământ. Mi-am dat seama că nu mai avem nici o scăpare, urma să ne prăbuşim. Ca printr-o minune, comandantul Buga a 
reuşit să redreseze avionul cu doar 200 de metri înainte de impact. A fost o minune dumnezeiască” (a povestit Lili 
Codreanu, însoţitoare de bord, care susţine că pe data de 24 septembrie 1994 s-a născut pentru a doua oară). 


49 




DORU VÂRLAN 


MANUELA VÂRLAN 


DUMITRU V. CORNEL lvi 
"Greblă" 


S-a născut în ziua de marţi 1 septembrie 1953, în 
localitatea Periş, judeţul Ilfov. 

A urmat şcoala primară şi apoi liceul, pe care l-a 
absolvit cu diplomă de bacalaureat în anul 1972, în 
Bucureşti la Liceul "Aurel Vlaicu". 

în anul 1972 optează pentru a fi admis la şcoala de 
aviaţie şi, după ce trece prin complexul proces de selecţie 
caracteristic domeniului aeronautic, începe cursurile ca 
elev-pilot la S.S.A.C. Boboc din judeţul Buzău. Grupa de 
zbor din anul întâi (1973) al şcolii de aviaţie, instructor 
Alexandru Cânţa (poreclită şi "grupa fantomă") era 
formată din următorii elevii-piloţi: Cornel Dumitru, 

Cornel Negreanu, Florin Stăncescu, Adrian Vasile, Petre 
Petre, Ioan Berenghi, Nicolae Olteanu, Ioan Popa. Grupa de zbor din anul doi (grupa a opta, 25 iunie 
1974) al şcolii de aviaţie, instructor Dumitru Răduţă era formată din elevii-piloţi Adrian Vasile, 
Florin Stăncescu, Ioan Berenghi, Cornel Negreanu, Ioan Popa, Cornel Dumitru, Nicolae Olteanu, 
Petre Petre. 

în anul 1975, la 21 august, termină cursurile Şcolii de ofiţeri de Aviaţie "Aurel Vlaicu" şi 
este repartizat în cadrul I.Av.U. După ce zboară o perioadă ca pilot în pregătire pentru a cumula 
minimul de 150 de ore de zbor necesare pentru prezentarea la examenul de calificare organizat de 
către autoritatea aeronautică, obţine Brevetul de Pilot Profesionist Nr: 561 din 18 mai 1976. Este 
încadrat şi zboară pe locul de copilot în aeronava AN-2 până la 12 iunie 1976, apoi în funcţia de 
pilot comandant până la 30 iunie 1977. Se califică pilot comandant pe avionul BN-2 la 28 iunie 
1979. 

Din 12 septembrie 1979 este încadrat în stafful companiei TAROM ca pilot AN-24. După 
parcurgerea procesului specific de instruire, devine pilot comandant pe aeronava AN-24 la data de 
17 iulie 1981, apoi pilot instructor la 30 decembrie 1982, iar după un an se califică pilot de recepţie 
şi control pe avionul AN-24 la 27 decembrie 1983. Promovează în cadrul detaşamentului BAC 1-11 
şi activează aici ca pilot până la 31 octombrie 1985. 

După 1 noiembrie 1985, până la 1 martie 1990, activează ca pilot la compania aeriană 
L.A.R., începând cu data de 5 mai 1986 ca pilot secund şi, respectiv, pilot comandant din 1 
decembrie 1988. îl găsim încadrat ca pilot şefia compania L.A.R. din 19 octombrie 1985. 

în perioada 1 martie 1990 şi 6 mai 2004 este din nou la compania TAROM, copilot pe 
avionul Boeing-737 din 29 octombrie 1993, pilot comandant pe acelaşi tip de avion Boeing-737 din 
23 septembrie 1994, pilot instructor TRI Boeing-737 din 27 martie 2002 şi, respectiv, pilot instructor 
TRI/TRE;SFI/SFE din 25 iunie 2003. 


Făcând o recapitulare pentru activitatea sa profesională, aceasta a c 

ecurs astfel: 

Perioada 

Instituţia 

Funcţia 

Tipuri de aeronave 

10.09.1975— 
01.09.1979 

I.Av.U. 

Copilot. Pilot Comandant 

AN-2; BN-2 

01.09.1979— 
31.10.1985 

TAROM 

Copilot. Pilot Comandant. 
Instructor de zbor. Pilot de 
Recepţie şi Control 

AN-24. BAC 1-11 

01.11.1985 - 
01.03.1990 

I AR 

Pilot Conandant. Pilot Şei' 

AN-24. BAC 1-11 

01.03.1990 - 
06.05.2004 

TAROM 

Pilot Comandant 

BAC 1-11, B-737 

21.12.1996— 
30.04.2007 

AS IAN A AIRLINES, 
Coreea de Sud 

Pilot Comandant, Pilot Instructor, 
Clieck Airman la Autoritatea 
Aeronautica. Instructor de 
Simulator. Instructor de Ground 
Scliool. Instructor CRM 

B-737 


Total ore de zbor: aproximativ 19 000, incluzând şi orele zburate pe categoria IV. 

DUMITRU D. ION lvii 
"Tatică" 



Bucureşti (Giuleşti). în perioada 1962 - 1965 a urmat cursurile 


Dumitru D. Ion, fiul lui Dumitru şi al Constanţei, s-a 
născut în ziua de sâmbătă 30 octombrie 1948 în municipiul 
Bucureşti. în această perioadă familia sa locuia în str. Cosmeşti 
nr.22, din Sectorul 1. înaintea sa, în anul 1943, se născuse 
sora sa mai mare. 


între anii 1968 (octombrie) - 1970 (februarie) a fost militar 
în terment la unitatea militară de la „Mihail Kogălniceanu", 


După absolvire, în perioada 1965 - 1972, a fost mecanic de 
exploatare avion (LI-2, IL-14, IL-18), pe aeroportul Bucureşti - 
Băneasa, în cadrul Companiei aeriene TAROM. 


Şcolii profesionale de mecanici de avion "Constantin David". De 
asemenea a urmat cursurile serale ale Liceului nr.25 (Giuleşti). 


A urmat Şcoala generală (clasele I - VII) nr.163 din 


respectiv mecanic la avioanele MIG-21F. 

în anul 1971 a urmat cursurile Şcolii de piloţi sportiv de la Aeroclubul "Gheorghe 


Bănciulescu" Strejnic (Ploieşti), unde a zburat avionul ZLIN-226, un număr de 30 de ore şi 52 
minute, inclusiv în simplă comandă, avându-1 ca instructor pe Gheorghe Lungu. 

Tot în cursul acestui an 1971 s-a căsătorit. Ulterior va divorţa, iar în 1992 s-a 
recăsătorit. Din aceste mariaje are trei băieţi: Dragoş, Bogdan şi Tiberiu. 


în perioada 1972 - 1975 a urmat cursurile S.S.A.C. în cadrul şcolii a zburat un număr 


limitat de ore de instruire, astfel: 1973, elev-pilot avion ZLIN-526F ( 21,48 ore), 1974, elev-pilot 
avion ZLIN-526F(30,20 ore), 1975, elev-pilot avion AN-2 (28,27 ore). Este de subliniat că a fost 
primul elev-pilot din colectivul care avea să devină "promoţia 1975" care a ieşit la simplă 
comandă. De asemenea, în anul III de studii, datorită maturităţii şi seriozităţii sale, a fost 
numit "încheietor" pe şcoală (la elevii-piloţi instruiţi pentru scopurile aviaţiei civile). 

După absolvirea şcolii de aviaţie, pe 21 august 1975, este repartizat în cadrul I.Av.U. 
Bucureşti. Pentru a-şi completa numărul de ore de zbor necesare obţinerii brevetului de pilot 
profesionist, iniţial a zburat pe avionul IAR-818, în 1975 un număr de 3 ore şi în 1976 un 
număr de 36,55 ore, avându-1 ca instructor pe Gheorghe Uţă. Activitatea sa de zbor la 
I.Av.U., detaliată pe ani, este următoarea: 

1976, pilot avion AN-2, 428,05 ore 

1976, pilot avion IAR-818, 36,55 ore 

1977, pilot avion AN-2, 474,00 ore 

1978, pilot avion AN-2, 450,00 ore 

1979, pilot avion AN-2, 463,00 ore 

în anul 1980 este trimis la C.I.P.A. pentru a urma cursul de zbor instrumental ca 
pilot pe avionul BN-2; aici acumulează un număr de 184,12 ore (în anul 1980) şi 164,51 ore 
(în anul 1981). 

Tot în 1980 este trimis la C.I.P.A. pentru a urma cursul de navigator avion TU-154; 
după absolvirea cursului, în acest an zboară deja un număr de 393,15 ore, apoi, în 1981, un 
număr de 492,59 ore. 

în 1982 este trimis la C.I.P.A. pentru a urma cursul de pilot pe avionul AN-24; după 
absolvirea cursului, în acest an zboară deja un număr de 152,00 ore pe acest tip de 
aeronavă, apoi, în 1983, un număr de 296,06 ore. în paralel zboară şi ca navigator avion 
TU-154, în 1982, 456,55 ore, respectiv în 1983, 326,20 ore. Datorită faptului că în cadrul 
detaşamentului de zbor AN-24, în funcţia de copilot deţinută de Dumitru Ion, se zbura 
foarte puţin (datorită numărului mare al acestora), cum şi, în acest context, a dificultăţii de a 

acumula rapid orele de zbor necesare intrării în programul de pregătire pentru funcţia de 
comandant de aeronavă, acesta renunţă să mai zboare avionul AN-24. în consecinţă a zburat 
numai ca navigator pe avionul TU-154 un număr semnificativ de ore, astfel: 

A totalizat următorul număr de ore de 
zbor, pe tipuri de avioane: 

1. Pilot avion ZLIN-226, 30,52 ore 

2. Pilot avion ZLIN-526, 52,08 ore 

3. Pilot avion AN-2, 1843,32 ore 

4. Pilot avion IAR-818, 39,55 ore 

5. Pilot avion AN-24, 448,06 ore 

6. Navigator avion TU-154, 8.596,52 ore. 
între anii 1997 - 1999 a fost paznic / 

body-guard la Agenţia TAROM...! 

La data de 15 iunie 1999 s-a pensionat. 


A.rLU.1 

Nuixiisamjil de ore 

1 984 

601,00 ore 

1 9S5 

604, 1 1 ore 

i 

600,37 ore 

i y- s v 

fc> OJZ ^ 3 ~7 ore 

1 988 

650,57 ore 

1 989 

642,03 ore 

1 990 

456,09 ore 

1 991 

45 1,22 ore 

1 992 

457,50 ore 

1 993 

452,32 ore 

1 994 

605,15 ore 

1 995 

465,45 ore 

1 996 

1 42 ,2 5 ore 

1 997 

1 94,40 ore 


FRUMUZACHE P. GABRIEL ,viii 
"Frunzulache" 


S-a născut în ziua de sâmbătă 25 martie 1950 în 
municipiul Focşani, judeţul Vrancea. Doi ani mai târziu, la 
25 aprilie 1952, părinţii săi, Petre şi Silvia, îi mai ofereau 
o surioară, Elena. 

între anii 1957 - 1965, Frumuzache Gabriel urmează 
cursurile şcolii generale nr.5 din Focşani. Se înscrie pentru 
a fi admis, dă examen şi reuşete să devină elev al 
Liceului Teoretic nr.2 din Tecuci (Str. Costache Racoviţă, nr. 

20 ). 

în perioada imediat următoare este luat în armată şi, 
în consecinţă, şi-a satifăcut stagiul militar la UM o 1589 
Tecuci care era o unitate de artilerie antitanc. Aici în zona 
aerodromului istoric din Tecuci a avut ocazia să ia contact mai direct cu aviaţia (militară) 
întrucât instrucţia sa militară se desfăşura în mare parte în zona respectivă. 

După trecerea sa în rezervă, în anul 1972 (în urma unui anunţ publicitar din ziarul local 
„Milcovul" din ziua de 10 februarie 1972) avea să opteze pentru cariera de aviator, dând examen 
de admitere şi devenind elev-pilot al Şcolii Superioare de Aeronautică Civilă (ulterior aceasta fiind 
absorbită în Şcoala de Ofiţeri de Aviaţie "Aurel Vlaicu" de la Boboc, judeţul Buzău) pe care, în anul 
1975, a absolvit-o cu gradul de locotenent în rezervă. în această perioadă de instruire a zburat, în 
anul întâi (1973) şi, respectiv, în anul al doilea (1974) pe avionul ZLIN 526F, având ca pilot 
instructor de zbor pe domnul căpitan Ionescu Gheorghe, iar în anul trei (1975) a zburat avionul 
utilitar AN-2, având ca instructor de zbor pe maiorul Iliescu Traian. 

După absolvirea Şcolii de aviaţie a fost repartizat la Aerobaza Galaţi-Tuluceşti unde, în 
calitate de copilot, iar apoi de comandant, zburând pe avionul AN-2, a executat misiuni agrosilvice, 
în anul 1976 a promovat examenul de piloţi de linie aeriană organizat în cadrul companiei 
TAROM. 

După ce a fost încadrat la compania TAROM (copilot în pregătire retribuit cu media 
salariului avut anterior), începând cu data de 3 ianuarie 1977, a intrat în Programul de pregătire 
organizat în cadrul C.I.P.A., în două etape: 

► Trecerea teoretică şi practică pe avionul IL-14 şi zborul pe acest tip de aeronavă cu scopul de a se 
însuşi ştiinţa zborului instrumental. 

► Trecerea teoretică şi practică pe avionul AN - 24, pentru obţinerea licenţei pe acest tip şi 
încadrarea în funcţia de copilot la TAROM. 

După terminarea cursurilor pentru trecerea pe avionul AN - 24, la sfârşitul anului 1977, a 
trebuit să se parcurgă programul de instruire în rezolvarea cazurilor speciale, pe simulatorul de zbor. 
Primul său "zbor" pe simulator a avut loc la Kirovograd, în Ukraina. Aici era o foarte serioasă 
şcoală aeronautică ce pregătea, la nivel de studii superioare, atât piloţi cât şi alte specialităţi aviatice, 
în calitate de copilot, iar apoi de comandant şi instructor, a zburat pe avionul AN-24, pe care a 
totalizat un număr de peste 6 400 ore de zbor. Merită menţionat că, fără să îşi propună în mod 
intenţionat, a constatat ulterior că deţine un mic record aeronautic, anume, în anul 1984 a 
cumulat un număr de 1 155 ore de zbor, iar în anul următor 1985, de asemenea, un număr 
de 1 200 ore de zbor... Pentru un aviator aceste cifre sunt cel puţin impresionante. 

în ziua de 29 ianuarie 1977, Gabriel Frumuzache se căsătoreşte (cununia civilă) cu 
Eliza. La 3 iunie 1983 se naşte fiul lor Ionuţ - Gabriel. 

Ca urmare a rezultatelor obţinute, în anul 1985, Gabriel Frumuzache a fost selectat 
pentru a face trecerea pe avionul BAC 1-11. A zburat în calitate de copilot, pilot comandant şi 
apoi pilot instructor, totalizând circa 4 200 ore de zbor din care majoritatea în cadrul unor contracte 
de închiriere încheiate între compania TAROM şi companiile aeriene străine "GAS AIR" din 
Nigeria (care a operat între anii 1973 - 2000), "ADRIA AIRWAYS" din Iugoslavia (fondată în 
anul 1961 sub numele de Inex-Adria Aviopromet (Inex-Adria Airways)), "DAN AIR" din Anglia 
(Dan-Air şi-a început activitatea în Regatul Unit (United Kingdom) la 21 mai 1953. Compania 
şi-a luat numele de la iniţialele numelor fondatorilor săi Davies şi(And) Newman, aceasta 
fiind înregistrată sub numele de Dan Air Services Limited.), "RYAN AIR" din Irlanda (Ryanair 
a fost fondată în anul 1985 de către Christopher Ryan, Liam Lonergan (proprietarul agenţiei de 
turism Club Travel) and omul de afaceri irlandez Tony Ryan (după numele căruia compania şi- 
a luat numele), fondatorul companiei Guinness Peat Aviation. Compania a început să efectueze 
curse aeriene între Waterford şi aeroportul Gatwick cu scopul de a sparge supremaţia 
deţinută de companiile British Airways şi Aer Lingus), "ISTANBUL AIRLINES" (Istanbul 
Havayollari) din Turcia (această companie aeriană a operat între anii 1986 - 2000), "AERO 
ASIA" (Pakistan). Cu AERO ASIA, cu aeronave BAC 1-11 şi echipaje TAROM (wet-lease), a 
inaugurat linii aeriene şi a zburat curse interne în Pakistan. în acelaşi context, a executat diverse 
curse charter, de mare importanţă, cu Primul Ministru al României Petre Roman, în anul 1990, în 
Franţa, ocazie cu care s-a semnat Contractul de cumpărare a avioanelor Airbus A-310 pentru 
Compania TAROM. "Aş mai aminti, de exemplu, zborul charter executat cu avionul BAC 1-11 
YR-BGE, la 2 iunie 1996, pe ruta Constanţa -Copenhaga - Harstad/Narvik - Copenhaga - 
Constanţa, când am traversat ... Cercul Polar. ... Sau cursele aeriene executate spre diverse 
destinaţii TAROM, având la bord personalităţi remarcabile, ca de exemplu zborul din ziua de 17 
februarie 2004, pe ruta Bucureşti/Otopeni - Atena (Grecia) cu: Nadia Comăneci." în anul 1995 a 
făcut trecerea pe avionul Boeing 737-300, promovând şi pe acest tip de aeronavă în funcţia de pilot 
comandant de echipaj şi apoi de pilot instructor, precum şi adjunct al comandantului de 
detaşament. Cu acest tip de avion, de asemenea, a executat mai multe misiuni guvernamentale (de 
exemplu, pe când era încadrat la BLUE AIR: cu oameni de afaceri români, pe ruta Bucureşti - 
Amsterdam - Tbilisi şi retur), prezidenţiale (cu Ion Iliescu în Germania, Italia, Republica Moldova) 
sau cu Primul Ministru Adrian Năstase (în Belgia şi Franţa). 

în luna iunie 2004, la împlinirea limitei de vârstă ca personal navigant activ, a ieşit la pensie 
din cadrul companiei Tarom. După pensionarea din cadrul Companiei TAROM, nu a renunţat la 
zbor ci, până în anul 2015, şi-a continuat activitatea ca pilot instructor în cadrul companiei "SKY 
EUROPE" (Slovacia), pregătind mai mulţi copiloti şi comandanţi de aeronave de diferite 
naţionalităţi. La revenirea în ţară, în luna decembrie 2004, a fost angajat în cadrul companiei 
BLUE AIR (România) şi a fost încadrat în funcţia de pilot şef. în perioada iunie-iulie 2005 şi iunie- 
iulie 2006 a fost detaşat ca pilot instuctor la Compania "HEMUS AIR" (Bulgaria) pentru a pregăti 

copiloţi şi comandanţi de aeronavă. în cadrul companiei BLUE AIR, pe lângă cursele aeriene 
regulate, a efectuat şi zboruri de transport avion din: 

► Noua Zeelandă (avionul YR-BAA, prima aeronavă Boeing-737-300 achiziţionată de Companie, 
care a fost şi cel mai lung zbor executat de către Gabriel Frumuzache, adică un total de 36 de ore de 
zbor efectiv, pe ruta Christchurch - Townsville/Australia -Bali/Indonezia - Colombo/Sri Lanka - 
Dubai - Bucureşti), 

► Mexic (avionul YR - BAB Boeing-737-500, a doua aeronavă achiziţionată de Compania Blue 
Air, adusă în ţară pe rara: New Mexico - London City/Canada - Goose Bay/Canada - 
Keflavyk/Islanda - Bucureşti, 

► Anglia (avioanele Boeing-737-800NG: YR - BIA, YR - BIB, YR -BIC), 

► Germania (avionul Boeing - 737-800NG înmatriculat YR - BID) la Bucureşti. 

între anii 2010 - 2015 a avut, de asemenea, o activitate aeronautică foarte intensă, a 
zburat pe toate tipurile de avioane Boeing - 737, respectiv seriile: - 300, - 400, - 500, - 
800NG. An de an a acumulat şi multe ore de zbor, astfel: 

în intervalul acestor ani a avut şi funcţii manageriale de o foarte mare responsabilitate în 
cadrul companiei BlueAir, astfel: 

► 2008 - 15 noiembrie 2010, pilot şef; 

► 15 noiembrie 2010-5 noiembrie 2013, director de zbor; 

► 5 noiembrie 2013 -25 martie 2015, instructor examinator TRE; 

► După 25 martie 2015, instructor examinator SFE. 

Aşadar, Frumuzache Gabriel a zburat în cariera sa de pilot pe şapte tipuri de aeronave, 
totalizând peste 24 020 ore de zbor, dintre care un număr de 12 650 ore numai pe avionul 
Boeing 737. Aşa cum deducem de mai sus, în prezent îşi continuă activitatea de instructor 
examinator în cadrai companiei BLUE AIR. 

Ce-ar mai fi de completat la biografia lui Gabriel Frumuzache? Cu siguranţă, opinia 
generală a colegilor săi aviatori este că, de-a lungul anilor, acesta s-a dovedit a fi posesor al 
unei judecăţi logice şi pătrunzătoare, că s-a remarcat prin dorinţă de studiu, de instruire. Că îi 
place să afle, să cerceteze, să investigheze. în sfârşit că are o intuiţie excelentă, pe care trebuie să 
se obişnuiască să şi-o asculte. Este o fire care nu suportă restricţiile şi preferă să lucreze 
independent, în linişte şi retragere. 


FURCOI I.OVIDIU 
"Vivi" 


...împreună cu colegul de promoţie 1975 Stoian Florian, l-am 
vizitat pe Ovidiu Furcoi într-o duminică de 18 ianuarie 2015 la 
superba sa locuinţă nou construită pe strada "Ciprian Porambescu" 
No.l3C de pe raza oraşului Otopeni. Am ajuns aici pe la ora 14:30 şi 
preţ de peste cinci ore i-am ascultat povestea vieţii, aşa cum se 
pricepe numai el însuşi s-o relateze, adică cu multe detalii (dintre care 
unele par bine înflorite), dar şi cu multe scăpări de date, luni ori ani 
în care au avut loc evenimentele vieţii sale. Textul care urmează este 
deci povestea strict subiectivă a lui Furcoi Ovidiu din Promoţia 1975 
de aviatori... 

S-a născut la data de 16 februarie 1950 în comuna Conţeşti din judeţul Dâmboviţa. 
Părinţii săi, ulterior divorţaţi, au fost Furcoi Ion şi Dinu Elena. Are un frate Furcoi Florin. A 
urmat cursurile şcolii generale la Colegiul Naţional "Ienăchiţă Văcărescu" din Târgovişte, apoi 
liceul (clasa a IX-a) la Colegiul Naţional "I.L. Caragiale" din Ploieşti. Clasa a X-a de liceu 
este urmată la Colegiul Naţional "Ienăchiţă Văcărescu" din Târgovişte, iar clasa a Xl-a la 
Colegiul Naţional "Constantin Carabella" din Târgovişte, iar clasa a Xll-a la Colegiul Naţional 
"Mihai Eminescu", Bucureşti, şi, respectiv, la Liceul Teoretic Nr.36, Bucureşti. 

Peste ani s-a căsătorit cu Sofia, cu care a avut o relaţie deosebită până la tragicul 
deces prematur al acesteia, din motive de sănătate. împreună au doi băieţi: Ovidiu Furcoi şi 
Alexandru Furcoi, cum şi o fată: Ioana - Isabela. 

După absolvirea liceului a dat examen de admitere şi a fost admis la şcoala de 
aviaţie, pe care a urmat-o în perioada 1972 - 1975. Aici i-a avut ca instructori pe comandor 
Nicolescu Constantin (în anul I), Ioniţă Ion şi, respectiv, Frangulea (în anul II). în anul doi de 

şcoală, la activitatea de instruire practică în zbor de pe aerodromul Focşani, unde a şi ieşit 

la simplă comandă, l-a avut ca instructor pe domnul Ioniţă Ion. Aici a zburat până către 

sfârşitul lunii august 1974 când, împreună cu colegul său Iacob Costel, a fost chemat la 
Boboc, la comandantul şcolii de aviaţie, unde i s-a oferit posibilitatea să aleagă între două 
alternative, la alegere: să continue cursurile în cadrul şcolii ca elev nenavigant, urmând a 
absolvi şi a lucra ulterior ca ofiţer nenavigant, sau să rămână încă patru luni în unitatea 
militară de la Boboc ca militar în termen, pentru a-şi satisface stagiul militar obligatoriu. Din 
spusele sale, Furcoi Ovidiu, spre deosebire de colegul său Iacob Costel aflat într-o situaţie 
similară, a cerut timp de gândire... Preţ de aproximativ o lună de zile nimeni nu l-a mai 
întrebat nimic, timp în care şi-a urmat mai degrabă propriul program liber consimţit...în 

interiorul şcolii sau în afara acesteia. între timp, urmare a demersurilor mamei sale adresate 
unor conducători din eşaloanele superioare ale aviaţiei militare, Furcoi Ovidiu este repartizat 
la escadrila no.5 de elevi-piloţi aflată sub comanda comandorului Petrescu. După absolvirea 
şcolii şi trecerea prin centrul de instruire aeronautică militară de la Bacău, Furcoi Ovidiu 
este repartizat, în anul 1976, la o unitate militară din Timişoara. în anul 1977 este mutat 
într-un punct de urmărire a zborurilor din Munţii Apuseni unde a lucrat până în 1979. îşi dă 
demisia din armată şi, pentru a identifica un loc de muncă şi a se angaja, solicită de la 
Ministerul Muncii şi obţine o echivalare a studiilor făcute în şcoala de aviaţie, respectiv o 
diplomă de subinginer. în urma solicitării sprijinului şefului departamentului aviaţiei civile 
generalul Aurel Răican pentru a fi încadrat ca şi controlor de trafic aerian, primeşte acest 
sprijin, dar, până în luna octombrie 1979 când urma să înceapă la C.I.P.A. un asemenea 
curs de 11 luni, este angajat la Romaero Băneasa. După terminarea cursului de controlori de 
trafic aerian este repartizat, pentru practică de un an, la ACC Bucureşti-Otopeni. După 
efectuarea acestei instruiri practice îşi dă examenele de licenţă de controlor. în perioada 
1982 - 1989 îl găsim lucrând la ACC Bucureşti. în anul 1987, printr-o audienţă la generalul - 
maior Dumitru Puiu, care era şeful Departamentului Aviaţiei Civile, Furcoi Ovidiu a solicitat 
să fie trecut la zbor ca navigator de bord; acest demers nu a avut succes. După anul 1989 a 
plecat din aviaţia civilă şi s-a angajat ca subinginer mecanic la ARCOM S.A. Bucureşti; aici 
s-a ocupat de exploatarea şi întreţinerea parcului auto şi a utilajelor de construcţii, coordonarea 
operaţiunilor de transport intern şi internaţional. Tot acum se înscrie şi-şi continuă studiile 
superiore la Facultatea de Aerospaţiale (1989 - 1995), Bucureşti, la profilul: Aviaţie - Sisteme de 
propulsie şi motoare. în anul 1998 pleacă de la ARCOM şi, pentru o perioadă scurtă de timp 
(1998 - 1999), lucrează ca Director administrativ la Ministerul Industriilor şi Comerţului, 
Bucureşti, unde se ocupă, ca Şef de departament pentru transporturi internaţionale şi 
exploatare, de coordonarea investiţiilor, aprovizionare şi parcul auto. în perioada 1999-2002 a 
lucrat ca inspector de stat la ISCIR, Bucureşti, cu responsabilităţi în domeniul inspecţiei 
cazanelor sub presiune şi a utilajelor de ridicat. Din martie 2002 până în iunie 2004 a fost şefia 
departamentul de logistică al companiei Angel Airlines din Bucureşti. Aici s-a ocupat de 
aprovizionarea cu piese de schimb pentru aeronave şi cu operaţiuni vamale de import- export piese 

de schimb şi aeronave. A urmat, între ianuarie 2001 şi august 2004, să lucreze ca şef de service 
pentru Genereal Motors, Otopeni, unde, printre altele s-a preocupat de aprovizionarea cu 
piese de schimb auto, reparaţii şi întreţinere auto GM. Perioada octombrie 2004 - noiembrie 2009 
îl găseşte angajat la compania Jetran Air, Bucureşti, unde s-a ocupat, de asemenea de 
aprovizionarea cu piese de schimb pentru aeronave şi operaţiuni vamale de import export pentru 
piese de schimb şi aeronave. în sfârşit, în perioada: octombrie 2009 - februarie 2010 a fost 
angajat la compania DynCorp International, Kandahar, Afganistan, unde a avut responsabilităţi 
în ce priveşte supravegherea şi coordonarea traficului aerian în bazele militare Kandahar, Bastion, 
Herat, Shindad, Sheidan. 


GEORGESCUI. FLORENTIN 1 * 
"Mauru" 


Florentin Georgescu s-a născut în ziua de marţi 2 
ianuarie 1951, în comuna Bîrza, în partea de est a judeţului 
Dolj. Aici şi la Greceşti, la aproximativ trei kilometri (şi 
cam o jumătate de oră de mers pe jos) de Valea Standului 
şi, mai ales, de râul Jiu ori de Ostrovul Copăniţa (cam o 
oră - o oră şi-un sfert de mers cu maşina), la Dunăre, unde 
şi-n ziua de azi se refugiază pentru a pescui peşti 
adevăraţi...şi-a petrecut cea mai mare parte a copilăriei. 2 
ianuarie 1951 era ziua când, dacă poştaşul le-ar fi adus 
ziarul „Adevărul” din ziua respectivă, părinţii lui, Ion şi 
Maria, ar fi putut citi editorialul informativ „Prima zi” în care 
scria: „în uzine, în fabrici, pe şantiere, în întreprinderi, 

pretutindeni a început azi dimineaţă munca de realizare a primului 
Plan Cincinal din ţara noastră. (...) Prin industrializare, prin 
transformarea socialistă a agriculturii, prin aşezarea pe baze noui 
a relaţiilor dintre sat şi oraş, prin marile construcţii, ca şi prin 
celelalte realizări, Planul Cincinal va ridica nivelul material şi cultural al masselor, va crea condiţiile 
necesare unor noui şi importante desvoltări”. Florentin a fost al doilea copil al părinţilor săi, 
născut după o soră mai mare, Violeta. Un moment dramatic s-a petrecut în viaţa celor doi 
copii ai familiei Georgescu atunci când, în anul 1960, pe când Florentin era în clasa a IV-a, 
tatăl Ion este ridicat de acasă şi închis la penitenciarul Poarta Albă. Ion Georgescu era un 
bărbat educat, gospodar, poate cu ceva agoniseală în jurul gospodăriei familiei; dar acest 
lucru, pe atunci, era o adevărată "crimă" şi te trimitea direct în categoria socială a 
"chiaburilor". Astfel considerat, i s-au înscenat multe, a fost provocat, i-a fost percheziţionată 
casa de la Greceşti, familiei i-a fost confiscat aparatul de radio, au fost ridicate multe 
documente la grămadă şi confiscate multe cărţi, pentru că da, aveau multe cărţi în casă, mai 
ales pentru că bunicul lui Florentin a fost director la şcoala din Greceşti. Bunicul era un 
mare patriot român, era căpitan în rezervă, veteran din primul război, şi, ca o consecinţă, 
împroprietărit de rege ca orice combatant; acesta a murit de foarte tânăr, la vârsta de 55 de 
ani, pe când Florentin avea doar 8 luni. Ca o ironie a sorţii, după percheziţii, dintre foarte 
multele cărţi din casă, au scăpat cele scrise de ruşi (în prostia lor securiştii credeau că toţi scriitorii 
ruşi sunt bolşevici şi deci ...puteau rămâne în casele românilor. Uite aşa, în copilărie, i-a citit 
Florentin Georgescu marii clasici ai literaturii ruse! Tot ce confiscau securiştii era pus în coşuri de 
nuiele şi răsturnate de-a valma în camionul Molotov care staţiona la poartă. Ion Georgescu a 
scăpat în urma recursului, fapta de care era acuzat se petrecuse cănd dânsul nu era angajat la acea 
intreprindere.... Totuşi nu l-au lăsat în pace, a mai fost închis de câteva ori până în anul 1964 când 
au fost eliberaţi aproape toţi deţinuţii politici. în acei ani a văzut Florentin Georgescu cu proprii 
lui ochi, şi pe propria piele, prin ce au trecut oamenii care nu vroiau să intre în Gospodăria 
Agricolă Colectivă (G.A.C.), ulterior CAP. Având origini nu tocmai "sănătoase", Florentin nu a 

avut voie în tabere de pionieri şi, ulterior, U.T.M. (U.T.C.), aşa că vacanţele şi le petrecea pe 
malurile Jiului. A urmat cursurile şcolii generale - în satul Greceşti 

(clasele I - IV) şi, respectiv, în comuna Horezu-Poenari (clasele V- VIII). Localitatea Horezu - 
Poenari este situată la sud de Valea Standului. Şcoala din Horezu Poenari , unde a învăţat 
Florentin Georgescu, funcţionează din anul 1864 când avea un singur invăţător şi local propriu "un 
zid". La vremea aceea era întreţinută de stat. în 1892-1893 era frecventată de 50 de băieţi şi 3 fete. 
Primele începuturi ale învăţăturii de carte s-au desfăşurat în jurul bisericii şi al Mănăstirii Roaba, 
apoi în casele unor locuitori mai înstăriţi. După absolvirea clasei a VUI-a, între anii 1966 - 
1970, este admis la Liceul teoretic din oraşul Segarcea, jud. Dolj, devenind unul dintre 
absolvenţii din promoţia 1970. Din clasa a X-a de liceu a studiat la "real", în sfârşit, după 
cum el însuşi afirmă, nu a fost uşă de biserică, dar a absolvit liceul cu bine şi, evident, şi- 
a luat diploma de bacalaureat. Oraşul Segarcea era situat cam la 60 de kilometri de Bîrza 
şi vreo oră de mers cu maşina. Liceul teoretic era situat pe str. Unirii la nr. 33; astăzi aici 
funcţionează Grupul Şcolar 'Horia Vintilă' care include şi liceul teoretic. Segarcea este un oraş 
(din anul 1968) din judeţul Dolj, Oltenia, România, situat în zona de câmpie, la vest de râul Jiu; se 
află la 28 km de municipiul Craiova şi la 80 km de municipiul Calafat. în anul când Florentin a 
fost admis la liceu, Segarcea avea o populaţie de circa 8.550 locuitori. Nu ştim cât de mult era 
pasionat Florentin Georgescu de istorie, în mod particular de istoria locului unde studia, dar, 
probabil, profesorul trebuie să le fi spus colegilor din clasa sa că teritoriul localităţii prezintă 
urme de locuire încă din neolitic, că prima atestare documentară a Segarcei datează din 1416, poate 
chiar că în a doua jumătate a secolului XV avea localitatea avea să fie reşedinţă temporară a 
băniei Olteniei; în plus, se ştie că biserica fostei mănăstiri Şegarcea, cu hramul „Adormirea 
Maicii Domnului” (1547), incendiată de tătari în timpul invaziei din 1716-1718, refăcută în 1862 şi 
reparată în anii 1903 şi 1925, a fost mult timp metoh al bisericii Zlătari din Bucureşti etc. 

După absolvirea liceului, pentru o perioadă de aproximativ o lună de zile a 
"descălecat" ca profesor suplinitor, unde a predat matematica şi fizica, la şcoala generală din 
Ţifeşti (lângă Panciu, la o distanţă de 7,3 km, via DN2L). Trebuie spus că populaţia zonei era 
una care se sprijinea pe un număr de bătrâni curgători din “moşul” sau “bătrânul mare” al unui ţinut 
mult mai întins decât este astăzi, dar restrâns în faţa diverselor vicisitudini. Urmaşii fiecărui bătrân s- 
au constituit în cete ce purtau numele întemeietorului. Referitor la întemeietorul localităţiii Ţifeşti 
sunt unele păreri că ar fi fost un oarecare Ilie Ţifescu, numit şi “frige vacă”. Aşadar olteanul 
Florentin Georgescu, în căutarea unui loc de muncă onorabil, se cam "aventurase" să 
instruiască nişte pui de oameni cu care nu prea era recomandat să te-ncurci în mod 
neavizat. 

După această fugară experienţă didactică a plecat voluntar în armată (octombrie 1970 - 
februarie 1972). Destinul l-a trimis la UM 01305 (unitatea de transmisiuni-centrala, unde în 
scurt timp a devenit radiotelegrafist de clasă) Bucureşti, situată pe şoseaua Olteniţei no.290. 
Peste ani, şi fără nici o legătură cu Florentin Georgescu..., această unitate militară este 
frecvent menţionată în documentele referitoare la evenimentele din decembrie 1989 ...ca 
având un rol represiv asupra demonstranţilor din centrul capitalei. 

Din anul 1972, când reuşeşte la examenul de admitere, Florentin devine elev-pilot al 
S.S.A.C. unde urmează programul de instruire comun împreună cu colegii săi. Deşi elevii- 
piloţi, dintr-un motiv ori altul, pot executa zborul de instruire cu mai mulţi instructori, 
Florentin Georgescu i-a avut totuşi ca instructori pe Ciucă Cornel, pe avionul ZLIN-526F, în 
primii doi ani de şcoală, şi pe Smilski Marian, pe avionul AN-2, în anul trei şi ultimul de 
instruire. 

în şcoala de aviaţie ...se ştie de către majoritatea colegilor de promoţie - în primul 
concediu de care elevii-piloţi au beneficiat în toamna anului 1973 - Florentin a organizat o 
mare petrecere, la Greceşti, unde au participat colegii de an: Jianu George, Ionescu Şerban, 
Naidinescu Marian, Băbuş Misail, Năstăsie Florian, Moldoveanu Petre, Peţa Ştefan, Mitu 
Marcel,... cu berbecuţ gătit conform specificului local, cu tot tacâmul, cu ţuică oltenească, cu 
vin aşişderea; au participat ca invitaţi şi prieteni din sat şi doi învăţători de ai lui Florentin - Ion 

Chiriţă (Monah ) şi Albu Elisei (Ulise ). S-a petrecut de s-a dus vestea peste văi, două zile a 
ţinut paranghelia, s-au înregistrat şi câteva secvenţe pe banda de la un magnetofonul Sonet B3 
...responsabil cu microfonul era Şerban Ionescu, mereu găseau microfonul sub masă.... Florentin şi 
mama sa nu au închis un ochi două zile şi două nopţi ...musafirii se odihneau pe rând. Să 
povestească Băbuş Misail ce a păţit cu vecinul Savu, atunci când Florentin era plecat călare pe 
un ...măgar să ia berbecuţul de la stână ! ...l-a făcut Savu praf, a băut bietul Băbuş zaibăr pentru 
toată viaţa! ....era o toamnă fierbinte ...cu 28 de grade în termometru ...Florin a tras o spaimă 
grozavă, pentru că musafirii vroiau să facă baie în Jiu ...unii chiar au făcut ...a fost frumos, s-a 
mâncat, s-a cântat şi s-a băut vinul ca pe vremea dacilor, se scotea din botoi cu găleata, 
responsabil era Marcel Mitu, la fiecare găleată acesta trăgea o linie cu creta pe butoi pentru o 
foarte clară evidenţă.... Dar povestea a fost mai complicată, pentru că de fapt, înainte de a 
"ataca" la Greceşti, s-a făcut o "repetiţie" la Preajba, lângă Craiova, acasă la Petrică 
Moldoveanu, unde s-a mâncat saramură de crap şi s-a băut vin din zonă, ...de la Craiova la 
Greceşti s-a călătorit cu vestita RATA, vă închipuiţi ce drum a fost, oricum, toata lumea era a 
lor, a tinerilor elevi-piloţi! 

După absolvirea şcolii de aviaţie în anul 1975 este repartizat la Aeroclubul Central 
Român. împreună cu tot grupul de piloţi absolvenţi repartizaţi la aviaţia sportivă, s-a 
prezentat la Aeroclubul teritorial Braşov - terenul de zbor Ghimbav (strada Aeroportului no.2) 
unde şi-a continuat instruirea pentru completarea necesarului de ore şi, respectiv, pentru 
obţinerea brevetului de pilot profesionist. Aici, activitatea de zbor se desfăşoară pe 
aerodromul Ghimbav situat la 9 kilometrii (NNV) de oraşul Braşov. Având în vedere poziţia 
geografică a aerodromului (situat în centrul ţării), de aici se pot survola zone deosebite, de interes 
turistic, cum ar fi: Cetatea Braşov, Biserica cetate Hărman, Biserica cetate Prejmer, Cetatea Râşnov, 
Castelul Bran, Tâmpa, masivul Postăvarul, munţii Bucegi, munţii Piatra Craiului, munţii Făgăraş 
etc... în perioada cât şi-a desfăşurat activitatea la Braşov (1975 - 1977) a zburat şi s-a 
calificat pe următoarele tipuri de aeronave: 


Funcţlu 

aeronavă 


PILOT INSTRITC’TOR 

ZITN726 

118 / 30.05.1977 

PILOT 

ZLIN-52 6,ZLIN72 <S 

8*> / 26.04.1977 

PILOT 

IAR-818, ZLIN-52 6 / 72 6 

200 / 30.06.1976 


în anul 1978 a fost repartizat la Aeroclubul teritorial Deva. De fapt, în anul 1975 se ia 
hotărârea de a se reorganiza şi aeroclubul Deva folosindu-se baza fostului aeroport şi staţia 
AV1ASAN. în ultima parte a anului 1975, au început pregătirile şi s-a stabilit de către Aeroclubul 
Central Român personalul care va deservi acest aeroclub. Ca infrastructură se menţine cea ştiută şi 
rămasă din ultima perioadă de zbor la care se mai adaugă construcţia unei clădiri pentru paza 
aerodromului. Aeroclubul a fost dotat cu un avion Zlin 226 (YR-ZLA), sosit aici pe la începutul lunii 
mai 1976. Materialul volant a fost adus şi de la Tg. Mureş, Braşov şi Cluj într-o perioadă scurtă de 
timp prin grija cadrelor angajate. La data când trebuia începută activitatea şcolii, se găseau de faţă: 
un avion Zlin 226, două planoare Blanick pentru instrucţie în dublă comandă şi un planor !Sd3 
pentru antrenament şi performanţă. Aici, ca urmare a unor măsuri luate după accidentul de 
zbor (cu 2 piloţi decedaţi) de la Certej cu avionul Zlin-526F (unul dintre cele şase Zlinuri 
repartizate aici de la şcoala de aviaţie de la Boboc), pentru a reorganiza şi disciplina 
activitatea, a fost numit comandant al Aeroclubului Deva pilotul instructor Georgescu 
Florentin în anul 1979. Ca o ironie a sorţii, deşi nu cocheta cu P.C.R., aici a trebuit să se 
facă membru de partid... între timp a făcut cursul de transport public aerian organizat la 
C.I.P.A., unde s-a instruit pe avionul BN-2 (pentru zbor IFR, pe care a zburat 99 H 42 MIN ) şi, 
respectiv, pe avionul AN-24, obţinând calificarea pe aceste tipuri. 

în data de f7 ianuarie 1981, într-o zi de sâmbătă, la Braşov, s-a căsătorit cu Carmen- 
Mihaela. în exact această zi, seara, bucureştenii mergeau la premiera spectacolului de teatru 
"Proştii sub clar de lună" de Teodor Mazilu... La nivel politic foarte înalt, comuniştiii îl 
"executau" pe Constantin Pârvulescu a fost pus sub supraveghere. Abia în ianuarie 1981, Biroul 
organizaţiei de bază din cadrul Secţiei Gospodăriei de partid a CC al PCR avea să hotărască 
excluderea din partid a acestuia. Convocat în data de 17 ianuarie 1981 la o şedinţă a biroului, sub 

pretextul discutării chestiunilor legate de preschimbarea documentelor de partid, Constantin 
Pârvulescu a fost supus unui tir de întrebări ce părea mai degrabă a interogatoriu. Dialogul a fost 
contondent pe alocuri, Pârvulescu rămânând fidel celor declarate în urmă cu mai bine de un an, de la 
tribuna Congresului. Spre nemulţumirea tovarăşilor săi, exasperaţi de îndărătnicia lui Pârvulescu. 
Rămâne de referinţă replica pe care acesta avea să i-o dea unui anume Gh. Barbu, care încerca să îl 
convingă de faptul că munca colectivă este o realitate palpabilă la nivelul structurilor superioare de 
conducere ale partidului. „Dragă, dar numai un singur om decide’’’ i-ar fi replicat atunci Pârvulescu, 
afirmaţie care i-ar fi alarmat şi mai mult pe membrii biroului. 

Carmen-Mihaela şi Florentin Georgescu au împreună două fete - Mihaela (născută în 
anul 1981) şi Ioana (născută în anul 1986). 

în anul 1982 Florentin Georgescu, tot în urma unui accident de zbor cu planorul 
unde au decedat doi piloţi, a fost numit comandant al aeroclubului Sânpetru - Braşov. 


în 

transferat 


Funcţia I» Imu <I 

Tipul do aeronava 

Document no./I>ata 

COPILOT 

WINT-2-4 

54 / 2 5.03. 1 982 

PILOX I INS I K. 

PLA.NOR 

14 / 22.12.1980 

PILOT 

PZL-104, IAR-82 4 

128 / 03.07.1980 

PILOX INSXRITCXOR 

ATsT-2 

25 / 04.03.1980 

PILOT 

.-vrsr -2 

178 / 19.08.1979 

PILOT INSXRITCXOR 

ZLIN-52 6, ZLIN-72 6 

553 / 10.04.1978 


sfârşit, în anul 1984 (din ziua de miercuri 1 februarie) Florentin Georgescu a fost 


a compania TAROM fiind încac 

rat la detaşamentul AN-24. Succesiv s 

Funcţia la Uoi'<lul aeronavei 

TI g>mal do a o ■**» n a va 

Document no./ Data 

OOJMA.INI1A.JNX I INM KITC IX »I< 

AIR—12 

177 / 03.03.3999 

OOIVLVN DANT 

AIR—12 

«33 / 23.0-7.3998 

C’OTVIAM 1 >.VIN1 INSXRITCXOR 

^.PST-2 -4- 

3383 / 04.10.1994 

OOPILOT 

I I T_X S4 

320 / 3-4.03.3993 

COIVIA.INDA.NT IMIINIIMA ■ -A 

^1-4-2 -4 

320 / 1 -4.03.3993 

OOPILOT - ELEV 

Xir-154 

OOO / 32 -03- 3990 

COMA.NDA.NT IMIINTIIMA ■ -A 

^vrsr-2 -♦ 

239 / 23.055.3989 

C'OIX 1 A IN I ». V INT' IMIIVIIMA. II-A 

A1N-2 -4 

09 ■ / 05.08.3987 

PILOT 

^A.Psr-2 -4 

8"7/ 08.02.398-4 


Pe toată perioada cât şi-a desfăşurat activitatea de pilot pe diverse tipuri de aeronave 
în cadrul companiei TAROM, Florentin Georgescu a fost detaşat perioade mai scurte sau 
mai lungi de timp pentru a zbura pentru diverse alte companii aeriene din lume, pe bază de 
contract, astfel: 

► 1987, pentru compania aeriană Balkan Airlines, cu aeronave AN-24, în Bulgaria; 

► 1989, pentru compania aeriană THT (Tiirk Hava Taşimaciligi = Turkish Air Transport) 
înfiinţată în anul 1989 (a operat până în luna septembrie 1993), cu aeronave AN-24 şi 
echipaje româneşti, cu baza la Ankara, Turcia; 

► 1999 - 2000, cu aeronave ATR 42-300, la Cairo, Egipt (pentru compania aeriană Scorpio 
Aviation, care a fost activă între anii 1980 - 2002 şi care avea sediul la: 10, Aswan Square, 
Mohandissen, Giza); 

► 2002 - 2003, cu aeronave ATR 42-500, la Cairo, Egipt (pentru compania aeriană Egypt 
Air). 

Până în ziua de miercuri 1 septembrie 2004 când s-a pensionat. Florentin Georgescu 
a petrecut în aer un număr impresionat de ore de zbor (12.264 ore, adică a admirat Terra de 
la înălţime preţ de 1,4 ani non-stop...), realizate pe mai multe tipuri şi modele de aeronave, 
astfel: 

începând cu anul 2004, ca pensionar, cea mai mare parte a timpului o petrece în 
comuna natală Valea Stanciului, judeţul Dolj, unde se ocupă de "agricultură", este mândru de 
podgoria sa care are 103 soiuri de vie (struguri de masă), sau de livada cu pomi fructiferi 
aleşi, merge adesea la pescuit peşti adevăraţi de Dunăre, din zona cunoscută ca Ostrovul 
Copăniţa. 


GEORGESCU M. MARIN lx 
"Clanţă" 

S-a născut în ziua de duminică 26 martie 1950 în comuna 
Butimanu, judeţul Dâmboviţa. în anul când s-a născut, tatăl său s-a 
angajat ca muncitor constructor la "Casa Scânteii" actualmente "Casa 
Presei Libere" la care a participat de la terenul fost o livadă până la 
terminarea construcţiei. A urmat şcoala generală în Butimanu şi a fost 
prima promoţie cu şcoala generală de opt ani. La terminarea celor opt 
clase tatăl său optase pentru o şcoală profesională de strungari, dar 
mama a susţinut să meargă la liceu, în opţiunea ei contând şi 
rezultatele bune pe care Marin le-a avut la şcoală. Şi aşa a dat examen 
la Liceul din Răcari (Str. Ana Ipatescu, Nr. 81), judeţul Dâmboviţa, 
la care a făcut clasa a IX-a. Trebuie să mai spunem că pe la 9 ani tatăl 
său l-a dus la Bucureşti pe şantier o săptămână. Transportul său a fost 
cu ...bicicleta, mai bine zis pe portbagajul bicicletei cu care tatăl său 
făcea naveta săptămânal, asta mai ales primăvara şi vara. Cu această 
ocazie, printre altele, a văzut Grădina Zoologică de la Băneasa şi aeroportul Băneasa. Atunci a văzut 
prima oară mai îndeaproape avioane ... undeva aproape de pistă staţiona un CARAVELLE; pe 
atunci nu ştia cum se numeşte şi, în plus, a asistat la venirea pe pantă a unui zbor şcoală IL - 14 
cu un motor oprit şi ratarea aterizării acestuia... Ceea ce a văzut atunci ... nu prea a înţeles, pentru 
că habar nu avea despre aviaţie! Poate vă întrebaţi de unde a apărut "microbul" pentru aviaţie ?!? 
Părinţii săi mergeau la naşi de PAŞTI şi de CRĂCIUN şi sărbătoreau împreună cu copiii naşilor. Pe 
Marin şi pe sora sa mai mare nu prea îi luau la petreceri, dar mama care avea talent la a povesti îi 
punea la curent cu ce s-a petrecut şi cum s-au distrat acolo. Unul dintre copiii naşilor a fost pilot în 
cel de-al doilea război şi el ţinea mai întotdeauna capul de afiş al celor care participau la aceste 
întruniri. Mama sa nu prea ştia ce-s acelea avioane, dar îi povestea cu destulă acurateţe ceea ce 
afla... A mai avut o altă sursă: avioanele care treceau mai mereu pe deasupra, distanţa de la 
Butimanu la Bucureşti fiind de numai 21 km. Deci după clasa a IX-a, deşi se remarcase la chimie, 
fizică şi matematică, a mers la Breaza ca să dea examen la LICEUL MILITAR în ideea de a merge 
după aceea la aviaţie... Habar nu avea că ceea ce vrea el nu poate fi şi realizabil, pentru că nu 
oricine ajungea să dea examen la aviaţie! A picat examenul din cauza "Limbii Române", dar nu i-a 
părut rău că nu a intrat la acel Liceu... pentru că nu prea i-a plăcut milităria! După aceasta, întrucât 
avea dosarul, s-a înscris la "Liceul de cultură generală" Buftea care îi era mai la îndemână din 
punctul de vedere al transportului. între timp tatăl său s-a pensionat şi abia putea să-i mai plătească 
internatul, aşa că s-a pus cu burta pe carte şi în clasele a X-a şi a Xl-a a avut bursă, adică internatul 

gratuit. în Buftea s-a remarcat la chimie, fizică şi matematică, iar după terminarea liceului a dat 
examen la Chimie Industrială... Nu a luat examenul şi la sesiunea din toamnă a optat pentru 
Universitatea Politehnică şi a intrat la Chimie Organică, facultatea de subingineri (anul 1969), la 
care a intrat cu a doua medie din grupă. Era prima promoţie de subingineri, despre viitoarea poziţie 
a acestora în societate nu se ştia nimic, un profesor le spunea că vor fi "nici cal, nici măgar" şi poate 
mai jos ca un maistru... "Vreau să spun că am vrut să dau examen de admitere la aviaţie, dar una 
dintre condiţii era să ai buletin de Bucureşti!, aşa că nu am putut... Prin aprilie 1970, după ce 
luasem toate examenele din iarnă, m-am retras de la facultate cu toată opoziţia conducerii acesteia. 
Când m-au văzut ai mei au fost cam supăraţi, dar i-am asigurat că vreau să mă pregătesc şi să dau la 
ingineri, dar nu a fost aşa pentru că facultatea a comunicat retragerea la Comisariatul Militar şi aşa 
am fost încorporat militar la o unitate de geniu din Alba Iulia (pe atunci cu sediul în cetate ("La 
coada calului lui Mihai Viteazu"); am ajuns acolo exact după inundaţii, apele nu se retrăseseră 
complet, aşa că am nimerit bine...! Am fost încorporat împreună cu un consătean şi, după ce ne-au 
tuns la zero şi ne-au îmbrăcat militari, când ne-am întâlnit am avut un şoc, aproape că nu ne-am 
recunoscut. Printre cei încorporaţi eram foarte puţini absolvenţi de liceu, aşa că am fost făcut în 
două săptămâni ... sanitar. Am participat la construcţia de drumuri din zona Izvorul Mureşului - 
Voşlăbeni - Gheorghieni şi Anina - Valea Minişului - Bozovici. La sesiunea din vara anului 1971 
am obţinut concediu pentru ca să particip la examen la facultate, nu am fost bine pregătit şi a fost 
mai mult un act de prezenţă şi o ocazie ca să beneficiez de 14 zile de concediu. Am terminat armata 
în octombrie 1971 şi după aceea m-am angajat la Electrofar, unde se fabricau tuburi de neon. Şefii 
erau foarte mulţumiţi de mine şi au fost foarte surprinşi când mi-am dat demisia pe motiv că vreau 
să dau examen la facultate, asta era în primăvara anului 1972. Iniţial m-am prezentat la examen la 
Petrol şi Gaze, dar nu a fost să fie şi am căzut - cum se zice - "la mustaţă". După sesiune am început 
să mă interesez pe la facultăţi ce locuri au rămas pentru toamnă; aşa am văzut pentru prima dată - la 
Institutul Politehnic Bucureşti - Polizu -afişul cu Şcoala Superioară de Aeronautică Civilă; surpriza 
mea a fost că putea candida oricine, indiferent de domiciliul din buletin. M-am înscris şi m-am 
prezentat la vizita medicală. Erau 90 de locuri scoase la concurs şi înscrişi vreo 300. Am făcut vizita 
medicală la C.M.A. din strada Ceasornicului; eram cam firav şi la un moment dat, la Chirurgie, mi¬ 
au scris pe Fişa medicală "Debilitate fizică", la l,75m înălţime aveam numai 65Kg. Nu pre ştiam ce 
înseamnă şi am crezut că am picat examenul şi am întrebat un doctor de pe hol dacă este cazul să 
mai continui, la care acesta a tras o înjurătură şi mi-a spus că jumătate din aviaţie sunt prea graşi, iar 
eu mă vait că sunt slab, aşa că am continuat... în ziua rezultatelor la examenul medical, surpriză!, 
am citit "INAPT". A doua zi urma examenul teoretic la fizică şi matematică, aşa că eu m-am 
resemnat, am mai pierdut o zi în Bucureşti şi a doua zi am plecat acasă. Când am ajuns acasă, din 
poartă mama mi-a dat o telegramţ de la M.T.Tc., care mă informa că s-a comis o greşeală şi că 
trebuie să mă prezint de urgenţă la examen... Examenul la fizică se dăduse, aşa că m-am prezentat 
la cel de matematică organizat în cadrul Şcolii postliceale pentru transporturi din cartieru Griviţa, 
actualmente o clădire-ruină. La examen m-am nimerit aproape de grupul "oltenilor" format din 
Georgescu Florentin, Moldoveanu Petre, Năstasie Florian, cărora le-am cerut sprijin, dar aceştia nu 
m-au băgat în seamă - "era examen, nu?", eu cine eram ?! Nu am strălucit după întorsătura pe care a 
luat-o viaţa, dar am luat ceva aproape de 6. în timpul examenului am fost informat că proba 
restantă o voi da la Ministerul Transporturilor a doua zi, că voi avea bilet de acces la poartă. A doua 
zi m-am prezentat la M.T.Tc. şi am ajuns într-o sală unde l-am întâlnit cu aceeaşi problemă pe 
Nicuşor Olteanu. Ni s-au dat subiectele şi de bine de rău am reuşit să ne ajutăm, aşa că eu cel puţin 
am făcut o lucrare foarte bună. în aceeaşi sală se corectau şi lucrările celorlalţi şi am auzit o seamă 
de nume, numele piloşilor, bineînţeles ... Cei din comisie se întrebau: "ăla a luat notă de trecere, 
dar ăla???" A doua zi am fost convocaţi acolo unde am dat primul examen şi ni s-a comunicat 
verdictul. Din 90 de locuri s-au completat numai 66, ultimul a intrat cu 5 la matematică şi la fizică 
MIHALACHE MARIN, care a strigat de bucurie! 

Prima zi de şcoală la S.S.A.C., dar localizată în cadrul Şcolii de ofiţeri de aviaţie, Boboc - 
Buzău, un altfel de armată, adică de ce am fugit am găsit din nou ...! Nu am avut uniformă kaki, ci o 
uniformă de liceu cu bonetă, dar am făcut tot un fel de militărie. Am făcut studiile primului an 

undeva la subsolul Şcolii militare şi eram priviţi foarte ciudat de către ceilalţi colegi din Şcoala 
militară de ofiţeri activi... în timp ce noi făceam cursurile teoretice, instructorii făceau trecerea pe 
noile avioane ZLIN-526F, proaspete, venite din Cehoslovacia. După terminarea cursurilor teoretice 
am dat examenele de trecere la zbor şi s-au făcut Grupele de instrucţie. Am avut ca instructor pe 
domnul comandor lonescu Gheorghe, iar Grupa era formată din Mihalache Marin, Vârlan Dorn, 
Frumuzache Gabriel, Panţâru Dan, Pordea Petru, Naidinescu Marian şi Subsemnatul. Am zburat, 
iniţial, pe aerodromul Şcolii, adică la Boboc. De la început Şcoala militară, mai bine zis cadrele ei, 
nu ne-au prea iubit şi au avut grijă să ne pună fel de fel de piedici, aşa că după primul an nu am 
reuşit să acumulez decât circa 25 ore de zbor. Nu am ieşit la simplă comandă după primul an şi 
pentru că eu nu am fost un as, am prins mai greu, dar după aceea nu am mai uitat! După cursurile 
teoretice ale anului doi am plecat pentru zbor la Focşani. Chiar din primul an ni s-au făcut uniforme 
de gală care semănau cu ale piloţilor civili (mai puţin tresele de pe mâneca hainei), care ne-au 
schimbat în mod semnificativ înfăţişarea şi moralul. Când ieşeam în oraş, adică în Buzău, altfel 
eram priviţi... 

La Focşani am avut instructor tot pe domnul lonescu Gheorghe, adică "Nea lonescu". în anul 
doi de studii am fost militarizaţi, adică S.S.A.C.-ul a fost "înghiţită" de Şcoala militară, nu au putut 
să admită că pot exista două şcoli de aviaţie una lângă alta, aşa că "Nea lonescu" a devenit căpitan, 
iar noi elevi caporali... Acum am devenit "escadrilă" în cadrul Şcolii militare şi comandant l-am 
avut pe colonelul Enache Ion (zis "Şarla"). 

Zborul a decurs pentru grupa noastră fără incidente, am ieşit cu toţii la simplă comandă şi 
am sărbătorit aceasta cu mărăcinii de rigoare ... Adică cel care ieşea la simplă, după ce termina 
programul de zbor, era felicitat de către Conducătorul de zbor, de instructorul său şi apoi colegii îl 
prindeau şi-l băgau cu fundul gol în mărăcini: asta era botezul aerului... 

în acelaşi an, aviaţia şi-a luat tributul şi o zi s-a terminat cu o mare tragedie. La un exerciţiu 
de zbor instructorul Poşoga şi elevul-pilot Ungur Victor au intrat în vrie plată, s-au prăbuşit la 
verticala locului (Pădurea Căprioara de lângă Focşani) şi au decedat... Zborul a continuat după 
aceea până în toamnă când ne-am întors la Boboc înapoi pentru partea teoretică. Anul trei a început 
cu o mare păcăleală, am fost aleşi o clasă să zburăm avionul 1L-14, am învăţat aproape tot anul 
acest avion, iar primăvara s-a revenit astfel ca toţi să zboare avionul AN-2. Aşa că în câteva luni am 
învăţat alt avion, nu unul de transport, ci unul pentru utilitară, foto şi sanitar. în anul trei l-am avut 
ca instructor pe căpitanul Preda Gheorghe zis "Charly", care a murit la o Şcoală de aviaţie organizată 
de România în Angola prin anii 1981 - 1982, zbura avionul BN-2 cu un elev-pilot angolez şi a fost 
împuşcat în aer, elevul a aterizat cu el mort! Colegii de grupă la AN-2 au fost: Luca Vasile, Panţâru 
Dan, Butnaru Nicolae, Szekula Iosif, Roşea Titi şi Dumitraşcu Virgil. Zborul a decurs fără 
probleme, am fost detaşaţi tot la Focşani. Ceva inedit în anul trei, am fost obligaţi conform regulilor 
şcolii militare să facem un salt cu paraşuta... Asta nu prea ne-a plăcut, dar a avut şi o parte 
profitabilă: saltul s-a plătit cu 100 lei, ceea ce era ceva la acea vreme! în prima duminică după salt 
s-a dat învoire generală aşa că a fost distracţie maximă. Apropos de salt, nu au fost probleme, s-a 
terminat doar cu una sau două luxaţii, şi unii au ajuns în râul Milcov, în rest totul a fost OK. Am 
terminat şi zborul şi în total în toţi anii am acumulat vreo 80 de ore de zbor, insuficient pentru a fi 
brevetaţi ca piloţi civili, pentru acest lucru trebuiau cel puţin 150 ore. Ni s-au dat diplomele de 
absolvire şi a urmat repartizarea din 15 septembrie 1975. Un singur pilot a fost repartizat la 
compania TAROM, acesta fiind Butnaru Nicolae (acesta a decedat în accidentul cu IL-14 la Sibiu la 
aproape un an de zbor la TAROM). Celelalte repartiţii au fost la A.C.R. şi la l.Av.U. Prin natura 
repartiţiei şi a sorţii am ajuns la A.C.R. M-am prezentat la 15 octombrie 1975 la A.C.R. şi după 
aceea am fost duşi la Aeroclubul teritorial Braşov - Ghimbav. Eram aproape 20 de piloţi care erau 
cazaţi în aeroclub, masa de prânz o mâneam la l.C.A. - Braşov, iar dimineaţa şi seara ne găteam 
mâncarea în aeroclub la bucătărie, adică la "Vila Conţu". Era toamnă şi în patria cartofului, adică în 
împrejurimile Braşovului se recoltaseră cartofii şi după ce s-a arat am ieşit să ne facem provizii 
pentru iarnă, nu pentru că ar fi fost scumpi cartofii, dar eram leneşi să-i cărăm din oraş, aşa că am 
strâns cam câte 30-40 kg, din ce rămăsese pe ogoare, pentru fiecare. Pentru început am zburat 
avionul IAR-818, nu de altceva, doar ca să ne strângem ore pentru a fi brevetaţi ca piloţi zbor cu 

motor, adică am completat diferenţa până la 150 ore. L-am avut ca instructor pe nea Gică Duvlea, 
un om de aur, fost pilot la AVIASAN şi acum instructor la A.C.R. Ne-a făcut câte 3 - 4 ture de pistă 
cu IAR-818, după care s-a dat jos din scaun, a legat centurile scaunului şi mi-a spus să-i dau drumul 
! Am zburat circa 28 de ore pe IAR-818, după care am schimbat avionul cu ZLIN-526. Am avut ca 
instructor pe Rusu Cezar (membru a lotului naţional de acrobaţie) de la care am avut ce învăţa. Tot 
cu el am văzut cum se face o ABRACADABRA sau un looping inversat, el profita că zboară cu noi 
ca să se antreneze pentru campionatul naţional. Nu pot să nu spun câteva cuvinte şi despre cum am 
zburat pentru prima oară iama. A nins foarte mult, era zăpadă de vreo 50 cm şi noi ne luasem la 
revedere de la zbor, ne gândeam că cine o să facă pârtie pe o aşa distanţă. Aeroclubul este vecin cu 
I.C.A. - Braşov, adică fabrica de avioane, şi, într-o zi, Titi Gojman, pilot pe IARG13 PUMA, a luat 
un elicopter şi a măturat pista de la ieşirea din fabrică şi până la capăt de a rămas iarba curată ..., 
dar îngheţată! Eram tineri, cu elan am improvizat dintr-o bancă solidă un plug pe care l-am târât şi 
ne-am făcut acces la pârtia făcută de fabrică, a fost ceva extraordinar! în acea iarnă am zburat vreo 
20 de ore pe ZLIN-526F. Din primăvară am fost repartizat la aeroclubul "H.Coandă" - Piteşti. La 
Piteşti am făcut cunoştinţă cu noul avion ZLIN-726. Pe acest avion am făcut numărul necesar de 
ore astfel că la 30 iunie 1976 am fost brevetat pilot profesionist. Tot în anul 1976 A.C.R. urmărea 
să-şi aleagă piloţii apţi pentru lotul naţional de acrobaţie şi la Piteşti s-a organizat o perioadă de 
antrenament numai pentru acrobaţie. Atunci l-am avut ca instructor pe pilotul Ulici, cu care am 
parcurs întregul program. Nu am avut veleităţi pentru acrobaţie şi în septembrie mi s-a permis să 
particip la un test pentru selecţia de piloţi de transport la compania TAROM organizat de către 
C.I.P.A. în urma testului am fost transferat la C.I.P.A. unde am început cursul de IL-14 pentru a 
face zborul instrumental necesar în aviaţia de transport. în 1977 am zburat 55 ore pe IL-14 cu 
instructorul C.I.P.A. Nae Cristea zis "Ţambal". Tot în acelaşi am făcut cursul de AN-24 pe care m- 
am calificat copilot la data de 30 octombrie 1977. Odată cu calificarea pe avionul AN-24 am fost 
încadrat la compania TAROM. La TAROM am zburat în cadrul detaşamentului AN-24 până în 
primăvara anului 1979, când, pentru a fi promovaţi ca piloţi comandanţi la transport s-a pus condiţia 
să avem 250 de ore de zbor în funcţia de comandant la categoria IV de avioane, aşa că am fost 
trimis înapoi la aviaţia sportivă... Am zburat ZLIN-ul din primăvară până în toamnă când am fost 
chemat înapoi la TAROM şi pentru că era nevoie mare de piloţi pentru cursele externe ... am fost 
promovat la avionul Boeing-707. Am zburat la B-707 în anii 1980 şi 1981 şi astfel am văzut lumea. 
Cu ocazia trecerii la B-707 am putut să obţin prin examene brevetul A.T.P.L. cu numărul 338 din 30 
mai 1981. La B-707 am zburat aproape 800 ore cu numeroase zboruri la Singapore şi New York. în 
aviaţie am avut parte de "dansul tango", adică un pas înainte şi doi înapoi, aşa că în ianuarie 1982 
m-am întors la AN-24... în 10 iunie 1984 am fost calificat pilot comandant minima Il-a pe avionul 
AN-24. La AN-24 am promovat pilot camandant minima I-a, apoi la 21 aprilie 1986 pilot instructor 
de zbor. în cadrul detaşamentului AN-24 am zburat circa 4.500 ore până în octombrie 1987 când 
printr-o întâmplare am fost promovat la avionul BAC 1-11. în august - septembrie 1987 am fost 
trimis să zbor cu AN-24 la Sofia şi habar nu am avut de promovările care au fost făcute. La 
întoarcere am fost chemat la Directorul de zbor Paul Bozga care m-a întrebat dacă vreau să trec la 
BAC. Mi s-a adus la cunoştinţă că am un mare handicap, cursurile începuseră de mai bine de două 
săptămâni... eu am spus "DA", ce să mai aştept. Se zicea că eram propozabil pentru B-707, dar nu 
ştiam când se va întâmpla asta... Transferul mai avea un avantaj: tizul meu Marian Georgescu a 
refuzat promovarea la BAC-1-11. Şi aşa în două zile, vineri şi sâmbătă, transferul s-a făcut. A urmat 
o cursă de urmărire ca să-i prind din urmă pe ceilalţi colegi în ceea ce priveşte cursurile predate 
deja; am avut noroc cu un coleg inginer care mi-a împrumutat cursurile şi astfel le-am copiat zi de zi 
şi în circa zece zile i-am ajuns din urmă. Am avut şi un mare avantaj, o mare parte din echipamente 
se asemănau cu cele de la B-707. M-am calificat copilot la BAC-1-11 pe 15 iunie 1988, iar în 
toamna anului 1988 am făcut primul contract în Nigeria la Lagos pentru compania GAS AIR. Prin 
februarie 1989 eram programat să plec la simulator la Londra, dar la detaşament mi s-a comunicat 
că s-ar putea să rămân la Dublin la RYANAIR dacă trec testul. Instructor a fost Răican Costin şi am 
mai avut coleg pe Căpuşan Gabriel. CostinN, deşi era inginer ca şi Gabi şi-n plus colegi de 
facultate, m-a ales pe mine ca să mă prezinte la simulator instructorului din cadrul C.A.A. 

IRLANDA. La simulator era prezent şi comandantul detaşamentului BAC-1-11 Răcaru Gheorghe 
care, după ce am terminat simulatorul, mi-a spus "Bravo Georgică" şi aşa am ajuns la Dublin. Am 
avut 20 de zile să ne pregătim la legislaţie şi după ce am susţinut testul am primit licenţa şi am 
rămas la contract încă 50 de zile. Aşa am început activitatea în străinătate. La RYANAIR am 
activat până în toamna anului 1990. Am mai revenit la Dublin în februarie 1994, pentru 40 de zile, 
pentru că piloţii de la RYANAIR făceau trecerea pe Boeing-737. Pe 27 aprilie 1994 m-am calificat 
comandant la BAC-1-11. Din 1993 am fost mai întâi în Borneo la KOTA KINABALU, 
MALAEZIA, cu BAC-1-11 (seria 475, mărfar), unde am făcut naveta între KOTA KINABALU şi 
KUALA LUMPUR cu escală la Kuching. în acelaşi an, din toamnă, am început să merg la contract 
în Pakistan la Karachi. Primul zbor de comandant la BAC-1-11 l-am făcut în Pakistan. în perioada 
Pakistan zburam o lună acolo una la Bucureşti. De obicei acolo se zbura circa 80 - 90 ore, iar 
acasă se zbura mai puţin. Din anul 1994 am activat până în martie 2000 când contractual s-a 
terminat. în 31 mai 2000 am efectuat ultima cursă a avionului BAC-1-11 la TAROM pe ruta 
Otopeni-Salonic-Otopeni avându-1 copilot pe Spânache. La plecarea în cursă nimeni nu ştia nimic, 
mecanicii erau optimişti, iar la întoarcerea din cursă mi-au comunicat că s-a terminat, asta a fost 
ultima cursă a avionului BAC-1-11...! Deoarece eram la un moment dat foarte critic, dacă 
promovam trebuia să stau mai mult de doi ani, se ştia că Legea de pensionare urma să se schimbe, 
am ales să intru în concediu şi la 1 august 2000 m-am pensionat. în total am zburat la BAC-1-11 
circa 7.000 ore. în ianuarie 2003 mi s-a ivit ocazia să zbor din nou şi, pentru că era foarte tentant, 
am acceptat. Astfel am făcut trecerea pe avionul Boeing-727 VIP. Trecerea am făcut-o în Anglia la 
Flight Safety Boeing - Gatwik. Cursul a decurs circa o lună cu baza teoretică şi 40 ore de simulator; 
cursul a fost foarte dur conform normelor engleze şi s-a încheiat cu un test teoretic şi unul pe 
simulator la care a asistat şi un inspector din partea C.A.A. România. Am preluat avionul din Franţa 
de la Perpighon unde a fost pentru Stage III şi un chit cu winglets. Am avut instructor un pilot 
spaniol care a stat cu noi până ce s-a calificat întreg echipajul. Prima bază a avionului a fost în Libia 
la Tripoli - aeroport Mitiga (aeroport internaţional situat la 11 kilometri est de Tripoli, fostă bază 
militară - Wheelus Air Base - înainte de 1970). Toată activitatea avionului a fost în general pentru 
demnitari şi preşedinţi ale unor ţări din Africa. Iniţial ne văităm că nu ne place la Tripoli, dar după 
ce ne-am mutat la Bamaro în Mali am văzut că poate fi cu mult mai rău... Avionul era foarte bine 
dotat cu UNS, GNS, GPS şi FMS, avea o autonomie de 8 ore şi datorită dotărilor, saloane, dormitor 
etc. nu putea lua decât maxim 26 de pasageri. La Boeing-727 am zburat circa 500 de ore în calitate 
de comandant. O mare problemă a zborului la B-727 a constituit-o viaţa în Africa; apropos: în 2003 
am făcut o malarie, şi programul de muncă în salturi: Zborul cu preşedinţi de stat a inclus o muncă 
foarte dură cu zbor până la destinaţie de până la 17 ore efective de zbor. Tot timpul erai pe Stand - 
by şi uneori într-o lună zburai 4-5 zile, iar în rest stăteai la hotel. în trei ani am zburat pe B-727 circa 
800 ore, am văzut multe locuri pe care altfel nu aş fi avut posibilitatea să le văd, a fost ceva inedit 
pentru un final de carieră ca pilot. Am bătut Africa în lung şi-n lat, am fost în America, în Cuba, 
Brazilia, China, Europa, Mali, Seychelles şi altele. în octombrie 2005 m-am retras şi am decis să 
revin cu picioarele pe pământ. în întreaga mea carieră am fost un om norocos, nu am avut situaţii 
critice, situaţii deosebite de zbor. îi mulţumesc lui "NEA PETRICĂ" care a avut grijă de mine şi 
am terminat întreaga activitate de zbor fără să fi avut nicio oprire de la zbor, nicio penalizare sau 
retrogradare. Nu pot să nu menţionez că am întâlnit situaţii mai grele, vremea nefavorabilă a jucat 
un mare rol în a accentua condiţiile de zbor. Am zburat în condiţiile noastre cele de toate zilele, 
iama cu zăpadă, givraj, zile întregi cu ceaţă, vara cu fronturi de furtună, temperaturi foarte mari, 
furtuni de nisip, vânt foarte puternic, dar toate acestea fac deliciul profesiei de pilot de transport 
până la urmă... 

Câteva relatări mai picante: 

Aş începe cu o cursă cu avionul AN-24 la Oradea. Vremea bună, deci totul a decurs normal 
până la aterizare. înainte de pragul pistei din iarbă s-au ridicat numeroase păsări, s-a auzit un răpăit 
în fuselaj şi câteva s-au îndreptat spre motorul drept. Când am ajuns la parcare am găsit o pasăre în 
radiatorul de ulei al motorului fără să provoace pagube, ci numai a obturat priza de admisie. 
Comandantul de aeroport a mers cu o maşină la capătul pistei şi a mai adunat circa 12 păsări. Nu am 

avut nici o avarie şi am plecat normal, la următoarea cursă comandantul de aeroport mi-a spus că a 
făcut o ciulama grozavă, păsările erau potâmichi ... 

Tot cu AN-24, aşteptam de dimineaţă ca să se deschidă tot... Oradea, era ceaţă şi nu era nici 
o mişcare. Pe la ora 14 s-a deschis şi am decolat două curse cu destinaţia Oradea, eu primul şi 
Vasile Adrian la circa 15 minute în urmă. Când am ajuns pe finală vedeam pământul până la 
începutul pistei, după care venea ceaţa. Am aterizat văzând numai circa 300m din pistă după care 
am intrat în beznă. După ce am degajat pista l-am avertizat pe Adrian Vasile să se grăbească. A 
aterizat şi el cu bine. în aeroport pasagerii discutau că toată ziua a fost mai bine şi nu a venit nici-un 
avion, iar acum au venit două... La plecare Adrian Vasile mi-a spus să mă duc eu primul pentru că 
el a văzut destule la aterizare. Am decolat amândoi cu bine şi cu bine am ajuns la Băneasa. 

Cursă cu AN-24 la Varşovia. Pe tronsonul WAW - OTP, ca de obicei, la Otopeni era ceaţă. 
Controlorii au vrut să ne trimită direct la Constanţa, dar eu le-am sugerat să vin şi să trec la vertical 
OTP, şi mi-au aprobat. Navigatorul şef al Companiei - colonelul Costache - mi-a transmis prin APP 
că pot să vin şi să încerc; menţionez că mai urmau să sosească şi alte curse la aterizare pe OTP, eu 
fiind primul. Am venit, am urmat ILS-ul OZR şi am aterizat, cu minima cea ştiută: plafon 60m, 
RVR 550m. După mine a aterizat un TU-154 şi au cam bombănit, asta mi-a transmis Gherghel 
Bogdan care era copilot la TU-154. 

La BAC eram copilot şi zburam la DUBLIN; am făcut echipaj împreună cu comandantul 
Stan Gheorghe. Am prins o zi aşa de vântoasă că pentru pistele principale componenta laterală a 
vântului depăşea limitele admise. Vântul era în rafale de 40 - 50kts şi singura pistă pentru care 
componenta era de faţă era una de numai 1.600m. Stan m-a întrebat "ce facem bă?", iar eu i-am spus 
că aterizăm pe cea scurtă, că şi aşa viteza faţă de sol era de circa 8okts. Şi totul a decurs normal. 
Toate avioanele de până la B-737 au aterizat pe acea pistă. 

Cursă deosebită am făcut cu Preşedintele României Emil Constantinescu la Salzburg. Sile 
Grozavu era pilot instructor şi eu pe post de copilot; am fost luat eu, deşi eram calificat pilot 
comandant. Am stat trei zile, cât timp a ţinut întrunirea şefilor de stat de la Salzburg, am vizitat 
locuri foarte frumoase. 

Cursă de Stockholm tot cu BAC-ul; pe aeroport copilotul m-a întrebat cât combustibil luăm. 
I-am spus să facă plinul, sa uitat la mine şi m-a întrebat "DE CE". I- am spus să facă plinul pentru că 
acasă nu se ştie cum va fi vremea. Pe drumul de întoarcere, începând de la Baia Mare am ascultat 
VOLMET-ul şi ştirile nu erau prea bune. Otopeniul era spre închidere, iar singurul aeroport deschis 
era Timişoara, dar nu mai erau locuri de parcare... La intrarea în legătură radio cu APP, ATIS-ul 
dădea pentru OTP: plafon 30m, cu RVR 400m pentru OZR, dar controlorul m-a anunţat că un B- 
707 a făcut şcoală, că a aterizat şi a dat condiţiile de 60m cu 550m RVR OZR. Am cerut şi eu să vin 
şi să încerc şi i-am anunţat că în caz de ratare să-mi ia ATC-ul pentru Istambul. Era singurul 
aeroport ferm deschis din zonă... Am venit, am aterizat, dar după aceea nu reuşeam să degajez pista 
pe calea de rulaj pentru că nu vedeam mai nimic. Când am ajuns la detaşament am răsuflat uşurat, 
când am aflat că toată şefimea era la Timişoara... 

La BAC cele mai multe ore le-am zburat în Pakistan. După un contract în Pakistan mi s-a dat 
o cursă Otopeni - Timişoara - Verona şi retur. Obişnuit cu condiţiile din străinătate, nu m-am dus la 
meteo, dar l-am întrebat pe copilot cum este vremea. Răspunsul lui a fost unul foarte liniştitor: 
"CAVOK", nu puteam să am dubii, zburam şi cu un copilot aproape de a fi calificat comandant. 
După decolare controlorul de la ACC ne-a întrebat unde mergem?, pentru că LA TIMIŞOARA 
ESTE CEAŢĂ! Am dat-o cotită, că noi mergem către TSR şi dacă nu se deschide vom ateriza la 
Oradea, şi aşa a şi fost! Copilotul s-a scuzat, dar nu avea nici o relevanţă, eu eram cel mai mare 
vinovat! Am avut noroc că nimeni nu s-a sesizat că noi am avut o aterizare în plus, respectiv despre 
motivul acesteia... 

După ce am ieşit comandant, pentru că nu erau bani..., nu ne-au dat minima I-a, dar au dat o 
derogare că putem zbura şi iama cu minima Il-a. Toată iama nu au fost condiţii deosebite, aşa că am 
zburat lejer. în aprilie am deschis o cursă nouă pentru compania TAROM: Otopeni - Verona şi 
retur. La această cursă eram supervizat de instructorul Cecăreanu Ovidiu, care mi-a spus că eu voi 
face totul. Ca un făcut, toată iama a fost OK şi acum toate erau la minimă. Mi-am zis că de data 

aceea am tras o carte mai puţin bună, dar totul s-a terminat cu bine şi cu o nouă relaţie deschisă 
pentru companie... La sfârşitul carierei de pilot îi mulţumesc lui DUMNEZEU şi lui SFÂNTU 
PETRU, că a avut grijă de mine, că nu am avut nici un incident, accident sau oprire de la zbor, nici 
medical şi nici disciplinară. Cu aproape 13.500 ore de zbor, acum mă rog să fie sănătate, că de alte 
probleme mă voi strădui eu să scap de ele... 


GHERGHELI. BOGDAN EUGEN lxi 
"Ghelimos" 


S-a născut în ziua de luni 11 mai 1953, în oraşul 
Sibiu, fiind fiul părinţilor săi Ioan şi Eugenia. Nu are fraţi 
ori surori. 

A urmat cursurile şcolii generale no. 16 (clasele I - VIII), 
respectiv ale liceului teoretic no.3 din oraşul Sibiu. 

După absolvirea liceului a dat examen de admitere şi a 
fost admis ca elev-pilot la S.S.A.C. Pe parcursul celor trei ani de 
şcoală de aviaţie a avut următorii instructori de zbor: 

► Anul întâi (1973), pe avionul ZLIN-526F - pe domnul 
Rohatin Sorin şi s-a instruit, pe aerodromul Boboc, pe avionul 
ZLIN 526F Trener, având drept colegi de grupă pe elevii-piloţi 
Ungur Victor, Szocska Ioan, Furcoi Ovidiu, Stoian Florian, 

Iacob Costel, Nicolae Sava. 

► Anul doi (1974), pe avionul ZLIN-526F - pe domnul Pojoga 
şi, după decesul acestuia în accidentul de avion, pe 
domnul maior Ioniţă Ion; a avut ca şi colegi de grupă pe Marin Ştefan, Nicolae Sava, Iacob Costel, 
SzocskaIoan. 

► Anul trei (1975), pe avionul AN-2 - pe domnul maior Iliescu Traian. 

După absolvirea şcolii de aviaţie în anul 1975 (la 20 august) a fost repartizat la I.Av.U. 
Bucureşti, unde a zburat avionul AN -2; în prima fază a zburat ca pilot în pregătie pentru a-şi 
completa numărul necesar de 15o de ore pentru a putea susţine examenul de brevetare ca 
pilot profesionist, apoi, după calificare, ca pilot secund şi pilot comandant. în această 
perioadă, în anii 1977 - 1978, a urmat şi cursurile pentru instruirea în zbor VFR şi IFR, la 
C.I.P.A., pe avionul bimotor BN-2 Islander; după calificarea pe acest tip de aeronavă a zburat 
pe aceasta, în misiuni de aerofotogrametrie şi misiuni sanitare, circa 400 de ore. Ulterior a fost 
selecţionat şi a urmat cursul de trecere şi calificare pe avionul de transport public AN-24RV. 
După brevetarea pe acest tip, a zburat o perioadă în paralel pe AN-2 în misiuni utilitare şi, 
respectiv, pe AN-24RV în misiuni de transport. în sfârşit, în anul 1979 a trecut la compania 
TAROM; aici a zburat ca pilot pe avioanele AN-24RV şi, în plus, pe Tupolev TU-154, după ce 
în anii 1979-1980 parcursese şi cursul de calificare pe acest ultim tip de aeronavă. în anul 
1980 este încadrat la detaşamentul de zbor TU-154, iar în anul 1981 face şi cursul de 
navigator pe această aeronavă. în anul 1982 este reîncadrat la detaşamentul AN-24RV ca 
pilot secund, dar în paralel zboară şi ca navigator pe TU-154. în anul 1984 este încadrat 
definitiv la detaşamentul TU-154 unde execută misiuni de zbor, fie ca pilot, fie ca 
navigator. După stagiile necesare de pregătire se califică drept pilot comandant pe TU-154 în 
anul 1992. Zboară câţiva ani în această calitate de pilot, dar vine ziua dramatică (anul 1998) 
a renunţării de către compania TAROM la acest avion, iar aviatorii trebuie să găsească alte 
soluţii profesionale. Astfel în anul 1998 Bogdan Gherghel urmează un curs pentru VFR şi 
IFR, de trei luni, în Gemania, la un centru de instruire aeronautică (RWL German Flight 
Academy GmbH) din Monchengladbach (North Rhine-Westphalia), cu intenţia de echivalare a 

brevetului românesc şi, respectiv, pentru a găsi un loc de muncă în această ţară. Acest 
proiect nu s-a finalizat deoarece Bogdan Gherghel a decis să revină în România. 

Bogdan s-a căsătorit destul de timpuriu, în luna octombrie 1973, cu Mariana; 
împreună au un fiu, pe Horia-Bogdan, născut la 7 noiembrie 1976. Divorţează şi, după un 
timp, în anul 1985, se căsătoreşte cu Gabriela, pentru ca la 1 iulie 1986 să se nască fiul lor 
Cristian. Mariajul nu a funcţionat nici de data aceasta... Un nou divorţ urmat de o nouă 
experienţă de cuplu, în Germania, cu Ingrid Anne Mărie, care s-a consumat între anii 1994- 
2000. 

A acumulat în total 13.600 ore de zbor pe parcursul carierei sale de pilot civil. 

A avut trei evenimente mai deosebite de zbor, anume: anunţuri de "bomba la bord" (în timp 
ce zbura avionul TU-154 pe rutele: Bucuresti-Tel Aviv, Alger - Bucureşti, respectiv, Roma - 
Bucureşti). Actualmente este pensionar (începând din anul 2001), iar în timpul liber ... zboară cu 
avionul ultrauşor înmatriculat YR - 5171, tip: CT-SW. 

IACOB N. COSTEL lxii 
"Şefu" 

"M-am născut la 6 aprilie 1953. în anul 1972 am absolvit 
liceul teoretic No.39 din Bucureşti. în anul 1985 am absolvit 
Institutul de arte plastice "Nicolae Grigorescu" secţia Sculptură din 
Bucureşti. 

La S.S.A.C. am făcut parte din grupa 7 şi am avut instructor 
de zbor, în anul 1973, pe domnul Rohatin Sorin, pe aerodromul 
Boboc, pe avionul ZLIN 526F Trener, având drept colegi de grupă 
pe elevii-piloţi Ungur Victor, Szocska Ioan, Furcoi Ovidiu, Stoian 
Florian, Nicolae Sava. în anul 1974 l-am avut instructor de zbor pe 
domnul Ioniţă Ion având ca şi colegi de grupă pe Marin Ştefan, 
Nicolae Sava, Ungur Victor, Szocska Ioan. Nu pot să scriu pagini de 
proză, dar gândesc că, de mici copii noi visăm. Şi mulţi visează că 
au aripi. Mă simt onorat şi privilegiat că eu mi-am îndeplinit acest 
vis." 

... Cum se vede din propria apreciere inserată mai sus, 
bunul nostru coleg Iacob N. Costel, deşi era botezat de către 
zgârcit la vorbe când vine vorba despre sine însuşi. DA, Costel 
Iacob şi-a "îndeplinit acest vis", dar împrejurările au fost nedrepte cu el. De ce? Pentru că, 
după ce Ungur Victor, şi-a frânt aripile, în mod tragic, în ziua de 25 iunie 1974, la ora 10:20 a 
dimineţii, în timpul unui zbor de instruire, în zona de lucru Căprioara (lângă aerodromul Focşani), 
sub ochii noştri - colegii lui din Promoţia 1975, Costel a fost "îndepărtat" în mod brutal de la 
zbor. Cum? La circa o lună după accidentul lui Ungur Victor, Iacob N. Costel, care-1 avea 
instructor de zbor pe domnul Ioniţă Ion, deşi ieşise la S.C. (simplă comandă) controlat fiind 
de către domnul Păcuraru Vasile, a fost chemat la conducerea şcolii şi i s-a oferit două 
alternative: rămâne în şcoală şi continuă cursurile ca elev nenavigant ori rămâne în unitatea 
militară de la Boboc, pentru patru luni, pentru a-şi ...completa stagiul militar ca soldat în 
termen. Mâhnit, Costel Iacob a ales această din urmă variantă fără să ştie cu exactitate nici 
în ziua de azi care au fost "căile domnului" ce au dus la o aşa decizie. 

Aşadar, în cele din urmă, Iacob N. Costel - visual artist - a absolvit Institui de arte 
plastice "Nicolae Grigorescu", Bucureşti - Secţia Sculptură, promoţia 1985, clasa profesor 
Vladimir Predescu., Iacob N. Costel a absolvit Institui de arte plastice "Nicolae Grigorescu" 
pentru ca mai apoi, toată viaţa să realizeze "jucării pentru oameni mari". Este membru al 
U.A.P. din anul 1990. Iată câte ceva din palmaresul său: 

Expoziţii personale: 

1996 - Galeria Orizont, Bucureşti 

2013 - Galeria Simeza, Bucureşti - "timp îngheţat" 

Expoziţii de grup 

1994 - 101 "Wooster Street" Gallery, New York, S.U.A. 

1993 - "Sallon International d'Art", Sete, Franţa 

1993 - Academia di Romania, Roma, Italia 
1992 - Saga, Grand Palais, Paris, Franţa 

1991 - "Modern Kunst" Gallery, Erlangen, Germania 
1990 - "Artistes ă la Bastille" 

1989 - Viena, Austria 

1985 - până în acest an, participant la alte 61 de expoziţii anuale importante, din 
galeriile U.A.P. şi galerii particulare. 

Premii şi burse 

1994 - Bursa Fundaţiei "Giorgio Cini", Veneţia, Italia 

1999 - Premiul "Salonului de artă", Bucureşti - "Artele Focului" 

2001 - Premiul Artuborg, ambient-instalaţii 

2001 - Premiul U.A.P. pentru Ambient-instalaţii, Artuborg 

2014 - Premiul pentru "Metal" al U.A.P. 

Fucrări de artă monumentală în spaţiul public 


2007 - "Structura", Sibiu (lemn) 

2004 - "Structura", Bacillz, Franţa (lemn) 

2001 - "Sfera", Artuborg, Bucureşti (metal) 

1995 - "Omagiu", Oarba de Mureş (piatră) 

1989 - Soveja (lemn) 

1984 - Lugoj (piatră) 

1983 - Bistriţa-Năsăud (piatră) 


Curator al Secţiei de Sculptură şi participant la Târgul de Arte Vizuale, Bucureşti, 
ediţiile 1998, 1999, 2000. 

Are alte cel puţin 57 de lucrări aflate în colecţii particulare din S.U.A., Italia, Cipru, 
Suedia, Luxemburg, Germania şi 21 în colecţii din România. 

Costel Iacob lucrează în propriul Studio din Bucureşti, Bdul Carol I No. 10, Sector 3. 

Costel Iacob - vizita noastră în atelierul său 

L-am revăzut pe colegul nostru Costel Iacob după foarte mulţi ani scurşi de la 
absolvirea şcolii de aviaţie. Nu fusesem niciodată în viaţa mea într-un Studio de artist. De 
cum am intrat în atelier am fost fascinat de atmosfera de acolo. Prima impresie: părea un atelier 
mecanic, cu toată gama de scule imaginabile, aranjate perfect, pe tipuri şi dimensiuni. La o privire 
mai atentă m-am convins că mă aflam defapt într-un laborator de inventică, iar inventatorul era 
artistul Costel Iacob. Aveam senzaţia că orice idee a autorului se materializează şi se înşurubează 
perfect, la locul ei, poate într-un mecanism complicat cu un vechi cadran de ceas dintr-un instrument 
muzical. M-am lăsat purtat de curiozitatea stârnită de toate acele unelte şi lucrări. Am urcat scara 
spre mica încăpere supraetajată, unde am descoperit alte lucrări interesante. Costel Iacob stătea calm, 
la masa de lucru. Doar fumul ţigării făcea rotocoale... 

Poveţe cu aripi. 

Lumea lui Costel Iacob este veche şi miraculoasă în izbânzile ei mecanoide, ca demnă 
coborâtoare din meraviglia cizelurilor unui Cellini şi din Wunderkabinette-le exploratorilor. Este un 
sculptor care nu sfarmă neapărat piatră şi nu strâmbă lemnele, ci îşi montează meticulos viziunile din 
inventarul mai multor meşteşuguri, cele cu vechea brăţară de bună-facere. în primii ani ai carierei, 
artistul a modelat o serie de ghipsuri cu figuraţie aglutinată din care se reţineau chipuri cu stilizări 
precolumbiene. Cu timpul, Costel Iacob a fost definitiv vrăjit de anatomia spaţială a mecanismelor: 
cele de zbor, în cheie davinciană, cele de orologii cu figuri, cele ale marangozilor de corăbii. A 
absolvit Secţia de sculptură la 33 de ani, după frângerea carierei de pilot şi penitenţa admiterilor din 
anii ’80 la Institutul de Arte Plastice Nicolae Grigorescu din Bucureşti. în epocă era atât de 

independent, de priceput şi de exigent cu ce îl reprezintă, încât îşi confecţiona cu mâna aproape totul: 
bocancii, paltonul, bricheta, ceasul ş.a.m.d. Dacă ar mai fi durat ceauşismul, şi-ar fi făcut un 
submarin din alamă ca să treacă Porţile de Fier ale Dunării spre Lumea Liberă. A zburat apoi, după 
’90, dincolo de Atlantic, dar fără să rămână. S-a întors, şi-a întemeiat familia şi s-a apucat de 
meşterit năluci în atelierul obştesc al U.A.P., obţinut nu tocmai uşor. Cu facies de armator grec, 
tacticos precum un corsican care montează dinamită în tortul miresei, Costel Iacob este liniştit în 
privinţa petardelor expoziţionale. Nu umblă să-şi umfle CV-ul cu participări conjuncturale, preferă 
să-şi crească vietăţile, ivite unele din altele, în penumbra atelierului ticsit de bătrâne scule fidele. 
Artistul ţine să manufactureze laborios fiecare articulaţie a formei în spaţiu, netrucată de vreun 
superadeziv modem. Dihăniile îi sunt înaripate, îngherate, dinţate. Privirea e captivată pe loc de 
detaliile îmbinărilor, ca mari insecte amazoniene cu rotiţe de ceasornic. Teriomorful ameninţător e 
conţinut subtil în forme. Când sculpturile Furnica, Greierele şi Domnul La Fontaine sunt imaginate 
din piesele scaunelor Thonet, ingeniosul onirism ia scară umană. înscenând tema aşteptării, 
importanta expoziţie din 2013 a conţinut un fotoliu uriaş, construit pe de-a-ntregul de artist, un 
buldog veridic din metal, ca în mormintele imperiale chineze, şi o secţiune ritmică pe axialităţi 
ascendente, cu forme geometric-modulare. Fiecare coastă de miriapod-mecanoid e îndelung şlefuită, 
acumulând forţa unei misterioase funcţii locomotorii. Costel Iacob devine astfel un moralist, un 
exorcizator al energiilor care pun lumea în mişcare - căci zacerea naşte monştri.Cadranele de ceas îi 
sunt memento, rotiţele dinţate susţin cadenţa, aripile şi fuzelajele meşteşugite de el stau să zboare... 

Ionescu M. Şerban lxm 
"Târtanu" 

Şerban, al doilea băiat după Virgil (născut în anul 
1951) al familiei Ştefania şi Marin Ionescu s-a născut în ziua 
de vineri 20 februarie 1953 în localitatea Botoşani. 

A urmat la început cursurile Şcolii nr.28 din Şimnicu 
de Jos, Craiova (clasele I-IV), apoi, clasele V-VIII, la Şcoala 
nr.14 din Bariera Vâlcii (Craiova). După absolvirea şcolii 
generale dă examen de admitere, reuşeşte şi devine elev la 
Liceul "Nicolae Titulescu" din Craiova. 

După absolvirea liceului, se înscrie pentru a fi admis 
la S.S.A.C. Urmează să treacă prim procesul specific de 
selecţie, reuşeşte ca fiind la poziţia 10 pe lista norocoşilor (cu 
media generală 8,04) şi astfel devine elev-pilot al şcolii de 
aviaţie Boboc, judeţul Buzău. în anul întâi (1973, pe 
aerodromul Boboc) şi-n anul doi (1974, pe aerodromul 
Focşani) de practică a zburat pe avionul de acrobaţie ZLIN- 
526F Trener şi l-a avut ca instructor pe domnul comandor 
Ciucă Cornel, iar grupa era formată din următorii elevi-piloţi: Ionescu Şerban, Popescu Petre, 
Teodorescu Mihai-Dan, Băbuş Misail, Georgescu Florentin, Mitu Marcel, Roman Mihail. în anul 
trei şi ultim (1975, pe aerodromul Focşani) al şcolii de aviaţie s-a instruit pe avionul utilitar AN-2, 
instructor fiindu-i domnul comandor Toth Atilla Iosif. 

După absolvirea şcolii de aviaţie la 20 august 1975 este repartizat la A.C.R. Pentru 
completarea numărului minim de ore de zbor (150 de ore, care nu au fost acumulate pe 
parcursul anilor de instruire din şcoala de aviaţie), Ionescu Şerban şi ceilalţi colegi de 
promoţie repartizaţi la A.C.R. au fost detaşaţi să zboare la aeroclubul zonal Braşov - 
aerodromul Ghimbav. Aici s-a calificat şi a zburat pe următoarele tipuri de aeronave: IAR- 
818 şi ZLIN-226. După doi ani de activitate ca instructor sportiv, după ce a trecut de procesul de 
selecţie organizat pentru a se forma o nouă grupă de piloţi ce urma a fi instruită pentru a deservi 
aviaţia de transport (Compania Tarom), după ce a fost încadrat la TAROM (copilot în pregătire 



69 






DORU VÂRLAN 


MANUELA VÂRLAN 


retribuit cu media salariului avut anterior), începând cu data de 3 ianuarie 1977, a intrat în 
Programul de pregătire organizat în cadrul C.I.P.A., în două etape: 

► Trecerea teoretică şi practică pe avionul IL-14 şi zborul pe acest tip de aeronavă cu scopul de a se 
însuşi ştiinţa zborului instrumental. Menţionez că aceasta a fost ultima serie de piloţi civili care a 
făcut această instruire IFR pe acest tip de aeronavă, după aceea, în acelaşi scop a fost utilizat avionul 
BN-2. 

► Trecerea teoretică şi practică pe avionul AN - 24, pentru obţinerea licenţei pe acest tip şi 
încadrarea în funcţia de copilot la TAROM. 

După terminarea cursurilor pentru trecerea pe avionul AN - 24, la sfârşitul anului 1977, a 
trebuit să se parcurgă programul de instruire în rezolvarea cazurilor speciale, pe simulatorul de zbor. 
Primul său "zbor" pe simulator a avut loc la Kirovograd, în Ukraina. Aici era o foarte serioasă 
şcoală aeronautică ce pregătea, la nivel de studii superioare, atât piloţi cât şi alte specialităţi aviatice. 

în anul 1978 Şerban se căsătoreşte cu Gabriela. Mariajul acesta avea să dureze 22 de ani. 
Ulterior, în anul 2002, Şerban se recăsătoreşte cu Florentina. Şerban Ionescu are trei copii. Roxana- 
Cristina, prima născută în anul 1979, care în momentul când strângem informaţii pentru această carte 
era o pianistă mult apreciată la opera din St. Gal (Elveţia), după ce a urmat studii aprofundate în 
Germania. Vlad-Valentin, al doilea născut în anul 1983, este pictor, cu studii de specialitate. în 
sfârşit, Andrei, născut în anul 2003, pare foarte preocupat de noile tehnologii etc. 

în anul 1982 a fost promovat de la AN-24 pe avionul IL - 18. La acest tip de aeronavă a 
zburat un număr semnificativ de ore şi, succesiv, a fost: comandant de aeronavă, instructor, pilot de 
recepţie şi control, comandant adjunct de detaşament. 

în anul 1989 a făcut trecerea pe avionul Boeing-707, unde a zburat în calitate de copilot, 
comandant, instructor şi, de asemenea, a fost comandant adjunct de detaşament. Pe acest tip de 
aeronavă, închiriat de către Compania TAROM, a zburat, în anul 1990, pe teatrul de operaţiuni 
militare din Golf (Desert Storm), în numele RAF, iar în perioada 1991 - 1996, la Compania Air 
Affique, cu baze de operare la Marsilia şi Paris, practic pe rute aeriene din toată lumea. 

în sfârşit, în anul 1997, a făcut trecerea pe avionul Boeing - 737, zburând toate variantele 
acestuia: -300, - 700, - 500, - 800. A fost pilot comandant, pilot instructor, pilot de recepţie şi 
control. în anul 2004 a zburat, timp de opt luni, sub Contract TAROM, pentru compania SkyEurope 
Airlines 1 , ca instructor de zbor. în perioada 2005 - 2006, tot sub contract TAROM, a zburat pentru 
compania Rwandair Express, pe avionul Boeing - 737-500, de pe aeroportul Kigali. 

în anul 2008 s-a pensionat, dar a continuat să zboare la compania TAROM până în anul 
2009 inclusiv. 

Din anul 2010 zboară la compania Blue Air. 

Până în prezent a acumulat un număr de peste 24 000 de ore de zbor, pe mai multe tipuri de 
aeronave, astfel: 



Prin numărul total de ore de zbor acumulate, Şerban Ionescu pare a deţine un record absolut pe 
această linie, dacă nu cumva este chiar primul clasat. Recordul rămâne de verificat. 

Am putea menţiona, pentru istorie, că a avut ocazia să zboare cu toţi preşedinţii României, 
adică: Nicolae Ceauşescu (cu avionul IL - 18, într-un zbor intern - la Suceava, - atunci când a 
înlocuit un echipaj de la flotila specială prezidenţială), Ion Iliescu (pe care l-a transportat la 
Washington/SUA, New York/SUA, Johannesburg şi Cape Town/RSA), Emil Constantinescu (la 
Bruxelles/Bergia) şi ... Traian Băsescu (la Bruxelles/Belgia). De asemenea, în februarie 2007, a 


SkyEurope Airlines a fost o companie aeriană low-cost din Bratislava, Slovacia, cu o bază la aeroportul "M. 
R. Stefânik" (BTS) şi o alta la Praga. S-a înfiinţat în noiembrie 2001, şi-a început activitatea de zbor la 13 
februarie 2002 pe ruta internă Bratislava-Kosice şi, ulterior, şi-a declarat falimentul la 31 august 2009. 

executat un zbor de importanţă deosebită la Tokyo/Japonia, având la bord pe domnii Tăriceanu 
(prim ministru al României), Berceanu şi Vlădescu, ocazie cu care poate afirma în cunoştinţă de 
cauză că s-a definitivat aprobarea Legii 223 din 4 iulie 2007 privind Statutul personalului 
aeronautic civil navigant profesionist din aviaţia civilă din România. 

Cum l-ar putea caracteriza colegii aviatori pe Şerban Ionescu, după ani mulţi petrecuţi 
împreună, în şcoala de aviaţie sau în cadrul diverselor companii aeriene etc.? Cu siguranţă, Şerban 
este un tip foarte sensibil, care însă aspiră la armonie, frumuseţe şi afecţiune. Deşi pare liniştit şi 
retras, el are cultul prieteniei. Este un foarte bun colaborator, asociat sau consultant, dar nu-i place să 
iasă în faţă. Are o gândire profundă, analitică şi imaginativă, ia lucrurile în serios, este atent la 
detalii. în acest context, cu siguranţă nu poate fi trecută cu vederea contribuţia sa majoră la creşterea 
veniturilor rezultate din activitatea de zbor către normalitate, precum retribuţiile ori diurnele 
personalului navigant (cum s-a întâmplat în anul 1994), ori contribuţia sa demonstrată care a dus la 
finalizarea Statutului personalului navigant (Legea 223), ori eforturile conjugate pentru înfiinţarea 
AN AP într-un moment când efortul individual pentru înlăturarea unei imense nedreptăţi făcută 
aviatorilor civili pensionari trebuia pus laolaltă pentru a avea speranţa succesului final. 

JIANU D. GEORGE 
"Pitulice" 


George, primul băiat al familiei Dumitru şi Maria Jianu, s-a 
născut în ziua de joi 4 decembrie 1952 în municipiul Craiova. Lui 
George i-au urmat alţi doi copii spre împlinirea familiei Jianu: Lucian 
(născut în anul 1964) şi Mirel (născut în anul 1968). 

George Jianu a urmat (clasele I - V) cursurile Şcolii cu clasele 
I-VIII Nr. 1 Obedeanu din Strada Brestei 38, Craiova. Pentru clasele VI 
- VIII se mută la Şcoala Generală Nr. 5 „Petrache Trişcu” din strada 
Tudor Vladimirescu nr.9, tot din Craiova. După absolvirea celor opt 
clase de şcoală generală dă examen de admitere, reuşeşte şi astfel 
devine elev de liceu. 

Trebuie menţionat că perioada anilor de şcoală generală 
coincide cu o fructuoasă etapă de acumulări de informaţii aeronautice. 
Omul care a răspuns la multe din întrebările sale a fost bunicul dinspre 
tată, Constantin Jianu; acesta i-a povestit multe întâmplări care aveau de a face cu aviatorii din al 
doilea război mondial, apoi i-a explicat cam pe unde erau cele, se pare, cinci aerodromuri militare 
din vremea respectivă, vorbeau despre Traian Burduloiu^ şi alţii. A citit o mulţime de cărţi de 
aviaţie, cam tot ce-i cădea în mână, despre Burduloiu Traian, dar, cu interest sporit, şi despre alţi 
aviatori olteni. 

Anticipând puţin, trebuie să menţionăm că, după admiterea la liceu, continuă să citească cu 
nesaţ literatură aeronautică, ba mai mult, în anul 1970 se prezintă la aeroclubul local şi se înscrie 
pentru a urma cursuri teoretice şi practice de planorism, adică zborul devine efectiv pasiunea şi viaţa 
sa, pentru că, vorba unui vechi aviator: "Să cred, oare, că anumite înclinări şi predilecţii din copilărie 
şi adolescenţă se regăsesc în devenirea omului de mai târziu? Nu sunt pe deplin convins, dar nici nu 
pot exclude cu totul această presupunere faţă de chemarea spre inălţimi din pragul vieţii mele...". 



8 Traian Burduloiu (născut la 19 mai 1894, la Braşov; decedat la 25 august 1974, la Bucureşti) a fost un general inspector 
aviator român, care a luptat în cel de-al doilea război mondial. în anul 1928 Traian Burduloiu, Gheorghe Iacobescu şi 
Mihail Negru efectuează raidul capitalelor europene. Maiorul Traian Burduloiu şi Gherghe Iacobescu, la bordul 
avionului Breguet XIX, pe ruta Bucureşti-Paris, realizând totodată şi un valoros record naţional de viteză pe 2000 km 
parcurşi în linie dreaptă. în anul 1931 are un mare Raid românesc pe ruta Paris-Calcutta (Traian Burduloiu, Radu Beller 
şi George Valentin Bibescu). După 23 august 1944 când România a trecut de partea Naţiunilor Unite, aviaţia militară 
reorganizată în Corpul Aerian Român comandat de generalul Traian Burduloiu (în perioada 12 martie - 12 mai 1945) a 
contribuit la eliberarea nord-vestului ţării, a Ungariei şi Cehoslovaciei. 

George Jianu activează în acest cadru aeronautic organizat până-n anul 1972 când, după absolvirea 
liceului, devine elev-pilot la o şcoală de aviaţie care-1 va "transforma" din amator în pilot 
profesionist certificat şi brevetat. 

Liceul (în perioada 1967 - 1971) la urmat în instituţia care astăzi se cheamă Colegiul 
Naţional „Carol I” din Craiova (str. Ion Maiorescu nr.2). 

în anul 1972, după absolvirea liceului şi obţinerea diplomei de bacalaureat, a trecut prin 
procesul de selecţie şi a fost admis S.S.A.C. Boboc. Următorii trei ani de formare profesională 
aeronautică i-a petrecut aici în şcoala de aviaţie. în anul întâi de pregătire, în vara anului 1973, l-a 
avut ca instructor de zbor, pe aerodromul Boboc, pe domnul Scutariu Ion, iar grupa de instruire era 
formată din: Moldoveanu Petre, Paliştan Virgil, Dima Petrică, Băltăreţu Nicolae, Dobocan Marius şi 
Jianu George; a zburat pe avionul ZLIN-526F înmatriculat YR-ZLJ. în anul doi (vara anului 1974) 
l-a avut ca instructor de zbor, pe aerodromul Focşani, pe domnul Frangulea Petre, iar colegi de 
grupă i-a avut pe: Frumuzache Gabriel, Moldoveanu Petre, Paliştan Virgil, Dima Petrică, Băltăreţu 
Nicolae. în anul trei a zburat, tot pe aerodromul Focşani, avionul AN-2 şi l-a avut instructor de zbor 
pe domnul Iliescu Gheorghe, iar colegi de grupă i-a avut pe: Moldoveanu Petre, Dima Petrică, 
Frumuzache Gabriel, Şerbu Ion. 

După absolvirea şcolii de aviaţie la data de 21 august 1975 a fost repartizat pentru a fi 
încadrat la A.C.R. Pentru completarea celor 150 de ore de zbor necesare pentru a susţine examentul 
de brevetare şi calificare ca pilot profesionist, este detaşat o perioadă la aeroclubul teritorial Braşov 
unde continuă instruirea ca pilot în pregătire pe avionul românesc IAR-818 şi ZLIN-526. în luna 
martie a anului 1976 este transferat la aeroclubul zonal Piteşti unde, în plus, zboară şi pe avionul 
ZLIN-726. 

în anul 1977, George se căsătoreşte cu Doina Marcela, o domnişoară pe care a cunoscut-o în 
anul 1972 pe aerodrom; aceasta a făcut planorismul, a zburat în simplă comandă şi are "C" de 
argint... împreună au două fete, pe Ana-Raluca (născută în anul 1977) şi pe Mădălina-Rodica 
(născută în anul 1980). Nepoata lui George, Teodora-Elena chiar visează să continue tradiţia şi să 
ajungă pilot. 

între timp începuseră ample demersuri pentru reînfiinţarea aeroclubului teritorial "Oltenia" 
din Craiova. în decembrie 1977, George Jianu este transferat aici în funcţia de comandant de 
aeroclub. O contribuţie semnificativă la reînfiinţarea acestui aeroclub şi-au adus-o colonelul Aurel 
Caloianu, Nicu Ceauşescu, colonelul (şef contabil la A.C.R.) Turcuman Ilie şi mulţi alţii inclusiv 
George Jianu din funcţia deţinută. Din lista celor care trebuie menţionaţi pentru că au contribuit la 
reamenajarea aeroclubului nu ar trebui să lipsească nici domnii: Roşea Mircea, colonel Stănică, 
colomel Geantă, colonel Motoroiu, colonel Biriş ori colonel Bratu etc. în acelaşi sens sunt de 
menţionat piloţii sportivi planorişti de performanţă precum Ion Burghină, Gheorghe Răileanu, Ion 
Tudor, Mircea Sobaru, Măierean etc. Din anul 1984 s-a început un amplu proces de modernizare a 
aeroclubului "Oltenia" (dublarea spaţiului de hangarare, crearea de condiţii pentru desfăşurarea 
cursurilor teoretice, pentru pliajul paraşutelor, pentru întreţinere tehnică etc.). Dotarea aeroclubului 
era constituită din avioane PZL-104, planoare de dublă comandă IS-28B2 şi Blanik, plus planoare 
de simplă comandă precum IS-3, Foka-5, IS-29D2. 

începând din luna septembrie 1989, George Jianu se transferă ca pilot pe avionul utilitar AN- 
2 în cadrul aerobazei Craiova. Activează aici până-n anul 1994. Pentru o perioadă relativ scurtă de 
timp, între anii 1994 - 1995, este director general la S.C. Conizol S.A., Craiova. Devine director 
general al aeroportului Craiova (între anii 1995 - 2005) aducându-şi o contribuţie remarcabilă la 
modernizarea acestuia pentru a se califica drept aeroport internaţional. 

în sfârşit, la 1 noiembrie 2005 se pensionează. După data pensionării a mai activat o perioadă 
ca inginer la S.C. Spet S.A. 

Pe parcursul activităţii sale aeronautice, de-a lungul anilor a zburat mai multe tipuri de 
aeronave: ZLIN-526F, AN-2, IAR-818, diferite tipuri de planoare şi motoplanoare. A acumulat un 
număr de 8 425 ore de zbor, fiind de-a lungul anilor: pilot, pilot instructor. La capitolul "evenimente 
de zbor" am putea menţiona un accident cu planorul în anul 1986. 

Fiind un tip exigent, în primul rând cu propria sa persoană, de-a lungul vremii, după 
absolvirea şcolii de aviaţie, George Jianu a urmat şi alte cursuri de instruire complementare propriei 
sale activităţi, precum: 

• Management of Change and Innovation - Dublin University • Airport Management, Planing & 
Operation Course - Sovat 

• Programul de formare a resurselor umane în domeniul administraţiei publice din România - 
Universitatea Catolica del Sacro Cuore Piacenza 

• Unternehmensplanung, Controling und Organisation am Flughafen - Hamburg Airport 

• Managementul resurselor umane - Ministerul Educaţiei şi Cercetării 

• Management de aeroport - Universitatea Babeş-Bolyai, Cluj-Napoca 

• Management general - Universitatea Babeş-Bolyai, Cluj-Napoca 

• Marketing aeroportuar - Universitatea Babeş-Bolyai, Cluj-Napoca 

George Jianu este şi membru fondator al A.R.P.I.A., filiala Craiova. 


LUCA A. VASILE 
"Cârcă" 

Vasile, al doilea fiu al familiei Aurel şi Maria Luca, s-a 
născut în ziua de 9 iunie 1950 în municipiul Bacău. înaintea sa, 
în anul 1949, se născuse fratele său Gheorghe Luca. 

După absolvirea şcolii generale de opt clase a dat examen 
de admitere, a reuşit şi a devenit elev la liceu (în municipiul 
Oradea) pe care l-a absolvit în anul 1969. Urmează, tot în 
Oradea, un curs de doi ani (pe care l-a absolvit în anul 1971) 
pentru tehnicieni pentru construcţii civile şi industriale. 

în anul 1972 optează pentru şcoala de aviaţie. Se înscrie 
(la aeroportul Oradea) în vederea susţinerii examenului de 
admitere, face prima vizită medicală tot în municipiul Oradea (în 
cadrul policlinicii C.F.R.). După ce parcurge tot procesul de 
selecţie specific personalului aeronautic, după ce trece şi de 
ultimul examen scris (la matematică şi fizică), se regăseşte pe 
lista celor admişi (la numărul 34, cu media generală 6,33) în cadrul S.S.A.C. Boboc. în primii doi ani 
de şcoală de aviaţie a zburat pe avionul de acrobaţie ZLIN-526F Trener, iar în anul trei s-a instruit pe 
avionul utilitar AN-2. în anul întâi lxiv de instruire practică a zburat pe avionul ZLIN-526F Trener 
cu indicativul YR-ZBO, având ca instructor pe domnul Rusu Dorin. Din această grupă de zbor 
(grupa a doua) făceau parte următorii elevi-piloţi: Luca Vasile, Dumitru Cornel, Catană Constantin, 
Roşea Titi, Comeanu Ovidiu, Găleteanu Sorin, Frigioiu Florică, Andronic Cicerone, Mirică Valentin 
şi Dragomir Dorin. 

în timpul şcolii de aviaţie Luca Vasile se căsătoreşte cu Doina şi împreună au două fete: 
Doris şi Simona-Gabriela. După o perioadă de timp mariajul acestora se destramă. Ulterior, în ziua 
de 27 aprilie 1994 Vasile se recăsătoreşte cu Magda Popa, iar împreună au un fiu: Matei-Răzvan, 
născut în ziua de 5 noiembrie 1993. 

La absolvirea şcolii de aviaţie, în ziua de 20 august 1972 (cu media generală 9,57 şi cu gradul 
de sublocotenent în rezervă) este repartizat la A.C.R. După ce a absolvit şcoala de aviaţie, Luca 
Vasile a fost repartizat la A.C.R. Pentru completarea numărului minim de ore de zbor (150 
de ore, care nu au fost acumulate pe parcursul anilor de instruire), Vasile şi ceilalţi colegi 
de promoţie repartizaţi la A.C.R. au fost detaşaţi să zboare la aeroclubul zonal Braşov - 
aerodromul Ghimbav. Aici s-a calificat şi a zburat pe următoarele tipuri de aeronave: IAR- 
818, ZLIN-526F şi ZLIN-226. în anul următor, la 30 iunie 1976, dă examenul de calificare în 
cadrul autorităţii aeronautice şi obţine brevetul de pilot profesionist nr.200/31 august 1976. 

După ce a trecut de procesul de selecţie organizat pentru a se forma o nouă grupă de piloţi ce 
urma a fi instruită pentru a deservi aviaţia de transport (Compania Tarom), după ce a fost încadrat la 
TAROM (copilot în pregătire retribuit cu media salariului avut anterior), începând cu data de 3 
ianuarie 1977, a intrat în Programul de pregătire organizat în cadrul C.I.P.A., în două etape: 

► Trecerea teoretică şi practică pe avionul IL-14 şi zborul pe acest tip de aeronavă cu scopul de a se 
însuşi ştiinţa zborului instrumental. Menţionez că aceasta a fost ultima serie de piloţi civili care a 
făcut această instruire IFR pe acest tip de aeronavă, după aceea, în acelaşi scop a fost utilizat avionul 
BN-2. 

► Trecerea teoretică şi practică pe avionul AN - 24, pentru obţinerea licenţei pe acest tip şi 
încadrarea în funcţia de copilot la TAROM. 

După terminarea cursurilor pentru trecerea pe avionul AN - 24, la sfârşitul anului 1977, a 
trebuit să se parcurgă programul de instruire în rezolvarea cazurilor speciale, pe simulatorul de zbor. 
Primul său "zbor" pe simulator a avut loc la Kirovograd, în Ukraina. Aici era o foarte serioasă 
şcoală aeronautică ce pregătea, la nivel de studii superioare, atât piloţi cât şi alte specialităţi aviatice, 
în ziua de 27 iunie 1980 dă examen de calificare şi obţine, din data de 2 iulie 1981, brevetul de pilot 
de linie nr.118. Un an mai târziu, în urma examenului din data de 27 aprilie 1981, obţine brevetul de 
pilot de linie aeriană nr.45/20 mai 1981. 

în anul 1981 (20 martie), prin Dispoziţia nr.263/31 martie 1981 a directorului companiei TAROM 
Sofian Crăciunescu, Luca Vasile este promovat ca pilot comandant în cadrul detaşamentului AN-24. 
în anul 1982 (6 noiembrie), prin Dispoziţia nr.387/26 aprilie 1982 a directorului companiei 
TAROM Livius Sabău, este trecut copilot pe avionul IL-18. Dar în anul 1985 (din data de 27 
martie), prin Dispoziţia nr.281/5 aprilie 1985, este autorizat să zboare ca pilot comandant pe avionul 
IL-18. în anul 1985 (din data de 12 septembrie) se califică pentru a zbura ca pilot pe avionul TU- 
154. în anul 1988 (din data de 4 mai), prin Dispoziţia nr.357/12 mai 1988 a directorului companiei 
TAROM Costache Constantin, este autorizat să zboare ca pilot comandant pe avionul TU-154. în 
anul 1992 trece ca pilot pe avionul Airbus-310, iar în anul 1993 (din data de 10 august), prin 
Dispoziţia nr.528/10 august 1993, semnată de directorul Nicolae Brutaru, este încadrat ca pilot 
comandant pe avionul Airbus-310. La această dată avea o experienţă de 7916,58 ore de zbor, dintre 
care 341,19 realizate pe avionul Airbus-310. 

în anul 1993 încetează activitatea de pilot comandant pe avionul Airbus-310 datorită unei 
boli de rinichi ce necesita transplant. 

în luna aprilie 1994, fiind numit şef de escală, a plecat la Bruxelles (Belgia). Aici a fost luat în 
evidenţa unui mare spital unde făcea dializă de trei ori pe săptămână şi unde era pregătit pentru o 
operaţie de transplant. N.B.: O dializă dura cam trei ore apoi, în restul zilei, putea să-şi exercite 
funcţia de şef de escală. în anul 1996 a făcut un transplant nereuşit, iar în anul 1998 a urmat un nou 
transplant, de această dată reuşit. Din păcate, în anul 2005 organismul a refuzat să accepte şi acest al 
doilea transplant, iar în ziua de 28 decembrie 2006 a decedat datorită unei infecţii în sânge datorată, 
se pare, dializei. Vasile Luca a avut o dorinţă de viaţă extraordinară şi, în plus, o putere de a lupta cu 
dificultăţile vieţii ieşită din comun. Tot timpul s-a comportat ca şi cum ar fi fost o persoană fără 
probleme de sănătate, a fost un soţ extraordinar şi, de asemenea, un tată extraordinar. 

MARIN C. STEFAN lxv 
"Fane Babanu" 



"M-am născut în ziua de vineri 6 februarie 1953 în 
Bucureşti, în miezul zilei. După spusele părinţilor mei a fost o zi 
geroasă cu multe schimbări, o zi a extremelor care în mod sigur şi- 
a lăsat amprenta asupra felului meii de a fi, dar şi asupra drumului 
meu în viaţă. Nimic nu am obţinut uşor. M-am zbătut pentru tot ce 
am câştigat şi asta m-a făcut mai puternic. Dar în mod cert mai 
puternic m-a făcut aviaţia cu tot ce cuprinde ea, cu tot ce aceasta îţi 
dă şi îţi ia, cu faptul că de nenumărate ori te pune faţă în faţă cu 
tine însuţi şi ca să răzbeşti trebuie să te autodepăşeşti.Nu îmi pot 
aduce aminte, dar sigur atunci când am deschis ochii primul lucru 
pe care l-am văzut a fost cerul şi pe el o imensă dâră de 
condensare lăsată de un avion. Numai aşa îmi pot explica cum 
acest lucru m-a urmărit toată viaţa şi numai atunci când eu însumi 
am lăsat această urmă pe cer m-am simţit împăcat şi liniştit. Toată 
copilăria mea a fost marcată de acest cuvânt magic: zbor. 
Construiam tot felul de avioane şi rachete, motoraşe şi paraşute de 
salvare. Biblioteca mea păstrează şi acum cărţile de specialitate, cărţi despre aviatori români, 
literatură de aviaţie, literatură SF. Anii de liceu eoretic i-am făcut la "C.A.Rosetti" din cartierul 
Floreasca (Strada Giuseppe Garibaldi nr.ll) din Bucureşti. Eram cunoscut de toţi profesorii ca un 
elev căruia îi place zborul şi care era în stare să povestească la nesfârşit despre avioane şi rachete. 
Cred că toate energiile care susţineau acest lăcaş de educaţie şi cultură erau favorabile zborului în 
sine, pentru că de aici au plecat mai mulţi tineri care au făcut carieră în aviaţia română. După 
terminarea liceului în anul 1972, pentru că nu se putea altfel, am urmat cursurile S.S.A.C. de la 
Boboc, judeţul Buzău. Aici am învăţat cu adevărat să zbor. Au fost momente deosebite în acei ani, 
pornind de la cunoaşterea colegilor, cursurile complexe despre aviaţie, motoare, aeronave, aparate 
de bord, navigaţie, meteorologie etc. Nu poţi să uiţi primele zboruri, primele probleme apărute în 
timpul zborului care îţi dădeau fiori, dar pe care instructorii le rezolvau cu pricepere şi bine-înţeles 
nu poţi uita niciodată primul zbor în simplă comandă fără instructor la bord... Fiecare percepe altfel 
acest moment, dar sunt sigur că pentru toţi reprezintă o stare asemănătoare; momentul când „ se 
rupe" ceva în tine şi conştientizezi că din acel moment eşti „ diferit". Eram zburători şi din acel 
moment trebuia să ne pregătim pentru a ne perfecţiona şi a deveni piloţi în aviaţia civilă română. 
Pornisem pe un drum foarte greu, cu multe necunoscute, un drum pe care din când în când colegi şi 
prieteni îl părăseau şi se transformau în gânduri care ne vor bântui toată viaţa. Momentele deosebite 
şi trăirile unui pilot sunt extraordinare, dar ele nu pot fi înţelese decât tot de către aviatori. Când am 
terminat şcoala de aviaţie eram plini de entuziasm, de curaj şi dorinţa de a zbura din ce în ce mai 
mult şi mai sus. Prima etapă în munca mea de pilot profesionist a fost în aviaţia utilitară unde am 
zburat pe avionul AN-2. Aici am deprins zborul la joasă înălţime, mi-am perfecţionat tehnica de 
pilotaj, am învăţat să fiu stăpân pe mine însumi şi să fac „corp comun" cu avionul. Aceste ultime 
lucruri mi-au fost de mare folos mai târziu la aviaţia de transport. La aviaţia utilitară am colindat 
toată ţara, am acumulat multă experienţă şi ore de zbor şi pot spune că acest zbor este singurul care 
mai păstrează adevarata senzaţie a zborului în sine, a visului fiinţei umane de a se desprinde de 
pământ. în anul 1980 am fost promovat ca pilot instructor la C.I.P.A. Aici timp de cinci ani am 


g 

Colegii aviatori care pot pretinde că-1 cunosc cât de cât pe Ştefan Marin, l-ar putea caracteriza ca fiind un tip: 
înţelegător, sociabil şi generos, fericit când pune umărul la fericirea altora, în special a familiei. Urmăreşte calea de 
mijloc, armonia, este corect, de încredere şi sare în ajutorul semenilor la cel mai mic semn. Adesea are simţ estetic, 
imaginativ şi artistic. 

zburat pe AN-2 şi BN-2 pregătind piloţi pentru Aviaţia Utilitară şi TAROM. A fost o muncă 
frumoasă pentru mine, muncă pe care am făcut-o cu o deosebită plăcere. Tot în această perioadă am 
făcut şi trecerea pentru aviaţia de transport pe avionul AN-24 pe care aveam să-l zbor în următorii 
cinci ani. Şi iata-mă din anul 1985 pilot la detaşamentul AN-24 din cadrul companiei TAROM. Au 
fost poate anii de „ foc" ai activităţii mele. Am zburat câte două şi trei curse pe zi transportând 
pasageri pe toate aeroporturile din ţară, iar în ultima parte a acestei perioade şi către alte destinaţii 
din afara graniţelor ţării. Zborul nu mai era o prelungire a vieţii mele şi constituia deja fundamentul 
pe care aceasta se desfăşura. M-am confruntat în această perioadă cu foarte multe situaţii, unele 
foarte grele, dar consider că este bine să ne aducem aminte numai de lucrurile frumoase. Pot spune 
că viaţa m-a încercat destul şi am avut ocazia să mă probez în momente dificile. Evenimentele din 
1989 m-au prins în misiuni de zbor, le-am trăit din plin şi destinul m-a făcut să mă întâlnesc cu 
"instructorul nostru" Mihai Şerban cu care am făcut echipaj în acele momente de cumpănă ale 
României. în anul 1990 a urmat o promovare aşteptată la detaşamentul TU-154 şi deşi m-am 
reintors pentru scurte perioade la AN-24 deoarece era lipsă de comandanţi, am zburat la „Topolino" 
până când acesta a fost scos din dotarea TAROM. Aceştia au fost anii cei mai frumoşi ai activităţii 
mele ca pilot de linie. Am colindat lumea, am văzut lucruri pe care le ştiam numai din cărţi, am 
făcut cunoştinţă cu această frumoasă planetă a noastră cu toate lucrurile ei bune şi rele. Nu am ţinut 
socoteala câte dâre de condensare am lăsat pe cer, dar faptul că la această vârstă mă simt cu 
conştiinţa împăcată, sănătos şi liniştit, mă face să cred că imaginea rămasă întipărită în mintea mea 
din copilărie începe să se destrame, lăsând în locul ei activităţile „mai pământeşti" pe care le 
desfăşor acum. întotdeauna m-am mândrit cu faptul că deciziile pe care le-am luat au fost cele 
mai bune. Viaţa mi-a demonstrat că aşa a fost. Am fost pilot comandant, iar pe unele tipuri de 
avioane am fost şi pilot instructor. După 9 500 de ore de zbor făcute pe cinci tipuri de avioane şi 
douăzeci şi cinci de ani de zbor m-am decis să plec din aviaţie şi să mă dedic afacerii de familie (din 
2 octombrie 2003) pe care o conduc acum. împreună cu soţia şi fiul meu avem una dintre cele mai 
eficiente şi moderne ferme 10 agricole din Sud-Est- ul României (S.C. Miofan Agrotrans S.R.L., DJ 
221, Ianca) în judeţul Brăila. Sunt pensionar de aviaţie şi consider că sunt un om împlinit, că am 
avut o viaţă plină cu de toate şi că am fost norocos. în aviaţie norocul reprezintă mai mult de 
cincizeci la sută . Dacă "LEGEA SUPREMĂ" care guvernează această existenţă o să mă oblige 
vreodată să stau de vorba cu ea şi o să trebuiască să-i dau un răspuns, am să-i mulţumesc pentru că 
în ciuda tuturor greşelilor făcute „M-A IUBIT". 


MIHALACHE D. MARIN 
"Mamalace" 


Marin, fiul lui Dumitru şi al Elisabetei Mihalache s-a născut la 
Bucureşti în ziua de vineri 25 ianuarie 1952. în afară de Marin părinţii 
săi au mai avut doi copii: Ion (născut în anul 1950) şi Gherghina (născută 
în anul 1956). 

între anii 1958 - 1966 urmează cursurile şcolii gimnaziale nr.74 
“Ienăchiţă Văcărescu” din Bucureşti, Calea "Şerban Vodă" nr.62-64, 
sector 4. După absolvirea şcolii generale dă examen de admitere, 
reuşeşte şi, astfel, devine, între anii 1966 - 1970, elev la Liceul 
teoretic „Ion Creangă", din Bucureşti (Str. Cuza Vodă, nr.51). După 
absolvirea liceului în anul 1970 dă examen de admitere la Institutul 
Politehnic Bucureşti, la Facultatea TCM, dar nu reuşeşte. în consecinţă, 



în urma recrutării, este 


10 MIOFAN AGROTRANS deţine un număr de 225 vaci, dintre care 115 vaci cu lapte şi 110 tineret în diferite stadii de 
dezvoltare. De asemenea, ferma deţine un tanc frigorific de 4000 litri DARI-KOOL FABDEC cu afişaj electronic şi 
agitator automat. 

luat în armată, la o unitate de securitate, pentru a-şi satisface stagiul militar obligatoriu în 
perioada octombrie 1970 - februarie 1972. 

în urma parcurgerii procesului specific de selecţie, în toamna anului 1972 începe 
viaţa de elev-pilot în şcoala de aviaţie, iniţial la S.S.A.C., apoi la Şcoala de ofiţeri de aviaţie 
"Aurel Vlaicu". în primii doi ani de şcoală a făcut parte din grupa de zbor a domnului 
comandor Gheorghe Ionescu, instruindu-se pe avionul Zlin - 526F. în anul trei de zbor de 
instruire face parte din grupa de zbor a domnului comandor Smilschi Marian pe avionu An-2. 

După absolvirea şcolii de aviaţie, la 20 august 1975, a fost repartizat la I.Av.U. 
Bucureşti - Băneasa. Aici a zburat pe avionul utilitar AN-2, iniţial ca pilot în pregătire, până 
a ajuns să totalizeze un număr de 150 de ore necesare pentru a se prezenta la autoritatea 
aeronautică în vederea susţinerii examenului pentru obţinerea brevetului de pilot profesionist, 
apoi ca pilot deplin calificat. 

în anul 1977 se căsătoreşte cu Mariana şi împreună au o fiică, pe Maria - Roxana, 
născută la 1 iunie 1978. 

După înfiinţarea aerobazei Clinceni, în 1978, este transferat aici, unde zboară ca pilot 
pe avionul AN-2, dar, din 1981, pentru a se califica, şi pe IAR-821 şi IAR-822 (25,30 ore de 
zbor, ca elev-pilot). între anii 1984 - 1986, încadrat fiind la aerobaza Piteşti, zboară în 
misiuni utilitare, în paralel, atât pe avionul AN-2, cât şi pe avionul IAR-827A (pe care s-a 
calificat între timp şi pe care a zburat un total de 930,00 ore de zbor). 

Avionul IAR-827, primul avion utilitar românesc turbopropulsor, ar fî urmat să înlocuiască 
aeronava An-2. în jurul acestuia au fost multe discuţii referitoare la proiectarea, construcţia, 
exploatarea sa. Din acest motiv, în mod evident, serviciile secrete (securitatea) urmăreau cu 
mare atenţie subiectul. S-au făcut, probabil, multe "note informative" în legătură cu acest tip 
de aeronavă. Pentru semnificaţia ei, iată o astfel de "notă" semnată de către o "sursă" bine 
documentată şi anume sursa cu numele conspirativ "Oprescu" (în spatele căreia se află un 
...pilot): "Sursa, aflându-se în pregătire pentru avionul IAR-827A, care va intra în curând în 
exploatare, a constatat personal, cât şi în discuţiile purtate cu reprezentanţii uzinei 
constructoare de la Braşov şi piloţii de încercare A.M. şi E.T., că la acest avion soluţiile 
propuse de fabrică şi de piloţi privind îmbunătăţirea construcţiei avionului nu şi-au găsit 
rezolvarea deoarece proiectantul, respectiv INCREST Bucureşti, nu a acceptat nici o 
modificare adusă proiectului. Astfel, cabina nu oferă o vizibilitate optimă pentru luarea prizei 
de aterizare, respectiv posibilitatea orientării pilotului la aterizare în momentul luării 
contactului cu pământul, fapt ce poate genera unele premize de zbor. De asemenea, prin 
construcţie, aeronava este compusă din două fuselaje care se îmbină în spatele scaunului 
pilotului. Deşi au fost aduse garanţii de către constructor asupra rezistenţei... totuşi avionul 
este restricţionat pentru aterizări mai dure. O altă situaţie pe care pilotul A.M. a avut-o a 
fost faptul că în timpul unui zbor... din cele şase buloane de prindere a elicei, patru s-au 
retezat. Tot despre modul de prindere a elicei la acest motor, am aflat de la pilotul A. că în 
S.U.A. a avut loc o catastrofa" (Documentul din care am citat este emis de către CNAS - 
Adeverinţa nr. 3060 din 22 noiembrie 2012, emisă la cererea Secretariatul de stat pentru 
problemele revoluţionarilor) 

în anul 1992 Marin Mihalache revine la I.Av.U. Bucureşti - Băneasa unde zboară ca 
pilot pe avionul AN-2 în misiuni de aerofotogrametrie. Datorită înrăutăţirii situaţiei economice 
a la I.Av.U., o bună parte din personal alege să plece din intreprindere în baza unei 
Ordonanţe a Guvernului României prin care se acordau unele facilităţi; Mihalache Marin 
pleacă de aici în anul 1999. Dar, din acelaşi an, lucrează ca pilot pe aeronave AN-2, acum 
amenajate ca avioane de transport pasageri, în cadrul companiei aeriene ACVILA AIR 
ROMANIAN CARRIER (ARC) IMPEX S.R.L.; aici a efectuat o serie de curse aeriene 
transportând pasageri pe litoralul românesc şi bulgăresc. 

în luna ianuarie a anului 2000 s-a pensionat. 

în aviaţie a zburat pe următoarele tipuri de avioane: ZLIN-526F (51,40 ore de zbor), AN-2 
(5.200,00 ore de zbor), IAR-821 / 822 (25,30 ore de zbor), IAR-827 (930,00 ore de zbor), totalizând 
6.207,10 ore de zbor. Evenimente de zbor deosebite nu a avut. 

MIRICĂ N. VALENTIN 1 ™ 

"Mouse" 

S-a născut în ziua de vineri 25 ianuarie 1952 în Bucureşti. 

Pentru părinţii săi Niţă şi Elena, Valentin a fost al patrulea 
copil după Felicia (născută în 1944), Titi (născut în 1946) şi 
Emil (născut în anul 1949). 

A învăţat la Şcoala generală no. 111 (clasele I -IV, între anii 
1959 - 1963), din strada "Stoian Militam", sector 4, respectiv la 
Şcoala generală no. 112 (clasele V - VIII, între anii 1963 - 1967), 
din strada "împăratul Traian", sector 4. După absolvirea celor opt 
clase obligatorii, Valentin dă examen de admitere, reuşeşte, şi, 
în consecinţă devine elev la Liceul "Gheorghe Şincai" (în 
perioada: 1967 - 1971) din Bucureşti, Str. Şerban Vodă, sector 4. 

A prins aripi la S.S.A.C. Boboc (pe care a urmat-o între 
anii 1972-1975). La S.S.A.C. a început să zboare, în primul an, 
pe avionul Zlin-526F având ca instructor pe domnul Rusu Dorin, în anul doi a avut ca instructor, tot 
pe avionul Zlin-526F, pe domnul Ciubotaru Gheorghe, iar în anul trei a avut ca instructor (pe 
avionul An-2) pe domnul comandor Şerban Mihai. 

După absolvirea şcolii de aviaţie la data de 20 august 1975, Valentin Mirică este 
repartizat la I.Av.U. Bucureşti (Băneasa). Aici zboară pe avionul AN-2, la început ca pilot în 
pregătire până la completarea orelor de zbor acumulate în şcoala de la Boboc la nivelul de 
150 (pentru a se putea prezenta la autoritatea aeronautică în vederea obţinerii brevetului de 
pilot profesionist), apoi ca pilot calificat. în anul 1978 este transferat la aerobaza Clinceni, 
unde zboară în continuare pe AN-2. Pentru a obţine calificarea pentru a opera pe aeronave 
comerciale în zbor VFR şi IFR, în prima parte a anului 1980, pe când era încadrat la 
aerobaza Clinceni, urmează la C.I.P.A. cursurile teoretice şi practice de trecere pe avionul 
BN-2. în continuare urmează cursurile de calificare pe avionul de transport AN-24. în anul 
1981 este transferat din nou la I.Av.U. Bucureşti - Băneasa de unde execută misiuni de 
aerofotogrametrie cu avionul AN-2 unde-1 găsim până-n anul 1992 când este transferat în 
cadrul companiei TAROM pentru a zbura ca pilot, în cadrul detaşamentului AN-24. 

între timp, în anul 1988 se căsătoreşte cu Zoica. împreună s-au bucurat de naşterea a 
trei băieţi: Daniel - Silviu (în anul 1988), Dragoş - Noel (în anul 1989) şi Puiu - Florentin (în 
anul 1992). 

După lansarea pe piaţă a companiei aeriene particulare DAC AIR 11 , în anul 1996, 
Valentin Mirică optează pentru a se transfera la aceasta ca pilot pe avionul DASH - 8. 
Instruirea teoretică şi practică, trecerea pe noul tip de avion Dash - 8 s-a efectuat succesiv, pe 



11 

Oficial Compania a fost înfiinţată în ziua de marţi 22 august 1995. La înfiinţare, compania DAC AIR, a lui George 
Constantin Păunescu, a beneficiat de o linie de finanţare în valoare de 20 milioane dolari de la Bancorex. Marea 
problemă în Romania, atât în anul 1995 cât şi-n ziua de azi, este lipsa celor care să se şi priceapă la aviaţie, dar să aibă şi 
suport financiar. Pentru că-n aviaţie, în primele luni de operare, se pierd milioane de dolari pentru două-trei avioane. Ele 
se recuperează, dar asta cere timp. O firmă trebuie să aibă acces la cel puţin 6-7 milioane de dolari în primii doi ani de 
funcţionare. în aceste condiţii, sunt extrem de puţini cei care se încumetă să investească. A făcut asta cei care au 
proiectat compania aeriană regională Dac Air, care a zburat doar între anii 1996 - 1998, atât pe rute interne, cât şi 
externe. 

echipaje, la FlightSafety's 12 Toronto Learning Center, 95 Garratt Boulevard Downsview, Ontario, 
Canada. Cu timpul, schimbarea modului de lucru iniţial, care se baza numai pe seriozitate şi 
profesionalism, cum şi multe alte erori manageriale a dus la schimbarea direcţiei în care s-a îndreptat 
Dac Air, a dus, fizic vorbind, la desfiinţarea sa... în final personalul navigant al Companiei a ajuns 
pe listele de ...şomeri, mă rog, a ... "zburat" care încotro. Un vis frumos şi un Proiect aeronautic 
foarte bine întocmit (...cu participare masivă a know-how-lui Canadian!) s-a dus pe pe sâmbetei în 
cel mai românesc şi balcanic stil posibil. în acest context, în anul 1998, şi Valentin Mirică s-a 
"bucurat" de calitatea de pilot-şomer. în cele din urmă, în anul 2000, când a întrunit 
condiţiile legale necesare, s-a pensionat. 

Pentru a concluziona, activitatea sa de zbor s-a desfăşurat, succesiv pe: 

Avionul ZLIN-526F = un număr de 47 ore 11 minute ... 

Avionul AN-2 = un număr de 4883 ore 27 minute ... 

Avionul AN-24 = un număr de 774 ore 55 minute ... 

Avionul DHC-8 = un număr de 392 ore 53 minute ... 

... adică a acumulat o experienţă de zbor ca pilot care totalizează de 6098 ore 26 minute. 


MITUI. MARCEL ,xvii 
"Mauru'mic" 


Primul băiat al familiei Georgeta şi Ion Mitu 
s-a născut în ziua de joi 5 noiembrie 1953, la 
Câmpulung. Mai târziu, în anul 1960, Marcel va 
primi cadou de la părinţii săi şi o soră, Olga. 

A urmat cursurile Şcolii cu clasele I - VIII no.4 
din oraşul Câmpulung. După absolvirea şcolii generale 
şi, respectiv, după trecerea examenului de admitere 
devine elev al Liceului teoretic „Dinicu Golescu" - 
Secţia Real - din Câmpulung. 

Printr-o întâmplare fericită a auzit despre 
examenul de admitere care urma să se dea la S.S.A.C... 
unde a fost admis împreună cu alţi 64 de viitori colegi! 
Pe parcursul celor trei ani de Şcoală de aviaţie a avut ca 
instructori de zbor pe avionul ZLIN - 526F pe domnii 
Niculescu Vasile (anul 1973) şi Ciucă Cornel (anul 
1974) şi, pe avionul AN - 2, pe locotenent colonel Toth Atila (anul 1975). 

După absolvirea Şcolii de aviaţie, la 20 august 1075, a fost repartizat la Aeroclubul 
Central Român. Următoarele opt luni s-a instruit la aeroclubul zonal Braşov - aerodromul 
Ghimbav. Aici s-a calificat şi a zburat pe următoarele tipuri de aeronave: IAR-818, ZLIN- 
526F, ZLIN-226. După Braşov urmează a zbura la aeroclubul din Piteşti (trei - patru luni), 
avioanele ZLIN-526 şi ZLIN-726. La 1 august 1976 făcea deja parte din Lotul de acrobaţie al A.C.R. 
şi mă antrenam la Aeroclubul Strejnic/Ploieşti. Numeroasele diplome, medalii, alte aprecieri primite 
în timpul activităţii sale din cadrul Lotului vorbesc prin ele însele... 

în anul 1977 se căsătoreşte cu Lidia şi, un an mai târziu, în 1978, se naşte fiul lor 
Mădălin. Ulterior divorţează şi se recăsătoreşte, în anul 2000, cu Marcelica (alintată de către 



12 Ritmul procesului de instruire la Centrul din Toronto a fost extrem de intens, peste obişnuinţa unora dintre piloţii 
noştri (comandanţi pe alte tipuri de aeronave şi cu multe ore de zbor la activ). Cazarea echipajelor Dac Air s-a făcut la 
hotelul Holiday Inn Toronto Yorkdale, 3450 Dufferin Street, Toronto, ON M6A 2V1, Canada, situat în apropierea 
Centrului de instruire (la o distanţă de 12,8 km/26minute/cu maşina) şi, respectiv, a fabricii în care se asamblau 
aeronavele noastre Dash - 8. Hotelul a oferit condiţii deosebite grupului de piloţi. 

toţi prietenii familiei Mitu sub diminutivul de Măruţa). împreună se îngrijesc cu multă 
dăruire de Alexandra şi, respectiv, Alin - George. 

Pe durata activităţii în cadrul A.C.R. Marcel Mitu a urmat la C.I.P.A. cursurile 
teoretice şi practice de calificare pe avionul BN-2, în două etape distincte, astfel: în anul 
1980 (luna iunie) a executat zbor de instruire 60 de ore, iar în anul 1981 40 de ore, 
obţinând astfel licenţa de pilot pe acest tip de aeronavă în ziua de 16 aprilie 1981 
(instructor examinator Mihai Anghel, Fişa de control nr.1176). De asemenea a urmat la 
C.I.P.A. cursurile teoretice şi practice de calificare pe avionul AN-24, fiind certificat ca pilot 
şi pe acest tip de aeronavă (Fişa de control nr.1088 din 1 martie 1982, media generală 8,33, 
pilot instructor examinator Alexandru Fetilă). Şi nu în ultimul rând, s-a calificat ca pilot 
comandant şi pe motoplanorul de producţie românească IS-28M2, pe acesta fiind examinat în 
zbor de către Marin Simion la data de 4 mai 1982; pe această aeronavă a acumulat 50 de 
ore de zbor. 

în anul 1983 a fost promovat de la A.C.R. la compania TAROM, urmând programul 
specific pe aeronavele AN-24 şi BAC 1-11. în anul 1994 a făcut trecerea pe Boeing-737-300, 
respectiv seria -800NG. 

începând cu luna iunie 1994 a devenit pensionar... 

în afară de activitatea în cadrul companiei Tarom, a mai zburat şi pentru alte companii 
aeriene precum: SkyEurope (Bratislava) - timp de un an , Euro Atlantic 13 (Lisabona) - un an, Blue 
Air (Bucureşti) - un an şi jumătate, Mia Airlines (Bucureşti) - şase luni, JET TRAN (Bucureşti) - 
ca pilot pe avionul MD-82. în perioada 2010 -2014 a zburat ca pilot în cadrul companiei 
Air Bucharest. în momentul când scriem aceste rânduri are deja acumulată o experienţă de 
18 780 ore de zbor. 

...Ca întâmplări deosebite am putea menţiona zborul executat cu un IS-28B, la Strejnic, în 
octombrie 1983 ...Executa o zonă de acrobaţie, la înălţimea de 2oo m, la verticala aerodromului 
...într-o ranversare a cedat comanda eleronului, avionul a intrat în flutter... Şansa sa a fost 
paraşuta, cu care a executat (cu multă dificultate) un salt salvator... La sol asistau neputincioşi 
antrenorul lotului de acrobaţie Titi Manolache şi, respectiv, inginerul Finescu. 

Cum ar putea fi caracterizat Marcel Mitu de către colegii săi aviatori ? Cu siguranţă 
ca fiind un tip inteligent, inventiv şi curios să ştie totul despre orice sau măcar câte un pic din 
toate şi "dotat" cu talentul de a găsi rapid soluţii. Mereu în căutarea noului, un om adaptabil, 
progresist şi deschis către schimbări. Ca oricărui pilot, îi place să călătorească, să cunoască feţe 
noi, să comunice, să socializeze. Iubeştie libertatea, nu suportă restricţiile şi caută provocările. 
Neliniştit, nerăbdător, încăpăţânat şi, poate, înclinat către exces. Are o mare putere de seducţie, de 
care nu este întotdeauna conştient. Romantic şi pasionat, are nevoie de o pereche cu care să 
rezoneze mental şi spiritual... 


13 EuroAtlantic Airways - Transportes Aereos S.A. era o companie aeriană portugheză specializată în zboruri 
charter sau leasing. Baza sa principală era la aeroportul Portela din Lisabona. 


80 



CAVALERII SPAŢIULUI TRIDIMENSIONAL - Promoţia 1975 


NĂSTASIE A. FLOREAN 


Fiul familiei Andrei şi Maria Năstasie, Florian s-a născut 
în ziua de joi 10 august 1950 în localitatea Balş din judeţul 
Olt. Trei ani mai târziu, în 1953, avea să se nască sora sa 
Elena, al doilea copil al familiei. Este şi anul când familia 
Năstasie s-a mutat în municipiul Craiova. 

A urmat, între anii 1957 - 1965, cursurile şcolii generale 
"Tudor Vladimirescu" din Craiova. Trece prin selecţia oferită de 
examenul de admitere şi, între anii 1965 - 1969, îl găsim elev 
la liceul "Fraţii Buzeşti" din localitate. 

După anul 1969 trece prin experienţa unei studenţii 
scurte şi repede abandonate la facultatea de construcţii din 
Timişoara. Cu siguranţă această facultate nu era croită tocmai 
pe visurile sale, astfel, abandonând-o, pentru a mai îndepărta 
pericolul luării în armată (ca militar în termen), dă examen la 
Academia tehnică militară din Bucureşti, unde este admis, dar, 
după vreun an şi jumătate o lasă vraişte şi pe aceasta şi, ce să-i mai faci?, mai "suportă" 
încă vreo opt luni de ostăşie, ca militar în termen lxvm , la infanterie, tocmai la Vânju Mare... 
Am putea zice şi noi: de ce ţi-e frică, nu prea scapi! 

în anul 1972 norocul îl duce acolo unde-i era sorocul. Dă examen de admitere la 
S.S.A.C., este admis şi, timp de trei ani, trăieşte experienţa de elev-pilot în şcoala de 
aviaţie. în anul întâi (1973) s-a acomodat pe avionul de acrobaţie ZLIN-526F Trener avându-1 
ca instructor pe domnul Cornel Ciucă, pe aerodromul Boboc; programul de instruire pe acest 
tip de aeronavă s-a extins şi pe parcursul anului 1974, dar pe aerodromul Focşani, cu acelaşi 
instructor de zbor. în anul terminal 1975 a zburat, tot pe aerodromul Focşani, pe avionul utilitar 
AN-2; aici l-a avut ca instructor pe comandorul Petre Emil, iar grupa de instruire era compusă din 
Olteanu Nicolae, Petre Petre, Peţa Ştefan, Năstasie Florian, Vartolomei Mircea şi Vârlan Doru. 

După terminarea şcolii de aviaţie şi obţinerea diplomei absolvent la 20 august 1975, 
Năstasie Florian este repartizat la I.Av.U. Bucureşti. întrucât la vremea respectivă şcoala de 
aviaţie nu a fost în măsură să asigure efectuarea întregului program de instruire practică în 
zbor la nivelor celor 150 de ore necesare prezentării la autoritatea aeronautică pentru 
examinare şi obţinerea brevetului de pilot profesionist, după absolvire, I.Av.U. s-a organizat 
pentru a rezolva această problemă a completării necesarului minim de ore. Astfel, Florian 
este detaşat la aeroclubul teritorial Strejnic unde face trecerea pe avionul IAR - 818 şi apoi, 
la aeroclubul teritorial Clinceni, zboară până la atingerea baremului menţionat. După 
înfiinţarea aerobazei utilitare Craiova, Năstasie Florian se mută aici. Repartizat la aerobaza 
Craiova unde, în calitate de copilot, iar apoi de comandant, zburând pe avionul AN-2, a executat 
misiuni agrosilvice, în anul 1976 a promovat examenul de piloţi de linie aeriană organizat în cadrul 
companiei TAROM. 

După ce a fost încadrat la compania TAROM (copilot în pregătire retribuit cu media 
salariului avut anterior), începând cu data de 3 ianuarie 1977, a intrat în Programul de pregătire 
organizat în cadrul C.I.P.A., în două etape: 

► Trecerea teoretică şi practică pe avionul IL-14 şi zborul pe acest tip de aeronavă cu scopul de a se 
însuşi ştiinţa zborului instrumental. 

► Trecerea teoretică şi practică pe avionul AN - 24, pentru obţinerea licenţei pe acest tip şi 
încadrarea în funcţia de copilot la TAROM. 

După terminarea cursurilor pentru trecerea pe avionul AN - 24, la sfârşitul anului 1977, a 
trebuit să se parcurgă programul de instruire în rezolvarea cazurilor speciale, pe simulatorul de zbor. 
Primul său "zbor" pe simulator a avut loc la Kirovograd, în Ukraina. La compania TAROM, 
Florian zboară până atunci când se pune condiţia ca, pentru a intra în pregătire de 

comandant de aeronavă pe un avion de transport (cum era AN - 24), să ai un minim de 250 
de ore de zbor pe o aeronavă de categorie inferioară (în cazul acesta: de categoria a patra). 
Pentru a aduna acest număr minim de ore Florian este detaşat din nou la aerobaza Craiova. 

într-una din misiunile sale utilitare cu avionul AN - 2, la Turnu Severin, acesta o 
cunoaşte pe Paula care, în anul 1980, va deveni soţia sa. în august 1980 se naşte fiica lor 
Andra, iar în octombrie 1982 soseşte din nou barza, de data aceasta cu Georgiana. Astfel, 
Florian este tot mai legat de Oltenia sa natală şi, determinat şi de greutatea traiului în 
Bucureşti (lipsa locuinţei etc.), acesta se decide să rămână definitiv în cadrul aviaţiei utilitare 
ca pilot la aerobaza Craiova. Aici zboară avionul AN - 2 ca pilot secund, pilot comandant, 
pilot instructor, pilot de recepţie şi control. La cele vreo 70 de ore de zbor colectate în 
timpul celor trei ani de şcoală de aviaţie, Florian mai adună vreo 80 de ore de zbor pe 
avionul IAR - 818, 500 de ore pe avionul AN - 24 şi peste 8 000 de ore de zbor pe avionul 
AN - 2. Aceste cifre prin ele însele spun cât de activ a fost Florian Năstasie ca pilot civil. 

Acum, peste ani, ce am mai putea spune despre Florian Năstasie? Având o mentalitate 
de învingător, răzbătător, el şi-a croit drumul în viaţă fără să aibă nevoie de prea mult sprijin. Un 
bărbat puternic, curajos, dinamic, sigur pe el şi foarte ambiţios. La caracterizat spiritul de comandă, 
s-a manifestat cu abilităţi strategice şi manageriale. Preţuieşte prietenia şi o cinsteşte prin loialitate 
şi devotament. 

în anul 1999, din luna august, trece prin experienţa unui concediu medical prelungit 
pe parcursul întregului an. începând cu luna august 2000 devine oficial, la limită de vârstă, 
aviator pensionar. 


NEGREANU E. CORNEL 
"Trompă” 


lxix 


23 / 07/2006 


Cornel Negreanu s-a născut în ziua de 24 aprilie 
1953 în municipiul Bucureşti. 

Urmează cursurile Şcolii generale nr.122, iar după 
absolvire dă examen de admitere şi, fiind pe lista celor 
admişi, devine elev la liceul "Aurel Vlaicu" din 
Bucureşti. 

în anul 1972, după ce a trecut prin procesul 
complex de selecţie caracteristic domeniului aeronautic, a 
început pregătirea ca elev-pilot în cadrul "Şcolii 
Superioare de Aeronautică Civilă" de la Boboc-Buzău, 
care în anul doi de studii s-a "contopit" cu Şcoala de 
ofiţeri de aviaţie "Aurel Vlaicu", şi pe care a absolvit-o cu 
grad de ofiţer în anul 1975. în cadrul Şcolii de piloţi a 
zburat pe avionul sportiv ZLIN-526F Trener (în primii doi ani de instruire practică pe aerodromurile 
Boboc şi Focşani) şi, respectiv, avionul utilitar AN-2, în anul trei şi ultim al şcolii de aviaţie, pe 
aerodromul Focşani. Cânţa Alexandru (anul 1973) i-a fost primul instructor de zbor pe aerodromul 
Boboc; grupa de instruire din anul întâi al şcolii de aviaţie (poreclită "grupa fantomă") era formată 
din următorii: Cornel Dumitru, Cornel Negreanu, Florin Stăncescu, Adrian Vasile, Petre Petre, Ioan 
Berenghi, Nicolae Olteanu, Ioan Popa). Răduţă Dumitru (anul 1974) a fost al doilea său instructor pe 
aerodromul Focşani; grupa de zbor din anul doi al şcolii de aviaţie era formată din elevii-piloţi 
Florin Stăncescu, Ioan Berenghi, Cornel Negreanu, Ioan Popa, Cornel Dumitru, Nicolae Olteanu). 

"Păstrez minunate aminitiri despre colegii şi instructorii mei, cu entuziasmul nostru tineresc, 
revăd poezia dimineţilor de zbor pline de zgomotul motoarelor şi mirosul de bezină, dar şi oboseala 
până la leşin a orelor de instrucţie pe câmp cu masca de gaze pe figură, făcând salturi şi culcări 
pentru a.... "scăpa de aviaţia inamica".... Căpitanul Cânţa, comandantul nostru de escadrilă, alerga în 

faţa noastră ca o gazelă urmărită de leoparzi. Da ! a fost greu, dar, cum spuneam de multe ori pentru 
a ne consola, a fost ca un rău necesar! se pare că nu se putea altfel, atunci când asta era singura 
şcoală de piloţi! Iar când eram acolo noi am inventat un termen A.M.R., adică Au-Mai- 
Rămas....numărul de zile până când terminăm, acest amestec de chin şi plăcere care trebuia înghiţit 
pentru a fi pilot. Veţi mai "gusta" istorioare din şcoala militară de aviaţie, din povestirile colegilor 
mei, şi sper că veţi zâmbi, la stoicismul cu care noi ne-am continuat drumul pentru ca visul de a 
deveni pilot să se realizeze." 

După absolvire, între 1975-1978, a zburat la i.Av.U. din Bucureşti-Băneasa ca pilot secund 
şi pilot comandant pe avionul AN-2."Din acea perioadă îmi aduc aminte cu multă plăcere de colegii 
mei şi, respectiv, de instructori precum Dorel Băjenaru ori de Dorel Ţonea (mecanic de bord), care 
mi-au supervizat pregătirea de comandant pe avionul AN-2. La fel de mult îmi amintesc cu mare 
plăcere de domnul Niţulescu, un om de o extraordinară cultură şi dragoste imensă pentru aviatori." 
în anul 1979 a fost promovat la compania TAROM (după ce a făcut pregătirea ca pilot de linie pe 
avionul BN-2 avându-1 instructor pe domnul Dan Sonia), pe avionul AN-24 ca copilot şi ulterior, în 
1982, a devenit pilot comandant. în anul 1984 a fost promovat ca pilot la avionul TU-154, iar în 
anul 1987 a fost promovat ca pilot comandant unde a activat până în anul 1991, când şi-a încetat 
activitatea la TAROM. 

Din anul 1991 până în anul 2004 a trăit în S.U.A. unde a zburat la TRANSCONTINENTAL 
AILINE - Detroit, IL, avionul DC-8 , iar în 1996 şi-am pierdut job-ul de pilot şi... a luat viaţa de la 
capăt într-un nou domeniu de transport - trucking, având compania sa. "A fost un "real adventure" 
să trec de la avioane cu reacţie la TIR-uri şi să văd din scaunul de şofer aproape toate statele 
americane, a fost... challenging and rewarding". 

în anul 2004, după revenirea în România, a zburat ca pilot comandant şi ca pilot instructor pe 
avionul MD-82 la compania româno-americană Jetran. "Regret că JETRAN AIR, compania la care 
cu atâta dăruire am activat timp de patru ani, şi-a schimbat proprietarul şi încet-încet şi-a pierdut din 
activitatea sa excelentă şi din piloţii şi leader-ii de excepţie pe care i-a avut". 

A totalizat, de-a lungul carierei sale, circa 8 900 ore de zbor, dintre care 5.000 de ore de 
zbor ca pilot comandant, şi a avut trei incidente aviatice ("that's an other story" - Cornel Negreanu). 

NICOLAE G. SAVA ,XX 
"Şiva" 

Nicolae Sava, fiul mijlociu al familiei Gavrilă şi Elena, s-a născut la 12 
septembrie 1953, în comuna Bozioru (satul Scăeni), judeţul Buzău. înaintea sa 
acestei familii i se născuse fiica Coca, iar ulterior, ca al doilea băiat, Ioan 
(Nică). 

A urmat cursurile Şcolii Generale (clasele I - IV) în localitatea Scăeni, 
iar clasele V-VIII în satul vecin Văvălugi. A urmat Liceul în localitatea (azi 
oraşul) Pătârlagele, judeţul Buzău. După absolvirea liceului a dat examen la 
Facultatea de piscicultură de la Galaţi, dar nu a fost admis. întors acasă în satul 
natal, printr-o întâmplare fericită, într-o zi, mama sa a intrat, prin mijlocirea 
unui vecin, în posesia unui exemplar al ziarului local "Viaţa Buzăului"; în acest 
ziar era publicat anunţul referitor la posibilitatea de a da examen la şcoala de 
aviaţie. Merge şi se înscrie pentru a da examen la aeroclubul teritorial Strejnic, 
judeţul Prahova, iar prima vizită medicală o face la spitalul alocat din 
municipiul Ploieşti; neştiind că la analize şi investigaţii nu trebuie să se 
prezinte dacă a mâncat, neavând unde se caza în acest oraş, petrece o noapte pe 
băncile din gara Ploieşti Sud. 

Trece prin procesul complex de selecţie specific celor ce doreau să 
activeze în domeniul aeronautic, dar, în final trece toate obstacolele şi este 
admis la S.S.A.C., la poziţia 63 de pe listă, cu media 5,16. în anul întâi (1973) 
de instruire practică a zburat avionul ZLIN - 526F, pe aerodromul Boboc, instructor de zbor i-a fost 

domnul Rohatin Sorin. în anul al doilea (1974) a zburat tot avionul ZLIN - 526F, dar pe aerodromul 
Focşani, iar instructor de zbor i-a fost domnul maior Ioniţă; din grupă făceau parte: Marin Ştefan, 
Udrescu Gheorghe, Nicolae Sava, Iacob Costel, Stioan Florian, Ungur Victor şi Szocska Ioan. Aici 
pe acest aerodrom a trăit teribila experienţă când sub ochii săi şi ai colegilor, în Zona de lucru situată 
la verticala Pădurii Căprioara, a avut loc primul şi singurul eveniment tragic de zbor, pe data de 25 
iunie 1974, ora 10:20... într-un exerciţiu de instruire, avionul 

ZLIN-526F intră în vrie; instructorul Pojoga şi elevul-pilot Ungur Victor îşi pierd viaţa în anul trei şi 
ultim de şcoală de aviaţie (1975) a zburat avionul AN-2, tot la Focşani, iar instructor de zbor i-a fost 
domnul maior Peneş D. 

După absolvirea şcolii de ofiţeri de aviaţie, în luna august 1975, a fost repartizat la I.Av.U. 
şi, ulterior, la Aerobaza Utilitară Iaşi - Sud. întrucât în şcoala de aviaţie nu a avut posibilitatea să 
acumuleze minimul de 150 de ore de zbor necesare susţinerii examenului de calificare şi brevetare 
ca pilot profesionist, într-o primă fază a zburat ca pilot în pregătire pe avionul AN-2, avându-1 ca 
instructor pe un pilot deosebit, domnul Galeş; şi-a completat orele menţionate zburând în producţie, 
pe terenurile de zbor de la Făcăeni şi Borduşani, cu aeronavele înmatriculate YR-ANA şi YR-ANN. 
Aici în cadrul aviaţiei utilitare, la aerobaza utilitară Iaşi, a zburat avionul AN-2 (a fost calificat şi 
încadrat, pe rând: copilot, pilot comandant de bord, pilot instructor, pilot de recepţie şi control); de- 
a lungul carierei sale a acumulat în total aproximativ 8 000 ore de zbor. în anul 1978 a fost selectat 
şi trimis pentru instruire în zbor IFR pe avionul bimotor BN-2 (pentru a fi încadrat la TAROM), dar, 
întrucât perspectiva profesională respectivă nu l-a încântat, după executarea a 25 ore de instruire a 
decis să revină definitiv la aerobaza Iaşi. 

în anul 1982 s-a căsătorit cu Viorica, iar împreună au două fete frumoase (Lavinia, 
născută în anul 1984, ulterior absolventă a facultăţii de drept şi care, actualmente, este însoţitoare de 
bord la compania aeriană CARPATAIR, şi Sabina - absolventă a facultăţii de stomatologie, care 
practică ca liber-profesionist în propriul cabinet). 

în luna septembrie 2003 s-a pensionat. Are domiciliul în municipiul Iaşi. 

Şi-a continuat activitatea de pilot prestând servicii aeriene prin propria firmă până în 27 
septembrie 2011, când firma şi-a suspendat activitatea. Aici a fost asociat la S.C. Est-Aeroserv 
S.R.L., societate înfiinţată în anul 2001, cu sediul social în Str. Clopotari Nr. 10 Bl. 922A Se. B Ap. 
3, împreună cu domnul Bungianu Ion (mecanic navigant) şi cu domnul Savin Ion (pilot). în cadrul 
acestei Companii s-au executat zboruri utilitare cu un avion AN-2 (înmatriculat YR-AER), 
proprietatea firmei. 


OLTEANUI. NICULAE 
"Ştevie" 


S-a născut la 2 ianuarie 1951 în localitatea Ciolpani, judeţul Ilfov. 

A urmat cursurile Şcolii generale din satul Ţigăneşti (Comuna Ciolpani) 

- clasele I - VIII, apoi Liceul „George Coşbuc" din Bucureşti. 

Până la admiterea în S.S.A.C. a fost militar în termen la o Unitate AA 
din Oradea. în şcoala de aviaţie a avut următorii instructori de zbor: 

► Cânţa Alexandru (anul 1973); grupa de zbor din anul întâi al şcolii de 
aviaţie (poreclită "grupa fantomă") era formată din Cornel Dumitru, Cornel 
Negreanu, Florin Stăncescu, Adrian Vasile, Petre Petre, Ioan Berenghi, Nicolae 
Olteanu, Ioan Popa). 

► Răduţă Dumitru (anul 1974); grupa de zbor din anul doi al şcolii de aviaţie era formată din 
elevii-piloţi Florin Stăncescu, Ioan Berenghi, Cornel Negreanu, Ioan Popa, Cornel Dumitru, Nicolae 
Olteanu. 

► Petre Emil (anul 1975); grupa de zbor din anul trei al şcolii de aviaţie era formată din elevii- 
piloţi Olteanu Nicolae, Petre Petre, Peţa Ştefan, Năstasie Florian, Vartolomei Mircea şi Vârlan Doru. 

După absolvirea şcolii de aviaţie în anul 1975 (21 august) a fost repartizat la I.Av.U. în 
Bucureşti/Băneasa, iar ulterior (tot în anul 1975) a fost detaşat la A.C.R., unde a zburat pe avionul 
IAR-818 pentru a-şi completa cele 150 de ore necesare obţinerii brevetului de pilot profesionist. 
Apoi, în anul 1976, a fost mutat la aerobaza utilitară Braşov, unde a zburat până în luna septembrie 
1979 când a venit la aerobaza Bucureşti/Clinceni. în anul 1982 a urmat cursul de zbor IFR pe 
avionul BN-2. După acest curs a refuzat să fie transferat la compania TAROM. A preferat să 
rămână la aviaţia utilitară. în anul 1986 (octombrie), după fuga pilotului Savu Marin cu un IAR-826 
în Grecia, a fost oprit de la zbor: era comandant de detaşament... şi-ar fi trebuit să prevadă viitorul 
eveniment de zbor. Revine la zbor în luna ianuarie 1990, după ce urmează un program de 
reantrenare, la I.Av.U. Bucureşti/Băneasa, unde a fost pilot inspector de zbor pe avionul AN-2, până 
în luna martie 1992, când este transferat din nou la aerobaza Clinceni (în funcţia de comandant de 
aerobaza). în anul 1996 această aerobază s-a desfiinţat, iar el revin la I.Av.U. Bucureşti/Băneasa, 
fiind comandant de detaşament AN-2, până în luna februarie 2001, când s-a pensionat... A zburat 
un total de aproximativ 7 600 de ore, cu licenţă pe avioanele: AN-2, IAR-826 şi IAR-827. 

A decedat, după o suferinţă îndelungată, în anul 2011. 


PANŢÂRU T. DAN ,xxi 
"Oacă" 


Dan, fiul familiei Teodor şi Elena Panţâru, s-a 
născut în ziua de luni 2 martie 1953 în comuna Dolheştii 
Mari, judeţul Suceava. Dan mai are două surori, Olga, 
născută în anul 1951, şi Vera, născută în anul 1956. 

Dan Panţâru a urmat grădiniţa şi şcoala generală 
în comuna natală. După absolvirea şcolii generale, dă 
examen de admitere, reuşeşte şi apoi devine elev la Liceul 
numărul 2 din Fălticeni. După finalizarea cursurilor 
liceale şi trecerea prin examenul de bacalaureat, în anul 
1972, în urma unui anunţ observat într-un ziar local, se 
decide să se înscrie pentru a urma o şcoală de aviaţie. 
Trece prin procesul complex de selecţie specific celor ce 
doreau să activeze în domeniul aeronautic, dar, în final 
trece de toate obstacolele şi este admis la S.S.A.C., la 
poziţia 51 de pe listă, cu media 5,62. Ulterior S.S.A.C. a fost absorbită în Şcoala de Ofiţeri de 
Aviaţie "Aurel Vlaicu" de la Boboc, judeţul Buzău pe care, în anul 1975, Dan Panţâru a absolvit-o 
cu gradul de sublocotenent în rezervă. în această perioadă de instruire a zburat, în anul întâi (1973) 
şi, respectiv, în anul al doilea (1974) pe avionul ZLIN 526F, având ca pilot instructor de zbor pe 
domnul căpitan Ionescu Gheorghe, iar în anul trei (1975) a zburat avionul utilitar AN-2 având ca 
instructor de zbor pe Preda Gheorghe. între anii 1975-1980 a zburat la aerobaza Utilitară Iaşi pe 
avionul AN 2; între timp, fiind încă încadrat aici, a făcut trecerea, la C.I.P.A. Băneasa, pe avionul 
BN-2 şi, respectiv, avionul AN-24. 

în anul 1977 Dan Panţâru s-a căsătorii cu Olga şi împreună au doi băieţi: Ionuţ-Andrei 
(născut în anul 1978) şi Bogdan (născut în anul 1980). După cum autoironie singur declara (în anul 
2010): "Sunt tatăl prezumtiv a doi băieţi, ambii medici stomatologi, am trei nepoţi frumoşi şi încă 
unul ce trebuie să sosească curând." 

începând din anul 1980 a fost trasferat la compania TAROM, unde a zburat relativ puţin pe 
avionul AN-24, dar începând instruirea în vederea trecerii pe BAC 1-11, avion pe care a zburat pană 
în anul 1994, în funcţia de copilot şi apoi de pilot comandant. în anul 1993 a făcut trecerea pe 
avionul Boeing 737, avion pe care a zburat până în iulie 2004, când a ieşit la pensie şi a renunţat 
definitiv la activitatea de zbor. A zburat pentru mai multe companii aeriene, în urma unor contracte 

încheiate de către compania TAROM, ca pilot pe avionul BAC 1-11, începând cu companiile GAS 
Air din Nigeria, Anglo Cargo din Anglia, Adria Airways şi JAT-fosta din fosta Iugoslavie, Rayanair 
din Republica Irlanda, apoi ca pilot pe Boeing-737 în cadrul companiilor Pegasus Airlanes din 
Turcia şi Asiana Airlines din Corea de Sud. 

De-a lungul bogatei sale cariere de pilot a acumulat un total de aproximativ 18 000 ore de 
zbor (dintre care 2 000 ore pe avioanele AN-2, BN-2 şi AN-24, 8 000 ore pe avionul BAC 1-11 şi 8 
000 de ore pe avionul Boeing 737. 

După pensionare locuieşte în Jimbolia, strada Ion Slavici nr.33, judeţul Timiş. 


PEŢA I. ŞTEFAN IOAN lxxii 
"Cabacioc" 


"M-am născut în ziua de 5 august 1953 în localitatea 
Filipeştii de Pădure, judeţul Prahova, într-o familie de oameni 
de la ţară cu posibilităţi materiale medii. Tatal meu Peţa Ion 
venise în Filipeşti din Oltenia din satul Preajba, comuna Malu 
Mare, iar mama provenea din familia Şandru din Filipeştii de 
Pădure. Despre bunicii mei am să povestesc mai târziu, 
deoarece de aceştia mă leagă amintiri frumoase, dar şi cu 
întâmplări mai triste. 

Şcoala am început-o în Filipeşti unde am urmat clasele I 
- IV, iar apoi clasele V - VIII le-am urmat la liceul teoretic 
tot din Filipeşti. Doresc să menţionez că localitatea Filipeştii de 
Pădure este atestată documentar de 700 de ani. Numele a fost 
dat comunei de familia de boieri cu numele de Filipeni care se 
trăgeau din Brâncoveni. După primul război mondial în zonă 
au apărut o mulţime de exploatări petroliere, dar şi miniere, 
aici găsindu-se un mare zăcământ de cărbune de calitate. După 
cel de al doilea război mondial localitatea a devenit un centru minier recunoscut în zonă. Aici 
funcţiona o mină şi o uzină de utilaj minier la care lucrau câteva mii de salariaţi. Despre liceu pot 
spune că acesta a fost şi încă este unul de bună calitate, iar când eu, am urmat cursurile, am avut 
parte de un corp didactic de excepţie, dovadă fiind faptul că între anii 1970 - 1975 mulţi dintre 
absolvenţi au urmat cursuri universitare, şcoli militare sau au devenit muncitori care au fost şi sunt 
respectaţi şi în ziua de astăzi. în anul 1967, după 14 ani de speranţe, s-a născut fratele meu mai mic 
Peţa Cezar. El a reprezentat pentru mine cel mai frumos cadou pe care puteam să-l primesc din 
partea părinţilor. Nu cred că a fi singur pe lume este o fericire. Până când s-a ridicat copăcel am 
avut prilejul să-l legăn, să-i dau să mănânce şi de multe ori învăţam în timp ce îl legănam pentru a 
adormi. Părinţii mei lucrau în comerţul cooperatist şi au fost tot timpul foarte ocupaţi, de aceea 
apelau la o bonă până a început să meargă la grădiniţă. De atunci eu şi bunicul care se pensionase 
aveam grijă de el. îmi aduc aminte că el era foarte frumuşel şi îl purtam cu plete, iar când ieşeam cu 
el pe stradă aveam un succes nebun la fetele de vârsta mea care aveau un motiv să intre în vorbă cu 
mine... 

După absolvirea liceului am dorit să merg la Şcoala de ofiţeri de aviaţie, dar pentru acest 
lucru aveam nevoie de consimţământul părinţilor care nici nu voiau să audă de aşa ceva. Reţinerea 
lor venea din faptul că o rudă, elevul-pilot Ivan Lucian, Şoti cum îl porecliseră colegii pentru 
faptul că se ţinea de tot felul de glume, murise într-o catastrofa de avion cu L-29 la Crucea 
Comisoaiei cu puţin timp înainte de a termina şcoala. Dumnezeu să-l ierte, dar din acest motiv 
părinţii mei au fost împotrivă. Neavând altă soluţie am dat examen la facultate la Braşov, la 
automobile şi tractoare, să devin inginer mecanic. După exemen, deoarece intrasem la facultate, am 
plecat în vacanţă la Bucureşti, la un frate de-al mamei, care a fost ofiţer de geniu. Aici am aflat 
despre Şcoala Superioara de Aviaţie Civilă care se înfiinţase cu un an înainte, în 1971. Am aflat 

cum se fac înscrierile şi deoarece aveam domiciliul în judeţul Prahova, a trebuit să merg la 
aeroclubul "Gheorghe Bănciulescu" din Strejnic pentru a mă înscrie. Mă temeam că vor dori şi 
acolo consimţământul părinţilor, dar din fericire nu a fost aşa. După înscriere am fost informat că 
am să primesc acasă scrisoare să mă prezint la vizita medicală. 

Acum am să revin cu câteva informaţii despre bunicii mei din Filipeşti. Când eu aveam 10 
ani bunica mea, a trecut în lumea celor drepţi şi buni, iar eu am rămas cu bunicul meu alături de 
care am crescut până când am plecat la şcoala de aviaţie. Nicolae Şandru, aşa îl chema, a fost un 
om cu un caracter puternic, respectat în localitate de către toată lumea. De la el am învăţat cam tot 
ce a trebuit pentru a deveni un om cinstit şi corect în viaţă. El a ştiut toate dorinţele mele şi m-a 
susţinut să devin pilot. Trebue să menţionez că aveam un unchi care a fost pilot militar la Timişoara 
şi la care bunicul ţinea foarte mult, iar în vacanţe mă trimitea la el. Aşa l-am cunoscut pe colonelul 
Puiu, devenit mai apoi generalul Puiu, nume de rezonanţă în aviaţia militară Română. El, pe 
propria răspundere m-a luat cu el intr-un zbor pe un Mig şi din acel moment nu am mai vrut altceva 
decât aviaţie. Bunicul meu m-a ajutat să păstrez secretul cu mersul la şcoala de aviaţie. Părinţii mei 
au aflat abia la o lună după ce am ajuns la Boboc, despre plecarea mea de la facultatea din Braşov 
etc. Bunicul meu le-a spus unde sunt pentru că nimeni în afară de el nu ştia unde sunt... Din 
nefericire în noiembrie 1972 el s-a urcat la ceruri şi de acolo veghează asupra celor ce i-au fost dragi. 
Un singur lucru mă îngrijora, cum se vor descurca cu fratele meu mai mic care nu înţelegea de ce eu 
plecasem de acasă. Mama mi-a povestit că o săptămână a tot plâns şi a întrebat unde sunt şi nu voia 
să stea cu nimeni în afară de bunicul nostru. La înmormintarea bunicului am vorbit cu el, dar avea 
doar cinci anişori şi am sperat că am să-l fac să înţeleagă, dar nu a fost chip. Când am plecat înapoi 
la Boboc i-am promis că am să vin cu avionul să-l salut... întâmplarea a făcut că în acea perioadă 
Pop Mihai, un pilot sportiv, a cărui prietenă şi viitoare soţie locuia în Filipeşti venea din când în 
când cu avionul şi dădea, împreună cu instructorul lui Mihai Albu, câte un mic spectacol aerian. 
Am aflat asta mai târziu când eu însumi am ajuns instructor la aeroclubul "Gheorghe Bănciulescu" 
din Strejnic, dar fratele meu a fost foarte fericit că eu m-am ţinut de cuvânt! Pentru mine, la 
început, când el îmi povestea cu sufletul la gură că m-a văzut, a fost un mister, dar nu am vrut să-l 
dezamăgesc. Mai târziu când a fost elev la liceul industrial al fabricii de avioane din Braşov, el a 
avut ocazia să participe la zbor în cadrul taberei de pregătire premilitară organizată în acele timpuri 
cu tinerii elevi de liceu. 

S.S.A.C. a fos o frumoasă experienţă de viaţă, dar, din păcate, prea scurtă; la un an de la 
admiterea în această şcoală de aviaţie, mai precis la revenirea din vacanţa de toamnă, am avut 
marea surpriză să constatăm că nu mai suntem elevi-piloţi civili, ci militari. Uniformele au fost 
schimbate din bleumarin în kaki, regulamentele aplicabile au devenit cele din Şcoala de Ofiţeri de 
Aviaţie "Aurel Vlaicu". Noroc că am fost anunţaţi că, după absolvire, vom merge pentru a 
profesa în aviaţia civilă. Am citit pe feţele multor colegi dezamăgire, dar cum eram tineri şi dornici 
să devenim piloţi ne-am acomodat foarte repede noii situaţii. în primul an, când eram la S.S.A.C. 
am avut parte de un tratament deloc generos. Sălile de clasă le aveam la subsolul clădirii principale 
a Comandamentului şcolii de ofiţeri de aviaţie. Profesorii au fost, în marea lor majoritate, din rândul 
ofiţerilor superiori care predau şi la militari. Aveam doar câţiva profesori care veneau pentru o 
scurtă perioadă de la facultatea de aeronave din Bucureşti. Cazarea a fost într-un dormitor unde 
stăteam toţi 65 în paturi supraetajate. Toaletele trebuiau să fie curăţate de către noi. Apa pentru 
spălat o aveam în două butoaie, iar spălătorul era comun, unde ne spălam pe ochi şi dinţi dimineaţa 
şi seara. Baie făceam o dată pe săptămână la o baie orăşenească, în Buzău, unde ne deplasam cu 
autobuzul. Cum aviatorul este inventiv, am făcut un sistem prin care scoteam pentru baie apa caldă 
din caloriferele ce se găseau în spălător, dar asta numai când s-a dat drumul la căldură. Deoarece 
sub dormitorul nostru se afla un dormitor al militarilor în termen trebuia pe timp de noapte să facem 
de planton pentru a nu rămâne fără încălţăminte şi alte obiecte personale... Se spunea că nu se fură, 
ci doar se "completează" de la cei neatenţi la băieţii deştepţi. Norocul nostru că situaţia de mai sus 
nu a ţinut decât în primul an. Zborul l-am început foarte târziu deoarece a trebuit să aşteptăm să 
sosească avioanele Zlin - 526F din Cehoslovacia. Când au venit primele aeronave, acestea au fost 
date celor din anul doi care zburaseră până atunci cu "calu' popii", adică făcuseră instruire pe 

avionul de producţie românească IAR-818. Apoi am început noi, dar nu am apucat să zburăm 
mare lucru. Instructorii provenea din aviaţia civilă, de la Aeroclubul României sau de la aviasan. 
Deasemenea, toată vara anului 1973 ne-am petrecut-o la Boboc. Anul următor, după întoacerea 
din vacanţă am avut parte de surpriza de a fi integraţi în Şcoala de ofiţeri de aviaţie "Aurel Vlaicu". 
O mulţime de schimbări au intervenit în activitatea noastră, am primit uniforme militare, sălile de 
clasă au fost schimbate în clădirea principală, am fost împărţiţi în două patrule şi am luat cunoştinţă 
cu ofiţerii care au fost nominalizaţi pentru noi. în primul rând am avut instructori precum 
Nicolescu, Ciuca, apoi comandanţi de patrulă precum maiorul Cânţa sau Smilschi, sau ofiţeri 
superiori precum Teodorescu Gheorghe (Mangafaua), Toth Atilla sau colonelul Pruia, toţi fiind 
nişte oameni deosebiţi. Trecerea din civilie în armată, pentru marea majoritate dintre noi, nu a 
fost deloc uşoară, dar ne-am adaptat. 

în primavara anului 1974 am plecat la Focşani. Aici am fost cantonaţi pe aerodromul unde a 
funcţionat un regiment de aviaţie în timpul celui de al doilea război mondial, iar apoi a devenit 
aerodromul unde a funcţionat şi ca şcoală de ofiţeri de aviaţie până când a fost mutată la Boboc, 
lângă Buzău. Când am ajuns acolo pe aerodrom am fost complet dezamăgiţi de ce am găsit, dar, din 
nou, entuziasmul şi dorinţa de a deveni piloţi, care ne caracteriza, ne-a dat forţa necesară să realizăm 
lucruri cu adevărat deosebite. Am transformat nişte barăci din timpuri străvechi în dormitoare cât de 
cât confortabile şi curate, am amenajat locul unde ne întâlneam pentru pregătirea zborului, terenul de 
sport şi multe altele. Noii noştrii instructori de zbor, pe care i-am avut şi în timpul cursurilor 
teoretice, proveneau din rândul tinerilor ofiţeri absolvenţi ai şcolii de ofiţeri de aviaţie. Am 
petrecut pe aerodromul Focşani două veri de zbor, una mai frumoasă decât cealaltă. Din nefericire 
ân prima vară petrecută acolo un eveniment nefericit ne-a bulversat. Colegul nostru Ungur Victor 
împreună cu instructorul lui Pojoga s-au prăbuşit cu avionul din vrie necontrolată. După accident, la 
aerodrom a venit un vestit instructor de la aviaţia sportivă, şi mare acrobat, Ştefan Calotă care ne-a 
demonstrat ce înseamnă să fii un mare pilot şi că nu avem de ce a ne teme... Cei doi, instructor şi 
elev-pilot, au făcut, se pare, o greşeală de tehnică de pilotaj şi au intrat în vrie plată, de care probabil 
nu şi-au dat seama, şi nu au sărit cu paraşuta. După acest nefericit accident s-au introdus salturile 
obligatorii cu paraşuta, o altă experienţă plăcută şi utilă, deoarece ne-a creat acea senzaţie de 
siguranţă că, în caz de necaz, mai avem încă o şansă. Timpul a trecut, noi ne-am continuat activitatea 
de zbor, am început să ieşim rând pe rând la simplă comandă şi să ne bucurăm că suntem capabili să 
brăzdăm cerul de unii singuri. îmi aduc aminte că, atunci când am decolat prima dată singur, în 
gând, spuneam o rugăciune pentru sufletul bunicului care m-a susţinut să-mi pot vedea visul cu 
ochii, iar apoi am început să cânt „M-a făcut mama Oltean", cântec cântat de Maria Lătăreţu. Atunci 
în acele clipe mi-am adus aminte de zborul cu Migul de la Timişoara şi mă bătea gândul să cer să mă 
transfer la aviaţia militară... Astăzi mulţumesc lui Dumnezeu că nu am facut-o. Apoi, botezul 
aerului după ieşirea la simplă comandă, cu mormanul de mărăcini şi momentele deloc plăcute când 
trebuia să-ţi scoţi ţepii de pe întreg corpul, rămân amintiri de neuitat. 

A venit şi ultimul an de şcoala, 1975, dar cu schimbări majore. Când ne-am întors de la 
Focşani am avut plăcuta surpriză să fim cazaţi în noile clădiri care au fost construite special pentru 
noi cu dormitoare elegante de opt paturi, dar tot supraetajate, cu spălător decent, cu duşuri şi toalete 
mult mai frumoase. După întoarcerea din vacanţă am avut parte de alte surprize. Am început să fim 
trataţi de la egal la egal cu piloţii-elevi de la activi. Iama a fost însă una foarte grea, zapadă şi viscol, 
care a făcut ca zăpada să ajungă peste nivelul geamurilor de la parter. Dar peste toate acestea noi 
aveam un singur gând, că trebuie să învăţăm deoarece în primăvară, după terminarea instruirii 
teoretice, va trebui să susţinem examenul de absolvire al şcolii cu materii din toţi cei trei ani. A fost 
mult de studiat, dar ca de obicei dorinţa de a-mi îndeplini visul a fost mai tare ca oricând şi nimic nu 
mă mai putea opri. în primavara anului 1975 am plecat din nou la Focşani, dar acum parcă nu a fost 
atât de deprimant, mai ales că urma să zburăm pe un avion mai mare şi anume AN-2. Domnul 
comandor Petre Emil (anul 1975) mi-a fost instructor de zbor, iar grupa de instruire din anul trei al 
şcolii de aviaţie era formată din elevii-piloţi Olteanu Nicolae, Petre Petre, Peţa Ştefan, Năstasie 
Florian, Vartolomei Mircea şi Vârlan Dorn. în timpul zborului cu acest avion am avut plăcerea să 
facem zboruri în care am început să punem în aplicare ce învăţasem despre navigaţia la vedere, dar şi 

ceva radionavigaţie. Raidurile aeriene cu harta pe genunchi au fost o desfătare. Apoi a venit şi 
momentul final al activităţii de zbor: brevetarea! A fost un moment plin de emoţie. Acest moment 
reprezentă încununarea a trei ani de studiu, de muncă şi de zbor. Totul s-a petrecut fără evenimente 
şi toţi am fost brevetaţi cu calificative de la bine în sus. încet şi pe nesimţite a sosit şi luna august 
când a trebuit să ne întoarcem la Boboc pentru festivitatea de înaintare în grad, deoarece deveneam 
sublocotenenţi de aviaţie în rezervă şi piloţi pentru aviaţia civilă. Aşa se încheia prima etapă a 
devenirii mele ca pilot. Frumos şi cu amintiri numai bune de pus pe hârtie sau de povestit nepoţilor. 
Habar nu aveam ce va urma. Dar surprizele abia acum veneau cu adevărat. 

După terminarea şcolii de aviaţie am fost repartizat la Aeroclubul Central Român pentru a 
deveni instructor de zbor pe avionul ZLIN-526F. La prezentarea mea la Aeroclub împreună cu alţi 
colegi am avut surpriza să aflăm că deoarece în şcoala de aviaţie nu acumulasem numărul de ore 
necesar pentru a primi brevetul de pilot civil profesionist, adică minim 150 ore de zbor, va trebui 
să intrăm într-un program de completare a instruirii. Din acest motiv s-a hotărit să mergem la 
Aeroclubul teritorial Braşov unde existau condiţii de cazare şi unde urma să zburăm pentru a ne 
completa cele 150 ore pe... "calu popii", adică avionul IAR-818. Aşadar am început, în septembrie 
1975, cu instructori din aeroclubul central precum răposaţii Ulici Octavian, Ion Trucmel, Rusu 
Cezat, Ciotloş Teofil sau, încă în viaţă, Albu Mihai, Yasile Niculescu, Uţă Gheorghe sau Conţu 
Nicolae, care a fost şi comandantul Aeroclubului "Mircea Zorileanu" Braşov, să zburăm aici. O 
parte dintre cei menţionaţi mai sus au fost instructori şi în S.S.A.C. 

Tot în această toamnă a anului 1975 am cunoscut-o pe viitoarea mea soţie Soica Ana, una 
dintre paraşutistele lotului naţional de paraşutism... O amintire plăcută prin ineditul întâmplării! 
Eram la Braşov din septembrie, iar în octombrie a avut loc Campionatul Naţional de Paraşutism. Eu 
şi cu colegul meu Gică Popa adunasem de pe un teren învecinat aerodromului, care fusese cultivat cu 
catofi, câţiva saci de paraşută plini cu cartofi... care rămăseseră pe câmp după recoltare. Erau micuţi, 
dar numai buni de băgat la cuptor pentru copt şi mâncat cu unt! în ziua când am cunoscut-o pe Ana 
umplusem cuptorul aragazului cu cartofi şi i-am pus la copt, apoi am plecat să asistăm la concursul 
de paraşutism. Prin jurul prânzului am plecat cu Gică să mâncăm cartofi copţi, dar când am ajuns în 
bucătărie ...surpriză mare! Fetele din lotul de paraşutism mâncau cu mare plăcere cartofii noştrii 
crezând că au fost puşi la copt de doamna care făcea curăţenie în aeroclub. Aşa am intrat în vorbă cu 
ele, unele au fost mai vorbăreţe, dar nici una nu şi-a cerut scuze că ne-a mâncat cartofii... cu o 
singură excepţie. Singura care a făcut acest lucru a fost viitoarea mea soţie Ana. Aşa ne-am 
împrietenit, am petrecut o iarnă frumoasă la Braşov cu zboruri pe zăpadă în avioane neîncălzite, dar 
fericiţi că ne îndreptăm către visul de a deveni piloţi civili cu brevet şi mai apoi instructori de zbor. 
în primavara anului 1976, de întâi martie, m-am hotărât să o cer de soţie, iar pe data de 6 martie a 
avut loc cununia civilă la oficiul de stare civilă al oraşului Braşov. La rugămintea mea toţi colegii 
care au fost atunci la Braşov au venit îmbrăcaţi în uniformele de piloţi civili, iar prin acest gest ne¬ 
am făcut cunoscuţi pentru prima dată autorităţilor şi apoi, la petrecerea care a avut loc la restaurantul 
hotelului Capitol, şi celor ce au avut drum prin zonă. Ce m-a impresionat pe mine atunci a fost 
spiritul de solidaritate al colegilor şi faptul că din partea Aeroclubului Central au participat la 
eveniment oameni de suflet pentru sportivii paraşutisti precum domnul Roşu, antrenorul lotului, 
colegi de lot cu Ana, precum şi naşu Pantelică, şeful contabil de la aeroclub. A fost prima căsătorie 
între un pilot venit din şcoala militară de aviaţie şi o sportivă din lotul de paraşutism. Apoi au mai 
urmat şi altele... 

La sfârşitul lunii aprilie 1976 ne-am prezentat la A.C.R. unde am susţinut examenul de 
obţinere a brevetului de pilot profesionist. După terminarea examenelor ne-am despărţit, fiecare 
mergând la aeroclubul teritorial unde a fost repartizat. Eu am fost repartizat la aeroclubul "Gheorghe 
Bănciulescu" din localitatea Strejnic. Cu mine au mai fost reparizaţi aici Mitu Marcel, Popa Ioan, 
Popa Gheorghe, Fodor Martin. Fiecare dintre noi am primit câte un instructor titular care trebuia să 
ne pregătească să devenim instructori la rândul nostru. Eu am fost repartizat la răposatul Ulici 
Octavian. în acea perioada, la acest aeroclub activau ca instructori Albu Mihai, Niculescu Vasile, 
Petre Gheorghe şi nea Nae Figură... Sub instruirea acestori valoroşi piloţi am devenit şi noi 
instructori, iar în toamnă am fost certificaţi ca instructori de zbor. Tot în acea vară, în luna august pe 

22, am avut şi cununia religiosă şi nunta pe care le-am făcut la Filipeştii de Pădure. A fost o nuntă 
frumoasă, cu mulţi invitaţi, printre care şi o parte dintre colegii de promoţie şi colegi de paraşutism 
de-ai soţiei mele Ana. 

în toamna anului 1976 a avut loc la aeroclubul Stejnic campionatul naţional de zbor cu 
motor, acrobaţie aeriană, aterizare la punct fix şi raiduri aeriene. A fost un concurs de înaltă factură 
tehnică la care piloţi tineri ca noi au demonstrat calităţi deosebie. Mitu Marcel, ocupând locul patru, 
după mult mai experimentaţii Albu Mihai, Trucmel Ion şi Rusu Cezar, a demonstrat mari calităţi 
personale. încă de atunci ei au recunoscut că nu este departe ziua când vor pierde supremaţia în 
favoarea celor tineri veniţi. Cu ocazia acelui concurs eu am reuşit frumoasa performanţă de a deveni 
campion naţional la aterizare la punct fix după ce în baraj cu Albu Mihai am reuşit să aterizez de trei 
ori în careul de zero metri, Mişu ratând ultima aterizare. 

Mi-am continuat activitatea de instructor pe avionul ZLIN 526F şi apoi pe ZLIN 726, dar, în 
acelaşi timp, am făcut trecerea şi pe avionul AN-2 care mi-a plăcut atât de mult în şcoală. Cu acest 
avion am colindat prin ţară la diferite etape ale concursurilor de paraşutism, dar am zburat şi la 
Strejnic pentru sportivii din aeroclubul nostru. Cu acest avion am avut prima mea ieşire din ţară cu 
un zbor în Cehoslovachia, la Otrokovice, unde am fost să ducem motoare de avion Zlin la revizie şi 
să aducem altele în ţară. Am avut atunci copilot pe Maci zis Pitu, iar mecanic navigant pe Constantin 
Dumitru zis Bombălăul. O astfel de experienţă o ai o singură data în viaţă ca pilot. Calculul de 
navigaţie, ruta de zbor, precum şi aterizarea pe aeroportul din Bratislava pentru alimentare şi 
procedurile de vamă şi graniţă au fost pentru noi începutul unei cariere care se va orienta spre aviaţia 
de transport public. în perioada cât am fost instructor de zbor la Strejnic am zburat cu colegi care 
terminau şcoala militară la fel ca şi noi şi aveau nevoie de ore de zbor. Cu unul dintre ei, Iuliu Man, 
am avut şi o expeienţă neplăcută în vara anului 1977. în timp ce rulam la linia de avioane de la 
hangar nu am observat nici unul dintre noi teul mobil care se afla destul de aproape de linia de 
parcare a avioanelor şi am acrosat cu vârful planului stâlpul de fier pe care era fixat teul. Din fericire 
pentru noi avaria produsă a putut fi reparată la fabrica de avioane de la Braşov. Ironia soartei a făcut 
ca soţia mea Ana, să fie de faţă. Ea stătea de vorbă cu comandantul aeroclubului domnul Pătraşcu 
Nicolae poreclit Jaga. îngrijorarea mea a fost că soţia era însărcinată în luna a şaptea cu primul 
nostru copil şi mă temeam să nu aibă probleme cu sarcina din cauza emoţiilor, dar ea se distra copios 
afirmând, faţă de comandant, că e sigură că în acel avion sunt eu... Asta a rămas de pomină şi mult 
timp s-a distrat lumea la Stejnic pe seama afirmaţiei făcute de Ana. 

Pentru mine anul 1977 a fost un an în care Dumnezeu ne-a dăruit primul copil, un băiat 
sănătos şi frumos, pe care l-am botezat cu nume de aviator: Aurel de la Aurel Vlaicu. în activitatea 
mea de instructor am avut privilegiul de a participa la pregătirea ca piloţi a promoţiei de ingineri 
absolvenţi ai facultăţii de aeronave. Pregătirea lor făcea parte dintr-un program de pregătire a unor 
piloţi ingineri de recepţie şi control, care urmau să zboare pentru fabrica de avioane ROMBAC sau 
IRMA Braşov. Aşa se susţinea atunci, dar adevărul a fost cu totul altul, ei urmărind numai să devină 
piloţi cu brevet pentru ca apoi să meargă să zboare la TAROM, lucru care s-a şi petrecut mai apoi 
când au terminat stagiul de pregătire. Din nefericire şi dintre ei au fost câţiva care au plătit tributul 
suprem în catrastrofa de la Piteşti cu răposatul Pop Mircea, ca instructor, sau în catastrofa de la 
Clinceni cu răposatul coleg al nostru Dima Petică. Dar să trecem la lucruri mai puţin triste... 

La Strejnic am avut un comandant de aeroclub foarte controversat. Fost pilot, dintr-o prostie 
se îmbolnăveşte de pneumonie şi singura şansă de a supravieţui a fost să fie operat şi să-i scoată 
plămânul bolnav. Cum lucrase la aerobaza aviasan de la Strejnic, după ce se însănătoşeşte, revine la 
aerobază pe post de dispecer. Fiind un bun organizator ajunge comandant de aerobază, iar mai târziu, 
după desfiinţarea aviasanului, ajunge comandant de aeroclub. în această poziţie l-am găsit când am 
venit în aeroclub. După câteva luni de la sosirea mea este dat afară pentru că fata lui se măritase cu 
un american şi plecase în America. Cum a făcut, ce a făcut, nu ştiu, dar după trei luni este adus şi 
instalat din nou comandant întru disperarea celor care sau bucurat de plecarea lui. Fiind un bun 
organizator a reuşit să facă din aeroclubul "Gheorghe Bănciulescu" cel mai vestit aeroclub din ţară, 
iar când şi-a luat angajamentul faţă de generalul Aurel Răican, şeful Departamentului Aviaţiei 
Civile, că va pregăti la aeroclubul Strejnic promoţia de ingineri a devenit protejatul generalului. 

Trebuie să recunosc că de la el am învăţat multe lucruri bune şi de multe ori, când pleca în America 
la fata lui, mă lăsa la comanda aeroclubului. în acea perioadă au fost organizate câteva competiţii 
importante de zbor cu motor, precum campionatul ţărilor socialiste sau campionatul balcanic. Toate 
aceste evenimente, precum şi mitingurile aviatice, au fost organizate fără reproş, dar cei care 
munceam cel mai mult eram noi personalul care deja, prin venirea de noi generaţii de piloţi şi 
mecanici de aviaţie, devenisem destul de numeroşi. 

în anul 1979, în urma unui examen susţinut la C.I.P.A., am fost admis să încep cursurile de 
transport public de pasageri. Din acest moment aspiraţiile mele de a ajunge pilot de transport public 
au început să prindă contur. Pentru început cursurile teoretice au ţinut trei luni, din decembrie 1979 
până în martie 1980. Cunoştinţele acumulate în timpul şcolii de aviaţie despre navigaţia aeriană, 
despre globul terestru, despre coordonate geografice şi multe altele au început să se clarifice în 
mintea mea odată cu parcurgerea cursului de radionavigaţie şi zbor instrumental. Am început să 
înţeleg că acum s-a cam terminat cu calităţile zburătorului din mine care avea orizontul la vedere şi 
simţea avionul cu corpul său, acum alte calităţi trebuiau scoase de la odihnă. Cel mai important 
lucru îl constituia gândirea rapidă în spaţiul tridimensional în care evoluai şi unde nu beneficiai decât 
de informaţiile pe care le primeai de la aparatura de zbor şi navigaţie, pe care trebuia să le 
interpretezi exact şi să-ţi determini în minte de unde vii, unde te afli şi unde te duci. Dar iarăşi 
dorinţa de a-mi atinge ţelul îmi dădeau forţa necesară să acumulez cunoştinţele şi să fiu pregătit 
teoretic pentru examenele ce urmau după curs. în acelaşi timp trebuia să învăţ şi avionul pe care 
urma să continui pregătirea. Acesta a fost un BN-2 Islander bimotor care avea o dotare foarte bună 
pentru acele vremuri din punct de vedere radionavigaţie şi zbor instrumental. Zborul l-am început în 
aprilie 1980 şi a durat destul de mult, iar prima fază, cea de zbor la vedere (VFR) am parcurs-o 
alături de instructorul Băjenaru Dorel, un profesionist adevărat. După ce am terminat partea aceasta 
de curs şi am trecut la zborul instrumental, am schimbat instructorul cu domnul Iuga, ploieştean ca şi 
mine. Trebuie să menţionez că, până în anul 1990 am locuit cu familia în Ploieşti. Prima locuinţă a 
fost în tumul de paraşutism... în ziua de 28 noiembrie 1980 a venit pe lume şi cel de al doilea băiat, 
Daniel Andrei, şi acesta a primit numele după Sfântul Andrei care se sărbătoreşte în ziua de 28 
noiembrie. înainte de a se naşte, am primit locuinţă într-un bloc în cartierul Malu Roşu unde am 
devenit vecin cu Mihai Albu, apoi, mai târziu, m-am mutat lângă gara de vest. De la balconul 
locuinţei vedeam aeroclubul de la Strejnic şi de multe ori mergeam pe jos deoarece distanţa este de 
aproximativ doi kilometri. Locaţia locuinţei mi-a oferit posibilitatea să fac naveta cu trenul la 
Bucureşti unde urmam cursurile şi de unde plecam la zbor cu avionul BN-2. Pe zi ce trecea 
începeam să mă lămuresc cum este cu acest zbor instrumental, iar la terminarea cursului, când am 
susţinut exemenul de promovare şi brevetare, am fost convins că de acum înainte va trebui tot timpul 
să învăţ şi să studiez absolut tot ceea ce avea legătură cu zborul instrumental. Din nefericire, din 
motive obiective sau subiective, nu am aflat niciodată de ce nu am fost transferat la compania 
TAROM pentru continuarea pregătirii şi calificarea pe avionul AN-24, aşa cum s-a întâmplat cu alţi 
colegi, şi m-am reîntors la aeroclubul Strejnic. Dar în februarie 1981 s-a întâmplat şi acest lucru. Din 
nou, pentru calificarea pe avionul AN-24 am urmat cursurile teoretice până la începutul lunii mai, iar 
apoi, după susţinerea examenelor teoretice, am început zborul şcoală pe avionul AN-24. în serie cu 
mine a fost şi colegul meu de şcoala de aviaţie Teodorescu Mihai Dan care din nefericire a sfârşit 
tragic în catastrofa de la aeroportul Constanţa în timp ce participa la zborul şcoală. Pentru mine a 
fost o zi în care Dumnezeu mi-a oferit şansa să mai trăiesc. Făceam parte din aceiaşi grupă, dar în 
ziua aceia trenul care mă aducea la Bucureşti a avut o întârziere de o oră şi 45 de minute şi, astfel, nu 
am mai ajuns la timp la Băneasa pentru ca să plec în zborul acela şcoală... Aşteptam pe aeroport la 
Băneasa întoarcerea lor pentru a explica instructorului Matei de ce am întârziat şi pentru a vedea 
când voi fi programat din nou la zbor. Din păcate aşteptarea s-a sfârşit cum nu se putea mai rău. 
Acidentul a avut ca urmare întreruperea zborului pentru o perioadă destul de mare şi de aici a 
pregătirii mele şi a celorlalţi colegi din serie. Pe la începutul lunii septembrie au fost reluate 
zborurile şcoală, iar în luna decembrie am susţinut zborul de control pe rută pentru calificarea de 
pilot pe avionul AN-24. Dar programul de pregătire nu s-a încheiat aici deoarece conform 
metodologiei de pregătire trebuia să mai fac 200 de ore de zbor sub supraveghere, ore care se puteau 

executa numai cu instructor. Şi astfel, datorită faptului că numărul celor care instruiau nu a fost 
suficient de mare, iar numărul celor care zburau sub supraveghere destul de mare, abia către sfârşitul 
anului 1982 mi-am terminat programul şi am devenit copilot pe avionul AN-24. Totul începuse să fie 
frumos şi mă gândeam cam când am să fac dovada că pot intra în pregătire de comandant. în acea 
perioadă compania TAROM a fost în plină ascensiune. A crescut numărul de avioane atât la cursele 
interne prin achiziţionarea de noi aeronave AN-24, cât şi la curse externe prin achiziţionarea de 
avioane noi BAC 1-11 fabricate în România, iar cererea de poloţi a fost în continuă creştere. 
Deasemenea, atunci începuse nebunia de a înapoia în cel mai scurt timp datoria externă a României 
şi, de aici, a pornit valul de închirieri de avioane, în special BAC 1-11 şi Tupolev TU-154 către alţi 
operatori externi. Acest lucru a făcut ca cei din conducerea de zbor a companiei să promoveze intens 
piloţi de la detaşamentul AN-24 la aceste tipuri de avioane. Astfel în anul 1984, pe la începutul lunii 
februarie, conducerea companiei a organizat concurs de promovare la avionul BAC 1-11 pentru 
poziţia de copilot. Au participat doar copiloţii care nu au fost în pregătire de comandant pentru 
avionul AN-24 printre care m-am numărat şi eu. în urma examenului am fost promovat (aşa se 
considera atunci, când treceai la curse externe la Otopeni) şi am început iarăşi alte cursuri de 
calificare pentru avionul BAC 1-11. Alte trei luni de şcoală cu o mulţime de cunoştinţe noi, cu 
sisteme de navigaţie total diferite de cele de la AN-24. Avionul de concepţie vest avea în echipaj 
doar doi piloţi şi necesita un volum de muncă şi concentrare mult mai mare. Apoi antrenamentul 
propriu zis nu se mai făcea pe avion, ci pe simulator. Totul a fost nou şi a fost o solicitare maxima, 
îmi aduc aminte că veneam de la cursuri acasă şi intram în dormitor şi nimeni din familie nu trebuia 
să mă deranjeze când învăţam... De multe ori mă culcam la ora două dimineaţa şi mă trezeam la 
cinci ca să iau trenul să merg la Bucureşti. A fost una din perioadele cele mai stresante din 
activitatea mea. Apoi, după ce s-au terminat cursurile teoretice şi examenele, trebuia să mergem la 
simulator în Anglia. Toţi colegii mei terminaseră simulatorul şi începuseră zborul sub supraveghre, 
doar eu mai aşteptam încă viza de la securitate pentru a merge la simulator. Când am întrebat ce se 
întâmplă mi-au răspuns că nu au ce să-mi facă deoarece nu ei m-au pus să mă însor cu o femeie care 
are încă unsprezece fraţi şi surori împrăştiaţi prin toată ţara şi este greu până îi verifică pe toţi... Ba 
unul mai mucalit mi-a recomandat să divorţez pentru că în fiecare an voi avea aceleaşi probleme. 
Până la urmă au înţeles că fac abuz deoarece aveau datele personale încă de când am trecut la 
TAROM, căci şi pentru asta îţi trebuia avizul lor. Necazul a fost că nu aveai nici o şansă decât dacă 
aveai pile, cunoştinţe, relaţii. Ori eu nu am avut acesta calitate de pilos, ci de pilot şi din această 
cauză am avut de suferit. Am avut noroc că familia m-a susţinut continuu psihic şi moral şi vreau 
să-i mulţumesc încă odată soţiei mele Ana că a avut puterea şi răbdarea să trecem peste acele 
momente dificile. După obţinerea vizei am plecat la simulator în Anglia. Contactul cu prima ţară din 
vest pe care o vizitam a fost un şoc. Mai fusesem în cursă cu AN-24 la Sofia, Budapesta, Belgrad şi 
la simulator la Kiev şi Minsk, dar acum totul părea ireal. Pentru că aveam de studiat destul de mult 
în timpul dintre sesiunile de simulator, nu am avut timp să vizitez prea multe în Londra, doar prin 
împrejurimile hotelului. Orele petrecute în simulator au fost pline de noutăţi şi au fost cu totul şi cu 
totul diferite de simulatoarele pe care la făcusem la AN-24. La terminarea pregătirii, pentru că am 
avut comandant pe Costel Trupină, care şi el făcea simulatorul pentru a deveni comandant, am dat 
examenul cu un examinator Englez. Am rămas plăcut impresionat de felul cum s-a comportat cu noi, 
total diferit decât instructorul pe care l-am avut dintre piloţii Români, al cărui nume nu vreau să-l 
menţionez pentru că nu merită... După terminarea sesiunii de simulator, Englezul ne-a spus un 
singur lucru şi anume că dacă vom ţine minte ce el ne-a spus o să ajungem la pensie. Ce ne-a spus el 
am aplicat întotdeauna: în aviaţie să te grăbeşti încet, prima dată analizezi şi apoi acţionezi! Cum 
totul s-a terminat cu bine, am avut timp şi pentru ceva cumpărături, dar nu prea am avut bani, m-am 
întors acasă cu câte un cadou simbolic pentru fiecare. Apoi au început zborurile sub supraveghere, 
iar eu am avut norocul să fac aceste zboruri la contract în Nigeria cu comandantul Buga Adrian. Am 
stat 40 de zile şi mărturisesc că a fost o experienţă deosebită. Zborurile într-o ţară unde mijloacele ne 
navigaţie nu prea funcţionau şi unde de multe ori zburai după semnalele recepţionate de la staţiile de 
rdiodifuziune captate de ADF-urile de la bord a constituit o experienţă cu totul şi cu totul deosebită. 
A fost cam greu cu mâncarea, că trebuia să ne-o pregătim în camere la Lagos, iar când mergeai în 

altă parte, la Ibadan sau Ilorin, cam făceai foamea. Singurul loc unde se mânca bine a fost la 
restaurantul Chiezesc din Maiduguri. Apoi în aceste deplasări a fost greu deoarece nu aveai 
posibilitatea de a comunica cu familia şi dorul de acasă te făcea de multe ori să fii trist şi apatic. 
Apoi au urmat contracte mai frumoase la Adria Airways sau în Austria la Niki Lauda şi au mai fost şi 
altele. Activitatea desfăşurată în cadrul detaşamentului BAC 1-11 a fost una plină de noi experienţe, 
zboruri efectuate pe rute lungi, precum Kuweit, Damasc, Teheran, Bagdad, sau în Europa la Londra, 
Paris, Bruxeles, Madrid şi altele mai scurte, care mi-au îmbogăţit nivelul de cunoştinţe de aviaţie. 

Dar a venit şi anul 1989, evenimentele care au schimbat totul, iar pentru mine uşurarea că nu 
mai trebuia să stau cu frica în sân, dacă primesc sau nu primesc viza de la securitate. Din nefericire 
contractele au căzut unul câte unul, activitatea de zbor s-a redus, iar conducerea companiei a decis să 
ne trimită înapoi la AN-24 deoarece nu devenisem comandanţi pe acest avion şi numai cei ce 
deveneau comandanţi puteau promova la externe... Cu noi se făcuse o excepţie din motive de forţă 
majoră, aveau atunci nevoie de copiloţi. Realitatea a fost că trebuia să se facă loc pentru inginerii 
care rămăseseră la AN-24. 

Tot după evenimentele din 1989, am reuşit, împreună cu mulţi colegi care, ca şi mine, făceau 
naveta sau stăteau departe de familii, să obţinem apartamente în Bucureşti ca să ne mutăm cu 
familia. Eu m-am mutat din Ploieşti în toamna anului 1990 şi, de atunci, nu mi-am mai schimbat 
adresa. După revenirea la AN-24 mi-am continuat activitatea până în anul 1992 când am plecat 
prin detaşare la compania LAR 14 , companie care avea nevoie de trei echipaje de BAC 1-11 să le 
închirieze la o companie din Egipt. Cele trei echipaje au fost: comandanţi Liţă, Moroianu si 
Gârjoabă Romica, iar copiloţi eu, Sorin Ungureanu şi Pitu Maci. Cum avionul pe care urma să 
zburăm avea înmatriculare Americană a trebuit să mergem în S.U.A. la Pittsburgh, Pensylvania, la 
şcolarizare pentru a obţine licenţa F.A.A. (Federal Aviation Administration - autoritatea aeronautică 
a S.U.A.) deoarece nu puteau să dea validare la licenţă, dar recunoşteau doar experienţa de zbor. 
Bineînţeles, din nou cursuri teoretice, examinări, simulatoare, iar, într-un final, licenţa care, surpriză, 
ne dădea voie să zburăm pe aeronave de tip BAC 1-11 înregistrate în U.S.A., dar nu pe teritoriul 
U.S.A. Până la urmă s-a lămurit şi problema cum vom lua avionul de la San-Antonio şi cum vom 
zbura pe teritoriul American. în 23 mai 1992 am plecat la bordul unui BAC 1-11 seria 100, de la 
San-Antonio la Dallas pentru certificarea avionului. De acolo am zburat la Gander (Gander 
International Airport), iar apoi am traversat oceanul Atlantic, pentru prima dată în ce mă priveşte, la 
manşă, ca şi copilot la Reykjavfk-Keflavfk Airport. De acolo la Luton (London Luton Airport) şi 
apoi la Bucureşti unde ne-am oprit pentru două zile şi pentru a ne lua bagaje pentru cel puţin un an... 
Contractul a fost semnat pentru trei ani, dar s-a terminat mai repede. De la Bucureşti la Caio, unde 
am avut un contract foarte lejer şi cu condiţii de trai deosebite în Cairo şi la Aswan. Aici, de fapt, se 
zbura cel mai mult, cu turişti, pe ruta Aswan - Abu Simbel pentru vizitarea templelor de acolo. O 
experienţă frumoasă, păcat că a fost destul de scurtă. Atunci am avut ocazia să-mi aduc familia în 
vacanţa de vară a copiilor ca să vizităm împreună Piramidele, Sfinxul, oraşul Cairo, monumentele de 
la Luxor sau cele de la Abu Simbel. Atunci a fost prima dată când am vizitat împreună cu familia o 
ţară străină şi au fost zile de fericire şi bucurie pentru toată lumea, mai ales pentru băieţi care stăteau 
toată ziua la piscină. Dar cum contractul s-a terminat pe neaşteptate datorită unor evenimente 
teroriste care avuseseră loc chiar acolo unde noi duceam marea majoritate a turiştilor, ne-am făcut 
bagajele şi cum avionul trebuia dus înapoi în S.U.A. am venit la Bucureşti, iar de aici l-au dus în 
State Liţă cu Moroianu şi Pitu Maci. Revenind în ţară la compania L.A.R., deoarece aceştia nu mai 
aveau nevoie de noi, ne-am întors la Tarom, din nou la AN-24, pentru că nu fusesem încă 
comandanţi pe acest avion, iar calificarea pe BAC din S.U.A. nu a fost recunoscută... Cu toate 
acestea, pe Ungureanu şi pe Maci i-au primit înapoi la BAC, cineva dăduse un telefon, iar Nae 
Lixandru, directorul de zbor, s-a conformat. Din acest moment, adică din septembrie 1993 şi până în 
anul 1996 am continuat activitatea la AN-24, am ieşit comandant şi, deoarece conducerea companiei 


14 La 16 decembrie 1975 a luat fiinţă compania aeriană L.A.R. (Liniile Aeriene Române), ca o subsidiară a companiei TAROM. 
Şi-a sistat activitatea în anul 1997. 

încă nu voia să mă reprimească la BAC, am decis să părăsesc definitiv compania TAROM. Astfel 
încheiam un capitol important din activitatea mea destul de zbuciumată ca pilot la compania 
naţionala TAROM. 

în aprilie 1996 începeam un nou capitol din activitatea mea de pilot de transport public de 
pasageri. Atunci a luat fiinţă prima companie aeriana privată din România numită DAC AIR. 
înfiinţarea acestei companii a însemnat deschiderea drumului pentru aviaţia civilă privată. Compania 
deschisă cu suportul celor de la concernul Bombardier din Canada a reprezentat pentru mulţi o 
speranţă de mai bine, şi chiar a fost, dar pentru foarte scurt timp. Am plecat la sfârşitul lunii aprilie la 
Toronto în Canada pentru calificare pe DASH 8-300. Din nou cursuri teoretice, examene, 
simulatoare, toate în limba engleză. Vreau să precizez că de când am trecut să zbor la avionul BAC 
limba Engleză a devenit ceva la ordinea zilei. Manuale, proceduri, totul numai în engleză, şi cu 
engleza am colindat prin toată lumea. După obţinerea calificării pe tip am venit acasă şi am început 
să zbor cu acest minunat avion care reprezenta noua tehnologie. Cabina de pilotaj a fost cu totul 
deosebită prin comparaţie cu ce zburasem până atunci. Aparatura de navigaţie integrata în display- 
uri, sisteme de navigaţie prin satelit, computer de navigaţie care îţi furniza toate informaţiile de care 
aveai nevoie, ce mai, am fost în culmea fericirii când zburam cu acest avion. Anul următor 1997 a 
fost o nouă provocare: CRJ-200, adică Canadian regional jet seria 200. Un privilegiu pentru 
companie să primească un astfel de avion în dotare şi pentru mine de a mă califica pe acest tip de 
avion. La Montreal, în centrul de instruire al corporaţiei Bombardier, totul este fascinant, totul se 
învaţă pe calculator, stai în faţa calculatorului, programul rulează sistemele avionului, componentele, 
absolut totul. A fost cel mai performant sistem de învăţare a avionului pe care îl văzusem până 
atunci. A fost o încântare să studiez pe acest sistem, până şi examinarea se dădea pe capitole şi nu 
treceai mai departe dacă nu răspundeai corect la toate întrebările, iar la sfârşitul cursului testul final 
la care trebuia să ai 80%. Nu tu profesor să explice, nu tu examinator să te examineze, totul se făcea 
pe calculator. Când am terminat parcă îmi venea să o iau de la capăt. Ma gândeam când oare vom 
ajunge să performăm şi în România în acest fel. Simulatorul a fost de asemenea o încântare, dar şi 
avionul a fost deosebit. După calificare, împreună cu un examinator canadian zbor către România. 
Pentru a doua oară zburam peste ocean, iar vremea ne-a oferit o surpriză plăcută, a fost o vizibilitate 
formidabilă şi am putut vedea Groenlanda şi iceberg-urile care se desprindeau de continent. Odată 
ajunşi acasă am început zborurile cu acest avion pe curse externe şi totul mergea foarte bine. Se 
semnaseră şi nişte contracte prin Franţa cu DASH-ul şi apoi şi cu CRJ-ul. Dar, când ne era lumea 
mai dragă, a venit bomba. Compania s-a închis, au fost multe speculaţii pe această temă, dar se pare 
că neseriozitatea românilor şi-a spus din nou cuvântul. Şi uite aşa din pilot cu înalte calificări am 
ajuns ŞOMER CU ÎNALTĂ CALIFICARE! Această întâmplare a lăsat urme adânci în sufletul meu 
pentru faptul că nu puteam înţelege, şi ca mine toţi cei la care am fost să-mi găsesc de lucru, cum 
poate fi posibil ca să laşi piloţi cu o astfel de experienţă pe dinafară. îmi aduc aminte răspunsul pe 
care directorul companiei TAROM Răcaru Gheorghe mi l-a dat „ce te-am pus eu să pleci la Dac 
Air?" - uitind că el, împreună cu răposatul Dorn Brutaru, au venit la detaşamentul AN-24 şi ne-au 
spus cum că această companie va deveni o companie de curse aeriene interne şi curse regionale şi 
că detaşamentul AN-24 se va desfiinţa... 

Din fericire pentru mine, Dumnezeu a avut grijă şi în luna iunie 1998 plecam, împreună cu 
încă câţiva colegi de suferinţă în Germania. Trebuie să spun că aranjamentul de a merge la 
compania Augsburg Airways a aparţinut domnului Mihai David care a fost directorul general al 
companiei Dac Air şi care, cu responsabilitate, a încercat să găsească de lucru pentru piloţii rămaşi 
fără serviciu. Atunci nu prea aveam habar ce ne aşteapta, dar aveam încredere în cunoştinţele şi 
calităţile mele de zburător şi nu m-am îndoit niciodată că voi reuşi. Soarta a făcut ca eu să fiu cel mai 
în vârstă, dintre toţi aveam 45 ani, aceasta fiind limita maximă pe care compania Augsburg Airways 
o acepta. După experienţa din Canada, am dat în Germania peste ce însemna la acea vreme sistemul 
de pregătire de la Lufthansa. Compania Augsburg Airways făcea parte din grupul de parteneri 
Lufthansa şi cerinţele de la aceştia se aplicau la toţi partenerii. Aşa că ne-au dus frumuşel la 
Mannheim lungă Frankfurt pe Main la şcoala de transport public a companiei Lufthansa. Programul 
de pregătire a fost planificat pe şase luni, împreună cu pregătirea pe simulator, dar după două luni au 

priceput că nu prea au ce să ne înveţe şi ne-au trimis la Braunschweig (Brunswick) la Autoritatea 
Aeronautică din Germania (Luftfahrt-Bundesamt - LBA) pentru a susţine examenul teoretic, prima 
fază din pregătirea pentru obţinerea validării licenţei. Trebuie să menţionez că sindicatele piloţilor 
din Germania au făcut presiuni foarte mari ca să nu fim aceptaţi, dar se pare că atunci am avut din 
partea companiei şi a autorităţilor din landul Bayem (în germană: Freistaat Bayem, capitală 
la Miinchen) susţinere mai puternică. Drumul de la Augsburg la Braunschweig l-am făcut cu maşini 
închiriate de companie şi a fost o plăcere să mergi pe autostrăzile lor din Sud până în Nord. Odată 
ajunşi acolo o altă surpriză ne aştepta. Tocmai se deschisese noul sediu al autorităţii şi am fost primii 
care am inaugurat sediul. Examenul s-a desfăşurat pe parcursul a două zile, iar la terminare am fost 
felicitaţi pentru rezultatele foarte bune obţinute, adică peste 85%. Char ei au recunoscut că nu au mai 
avut de mult o serie de examinare aşa de bine pregătită. Fericiţi, am făcut cale întoarsă la Augsburg, 
iar la propunerea lui Milea Cătălin şi a Amaliei am hotărit să nu mai revenim pe autostradă, ci pe 
drumuri naţionale pentru a admira mai mult frumuseţile Germaniei. Ceilalţi colegi care au fost, 
răposatul Victor Păun şi, în viaţă, Mircea Neag, Ion Rădulescu şi Râul Feraru au fost în cealaltă 
maşină. Odată ajunşi la Augsburg am fost planificaţi pentru a merge la simulator şi s-au făcut 
echipaje de câte doi, Milea cu Amalia, Victor cu Râul, Neag cu Rădulescu, iar eu am primit un 
copilot ce avea program de calificare. S-a terminat destul de repede programul de simulator deoarece 
au realizat că toţi aveam suficientă experienţă, plus că şcoala Canadiană şi-a spus cuvântul. Eu a 
trebuit să stau câteva zile în plus pentru ca să termine programul copilotul respectiv. La întoarcerea 
la Augsburg am fost împărţiţi în două grupe, una care avea baza la Augsburg, din care au făcut parte 
eu, Neag Mircea, Ion Rădulescu şi Milea Cătălin, iar Amalia,Victor şi Râul aveau baza la Hof. S-a 
început zborul de acomodare cu insructori pe aeroporturile unde opera compania. Din nefericire 
Milea Cătălin, care se pare că avea ceva aranjat în ţară la Ţiriac Air, a renunţat şi a plecat acasă. La 
câteva luni după acesta, a plecat şi Râul Feraru. Cei din conducerea companiei nu prea au fost fericiţi 
cu plecările lor şi acest lucru l-am simţit din plin prin schimbarea de atitudine pe care au avut-o faţă 
de noi pentru o anumită perioadă de timp. Dar cu toate adversităţile pe care le simţeam aproape zi 
de zi, am reuşit ca la sfârşitul lunii şeptembrie să încep să zbor ca şi comandant titular pe avionul DH 
8-300. Tot atunci am fost anunţaţi că, datorită legislaţiei din Germania, nu vom mai putea continua 
pe contractul iniţial şi, din acea dată de 1 octombrie, am primit rezidenţă şi drept de muncă în 
Germania şi am semnat un nou contract, mult mai bun decât primul, şi am început să ne desfăşurăm 
viaţa ca şi cetăţenii Germani. în acea perioadă am avut posibilitatea să călătoresc şi să vizitez diferite 
locuri de pe glob. Cum beneficiam de bilete gratuite sau cu reducere pe rutele de zbor ale Lufthansei 
sau partenerilor, călătoream, când aveam zile libere sau când beneficiam de concediu, prin toată 
lumea. Astfel totul a fost foarte bine şi frumos până în anul 2001, când atentatele din 11 septembrie 
din SUA au determinat o reducere substanţială a activităţii de zbor a companiei Lufthansa şi, cum 
Augsburg Airways era unul din cărăuşii de pasageri pentru Lufthansa, pentru cursele lungi peste 
ocean în S.U.A., a dus la reducerea substanţială a activităţii de zbor în anii ce au urmat. Din acest 
motiv s-a trecut şi la reducerea de personal şi, cum noi nu aveam cetăţenie Germană, am fost primii 
pe lista la reducerea de personal. Eu mă aşteptam la o astfel de decizie şi, cum în România începuse 
să opereze o nouă companie Carpat Air, m-am mutat în luna septembrie 2002 la această companie. 
Mă reîntorsesem în ţară la o companie particulară de aviaţie şi parcă se repeta istoria din 1996. 
Plecam de la un venit de 4800 euro din Germania la un venit de 1500 dolari în România. Dar asta nu 
mai conta, principalul a fost că am avut unde zbura şi astfel mă apropiam de vârsta la care mă 
puteam pensiona. Am început iarăşi aceiaşi procedură de calificare pentru noul tip de avion SAAB 
340, de data aceasta în Stockholm la academia de aviaţie SAS (SAS Flight Academy). Foarte bine 
organizaţi, cu sisteme de pregătire teoretică pe calculator la fel ca în Canada şi un simulator 
performant. Pregătirea pe simulator am facut-o cu instructori din România. După terminarea 
calificării am fost trimis la Bacău unde compania avea una dintre baze. Trebuie să menţionez că în 
acea perioada compania se afla în plină expansiune, iar operarea se făcea în sistem de HUB, adică 
avioanele veneua dimineaţa din baze cu pasageri pentru diferite rute externe la Timişoara, unde 
pasagerii erau împărţiţi pe rute externe, apoi se decola din Timişoara la destinaţiile pe care compania 
le avea, marea lor majoritate în Italia. Apoi de acolo se revenea la Timişoara, se împărţeau pasagerii 

şi se pleca la baze. Vreau să spun că a fost o operare foarte grea deoarece trebuia să se coordoneze 
toate zborurile în aşa fel ca să aterizeze toate într-un interval de maxim 30 minute, apoi să plece 
toate în maxim o oră de staţionare şi lucrul acesta se întâmpla de doua ori pe zi şase zile pe 
săptămână pentru că duminica nu se zbura în acest sistem. Echipajele erau formate din piloţi din 
România şi Republica Moldova, iar mai târziu au apărut piloţi din Iugoslavia, Italia sau Spania. Doi 
ani de stat în Bacău unde compania avea una din baze... Deoarece compania şi-a mutat sediul din 
Bucureşti la Timişoara, unde se afla de fapt activitatea principală, toţi piloţii au fost mutaţi la 
Timişoara. în acest fel se putea efectua o rotaţie mai eficientă. Se zbura foarte mult, între 80-110 
ore pe lună, de multe ori se depăşeau timpii de muncă sau nu se respectau timpii de odihnă. Se 
ajunsese la o operare cu 12 avioane deoarece între timp compania şi-a îmbogăţit flota cu SAAB- 
2000, iar apoi, până am plecat eu din companie, cu FOKKER-100. La început, prin 2003, în 
companie au fost angajaţi copiloţi tineri din România şi Republica Moldova şi sunt fericit că mi-am 
adus contribuţia la pregătirea acestor tineri care mai târziu au devenit comandanţi, iar apoi, deoarece 
aşa este în aviaţie, au plecat să se califice pe avioane mai mari precum Airbus 320 sau Boeing 737. 
în anul 2007, în urma faptului că ajunsesem la vârsta de pensionare, am hotărât să mă pensionez şi, 
în februarie, am depus dosarul de pensionare. între timp, între mine şi conducerea companiei a 
intervenit un conflict de muncă, lucru care m-a determinat să acţionez în instanţă compania şi să 
demisionez în luna martie. Deja aşteptam cu nerăbdare decizia de pensionare, care a venit în luna 
mai. Aşa că acum sunt pensionar şi mă voi odihni, îmi ziceam eu. Dar nu a fost să fie aşa. După 
numai două luni de zile m-am plictisit acasă, nu mai aveam linişte, nu se mai înţelegea nimeni cu 
mine, mă simţeam inutil, aşa că am hotărât să mă reîntorc la zbor şi aşa am ajuns la compania 
EURO JET 15 România, o companie particulară cu activitate de zboruri business şi executiv, patronată 
de omul de afaceri Dinu Patriciu, primul miliardar din România. La această companie avioanele au 
fost nişte bijuteri zburătoare. Avioane jet de tipul Cessna CITATIONS 560 ENCORE sau XL/XLS, 
de mici dimensiuni, cu numai 8 locuri, care au performanţe demne de invidiat. Echipate cu motoare 
foarte puternice din ultima generaţie, au o autonomie de zbor de 5 ore şi capabilitatea de a urca la 
45.000 de picioare, adică aproximativ 14.000 metri, unde zboară cu o viteză de 800 km/h. Despre 
aparatura de bord pot spune că satisfăcea şi pe cei mai pretenţioşi piloţi, fiind de ultima generaţie în 
conpetiţie cu Airbus 320 sau Boeing 737 ultima generaţie. Despre operare, a fost cea mai frumoasă 
perioadă de zbor, când am împletit frumuseţea zborului cu vizitarea unor locuri minunate, în zone 
mai puţin accesibile zborurilor comerciale, ca de exemplu Samedan sau Bolzano, în mijlocul Alpilor 
Elveţieni sau Italieni ori în zone unde puţini îşi permit să meargă precum Monaco, Cannes sau 
insula Sardinia. Am continuat să zbor la Eurojet până în 2013 când, datorită faptului că domnul Dinu 
Patriciu, care suferise un transplant de ficat, a decis să vândă avioanele, eu m-am mutat la compania 
Arab Wings, cea mai mare companie de zboruri VTP, Executiv şi Privat din Orientul Apropiat şi 
Mijlociu, cu sediul în Iordania, la Amman capitala acestui stat Arab. Aici am continuat să zbor pe 
acelaşi minunat tip de avion, dar o generaţie şi mai nouă. Operarea în zona ţărilor arabe a fost foarte 
ineresantă. Patronul avionului, un bogat om de afaceri din Siria, care din cauza războiului din această 
ţară, a trebuit să se refugieze în Egipt, a dat avionul în management la compania Arab Wings şi la 
mutat la Amman. De aici operam în zona Orientului Mijlociu în oraşe care deveniseră faimoase pe 
harta lumii, precum Dubai, Jeddah, Kuwait sau Riyadh, Beirut, dar şi în Europa, în special Turcia, 
Italia, Franţa sau Nordul Africii, ca Tunisia sau Maroc 

A fost o experienţă interesantă pe care am încheiat-o la data de 31 martie 2014, când m-am 
hotărât că a venit vremea să mă opresc şi să acord şi familiei mele, care m-a aşteptat 40 de ani, restul 
vieţii mele. Dragostea pentru zbor a făcut ca să stau foarte puţin alături de familie. în 40 de ani de 
zbor, am făcut o socoteală, eu am stat alături de familie doar aproximativ 15 ani, în rest am fost 
plecat... 


EUROJET ROMANIA SRL, cu sediul în Bulevardul Ion Ionescu de la Brad, nr: 61-63, Bucureşti; la data 
înfiinţării, în anul 2004, ca divizie de aviaţie a Grupului Rompetrol, efecutează curse charter VIP, de afaceri în 
Europa, CSI, Orientul Mijlociu şi Africa. 

Trebuie să mulţumesc familiei mele: Anei, lui Aurel şi lui Dan pentru înţelegerea şi 
sacrificiul de care au dat dovadă în toţi aceşti 40 de ani." 


PETRE I. PETRE lxxiii 
"Pierre, Lute" 

Viitorul pilot cu ochi căprui, înalt de l,70m, s-a născut în 
ziua de vineri 18 iulie 1952 (zodia Rac) în localitatea Comoara, 
judeţul Teleorman. Nu are fraţi sau surori. 

A învăţat la şcoala generală din localitatea Comoara timp de 
trei ani, între 1959 - 1962, după care s-a mutat cu familia în comuna 
Vedea, judeţul Giurgiu, unde a terminat şcoala generală în anul 1967. 
Din acel an s-a mutat cu familia în Bucureşti, a dat examen de 
admitere şi a învăţat la Liceul Industrial Energetic din strada Aleea 
Podul Giurgiului numărul 5, sector 5, între anii 1967 - 1972. 

în toamna anului 1972 a început cursurile la Şcoala Superioară 
de Aeronautică Civilă, care un an mai târziu a fost încorporată în 
Şcoala de Ofiţeri de Aviaţie "Aurel Vlaicu" pe care a absolvit-o în 
anul 1975 (20 august). în timpul şcolii i-a avut ca instructori de zbor 
pe domnul căpitan (la acea vreme) Cânta Alexandru, în primul an, pe domnul locotent Răduţă 
Dumitru, în anul al doilea, şi pe domnul locotenent Petre Emil în ultimul an. Grupa de zbor din anul 
întâi (1973), poreclită şi "grupa fantomă", al şcolii de aviaţie, instructor Alexandru Cânţa era 
formată din elevii-piloţi Cornel Dumitru, Cornel Negreanu, Florin Stăncescu, Adrian Vasile, Petre 
Petre, Ioan Berenghi, Nicolae Olteanu, Ioan Popa. Grupa de zbor din anul doi (1974) al şcolii de 
aviaţie, instructor Dumitru Răduţă era formată din Adrian Vasile, Florin Stăncescu, Ioan Berenghi, 
Cornel Negreanu, Ioan Popa, Cornel Dumitru, Nicolae Olteanu, Petre Petre. în anul terminal 1975 
a zburat, tot pe aerodromul Focşani, pe avionul utilitar AN-2; aici l-a avut ca instructor pe 
comandorul Petre Emil, iar grupa de instruire era compusă din Olteanu Nicolae, Petre Petre, Peţa 
Ştefan, Năstasie Florian, Vartolomei Mircea şi Vârlan Dorn. 

"Gradele militare ale instructorilor de zbor sunt din aniii 1972-1975. Tuturor le port un 
respect deosebit! Am avut şi unele probleme medicale în timpul şcolii de aviaţie; sufeream de 
conjuctivită alergică la polen, puf de plop sau praf de fân şi aveam toată vara ochii roşii şi purtam 
ochelari de schi..." 

După terminarea şcolii a fost repartizat la întreprinderea de Aviaţie Utilitară Bucureşti - 
Băneasa; după trei aceasta ani si-a mutat sediul pe aerodromul Clinceni. în perioada 1975 - 1980, 
cât a lucrat la aviaţia utilitară, a zburat un număr de aproximativ 2000 de ore pe avioanele 
utilitare: AN - 2 şi IAR - 826. 

în anul 1977 s-a căsătorit, are doi copii care, la rândul lor, i-au oferit alţi copii (nepoţi). 
Acum când alcătuim această monografie, în 2015, are doi nepoţi. 

în iarna anului 1979, pe când urma un curs de reciclare la C.I.P.A., într-una din zile a citit 
pe un avizier un anunţ al companiei TAROM prin care aceasta organizează un concurs pentru 
ocuparea unor posturi de navigatori pe avioane de transport. Deoarece mai avea probleme cu 
conjunctivita alergică, a ales să devină navigator. După urmarea cursului respectiv a fost repartizat 
ca navigator la avionul Boeing - 707 unde a lucrat până în anul 2001 când detaşamentul Boeing - 
707 a fost desfiinţat şi a decis să iasă la pensie în mod anticipat. 

POPA A. GHEORGHE lxxiv 
"Gică Dero" 


Băiatul familiei Floarea şi Aurel Popa, Gheorghe s-a 
născut în ziua de joi 10 septembrie 1953 în comuna Şotânga, 
jedeţul Dâmboviţa. A fost al doilea copil al familiei Popa, după 
Constantin (născut în anul 1951), dar după el au mai urmat Ana 
(născută în anul 1955), Marieta (născută în anul 1957), Elena 
(născută în anul 1960) şi Gabriela (născută în anul 1962). O 
familie frumoasă şi numeroasă în care viitorul aviator se va fi 
simţit foarte bine deşi, probabil, muncile gospodăreşti nu-1 
ocoleau. Cine avea să fie Gheorghe peste ani ? Vom constata 
că, având o mentalitate de învingător, acesta îşi croieşte drumul în 
viaţă fără să aibă nevoie de prea mult sprijin. Un bărbat puternic, 
curajos, dinamic, sigur pe el şi foarte ambiţios. Cu spirit de comandă, 
cu abilităţi strategice şi manageriale, inventiv. A răspuns prompt la 
provocări. A ajuns un om de succes, cu obiective precise şi constructive. Preţuieşte prietenia şi o 
cinsteşte prin loialitate şi devotament. 

între anii 1960 - 1968 a urmat cursurile şcolii generale din comuna natală pentru ca 
mai apoi, după trecerea prin furcile examenului de admitere, să-l găsim elev la Colegiul 
Naţional "Ienăchiţă Văcărescu" din Târgovişte (între anii 1968- 1972). 

în anul 1972, după parcurgerea examenului de admitere, devine elev-pilot la S.S.A.C., 
iar ulterior, după modificări organizatorice, la Şcoala de Ofiţeri de Aviaţie "Aurel Vlaicu" de la 
Boboc. După absolvirea şcolii de aviaţie la 20 august 1975 este repartizat la A.C.R. 
(Aeroclubul Central Român). Pentru completarea numărului minim de ore de zbor (150 de 
ore, care nu au fost acumulate pe parcursul anilor de instruire), Popa Gheorghe şi ceilalţi 
colegi de promoţie repartizaţi la A.C.R. au fost detaşaţi să zboare la aeroclubul zonal 
Braşov - aerodromul Ghimbav. Aici s-a calificat şi a zburat pe următoarele tipuri de aeronave: 
IAR-818, ZLIN-526F, ZLIN-226. în anul următor 1976, este transferat şi îşi desfăşoară 
activitatea de pilot la Aeroclubul "Henri Coanda" Piteşti (situat în comuna Bradu, judeţul 
Argeş), iar din anul 1977 îşi desfăşoară activitatea de pilot instructor la Aeroclubul teritorial 
"Gh. Bănciulescu" Ploieşti. La acest aeroclub, ca pilot şi, respectiv, pilot instructor zboară pe 
un număr semnificativ de tipuri de aeronave precum: ZLIN - 526F, ZLIN - 726, AN - 2, cum 
şi pe planoare de producţie românească tip IS 16 (pe acestea din urmă a acumulat circa 30 
de ore de zbor). în plus Popa Gheorghe a fost şi comandant al detaşamentului de zbor cu 
motor. 

în perioada cât a activat profesional la acest aeroclub, în luna aprilie a anului 1978, 
s-a căsătorit cu Mariana; împreună au doi băieţi: Ovidiu - Mihăiţă (născut în anul 1978) şi 
Radu - Gabriel (născut în anul 1979). 

în cursul anului 1981 urmează cursul teoretic şi practic de trecere pe avionul BN -2 
şi se instruieşte în zborul fără vizibilitate (IFR) pe acest tip de aeronavă, iar un an mai 
târziu, în anul 1982, urmează cursul teoretic şi practic de trecere pe avionul de transport 
public AN - 24. 



16 în anul 1951, la Sânpetru, inginerul Iosif Şilimon realiza primul său planor de tip IS-2, continuând apoi construcţia de 
planoare cu 11 tipuri (IS-3, IS- 3a, IS-3b, IS-3c, IS-4, IS-11, IS-7, IS-3f, IS-9), realizate la Uzina de Reparat Material 
Volant (URMV-3) din Braşov. Tot la URMV3, inginerul Iosif Şilimon a realizat planoarele IS-3e, IS-3f şi motoplanorul 
IS-9a în 1960. Acesta era primul motoplanor realizat în România şi printre primele realizate în lume şi a fost echipat cu 
un motor cu piston cu răcire cu aer şi cilindrii opuşi, care era primul motor de aviaţie realizat în România după 1945, 
fiind conceput şi construit de colegul lui Iosif Şilimon, inginerul Erast Berentan. 

în urma acumulării unui bagaj consistent de cunoştinţe teoretice şi a unui număr 
semnificativ de ore de zbor, în anul 1983, Popa Gheorghe este transferat de la aviaţia 
sportivă la compania naţională TAROM, în cadrul detaşamentului AN - 24. După o perioadă 
în care zboară pe scaunul de copilot, în anul 1986 devine pilot comandant pe acest tip de 
aeronavă, iar în anul 1987 devine pilot instructor. 

în anul 1988 este propus şi i se acceptă să fie transferat ca pilot pe avionul IL - 18. 
După ce urmează în cadrul C.I.P.A. cursul de trecere pe acest tip, este încadrat la 
detaşamentul de zbor IL - 18. Este pe rând: copilot, pilot comandant, pilot instructor, 
comandant de detaşament... până în anul 1998 când, în urma unor decizii ale companiei 
TAROM (decizii controversate la vremea respectivă), acest avion este retras din activitatea 
comercială şi vândut altor beneficiari. Popa Gheorghe a fost unul dintre piloţii IL - 18 care, 
cu tristeţe în suflet, le-au transportat la Varşovia de unde (din câte-şi aminteşte) au fost 
preluate de echipaje ruşeşti. 

După desfiinţarea detaşamentului IL - 18, Popa Gheorghe face trecerea pe avionul 
ATR şi zboară ca pilot pe acest tip de aeronavă până în anul 2004 când, începând din luna 
septembrie, se pensionează din cadrul companiei TAROM... 

...dar nu se retrage din activitatea de zbor, ba dimpotrivă, îşi continuă activitatea ca 
pilot în cadrul companiei AIR DECCAN din India, unde a pilotat aeronave de tip ATR - 42 
şi, respectiv, ATR - 72 ! Poate este util de reţinut că Air Deccan a fost o companie 
subsidiară a Deccan Aviation. Aceasta a fost creată la 23 august 2003 de către captain G. R. 
Gopinath ca fiind prima companie low-cost din India, iar la 23 august 2003 a efectuat 
prima cursă de la Bangalore la Hubli. Visul fondatorului era de a da posibilitatea fiecărui 
indian de a zbura cu avionul cel puţin odată-n viaţă... Alte curse erau planificate a lega 
Hubballi, Mangalore, Madurai şi Visakhapatnam de Bangalore şi Chennai, de exemplu. Creşterea 
surprinzătoare a numărului de companii indiene low-cost, cum şi scăderea preţului biletelor a 
dus la pierderi masive pentru AIR DECAN, astfel că, în lipsa altor soluţii de finanţare, 
decizia de a fuziona cu Kingfisher Airlines la 19 decembrie 2007 a fost unica soluţie pentru 
captain Gopinath. Fuziunea a devenit efectivă în aprilie 2008. în momentul fuziunii Air 
Deccan asigura conexiunea între nouă oraşe indiene. în acest mediu extrem de interesant a 
profesat Popa Gheorghe până în anul 2011 când s-a "retras" în sfârşit pe proprietatea sa din 
comuna Şotânga. 


POPESCU E. PETRE ,XXV 
"Gufy" 

Fiul familiei de învăţători Paulina şi Elisei 
Popescu, Petre s-a născut la Craiova în ziua de 
vineri 26 iunie 1953; era al doilea copil după Silvia, 
născută în anul 1949. 

A urmat şcoala generală, primele şapte clase, 
între anii 1960 - 1967, în comuna Bosanci, judeţul 
Suceava. Pentru clasa a opta se înscrie la şcoala 
generală nr.4 din Rădăuţi (între anii 1967 - 1968). 

După absolvirea şcolii primare dă examen de 
admitere şi, în urma reuşitei, este admis la Liceul 
nr. 2 din Rădăuţi pe care-1 urmează între anii 1968 
- 1972. 

Tot în anul 1972, după ce trece prin sofisticatul 
proces de selecţie specific personalului aeronautic, a 
fost admis la S.S.A.C. în primii doi ani de şcoală, ca elev-pilot, s-a pregătit pe avionul sportiv ZLIN- 
526F Trener. L-a avut instructor de zbor pe domnul Ciucă Cornel (grupa de zbor fiind formată din: 

Ionescu Şerban, Georgescu Florentin, Mitu Marcel, Fodor Martin, Popescu Petre, Roman Mihai şi 
Băbuş Misail). în anul trei zboară pe avionul utilitar AN-2. 

La terminarea Şcolii de la Boboc, în 20 august 1975, a primit repartiţie aviaţia utilitară, la 
aerobaza Tuzla. Anul următor, în 1976, s-a mutat la aerobaza Craiova. 

în luna ianuarie anul 1978 se căsătoreşte cu Rodica şi împreună au o fată, Andreea, 
născută în anul 1980. 

în anul 1980 a fost angajat la TAROM, de unde s-a pensionat în anul 2004. A continuat să 
zboare la compania KARTHAGO AIR 11 , o companie privată din Tunisia. în 2007 a revenit în 
România şi a mai zburat la compania BLUE AIR până în data de 18 ianuarie 2009 când a spus adio 
manşei. în cei 37 ani de aviaţie a acumulat peste 19 000 ore de zbor, zburând zi de zi, lună de lună 
fie pe ZLIN, AN-2, BN-2, AN-24, IL-18 sau B-737, trăind satisfacţii deosebite pe care numai 
colegii mei aviatori le pot înţelege cu adevărat. A lăsat "moştenire" aviaţiei şi un urmaş: fiica sa, 
Andreea, însoţitoare de bord la compania TAROM. Acum stă mai degrabă retras în localitatea 
Băicoi într-o mică proprietate înconjurată de livezi, unde-şi aşteaptă cu drag colegii din aviaţie 
pentra ca să depene amintiri. 

PORDEA G. PETRU 
"Mutu" 

Fiul lui Gheorghe Pordea şi al soţiei sale Florica, Petru 
s-a născut în ziua de marţi 27 iunie 1950 în satul Cosniciul de 
Jos, din comuna Ip, judeţul Sălaj, el fiind al şaptelea născut al 
familiei, în ordine, după cum urmează: Florica Turcu (stabilită în 
Buşteni, judeţul Prahova), Maria Potecaru (stabilită în Jimbolia, 
judeţul Timiş), Aurora Pordea (Oradea, judeţul Bihor), Gheorghe 
Pordea (Oradea, judeţul Bihor), Lia Pordea (Oradea, judeţul 
Bihor), Valeria Lazăr (Râmnicul Vâlcea, judeţul Vâlcea), iar 
după el, Nicolae Pordea (Oradea, judeţul Bihor), Liviu Pordea 
(Oradea, judeţul Bihor). 

Când a sosit vremea să fie dat la învăţătură, în anul 
1957, Petru Pordea a urmat cursurile Şcolii generale de opt ani 
din localitatea natală Cosniciul de Jos (raionul Şimleu, regiunea 
Crişana) până în anul 1965, când a absolvit-o cu rezultate de 
excepţie lxxvi (media generală 9,60). 

După absolvirea şcolii din comuna Ip, în anul 1965, Petru dă examen de admitere şi, 
în urma reuşitei, devine elev al Liceului de cultură generală Şimleul Silvaniei, din judeţul 
Sălaj. După absolvirea liceului, în anul 1969, timp de doi ani a lucrat ca profesor de limba 
franceză la şcoala generală din localitatea Ip. 

între timp se decide să bată la porţile S.S.A.C. unde i se deschide şi ...după 
parcurgerea întregului proces de selecţie este admis în anul 1972, când devine elev-pilot. Aici 
l-a avut ca prim instructor de zbor pe avionul 526F pe domnul comandor Gheorghe Ionescu. 
După absolvirea şcolii de aviaţie la 21 august 1975 este repartizat la Aeroclubul României. 
Pentru completarea numărului minim de ore de zbor (250 de ore, care nu au fost acumulate 
pe parcursul anilor de instruire), Petrică şi ceilalţi colegi de promoţie repartizaţi la A.C.R. 
au fost detaşaţi să zboare la aeroclubul zonal Braşov - aerodromul Ghimbav. De la Braşov a 
fost mutat la aeroclubul Clinceni unde şi-a desfăşurat activitatea de zbor inclusiv la pilot- 
instructor. Aici s-a calificat şi a zburat pe următoarele tipuri de aeronave: IAR-818, ZLIN- 



17 Karthago Airlines, care operează zboruri charter regulate către destinaţii din Europa, a fost înfiinţată în anul 2001. Este 
o companie aeriană particulară cu baza la Djerba-Zarzis Airport, dar cele mai multe zboruri sunt operate de la Tunis (în 
Tunisia), de pe Tunis-Carthage International Airport. 

526F, ZLIN-226. După ce a trecut de procesul de selecţie organizat pentru a se forma o nouă grupă 
de piloţi (de fapt aici s-au regăsit primii piloţi din promoţia 1975, cu excepţia lui Butnaru 
Nicolae care fusese repartizat la TAROM direct din şcoala de aviaţie ca şef de promoţie, 
cărora li s-a aprobat să fie transferaţi de la aviaţia sportivă sau aviaţia utilitară) ce urma a fi 
instruită pentru a deservi aviaţia de transport (Compania Tarom), după ce a fost încadrat la 
TAROM (copilot în pregătire retribuit cu media salariului avut anterior), începând cu data de 3 
ianuarie 1977, Pordea Petru a intrat în Programul de pregătire organizat în cadrul C.I.P.A., în două 
etape: 

► Trecerea teoretică şi practică pe avionul IL-14 şi zborul pe acest tip de aeronavă cu scopul de a se 
însuşi ştiinţa zborului instrumental. Menţionez că aceasta a fost ultima serie de piloţi civili care a 
făcut această instruire IFR pe acest tip de aeronavă, după aceea, în acelaşi scop a fost utilizat avionul 
BN-2. 

► Trecerea teoretică şi practică pe avionul AN - 24, pentru obţinerea licenţei pe acest tip şi 
încadrarea în funcţia de copilot la TAROM. 

După terminarea cursurilor pentru trecerea pe avionul AN - 24, la sfârşitul anului 1977, a 
trebuit să se parcurgă programul de instruire în rezolvarea cazurilor speciale, pe simulatorul de zbor. 
Primul său "zbor" pe simulator a avut loc la Kirovograd, în Ukraina. Aici era o foarte serioasă 
şcoală aeronautică ce pregătea, la nivel de studii superioare, atât piloţi cât şi alte specialităţi aviatice. 

Până în anul 1987, când este transferat la detaşamentul pentru a se califica pilot pe 
aeronava BAC 1-11 din cadrul companiei TAROM, Pordea Petru zboară ca pilot pe avionul 
AN-24. în data de 28 decembrie 1987 i se eliberează o viză de intrare în Nigeria, pentru a 
zbura în această zonă; conform ştampilelor din paşaport, la 30 ianuarie 1988 pleca deja din 
această ţară spre casă. La 2 octombrie 1988, Ministerul Afacerilor Externe (de fapt: 
securitatea) aplica pe paşaportul său ştampila care-i permitea ca timp de un an de zile să 
călătorească în toate ţările; următoarea ştampilă similară era aplicată la 9 noiembrie 1989. 
Peste două luni, după ianuarie 1990 ...nimeni nu va mai fi preocupat de acest subiect, al 
îngrădirii libertăţii de a călători pentru români. în luna mai 1988 mergea în Regatul Unit al 
Marii Britanii pentru a se antrena pe simulator (BAC 1-11), apoi, cu acelaşi scop, în 
septembrie 1988. 

în această perioadă Petrică se mută într-un apartament din cartierul Aviaţiei, unde va 
locui tot restul vieţii, de pe strada căpitan aviator Al. Şerbănescu nr.40A, bloc 19F, scara C, 
apartamentul 12. în această locuinţă a trăit împreună cu soţia sa Victoria Pordea, fostă 
sportivă de performanţă (handbal). Viaţa de cuplu poate fi mai bună ori mai puţin bună, aşa 
cum vrea Dumnezeu, dar cum ne-o "croim" noi oamenii. Aşa va fi fost şi-n cuplul Pordea 
Petru şi Victoria. Din motive probabil medicale nu au avut copii... Cert este că, în această 
locuinţă, din motive neidentificate cu claritate pentru a putea întregi povestea sa, Victoria s-a 
stins din viaţă în aprilie 2014, iar Petru s-a simţit tot mai rău din punct de vedere al 
sănătăţii fizice, la un moment dat totul s-a agravat în ritm galopant, a fost dus de 
ambulanţă la Spitalul Universitar de Urgenţă "Elias" (Bulevardul Marăşti nr.17, Sector 1, 
Bucureşti), unde, în comă, s-a stins din viaţă, fără ca măcar să poată fi asistat de o rudă 
apropiată. 

îl găsim pe Pordea Petru zburând ca pilot în cadrul companiei TAROM, cel puţin 
până în anul 1994 când optează pentru a lucra în cadrul nou înfiinţatei companii aeriene Air 
Antares Ltd. (cu capital privat). în luna februarie 1994, trimis de către compania menţionată, 
intră în S.U.A.(cu o viză emisă de ambasada americană la Bucureşti, valabilă în perioada 19 
ianuarie 1994 - 17 iulie 1994) , ajunge la centrul de instruire aeronautică de la Wichita 
(FlightSafety International Beechcraft Learning Center), Kansas, U.S.A., pentru a urma cursurile 
teoretice (FlightSafety's 1900 Airliner Pilot Iniţial Course) de trecere pe aeronava Beechcraft 
1900D. Cursul s-a desfăşurat în perioada 7 februarie 1994 - 16 februarie 1994, în care s-au 
predat 40 de ore de curs (Academic Curriculum). Zborul de instruire practică (7,5 ore de zbor 
în funcţia de comandant şi 7 ore de briefing) pe acest tip de avion se va face la Bucureşti, 
aeroportul Băneasa, cu instructorul FlightSafety, respectiv pilotul Richard L. Brush. Petrică 

execută diverse zboruri în cadrul companiei Air Antares Ltd., inclusiv cu patronul acesteia 
Sever Mureşanu, spre destinaţii precum Paris, Dijon, Nice, Londra, Veneţia, Zurich etc., până 
în martie 1995, când aceasta are probleme în conexiune cu o bancă parteneră, iar piloţii săi 
(în total 12) devin, probabil, primii piloţi români şomeri după anul 1989... 

Fără a avea informaţii detaliate despre parcursul său profesional, cert este că la un 
moment dat Pordea Petru este încadrat la compania naţională militară ROMAVIA lxxvn . în acest 
context a zburat pe diverse tipuri de aeronave precum: AN-24, BAC 1-11, Boeing - 707. în 
paralel, Petrică este student la Institutul Politehnic (ulterior redenumit Universitatea 
Politehnică) din Bucureşti, Facultatea de electronică şi telecomunicaţii (1981 - 1985, apoi 1990 
- 1991), cursul de ingineri - seral. Execută zboruri pentru companii aeriene precum Aer o Asia 
18 (din Karachi, Pakistan), sub culorile acestei companii Aero Asia lxxvm . De exemplu, în ziua 
de 20 noiembrie 1996 i se eliberează pe paşaport, de către ambasada Republicii Pakistan, o 
viză multiplă (pentru trei călătorii), valabilă până-n ziua de 19 mai 1997.0 primă deplasare 
în interes de serviciu la Karachi are loc în perioada 26 noiembrie 1996 - 10 decembrie 
1996. Apoi, în ziua de 11 iunie 1997 i se eliberează pe paşaport, de către ambasada 

Republicii Pakistan, o viză multiplă (pentru trei călătorii), valabilă până-n ziua de 10 
decembrie 1997, iar o următoare deplasare în interes de serviciu la Karachi are loc în 
perioada (neregăsită în paşaport) - 29 iulie 1997 şi 9 septembrie 1997 - 10 octombrie 1997. în 
17 noiembrie 1997 execută un zbor în Regatul Unit al Marii Britanii (o viză aplicată în 
paşaport îi permitea să execute această deplasare în perioada 14 noiembrie 1997 - 14 mai 
1998). O viză eliberată de Irlanda (cu valabilitate în intervalul de timp 12 noiembrie 1997 - 
12 februarie 1998) este pentru a executa instruire aeronautică, o alta similară pentru perioada 
24 martie 1999 - 24 iunie 1999. în ziua de 10 decembrie 1997 i se eliberează pe paşaport, 
de către ambasada Republicii Pakistan, o viză multiplă (pentru trei călătorii), valabilă până-n 

ziua de 9 iunie 1998; cu aceasta întră în Pakistan (Karachi) la 13 decembrie 1997 şi zboară 

aici până la 1 ianuarie 1998, apoi între 12 mai 1998 şi 31 mai 1998. O nouă viză este 

eliberată pentru intervalul 19 august 1998 - 17 februarie 1999, iar cu aceasta lucrează în 
Pakistan între 8 septembrie 1998 - 13 octombrie 1998, apoi 12 februarie 1999 - 16 martie 
1999. Primeşte din nou viză pentru intervalul 20 iulie 1999 - 19 ianuarie 2000. Tot din 
însemnările din paşaport reiese că execută cel puţin două aterizări şi, respectiv, decolări 
pe/de pe aeroportul din Cairo (Egipt), apoi pe/de pe aeroportul din Sofia (Bulgaria). în luna 
decembrie 1987, Petrică Pordea, împreună cu alţi câţiva piloţi, se aflau în Belgia, la Kortrijk, pentru 
a face trecerea pe avionul Beechcraft King Air 100; în această perioadă lucra pentru compania RAS 
(ROMANIAN AIRPORT SERVICES S.A.). 


18 

Aero Asia International (Pvt) Ltd. a fost înfiinţată în anul 1993 de către Grupul de companii Tabani care a 
beneficiat de facilităţile unui program de privatizare şi a început activitatea operaţională la 4 mai 1993. A avut 
un început promiţător după ce a angajat personal specializat de la Pakistan International Airlines, cum şi piloţi 
de la forţele aeriene pakistaneze şi navy. Aero Asia a cumpărat două avioane VIP BAC 1-11 din România (wet- 
lease), compania Romavia. Mai târziu a achiziţionat patru aeronave BAC 1-11 de la compania naţională 
TAROM. Iniţial compania a fost foarte preocupată să-şi instruiască personalul local; în acest scop chiar a 
înfiinţat un mic centru de instruire a echipajului de cabină. Foştii piloţi din forţele aeriene zburau ca piloţi 
secunzi, în instruire, cu piloţii români. Majoritatea curselor erau către destinaţii din Pakistan, Oman, Qatar, 
Emiratele Arabe Unite, Kîrghistan. Operaţiile lung curier au început cu destinaţia Bishkek din Asia Centrală; 
pentru acest scop compania a luat (în leasing), tot din România, avionul VIP Boeing-707. 

ROŞCA C. TITI lxxix 
"Didina” 



S-a născut în comuna Clondiru, din judeţul 
BUZĂU, la 19 septembrie 1953. 


A absolvit Şcoala generală nr.122 şi Liceul „Mihai 
Eminescu", ambele din Bucureşti. în perioada anilor 1968- 
1972, cât a fost la Liceu, a practicat şi sport de 
performanţă (rugby), reuşind să joace chiar pentru lotul 
naţional de juniori, care în anul 1972 a câştigat 
Campionatul European din Italia. Din păcate nu a putut 
participa şi el la acest campionat, pentru că exact în acea 
perioadă avea loc examenul de intrare la S.S.A.C. Aşa a 
început aventura sa în aviaţie. 


Deci, între 1972-1975 a fost elev-pilot al S.S.A.C, 


respectiv al Şcolii de ofiţeri de aviaţie „Aurel Vlaicu" de la 
Boboc (Buzău). A zburat în primul an cu domnii instructori Nicolescu Constantin şi Rusu Dorin. în 


anul întâi de instruire practică a zburat pe avionul ZLIN-526F Trener cu indicativul YR-ZBO, 


avându-1 ca instructor şi pe domnul Rusu Dorin (o fotografie din 2 iunie 1973 atestă acest lucru). 


Din această grupă de zbor (grupa a doua) făceau parte următorii elevi-piloţi: Luca Vasile, Dumitru 
Cornel, Catană Constantin, Roşea Titi, Comeanu Ovidiu, Găleteanu Sorin, Frigioiu Florică, 
Andronic Cicerone, Mirică Valentin şi Dragomir Dorin. 


în anul doi a zburat cu domnul instructor Coşereanu Ion, iar în anul trei cu domnul instructor Preda 


Gheorghe. Pe ambele tipuri de avioane pe care a făcut instruirea, respectiv: ZLIN-526F şi AN-2, a 
reuşit să iasă la simplă comandă printre primii, cu toate că încă din primul an a avut necazuri foarte 
mari în familie (tatăl său a murit în luna decembrie 1972). 

A absolvit şcoala de aviaţie cu media 8,90 şi a fost repartizat la I.Av.U., la aerobaza 
Bucureşti-Băneasa. între anii 1975-1979 a zburat aproximativ 1 500 de ore la aviaţia utilitară, 
acoperind toată gama de misiuni agrosilvice, inclusiv misiuni aero-foto. Tot în această perioadă a 
zburat şi pe avionul BN-2 un număr de aproximativ 90 de ore. în anul 1979 a fost promovat la 
compania TAROM, în urma unui examen, unde a continuat să zboare până la data de 1 ianuarie 
2005, când a hotărât să-şi înceteze activitatea şi a ieşit la pensie. între anii 1979-1986 a zburat pe 
avionul AN-24 un număr de aproximativ 5 600 ore. între anii 1986-1994 a zburat pe avionul 
Boeing-707 un număr de aproximativ 5 000 ore, iar între anii 1994-2005 a zburat pe avionul 
Boeing-737 un număr de aproximativ 6 900 ore. Total carieră, împreuna cu şcoala, a cumulat 
aproximativ 19 000 de ore. Aici la TAROM a avut cele mai mari realizări, atât pe plan profesional, 
cât şi în plan administrativ şi, ar spune, în plan spiritual. Pe toate cele trei de aeronave a fost 
instructor de zbor, iar pe două tipuri (AN-24 şi B-737) a fost pilot de recepţie şi control. La fel, pe 
toate cele trei tipuri de aeronave a fost instructor de simulator şi examinator agreat de A.A.C.R. 
Primele patru avioane B-737 NEW GENERATION care au fost achiziţionate de către compania 
TAROM au fost recepţionate (zborurile de fabrică la Seatle, U.S.A.) şi transportate în ţară de către 
Roşea Titi. Trecerea pe acest tip de aeronavă s-a făcut chiar la Şcoala fabricii Boeing din Seatle, 
S.U.A., împreună cu alţi trei colegi, iar la revenirea în ţară, cu ajutorul simulatoarelor, a făcut 
trecerea tuturor piloţilor de la detaşamentul B-737 pe acest nou tip de aeronavă. A executat zboruri 
în toată lumea (excepţie Japonia şi câteva ţări din America Centrală şi de America de Sud). Cu 
avionul B-707 a executat şi misiuni cargo transportând animale vii, maşini, fructe, legume, 
echipamente sanitare, confecţii, covoare, produse seafood şi alte mărfuri pe care nu le poate 
menţiona... A zburat şi pentru alte Companii aeriene din Franţa, Anglia, Africa şi chiar pentru R.A.F. 
în timpul primului război din Golf. în plan administrativ a îndeplinit diferite funcţii de conducere: 
comandant adjunct de detaşament, comandant de detaşament la toate cele trei tipuri de avion, iar în 

ultimii ani de activitate a fost Pilotul şef al TAROM-ului. La misiuni deosebite mai trebuie 
menţionate cele executate în favoarea Guvernului sau Preşedinţiei. A zburat cu toţi Premierii şi cu 
toţi Preşedinţii care au fost în România din 1990 până în 2005. Este căsătorit din anul 1976 cu o 
femeie care l-a înţeles şi care l-a sprijinit în toată această perioadă. Au împreună doi copii, fată şi 
băiat, aşteaptă nepoţi şi în general poate spune că are o viaţă realizată şi priveşte cu încredere 
perioada care urmează. 


STĂNCESCU R. FLORIN lxxx 
"Râmă” 


Florin, fiul lui Radu şi Anghelina, s-a născut în ziua de 
sâmbătă 6 iunie 1953 în Bucureşti, sectorul 8 "Griviţa Roşie" 

(actualul sector 1), în cartierul Dămăroaia. Casa părinţilor săi de pe 
strada Mihăileni nr.13 se află la câţiva kilometri sud-vest de 
aeroportul Băneasa. Copil fiind, admira avioanele care aterizau sau 
decolau de pe aeroportul Băneasa, din curtea casei, sau mergea cu 
tatăl său, sau cu prietenii, la gardul aeroportului pentru a admira 
"păsările de metal" Li-2 (DC-3) şi IL-14 ale companiei TAROM, 
apoi aeronavele Caravelle 19 ale companiei Sabena şi primele 
avioane IL-18 ale companiei Tarom. După ani de zile, o parte din 
aceste tipuri de aeronave şi multe altele, a avut ocazia să le revadă 
la Muzeul Regal al Armatei şi Istoriei Militare din Bruxelles. La 
vârta de 8-9 ani a făcut rost (nu ştie de unde) de un Orar al curselor 
Tarom şi încerca să indentifice avioanele care treceau spre 
aterizare la nord de casa părinţilor săi. 

A urmat cursurile Şcolii Generale nr. 177 "N. Grigorescu"( Strada Coralilor nr.l) din cartier 
şi apoi clasele a Vll-a şi a Vlll-a la Şcoala Generală nr. 156 din cartierul Militari (mutându-se cu 
domiciliul). Am urmat cursurile Liceului teoretic "Tudor Vladimirescu" din cartierul Militari, coleg 
de Promoţie fiind (nu s-au cunoscut în liceu !) cu răposatul coleg de promoţie 1975 Nicuşor 
Butnaru, decedat în accidentul cu avionul IL-14 de la Sibiu, din 1 Martie 1976. în clasa a Xll-a a 
"cochetat" cu arhitectura (uitase de aviaţie!). în vara anului 1972 a " picat cu succes" examenul de 
admitere în Academia de Arhitectură. în vara aceluiaşi an i-a picat în mână ziarul cu anunţul pentru 
examenul de admitre la S.S.A.C. şi dorinţa de zbor s-a reaprins. A fost admis şi a urmat cursurile 
şcolii de aviaţie Boboc-Buzău, iniţial S.S.A.C., un an, şi apoi, următorii doi ani, Şcoala de Ofiţeri de 
Aviaţie "Aurel Vlaicu". "Botezul aerului" a fost să fie pe data de 29 mai 1973, într-o marţi, pe 
avionul ZLIN 526F Trener, având-ul ca instructor pe "căpitanul" Alexandru Cânţa. Grupa de zbor 
(poreclită şi "grupa fantomă") din anul întâi (1973) al şcolii de aviaţie, instructor Alexandru Cânţa 
era formată din elevii-piloţi: Cornel Dumitru, Cornel Negreanu, Florin Stăncescu, Adrian Vasile, 
Petre Petre, Ioan Berenghi, Nicolae Olteanu, Ioan Popa. A executat, în vara anului 1973, pe 
aerodromul Boboc, un număr de 21 ore de zbor şi, în vara anului 1974, pe aerodromul Focşani, cu 
instructorul locotenent Dumitru Răduţă, 23 ore de zbor, dintre care 7 ore "simplă comandă". Grupa 
de zbor din anul doi (1974) al şcolii de aviaţie, instructor Dumitru Răduţă, era formată din Adrian 
Vasile, Florin Stăncescu, Ioan Berenghi, Cornel Negreanu, Ioan Popa, Cornel Dumitru, Nicolae 
Olteanu, Petre Petre. A ieşit la "simplă" în 18 sept 1974. în anul 1975, după ce în iarnă studiase şi 



19 Sud Aviation SE 210 Caravelle a fost un avion reactiv de linie scurt/mediu curier. Primul său zbor (F-WHHH, carew 
purta numele de "Madame de Gaulle" a avut loc în anul 1955, la 21 aprilie, iar acesta era dotat cu două motoare British 
Rolls-Royce RA-26 Mk.522. Acesta a fost unul dintre cele mai reuşite proiecte aeronautice europene la vremea 
respectivă fiind folosit de către peste 20 de companii aeriene. Funcţie de varianta folosită putea lua la bord între 80 şi 
140 de pasageri. 

avionul IL-14 (acesta era încă în dotarea şcoalii) a zburat 27 ore pe avionul AN-2, din care simplă 
comandă, cu instructorul Maior Iliescu, 11 ore. La data de 27 iunie 1975 a executat, împreună cu toţi 
colegii săi, un salt cu paraşuta TP-5 pe aerodromul Focşani de la înălţimea de 1000 metri, din 
avionul AN-2 (experienţă extraordinară şi unică, din păcate). în vara anului 1975, la absolvire, pe 21 
august, a fost repartizat la I.Av.U. şi a optat pentru aerobaza utilitară Tuzla din judeţul Constanţa. 
Aici, după ce a zburat o perioadă ca pilot în pregătire (pentru a completa orele de zbor acumulate pe 
perioada şcolii de aviaţie până la suma de 150 de ore - minimul necesar pentru a putea susţine 
examenul de brevetare în faţa inspectorilor din autoritatea aeronautică), a obţinut brevetul de Pilot 
Profesionist pe data de 18 mai 1976. în iama anilor 1975-1976, şi în vara anului 1976, a executat un 
număr de 315 ore în calitate de copilot la fertilizare şi combatere dăunători în zonele agricole 
Dobrogea şi Ialomiţa. 

în anul 1976 se căsătoreşte cu Cecilia şi, împreună, au două fiice: Carmen, născută în anul 
1977, care a ajuns profesoară de engleză-română, şi Alina, născută în anul 1982, care este 
stewardesă la compania TAROM. 

în toamna anului 1976, în urma susţineri unui examen de admitere exigent şi selectiv, este 
admis la cursurile pentru avioane de transport din cadrai C.I.P.A. După ce a fost încadrat la TAROM 
(copilot în pregătire retribuit cu media salariului avut anterior), începând cu data de 3 ianuarie 
1977, a intrat în Programul de pregătire organizat în cadrai C.I.P.A., în două etape: 

► Trecerea teoretică şi practică pe avionul IL-14 şi zborul pe acest tip de aeronavă cu scopul de a se 
însuşi ştiinţa zborului instrumental. Menţionez că aceasta a fost ultima serie de piloţi civili care a 
făcut această instruire IFR pe acest tip de aeronavă, după aceea, în acelaşi scop a fost utilizat avionul 
BN-2. 

► Trecerea teoretică şi practică pe avionul AN - 24, pentru obţinerea licenţei pe acest tip şi 
încadrarea în funcţia de copilot la TAROM. 

în cadrul CIPA a executat un nr. de 50 ore de zbor cu avion IL-14 (instruire zbor 
instrumental) şi 30 ore pe avion AN-24. După terminarea cursurilor pentru trecerea pe avionul AN - 
24, la sfârşitul anului 1977, a trebuit să se parcurgă programul de instruire în rezolvarea cazurilor 
speciale, pe simulatorul de zbor. Primul său "zbor" pe simulator a avut loc la Kirovograd, în 
Ukraina. Aici era o foarte serioasă şcoală aeronautică ce pregătea, la nivel de studii superioare, atât 
piloţi cât şi alte specialităţi aviatice. Este încadrat definitiv copilot la Tarom pe avionul AN-24, pe 
data de 8 noiembrie 1977. între timp, pe 26 octombrie 1979 devine pilot comandant pe avionul AN- 
24. în vara anului 1980 zboară comandant minima a Il-a pe avionul AN-24 şi, întrucât între timp 
făcuse trecerea pe noul tip de aeronavă, zboară şi copilot pe avionul Tupolev TU-154. Pilot 
comandant pe avionul TU-154 se califică din 26 aprilie 1986, iar pilot instructor şi comandant adjunt 
de detaşament din anul 1991. în vara anului 1985 a zburat în Guyana, America de Sud, pe TU-154 
închiriat prin contract de la Tarom şi pe TU-154M proprietatea Guyana Airways 20 , executând 
zboruri în zona insulelor Caraibe şi în Statele Unite. După eliminarea aeronavelor din dotarea 
TAROM, este încadrat copilot la detaşamentul Airbus A-310-325, din septembrie 1992, şi apoi, 
după calificare, ca pilot comandant, din 1993 până la oprirea iniţială de la zbor a avioanelor Airbus 
din anul 2003. în octombrie - noiembrie 1995 a zburat în India pe avioane Airbus A-310-324 
pentru India Airways. Cu A-310 a zburat din Africa de Sud până în Laponia şi din Japonia până în 
Canada şi Statele Unite un total de 5.500 ore de zbor. Din anul 2003 a zburat în calitate de pilot 
comandant pe avioane Boeing 737 seria -300, seria -700 şi, mai nou, seria -800 în cadrul companiei 
Tarom. Din luna ianurie 2008 este şi aviator pensionar.A totalizat aproximativ 14 000 ore de zbor. 


20 Guyana Airways a fost compania naţională din Guyana între anii 1939 - 2001. în această perioadă a operat în toată 
zona Caraibelor, S.U.A. şi Canada. Această companie a dispus de o flotă aeriană diversă, compusă din aeronave ruseşti 
Tupolev, dar şi Boeing. La data falimentului dispunea de avioane Boeing 757 şi un Airbus A.300B4-622R 

SZEKULAI. IOSIF lxxxi 
"Yoji, Szekula Spray" 


"Am fost invitat să scriu câteva rânduri depre cariera mea de 
aviator pentru memoria Promoţiei 1975. O fac cu mare entuziasm şi 
scriu cu gândul că poate vor citi şi persoane care nu au tangenţă cu 
domeniul sau care nu ştiu nimic despre această Şcoală. Se pare că am 
de spus mai multe decât colegii cărora le-am citit amintirile şi, dintr- 
un punct de vedere, oarecum diferit. Este în firea umană să încercăm 
să ne protejam, să păstrăm vii doar amintirile plăcute şi, respectiv, 
estompându-le pe cele neplăcute şi pe care vrem să le uităm. Constat 
că, pe măsură ce scriu, mă năpădesc amintiri şi impresii despre 
întâmplări şi situaţii pe care deocamdată nici un alt fost coleg nu le-a 
menţionat. Atunci, când am trăit evenimentele la care mă refer, am 
fost cu toţii de părere că nu am fost "fericiţi" cu ceea ce ni s-a 
întâmplat, că nu am prevăzut şi nu am meritat felul în care, uneori, de 
către unii, am fost trataţi, am înjurat, am făcut haz de necaz şi chiar 
am compus un imn al Promoţiei noastre care a fost şi rămâne încă o formă de protest în care ne-am 
spus oful. Poate că şcoala asta ne-a format şi călit pentru viaţă, dar s-ar fi putut şi altfel, mai plăcut. 
Iată povestea mea, aşa cum mi-o amintesc şi cum văd eu lucrurile. încerc să nu dau nume şi să nu 
fac comentarii despre alte persoane. Sper ca cititorii să mă corecteze unde, poate, gresesc. 

M-am născut în 1952 la Braşov cu numele Szekula Iosif, aşa cum am fost cunoscut în şcoala 
de aviaţie. Mai târziu, în cariera mea de pilot am fost cunoscut sub numele de Secula Iosif. Prietenii 
îmi zic loji sau Ioşca, nume folosite mai mult prin Ardeal, iar varianta americana este Yoji. Numele 
meu actual este Szekula Joseph. Pentru majoritatea oamenilor numele este un dar primit la naştere şi 
trec prin viaţă fără a se preocupa prea mult de numele purtat. Pentru mine a fost puţin mai 
complicat. Am fost "sfătuit" şi convins de către "binevoitori" că în cariera aleasă şi în conjunctura 
de atunci era bine să-mi schimb ortografia numelui, astfel încât să sune mai româneşte. De-a lungul 
vieţii mi-am schimbat numele de două ori, în România în 1976, când l-am românizat, şi în America, 
în 1993, când mi-am reluat numele de la naştere şi l-am americanizat. Mama a fost româncă 
născută la Feteşti, pe malul Dunării şi a trăit la Braşov. Tata s-a născut în Ardeal la Gheorghieni, pe 
vremea aceea parte din imperiul Austro-Ungar, din tată armean şi mamă unguroaică şi automat a 
fost înregistrat la naştere ungur şi i s-a scris numele ungureşte, conform legii locale de atunci. Tata a 
avut o tinereţe aventuroasă care l-a purtat prin multe locuri, Budapesta, Bucureşti şi, în final, s-a 
stabilit la Braşov. Din păcate acea tinereţe l-a marcat cu o infirmitate fizică ce i-a afectat tot restul 
vieţii. în funcţie de locul şi naţionalitatea funcţionarilor care i-au emis diferite acte, numele lui 
taică-meu a fost maltratat în fel şi chip, româneşte, ungureşte sau combinaţii ale acestora. Pare comic 
şi nesemnificativ la prima vedere. Numele mi-a afectat şi mie existenţa şi pot spune că şi viaţa mea 
a fost o aventură. O fi de vina zodia în care m-am născut, Săgetător. Părinţii mei au făcut parte din 
generaţia care a cunoscut libertatea şi prosperitatea interbelică, ororile războiului şi evacuarea, viaţa 
sub talpa sovietică, anii "gloriei" socialismului şi iaraşi, la finalul vieţii, fericirea şi bunăstarea 
societăţii libere româneşti. Pot să afirm cu admiraţie şi mândrie că părinţii mei au fost deschişi la 
minte şi la suflet, că mi-au oferit toate condiţiile posibile în acele vremuri grele şi mi-au dat toată 
libertatea fără nici o ezitare. Când a sosit vremea, am făcut şi eu tot posibilul şi i-am ajutat să aibă o 
bătrâneţe suportabilă şi confortabilă şi îmi amintesc de ei cu dragoste şi recunoştinţă. Am avut 
norocul şi privelegiul de a mă naşte şi creşte în Braşov. în anul naşterii mele a avut loc acolo 
Festivalul Internaţional al Tineretului, care a fost probabil prima deschidere spre vest a regimului 
instaurat după 1945. Nu pot pretinde că am amintiri de la acel eveniment, dar pot spune cu 

certitudine că i-am trăit din plin urmările binefăcătoare. Braşovul a redevenit cosmopolitan, deschis 
turismului, oamenilor şi valutei din vest. Poate că restul ţării nu a simţit schimbarea. în Braşov 
trăiau armonios împreună, de mai multe generaţii, români, unguri, saşi, evrei, greci şi alte 
naţionalităţi, dar după acest eveniment atmosfera a devenit mult mai relaxată, deschisă şi 
internaţională. Pentru noi copiii, care am crescut unii în casele celorlalţi, ne-am jucat împreună şi 
am vorbit câte puţin din limbile fiecăruia, a fost importantă atmosfera aceea cosmopolită. De la 
vârsta copilăriei am frecventat Poiana Braşov în toate sezoanele şi mai ales iama la ski unde am 
venit în contact cu turiştii străini şi copii lor veniţi în vacanţe şi unde am învăţat să-i privim ca pe 
semenii noştri, să nu ne temem de contactul cu ei, să comunicăm cu ei şi chiar să ne împrietenim cu 
ei. Oraşul în sine era mereu plin de grupuri de turişti de toate naţiile şi am ajuns să nu-i privim ca 
străini, căci făceau parte din viaţa noastră de zi cu zi, interacţionam cu ei pe străzi, în magazine, în 
parcuri, în Poiană. La vârsta adolescenţei, când am început să frecventăm discotecile şi cluburile, 
am ajuns să legăm relaţii mai mature cu cei veniţi în vacanţe. Mulţi dintre prietenii noştri lucrau în 
aceste locuri ca monitori de ski, disc-jockey, recepţioneri, ospătari, barmani, vânzători în 
magazinele pe valută sau la oficiile de schimb valutar. Am învăţat să conversăm cu turiştii în mai 
toate limbile lor şi am învăţat de la ei multe aspecte ale vieţii la care noi nici nu visam, dar era 
interesant de ştiut şi de schimbat impresii şi gânduri. Veneau cu cărţi, reviste şi ziare care de obicei 
treceau şi prin mâinile noastre. Toate acestea ne-au deschis şi nouă minţile şi orizonturile şi ne-au 
învăţat că există şi o altă lume. Bineînţeles că eram supravegheaţi şi păziţi de ochii vigilenţi ai 
"societăţii", dar nu făceam prostii şi eram lăsaţi în pace căci eram tineri şi inofensivi, iar turismul 
era o sursă de venituri mai importantă decât faimoasa industrie locală, care mai mult a distrus decât 
a produs. Un episod din şcoala generală mi-a revenit des în memorie în cursul vieţii. La o ora de 
dirigenţie am fost întrebaţi fiecare ce profesie ne-ar place şi cum ne gândim să ne pregătim pentru 
viitor. Eu am spus fără nici o ezitare că vreau să devin pilot. Diriginta, în dorinţa de a mă pune pe o 
direcţie mai realistă, m-a atenţionat că piloţii trebuie să fie perfect sănătoşi şi să nu uit că doar cu 
câteva luni mai devreme am avut în şcoala o epidemie de hepatită care m-a afectat şi pe mine, 
printre mulţi alţii, şi că am avut chiar o recidivă, când am ieşit din spital de Crăciun şi am mâncat pe 
ascuns sarmale... A trebuit să trec fără probleme prin multe comisii medicale anuale până mi-au 
ieşit din cap vorbele ei. 

La vârsta admiterii la liceu am avut norocul, sau ghinionul, să fie al doilea an de când se 
înfiinţaseră liceele de specialitate de 5 ani, care erau considerate cea mai mare invenţie în materie de 
educaţie de la tipar încoace. Am optat pentru Liceul Industrial pentru Construcţii de Maşini, secţia 
Maşini şi Aparate Electrice, fiind şi acolo a doua promoţie... M-am trezit într-o instituţie nouă, fără 
infrastructură şi care nu funcţiona la nivelul dorit, nu avea cadrele necesare şi pe an ce trecea se 
dovedea o pierdere de timp. In final ne-am ales cu o clădire şi ateliere de practică ultra modeme 
pentru vremurile de atunci, dar cauza era pierdută. Mai ales era pierdut timpul, căci anul 5 nu s-a 
justificat prin nimic. Până la urmă am ajuns în America unde am beneficiat din plin de educaţia 
primită în liceu şi, în plus, sunt în stare să conectez singur aparatura electronică şi să repar aparatele 
electrice din casă. Aş fi preferat să ajung în şcoala de piloţi cu un an mai devreme, în prima promoţie 
şi, probabil, aş scrie o altă istorie acum. Din păcate aceeaşi experienţă neplăcută avea să mi se 
repete şi cu a doua promoţie a Ş.S.A.C. Dar să nu sar în timp şi peste o perioadă importantă din 
viaţa de pilot. în anul doi de liceu, un prieten şi coleg mi-a povestit despre o verişoară de-a lui care 
se înscrisese la Aeroclub la paraşutism şi care-1 convinsese să se înscrie şi el, iar el m-a convins pe 
mine. într-o zi de toamnă ne-am dus la sediul Aeroclubului unde am avut o conversaţie fascinantă 
cu instructorii de la toate specialităţile: planorism, paraşutism şi zbor cu motor. Dată fiind vârsta 
noastră şi în urma discuţiei de la sediu, am optat amândoi pentru planorism. Ne-au dat câte un set de 
acte de completat şi cel mai important era consimţămintul legalizat al părinţilor, deoarece eram 
minori. Am pus atâta pasiune şi hotărire în discuţia pe care am avut-o cu părinţii mei încât i-am 
convins să meargă cu mine la Aeroclub, să vorbească şi ei cu instructorii şi apoi să mergem la notar 
unde să binecuvânteze alegerea noului meu hobby. Părinţii mei m-au încurajat întotdeauna să 
încerc activităţi şi preocupări noi şi diferite. M-au împins să merg la ski, patinaj, ciclism, un 
instrument muzical: acordeonul, balet, limbi străine, diferite cercuri tehnice la Palatul Pionierilor, 

aeromodelism, drumeţii pe munte. Dar de data asta era ceva deosebit, serios, ameninţător pentru un 
adolescent, pentru copilul lor. Am să le fiu veşnic recunoscător pentru hotărârea de a mă susţine şi 
în momentul acela deoarece mi-au definit viitorul. Am început cursurile teoretice de planorism de 
câte 4 ore, Sâmbăta seara şi Duminica dimineaţa şi am fost fermecat de la bun început de subiecte 
şi de modul de prezentare. Cursurile erau predate de către instructorii cu care urma să zburăm şi 
partea teoretică era întotdeauna împletită cu povestiri şi întâmplări de zbor. Am învăţat, la nivelul de 
începător, despre construcţii de aeronave, instrumente de bord, navigaţie aeriană, meteorolgie, 
tehnica zborului cu planorul şi multe altele. A trecut perioada sărbătorilor de iarnă şi se apropia 
primăvara, când trebuia să ieşim pe aerodrom şi să facem cunoştinţă cu planoarele, avioanele şi 
automosorul de care învăţasem. Din păcate, cu cât se apropia ieşirea la zbor cu atât se subţiau 
rândurile celor rămaşi să frecventeze cursurile. Unii aveau servicii, alţii aveau familii, eram de toate 
vârstele şi felurile. Nu mi-a fost uşor nici mie să renunţ la ceaiurile de sâmbăta seara, ieşirile la 
discotecă, zilele de naştere ale prietenilor şi am renunţat chiar şi la ski în iama aceea. Din gaşca mea 
de prieteni din copilărie nu am reuşit să conving pe nimeni să vină cu mine să încerce şi ei ceea ce 
încercam eu să fac. Nu prea m-au luat în serios, credeau că-i doar o fază trecătoare. Aşteptau vara cu 
plecarea la mare, când erau convinşi că voi renunţa la noul meu hobby şi voi merge, ca în fiecare an, 
cu gaşca. Până şi prietenul care m-a tras acolo a renunţat. Şi nu aveam nici o garanţie că voi ajunge 
să zbor, căci abia după terminarea cursurilor urma să facem vizita medicală de aptitudine de zbor. 
La sfârşitul cursului am rămas doar o mâna de pasionaţi ai zborului care am trecut cu bine de toate 
încercările şi într-o zi la început de Aprilie ne-am urcat în autobuzul Aeroclubului şi am pornit spre 
Aerodromul de la Sânpetru, de lângă Braşov, unde funcţiona secţia de planorism. Acolo i-am 
cunoscut pe colegii veterani de zbor, oameni mai în vârstă care zburau planorul de ani de zile şi 
aveau multe ore de zbor, multe povestiri şi sfaturi de împărtăşit. Am scos planoarele din hangar, le- 
am curăţat şi le-am pregătit de zbor. Ne-am urcat în ele, am încercat paraşutele şi chingile, am făcut 
balans în vânt şi am visat la primul zbor. Am stat ca pe ace încă două săptămâni până s-a uscat 
câmpul şi s-a putut ieşi la zbor. 13 Aprilie 1969, cea mai spectaculoasa zi a vieţii mele. Primul zbor 
de aclimatizare cu planorul Blanik de dublă comandă remorcat de avionul Wilga deasupra 
Braşovului şi a munţilor Carpaţi, urmat de declanşare şi zborul liber. Aş fi dorit să nu se termine. 
Zburam cu păsările în liniştea cerului şi vedeam de acolo o lume nouă cu orizont nelimitat, îmi 
vedeam viitorul. în momentul acela am ştiut că asta doresc să fac în viaţă. Au urmat 4 ani cu 
nenumărate zile petrecute pe aerodrom, unele chiar fără să apuc să zbor, nenumărate ture de pistă la 
mosor, ieşirea la simplă, acrobaţia elementară: vrie, looping, ranversare, zborul instrumental, 
brevetarea şi primul meu Brevet de Pilot Planorist. Zborurile lungi de mai multe ore şi la mai mare 
altitudine în curent termic şi în curentul de pantă au fost răsplata zilelor lungi şi a eforturilor depuse. 
Iar desertul a fost, câteodată, zborul deasupra Poienii Braşov şi a Vârfului Postăvaru. De la mine din 
clasă vedeam când începea zborul şi nu de puţine ori mi-am luat cărţile şi am plecat pe jos până 
acolo. De la liceu până la aerodrom erau 4 km şi la vârsta aceea era aproape... Diriginta mea a fost 
pentru mine o binefacere şi o binecuvântare şi-i voi fi veşnic îndatorat. Când a aflat că pasiunea 
mea este zborul şi s-a lămurit că "chiuleam" ca să merg la aerodrom, mi-a motivat întotdeauna 
absenţele şi m-a susţinut în orice situaţie neplăcută cu şcoala, iar gestul suprem a fost când mi-a 
făcut cadou "Micul Prinţ" a lui Antoine de Saint Exupery. Am devenit copil de aerodrom. Mergeam 
la aerodrom chiar şi în zile ploioase şi nu eram singurul. îmi plăcea să-mi petrec timpul acolo cu 
oameni care aveau aceeaşi pasiune, să le ascult poveştile, să cântăm cântecele de aviaţie din alte 
vremuri, să culegem produsele câmpului, să gătim şi să mâncăm acolo la foc de tabără, şi câteodată 
să bem şi o bere răcită la izvorul din mijlocul aerodromului. în momentele acelea şefii deveneau 
semenii mei: Nea Romică, Nea Titi, Nea Teofi, Nea Coco, Nea Lie, şi mulţi alţii care în realitatea de 
zi cu zi erau comandanţi, instructori, directori, şefi de servicii sau pur şi simplu pasionaţi de zbor şi 
susţinători ai acelei activităţi, bărbaţi şi femei, băieţi şi fete colegi de planorism, familia de zburători 
de pe aerodrom. M-am integrat repede în familia de zburători şi am devenit de-al casei. Am început 
să conduc Willis-ul cu care trăgeam planoarele şi cablurile de remorcaj la start, camionul cu care se 
muta startul şi mosorul, autobuzul cu care adunam lumea când începea ploaia. Am învăţat să 
matisez cablul de la mosor, care se rupea destul de des şi am fost voluntar în echipajele care plecau 

cu remorca să aducem acasă planoarele aterizate pe afară când nu mai reuşeau să se întoarcă la 
aerodrom. Am iubit fiecare clipă. Nu mi-am uitat niciodată prietenii din copilărie din vechea gaşcă 
şi ne-am văzut tot timpul, dar verile erau pentru zbor şi mi-am făcut prieteni noi cu care aveam în 
comun zborul. Prietenii vechi au venit să mă vadă la aerodrom zburând, alţii m-au văzut cu planorul 
la defilările cu Aeroclubul de sărbătorile oficiale, mi-au înţeles şi apreciat pasiunea. Cu timpul am 
devenit familiar şi cu activitatea colegilor de la secţia de zbor cu motor a aeroclubului care 
funcţiona pe Aerodromul Ghimbav, de lângă fabrica ICA unde se fabricau şi se reparau planoare, 
avioane şi elicoptere. Tot acolo se ţineau şi mitingurile aviatice şi funcţionau şi Aviasanul şi o bază 
de Aviaţie Utilitară. De multe ori am aterizat şi am zburat cu planorul pe Ghimbav şi de multe ori 
colegii de la zbor cu motor aterizau şi zburau la Sânpetru. Aşa am cunoscut mulţi piloţi din aviaţia 
sportivă, elevi, profesionişti, componenţi ai lotului naţional de acrobaţie, piloţi de la aviaţia sanitară, 
piloţi de încercare de la fabrică, piloţi pensionari şi veterani de război. Acolo i-am cunoscut pe 
majoritatea piloţilor care urmau să ne fie instructori la S.S.A.C. Dar să nu sar peste evenimente. Era 
vremea când aviaţia civilă se dezvoltă şi era nevoie mare de piloţi. Am văzut cum peste noapte unii 
din instructorii şi colegii veterani de planorism au ajuns piloţi remorcheri şi instructori la zborul cu 
motor, piloţi recepţioneri la fabrică şi alte promovări miraculoase. Aşa am aflat poveştile unora din 
cei care au fost aşi ai aviaţiei române şi fiindcă au avut tot felul de "ghinioane" politice au fost traşi 
pe linia moartă şi au suferit în tăcere şi cu modestie mulţi ani de zile, până a venit momentul 
reabilitării şi recunoaşterii calităţilor, dar nu şi-au pierdut pasiunea pentru zbor niciodată. Am avut 
plăcerea şi privilegiul de a zbura ca pasager cu unii dintre ei pe avionul Wilga de remorcaj, pe 
Zlinul acrobatic si pe elicopterele Alouette şi Puma în zboruri de rodaj deasupra Braşovului. în 1971 
am aflat prin aeroclub despre deschiderea Ş.S.A.C. acceptând pentru prima dată candidaţi din toată 
ţara. Atunci am regretat pentru prima oară că am ales Liceul Industrial de 5 ani. Terminam anul 4 
dar mai aveam încă un an până la absolvire. Aş fi putut să fiu şi eu în prima promoţie a şcolii de 
aviaţie dacă alegeam un liceu teoretic ca majoritatea prietenilor mei. Ghinion, ce să-i fac, şi 
dezamăgirile nu se opresc aici. Majoritatea prietenilor mei din vechea gaşcă au terminat liceul şi au 
plecat la facultăţi, mai mulţi la Bucureşti, câţiva au rămas la Braşov, alţii au plecat prin restul ţării. 
Eu am întârziat cu un an, dar eram hotărât să intru anul următor la şcoala de aviaţie şi să-i prind din 
urmă. Cunoşteam câţiva braşoveni elevi la S.S.A.C. care au intrat în 1971 în prima promoţie. Unii 
mi-au fost colegi de aeroclub şi unul mi-a fost coleg de liceu din prima promoţie de absolvenţi. în 
vara lui 1972 când s-au făcut înscrierile la şcoala de aviaţie pentru a doua promoţie. 

în vara anului 1972 am absolvit liceul de 5 ani şi după ce mi-am luat diploma de bacalaureat, 
m-am înarmat cu recomandări de la aeroclub, carnetul de zbor, brevetul de pilot planorist şi restul 
actelor necesare şi m-am prezentat la Comisariatul Militar Braşov prin care se făceau înscrierile la 
Ş.S.A.C. Mi-am depus dosarul şi mi s-a spus să aştept pentru că mi se va comunica acasă unde şi 
când să mă prezint la examenul de admitere. Am primit înştiinţarea să mă prezint pentru examenul 
de admitere la Bucureşti într-o clădire a Ministerului Transporturilor de pe lângă Gara de Nord la o 
dată mult după admiterea la facultăţi. Am fost plăcut surprins când am aflat că din toata ţara am 
rămas doar 300 de candidaţi concurând pentru 90 de locuri. Am fost la fel de plăcut surprins când 
ni s-a prezentat personalul care urma să ne supravegheze la examen, viitorii noştri instructori de 
zbor, majoritatea fiind figuri cunoscute de la aeroclub. Atmosfera mi-a devenit familiară şi asta mi- 
a uşurat mult din presiunea examenului şi am ajuns pe lista cu cei admişi pe poziţia 28. în zilele de 
examen ne adunam în fata clădirii pe Calea Griviţei şi, deşi grupurile se formau mai mult pe criterii 
geografice, am început să vorbim între noi. Atunci am avut o alta mare surpriză, când am aflat că 
majoritatea viitorilor colegi nu aveau nici o experienţă de zbor şi mulţi nu fuseseră niciodată în 
apropierea unui avion. Am avut emoţii mai mari când am fost programat la Comisia Medicală din 
strada Ceasornicului, lângă lacul Herăstrău. Dar am trecut cu bine şi de asta. Am constatat că era 
mare diferenţă între examenele medicale anuale pe care le trecusem la Braşov pentru planorism şi 
cel pe care tocmai îl terminasem cu bine. Barocamera, comisia de psihologie, diversele examene de 
specialitate, totul era impunător, intimidant şi de o profesionalitate copleşitoare. Am semnat fiecare 
un contract pe 10 ani cu M.T.Tc., în subordinea căruia funcţiona C.A.C. şi am plecat acasă urmând 
să ne prezentăm în luna octombrie în acelaşi loc pentru a fi duşi la şcoala despre care încă tot nu 

ştiam nimic concret. Aflasem de la instructorii cunoscuţi că în primul an S.S.A.C. funcţionase în 
cadrul Şcolii de ofiţeri de aviaţie "Aurel Vlaicu" de la Boboc, de lângă Buzău şi că zburaseră 
avionul IAR-818. Toţi cei reuşiţi la admitere ne-am prezentat la sediul M.T.Tc. pentru începerea 
şcolii şi am avut surpriza că nu s-au mai completat şi restul locurilor rămase după examen. Am fost 
urcaţi în nişte autobuze galbene militare şi am plecat spre şcoală. Am trecut pe lângă Gara de Nord, 
pe lângă aeroportul Băneasa, am ieşit din Bucureşti şi când am trecut şi de aeroportul Otopeni am 
început să intru la gânduri. Nu eram singurul. Mai mulţi din autubuzul în care mă aflam am început 
să ne întrebăm unde mergem. Speram ca măcar cei din Bucureşti să ştie ceva. Erau majoritari ca 
număr şi eram convins că aveau relaţii mari prin aviaţie şi că trebuia să ştie mai multe, dar n-am 
aflat nimic. Am trecut de Ploieşti, de Buzău şi am luat-o spre Focşani. Am făcut dreapta pe câmp 
pe un drum mărginit de plopi, cu case tot mai rare şi după ce am trecut şi de Halta Boboc drumul 
părea complet pustiu. Partea asta de drum dintre halta C.F.R. şi şcoală avea să-mi rămână întipărită 
în memorie pentru o lungă bucată de timp, căci mult am bătut-o pe jos, ziua şi noaptea, vara pe 
căldură şi praf, iama pe crivăţ şi ger, în următorii trei ani de Şcoală. Ultima dată am fost pe acest 
drum în anul 2008, pentru o adeverinţă şi am fost ţinut la poartă. Am ajuns la U.M. 01838 în cadrul 
căreia funcţiona Şcoala de ofiţeri de aviaţie "Aurel Vlaicu" şi am coborât din autobuze. Atunci ni s- 
a comunicat că acolo va funcţiona şi şcoala civilă S.S.A.C. pe toată durata ei şi cine nu vrea să 
rămână este liber să plece în momentul acela fără nici o obligaţie. Cert este că nici unul dintre noi 
nu ne aşteptasem la ceea ce am găsit acolo, dar am rămas pe metereze ca să ajungem aviatori, să ne 
împlinim visul şi să ne întâlnim destinul. Majoritatea am reuşit, dar au fost şi unii care n-au ieşit la 
liman. Din momentul acela, cei 65 rămaşi nu ne-am numit elevi-piloţi. Şi surprizele neplăcute s-au 
ţinut lanţ. Am fost întâmpinaţi de unul dintre elevii anului doi, care a fost adus din vacanţă mai 
devreme decât restul colegilor şi care avea un fel de funcţie civilă, echivalentă cu un grad militar, 
ce se numea "încheietor" şi era un fel de şef de clasă sau de an. Am fost conduşi în clădirea care 
urma să ne găzduiască. O clădire urâtă şi în stare deplorabilă, care fusese a soldaţilor în termen, cu 
nişte încăperi uriaşe ce se numeau "dormitoare". Noi am intrat toţi 65 într-un singur dormitor 
comun, cu paturi cazone suprapuse şi cu nişte fişete metalice în care să ne ţinem lucrurile. Promoţia 
dinaintea noastră ocupa, în aceleaşi condiţii, două dormitoare de aceleaşi dimensiuni. Spălătorul 
comun şi fără duşuri şi WC-urile comune erau la subsolul unei clădiri, unde se aflau şi sălile de 
clasă, cam departe de dormitoare. Cantina, numită "popotă" se afla în cu totul altă parte şi acolo 
mâneam în ture, dar eram serviţi la masă de către un personal civil şi binevoitor. Cu timpul ne-am 
lămurit că întreaga structură a şcolii civile era copiată după structura şcolii militare cu adaptările 
corespunzătoare. Conducerea era militară şi era compusă din ofiţeri cu cariere serioase în aviaţie ca 
piloţi sau personal tehnic şi cu experienţă îndelungată în formarea piloţilor. La nivelul mediu de 
conducere se aflau instructorii de zbor, dintre care unii erau tineri şi doar cu experienţa primului an 
al şcolii, dar erau şi unii mai în vârstă şi cu experienţă mai îndelungată ca instructori prin aviaţia 
civilă. Prin toate mediile există întotdeauna şi câte un exemplar care compromite specia umană; cel 
care adevereşte zicala că trebuie să-i dai omului o funcţie ca să vezi cine este. Este singurul nume pe 
care-1 voi pomeni: Buciumeanu Nicolae, un individ agramat, ignorant, care face de ruşine breasla 
aviatorilor şi sunt convins că nu a fost fericit niciodată în viaţă. Citatul preferat, pe care-1 rostea de 
câte ori avea ocazia, era că "armata este întuneric şi putoare" şi în acel mediul vroia să ne ţină şi pe 
noi dacă era după mintea lui îngustă şi contorsionată. A fost instructor de zbor la S.S.A.C., dar nu 
mult timp. Eram toleraţi în incinta unităţii militare şi nimeni nu era fericit cu această situaţie. Nici 
militarii şi, evident, nici noi "civilii", nici elevii şi nici instructorii, care practic împărţeau acelaşi tip 
de existenţă, dar în condiţii puţin mai bune. După un timp am ajuns să cunoaştem structura întregii 
unităţi care era uriaşă, o unitate militară complexă, cu aerodrom cu pistă de beton pentru avioanele 
cu reacţie zburate de militari, pista de pământ pentru avioanele mai mici, hangare, depozite, clădiri, 
stadion sportiv, careu pentru adunări, poligon şi toate dotările tehnice şi militare necesare unei 
asemenea instituţii. Noi aveam acces doar la o mică parte din structura care era bine păzită de 
santinelele compuse din militarii în termen. Am primit nişte uniforme urâte bleumarin, cam ca cele 
de liceu, dar cu bonetă, pe care eram obligaţi sa le purtam tot timpul in incinta unităţii şi să salutăm 
milităreşte. Pentru învoirile în afara unităţii am primit mai târziu uniforme de gală bleumarin cu 

chipiu, cam ca cele de pilot civil, dar fără trese. Acestea erau păstrate încuiate în magazia Şcolii şi le 
primeam numai la plecarea din unitate. Au sosit din vacanţă şi elevii anului doi, au sosit şi elevii 
şcolii militare, şi am început cursurile. Personal am avut o experienţă similară cu cea din liceu. 
Şcoala civilă era o improvizaţie, iar cadrele didactice pe măsura încropelii. Profesori "închiriaţi", 
unii pensionari, alţii aduşi din diverse specialităţi dinafara aviaţei şi doar câţiva specialişti cu 
experienţă şi ofiţeri-piloţi care predau şi la şcoala militară. Clasele erau la subsol, unde eram ţinuţi 
ascunşi ca să nu stricăm imaginea şcolii militare, şi eram scoşi doar pentru apel şi la ore la care nu 
prea avea cine să ne vadă. Mi-a trebuit destul de mult timp până m-am acomodat la oribilitatea 
situaţiei în care am ajuns şi până am renunţat la visele de viaţă de student pe care o văzusem la 
prietenii mei. Am fost împărţiţi după modelul militar în tot felul de grupe şi de clase, cu tot felul de 
şefi şi şefuleţi, cu tot felul de denumiri caraghioase, aleşi dintre noi sau dintre cei din anul doi. Ni s- 
au repartizat sectoare de curăţenie şi de activitate şi am început un fel de viaţă civilo-militară care şi 
acuma îmi provoacă greaţă. Dimineaţa ne sculam, alergam în formaţie, pe afară, până la spălătorul 
comun, cu prosopul într-o mână şi periuţa de dinţi în cealaltă, făceam sectoarele, mergeam la masă 
şi după aceea la clase. Singura parte interesantă din curs a fost cea cu materii de specialitate predate 
de specialişti şi limba engleză. Abia seara aveam ocazia să interactionam cu colegii din anul doi sau 
cu cei din şcoala militară, să ne căutăm prieteni mai vechi şi să ne facem prieteni noi. Şi aşa am 
început să aflăm cum să ne descurcăm şi să ne facem viaţa mai uşoară în infernul acela grotesc. 
Greutăţile şi mediul ostil ne-au unit şi chiar dacă nu am ajuns să fim toţi 65 prieteni apropiaţi, am 
fost ca o familie mare cu un ţel comun şi conştienţi că doar ajutându-ne reciproc putem să-l 
atingem. S-a dezvoltat între noi o legătură pe care nu o găseşti în multe alte medii. "Aviaţia dă 
senzaţia şi te-nvaţă să trăieşti", cum zice cântecul. Eram civili, dar eram permanent un fel de 
prizonieri în unitate, pe care puteam s-o părăsim doar cu bilet de voie, când plecam în învoire în 
garnizoană sau în afara garnizoanei. Am învăţat destul de repede cum să ajungem şi până acasă, din 
când în când. Bucureştenii erau mai norocoşi căci aveau trenuri directe din Buzău. Până la Braşov 
era drum lung şi trebuia schimbat trenul la Ploieşti Est şi apoi la Ploieşti Vest. Cum majoritatea 
prietenilor mei erau studenţi în Bucureşti, am mers şi eu mai des acolo decât acasă. Aveam nevoie 
să ies la un spectacol, la un restaurant decent, să văd lume frumoasă şi să petrec timpul într-un 
mediu normal şi civilizat, iar asta era posibil doar în afara şcolii, împreună cu prietenii de o viaţă. 
Alternativa era oraşul Buzău, oraş cazon care nu oferea nimc din toate astea. La înapoiere era un 
adevarat circ. în primul rând, toată lumea călătorea cu "naşul". Eram aşa de mulţi că afacerea era 
bună şi pentru "naşi" şi pentru noi. Când mai venea supracontrolul, nu prea avea ce să ne facă. La 
Halta Boboc nu opreau decât cursa locală şi câteva trenuri personale. La plecare nu aveam încotro, 
dar la înapoiere, ca să nu mai schimbăm trenul la Buzău, se tragea semnalul de alarmă atunci când 
ajungea acceleratul sau rapidul în dreptul şcolii şi toată lumea cobora şi pornea pe jos, peste câmp, 
spre şcoală. Era un fel de rutină la care erau complici şi santinelele, căci jumătate dintre cei care 
circulau nu aveau bilet de voie şi eram amestecaţi civili şi militari, iar trenurile acelea soseau mai 
mult noaptea. Am făcut greşeala să nu iau în serios restricţiile referitoare la plecarea fără voie din 
garnizoană, căci eram civil. La întoarcerea de acasă am ajuns mult mai târziu, căci era drumul lung 
şi legăturile C.F.R. mizerabile. Am fost ameninţat cu exmatricularea la următoarea abatere. Am avut 
grijă să nu mai fiu prins niciodată. Asta era partea amuzantă a vieţii de elev-pilot. Dar au fost şi 
multe părţi triste. Nu aveam nici un fel de dotări sanitare. Eram duşi cu autobuzul la baia comunală 
din Buzău o dată pe săptămână. Alternativa era să ne spălam cu apa rece de la lavoarele spălătorului 
comun. O făceam şi pe asta, dar în sezonul rece era o neghiobie. Situaţia era de neacceptat şi în 
disperare unii colegi scoteau valva de la câte un calorifer şi se spălau cu apa caldă din sistemul de 
încălzire. Am aflat de la colegii mai mari că se putea face un duş în condiţii mai "normale" contra 
unei şpăgi la centrala termică, la singurul duş al angajaţilor de acolo, şi am făcut-o de multe ori, dar 
era coadă şi cu programare, şi de obicei se făcea acest lucru ... noaptea. Mâncare era multă, căci 
eram hrăniţi la un regim alimentar de 4500 de calorii impus aviatorilor, dar calitatea lăsa mult de 
dorit. Atunci mi-am promis să nu mai mănânc pilaf şi pâine necoaptă tot restul vieţii. Activităţile 
extraşcolare erau foarte limitate: o sală de cinema în week-end, o sală comună de televizor seara, 
stadionul pe care alergam până uitam unde suntem, şi cititul de care am profitat din plin; adunatul 

în găşti şi gâsculiţe cu diferite afinităţi sau hobbyuri; câmpul din jur cu seminţe de floarea soarelui 
sau excursia până la halta C.F.R., la nea Gheaţă, de unde se putea cumpăra ceva băutură ieftină. Ca 
să ne îmbunătăţim existenţa, ne-am organizat propriul chioşc şi cu ajutorul şcolii mergeam pe rând 
în oraş pentru aprovizionare şi pot spune că această iniţiativă a fost un succes deplin. Primeam toţi 
pachete de acasă cu tot felul de lucruri, care ştiau părinţii că ne lipsesc. Cred că pachetele mele cu 
vrafuri de foi de clătite puse între hârtii de pergament, cu borcanele aferente de dulceaţă de casă şi 
cu sticlele de votcă rusească mi-au câştigat oarecare popularitate. Dar cred că şi mai populară a fost 
valiza mea de cătană, din lemn şi cu lacăt care a stat întotdeauna deschis. La primul drum acasă la 
Braşov am găsit la prieteni o valiză de militar în termen, din lemn şi cu un lacăt baban. Am luat-o şi 
am umplut-o cu marfă de la prietenii din Poiană: sprayuri deodorante, after-shave-uri, săpunuri 
parfumate, pastă de dinţi adevarată, gumă de mestecat, ţigări mentolate, benzi de magnetofon cu 
muzica cea mai nouă din discoteci şi un aparat superb radio portabil Toshiba, ce mergea pe baterii, 
acumulator şi la priză, cu toate lungimile de undă, cu potenţiometre liniare şi care nu era mai mare 
decât jumătate de carton de ţigări. Radioul acela a mers aproape noapte de noapte în surdină, 
acordat pe Radio Luxembourg, care ne ţinea la curent cu muzica de prin lume (i-auzi saxu 
Nepoate...). Se mai asculta şi Europa Liberă la cască pentru ultimele ştiri. Aveam printre colegii din 
anul mai mare şi din anul meu un grup de pasionaţi de muzică şi câţiva muzicanţi, care 
descoperiseră că şcoala militară are un simulator de zbor cu o instalaţie acustică decentă, cu un 
magnetofon Tesla. Luam benzile de magnetofon aduse de la Braşov şi ne furişam noaptea cu gaşca 
de muzicofili şi acultam ore în şir. Erau momente plăcute când mai uitam dezamăgirea realităţii din 
jur. Să nu uităm că în vremurile acelea sfirşitul de săptămână insemna de sâmbăta după amiaza 
până duminică seara. Nu era întotdeauna timp suficient pentru mersul până acasă şi mai erau şi alte 
restricţii, aşa că mai ieşeam şi în garnizoana Buzău. Atunci devenea din nou populară valiza mea de 
cătană când apelau unii colegi la un spray deodorant sau after-shave ("night and day you can use 
szecula spray"... era sloganul publicitar care circula în comunitatea Şcolii) căci ieşeam la "agăţat" şi 
concurenţa era destul de mare, timpul era scurt şi ne trebuia o victorie rapidă! învoirile acelea erau 
tare scurte. Ne-am acomodat, am învăţat să luăm ce ni s-a oferit şi să scoatem maximum din situaţia 
respectivă. Am învăţat să trăim împreună şi să trecem peste individualisme. Eu fusesem în tabere de 
pionieri şi în cantonamente de ski, dar aceasta era o experienţă cel puţin neplăcută şi cu totul 
deosebită. Mă gândesc cum o fi fost pentru alţi colegi care s-au trezit pentru prima dată într-un 
mediu fără nici un fel de intimitate, trăind permanent într-un spaţiu comun, deschis şi invadat în 
orice clipă de oricine, fără permisiune sau avertizare. Noi am fost dovada că omul este o fiinţa 
socială şi adaptabilă, dacă mai trebuia dovedit. A sosit primăvara, am terminat cursurile teoretice şi 
a venit vremea să ieşim la zbor. în timpul cât noi am stat în clasele din subsoluri, instructorii s-au 
antrenat pe avioanele noi ZLIN-526F Trener sosite din Cehoslovacia, pe care urma să începem 
zborul. Jumătate din visul iniţial mi s-a împlinit, căci nu-mi doream să zbor pe 1AR-818 (mângâiat 
cu apelativul: "calul popii"), despre care colegii din anul doi ne povesteau istorii de-a dreptul 
ridicole, cum îi ţinea vântul din viraj sau cum îi depăşeau maşinile de pe şosea. Văzusem la 
Ghimbav ambele avioane şi preferinţa mea era clară. Măcar cu asta s-au ţinut de cuvânt. Dar nu s- 
au ţinut de cuvânt cu 1L-14, care trebuia zburat în anul trei. Dar să n-o iau înainte sărind peste doi 
ani cu implicaţii uriaşe. 

în anul întâi am zburat pe aerodromul şcolii din Boboc. Mediul era acelaşi, dar percepţia şi 
atitudinea noastră s-au schimbat total. Activitatea de bază a devenit zborul şi nimic altceva nu mai 
conta. Toată lumea a devenit dintr-o dată mai fericită şi mai zâmbăreaţă. Nu prea mai vedeam frunţi 
încruntate decât atunci când ceva nu mergea bine la zbor. în fond pentru asta venisem în şcoală, să 
zburăm. Am fost împărţiţi în grupe de zbor compuse din 6-7 elevi-piloţi repartizaţi câte unui 
instructor. Pe 29 mai 1973 am făcut primul zbor de aclimatizare pe avionul ZL1N-526F cu 
instructorul Nemeth Ioan pe care-1 cunoşteam de la aeroclub. Menţionez acest fapt pentru că m-am 
simţit în avion ca acasă. Aveam experienţă de zbor bogată cu planorul şi acum aveam în spate un 
instructor pe care-1 cunoşteam, era un coleg de zbor cu experienţă mai multă care încerca să mă 
înveţe tot ce ştia el. Să poţi zbura fără emoţii, să poţi să te bucuri de fiecare senzaţie şi să nu fii 
terorizat de o persoană autoritară care este în carlingă cu tine este un lucru extraordinar. Este un 

merit al instructorului care reuşeşte să creeze o asemenea atmosferă în avion şi procesul de învăţare 
a zborului devine firesc şi uşor. încă am inima puţin îndoită de faptul că primul zbor ca pilot cu 
avionul nu a avut asupra mea acelaşi impact ca primul zbor cu planorul. Susţin şi în ziua de azi, 
când sunt întrebat dacă nu mi-e dor de pilotat, că mi-e dor de zborul cu planorul. Dar atunci pe 
moment a fost un pas uriaş înainte în viaţa mea, era începutul carierei mele de pilot profesionist. Pe 
3 august 1973 am făcut următorul pas important, ieşirea la simplă comandă după minimul de ore 
cerut în dublă comandă. Conform tradiţiei am fost aruncat cu fundul gol în grămada cu mărăcini şi 
ăsta a fost botezul de pilot de zbor cu motor. Probabil că încă mai aveam spini de la botezul de pilot 
de zbor fără motor. Dar acum semnificaţia era mult mai importantă pentru că însemna începutul 
unei cariere de pilot profesionist, însemna că visul devenea realitate. Din păcate puţini dintre colegi 
au avut bucuria de a fi "botezaţi" în primul an. S-a zburat foarte puţin, majoritatea instructorilor erau 
şi ei la începutul carierei şi libertatea de decizie le era limitată de instituţia militară rigidă, iar 
majoritatea elevilor-piloţi nu aveau nici un fel de experienţă anterioară de zbor. Din păcate şi unii 
dintre instructorii militari tineri aveau foarte puţină experienţă de zbor în general şi pe ZLIN în 
special. Consecinţa a fost nefastă. Am pierdut primul coleg, pe Victor Ungur şi pe instructorul său 
într-un accident stupid. Au intrat în vrie plată în zborul de zonă şi n-au putut să iasă. A fost pentru 
toţi primul contact cu realitatea dură că aviaţia nu-i doar o artă. Petreceam mai mult timp cu 
pregătirea pentru zbor şi cu analiza de după zbor decât cu zborul în sine. La aeroclub aflasem că 
zborul se învaţă pe principiul opus. Am încheiat anul întâi cu 22 de ore de zbor. Foarte puţin pentru 
o instituţie care avea zborul ca motiv de existenţă. Piloţii se formează zburând nu discutând şi 
privind cerul. Oricât de bună ar fi pregătirea pentru zbor, fără zbor nu înseamnă nimic. Experienţa 
de zbor defineşte pilotul. Nici nu s-a terminat bine zborul şi ni sa aruncat în braţe o bombă pe care 
am primit-o surprinzător de uşor. Probabil că după primul an şi zborul din vară eram gata să plătim 
orice preţ pentru a ajunge aviatori. Vedeam deja lumina de la capătul tunelului. Ni s-a comunicat că 
întreaga aviaţie civilă a fost trecută în subordinea M.Ap.N., adică a armatei, şi ca atare S.S.A.C. s-a 
desfiinţat şi toţi elevii-piloţi urmau să depună jurământul militar şi să fie integraţi în Şcoala de 
ofiţeri de aviaţie "Aurel Vlaicu" cu durata de trei ani. După absolvire urma să fim trecuţi în rezervă 
şi să fim încadraţi în aviaţia civilă, aşa cum prevedea Contractul încheiat cu nici nu mai ştiam cine. 
în ţară nu mai exista decât o singură şcoală de piloţi, cea militară, şi cine nu-i de acord este liber să 
plece fără nici o obligaţie. De data asta n-a mai plecat nimeni. Elevii-piloţi cu un an mai mari ca noi 
au mai prins doar un an în şcoala de ofiţeri. Promoţia noastră a făcut doi ani de militărie şi am 
primit gradul de sublocotenent în rezervă la absolvire. Iar cei care abia intraseră în anul întâi au prins 
toţi trei anii şi au ieşit locotenenţi. Dar iar sar peste evenimente importante. Instructorilor civili li s- 
au oferit grade de ofiţeri conform cu vechimea şi experienţa şi locuinţe în oraşul Buzău şi alte 
stimulente ca să nu plece din şcoală. Unii au preferat totuşi să plece înapoi în aviaţia civilă, iar alţii 
au plecat pentru că nu li s-a oferit nimic. Noi am primit uniforme militare de şcoală de ofiţeri, 
armament şi gradul de caporal. Am fost atenţionaţi că s-a terminat cu civilia şi din acel moment ne 
supunem regulamentelor şi ordinelor militare. Am fost reorganizaţi după structura militară în 
plutoane şi escadrile şi nu mai ştiu ce alte formaţii şi ni s-au atribuit ofiţeri care să ne comande, să 
ne instruiască şi să facă din noi militari de nădejde. în final am făcut noi din ei civili de nădejde şi 
cred că ne mulţumesc şi-n ziua de azi. La absolvire ne-am despărţit prieteni. Am sosit în şcoală 
civil şi după un an am plecat în vacanţă militar. Dacă la absolvire aş fi plecat din şcoală cu brevetul 
de pilot în buzunar, totul ar fi fost mai uşor de digerat. în luna octombrie am plecat în vacanţă 
urmând să ne întoarcem la sfârşitul lunii ca elevi ai şcolii militare. Interesant a fost ceea ce s-a 
întâmplat în vacanţă. Grupul de elevi braşoveni din ambele Promoţii am aflat că iubitul nostru lector 
şi şef colonelul inginer Doljanu Vasile urma să vină până la Braşov cu nişte probleme oficiale. Ne¬ 
am dat întâlnire cu toţii promiţându-i că-i vom fi gazde şi călăuze bune în oraşul nostru natal. L-am 
plimbat prin oraş, i-am arătat tot ce era mai important de văzut şi l-am urcat pe Tâmpa să admire de 
acolo toată Ţara Bârsei. L-au impresionat foarte plăcut întreaga vizită şi primirea făcută. Am intrat 
în câteva localuri faimoase de-ale oraşului, am mâncat şi băut un şpriţ împreună şi la un moment 
dat ne-a făcut cel mai mare compliment pe care l-am auzit ca elev-pilot al şcolii. Ne-a spus că 
îmbrăcaţi civili şi în afara şcolii arătam a oameni normali şi suntem cu totul alte persoane decât ceea 

ce vede el toată ziua în şcoală. Această revelaţie mi-a confirmat impresia mea că instituţia militară 
dezumanizează, că procesul de învăţământ de acolo nu are nimc de a face cu ceea ce văzusem în 
facultăţi şi universităţi şi nu am înţeles niciodată de ce un viitor pilot civil trebuia să fie umilit, tratat 
şi format în felul acesta. Mare bucurie am avut când ne-am regăsit la Braşov cu gaşca mea din 
copilărie. M-am dus şi la Aeroclub să dau bună ziua şi să povestesc câte ceva din peripeţiile anului 
întâi. Am fost foarte plăcut surprins de atmosfera colegială cu care am fost primit de profesionişti. 
Când s-a terminat vacanţa şi trebuia să plec înapoi spre Boboc doi dintre prietenii mei care erau 
studenţi în Bucureşti, unul la Medicină şi celălalt la Aeronave, mi-au propus să mă ducă ei cu 
maşina până la Şcoală, iar ei să-şi continue drumul spre Bucureşti. Am fost cât se poate de fericit 
căci asta însemna câteva ore bune pe care le mai puteam petrece cu ei. Când am trecut de Buzău 
spre Focşani şi am făcut dreapta pe câmp pe drumul spre Şcoală s-au uitat unul la altul, dar n-au zis 
nimic drăguţii. După ce am trecut şi de halta Boboc şi am ajuns pe drumul pustiu spre unitatea 
militară m-au întrebat ce dracu căutam noi acolo, căci n-aveam timp de glume. Eu am fost de mai 
multe ori la ei la facultăţi şi la cămine, dar ei veneau pentru prima şi ultima dată la mine la Ş.S.A.C. 
şi asta o spun şi la propriu şi la figurat. Le-am spus că puţin mai înainte pe drum este şcoala, acolo 
unde se vedeau nişte pâlcuri de copaci şi un turn de apă. Am ajuns la bariera de pe drum unde era 
santinela şi unde maşinile particulare n-aveau voie să treacă mai departe. Am coborât, ne-am 
îmbrăţişat şi n-am să uit niciodată privirea plină de milă şi nedumerire de pe feţele lor când mi-am 
luat bocceaua şi am pornit spre nicăieri. Au trecut multe alte întâlniri până şi-au luat inima în dinţi şi 
m-au întrebat amănunte despre viaţa mea de "student". Poveştile mele se limitaseră la zbor şi 
întâmplări hazlii. Era diferenţă mare între studenţia lor şi a mea şi n-aveau cum înţelege. După ce 
ne-am întors la şcoală nu am mai fost ţinuţi ascunşi în subsol, ci scoşi la defilările şi apelurile 
zilnice. Dar nu prea ştiam să umblăm aliniaţi şi-n pas de front, şi să cântăm. Şi a început faza de 
tortură fizică şi psihică... Au sărit ofiţerii pe noi cu instrucţia de câmp, zi şi noapte. Ne-au scos la 
alarme de zi şi de noapte, la "aplicaţii" de tot felul şi s-au căznit să ne înveţe cântece şi pasul de 
defilare. Noi am cântat cât ne-au ţinut rărunchii: "un elefant, se legăna, pe o pânză de păianjen"... şi: 
"de dimineaţă, lângă lac, pescarul amator".... Nimic nu ne-a intimidat. La alarmă de noapte am 
împrăştiat muniţia pe tot câmpul şi cum trebuia justificat fiecare tub de cartuş, n-au mai făcut 
greşeala asta a doua oară. Am stat uniţi până la capăt şi nu ne-a speriat nici "bulăul" şi nici alte 
ameninţări. Cred că le era frica să ne scoată la poligon cu armamentul şi muniţie reală. Până la urmă 
ne-am imprietenit şi ne-am lămurit reciproc că noi suntem acolo să devenim piloţi civili şi că n-o să 
fim niciodată militari de carieră, iar ei ne-au lămurit că dacă nu-i facem de râs în faţa superiorilor 
nu ne mai deranjează cu nimic niciodată. Dintr-o dată am defilat perfect atunci când era nevoie şi 
totul a fost frumos şi bine. Când venea ora de instrucţie ne spuneau să dispărem fără urmă şi să nu 
facem prostii, ceea ce probabil făceau şi ei. Trasul cu armamentul din dotare ne-a plăcut la toţi şi 
când ne-au scos la poligon ne-am comportat ca la carte, căci doream să mai mergem şi altă dată. 
Ironia este că şi materia şcolară sa modificat şi am început să studiem materii pur militare: staregie, 
tactică, politică, filozofie, care nu ne foloseau absolut la nimic şi ne luau din timpul de studiat 
materiile de aviaţie. Luam notiţe pe caiete sigilate şi cu paginile numerotate care erau strinse la 
sfârşitul orei şi se încuiau, căci erau secrete! Puteai citi informaţii mai exacte în "Paris Match". Nu 
era vina lectorilor şi ştiau şi ei că-i ridicol. Am găsit noi, sub pupitru, o soluţie şi pentru examenele 
la materiile acelea şi am terminat anul cu bine. Mai greu a devenit plecatul din unitate şi mai ales 
călătoritul în afara garnizoanei... din cauza uniformei. Orice patrulă militară putea să te oprească şi, 
fără acte serioase, puteai fi arestat pentru dezertare şi nimeni nu era dispus să-şi rişte cariera. Aici 
ne-au cam prins la înghesuială... Dar am găsit şi aici soluţii, sau mai bine zis le găsiseră alte 
generaţii de elevi-piloţi ai şcolii de ofiţeri înaintea noastră. Şi am aflat ca pe şefi îi interesa doar să 
nu fim prinşi. Deci, viaţa nu ni s-a schimbat prea mult, dar măcar eram îmbrăcaţi rezonabil şi 
arătam mai bine. Am supravieţuit şi primei ierni de militărie şi a sosit din nou vremea zborului. 
Pentru zborul din anul doi am fost detaşaţi la Focşani pe un aerodrom rămas din vremea războiului 
şi care era într-o stare destul de acceptabilă. A fost readus la viaţă de către Promoţia dinaintea 
noastră, care a zburat acolo cu un an mai devreme. Avea pista de pământ acoperit cu iarbă şi ceva 
infrastructură în stare destul de bună. Era ca un fel de tabără de vară. Viaţa a devenit dintr-o dată mai 

suportabilă. Am plecat din unitatea militară şi nu ne mai simţeam atât de prizonieri. Pe primul plan 
era zborul şi restul nici nu mai conta. Dar mai era un amănunt important pe care colegii mai mari au 
ţinut să ni-1 menţioneze. Focşani era oraşul industriei textile, cu mii de fete tinere dornice să 
cunoască aviatori şi ne-au lăsat numere de telefon şi adrese utile şi sfaturi şi mai folositoare. 
Veşnică recunoştinţă şi lor! Din păcate unii colegi n-au prea ascultat atent la sfaturi şi au avut tot 
felul de probleme. Cu acele ocazii am aflat că şcoala avea ofiţeri specializaţi în rezolvarea cazurilor 
delicate, de această natură. A fost unul din puţinele aspecte care m-au surprins plăcut în şcoală, 
încerc să spun şi ceva bun despre armată şi şcoală. Am plecat la Focşani doar cu comandanţii şi 
instructorii noştri, ceea ce a creat o atmosferă relaxată. Erau practic aceeaşi oameni, doar că erau 
îmbrăcaţi ofiţeri, plus câţiva ofiţeri noi cu care eram deja familiriaziaţi, şi ei cu noi. Aerodromul era 
la ceva distanţă de mers pe jos de oraş. Nu mai trebuia să aşteptăm "weekend-ul" ca să vedem alte 
feţe de oameni sau de "oamene". Cazarea era tot în dormitor comun, dar nu mai erau paturi 
suprapuse. în faţă aveam un parc cu copaci la umbra cărora ne-am amenajat punctele de pregătire şi 
analiză a zborului. Fiecare grupă de zbor avea băncuţe de lemn cu măsuţe de scris şi în faţă un scaun 
pentru instructor. Ne-am întrecut în a face locul cât mai plăcut şi de multe ori uitam că sunt în 
şcoala militară. De multe ori m-am simţit ca la aeroclub. Sala de mese nu o mai împărţeam cu 
nimeni şi, deşi dotările sanitare lăsau şi aici de dorit, puteam să ne descurcăm mai bine. Luam câte 
patru inşi un bidon mare de lapte, îl umpleam cu apă, îl încălzeam pe sobele de la bucătărie şi ne 
turnam unul altuia şi ne spălam şi faceam "duş" când vroiam. E drept că Focşaniul era mult mai 
departe de Bucureşti şi mai ales de Braşov, dar nici nu mai simţeam nevoia să plec aşa de des. Mai 
greu era pentru cei însuraţi, dar din fericire nu erau prea mulţi şi găseau înţelegere la şefi. Pe plan 
personal, dar legat tot de şcoală, am avut în perioada asta un eveniment care mi-a dat mult de gândit 
despre ofiţerii din şcoală şi viaţa pe care o duceau. Unul din comandanţii noştri, mai nou venit 
printre civili, mi-a văzut radioul şi i-a plăcut foarte mult. Era tânăr şi haios şi îl plăceam cu toţii. M- 
a descusut de unde-1 am şi care-i povestea lui, căci în comerţ clar nu se găsea aşa ceva şi mi l-a 
confiscat; nu la propriu, dar într-o manieră care m-a pus pe mine într-o situaţie delicată. Mi-a spus 
că-mi dă pe el oricât vreau, dar să fie clar că radioul este al lui, căci eu pot oricând să-mi cumpăr 
altul, dar el altă şansă nu mai are. Nu m-a supărat gestul pe cât m-a surprins... Mi-a oferit o sumă 
care acoperea generos paguba. Nu mai spun că valiza mea de lemn era tot mai solicitată de când am 
sosit la Focşani şi începuse să se golească. Ieşirile în oraş erau mult mai dese şi mai productive 
pentru toata lumea. Iar când nu puteam noi ajunge în oraş, veneau vizitatoarele la noi pe colinele din 
poligonul de lângă gardul şcolii... La primul drum acasă m-am dus iar la prietenii din Poiană şi le- 
am spus că-mi trebuie altă sculă muzicală şi alte provizii de spray-uri, after-shave-uri şi toate cele. 
Apăruse între timp radiocastofonul Aciko, care era doar puţin mai mare decât radioul pe care îl 
avusesem. Am luat cu mine un radiocasetofon şi un vraf de casete cu muzica mai nouă din discoteci 
şi am venit înapoi la Şcoală. Totul a revenit înapoi la normal, dacă viaţa în acele condiţii se putea 
numi normală. Aş putea spune că, deşi devenisem militar, anul doi a fost probabil cel mai normal şi 
acceptabil din cei trei. La percepţia asta a contribuit şi noul instructor de zbor maiorul Stoica 
Constantin, sau Nea Titi. Era genul de om pe care doreai să-l ai prieten, frate, tată, şef şi mai ales 
instructor de zbor. Aş zice ca nea Titi era "procuror"-ul nostru; procura pentru noi tot ce aveam 
nevoie; nu exista ceva să nu poata rezolva nea Titi. Am avut plăcerea să-i cunoaştem şi familia. Cu 
el au ieşit repede la simplă şi cei care nu ieşiseră în anul întâi şi chiar şi atunci când era în carlingă 
tot la simplă erai. Ştia că eram acolo să pilotăm noi, şi să învăţam să zburăm, nu să ne uităm la el 
cum zboară... L-am iubit toţi din grupă şi chiar şi cei care nu erau în grupa lui de zbor. Am zburat 
tot ZLIN-ul şi, cu toată bunăvoinţa, am reuşit să facem doar 30 de ore de zbor în anul doi. Era clar 
că ceva era în neregulă cu sistemul de organizare sau pur şi simplu era rea voinţă din partea şcolii. 
Pentru brevetare ne trebuiau câte 150 de ore de zbor şi noi, după doi ani, aveam în medie cam 50 de 
ore. Logica ne spunea că era imposibi să ieşim piloţi brevetaţi din şcoala asta. S-a terminat zborul 
şi ne-am întors la Boboc de unde am plecat o lună în vacanţă. Singurul eveniment major din 
perioada asta a fost absolvirearea şcolii de către prima promoţie (intrată în S.S.A.C.) a şcolii în 
august 1974, din care mulţi au plecat direct la TAROM, căci era mare nevoie de piloţi. Asta ne-a 
mai dat şi nouă speranţe şi motive de visat, şi ne-a făcut ultimul an mai uşor de suportat. Plecarea 

lor a fost un moment trist pentru noi, dar vesel pentru ei. Când ne-am întors din vacanţă eram 
jupânii şcolii, eram anul trei. Nu prea ne-a mai deranjat nimeni şi nimic. Ne-am văzut de carte şi 
devenise foarte serioasă atmosfera. Pe baza rezultatelor după cei doi ani s-a ales o clasa care urma 
să înveţe şi să zboare avionul de pasageri IL-14. Am avut şansa să mă aflu în acea clasă. Cu acest 
avion am fi putut să facem şi orele necesare brevetării, căci s-ar fi zburat şi ceva rute lungi nu doar 
scurtele ture de pistă şi zonele de câteva minute. Şi ne mai aştepta o surpriză plăcută. Ne-am mutat 
într-o clădire nouă cu dormitoare mai mici şi cu facilităţile sanitare normale şi civilizate. M-am pus 
serios pe studiat căci, în sfârşit, începeam să primesc cunoştinţele pentru care venisem la această 
şcoală. Iarna a trecut repede şi a început numărătoarea inversă: A.M.R. Pe plan personal am avut un 
eveniment deosebit şi tot legat de şcoală. în anul trei am cunoscut noi instructori şi unii aflaseră de 
întâmplarea cu radioul şi doreau să ştie dacă pot să mai fac rost de câteva aparate şi pentru alţi 
câţiva dintre ei. Le-am arătat radiocasetofonul Aciko şi au fost încântaţi. Mi-au oferit un preţ pe 
care nu puteam să-l refuz, dar vroiau măcar patru bucăţi. Le-am spus că pentru asta trebuie mers la 
Braşov şi că dureaza câteva zile bune. Unul din ei s-a oferit să mă ducă până acasă cu maşina, să 
stea cu mine acolo până rezolv şi să mă aducă înapoi. Acelea au fost cele mai bune zile ale acelui 
an. Ne-am dus la Braşov şi am avut tot timpul să ne împrietenim pe drum. Trebuie să recunosc că, 
între cele două episoade personale povestite, am ajuns să privesc altfel viaţa ofiţerilor din şcoală. Nu 
vreau să fac alte comentarii, dar am încercat să-i înţeleg. Am ajuns acasă, l-am prezentat părinţilor, 
am luat masa împreună şi am băut un şpriţ, el şi-a văzut de treburile lui, iar eu am plecat în Poiană la 
prieteni. Când m-au văzut cu banii şi le-am spus ce vreau, am sărbătorit şi am skiat patru zile în şir. 
Am luat sculele şi ceva muzică nouă, ne-am urcat în maşină şi am venit înapoi la şcoală. A fost o 
vacanţă bună. în primăvară, înainte de a ieşi la zbor, ni s-a aruncat în braţe a doua mare bombă. Am 
fost anunţaţi că nu se mai zbura IL-14 în şcoală şi toată lumea urma să zboare pe AN-2. Nici n-a 
mai contat. Urma să se termine coşmarul. Doar o altă dezamăgire şi decepţie. Am învăţat repede 
avionul şi am plecat din nou la Focşani pentru zbor. Am fost foarte bine reprimiţi acolo, unde aveam 
deja baze serioase stabilite şi a trebuit să preluăm şi unele lăsate de cei care absolviseră. Cu chiu, cu 
vai, am făcut şi-n anul trei 28 de ore de zbor pe avionul AN-2 cu instructorul căpitan Preda 
Gheorghe, un om cu un suflet de aur. Singurul fapt mai deosebit din vara aceea a fost saltul cu 
paraşuta care ne-a plăcut la toţi la nebunie şi s-a şi plătit. Printr-un ciudat mecanism al afinităţii şi 
memoriei, constat că am rămas mai puternic ataşat de colegii din ultima grupă de zbor şi în special 
de regretatul Luca Vasile, cu care am avut multe de împărţit în cariera ulterioară şi pe care sunt 
fericit că l-am revăzut în concediul din vara anului 2005 la Bruxelles şi că am petrecut câteva zile 
împreună cu el. Relaţia cu şeful nostru colonelul Enache Ion a devenit aproape ca acea dintre copii 
şi părinte. Omul acesta a câştigat respectul tuturor şi când s-a terminat zborul şi am plecat înapoi la 
Boboc pentru absolvire, a rămas sprijinit de un stîlp al porţii aerodromului cu pipa în colţul gurii şi 
ne-a salutat uitându-se lung după noi. Este singura imagine plăcută cu care am plecat din Şcoală. 
Plus câteva din oraşul şi poligonul de lângă aerodrom. în august 1975 am făcut pozele cu uniforma 
de sublocotenent pentru Diploma ce urma să ni se înmâneze. Unul din ofiţeri, un căpitan, şi-a scos 
nişte stele de pe epoleţi şi am făcut toţi poze cu aceeaşi haină. Ultima minciună din S.S.A.C. Am 
fost trecuţi în rezervă şi ni s-a înmânat uniforma adevarată de pilot civil. Colegii care nu au avut 
aptitudini de zbor sau au avut alte probleme şi nu au putut absolvi ca piloţi au avut opţiunea să 
rămână în cadrul armatei ca ofiţeri cu diverse specialităţi tehnice şi mulţi au făcut-o ca să nu-şi 
irosească anii petrecuţi în UM 01838. Au rămas chiar şi câţiva dintre piloţi să zboare în cadrul 
armatei. Ni s-a oferit o masă festivă cu discursurile aferente. Am făcut multe poze cu colegii civili şi 
militari şi cam asta a fost totul. Diploma este eliberată de M.Ap.N. declarând că am absolvit 
cursurile Şcolii de ofiţeri de aviaţie "Aurel Vlaicu" în arma Aviaţie, specialitatea militară Naviganţi, 
în urma examenului susţinut în august 1975 am fost declarat reuşit, cu media generală de absolvire 
9,54. Prin ordinul ministrului apărării naţionale mi s-a acordat gradul de sublocotenet de rezervă. 
Atât am obţinut după trei ani. în timpul şcolii am adunat 80 de ore de zbor, care nu erau suficiente 
obţinerii brevetului de pilot profesionist, pentru care am îndurat cei trei ani de umiliri şi viaţă 
necivilizată. Contractul era pentru un brevet de pilot profesionist şi o diplomă de studii superioare. 

Trei ani mizerabili, 80 de ore de zbor şi o diplomă fără valoare sumarizează parodia ce a început sub 
numele S.S.A.C. 

Am absolvit al treilea din Promoţie cu Diploma Seria Nr 3. Steaua mea norocoasă a decis ca 
la TAROM să fie promovat doar şeful Promoţiei Nicuşor Butnaru. S-a prăbuşit la TAROM, cu un 
IL-14 într-un zbor de şcoală la 1 martie 1976. Am fi putut fi mai mulţi în avionul acela. Restul 
Promoţiei am fost repartizaţi, la alegerea noastră, în aerocluburile şi aerobazele mai vechi sau mai 
noi create prin toată ţara în ultimii ani de avânt ai aviaţiei civile, care a fost şi motivul de înfiinţare a 
şcolii S.S.A.C. Eu am ales aeroclubul Braşov de unde plecasem şi unde eram acasă, deşi începusem 
să visez la TAROM, dar asta-i altă istorie. 

Vă sfătuiesc, când aveţi timp să luaţi carnetele de zbor din Şcoală şi să recitiţi caracterizările 
de zbor făcute de instructori la sfârşitul fiecărui an de zbor. Or să vă aducă zâmbete pe feţe şi poate 
lacrimi în ochi şi or să vă trezească multe amintiri uitate. Ce păcat că nu aveam camere video în 
acele timpuri. Dar probail că n-am fi avut voie să le folosim, doar eram în armată. Dar am fi găsit 
soluţii, doar eram Promoţia 1975 S.S.A.C.! Şi o ultimă mărturisire. Timp de trei ani m-am simţit 
mizerabil şi mi-am invidiat prietenii pentru studenţia frumoasă pe care au avut-o şi de care eu m-am 
simţit jefuit. Dar, după aceea, am avut o viaţă întreagă plină de satisfacţii şi plăceri pentru care am 
fost de invidiat. Mi-a venit şi mie rândul, mai târziu. Totul are un preţ în viaţă şi dacă acesta a fost 
preţul cerut pentru a deveni pilot, a meritat. Am toată dragostea şi admiraţia faţă de toţi colegii. Fără 
ei nu ştiu dacă aş fi rezistat la toate încercările la care am fost supus şi cred că am rămas uniţi şi 
legaţi pe viaţă prin această pasiune. 

Anii de după Şcoală 

După terminarea şcolii eu am optat să fiu repartizat la Aeroclubul "Mircea Zorileanu" din 
Braşov. De acolo plecasem la şcoală cu trei ani în urmă şi tot acolo începusem zborul ca pilot 
sportiv planorist cu alţi patru ani mai devreme. Acolo doream să mă întorc ca pilot profesionist. Mă 
întorceam acasă. După trei ani plini cu deziluzii nu exista loc mai bun pentru revenire decât viaţa 
acasă alături de prieteni. La Braşov exista şi o bază a aviaţiei utilitare însă, din ce cunoşteam eu, nu 
m-a atras modul acela de viaţă. Toţi colegii doreau să ajungă cât mai aproape de casele şi familiile 
lor, dar în multe zone ale ţării nu existau nici baze ale aviaţiei utilitare, nici aerocluburi. Le-m 
povestit colegilor multe despre aeroclubul Braşov şi un grup destul de mare a decis să ceară 
repartiţia acolo. Majoritatea colegilor au fost repartizaţi în aerobazele utilitare împrăştiate prin ţară, 
unde era nevoia cea mai mare de piloţi. Am plecat în ultima vacanţă a vieţii, căci de atunci am avut 
concedii, urmând să ne prezentăm la noile locuri de muncă pe 10 septembrie 1975. Oraşele mari 
erau declarate oraşe închise. Dar, conform contractului, piloţilor li se permitea stabilirea reşedinţei 
în aceste oraşe prin repartiţie, urmând ca fiecare să-şi rezolve problema locuinţei pe cont propriu. Şi 
locuinţe nu existau în acele vremuri şi mai ales în municipii. Când m-am prezentat la aeroclub i-am 
găsit pe colegii noi veniţi cazaţi la sediul aeroclubului de la Ghimbav, unde existau toate facilităţile: 
dormitoare, bucătărie, sală de zi cu toate dotările necesare. în orice caz, condiţiile erau incomparabil 
mai bune decât cele din şcoala pe care tocmai o absolviserăm. Mi-aduc aminte că de multe ori am 
mai rămas după program acolo cu colegii, ca să mai stăm de poveşti şi am fost uimit cât de bine se 
gospodăreau. Făceau câteodată o porţie uriaşă de macaroane cu brânză, direct în tava cuptorului 
argazului şi trebuie să recunosc că erau mult mai bune decât cele din şcoală. Spuneau cu haz că au 
descoperit alimentul minune: smântână. Câteodată, când îi apuca seara în Braşov, nici nu mai 
aşteptau autobuzul, căci drumul pe jos era o glumă comparat cu cel din şcoală până la halta C.F.R. 
Boboc. încă n-a sosit momentul să uit de şcoală şi să n-o mai menţionez în gândurile mele. Toată 
cariera mea este legată de acel început nefast şi multe oportunităţi am pierdut după aceea din cauza 
ei. Sau poate mi s-au creat? Din păcate, era la fel de neplăcut şi când era vorba de statutul nostru de 
piloţi. Am fost încadraţi, fără brevet, ca piloţi zbor cu motor. Iar de avionul IAR-818 tot n-am 
scăpat până la urmă. Aveam nevoie în medie de încă 70 de ore de zbor pentru brevetare. Exista un 
parc întreg de IAR-818, de la aviasan şi aviaţia utilitară, care nu mai erau folosite. Am găsit la 
Ghimbav multe dintre ele stând la sol de parcă ne aşteptau pe noi. Pe 2 octombrie 1975 am început 
să zburăm aceste IAR-818. Au fost aduşi instructori cu experienţă pe aceste relicve zburătoare şi am 
făcut cu ei trecerea pe acest tip de "aeronavă" cu câteva ture de pistă şi zone în dublă comandă. Nu 

mai eram elevi, eram colegi şi nu mai existau nici limitările din armată. Am ieşit repede la simplă şi 
din acel moment am avut avioane personale la dispoziţia noastră. Mecanicii le alimentau şi 
încălzeau, iar noi săream în ele şi zburam cât se putea, ca să ne completăm orele lipsă. Din păcate 
era toamna târziu şi la Braşov iama vine mai repede. Vremea nu prea era grozavă. Am zburat şi 
iama pe pista îngheţată bocnă cu maldăre de zăpadă pe margini. Până la sfârşitul anului 1975 am 
mai reuşit să acumulez 29 de ore de zbor pe acest tip de avion. în fiecare lună făceam şi cel puţin 
câte o zonă cu ZLIN-ul ca să ne menţinem calificarea, căci pe acest avion urma să zburăm toată 
vara. Din 7 ianuarie 1976 am început să zburăm doar ZLIN-ul şi să ne antrenăm cu comandantul de 
aeroclub pentru a deveni instructori de zbor. Vremea nu a fost prea grozavă pentru zbor în iama 
aceea, dar am reuşit până în iunie 1976 să adun încă 50 de ore de zbor, depăşind cele 150 necesare 
brevetării. Pe 19 iunie 1976 am făcut zborul de control pentru brevetare. Pentru examenele teoretice 
am fost trimişi la Bucureşti şi am fost cazaţi la Hotelul "Cişmigiu" de deasupra restaurantului 
"Gambrinus". Cred că locaţie mai bună nu puteam nimeri. Se cam zgâlţâia şi tremura din toate 
încheieturile când treceau troleibuzele prin faţă, dar ne-am anesteziat şi n-am mai simţit. Au fost 
câteve zile plăcute în care am avut ce sărbători. La un an după terminarea şcolii am reuşit să 
devenim piloţi profesionişti. Mi-am văzut visul împlinit. Ajunsesem în punctul de unde puteam 
privi şi înapoi şi înainte. începeau alte vise şi planuri. Este în firea umană să vrem mereu mai mult 
şi să ţintim mai departe tot timpul. Am primit Brevetul de pilot profesionist Nr 670 la data de 14 
august 1976 şi mi s-a acordat prima licenţă de zbor ca pilot profesionist. Eram admis la zbor în 
calitate de pilot pe avioanele Zlin-526, ZLIN-726 şi IAR-818. După brevetare am fost reîncadrat la 
aeroclub ca pilot comandant zbor cu motor şi mi s-a mărit salariul corespunzător noii funcţii. M-am 
întors la Braşov cu sentimentul că am reuşit să obţin ceea ce mi-am dorit în viaţă. Un vis început pe 
13 aprilie 1969 mi s-a împlinit pe 30 iunie 1976. Unora le trebuie o viaţă întreagă să-şi vadă visul 
împlinit, iar alţii nici nu ajung să trăiască acest privilegiu. U.T.C.-ul a făcut o faptă extraordinară 
atât din punctul nostru de vedere, cât şi al tinerilor care au beneficiat. A investit sume uriaşe de bani 
în organizarea în cadrul aerocluburilor a unor tabere de pregătire premilitară cu profil aviatic, la 
care se puteau înscrie elevii de liceu, băieţi şi fete, pe timpul vacanţei de vară. A dotat aceste 
aerocluburi şi tabere cu avioane ZLIN noi şi a asigurat fondurile pentru salariile piloţilor, inclusiv 
bonurile de masă pe toată perioada taberelor. Elevii admişi în tabere erau iniţiaţi în tainele zborului 
astfel încât în caz de nevoie să poată deveni piloţi într-un timp cât mai scurt. Făceau într-un cadru 
mai organizat şi oarecum militarizat ceea ce făcusem şi eu la aeroclub ca civil şi elev de liceu. Era 
perioada când armata controla totul. Am început să înţeleg mai bine şi parcă nu mă mai miram de 
ceea ce ni s-a întâmplat şi nouă la Boboc. Dar am văzut mai târziu că se putea ajunge pilot civil şi 
altfel, mai frumos şi mai civilizat. Am fost desemnaţi pe lângă instructorii cu experienţă, ca un fel 
de ajutori de instructori şi am început să zburăm cu elevii taberelor. Atunci am început să mă simt 
aviator. Din Iulie până în Noiembrie 1976 am zburat mai multe ore decât în cei 3 ani de Şcoală la 
Boboc. Făceam ceea ce mi-am dorit şi îmi plăcea şi eram plătit foarte bine. Eram acasă la Braşov şi 
eram fericit. Prietenii mei din copilărie erau încă studenţi şi au început să mă invidieze ei pe mine, 
căci venea repartiţia în producţie. S-a întors roata norocului, căci pentru mulţi dintre ei se termina 
viaţa bună de student şi începea una grea, iar cu mine se întâmpla invers. în timp ce noi zburam cu 
elevii taberelor premilitare şi pentru antrenamentul propriu, am observat ceva mai neobişnuit. 
Comandantul aeroclubului zbura aproape exclusiv cu doi tineri şi-i antrena să devină piloţi, cam ca 
într-o şcoala particulară. Erau doi tineri de vârsta noastră pe care am ajuns să-i cunoaştem. Erau 
ingineri la facultatea de aeronave şi am aflat că erau fiii şefului aviaţiei civile. Nu ni s-a părut nimic 
anormal în asta. Dacă tatăl meu ar fi fost în acea poziţie, aş fi aşteptat exact acelaşi lucru de la el. în 
toamna anului 1976 compania TAROM a anunţat că admite candidaţi din promoţiile şcolii de piloţi 
la un concurs pentru a fi acceptaţi la zbor în cadrul companiei. Eu am visat la acest moment din anul 
trei la S.S.A.C. Am discutat cu comandantul aeroclubului care mă cunoştea din anul 1970 şi nu a 
avut nici o obiecţie, deşi mi-a spus că-i pare rău să mă piardă. Mi-a urat noroc şi mi-am depus 
actele pentru concurs. Materiile erau cele studiate în şcoală şi cu engleza stăteam bine. N-am avut 
nici o ezitare. A fost prima dată când am apreciat cei trei ani petrecuţi la Boboc. Mi-au asigurat 
calificarea şi cunoştinţele de bază necesare lansării în cariera visată de pilot de transport, de pilot de 

linie aeriană. Am discutat mult între noi colegii de promoţie din aeroclub despre această şansă de 
trecere la o fază superioară a meseriei pentru care ne-am pregătit şi chinuit toţi anii din urmă. Unii 
începuseră să prindă rădăcini în Braşov, primiseră locuinţe de serviciu prin aeroclub, îşi 
întemeiaseră familii şi nu erau dispuşi să renunţe la aceste realizări la care abia ajunseseră. 
Perspectiva era destul de vagă, nu ştiam ce ne aşteapta, trebuia s-o luăm de la început pe cont 
propriu la Bucureşti unde nu ni se asigura nimic. Iar dacă nu eram admişi şi trebuia să ne întoarcem 
spăşiţi înapoi la aeroclub, nu era o hotărâre uşoară. în lunile octombrie şi noiembrie am fost trimişi 
la Bucureşti să obţinem calificările de zbor instrumental necesare obţinerii calităţii de piloţi 
instructori. Cursurile se ţineau la C.I.P.A., iar partea de zbor la aerodromul aeroclubului Clinceni. 
Atunci am cunoscut şi un alt aspect al vieţii de pilot. La C.I.P.A. erau la curs o serie nouă de 
însoţitori de bord şi unii piloţi de la TAROM care făceau trecerea pe alte avioane şi am ajuns să ne 
cunoaştem şi să stăm de vorbă. Era cu totul altă lume. O lume nouă şi fascinantă care mă atrăgea şi 
care era mult diferită de lumea Braşovului de care mă pregăteam să mă despart. în acea perioadă am 
fost cazat la un motel din cadrul Ştrandului Tineretului, pe lângă Arcul de Triumf. Am cunoscut şi 
acolo o lume foarte interesantă. Dar cel mai mare avantaj era că se afla la o distanţă relative mică 
de mers pe jos de doi dintre prietenii mei braşoveni încă studenţi în Bucureşti, care stăteau în gazda 
în acea zonă. Am petrecut toate serile împreună la canastă, wist şi petreceri studenţeşti. Am 
recuperat şi eu puţin din anii de studenţie pierduţi. Pentru un provincial din Ardeal, am avut 
surpriza să mă simt ca acasă la Bucureşti din prima clipă. Pe 13 noiembrie 1976 am făcut ultimul 
zbor în cadrul A.C.R. al cărui angajat am fost de la absolvire. Nu era mult, dar eram mândru de 
realizările mele. în anii 1975 - 1976 am zburat 275 ore cu 1 444 aterizări pe ZLIN, IAR-818 şi AN- 
2. împreună cu ceilalţi colegi, cei hotărâţi, mi-am luat inima-n dinţi şi am plecat la concurs la 
TAROM, iar restul au rămas la aeroclub şi şi-au continuat cu succes carierele abia începute. Fiecare 
cu drumul şi destinul său în viaţă. Mai târziu drumurile aveau să ni se încrucişeze din nou, atunci 
când au venit şi ei pe urmele noastre. în urma examenului de intrare la TAROM am fost acceptat. 
Am fost o serie mare, cu colegi din promoţia 1975, din promoţia 1974 şi unii din piloţii mai vechi 
pe care nu-i cunoşteam. Unii fuseseră navigatori o vreme şi se întorceau la pilotaj. Eram între piloţi, 
indiferent de unde veneam fiecare. Cu data de 3 ianuarie 1977 am fost încadrat prin transfer în 
interes de serviciu la TAROM copilot în pregătire. Am fost trimis la şcolarizare la C.I.P.A. pentru 
trecerea pe avione de transport în pregătire de pilot pe avionul IL-14, pe care ar fi trebuit să-l zbor în 
anul trei la Boboc. Un fel de ironie a soartei. Dar nimic din trecut nu mai conta acum. La 24 de ani 
eram pilot la TAROM şi aveam viitorul în faţă. Am părăsit Braşovul confortabil pentru Bucureştiul 
necunoscut unde, cu toată euforia, aveam să mă lovesc de o realitate dură. Compania îmi dădea un 
salariu bun şi mă şcolariza. în rest trebuia să mă descurc singur. Aveam aprobarea de stabilire în 
Bucureşti, dar trebuia să-mi găsesc casă pe cont propriu. Primele trei luni m-am mutat pe la tot felul 
de gazde găsite prin prietenii şi colegii care trăiau de mai mult timp în Bucureşti. TAROM-ul avea 
doar câteva locuri într-un cămin aflat în incinta aeroportului Băneasa, deasupra cabinetului medical, 
unde se putea sta provizoriu până găseam altceva. Era lângă C.I.P.A. şi ajungeam uşor în centru de 
acolo. Am stat şi acolo câteva săptămâni şi acolo m-a prins cutremurul din 4 martie 1977. Clădirea 
aeroportului era o construcţie masivă şi nu ne-am dat seama de gravitatea cutremurului, dar după 
scurtă vreme au început să sosească la cabinetul medical răniţii trimişi de la spitalele unde nu mai 
era loc să fie îngrijiţi. Aşa am aflat despre tragedia din oraş. Dar a trecut şi asta şi ne-am continuat 
pregătirea. Până la jumătatea lui martie am avut doar cursuri teoretice foarte intensive. Am învăţat 
avionul, aerodinamică, navigaţie aeriană adevărată, meteorologie, engleză aeronautică şi multe alte 
materii necesare meseriei. Am beneficiat de lectori profesionişti cu multă experienţă, cu faimă şi 
recunoaştere în toată aviaţia. Am beneficiat de laboratorul fonetic şi am văzut ce înseamnă o şcoală 
pentru piloţi. Cam aşa cum visasem când m-am înscris la S.S.A.C. După banchetul de absolvire am 
început zborul pe avionul IL-14. Eram din nou elev-pilot, însă de data asta eram mândru şi fericit să 
mi se spună aşa. Am fost împărţiţi din nou în grupe de zbor, dar de data asta instructorii se 
schimbau tot timpul şi aşa am cunoscut mai mulţi piloţi. Pe 17 martie 1977 am efectuat cu colegii de 
grupă primul zbor pe ruta: Băneasa-Oradea-Cluj- Băneasa. Primul zbor cu avionul IL-14 a fost 
pentru mine cel mai lung de până atunci şi am înţeles imediat cum era posibil ca unii piloţi tineri să 

aibă mii de ore de zbor. Până atunci zburasem ture de pistă de 7 minute şi zone de 30 minute să 
adun 275 de ore. Am zburat cu IL-14 până pe 25 Iulie aterizând pe toate aeroporturile din ţară şi 
ziua şi noaptea. Am învăţat să vorbim la radio cu controlul de trafic şi să urmărim şi celelalte 
avioane din zonă, să folosim radarul şi, cel mai important, am învăţat că tot zborul pe rută se face 
după instrumente. Nu mai zburam pe aerodromuri, ci pe aeroporturi, nu mai zburam în spaţiu 
necontroat, ci pe rute aeriene... Am zburat 50 de ore pe IL-14 în calitate de copilot în pregătire, 
primele ore de zbor pe rută cu un avion de transport pasageri. Pe 9 august am început zborul ca 
pilot-elev pe avionul AN-24 şi am continuat să învăţ să devin pilot pe acest avion până pe 27 
septembrie acumulând 36 ore de zbor. Pe data de 3 octombrie am dat examenul de calificare de pilot 
şi licenţă de zbor pe avionul AN-24 şi am terminat cursul. Am sărbătorit terminarea cursului, 
conform unei lungi tradiţii, cu toţi colegii, instructorii şi cadrele C.I.P.A. la Bolta Rece. Am 
sărbătorit şi cu prietenii mei care încă erau studenţi în Bucureşti şi care îşi aminteau de anii de 
planorism când nu-şi închipuiau că voi ajunge aici. Am fugit acasă şi am sărbătorit cu părinţii şi 
prietenii care aveau deja servicii acolo. Am sărbătorit promovarea şi cu colegii rămaşi la aeroclub, 
care erau piloţi instructori acum şi poate că le-am inspirat şi lor o dorinţă. Pe 11 octombrie 1977 am 
obţinut licenţa de pilot pe avionul de transport pasageri şi am fost încadrat copilot la detaşamentul 
AN-24 cu sediul pe aeroportul Băneasa. Pe 19 octombrie am făcut primul zbor ca pilot la TAROM 
cu pasageri la bord pe ruta: Băneasa-Satu Mare-Băneasa. Eram "on top of the world" şi la propriu şi 
la figurat. Aş spune că eram cu capul în nori, dar nu sună prea bine şi ar avea o conotaţie negativă. 
Peste o lună împlineam 25 de ani şi eram pilot de transport la TAROM după doar opt ani de la 
primul zbor cu planorul şi după doi ani de la absolvirea şcolii de piloţi. Eram fericit! Cu toată 
bucuria de moment, realitatea era că trebuia să-mi încropesc o viaţă în Bucureşti. Unii dintre colegii 
şi prietenii veniţi mai devreme la TAROM mi-au dat tot fel de sfaturi şi m-au ajutat prin 
cunoştinţele lor să găsesc o cameră de închiriat. Am avut noroc. O actriţă în vârstă, vedeta de pe 
vremea filmului mut, pleca la Paris pentru un tratament şi mi-a închiriat camera ei de lângă Piaţa 
Victoriei. Poziţia era de vis, dar condiţiile nu prea grozave. Era un bloc mic gen vilă şi camera era la 
mansardă cu baia şi WC-ul comun cu alte cămăruţe în care trăia o lume boemă şi interesantă. La 
plecare mi-a mărturisit că nu mai avea de gând să se întoarcă şi că pentru o sumă de bani era dispusă 
să-mi lase un document în baza căruia aş fi putut trece contractual de închiriere de la I.C.R.A.L. pe 
numele meu. în felul acesta aş fi putut să-mi fac buletin de Bucureşti mai uşor decât am sperat. Dar 
la I.C.R.A.L. am aflat că nu se putea transfera contractul pe numele meu şi m-au sfătuit să nu 
pomenesc vreodată că titulara nu avea de gând să se întoarcă. în schimb pentru o mică cotizaţie au 
acceptat să plătesc chiria pe numele titularei. Până la urmă a fost o afacere bună în comparaţie cu 
sumele plătite de alţii care locuiau în condiţii similare. în 1974 ajunsese la TAROM primul val de 
piloţi nebucureşteni şi noi eram al doilea. Mulţi din cei veniţi mai devreme încă se chinuiau în 
condiţii similare cu ale mele. Cei care doreau să stea în centrul oraşului erau limitaţi la cămăruţele 
studenţeşti de prin mansardele sau subsolurile blocurilor mai vechi şi la sume destul de mari. Alţii 
au închiriat apartamente la blocurile noi din cartiere şi stăteau mai mulţi într-un apartament. Alţii s- 
au însurat cu bucureştence şi şi-au rezolvat şi problema buletinelor. Doar bucureştenii nu aveau 
astfel de probleme, căci stăteau cu familiile şi aveau reşedinţe. Restul ne învârteam într-un cerc 
vicios: nu puteam să ne facem buletine de Bucureşti căci nu aveam locuinţe şi nu puteam să 
obţinem locuinţe căci nu aveam buletine de Bucureşti. Dar eram tânăr pilot la TAROM, aveam 
aprobare de stabilire în Bucureşti şi aveam timp. Am început să cunosc lumea din Bucureşti şi oraşul 
în sine. Eram tânăr, necăsătorit, cu un salariu bun şi o meserie deosebită şi au început să mi se 
deschidă multe uşi. Am cunoscut o lume foarte interesantă şi diferită de lumea lăsată în urmă la 
Braşov. în foarte scurt timp am ajuns bucureştean deplin, fiind ajutat şi de colegii şi colegele de 
zbor cu care am legat prietenii într-un timp foarte scurt pentru un nou venit printre ei din provincie, 
în vara anului 1977 au absolvit facultatea prietenii mei de la medicină. Am făcut rost de o hartă de 
navigaţie a României care avea marcate toate drumurile şi căile ferate şi am trecut alături de ei prin 
tot procesul repartiţei. A fost o experienţă tristă. După şase ani de viaţă studenţească bună urmau să 
plece în medii rurale mai rele decât cel în care am trăit eu cei trei ani de şcoală de aviaţie. Acelaşi 
lucru îl păţiseră şi prietenii care absolviseră mai devreme universităţile şi au devenit profesori. Din 

acel moment am privit în urmă cu alţi ochi, iar când priveam înainte perspectiva era şi mai frumoasă 
şi favorabilă mie. Trecutul nu mai era aşa de întunecat, iar viitorul devenea tot mai luminos. Mi se 
schimbase perspectiva! O experienţă deosebită şi care a încununat anul trecerii la TAROM a fost 
primul simulator de zbor de la Kirovograd, din decembrie 1977. A fost ca o vacanţă cu toate 
cheltuielile plătite. Simulatorul avea să devină un ritual anual şi experienţa tot mai plăcută cu 
trecerea vremii, dar primul a fost de neuitat. Cât de frumos ne-au primit tovarăşele vecine! Şi cu ce 
cadouri am venit de acolo: siguranţe automate, întrerupătoare cu reostat, patine, legături de ski, 
aspiratoare, ceasuri cu baterie, becuri colorate, matroşti... în anul 1977 am zburat 175 de ore pe IL- 
14 şi AN-24. Au urmat ani cu zbor mult, dar şi cu împliniri şi satisfacţii pe măsură. în vara anului 

1978 am avut prima detaşare de vară la Constanţa, mai bine zis la "Mihail Kogălniceanu". Am făcut 
cunoştinţă cu un aspect nou al activităţii de zbor. Eu făceam doar curse interne de acolo, dar 
atmosfera era foarte internaţională. Restul echipajelor aduceau turişti din toate colţurile lumii la noi 
la Marea Neagră. Se ieşea la plajă, se mergea la discotecă, iar când nu se pleca nicăieri se mai trăgea 
câte o petrecere şi la hotelul din pădure, unde eram cazaţi. Atunci am descoperit micii, frigăruile şi 
şpriţul la cană ale lui Nea Culiţă, de care mi-e dor şi acuma, ca şi faimosul "Bordo" servit la 
cameră. Mulţi veneau cu maşinile personale, alţii cu familia. în timpul detaşării la Kogălniceanu 
toată lumea făcea parte dintr-o familie mare şi fericită în care se amestecau echipajele de la diferite 
tipuri de avion cu personalul de la sol şi cu cel tehnic şi atmosfera era total diferită de cea de la 
Băneasa sau Otopeni. Aşteptam în fiecare an cu nerăbdare detaşarea la Kogălniceanu. în toamna 
anului 1978 mi-am cumpărat prima maşină: Dacia 1100. Viaţa era bună cu mine. Cu maşina aceea 
am învăţat Bucureştiul mai bine decât un taximetrist, iar drumul de Braşov îl ştia singură, căci mult 
am condus pe traseul acela ziua şi noaptea, câteodată direct după cursă cu colegi şi colege de zbor 
amatori de o ieşire spontană la munte. în anul 1978 am zburat 300 de ore pe avionul AN-24. Anul 

1979 a fost un an foarte interesant. Am început să zbor şi câte două curse pe zi, câteodată trei. Se 
adunau orele de zbor şi se prevedea perspectiva intrării în pregătire de comandant. Pentru asta 
trebuia să obţin Brevetul de pilot profesionist de primă clasă, dar nu aveam suficiente ore de 
comandant la categoria a 4-a, adică la avioane mai mici, şi asta tot din cauza ieşirii din S.S.A.C. 
fără brevet de pilot. în situaţia asta erau mulţi colegi din promoţia mea. Se cereau 250 de ore de 
comandant. Toţi cei în situaţia asta am fost detaşaţi înapoi la A.C.R. să zburăm din nou ZLIN-ul în 
calitate de comandanţi şi să ne completăm orele lipsă. Am început zborul la aerodromul Clinceni la 
început de mai şi în iulie ne-am împrăştiat la mai multe aerocluburi pentru a putea zbura mai mult. 
De data asta am ales aeroclubul Piteşti pentru că era la o distanţă la care puteam ajunge uşor cu 
maşina mea. Am plecat cu bunul meu prieten şi coleg Luca Vasile şi am avut o vară foarte plăcută. 
Comandant de aeroclub era un fost coleg de şcoală din promoţia dinaintea noastră şi ne-a ajutat să ne 
facem orele cât mai repede. Cum ZLIN-urile trebuiau decantate în fiecare zi înainte de zbor, 
benzina aceea o turnam în rezervorul Daciei 1100 care se credea avion. Atunci am fost şi am vizitat 
lacurile Vidraru şi Bâlea şi am condus pe Transfagărăşan pentru prima dată. Aveam din nou avion 
personal şi făceam raiduri în toată ţara. Mă obişnuisem cu zborul instrumental la AN-24, dar 
trebuie să recunosc că şi zborul la vedere are plăcerile lui. Zburam mai ales avioane sosite de la 
reparaţii şi le făceam rodajul, motiv pentru care ne puneam paraşutele ca lumea. Cu ocazia aceea am 
zburat prin ţară şi am vizitat aerocluburile şi bazele utilitare unde zburau colegii noştri şi la plecare 
făceam formaţie cu ei. Am făcut cele 137 de ore care-mi trebuiau şi în septembrie am reînceput 
zborul la TAROM, copilot la AN-24. Cam în aceeaşi perioada au venit la zbor la TAROM, la AN- 
24, şi cei doi fii ai şefului aviaţiei civile, inginerii de la Facultatea de Aeronave care zburaseră la 
aeroclub la Braşov. Dar n-au venit singuri, ci cu o trupă de colegi ingineri care urmau să ajungă la 
toate tipurile de aeronave cu scopul de a îmbunătăţi calitatea activităţii de zbor prin cunoştinţele lor 
în domeniu. O idee foarte bună şi în final aşa a şi fost, ca o infuzie de sânge proaspăt într-un corp 
îmbătrânit. Ar fi putut să fie absolvenţii S.S.A.C. în postura asta dacă şcoala ar fi funcţionat aşa cum 
a fost proiectată, dar n-a fost să fie. Inginerii erau tineri, simpatici, de vârsta mea şi ne-am inţeles 
foarte bine de la început şi pe tot restul carierei. Dar sosirea lor a dovedit exact ceea ce a susţinut tot 
timpul promoţia noastră. Că nu trebuia să îndurăm toate mizeriile de la Boboc timp de trei ani ca să 
ajungem piloţi în aviaţia civilă. Că se putea şi altfel, mai civilizat şi elegant, aşa cum au ajuns ei 

piloţi. Această situaţie nouă a răscolit în memoria tuturor colegilor de promoţie amintirea multor 
probleme rămase nerezolvate de la trecerea noastră pe la Boboc. Am făcut toţi cereri la Ministerul 
Muncii de eliberare a documentelor de echivalare a şcolii militare de ofiţeri de aviaţie cu funcţia de 
subinginer conform legii. Ne-am gândit că poate ne-ar folosi şi nouă. Şi mi-ar fi folosit şi mie mult 
de tot în viitor, după cum avea să-mi demonstreze viaţa. Am primit fiecare un răspuns politicos şi 
evaziv că Ministerel Muncii a întocmit şi difuzat ministerelor implicate un nomenclator cuprinzând 
funcţiile civile şi specialităţile în care pot fi încadraţi absolvenţii cu diplomă ai şcolilor militare de 
ofiţeri. Dar acestea se aplică doar în cazul când din motive justificate suntem opriţi de la zbor. Dacă 
s-a uitat cumva acest episod, ataşez copiile respective. Aşa a fost S.S.A.C.-ul, una caldă şi mai 
multe reci, sau ca la tango: un pas înainte, doi înapoi. Noroc că aviaţia civilă era una singură şi tot 
ce n-a făcut S.S.A.C. a făcut pentru noi TAROM-ul când a fost nevoie şi pentru asta are toată 
aprecierea şi recunoştinţa mea. Venirea inginerilor la zbor la AN-24 a creat un val care m-a luat şi 
pe mine şi m-a purtat mai departe şi mai repede decât am îndrăznit să visez. Dar toate la timpul lor. 
Deocamdată sunt copilot la AN-24 şi acumulez ore de zbor. De valul acesta de schimbări au 
beneficiat şi alţi piloţi care n-au fost elevi ai S.S.A.C. sau ai şcolii militare şi au ajuns la TAROM 
până la urmă, precum unii din foştii noştri instructori din şcoală brevetaţi prin aeroclubul central şi 
chiar şi comandantul aeroclubului de la Braşov. Pe plan personal anul 1979 a adus o mare 
schimbare. Părinţii mei, văzând că nu am rezolvat nimic cu casa şi buletinul de Bucureşti, au hotărât 
să mă ajute propunindu-mi să facem un schimb de locuinţă împreună şi să se mute cu mine la 
Bucureşti. Erau pensionari, eram singurul copil şi nu-i lega mare lucru de Braşov. Şi nici eu nu mai 
trebuia să-mi împart timpul între Bucureşti şi Braşov. Am preluat contractul casei pe numele meu, 
căci eu aveam aprobarea de stabilire în Bucureşti, am găsit un schimb foarte bun pe lângă Gara de 
Nord, pe Calea Griviţei, şi ne-am mutat. Stăteam din nou cu părinţii şi viaţa era bună şi uşoară. Am 
păstrat şi garsoniera până am plecat din ţară, căci era o afacere prea bună să n-o abandonez. Eu mi- 
am făcut imediat buletin de Bucureşti, dar părinţilor n-am reuşit să le fac decât viză de flotant. Erau 
legal acoperiţi şi puteau merge la doctor dacă aveau nevoie sau puteau ridica raţia de zahăr şi ulei, 
dacă eram eu plecat de acasă. Dar asta parcă a venit puţin mai târziu. în orice caz a fost o soluţie 
mai bună decât o căsătorie de convenienţă, iar eu profitam şi mă bucuram tare mult de libertate. în 
anul 1979 am zburat 350 de ore pe AN-24 şi Zlin. Anul 1980 a fost foarte intens în cariera mea, am 
fost şi eu purtat de valul schimbărilor din TAROM. în februarie am intrat în pregătire de 
comandant pe avionul AN-24 şi am început zborul în scaunul din stânga. în mai am primit 
paşaportul şi am făcut prima cursă externă la Sofia cu AN-24. Tot în mai am fost promovat copilot la 
avionul EL-18 şi am zburat în continuare şi AN-24 în paralel. în iunie am început cursele externe 
adevărate cu IL-18: Berlin, Teheran, Beyrut, Aman, Ankara, Paris, Frankfurt şi alte destinaţii ştiute 
doar din filme, reviste sau din poveştile piloţilor mai vechi. Orele de zbor se adunau mult mai 
repede, la fel şi diurna în valută şi calitatea vieţii mi s-a îmbunătăţit foarte mult. Am început să 
învăţ ce înseamnă viaţa de pilot pe curse externe. Pe 20 iunie 1980 am obţinut brevetul de Pilot de 
primă clasă Nr 444, cu licenţă pe avioanele IL-18, AN-24 şi Zlin-526/726. în aceeaşi perioadă am 
început şi cursele cu rămânere, la Istambul, Athena, Tel Aviv, Berlin, Casablanca. Acestea mi-au 
bucurat sufletul mai mult decât faimoasele curse de "martingală" (cumpărături), căci am avut ocazia 
să vizitez acele locuri cu grupurile de turişti pe care le duceam. Am vizitat moscheele Istambulului, 
Top Kapi, Cumpkapi, Acropole, Pantheonul, Glifada, cramele Metaxa, Ierusalimul, plajele şi 
discotecile Tel Avivului. Pentru mine atunci nu exista satisfacţie mai mare decât să văd lumea de 
care auzisem de când eram copil. Luna decembrie am petrecut-o în concediu la ski în Poiana Braşov 
cu mai mulţi colegi de zbor. în anul 1980 am zburat 575 de ore pe AN-24 şi IL-18. Anul 1981 avea 
să-mi rezerve o surpriză de altă natură. Se apropia momentul avansării în funcţia de comandant de 
aeronavă la AN-24. Am fost chemat la conducerea companiei şi într-o atmosferă solemnă mi s-a 
ţinut un discurs despre responsabilităţile poziţiei de comandant şi implicaţiile aferente. Până la 
urmă mi s-a explicat că pentru a ieşi comandant trebuia să devin membru al P.C.R. Am înţeles că 
era parte din "job description" şi am întrebat ce trebuia să fac. Eram U.T.C.-ist de la intrarea în 
şcoala militară, căci era parte din curiculum de acolo. Am făcut cerere să fiu primit în rândurile 
membrilor partidului şi urma ca la prima şedinţă de partid să mi se pună nişte întrebări prin care să 

mi se verifice cunoştinţele politice şi să mi se înm âneze carnetul. Ceea ce s-a şi întâmplat, după ce 
înainte de şedinţă mi s-a dat un bileţel cu întrebările ce urmau să-mi fie puse de către câţiva membri 
mai vechi. Eram mai mulţi în situaţia asta şi după ce s-a terminat tot circul trebuia să sărbătorim, 
conform tradiţiei. Era o victorie. Am ieşit de la şedinţă şi ne-am urcat în maşină un grup de prieteni 
buni şi ieşind din parcarea de la otopeni ne întrebam unde mergem să sărbătorim. Le-am făcut o 
surpriză de care am vorbit mulţi ani. Am virat dreapta pe soseaua spre Braşov şi m-am oprit doar 
când am ajuns acolo la casa unui prieten din copilărie, al cărui tată făcea acasă, de foarte mulţi ani, 
un vin extraordinar de bun. Ne-am sărbătorit de am ajuns înapoi acasă la Bucureşti a doua zi seara. 
Noroc că am fost lăsaţi liberi după evenimentul copleşitor din ziua anterioară. N-am fost vre-un 
zelos în viaţa politică, dar tatăl meu mi-a spus că trebuie să învăţ regulile jocului şi să le respect 
dacă vreau să câştig, şi am cam câştigat în viaţă. 1 aprilie 1981, miercuri, am făcut prima cursă în 
calitate de comandant cu avionul AN-24 plin de pasageri pe ruta Băneasa-Timişoara-Băneasa. 
Copilot mi-a fost colegul de promoţie şi prieten Frumuzache, mecanic Chitu şi însoţitori Nicolescu 
S. şi Manea, pe avionul YR-BMN, cursa 51/52A. Am în faţa mea, acum când scriu aceste rinduri, o 
copie a planului de zbor şi a ordinului de misiune pe care o să le păstrez cât o rezista hârtia din care 
sunt făcute. A fost un moment la fel de important ca primul meu zbor cu planorul care a avut loc pe 
13 aprilie 1969. Atunci priveam în urmă şi 12 ani mi se păreau o veşnicie. Acum, în 2009 când scriu 
aceste rânduri, mi se pare doar o clipă... Nu ştiu cum măsoară alţii succesul, dar eu în momentul 
acela eram mulţumit şi fericit, şi nici nu ştiam în momentul acela că eram abia la mijlocul drumului 
pe care pornisem în 1969. Pe 25 mai 1981 am obţinut Brevetul de pilot de linie aeriana (ATP) Nr. 
329. In 1981 am zburat 790 de ore pe AN-24 şi IL-18, anul în care am zburat cel mai mult. în anul 
1982 am mai zburat şi pe AN-24 doar până în luna martie. La una din curse am avut la bord VIP pe 
unul din miniştrii despre care aflasem de la colegi că simpatizează zburătorii şi dă cu plăcere 
aprobări pentru maşini. Cine nu ştie, pe vremea aceea aşteptai mult cu banii în mână până îţi venea 
rândul să cumperi o maşină nouă. Fiind comandantul cursei am aşteptat VIP-ul la scara avionului, 
am dat mâna, am făcut puţină conversaţie şi când m-a întrebat dacă poate face ceva pentru mine i- 
am spus că mi-ar trebui o maşină, căci e greu de ajuns la aeroport noaptea. A zâmbit şi m-a întrebat 
dacă am cererea făcută. Aşa m-am făcut cu Dacia 1300 nouă... Am vândut Dacia 1100 cu care 
aveam atâtea aventuri şi amintiri şi am început aventuri noi şi să adun memorii noi, în vremuri noi. 
Din aprilie am continuat să zbor doar IL-18 din Otopeni şi era mult de zburat pe vremea aceea, mai 
ales curse charter şi marfă cu cele mai diverse destinaţii. Am ajuns şi în Mongolia, cu filarmonica 
de la Berlin, unde am băut votcă amestecată cu lapte de iapă... în octombrie am intrat în pregătire de 
comandant la IL-18. Trebuie să spun că la IL-18 am găsit o atmosferă unică şi diferită de cea de la 
AN-24 unde era mult tineret în trecere. Avionul IL-18 a fost odată mândria aviaţiei româneşti şi 
erau acolo piloţi, navigatori, mecanici şi radiotelegrafişti care făcuseră cariere lungi pe acest avion 
şi nici nu doreau să zboare altceva. în primul rând, în cabina de zbor erau întotdeauna cel puţin 
cinci persoane, un echipaj serios. Erau oameni care văzuseră tot ce era de văzut şi umblaseră pe tot 
globul. Şi se făceau bani frumoşi la cursele acelea cu marfă şi charter de tot felul. Am avut 
privilegiul să fiu plăcut şi acceptat de ei şi am avut multe de învăţat de la ei. Câte odată transportam 
avionul plin cu came de berbeci şi de viţei, sacrificaţi în aceeaşi zi, carcase întregi îmbrăcate în tifon 
şi doar uşor refrigerate pentru a ajunge proaspete la destinaţie, prin ţările arabe prietene. Specialiştii 
noştri cu vechime veneau de acasă pregătiţi cu mirodenii. După decolare dispărea câte unul până în 
spate la marfă şi după câteva minute se umplea avionul cu miros mai bun decât cel de la grătarele 
lui Nea Culiţă de la Kogălniceanu. Scotea câţiva muşchiuleţi şi câteva organe şi încingea cuptoarele 
în care se încălzea de obicei mâncarea pasagerilor şi întreg echipajul eram serviţi cu mari 
delicatesuri. După aterizare apăreau tot felul de oficialităţi aeroportuare şi hăcuiau hălci întregi din 
carcasele aduse şi dispăreau cu ele "să verifice calitatea mărfii". Nu am avut niciodată nici o 
remuşcare şi mi-au căzut tare bine mesele acelea improvizate din avion. în octombrie 1982 am 
intrat în pregătire de comandant pe avionul IL-18 şi am început să zbor pe scaunul din stânga. Ca un 
bonus, am avut surpriza să mergem pentru simulator la Moscova. Unii din colegi erau ca acasă acolo 
şi mi-au fost călăuze bune. Ne simţeam ca nişte nababi şi aşa eram trataţi acolo. Nu erau multe 
locuri în lume unde românii să se simtă şi să fie trataţi atât de bine. Erau multe de văzut, de făcut şi 

de cumpărat şi lumea era prietenoasă. Hotelul la care stăteam era în buricul oraşului şi era un hotel 
de lux pentru străini. Când mergeam la masă, ne aştepta steagul românesc pe masă. în 1982 am 
zburat 605 ore pe EL-18 şi AN-24. Anul 1983 a fost un an mai liniştit. Am zburat doar IL-18 şi mi- 
am continuat pregătirea de comandant. Zburam mai rar şi curse mai lungi şi am avut timp să 
beneficiez de avantajele vieţii în Bucureşti. Am petrecut timp mai mult cu prietenii noi şi am avut 
mai mult timp şi pentru prietenii vechi de care nu m-am rupt niciodată în viaţă. Am ieşit la 
spectacole şi am cunoscut bine împrejurimile oraşului, Snagovul, Cernica, Mogoşoaia, Pădurea 
Băneasa, Herăstrăul şi am cunoscut lume nouă şi interesantă din Bucureşti. M-au fascinat 
apartamentele mari din blocurile vechi şi din vilele în care am fost invitat cu diferite ocazii şi am 
început să-mi doresc şi eu o asemenea locuinţă. Am început să-mi cultiv relaţii prin lumea bună şi 
influentă şi să caut să cunosc oameni cu care să mă pot ajuta. Era un aspect nou al vieţii printre 
străini pe care l-am învăţat destul de repede pentru un provincial. Trebuie să recunosc că m-a ajutat 
profesia şi mi-a deschis multe uşi. Cam în perioada aceea a început să se simtă lipsa produselor 
alimentare, şi nu numai, prin toată ţara. Era, oarecum, comic când din cursele din ţările socialiste 
veneam cu genţile burduţite de mâncare. De la Berlin luam faină, zahăr, ulei, conserve, dulciuri, 
faimoasa vodcă "mitzi" (mit citrone) şi multă came proaspătă... De la Praga căram mezeluri şi 
bere... De la Warşovia whisky şi ale băuturi... De la Moscova icre, muştar "garşiţa", smântână, 
conserve de peşte... Ajunsesem la situaţia în care magazinele de pe aeroporturi şi din preajma lor îşi 
făceau aprovizionarea după orarul TAROM-ului, căci, la câţi eram, le cam goleam rafturile. Nu 
înţelegeau ce se întâmplă, fiindcă ei trăiau încă bine, dar erau bucuroşi că le merge comerţul. Din 
ţările arabe aduceam ţigări, cafea, îmbrăcăminte, cosmetice şi electronică ieftină. Din ţările vestice 
adunam valută. Doar pe la Bruxelles spărgeam banca pe votcă Smimoff şi cartoane de Kent. Era o 
artă care se numea "martingală" şi martingala făcea parte din meserie. Circula o vorbă mai veche că 
peste mii de ani, când antropologii vor descoperi schelete cu mâinile foarte alungite, vor şti că erau 
foşti aviatori... Nu pot să nu pomenesc în acest context şi de foştii noştri colegi de echipaje care se 
aflau la bord pentru asigurarea securităţii pasagerilor, echipajelor şi a aeronavelor. Marea majoritate 
erau băieţi simpatici care mâncau şi ei o pâine mai bună. N-am fost niciodată convins că erau acolo 
să-mi numere mie săpunurile din geantă. Aveau şi ei destul de cărat pentru familiile lor şi ale şefilor 
lor. Dar era precaut să ne ferim unii de alţii, asta până la momentul când unii aveam prea multe şi 
alţii prea puţine şi ne ajutam unii pe ceilalţi... Diurna se plătea în funcţie de durata cursei. Nu de 
puţine ori diferenţa dintre 7 şi 14 Dolari era de 30 - 40 de minute de zbor... Nici nu trebuia să le 
spunem nimic, se ofereu singuri: căpitane, cât ne mai trebuie? 35 de minute. Gata şefu, le facem 
control corporal mai amănunţit. Şi ieşea misia. Erau şi ei oameni. Din ce adunam şi căram noi trăiau 
bine şi mulţi alţi "complici" din domeniu: vameşii, grănicerii, personalul de la sol, planificatorii de 
la zbor, funcţionarii de la diverse servicii, comisia medicală, cei de la C.I.P.A. Doar eram o familie 
mare şi fericită, familia aviaţiei civile în vremuri pe care le dorim apuse. Era privilegiul profesiei. 
Toată lumea ştia ce se întâmpla şi nu se lega nimeni de tine dacă nu săreai calul, cum se zicea. 
Pentru cei care exagerau exista Legea 18, poliţia economică, restricţii la viză şi, în caz extreme, 
opritul de la zbor parţial sau total. Unora li se spărgeau casele şi le dispărea în mod miraculos toată 
agoniseala. Situaţia era sub control şi nu prea se făceau excese. Când la o cursă de Bruxelles mi-am 
permis să-mi satisfac şi eu o dorinţă mai veche şi mi-am cumpărat o pereche de ochelari de pilot 
Rayban şi o geantă de pilot Samsonite, colegii mai vechi din echipaj mi-au spus că sunt nebun. Că 
port pe nas o barcă cu motor şi în mână o maşină... Asta traducând preţul în blugi şi cartoane de 
ţigări transformate în drujbe şi instalaţii de gaz pentru maşină şi aşa mai departe. La o cursa de 
Warşovia am avut un pasager prizonier cu cătuşe la mâini care era însoţit şi extrădat în Polonia. Am 
fost intrigat de înfăţişarea lui foarte tânără, jovială şi nepericuloasă. I-am întrebat pe însoţitori dacă-i 
deranjează să-l întreb cum a ajuns în situaţia asta. Avea case în România, Rusia, Israel şi cumpăra 
cu Ruble puţine diamante din Rusia, le vindea pe Dolari mulţi prin Israel şi cu banii ăia făcea nişte 
afaceri de am rămas cu gura căscată şi-mi pică falca şi acum când povestesc, dar a uitat să dea 
darul... Nouă ne tremura fundul pentru sticla de votcă vândută la Helsinki sau cutia de icre negre 
luată de la Moscova şi vândută la Tel Aviv, sau de cartuşul de Kent şi chilul de cafea care ne 
umplea rezervorul la maşină când nu exista benzină. Şi mai am o poveste pe tema martingalei, care 

ar fi păcat să se uite. Marinarii de pe vasele româneşti de pescuit din Mediterana şi Atlantic stăteau 
pe vase câte şase luni sau mai mult şi adunau în timpul ăsta o grămadă de valută. Când era vremea 
schimbării echipajelor de pe vase, mergeam cu mai multe avioane cu marinari proaspeţi şi-i luam 
pe cei vechi din porturile unde erau ancoraţi prin coasta săracă a Africii şi-i aduceam acasă. Erau 
oameni muncitori şi ne primeau cu mare bucurie. Ne invitau pe vasele de pescuit la câte o masă 
împărătească cu preparate de peşte. Putea să fie şi furtună, nimeni nu rata ocazia şi drumul cu 
bărcile mici până la vapoare, nu era o glumă pe valurile mari şi nici transferul din bărci pe vapoare. 
Ce se mai ofereau dragii de ei să le ia pe colegele noastre în braţe şi să le urce pe vapor... Vasele 
erau impresionante şi mai ales faimoasele "Fram" sau "Polar", fabricile plutitoare de prelucrare a 
peştelui prins. Comandanţii de vase erau gazde perfecte şi se bucurau de compania noastră. La 
plecare aveau întotdeauna grijă să trimită la fiecare avion câţiva baloţi uriaşi cu peşte rar şi de cea 
mai bună calitate congelat bocnă, pe care-1 încărcăm în cala din coada avionului, care era 
neîncălzită, şi astfel peştele ajungea cu bine la Otopeni. Contractul de transportare al marinarilor 
prevedea ca pe drumul de întoarcere să ne oprim cu ei la Las Palmas unde să-şi poată face 
cumpărături de banii adunaţi. La cursele acelea se făceau şi nişte bani frumoşi şi echipajele vechi 
aveau grijă să transmită tradiţia şi echipajelor mai noi, pentru ca aceasta să nu se piardă. Profitam şi 
noi de ocazie şi ne făceam propriile cumpăraturi, căci era o piaţă tare bună... Din păcate cursele 
astea erau cam rare şi toată lumea ar fi trebuit să le facă în număr egal. Dar asta-i altă poveste şi 
poate cineva o să se uite vreodată prin arhive doar pentru statistici. E greu să nu tragi spuza pe turta 
ta... Când ajungeam la Otopeni se aduna în jurul avioanelor toată lumea de pe aeroport şi din 
clădirea departamentului. Mecanicii de sol se urcau în avion şi aruncau de sus calupurile cu peştele 
îngheţat direct pe platforma de beton. La contact se spărgeau cutiile şi puteam să împărţim llpradall. 
Toata lumea era pregătită cu pungi de plastic şi era peşte pentru toată lumea, căci erau tare darnici 
marinarii. Ce mă iubeau prietenii când ajungeam acasă cu peştele acela care era cu totul altceva 
decât ce ştiam noi. Era o cursă aşteptată de toată lumea de pe Otopeni. în decembrie 1983 am ieşit 
comandant pe avionul IL-18. La 28 de ani eram comandant de aeronavă pe curse internaţionale. Am 
ajuns mai departe, mai sus şi mai repede decât am îndrăznit să visez când am pornit pe acest drum 
sau când eram deja pe el. în 1983 am zburat 450 de ore pe avionul IL-18. Anul 1984 a fost anul în 
care am cules roadele a ceea ce am sădit în anii din urmă. Am ajuns la concluzia că trebuie să fi 
făcut ceva bun în viaţă, căci îmi era tare bine, eram sănătos şi mă bucuram de fiecare zi. Am fost 
patru colegi care am ieşit comandanţi deodată. Detaşamentul a hotărât să ne împartă în două 
echipaje fixe şi să zburăm împreună vara aceea. Am avut norocul şi plăcerea să-l am coechipier pe 
bunul meu prieten Sile. La o cursa era el comandant şi eu copilot, la cursa următoare ne roteam 
funcţiile. A fost perioada cea mai frumoasă şi liniştită de zbor despre care îmi amintesc. Era la noi 
în echipaj o armonie şi o atmosferă plăcută încât am auzit că mulţi preferau să zboare cu noi şi am 
mai auzit că ni se zicea "delfinii" (de la prinţii moştenitori, ca să nu fie vre-o confuzie). în formaţia 
asta am plecat detaşaţi la Kogălniceanu şi am stat mult acolo în vara aceea. Am luat maşina cu 
mine şi am avut toată libertatea să ne mişcăm pe litoral între curse. Am bântuit pe tot litoralul, dar 
locul meu preferat a fost întotdeauna Mamaia şi mai ales partea de nord a ei. îmi făcusem relaţii la 
hotelurile de acolo, la "Amiral", "Comandor", "Alcor", "Vega", căsuţele din nord şi veneau şi 
prietenii mei braşoveni câteva zile în perioada cât eram acolo. Retrăiam atmosfera vacanţelor din 
copilărie la o altă scară. Acuma se numeau concedii, aveam meserii bune, aveam bani şi eram mai 
maturi, deşi continuam să ne aruncăm îmbrăcaţi în piscină şi să ne oprim apa rece de la duş, şi să ne 
tragem scaunele de sub noi. Singura diferenţă pentru mine era că mai plecam în câte o cursă câteva 
ore după care mă întorceam printre ei încărcat cu faimoasele damigenuţe de "Smimoff', cutii cu bere 
străina, sticle de whisky şi alte bunătăţuri cu care-i răsfăţăm. Mulţi dintre colegii şi colegele de 
echipaj veneau cu mine după cursă şi se simţeau bine alături de gaşca mea şi eram fericit că puteam 
fi simultan cu cele două lumi pe care le iubeam. Pe lac la Mamaia era instalaţia de teleski pe apă 
făcută de ICA Ghimbav şi ţinută de braşoveni. Le duceam câteva sticle de bere străină şi skiam pe 
apă cât doream. La II InternaţionalII era personal din Braşov şi mă simţeam şi acolo ca acasă. La 
"Amiral" aveam cheile de la bar pe mână şi ne serveam cu ce şi când doream, căci doar îi făceam 
aprovizionarea... Când s-a terminat concediul prietenilor am organizat o petrecere de despărţire la 

"Hanul Piraţilor". Barmanul de acolo ne-a spus că el asigură mâncarea, dar, dacă vrem să ne simţim 
bine, să ne aducem băutura noastră, că-i sărăcie mare, şi dacă putem să-i aducem şi lui câteva 
sticle... Acelaşi lucru l-am păţit şi când ne-am dus cu taromiştii la Cherhana, unul din locurile 
noastre preferate, unde ne cânta Romica Puceanu. Ei au pus peştele şi mămăliga şi noi am adus 
vinul şi apa minerală. începuse să se arate sărăcia şi pe litoral, dar noi încă aveam resurse 
personale. Tot cu taromiştii se mai organiza şi câte o seară la o stâna din apropierera aeroportului, 
cu câte un berbec la proţap, bulz şi şpriţ cât cuprinde. Iar dacă era târziu şi nu aveam chef de mers 
nicăieri, aveam întotdeauna grătarul şi carafa cu şpriţ la Nea Culiţă, la noi la hotel, în pădure. în 
vara aceea am fost iniţiat şi în tainele catacombelor din subsolul hotelului unde se pregăteau 
platourile pentru curse şi unde erau magaziile catering-ului în care era depozitat faimosul 
"Bordo"(corăbioarele de Murfatlar servit la bord) pentru care trebuia să adunăm sticlele goale, căci 
altfel li se oprea din salariu însoţitorilor de bord. Şi bineînţeles că era şi cheful tradiţional de 
închidere a sezonului pentru care mulţi veneau special de la Bucureşti, căci merita drumul. 
Kogălniceanu era a doua casă a noastră, a taromiştilor şi îmi plăcea acolo. Din nou am avut o vară 
frumoasă şi plină de aventuri cu regretatul meu prieten Sile, şi ne-am amintit-o pe îndelete în anul 
2005 când ne-am revăzut la Bruxelles, de aceea o am aşa de vie în amintire. Din păcate 
detaşamentul a hotărât să ne destrame formaţia. în echipajul format din ceilalţi doi colegi atmosfera 
era tensionată, lucrurile nu mergeau prea bine, şi am fost recombinaţi. Am zburat în continuare fără 
probleme şi a trecut cu bine anul. în 1984 am zburat 630 de ore pe avionul IL-18. Anul 1985 avea să 
mă ridice mai sus pe culmile aviaţiei. Spun asta şi la propriu pentru că am fost promovat la TU-154, 
care zbura mult mai sus şi mai repede decât bătrânul avion turbopropulsor IL-18 pe care am mai 
zburat până în luna aprilie. După aceea am plecat la C.I.P.A. pentru trecerea pe Tupolev şi am avut 
o pauză. în iunie 1985 am început zborul în funcţia de copilot la detaşamentul TU-154. Am înţeles 
repede că începeam o altfel de aviaţie, pe un avion turbojet mare şi rapid, care nu ierta greşelile ca 
cele zburate înainte şi care era capabil de performanţe destul de unice prin aviaţie. Aveam să aflu că, 
după decolare, putea să urce, fără să stea mult pe gânduri, direct la nivel 410, unde nu mai erau alte 
avioane, şi că poate zbura acolo aproape cu viteza sunetului, Mach 0.92. Că putea să aterizeze şi să 
decoleze în toiul verii, în mijlocul zilei şi în inima deşertului Sahara, când alte avioane stăteau şi 
aşteptau răcoarea serii. Păcat că ardea gaz cam mult şi cam făcea zgomot, că nu avea INS, GPS şi 
digital display. Dar am pornit-o prea repede, inspirat de acest avion superb. Aveam 33 de ani. Eram 
tânăr, liber şi începeam o fază nouă a carierei mele de zburător. După ce a trecut vara cu detaşarea 
la Kogălniceanu, m-am întors la Otopeni şi cursele s-au rărit. Am început să am mai mult timp liber. 
Am avut timp să mă ocup de căutarea unei locuinţe, aşa cum îmi doream şi am găsit. Am găsit un 
apartament superb, în buricul Bucureştiului, într-un bloc vechi, prin Piaţa Rosetti, în spatele 
spitalului Colţea. Era pe nişte străzi liniştite, într-o piaţă mică, cu locuri multe de parcare, la etajul 
patru, cu balconul spre curtea bisericii Scaune. Blocul era construit de faimosul Prager prin 1937 şi 
scăpase nevătămat din toate încercările, inclusiv cutremurul din 1977. Am făcut schimb de locuinţă 
cu cei care stăteau acolo şi am intrat într-un şantier care a durat un an. Eu m-am mutat cu părinţii în 
apartamentul unui prieten, într-un bloc nou din Crângaşi, ca să rămână apartamentul nou liber pentru 
renovări. Era într-o stare jalnică, cu tot felul de holuri şi uşi, cu cameră de serviciu inutilă, şi avea şi 
o boxa în beci. Au trebuit dărâmaţi pereţii şi reîmpărţit spaţiul, scos parchetul, înlocuite uşile şi 
ferestrele, dar a ieşit un apartament cu trei camere mari, şi holuri mari, şi bucătărie mare, cu două 
băi, exact aşa cum visasem. îmi şi închipuiam ce ceaiuri şi petreceri o să se lltragăll acolo. Am 
contractat lucrarea cu un şef de la I.C.R.A.L. şi a început lucrul. De la început am constatat că treaba 
merge mult mai bine dacă stau eu pe capul lucrătorilor. Am început să dau şpagă la planificator ca 
să mă lase liber. Nu ştiam că-i de rău augur. Colegii dădeau şpagă să fie trimişi în curse... Timpul 
trecea, banii se terminau şi lucrarea nici vorbă. Muncitorii se obişnuiseră la bine şi nu mai vroiau să 
plece de acolo. în mijlocul acestui calvar, sunt din nou chemat la conducere unde mi se spune destul 
de direct că ar fi momentul să-mi întemeiez o familie ca sa-mi pot continua ascensiunea 
profesională... Părinţii nu contau. Trebuia să mă însor. Trebuia să-mi găsesc o nevastă cu dosar 
sănătos şi cu o meserie care să nu aibe conflicte cu a mea. Am aflat după aceea că au fost chemaţi 
pe aceeaşi temă şi ceilalţi doi colegi de vârsta mea care scăpaseră neînsuraţi până atunci... Nu 

aveam curaj să-mi caut nevasta decât la Braşov, unde încă mă simţeam mai acasa şi cunoşteam 
lumea din copilărie. în decembrie mi-am făcut concediul din nou în Poiană şi mi-am găsit şi nevasta 
potrivită. Am început o relaţie de curtoazie care urma să se finalizeze cu o căsătorie în vară, când 
trebuia să fie casa gata. în anul 1985 am zburat 285 de ore pe TU-154 şi IL-18. Anul 1986 nu a 
început prea bine pentru mine. A trebuit să vând maşina ca să pot termina casa şi s-o mobilez cu 
lucruri noi şi pe măsură. Dar de Paşti eram în casa nouă şi făceam inaugurări peste inaugurări. 
Părinţii aveau camera lor separată, cu baie, şi nu ne deranjam deloc. Am reînceput şi zborul mai 
intens, am cumpărat doua videocastofoane pe care le-am vândut şi mi-am luat altă maşină. Asta era 
viaţa de pilot în culmea carierei. Viitoarea soţie era încântată şi am hotărât căsătoria şi nunta pe 7 
iunie la Trocadero. Luna de miere am facut-o singur, în detaşare la Kogalniceanu, de pe 14 iunie, iar 
soţia s-a întors la Braşov, căci avea să mai dureze multe luni de zile până reuşea să se transfere cu 
serviciul în Bucureşti. Ne vedeam când se putea, mai mult la Braşov, căci mi-era mai uşor mie să 
trag câte o fugă, şi-mi făcea plăcere să-mi revăd şi prietenii rămaşi acolo. Se pare că am mulţumit 
conducerea, căci m-au răsplătit în modul cel mai plăcut mie dintotdeauna. în august am fost trimis 
la un contract la Paris pentru două săptămâni. Se stricase un avion al companiei Minerve şi am mers 
acolo să le acoperim cursele. Eram în Paris două săptămâni cu casă, masă şi bani de buzunar. Am 
crezut că l-am prins pe Dumnezeu de picior, cum se zice. Făceam cursele şi aveam şi timp de 
vizitat şi de plimbat. A fost întotdeauna bucuria mea cea mai mare, să vizitez locuri noi. Am tras cât 
am putut de colegi şi colege să ieşim în oraş, căci eram cazaţi lângă aeroport, şi am ieşit destul după 
părerea lor. Adică am văzut marile monumente şi muzee mai mult pe dinafară, căci nu prea erau 
toţi dispuşi să cheltuie diurna pe bilete de intrare. Aveau cumpărături de făcut. Nu conta că era o 
ocazie unică poate. Iar colegii mei de cabină preferau să stea tot timpul liber prin cimitirele de 
maşini şi să demonteze borduri şi piese de Renault, care mergeau la Dacie. Când am văzut că n-am 
cu cine, am început să umblu singur. Dar doream să văd şi Parisul autentic, nu doar pe cel turistic 
din ghiduri. Ceva franceză vorbeam şi m-am împrietenit cu barmaniţa de la hotel, care servea la 
halbă berea mea favorită Carlsberg şi aşa am intrat în vorbă. Am aflat că-i singură şi are o fetiţă de 
şapte ani. La următoarea cursă i-am adus de la Athena un cadou pentru fetiţa ei şi am devenit amici. 
Aveam acces nelimitat la berea Carlsberg şi aveam voie să mă servesc singur. La următoarea cursă 
i-am adus şi ei un mic cadou şi atunci m-a întrebat direct ce vreau. La fel de direct i-am răspuns şi 
eu că vreau să văd Parisul în care trăieşte ea. Cred c-a fost surprinsă de răspuns, căci a râs cu poftă 
şi mi-a promis că, oricând am liber, îmi stă la dispoziţie cu maşinuţa ei. Când eram liber şi îşi 
termina şi ea tura, săream în maşină şi mi-a arătat Parisul; şi l-am învăţat aşa de bine că, la zece ani 
după aceea, când m-am reîntors pentru prima oară, din multele dăţi, am surprins-o pe soţia mea ce 
ghid bun am putut fi. M-a dus prin bistrouri cu muzică, în care merg localnicii, mi-a arătat Bois de 
Boulogne noaptea cu trans-vestiţii, trans-sexualii, prostituatele şi prostituaţii pe care-i văzusem doar 
prin filme, mi-a arătat din viaţa de noapte a Parisului şi din parcurile faimoase. A fost un cadou tare 
frumos pe care mi l-a făcut TAROM-ul. Din păcate, unor colegi nu prea le-a plăcut cât m-am 
bucurat eu. Ne-am întors la Otopeni şi pe 10 septembrie am mai făcut o cursă de Roma după care mi 
s-a trimis paşaportul pentru reînoirea vizei. De obicei dura şi câte o lună de zile, aşa că în 
Septembrie am mai făcut patru curse de Timişoara. în Octombrie am mai făcut o cursă de Timişoara 
toată luna. Eşti cam şomer când eşti pilot la externe şi n-ai paşaport. în Noiembrie n-am mai zburat 
deloc. Atunci m-am luat de gânduri şi am început să întreb şi eu în dreapta şi-n stânga şi-n sus ce se 
întâmplă. Nu mia dat nimeni nici un răspuns direct şi asta m-a îngrijorat cel mai mult. Văzusem şi 
alţi colegi care trecuseră prin aşa ceva. M-am dus în audienţă la pilotul şef în ideea să mă întorc la 
IL-18 sau chiar la AN-24 ca sa-mi menţin calificările şi continuitatea de zbor. Mi-a spus să nu mă 
grăbesc, căci ar fi o mişcare majoră şi nu-i simplu. în Decembrie am plecat în concediu şi a trecut 
anul. Un an amestecat, şi bun şi rău, dar mai mult bun, balanţa era încă pozitivă. în 1986 am zburat 
290 de ore pe TU-154 şi IL-18. în ianuarie 1987 am reînceput activitatea tot fără să zbor. Am apelat 
şi eu pe la relaţiile pe care le construisem în toţi anii din urmă şi am aflat că cineva mi-a făcut o 
scrisoare anonimă care trebuia investigată şi să nu-mi facgriji că se rezolvă, dar chestiile astea 
durează. Am avut chiar ocazia să arunc un ochi pe acea scrisoare când am fost lăsat singur într-un 
birou câteva minute. Era scrisă în termeni atât de vagi şi de impersonali încât s-ar fi putut referi la 

oricine din aviaţie. Nici un fel de date sau fapte concrete. Nu era nimic de investigat. M-am dus în 
audienţă şi la conducerea C.I. (contra informaţii) şi am fost primit de superiorul ofiţerului care se 
ocupa de detaşamentul nostru. Punctul meu de pledoarie era că, investigat sau nu, eu trebuia să zbor 
ca să-mi menţin antrenamentul şi calificările. Tipul a încercat să fie ironic şi mi-a spus că nu 
înţelege de ce mă plâng, când am stat acasă doar două luni, căci una fusese concediu, fiind plătit cu 
un salariu mai mare decât al unui director. Că nu sunt oprit de la zbor şi să stau liniştit. Trebuie să 
accept că era un punct de vedere valid, dar nu pentru mine. Am avut momente multe de dezamăgire 
şi de silă, dar nu doream să încep cu bănuieli şi acuzaţii. Mi-am văzut de viaţa mea, de prietenii mei, 
de noua mea familie şi de ocazionalele petreceri. Viaţa mergea înainte. în februarie am fost anunţat 
că mi-a venit paşaportul de la viză, dar restricţionat doar la ţările prietene socialiste. Cursele în ţările 
socialiste erau oarecum rezervate pentru cei care se aflau în situaţia mea şi eram destui. Cel puţin nu 
ne băteam pe ele cu restul colegilor care zburau mai spre vest. Mai era un aspect bun al curselor în 
est, acela că puteam face cumpărăturile pe banii noştri autohtoni, fie direct în Lei, fie cu faimoasele 
foi de schimb pe care le tot spălam şi călcam să arate ca noi, căci altfel nu erau primite. Am avut 
atunci plăcerea şi privilegiul să zbor cu unii din cei mai buni piloţi instructori de la acest avion care 
erau şi ei restricţionaţi. Am zburat mult cu ei şi am învăţat mult de la ei şi mi-a folosit în viitorul 
apropiat. Tot răul spre bine. Dar trebuie să recunosc că eram amărât în suflet. N-am făcut rău 
nimănui în viaţa mea şi nu înţelegeam cum poate cineva să facă aşa ceva. Dar, cum ziceam noi în 
şcoală: orice şut în fund este un salt înainte. Şi pe această notă pozitivă trebuie să menţionez că din 
luna mai a venit şi soţia mea la Bucureşti prin transfer la un serviciu foarte bun şi aproape de casă. 
Şi am mai avut o reuşită extraordinară. Soţia avea un apartament la Braşov. Prin relaţiile şi pilele pe 
care le-am construit, am reuşit să-i mut pe părinţi înapoi la Braşov, în apartamentul soţiei, căci ei şi- 
au păstrat tot timpul buletinele de Braşov şi s-au putut întoarce acolo ca acasă la ei. S-au reaşezat 
toate în matca lor şi viaţa mergea înainte, cu restricţii cu tot. Am fost detaşat la Kogălniceanu cu 
echipaje restricţionate pe socialiste, căci veneau tot mai mulţi turişti de acolo şi tot mai puţini din 
vest. Lucrurile începuseră să se împută rău în toată ţara, nu doar în cariera şi în viaţa mea. Tot din 
cauza vizei am scăpat şi contractul de zbor din Guyana, de unde aş fi zburat şi la New York, care 
era un vis mai vechi al meu. în octombrie 1987 am reuşit totuşi să intru în pregătire de comandant la 
TU-154 şi am început să zbor din stânga, deşi am fost întârziat mult de această situaţie cu restricţia 
de viză în paşaport şi, ca atare, de zbor mai puţin. Asta mi-a mai reînvigorat puţin spiritul şi bugetul 
şi nu-mi păsa unde zbor atâta timp cât zburam şi-mi făceam meseria de pilot. în 1987 am zburat 300 
de ore pe avionul TU-154. în anul 1988 am început activitatea cu o lună de concediu. în martie şi 
aprilie am făcut câte o cursă. Soţia era tot mai mirată de serviciul meu şi chiar mă invidia, căci la ea 
se întâmplase invers. Dădeam în fiecare zi telefon la dispecerat şi mi se spunea că sunt liber, iar ea 
avea tot mai mult de lucru. Citeam, făceam rebus, mă uitam la filme video şi lucram la împrietenirea 
soţiei cu noua lume din Bucureşti. Avea şi ea mulţi colegi de facultate acolo şi cercul nostru de 
prieteni s-a lărgit considerabil. Aveam casa deschisă, eram în drumul tuturor, doar locuiam la 
kilometrul zero. Tot timpul aveam lume în casă. Dar casa nouă mai avea o surpriză pentru mine, din 
păcate neplăcută. Am primit într-o zi telefon de la un colonel de miliţie de la circa unu de pe lângă 
Ana Ipătescu (cred că-1 chema Vârtej, sau aşa cumva, şi pe care l-am văzut mai târziu anchetat la 
televizor, fiind cel care "coordonase afluenţa publicului la adunarea spontană" din Piaţa Palatului 
din 21 decembrie 1989), să mă prezint la el, că avea nişte întrebări legate de lucrările de renovare 
ale apartamentului... Eram cu conştiinţa împăcată, aşa că m-am dus fără nici o reţinere şi m-am 
înarmat cu toate bonurile şi chitanţele pe care le păstrasem. Am fost toată viaţa organizat şi 
meticulos şi mi-a prins bine. Era mare şef la poliţia economic, şi pe ăştia era bine să nu-i superi, căci 
aveau puterea să-ţi distrugă viaţa. Mi-a spus că, de fapt, el nu avea nimic cu mine, dar îl ancheta pe 
şeful de I.C.R.A.L. care-mi făcuse mie lucrările şi dorea de la mine ceva să poată folosi împotriva 
omului. Oricât de supărat am fost eu pe omul ăla pentru durata şi costul dublu al lucrării, dar aşa 
ceva nu puteam face. Mai era şi "prietenul" unei "prietene" comune, căci aşa am ajuns la el şi mi-a 
devenit şi mie oarecum amic. Da, îi dădusem o grămadă de şpăgi şi lui şi muncitorilor, dar mi-a 
făcut lucrări cu care nimeni altcineva nu şi-ar fi bătut capul şi aşa erau vremurile atunci. Am avut 
amândoi norocul că, atunci când l-am rugat să-mi facă rost de marmoră, pentru şemineul costruit şi 

pentru alte decoruri, m-a refuzat categoric, căci în vremea construirii Casei Poporului era caz de 
puşcărie dacă se folosea marmora pentru alte scopuri, fiind mai periculos decât posesia de valută. 
Când a văzut colonelul că nu vreau să-i fac jocul a început cu ameninţări subtile. Că ştie el că am 
videocasetofon şi televizor color şi că vine lumea la mine ca la spectacol şi că mi-am făcut şemineu 
şi alte extravaganţe în apartament. Şi mai ştia multe altele din viaţa mea particulară. Deşi nimic nu 
era ilegal, ar fi putut să-mi dea o grămadă de dureri de cap cu Legea 18, cea cu verificarea şi 
justificarea averilor. Din fericire, pentru un pilot comandant la externe nu era nimic neobişnuit, dar 
mi-am dat seama câtă ostilitate exista faţă de noi din partea celor ce ne supravegheau şi nu prea 
aveau ce să ne facă. Episodul s-a încheiat atunci şi n-am mai auzit de el până l-am revăzut la 
televizor într-o postură nouă, umil şi nevinovat, anchetat el de data asta. Dar marea durere de cap şi 
lovitura de pumnal în spate avea să mi-o livreze tot amicul şef de I.C.R.A.L. I-am transmis prin 
prietena noastră comună ce s-a întâmplat şi mi-a comunicat pe aceeaşi cale că era în rahat până la 
gât şi-mi mulţumeşte că nu l-am bagat mai tare. Dar, ca să-şi uşureze situaţia, era forţat să justifice 
neîncheierea actelor lucrării prin faptul că au mai fost multe retuşuri şi reparaţii de făcut şi că acum, 
la doi ani de la lucrare, o încheia şi mai aveam de plătit 19,000 de lei şi că se va revanşa el cumva la 
mine. Era o sumă mare de bani şi ridica enorm costul casei, dar eram fericit acolo şi am zis că 
merita. Era casa pe care o visasem de când venisem în Bucureşti. M-am împrumutat de aceşti bani şi 
am achitat întreaga sumă, şi sper că l-a ajutat, căci n-am mai aflat nimic despre el niciodată. în 
Aprilie mi-a sosit neaşteptat viza pe toate ţările şi am fost trimis direct la contract la Tripoli pentru 
o lună. Acolo mi-am refăcut şi moralul şi bugetul şi i-am prins din urmă şi pe colegii care intraseră 
în pregătire de comandant mai devreme. Am zburat pe săturate din stânga şi mi-am umplut şi 
memoria cu amintiri plăcute. Libia era sub atâtea sancţiuni şi embargouri încât flota ei de avioane 
ultramoderne şi piloţi pregătiţi prin Anglia nu mai puteau zbura. Au apelat la ţările surori România 
şi Bulgaria să-i ajute. Se pare că TU-154 era printre puţinele avioane care puteau zbura în condiţiile 
de acolo. Norcul meu. Am fost cazaţi într-un hotel modem pe malul mării priştine şi plină de corali 
şi am început un fel de viaţă cam ca cea de la Kogălniceanu, dar fără alcool. Zburam şi în interiorul 
ţării, în inima Saharei şi făceam şi cursele lor externe. Peisajul era atât de diferit încât era fascinant 
să priveşti afară. Am învăţat repede şi mersul lucrurilor de acolo. Bazarul era aproape, se putea face 
comerţ cu orice şi noi aveam acces la tot felul de marfa în cursele noastre. Ne înmulţeam misia şi nu 
călcam nici o lege. Eram pe alt teritoriu. Ne-am împrietenit cu personalul de la aeroport şi am 
început să aflăm lucrurui interesante despre viaţa lor. Bineinţeles că printre subiectele preferate erau 
căsniciile cu mai multe neveste şi alcoolul. Am învăţat să ne cărăm alcool şi la hotel, în cutiile de 
apă minerală care rămâneau sigilate. La colegii bulgari venea din când în când "mother ship" cum îi 
ziceau ei (un avion oficial cu încărcătură diplomatică) şi le aducea proviziile direct la hotel, căci aşa 
era civilizat. Noi ne descurcam singuri... Când nu zburam, cumpăram produse proaspete de la piaţă 
şi făceam mese mari comune cu băieţii şi fetele din echipaje. în abajururile mari de la lămpi făceam 
salate uriaşe, improvizasem reşouri şi se gătea serios de tot acolo. Ne-am construit tot felul de 
antene şi prindeam la televizor posturile italiene. Am uitat repede de toate necazurile lăsate în urmă. 
Cel mai important a fost că am zburat mult din stânga cu instructor. în lunile Mai şi Iunie am zburat 
de pe Otopeni ca şi când nu se întâmplase nimic. Am apreciat faptul că a rămas un capitol încheiat, 
în iulie şi august am mai prins o serie la Tripoli. în septembrie am prins şi sfârşitul de sezon la 
Kogălniceanu. în octombrie am ieşit comandant la TU-154. Prima cursă de comandant a fost pe 3 
octombrie pe ruta Otopeni-Bruxelles-Londra. Am zburat liniştit până la sfârşitul anului. în 1988 am 
zburat 510 ore pe avionul TU-154. Anul 1989 a început destul de uşurel cu zborul. Abia prin iunie a 
început să fie mai mult de zburat cu detaşarea la Kogălniceanu. Dar aveam impresia că zbor din nou 
socialiste. Majoritatea turiştilor veneau din Cehoslovacia, Polonia, RDG. Căram la bere de acolo de 
ni se lungeau mâinile. Mai făceam şi câte o cursă prin vest. în august am plecat din nou în Libia 
pentru trei săptămâni. Viaţa mea revenise oarecum la normal, dar prin lumea socialistă aveau loc 
schimbări uriaşe pe care le vedeam la faţa locului, iar românii se făceau că plouă. Pe măsură ce viaţa 
în România s-a tot deteriorat şi degradat, prietenii mei braşoveni şi unii mai noi bucureşteni au 
început să plece din ţară. Au plecat evreii, au plecat saşii, au început să plece şi românii... Era o 
soluţie la nivel de individ, dar nu era soluţia întregii ţări. Pe 16 octombrie 1989 am făcut un Berlin 

cu rămânere, şi vorbesc despre Berlinul de Est, capitala R.D.G. Era un oraş mare, frumos, verde, 
prosper şi era vitrina de propagandă a socialismului pentru restul lumii. Era una din cursele favorite 
la detaşament. Un echipaj pleca până la Berlin şi ramânea acolo. Echipajul care era deja acolo 
prelua avionul şi pleca mai departe la Lisabona-Casablanca şi stătea o zi acolo, după care urma 
returul. în ţara soră R.D.G. se petreceau evenimente de neînchipuit. Vedeam cu ochii noştri ce se 
întâmpla pe străzi şi nu ne venea să credem. S-au deschis punctele de trecere din zidul notoriu şi cei 
care aveau un paşaport puteau trece din Est în West fără nici o restricţie. Nemţii democraţi 
schimbau mărcile est în mărci west, şi se uitau lung la banii noi, şi cum pot cumpăra tot mai puţine 
lucruri cu ei, dar erau liberi şi fericiţi. Magazinele lichidau marfa est şi umpleau rafturile cu marfa 
nouă din vest, cu preţurile adecvate. Străinii nu puteau face acest schimb, aşa că ne chinuiam mai 
departe cu leii noştri şi cu foile de schimb valutar şi goleam rafturile de puţina marfa socialistă care 
mai exista. Mi-am făcut curaj şi lam sunat pe un prieten din copilărie Reiny, care, fiind sas, plecase 
de mulţi ani şi era medic şi trăia în Berlinul de West. Era să scape telefonul din mână când m-a 
auzit. S-a urcat în maşină şi a venit la hotel să mă ia la el acasă şi să mă prezinte soţiei şi fetelor şi să 
mă plimbe prin Berlinul de West pentru prima oară. I-am spus şi instructorului cu care eram în cursă 
şi l-am întrebat dacă vrea să meargă cu mine. N-a avut nici o ezitare, deşi eram amândoi dintre cei 
care avusesem restricţii de viză, dar ajunsesem să ne cunoaştem şi să ne împrietenim, cât am suferit 
împreună. Cred că pot să spun că este vorba de Nick Furdi, care trăieşte în Canada acum. A fost o 
decizie curajoasă atunci. Am traversat faimosul punct Charlie şi am petrecut două zile de neuitat cu 
prietenul Reiny şi am vizitat cât s-a putut din superbul oraş Berlinul de West. Ne-am întors la 
Otopeni şi ne-am făcut şi noi că plouă, deşi parcă mi-amintesc că aveam câte o viză în plus în 
paşapoarte de la trecerea frontierei la nemţi... Din fericire n-a mai apucat să ne întrebe nimeni 
despre asta. Iar după cele ce au urmat, nu mi-a mai fost teamă niciodată de nimeni că-mi poate face 
rău. Am zburat normal până în decembrie când s-a petrecut schimbarea de neimaginat şi îin 
România. Printr-o ironie a soartei, ultima cursă a anului am facut-o pe 1 decembrie la Moskova şi se 
simţeau şi acolo schimbări mari în atitudinea oamenilor. Am fost liber multe zile în luna aceea şi a 
venit şi ziua surpriză de 21 decembrie 1989. Locuiam în spatele spitalului Colţea, practic în Piaţa 
Universităţii. Am văzut cu ochii mei tot ce s-a întâmplat. N-am fost vre-un erou şi n-am diplomă de 
revoluţionar, dar am fost acolo în stradă. Mă durea sufletul şi atunci când vedeam şi mă doare şi 
acuma când îmi amintesc, cât de civilizat şi frumos s-au schimbat vremurile în Germania şi cât de 
brutală a fost schimbarea la noi. Eram în mijlocul acţiunii şi am văzut multe şi am aflat şi mai multe. 
Eram fericit, dar nu-mi plăcea ce vedeam şi era doar începutul. în toată perioada evenimentelor 
(refuz să spun "revoluţie") am sunat zilnic la dispecerat, ca toţi colegii de altfel, să întreb ce am de 
făcut. întotdeauna a răspuns cineva. Mi s-a spus tot timpul să stau acasă şi să nu încerc să ajung la 
Otopeni, căci acolo situaţia era nesigură. Aflasem de la ştiri că au murit mulţi nevinovaţi la Otopeni. 
Mă întreb şi azi cum au trăit evenimentele din zilele de atunci oamenii aceştia, care erau acolo şi 
răspundeau la telefon şi ne spuneau să nu ne expunem primejdiei. S-a tras mult cu armament de tot 
felul la Otopeni şi trebuiau verificate minuţios toate aeronavele înainte de a se reîncepe activitatea 
de zbor. Anul mai avea o surpriză plăcută pentru mine personal. în seara de 23 decembrie am 
primit un telefon de la cabinetul directorului TAROM, că sunt căutat de domnul Scaleschi Florentin, 
care încearcă să intre în contact cu mine. Era vorba de prietenul meu bun, marinarul, cel mai tânăr 
comandant de navă din România, cu care petrecusem bună parte din anii 80. Era erou al ţării. în 
1985 încercase să fugă din ţară cu o navă la bordul căreia se afla şi un candidat la alegerile de partid 
cu o urnă cu voturi măsluite, ca să arate occidentului adevărul despre alegerile din acea ţară... A 
plecat în acea tentativă din casă de la mine, de pe Calea Griviţei, fără să-mi spună nimic. A fost 
prins şi condamnat la moarte. Acum era eliberat din Jilava şi adus la sediul M.T.Tc .de pe lângă 
Gara de Nord, unde dădusem eu examen de admitere la S.S.A.C., şi dorea să vină la mine, să facă 
un duş, să mănânce o mâncare omenească, şi să doarmă într-un pat ca lumea. L-am primit cu drag. 
în 1989 am zburat 510 ore pe avionul TU-154 şi mi-am dobândit şi eu libertatea. Prima cursă în 
libertate din anul 1990 am facut-o pe 7 ianuarie la Tel Aviv. Când am ajuns la Otopeni, nu-mi 
credeam ochilor. Au dispărut securiştii, ofiţerii, nu mai erau restricţii pe unde să umbli sau să 
parchezi ca personal navigant şi n-a mai trebuit să iau pistol în primire după intrarea în incinta 

aeroportului. Tot personalul era civil şi zâmbăreţ. Paşapoartele stăteau la noi permanent şi am ajuns 
să avem două paşapoarte, unul de serviciu şi unul personal. Nu aveam nici o restricţie de călătorie 
şi ca pilot puteam, în timpul liber, să sar în orice avion care avea loc disponibil şi să călătoresc unde 
doream şi puteam să-mi iau şi soţia. Ceea ce am şi făcut de câteva ori. La una din călătoriile 
personale mi-am dat întâlnire cu un grup mai mare de prieteni la Istambul şi am petrecut o 
săptămână de plăcere, îmbinată cu afaceri, căci aşa erau vremurile... Toată lumea făcea business! Nu 
se mai numea martingală, sau bişniţă, sau trafic şi nu mai era ilegal. Vameşii erau tot mai drăguţi, 
căci altfel nu mai primeau nimic. Mulţi colegi s-au tot dus prin cimitirele de maşini din Europa şi 
şi-au adus pentru ei, şi de vânzare, maşini "second hand". Eu am rămas cu Dacia care era nouă şi nu 
aveam nici o problemă. Până în mai s-a zburat puţin şi TAROM-ul a început să se schimbe mult şi 
nu toate schimbările au fost bune. Divorţuri şi recăsătorii, aruncat cu vorbe grele, cărămida-n piept, 
vendete personale, promovări ciudate în conducerea de la toate nivelele, lupta pentru putere, 
egoism, invidie. Am stat mult la Snagov, în perioada aceea, unde era linişte şi-mi plăcea şi mă 
simţeam bine de mai multă vreme. Eram cu prietenii şi ne storceam creierii ce afaceri să facem şi 
cum să ne îmbogăţim cât mai repede... Eu nu eram dispus să mă las de profesie, deşi am avut câteva 
oferte tentante. Mi se părea că profesia de pilot era încă rentabilă şi rămăsese o pasiune. Aveam 
doar, sau deja, 38 de ani. în luna iunie mi-am luat concediu. Simţeam nevoia de o pauză şi să-mi 
adun gândurile. Nu-mi plăcea de loc ce vedeam în jur şi ce se întâmpla în ţară şi în companie. 
Mineriada a pus capacul la oala cu presiune. Am luat Dacia şi am pornit cu soţia prin Europa să 
vizităm prietenii plecaţi în cursul anilor şi să văd cum trăiesc ei, ce probleme au şi cum se descurcă. 
A fost o călătorie plăcută, informativă şi importantă. Prietenii mei emigranţi trăiau toţi civilizat, în 
locuri frumoase şi curate şi nici nu înţelegeau ce le povesteam eu că se întâmplă în ţară. Ei ştiau ce 
au lăsat în urmă şi nu-şi imaginau că se putea mai rău, dar începea să se contureze mizeria. Privind 
în urmă şi analizând viaţa mea până în 1990, trebuie să recunosc că societatea în care m-am născut 
şi am crescut mi-a oferit o educaţie care şi în ziua de azi rămâne superioră celor ce văd în jurul meu, 
mi-a oferit oportunităţi nenumărate în alegerea şi practicarea hobby-urilor, inclusiv aviaţia din care 
am făcut o profesie în cele din urmă. Am avut îngrijire medicală când am avut nevoie. Am trăit într- 
un climat de siguranţă în care părinţilor nu le-a fost frică să mă lase pe stradă cu prietenii. Am avut 
o copilărie fericită din câte îmi amintesc. Din păcate calitatea vieţii în ţară sa deteriorat conţinu 
după aceea. în iulie şi august am zburat mai mult şi am fost şi pe Constanţa. După aceea s-a zburat 
puţin până la sfârşitul anului. Se petreceau schimbări de tot felul în aviaţia civilă. Pe 9 decembrie 
1990 am zburat ultima cursă ca pilot comandant la TAROM şi din viaţa mea de pilot, pe ruta 
Otopeni-Paris-Otopeni. O încheiere plăcută de carieră şi într-un loc cu multe amintiri frumoase, 
unde m-am întors şi o să mai merg de multe ori, o să beau o bere Carlsberg şi o să-mi amintesc cu 
plăcere de prima vizită acolo din 1986. în 1990 am zburat 350 de ore comandant pe avionul TU- 
154. Dacă vreau să o exprim în cifre şi statistici, cariera mea de pilot arată asfel: 

Ca pilot profesionist, în 18 ani, am acumulat 6.450 ore de zbor în anii: 1972 - 1990. 

Ca pilot sportiv planorist, în 4 ani, am zburat 85 de ore în anii: 1969 - 1972. 

Am fost pilot coman dant pe toate avioanele zburate şi am acumul at, pe fiecare: 


TU -154 

2.1 ^5 ore 

1 I 1 S = 

1 .^25 ore 

AN —24 = 

— X _ S 3 O ore 

II- I 1 — 

5 O ore 

ATST-2 — 

S O o re 

ZUIN- 

_3 5 O ore 

IAR- S l : 

S = :3 O o re 


Am avut o carieră destul de normală şi liniştită, cu excepţia câtorva incidente din care am 
scăpat nevătămat şi fără pagube materiale. Aş menţiona trei întâmplări deosebite, plus una care mă 
jenează şi acum când mi-o amintesc şi sper că alţii au uitat-o. Primul incident s-a petrecut la una din 
cursele de comandant la AN-24. Prima cursă de dimineaţă transporta şi presă pentru oraşul de 
destinaţie. Avionul era deja încărcat când ajungea echipajul. Baloturile de ziare se puneau pe 
primele scaune şi în cala din faţă. Pasagerii şi bagajele se aranjau mai mult din ochi pentru 
echilibrarea avionului. La una din aceste curse de Iaşi, cu doar câţiva pasageri, după aterizare, am 
degajat uşor centrul pistei şi mă pregăteam să virez avionul pentru întoarcerea pe pistă spre 
platformă. Când m-am apropiat de marginea pistei şi am ciupit frânele m-am trezit cu volănaşul de 

control al jambei de bot smuls din mână în direcţia opusă virajului şi am ajuns cu două roţi pe iarbă, 
în situaţia asta am procedat conform cărţii. Am oprit motoarele, am anunţat tumul şi am debarcat 
pasagerii, bagajele şi marfa acolo pe pistă şi au fost transportaţi la aerogară cu autobuzul. După ce 
am verificat cu echipajul că nu era nimic afectat la avion şi nu am atins nici o baliză, am repomit 
motoarele şi, cu grijă, am rulat la platformă. A venit o echipă tehnică de la Bucureşti să verifice care 
era problema. Se pare că cedase o piesă din sistemul ABS de frânare. Eu am aterizat cu sistemul 
cuplat cum zice cartea. Majoritatea piloţilor nu prea îl cuplau, pentru că dăduse multe bătăi de cap. 
Dar eu cred şi în ziua de azi că şi greutatea pe roata de bot a fost cam mare, dar nu la modul să 
afecteze zborul. Astăzi toate maşinile au ABS şi nu este decuplabil. A mai evoluat tehnologia. La 
AN-24 se folosea des barosul şi ranga când era vorba de câte o mică reparaţie. Al doilea incident 
putea fi o catastrofa, dar steaua mea norocoasă a hotărât altfel şi de data aceea. Restul colegilor au 
spus că trebuie să ne sărbătorim acea dată ca a doua zi de naştere. Eram în zbor de antrenament de 
comandant pe scaunul din stânga. Pe dreapta era instructor bunul meu prieten şi fost coleg de liceu 
Sandu, o Promoţie cu un an mai mare. Dumnezeu să-l odihnească şi pe el. între noi se afla un 
mecanic în pregătire şi în spatele lui era mecanicul instructor. în cabina de pasageri erau alţi colegi 
care-şi aşteptau rândul la zbor. Făceam ture de pistă şi simulam incendii, cedări de motor şi ratări de 
aterizări din diverse motive. Pe latura mare a turului de pistă, la 600m înălţime, anunţ că avem 
incediu la motorul stâng şi îl oprim. Elevul mecanic urma să facă manevrele corespunzătoare. Şi 
aşa a făcut. Dar la motorul drept. Ne-am trezit ditr-o dată într-o linişte deplină, cu ambele motoare 
oprite la 600m, cu un avion turbo-propulsor la care scoaterea elicei din pas drapel era o întreagă 
tevatură. Teoretic era imposibil. în aceeaşi secundă, mecanicul instructor la tras jos din scaun pe 
elev, literalmente peste cap şi, stând în picioare, a început să facă, mai repede decât am crezut 
posibil, manevrele de repomire la motorul drept, la care abia fusese tăiat gazul, şi care încă se rotea 
încet. Sandu mi-a spus, mai calm decât l-am văzut vreodată, ca eu eram singurul care zburasem 
planoare şi să caut un loc de aterizat avionul pe burtă... Eram ca într-un film frumos, de groază! Ca 
să putem menţine viteza de plutire trebuia să pierdem altitudine şi scoaterea elicei înapoi la unghi de 
tracţiune consuma şi mai mult din înălţimea ce-o mai aveam. Plus că efectul de frânare ne trăgea rău 
de tot în partea aceia. Eu susţin şi azi că am ajuns la punctul în care ne uitam în sus la coroanele 
pomilor. Cert este că dintr-o dată am auzit zumzetul motorului şi am început să avem tracţiune. Am 
urcat uşurel înapoi la înălţimea turului de pistă şi am cerut aprobare să mergem mult mai departe 
pentru virajul trei. Controlul de trafic ştia că facem şcoală şi nu i s-a părut nimic suspect în toată 
această aventură... Am repomit şi motorul stâng şi Sandu m-a întrebat dacă vreau să continui 
programul de pregătire. Am spus că da, fiindcă doream să termin acea parte a pregătirii. Mai aveam 
de făcut o aterizare cu flaps 45° cu ratare. în acelaşi tur de pistă facem toate manevrele şi, când să 
ratăm, n-a intrat flapsul... Pista era lungă, am aterizat, am tras la platformă şi ne-am dus şi ne-am 
îmbătat! N-am vrut să dăm declaraţii şi să facem bâlci mare din tot incidentul, dar din ziua aceea nu 
s-au mai antrenat niciodată simultan două categorii de zburători în pregătire. Al treilea incident a 
fost prevenit de norocul de o zi senină, căci pe o zi de zbor în nori am fi putut fi arşi de vii. Veneam 
cu IL-18 spre ţară şi, după Budapesta, la intrarea în ţară, vine o colegă în cabină şi ne spune că mai 
mulţi pasageri de pe partea dreaptă au văzut curgând un lichid pe aripă. Am trimis mecanicul de 
bord să vadă ce se întâmplă. A venit înapoi foarte repede şi ne-a spus că avem o scurgere de petrol 
care se îndreaptă spre evacuarea motoarelor. Am oprit ambele motoare de pe partea dreaptă şi am 
continuat zborul. Ce bine e să ai patru motoare! De la înălţimea aceea, logic a fost să continuăm şi 
să aterizăm la Otopeni şi am ajuns cu bine şi pasagerii nu s-au simţit nici o clipă în pericol, 
întâmplarea jenantă a fost cu IL-18... Veneam de la Moskova cu avionul plin de pasageri şi 
echipaje care se întorceau de la simulator şi eu zburam din stânga în pregătire de comandant. La 
Otopeni, vreme de iarnă, dar nu dificilă. Instructorul decide să-mi tragă perdeaua şi m-a adus cu 
perdeaua până la minimă. Când mi-a ridicat perdeaua tocmai eram într-un norişor şi n-am văzut 
nimic. Pentru ceilalţi, care mai văzuseră pista din când în când, li s-o fi părut totul normal, dar eu 
nu m-am simţit confortabil şi am ratat cu avionul plin de colegi aviatori, într-o zi în care ei, 
probabil că, ar fi aterizat normal. N-am auzit niciodată nimic de la nici unul dintre ei, dar mi-e jenă 
şi acum, dar mai puţin, s-a diluat. îmi amintesc cum în anul în care am zburat cel mai mult mi-am 

schimbat puţin punctul de vedere despre activitatea de zbor. A fost un an în care am avut foarte 
puţin timp pentru mine şi prieteni. Am fost obosit şi miam dat seama că satisfacţiile profesionale 
trebuie împletite cu satisfacţii personale. Altfel nu te bucuri de ele. Atunci am adoptat o zicală mai 
veche, în care credeau cei mai în vârstă: zbor puţin, viaţă lungă. Colegii râdeau de mine când 
dădeam şpagă la planificator ca să mă lase liber pe weekend pentru câte o aniversare sau întrunire 
cu prietenii. Nu regret nici un moment în care aş fi putut zbura şi l-am petrecut cu prietenii. Am 
zburat destul şi la o vârstă destul de fragedă. Din toţi anii carierei mele de aviator, în care am fost şi 
sportiv şi profesionist, şi copilot şi comandant, am zburat şi avioane mici şi avioane mari, am fost şi 
subaltern şi şef, am fost şi în culmea fericirii şi în culmea nemulţumirii, am învăţat un lucru 
important, care mi-a folosit mult în viaţă, indiferent unde sau ce am fost. Am învăţat să lucrez cu 
oamenii, să-i respect indiferent de poziţia lor, să încerc să învăţ de la fiecare câte ceva şi să las 
întotdeauna loc de bună ziua. Şi am mai învăţat că tata a avut dreptate când mi-a spus că, dacă învăţ 
regulile jocului şi le respect, voi câştiga, şi mâine va fi mai bine decât astăzi. Datorită experienţei 
de viaţă acumulată în toţi anii de zbor, azi mi-e bine într-o viaţă nouă, într-o ţară nouă şi într-o 
carieră nouă şi total deosebită de prima. Nimic nu-mi pare greu. în decembrie 1990 Sindicatul 
Personalului Navigant a hotărât intrarea în grevă pe termen nelimitat doarece nici una din 
revendicările exprimate încă din februarie nu au fost acordate. Acestea se refereau la probleme reale 
pe care le-am descris şi în toată povestea mea. Se refereau la îmbunătăţirea condiţiilor de muncă, 
trecerea în rezervă a militarilor din D.Av.C., rezolvarea problemelor sociale, locuinţe, modalitatea 
de şcolarizare care era o batjocură pe care am trăit-o, recunoaşterea personalului navigant ca o 
categorie distinctă în economia naţională şi altele. Ataşez o copie a declaraţiei de grevă pentru cine 
nu-şi aduce aminte sau n-a auzit de ea. A avut consecinţe mari pentru cei care au continuat să zboare 
şi am beneficiat cu toţii de ele. Cei care am mai avut concedii de luat am fost sfătuiţi să le luăm. Aşa 
am făcut şi mi-am luat şi concediul pe anul următor în Ianuarie. Apucasem să obţin bilete ffee 
pentru mine şi soţie şi plecam pentru prima oară în S.U.A., în concediu de Crăciun şi sărbătorile de 
iarnă. Personalul navigant a intrat în grevă şi nu mai aveam cum să ajung la New York. Conducerea 
a încercat să saboteze greva angajând alte companii să zboare charter pe cursele TAROM-ului. 
Steaua mea norocoasă m-a mai ajutat încă odată în viaţă şi nu pentru ultima oară. Am reuşit să plec 
din ţară în momentul în care mă hotărâsem. Duminică 16 decembrie 1990 ne-am îmbarcat pe cursa 
RO-305 executată de o companie turcească şi am plecat spre New York, invitat de prieteni vechi din 
Braşov. Era una din ultimele curse ce aveau să decoleze de pe Otopeni până la sfârşitul grevei care a 
durat până în Februarie, din câte am aflat. Cine ştie cum ar fi fost viaţa mea dacă nu prindeam acel 
ultim zbor. Prietenul meu din copilărie, care a fost student la aeronave şi m-a dus cu maşina la 
Boboc în anul doi, sosise în America din 1982. Avea aici o soră şi cumnat veniţi din anii 1970 şi 
erau foarte bine aranjaţi. La ei am fost invitaţi să stăm. New Yorkul, în perioada sărbătorilor de 
iarnă, mă fascinează şi astăzi după aproape 20 de ani. Atunci când l-am văzut prima dată m-a lăsat 
cu gura căscată, şi mai umblasem prin lume... Am sărbătorit Crăciunul, am vizitat oraşul şi, de Anul 
Nou, am fost invitaţi la o prietenă pe care o cunoscusem în ţară cam în perioada când mă însuram. 
Atunci ea pleca din ţară prin căsătorie şi aveam pentru ea câteva lucruri trimise de acasă de către 
părinţi. Această prietenă avea să-mi devină soţie în noua mea viaţă de emigrant. Dar mai este puţin 
până acolo. Prietenul m-a supus unui test foarte simplu de adaptare la mediul nou în care mă aflam. 
M-a dus la barul în care-şi petrecea timpul cu prietenii şi colegii de serviciu şi m-a lăsat cu 
barmanul. A spus că, dacă mă înţeleg cu barmanul, sunt ok. După nici jumăte de oră ne-a găsit 
spunândune bancuri şi râzând şi deja primisem prima băutură gratis (on the house). El lucra la 
aeroport la Teterboro şi îşi făcuse prieten şi un pilot. Ne-a pus în legătură şi am aflat de la el, 
teoretic, tot ce ar fi trebuit să fac ca să pot să încep să zbor în America. Imediat ce am intrat în noul 
an m-am dus la biroul regional F.A.A., care se afla la Teterboro, cu Brevetul de pilot de linie 
românesc (ATP) şi am discutat cu inspectorul de acolo. A fost impresionat de cailificările şi 
experienţa mea şi mi-a explicat ce am de făcut dacă vreau să-mi continui cariera de pilot şi aici. în 
primul rând, am depus o cerere de eliberare a unui brevet american de pilot, în baza celui românesc, 
ca să pot imediat să zbor. Am primit acest act, prin poştă, peste câteva zile. Aşa funcţionează 
birocraţia pe aici... Am primit Brevetul de Pilot Comercial nr 2444090 cu următoarele ratinguri şi 

limitări. Acest brevet este valabil numai însoţit de cel românesc în baza căruia a fost emis. Pot să 
zbor avioane mono şi multi-motor, în afară de hidro-avioane. Nu pot să fiu plătit pentru transportul 
de persoane sau marfa şi nici pentru operaţiuni agro. Adică nu mă pot angaja cu acest brevet, dar pot 
să zbor pentru antrenament. Trebuia să mă duc cu acest act la o şcoală de pilotaj să iau câteva ore 
de zbor şi să dau examenul practic şi teoretic pentru obţinerea ATP-ului american. Cu ATP-ul 
american mă puteam angaja ca pilot oriunde. Dar îmi trebuia un statut în această ţară. Nimeni nu 
angajeaza turişti. Măcar un permis de muncă temporar, deşi cu acela nu aş fi găsit mai nimic de 
zburat. Trebuia cel puţin faimosul Green Cârd, adică rezidenţa permanentă, iar pentru companiile 
mari aeriene trebuia să am cetăţenia. Asta mi-a tăiat mult din elan, dar nu m-a descurajat. Amicul 
pilot mi-a explicat că el a început-o mai de jos, dar era american şi a fost mai simplu pentru el. De 
fapt era llpart time piloţi şi mai avea altă meserie până cumula destule ore pentru ca să fie angajat 
llfull timell de către o companie mică regională sau de marfă şi am aflat că ăştia plăteau tare puţin la 
început. A fost deosebit de amabil şi mi-a dat manualele lui de şcoală să mă pregătesc pentru partea 
teoretică a examenului. Inspectorul îmi explicase că se recunoaşte experienţa de zbor anterioară, dar 
numai după ce acumulez ceva experienţă americană. Era foarte complicat şi urma să dureze mult 
timp. Eu m-am hotărât să rămân în S.U.A. şi să-mi încerc norocul, iar soţia a hotărit să se întoarcă în 
ţară, la meseria bună pe care o avea şi care urma să se privatizeze şi să fie aproape de părinţi, de 
care nu se putea rupe uşor. Mie părinţii mi-au dat întotdeauna libertate deplină şi m-au îndemnat să 
mă duc unde mi-e bine şi să nu iau decizii legate sau influenţate de ei. Mi-a fost mai uşor să iau 
hotărârea de a rămâne într-o ţară străină. Aşa ne-a despărţit viaţa, fără să fi vrut asta. Am ales 
drumuri diferite în viaţă şi suntem amândoi bine acolo unde şi cu cine suntem. După întoarcerea în 
ţară, fosta mea soţie mi-a făcut lichidarea la TAROM printrun prieten şi fost coleg şi mi-a trimis 
prin cursele de New York toate actele, cartea de muncă încheiată la zi, carnetul de zbor încheiat la 
zi, chiar şi banii pe maşina vândută, care mi-au prins tare bine atunci. Rămăsesem în America cu 
300 de Dolari datorie după plecarea ei şi cu câteva lucruri personale care încăpuseră într-o valiză. 
Am luat viaţa de la început la 38 de ani. După mai multe aventuri alături de prietenul meu din 
copilărie şi după o tentativă nereuşită de a mă apropia de aviaţie, alături de un alt bun prieten şi fost 
coleg taromist, m-am mutat la prietena la care am făcut revelionul şi care era proaspăt divorţată de 
soţul care se hotărâse să se întoarcă definitiv în ţară. Ne-am căsătorit şi mi-am făcut actele şi suntem 
şi azi împreună. Dar toate astea au durat câţiva ani. Ani în care am încercat de toate, ca orice 
emigrant care trebuie să supravieţuiască. Cel mai important este că am găsit şi aici prieteni buni şi 
asta mi-a făcut viaţa mai uşoară şi plăcută. Şi eu şi actuala soţie venim din familii mici, fiind singuri 
la părinţi şi am mai şi rămas amândoi orfani. Ne-am pierdut pe rând părinţii şi nu mai avem practic 
pe nimeni apropiat ca familie. Pentru mine prietenii mi-au fost întotdeauna familia, şi prietenii ţi-i 
alegi, pe când familia ţi-e dată. Am avut noroc de prieteni buni în viaţă şi asta m-a ajutat pe două 
continente. în primii ani de emigrant şi cât a mai zburat TAROM-ul la New York, am stat în contact 
permanent cu foştii colegi şi prieteni. Ne vedeam la hotelul Edison sau veneau acasă la mine în 
Manhattan. De cum am aflat care-i filiera de intrat la zbor am povestit la toţi cei interesaţi. Am 
început să primesc telefoane de la mulţi foşti colegi care doreau câte un ATP american ca să se 
poată angaja pe la companii prin lumea mare. La un moment dat eram aşa de mulţi pe aici şi de 
toate meseriile că puteam deschide o companie... Ne întâlneam prin magazinele româneşti. Nu de 
puţine ori am auzit: ce faci căpitane pe aici? Am călătorit întotdeauna cu TAROM-ul când am plecat 
în concediu şi am avut plăcerea să zbor în cabina echipajului pe toate avioanele noi din dotare, 
venite după plecarea mea. Am întâlnit echipaje şi prin aeroporturi, prin locurile de martingală de pe 
vremuri. Din păcate, în ultima vreme aud tot mai rar nume şi văd tot mai rar fete cunoscute când 
zbor. Suntem generaţia nouă de pensionari. Am ajuns la vârsta când ne depănăm amintirile. în 1994 
am obţinut rezidenţa permanentă şi aflasem deja tot ce era de aflat despre aviaţie. în utimii ani 
dăduseră faliment companii mari: Eastem şi Pan Am, altele dădeau piloţii afară, Continental şi 
United, şi erau mii de piloţi americani cu experienţă bogată pe avioanele din dotare care-şi căutau de 
lucru. Iar la nivel de începător zborul era neplăcut, pe drumuri tot timpul şi plata atât de mică încât 
trebuia să mai ai o meserie ca să poţi trăi. Doar 1% din piloţii americani au "seniority" şi duc viaţa 
pe care am dus-o eu până la plecare şi doar despre aceştia vorbeşte lumea. Din păcate nimeni nu 

vorbeşte despre cei care încep cariera. A trebuit să se prăbuşească avioane şi să moară lume 
nevinovată ca să se afle, în sfârşit, că piloţii de la avioanele mici de commuter zboară mult şi pe 
bani puţini şi că sunt obosiţi şi neantrenaţi. Când am aflat şi digerat toate aceste informaţii aveam 42 
de ani şi am renunţat definitiv la cariera în aviaţie. Trebuia să încep o carieră nouă. Cu ajutorul 
prietenilor am fost pus pe o direcţie nouă. Aveam de ales între medicină şi computere. Cele două 
domenii în plin avânt şi unde erau job-uri bune. De computer nici nu putea fi vorba. Generaţia mea 
a fost ţinută departe de ele, chiar şi maşinile de copiat şi de scris ne erau interzise. Iar pe aici şi 
copiii de grădiniţă erau computerişti. Am ales medicina cu multele meserii bune pe lângă cele de 
doctori şi surori. Cu educaţia şi experienţa mea, cea mai bună opţiune a fost un curs intensiv de un 
an de Tehnologie de Medicină Nucleară. Dar trebuia să am un Bachelor's Degree ca să fiu admis la 
acest curs post universitar. Diploma mea militară de ofiţer de aviaţie nici nu pomeneşte de aşa ceva. 
Noroc că americanii au văzut mulţi emigranţi din ţările comuniste şi ştiau despre ce era vorba. A 
trebuit să dau un test de cunoştinţe generale care să dovedească că aveam educaţia la nivelul cerut. 
Aici m-a salvat ceea ce am învăţat în liceu. Am trecut testul, mi s-au echivalat studiile şi am început 
cursul. Nu a fost uşor. Dimineaţa practica în spital, seara cursuri teoretice, examene peste examene, 
limba nouă, terminologie nouă şi costul de peste 10.000 de Dolari, de care a trebuit să mă împrumut 
la banca. Spre mândria mea am terminat primul din clasă cu diplomă de merit şi am fost angajat, 
dinainte să absolv, la spitalul la care am făcut practica. Primul meu salariu a fost mai mare decât al 
unui pilot, cu o investiţie de patru ori mai mică. Ştiu asta pentru că dintre cei mulţi veniţi aici din 
TAROM doar unul s-a ţinut o vreme de zbor, bunul meu prieten şi coleg alături de care am trecut 
prin multe împreună. Dar asta-i povestea lui şi sper s-o scrie el, căci are multe de povestit, a fost şi 
este un adevărat pionier (american). Mi-am schimbat locul de muncă de trei ori în noua mea carieră 
şi în felul acesta mi-a crescut salariul dublu faţă de cât ar fi crescut dacă stăteam în acelaşi loc... Am 
lucrat în spitale mari şi afiliate cu universităţi faimoase. Acum, când mă pregătesc de pensie şi aici, 
sunt angajat la NewYork-Presbyterian care este spitalul numărul 1 în New York şi numărul 6 în 
America, este afiliat cu Corneli şi Columbia Universities şi sper să fie ultimul loc de muncă din 
viaţă. Am fost avansat pe poziţia de supervisor cu un salariu mai mare decât am visat vreodată. 
Lucrez în halat alb într-un laborator cu aer condiţionat, am mai multe computere la îndemână, am de 
la început vacanţă 4 săptămâni pe an, sărbătorile naţionale şi weeked-urile libere, 12 zile de boală pe 
an, plan de pensie, lucrez de luni până vineri de la 9 la 5 şi dorm în patul meu în fiecare noapte. 
Spun toate acestea pentru că aici beneficiile sunt la fel de importante ca salariile şi le am pe toate. 
Soţia este profesoară şi are salariu şi beneficii la fel de bune. Ne-am lăsat furaţi de viaţă şi n-am 
apucat să avem copii, încă. Dar am călătorit mult şi mi-am satisfăcut din plin această pasiune mai 
veche. Locuim într-un apartament frumos în NewYork, în Manhattan, într-o zonă selectă numită 
Sutton Place şi mi se pare o evoluţie firească după kilometrul zero din Bucureşti şi centrul 
Braşovului. Am prieteni mulţi şi buni şi ne petrecem timpul liber împreună la ski, înot, spectacole, 
grătare, şpriţuri şi în călătorii. Oraşul acesta oferă tot ce-şi poate omul dori şi visa în materie de 
distracţii şi activităţi. în fiecare an vizităm, cu soţia, câte o ţară şi am un maldăr de casete video şi 
poze din care acum fac filme pe DVD să mă uit la ele când n-o să mai pot călători. Mi-am făcut o 
colecţie mare cu toată muzica din tinereţea zbuciumată şi o ascultăm şi dansăm pe ea la toate 
petrecerile. Cam astea sunt hobby-urile şi preocupările mele actuale. Şi se pare că m-a prins şi muza 
scrisului acum. Am fost binecuvântat în prima parte a vieţii cu un hobby din care am făcut profesie, 
iar acum am o profesie care-mi permite satisfacerea hobby-urilor, aşa am fost mereu fericit. Când 
compar viaţa pe care o am acum cu cea pe care poate aş fi avut-o dacă aş fi făcut şi aici meseria de 
pilot, nu regret nici o clipă alegerea făcută. Când compar viaţa de aici cu viaţa pe care, poate, aş fi 
avut-o dacă nu plecam din ţară, nu am nici un regret, încă. Regret doar că nu pot, deocamdată, să fiu 
şi eu prezent la întâlnirile cu foştii colegi, când se schimbă ora, şi la întâlnirile mari cu toată 
Promoţia, dar vine în curând şi vremea aceea. Asta-i povestea trecerii mele prin aviaţie şi prin viaţă, 
până în prezent, în anul 2009. Pe curând, Yoji". 

TĂNASE I. ANDREI lxxxii 
"Tase" 


Andrei, al doilea fiu al familiei Ilie şi Iulia Tănase 
s-a născut în ziua de vineri 2 octombrie 1953 în 
municipiul Bucureşti. înaintea sa, în anul 1944, familiei i 
se mai născuse un băiat şi anume Jean. 

Andrei urmează cele opt clase obligatorii la Şcoala 
nr.43 din Bucureşti. După absolvire dă examen de 
admitere, reuşeşte şi, astfel, devine elev la Liceul nr.43 
Bucureşti. 

După absolvirea liceului şi obţinerea diplomei de 
bacalaureat dă examen de admitere la Institutul Polite hn ic 
Bucureşti - Facultatea de mecanică fină, unde, de altfel, şi 
reuşeşte. Dar între timp ...a primit invitaţia de a se 
prezenta la selecţia organizată pentru şcoala de aviaţie . 

Astfel, în anul 1972, după ce trece prin sofisticatul proces 
de selecţie specific personalului aeronautic, a fost admis la S.S.A.C. cu nr.49 pe listă şi având media 
de 5,70. în primii doi ani de şcoală, ca elev-pilot, s-a pregătit pe avionul sportiv ZLIN-526F Trener. 
Deci, între 1972-1975 a fost elev-pilot al S.S.A.C, respectiv, după un an, când, fiind desfiinţată 
prima structură şcolară, Andrei, împreună cu toată promoţia sa, devine elev-pilot caporal al Şcolii de 
ofiţeri de aviaţie „Aurel Vlaicu" de la Boboc (Buzău). în primul an de şcoală (1975), pe aerodromul 
Boboc, l-a avut ca instructor de zbor pe domnul Niculescu Vasile, iar din grupa de zbor, printre alţii, 
mai facea parte Dragomir Dorin, Butnaru Nicolae etc. în anul următor (1974), pe aerodromul 
Focşani, l-a avut ca instructor pe domnul Coşereanu Ion (născut la 3 iulie 1935). 

în anul 1974 Andrei Tănase se căsătoreşte cu Rodica, dar anul 1989 aduce cu sine eşuarea 
acestui mariaj. în anul 2000 se recăsătoreşte cu Carmen-Mariana, însoţitoare de bord care, 
cunoscând din interior mediul aeronautic, a fost, de-a lungul anilor, în măsură să aducă necesarul 
echilibru în căminul lor (...l-am citat, din memorie, pe Andrei Tănase). Din aceste căsătorii au 
rezultat doi copii frumoşi: Ada-Monica (născută în anul 1978) şi Iuliu-Armând (născut în anul 
1995). 



în sfârşit, în anul 1975 şi ultim al şcolii de aviaţie, pe aerodromul Focşani, când instruirea 
practică s-a făcut pe avionul utilitar AN-2, l-a avut ca instructor pe domnul comandor Nicolescu 
Constantin. La 21 august 1975 a avut loc, pe aerodromul Boboc, festivitatea de absolvire a şcolii de 
aviaţie. în urma rezultatelor obţinute de-a lungul celor trei ani, cum şi a opţiunilor personale, a avut 
loc repartiţia absolvenţilor către cele trei mari unităţi aeronautice ale României. Andrei Tănase a fost 
repartizat la I.Av.U. Bucureşti/Băneasa. Aici îşi va desfăşura activitatea între anii 1975-1979; într-o 
primă fază, pentru a completa puţinele ore de zbor acumulate în şcoala de aviaţie până la limita de 
cel puţin 150 în vederea prezentării la examenul de calificare şi brevetare ca pilot profesionist, este 
detaşat la A.C.R. unde zboară, pe aerodromurile Clinceni şi Strejnic, avionul IAR-818. După 
obţinerea calificării, Andrei zboară ca pilot comandant şi, respectiv, ca pilot instructor circa 2 000 de 


21 "Pasiunea am avut-o de când eram copil. Şi acesta a fost visul meu dintotdeauna. Mă uitam după avioane pe cer şi mă 
jucam în casă cu mobilierul din sufragerie închipuindu-mi tot felul de avioane sau, ulterior, când a zburat Gagarin, tot 
felul de rachete. Gândul meu s-a îndreptat către aviaţie prin clasa a Xl-a. Aşteptând rezultatele examenului medical 
pentru şcoala de aviaţie, care era foarte sever şi eliminatoriu, am dat admitere şi am intrat şi la Politehnică, ca plan de 
rezervă. După ce am luat examenul medical însă, mi-am urmat totuşi pasiunea şi m-am înscris la Şcoala Superioară de 
Aeronautică Civilă." 

ore pe avionul utilitar AN-2. în anul 1980, în conjunctura timpurilor respective, când cererea de 
personal calificat din cadrul companiei aeriene naţionale era foarte mare, acesta optează pentru 
funcţia de navigator pe avionul lung curier Boeing-707 la compania TAROM. în paralel cu 
activitatea de zbor de aici, în cadrul C.I.P.A., în anul 1982 face trecerea ca pilot pe avionul BN-2 
Islander şi, în anul imediat următor, pe avionul de transport public AN-24. între anii 1983-1992 are o 
activitate intensă de zbor în cadrul detaşamentului Boeing-707 ca navigator, ulterior ca navigator 
instructor, dar, la un moment dat, şi ca navigator şef al companiei TAROM. 

Tenace şi organizat, gândind strategin, Andrei Tănase se înscrie la A.S.E. - Facultatea de 
finanţe şi contabilitate. în anul 1986 finalizează aceste studii. Dar, atunci când apare oportunitatea, 
acesta urmează şi o serie de alte cursuri strict profesionale şi necesare în cadrul companiei TAROM, 
precum: 

► Accidents Investigation Course - UK-Cranfield College of Aeronautics 

► CRM Course - SAS Flight Academy 

► Safety Oversight Course - ICAO 

► SMS Course-ICAO 

► Systemic Occurrence Analysis Course 

► TRI Course - Lufthansa Training Center 

► Quality Auditor Course - QUASARO-QUALITY ASSURANCE SERVICES 

în anul 1993 se iveşte oportunitatea de a fi transferat ca pilot la detaşamentul BAC 1-11, 
unde activează ca pilot secund, apoi pilot comandant până în anul 1999. 

în anul 1999 Andrei Tănase activează, printre altele, şi ca Head Flight Safety, Security & 
Environment la compania TAROM 

După eliminarea avioanelor BAC 1-11 din cadrul companiei TAROM, între anii 2000-2003 
Tănase Andrei activează ca pilot pe avionul Boeing-737; datorită seriozităţii şi pregătirii sale 
profesionale dovedite de-a lungul multor ani de activitate, printre altele, este selectat pentru a forma 
echipajele care au adus aceste avioane de la fabrica din Seatle la Bucureşti. 

în anul 2004 s-a pensionat, dar nu a încetat să activeze ca pilot cu diverse funcţii. 

între anii 2004-2005, pentru o perioadă relativ scurtă de timp zboară în cadrul companiei 
aeriene JORDAN AVIATION. începând cu anul 2005 şi până în prezent (anul 2015) este pilot 
instructor TRE în cadrul companiei BLUE AIR, dar şi Quality Manager - Operations, Safety 
Manager etc. 

Tipuri de aeronave zburate, de-a lungul anilor, de către Andrei Tănase: 

~7 —3 O O/ S O O 

bac i - 1 a 

Boeing-707 

I I T'-J - -S ■ ' I ' 1 i1-, S 1 S , .A 1— 1 - 12 

Totalizează un număr impresionant de ore de zbor, aproximativ 18 500 (dintre care 10 000 de 
ore în funcţia de comandant de aeronavă), iar dintre acestea 9 000 de ore sunt pe avionul B737 300- 
800 (dintre care 8 500 de ore sunt realizate în funcţia de pilot comandant). 


TEODORESCU D. MIHAI DAN lxxxiii 

Mihai Teodorescu s-a născut în ziua de vineri 17 aprilie 
1953 în Bucureşti, sectorul 6. Părinţii săi, Dumitru (născut la 9 
ianuarie 1909 în Uieşti, ulterior decedat) şi Mina (născută la 7 
noiembrie 1915 în comuna Cometu din judeţul Ilfov, recăsătorită 
ulterior în anul 1969 cu Bugeac Teodor şi apoi decedată în anul 
2005) aveau domiciliul pe str. Pecineaga nr 84; în afară de Mihai 
aceştia au mai avut un băiat, pe Teodorescu Lucian născut în ziua 
de 1 mai 1941) 

între anii 1960 - 1968 a urmat cursurile şcolii generale 141 din 
Bucureşti (str. Amurgului, nr. 35, Sector 5). între anii 1968 - 1972 a 
urmat cursurile Liceului nr 23 'Dimitrie Bolintineanu' din Calea 
Rahovei Nr. 311, Sector 5, Bucureşti. între anii 1972 - 1975 a urmat 
cursurile S.S.A.C. şi, respectiv, ale Şcolii de Ofiţeri de Aviaţie "A. Vlaicu" terminând aceste 
cursuri cu calificarea de pilot pentru aviaţia civilă şi, de asemenea, cu gradul de 
sublocotenent în rezervă (Diploma de absolvire Seria nr.35 din 20 august 1975). 

După absolvirea şcolii de aviaţiei, începând din anul 1975 şi până în anul 1980 a fost 
angajat ca pilot profesionist al întreprinderii de Aviaţie Ulititară (I.Av.U.). în perioada septembrie 
1975 - iunie 1976 a zburat ca pilot în pregătire până a acumulat numărul de ore minim 
necesar înaintea prezentării la examenul necesar pentru a obţine Brevetul de pilot 
profesionist; acesta a fost eliberat la 12 iunie 1976 şi purta nr.135. în anul 1981 este deja 
încadrat ca navigator la avionul lung curier IL-62 din cadrul companiei TAROM (Brevet de 
navigator nr.64 din 16 iunie 1981). 

în ziua de sâmbătă 18 septembrie 1976 se căsătoreşte cu Dumitru Georgeta, colega sa de 
clasă la liceul "Dimitrie Bolintineanu". După aproape un an, la 06 august 1977, li s-a născut 
singurul copil - Teodorescu Alina. Are două nepoate Teodorescu Alexandra Daniela, născută la 3 
decembrie 2004, si Teodorescu Iarina Mihaela, născută la 17 ianuarie 2012. Viaţa a fost extrem de 
crudă cu această frumoasă familie întrucât, în plină realizare profesională, Teodorescu Mihai 
Dan s-a desprins de viaţa terestră în urma unui grav accident aviatic pe aeroportul 
internaţional "Mihail Kogalniceanu" din judeţul Constanţa, în data de 25 ianuarie 1982, într-o zi 
de luni, în timp ce executa zbor de instruire pe avionul de transport AN-24. La nici şapte 
ani de la absolvirea şcolii de aviaţie colegii aviatori, rudele, prietenii, cu chipurile împietrite 
de durele, îl conduceau pe ultimul său drum. Prea adesea, cuvintele din necrolog lxxxiv nu 
sunt suficiente pentru a ne exprima sentimentele. Cum ni-1 amintim pe Mihai Dan 
Teodorescu? Cu siguranţă un tip ambiţios, plin de energie şi cu o viziune largă şi sintetică. Poate 
un excelent organizator, manager şi promotor. O minte iute, progresistă, cuprinzătoare. Proiectele 
sale erau ample şi îndrăzneţe. 



22 La 25 ianuarie 1982 avionul companiei TAROM, care executa zbor şcoală la aeroportul "Mihail 
Kogălniceanu", Antonov-24RV, seria nr. 57310202, înmatriculat YR-BMD, care a zburat pentru prima dată în 
anul 1975, se prăbuşeşte peste aerogară, salonul oficial şi turnul de vizitare. Au murit mai multe persoane 
(pilotul instructor Matei, copilotul şi mecanicul de bord şi patru elevi-piloţi). Cauza a fost o defecţiune tehnică 
a avionului la motorul stâng şi flaps blocat pe partea stângă la 30°. Aeronava se afla în procedură de aterizare 
şi avea o înălţime de 40-50m când, brusc, a virat spre stânga 40°-50°, s-a înclinat pe partea stângă 60°-70°, 
iar vârful aripii din stânga a lovit solul. Aeroportul nu a fost implicat în accident. 

UDRESCU P. GHEORGHE CONSTANTIN lxxxv 
"Greierele" 


Gheorghe-Constantin, fiul familiei Petru şi Elisabeta 
Udrescu s-a născut în ziua de luni 12 ianuarie 1953 în localitatea 
Satu-Mare, judeţul Satu-Mare. Nu a mai avut fraţi ori surori. 

între anii 1959-1966 a urmat Şcoala generală, clasele I-VII, 
în localitatea Cefa, judeţul Bihor, iar clasa a VUI-a, în Oradea la 
şcoala generală nr.4 (între 1966-1967). După absolvirea şcolii 
generale a dat examen de admitere, a reuşit şi, astfel, a devenit elev 
(între anii 1967-1971) la Liceul nr.2 din Oradea. între anii 1971- 
1972 a fost angajat la S.M.A Cefa , judeţul Bihor, pe post de 
contabil principal. 

în anul 1972, după ce iniţial s-a înscris la aeroportul Oradea 
(împreună şi cu alţi viitori colegi aviatori: Vartolomei Mircea, Luca 
Vasile, Ungur Victor şi Pordea Petru) pentru a da examen la 
S.S.A.C., a plecat la Piteşti pentru a da examen de admitere la 
Institutul Politehnic Bucureşti - Facultatea de automobile Piteşti. 
Aici trecuse de probele scrise la matematică şi fizică când tatăl său l-a anunţat telefonic că i-a sosit 
invitaţia pentru a se prezenta la selecţia pentru S.S.A.C. Prima vizită medicală a facut-o, împreună cu 
grupul menţionat mai sus, la Policlinica C.F.R. Oradea. Apoi a intrat în procesul de selecţie specific 
personalului aeronautic, a fost admis la S.S.A.C, cu numărul 31 pe lista descrescătoare a mediilor 
(6,58). 

în primul an (1973) de instruire practică a fost în grupa instructorului Rohatin Sorin şi a 
zburat, pe aerodromul Boboc, pe avionul ZLIN 526F Trener, având drept colegi de grupă pe elevii- 
piloţi Ungur Victor, Szocska Ioan, Furcoi Ovidiu, Stoian Florian, Iacob Costel, Nicolae Sava. în 
anul doi (1974), pe aerodromul Focşani, l-a avut ca instructor pe domnul Ion Ioniţă (secondat adesea 
de către mai tânărul instructor Ion Pojoga), iar grupa avea în componenţa sa pe următorii elevi-piloţi: 
Florian Stoian, Ungur Victor, Marin Ştefan, Udrescu Gheorghe, Nicolae Sava, Iacob Costel, 
Szocska Ioan. Pe acest aerodrom (Focşani, în Zona de lucru situată la verticala Pădurii Căprioara) a 
avut loc primul şi singurul, eveniment tragic de zbor, pe data de 25 iunie 1974, ora 10:20. într-un 
exerciţiu de instruire, avionul ZLIN-526F intră în vrie; instructorul Pojoga şi elevul-pilot Ungur 
Victor îşi pierd viaţa. Anul terminal trei a zburat pe avionul utilitar AN-2, tot pe aerodromul 
Focşani, având ca instructor pe maiorul Teodorescu Gheorghe (zis "Mangafaua"), iar colegi în 
grupă i-a avut pe: Chibici Mihai, Georgescu Marin, Marin Ştefan, Nicolae Sava, Popa Gheorghe. 

După absolvire Gheorghe Udrescu a fost repartizat la A.C.R. Din toamna anului 1975 până 
în primăvara anului 1976 împreună cu colegii repartizaţi în aviaţia sportivă, la aerodromul Ghimbav 
- Braşov, a copletat orele de zbor (la nivelul minim de 150, necesare susţinerii examenului de 
calificare şi brevetare ca pilot profesionist) pe avioanele de tip IAR-818 şi ZLIN 726. în vara anului 
1976 a fost instalat ca pilot remorcher la aeroclubul teritorial "Traian Vuia" din Arad. Aici a făcut 
trecerea pe avionul PZL -104 WILGA, pe care a devenit şi pilot instructor de zbor. în cadrul 
aeroclubului din Arad a zburat, din anul 1977, şi pe planoare şi motoplanoare, devenind pilot 
instructor şi pilot de recepţie pe motoplanoare. 

în anul 1977 Gheorghe Udrescu s-a căsătorit cu Elena, iar împreună au două fiice: Laura 
(născută în anul 1977) şi Loredana (născută în anul 1978). 

în perioada 1976-1980 a fost locţiitor al comandantului aeroclubului din Arad, iar din anul 
1980 până în anul 1982 a fost comandant al aceluiaşi aeroclub. A realizat aproximativ 1 200 de ore 
de zbor pe avioanele PZL-104 şi ZLIN 726 şi, respectiv, peste 700 de ore de zbor pe planoare şi 
motoplanoare. în anii 1980 şi 1981 a făcut şi zboruri de performanţă pe planoare în distanţă de 100 
şi 200 km în dublă şi simplă comandă. în vara anului 1982 a avut un accident de zbor, în programul 
de instrucţie cu motoplanorul, cu elev la bord, drept urmare, a fost oprit de la zbor. Considerând 

măsura abuzivă şi analiza accidentului incorectă sub presiunea partidului şi a serviciului de 
securitate, a hotărât retragerea din activitatea aeronautică. Astfel că în primăvara anului 1983 s-a 
transferat la o unitate de transporturi forestiere din Arad, unde şi-a desfăşurat activitatea ca 
subinginer în cadrul serviciului tehnic până în anul 1992. 

în luna iunie 1992, la solicitarea Secretarului de Stat din cadrul Ministerului Transporturilor, 
a fost numit Director General al Aeroportului Internaţional Arad. Până în anul 2002 şi-a păstrat 
această calitate, încercând să modernizeze aeroportul Arad, să dezvolte traficul extern pe acest 
aeroport şi, de asemenea, să participe activ la restructurările din aviaţia civilă datorate perioadei de 
tranziţie în care ne aflam. Şi-a adus aportul la realizarea zonei libere Curtici-Arad, la realizarea 
terminalului CARGO- Aeroport Arad pe fonduri PHARE (pentru prima dată în România). 
Deasemenea a făcut parte din colectivul de iniţiativă pentru înfiinţarea Asociaţiei Aeroporturilor 
din România, fiind ales vicepreşedinte al acesteia. 

în anul 2002 a părăsit Aeroportul, fiind schimbat pe criterii politice, el nefiind înrolat politic. 
Din anul 2002 până în anul 2004 şi-a desfăşurat activitatea ca inspector şef în cadrul Companiei de 
Transport Public Arad. Din anul 2004 a fost numit Director al Serviciului Judeţean de Metrologie 
Legală, unde şi-a desfăşurat activitatea până 25 decembrie 2009. 

S-a pensionat în septembrie 2008. 

UNGUR V. VICTOR lxxxvi 
"Hangaru" 

Victor, primul băiat al familiei Ana şi Victor Ungur, s-a născut 
în ziua de joi 22 octombrie 1953 în localitatea Sântandrei din judeţul 
Bihor. Familia urma să mai primească în dar un băiat, pe Ioan (Nelu) 
care s-a născut în anul 1960. 

Când vine vremea şcolii primare, Victor Ungur este înscris la 
"Şcoala generală cu clasele I-VIII" din Sântandrei, judeţul Bihor. După 
absolvirea celor opt clase obligatorii, Victor dă examen de admitere, 
reuşeşte şi, astfel, devine elev la Liceul nr.2 din Oradea, acelaşi la care 
a studiat şi colegul său Gheorghe Udrescu. 

După absolvirea liceului s-a înscris să dea examen la Şcoala 
Militară de Ofiţeri Activi „Nicolae Bălcescu“ din Sibiu. Dar destinul 
său avea să-l îndrume, totuşi, către S.S.A.C. 

S-a înscris pentru şcoala de aviaţie la aeroportul Oradea 
(împreună şi cu alţi viitori colegi aviatori: Vartolomei Mircea, Luca 
Vasile, Udrescu Gheorghe-Constantin şi Pordea Petru). Prima vizită medicală a făcut-o, împreună cu 
grupul menţionat mai sus, la Policlinica C.F.R. Oradea. Apoi a intrat în procesul de selecţie specific 
personalului aeronautic, a fost admis la S.S.A.C, cu numărul 57 pe lista descrescătoare a mediilor 
(5,29). 

în primul an (1973) a fost în grupa instructorului Rohatin Sorin şi s-a instruit, pe aerodromul 
Boboc, pe avionul ZLIN 526F Trener, având drept colegi de grupă pe elevii-piloţi Szocska Ioan, 
Furcoi Ovidiu, Stoian Florian, Iacob Costel, Nicolae Sava. în anul doi (1974), pe aerodromul 
Focşani, l-a avut ca instructor pe domnul Ion Ioniţă (secondat adesea de către mai tânărul instructor 
Radu Pojoga), iar grupa avea în componenţa sa pe următorii elevi-piloţi: Florian Stoian, Ungur 
Victor, Marin Ştefan, Udrescu Gheorghe, Nicolae Sava, Iacob Costel, Szocska Ioan.Pe acest 
aerodrom (Focşani, în Zona de lucru situată la verticala Pădurii Căprioara) a avut loc primul şi 
singurul, eveniment tragic de zbor, pe data de 25 iunie 1974, ora 10:20. într-un exerciţiu de instruire, 
avionul ZLEN-526F intră în vrie; instructorul Pojoga şi elevul-pilot Ungur Victor îşi pierd viaţa sub 
privirile îngheţate ale colegilor săi, ale conducătorului de zbor, ale tuturor. Toată escadrila l-a 
condus, pe instructor şi, deopotrivă, pe elevul-pilot pe ultimul drum...prin municipiul Focşani până la 
gara C.F.R. unde Victor Ungur a fost îmbarcat într-un "vagon de marfă" şi, însoţit până în satul 
natal, preţ de vreo zi şi o noapte, şi, mai departe, la biserica din sat şi la cimitir de către un grup de 

colegi aviatori (Nicolae Sava, Gherghel Bogdan, Udrescu Gheorghe, Szocska Ioan, Iacob Costel, 
Comeanu Ovidiu) şi un ofiţer. Victor Ungur a rămas o amintire şi ...o strofa din "Imnul Promoţiei 


1975": 


Te-ai dus tu Victore, te-ai dus... 
Prinos al dragostei ce-ai pus 
Pentru iubirea pentru zbor 
Visai să fii aviator 
Visai să fii un fulg de nea 
Dar te-a topit visarea ta. 


VARTOLOMEI V. MIRCEA GHEORGHE 1 ™ 
"Ceapă" 


Mircea Vartolomei s-a născut în ziua de marţi 
19 septembrie 1950 în municipiul Oradea. Pentru 
părinţii săi Vasile şi Ana era al doilea copil după 
Vasile, iar lui Mircea avea să-i urmeze Ştefan. 

între anii 1957 - 1965 a urmat cursurile şcolii 
generale, iar între 1965 - 1969 a urmat cursurile 
liceale la instituţia care astăzi se numeşte Colegiul 
National "Emanuil Gojdu", strada "Spira Haret" 3-5, 
Oradea. 

"în primul an de Şcoală, mai exact în vara anului 
1973, am zburat avionul Zlin-526F, pe aerodromul 
Boboc, cu instructorul de zbor Nicolescu Constantin şi 
am adunat 19 ore 15 minute cu 122 aterizări. în anul doi 
de Şcoală, în anul 1984 am zburat tot avionul Zlin-526F, pe aerodromul Focşani, cu instructorul 
Coşereanu Ion şi am adunat 28 ore 08 minute cu 155 aterizări şi tot atunci am ieşit la simplă 
comandă. în anul trei de Şcoală, în anul 1975, pe aerodromul Focşani, am zburat avionul AN-2 cu 
instructorul locotenent Petre Emil şi am adunat 29 ore 11 minute, cu 98 aterizări; grupa de instruire 
din anul trei al şcolii de aviaţie era formată din elevii-piloţi Olteanu Nicolae, Petre Petre, Peţa 
Ştefan, Năstasie Florian, Vartolomei Mircea şi Vârlan Dorn. Total activitate de zbor în cei trei ani de 
şcoală: 75 ore 34 minute cu 375 aterizări. După terminarea Şcolii de ofiţeri de aviaţie "Aurel 
Vlaicu", am fost repartizat la (A.C.R.) şi, în prima fază, am continuat, în perioada toamna 1975 - 
vara 1976, zborul la aeroclubul teritorial Braşov "Mircea Zorileanu", împreună cu o parte a 
colegilor mei de Promoţie, având calitatea oarecum ciudată de elev şi absolvent, mai exact, la 
aeroclubul Braşov, de fapt, eram într-o pregătire de acumulare de până la 150 ore de zbor pentru a 
putea obţine brevetul de pilot profesionist civil. Atmosfera era asemănătoare cu cea din şcoala 
militară, în sensul că activitatea sportivă era, şi este de fapt, o şcoală de zbor cu specific civil.Tot 
aici am întâlnit primele contradicţii în ceea ce priveşte statutul meu de absolvent de şcoală militară, 
singura şcoală de aviaţie din România acelor vremuri, recunoscută oficial, şi ceilalţi piloţi civili din 
aviaţia sportivă care erau cu brevet de pilot profesionist obţinut fără a parcurge o şcoală ca în cazul 
Promoţiei noastre... Cel mai izbitor contrast a fost diferenţa mare de ore de zbor acumulată, spre 
exemplu, eu am adunat 75 ore de zbor în trei ani de şcoală militară şi piloţii de la aviaţia sportivă 
realizau acelaşi număr de ore de zbor într-o luna. în anul 1976 am fost repartizat la aeroclubul 
"Maramureş" din Baia Mare (Aerodrom Tăuţii-Măgheraş) unde activitatea de bază era zborul fără 
motor - planorismul - apoi, puţin mai târziu, s-a înfiinţat şi activitatea de paraşutism. Aeroclubul 
avea în dotare un avion multifuncţional, care avea capabilitatea să tracteze planoare şi să lanseze 
parasutişti, este vorba de avionul PZL-104 Wilga. în anul 1976 am obţinut Brevetul de aptitudine şi 

licenţă de pilot profesionist NR 671 / 20.08.1976. Am fost bine primit în acest colectiv, care era mai 
în vârstă comparativ cu mine, şi nu erau cu pregătire militară de aviaţie, nici ca piloţi, dar nici ca 
mecanici. Am ţinut foarte mult la statutul meu de pilot absolvent al Şcolii Militare şi, fiind singurul 
cu o asemenea diplomă la vremea respectivă, m-am simţit bine în pielea mea, fără să pun pe nimeni 
într-o poziţie de inferioritate pe această temă. M-am integrat bine la Aeroclubul Baia Mare, cât şi în 
Aviaţia Sportivă, în general, am prins o perioadă bună pentru aviaţie în general şi am zburat mult, 
lucru ce a dus la acumulare de experienţă de zbor, atât de necesară pentru a putea stăpâni zborul. 
Am învăţat repede să zbor şi cu planorul, lucru ce a dus la diversificarea activităţii mele 
profesionale, lucru benefic şi din punct de vedere pecuniar. Se câştiga mult mai bine ca pilot 
planorist sau paraşutist decât ca pilot pe avion cu motor. Acest lucru a fost şi rămâne un paradox 
pentru mine... Aeroclubul, la venirea mea, era nou înfiinţat, pe vechea locaţie a fostului Aviasan, 
era o atmosferă foarte bună între colegi, ca la orice început de activitate, s-a zburat mult, şi mă refer 
aici, mult pentru aviaţia sportivă comparativ cu alte aerocluburi din ţară. Din punct de vedere social, 
şi oarecum material, m-am realizat repede, am reuşit s-o angajez pe soţia mea Marina Doina în 
învăţământ, ca profesoară de biologie, am obţinut un apartament cu două camere în centrul oraşului. 
Prin structura mea, am început să mă afirm tot mai mult ca pilot profesionist, am ţinut mult la 
această calitate şi mi-am subordonat comportamentul de zbor conceptului de profesionist, adică 
pentru mine nu era o prioritate să dovedesc curaj nesăbuit prin evoluţii de genul: să trec în zbor pe 
sub un pod şi aşa mai departe, şi tot prin structura mea am început să rezolv tot mai multe probleme 
legate de aeroclub. Afirm că am reuşit să schimb aspectul 

acestuia în bine, iar al infrastructurii destul de repede. Aşa se întâmplă în fiecare colectiv, unii au 
menirea de persone care rezolvă probleme de tot felul legate de colectivul de care aparţin... Aceste 
schimbări am reuşit să le fac şi în vremuri bune, dar şi în vremuri mai puţin bune pentru aviaţia 
sportivă, şi pot spune că această preocupare, la modul perseverent şi cu rezultate, a cântărit mult în 
supravieţuirea aeroclubului. Aş face o remarcă: când am fost elev în Şcoala militară şi apoi pilot 
începător, niciodată nu mi-am pus întrebarea: cine şi cum a reuşit să rezolve o anumită problemă: 
clădire, hangar, teren de zbor, locuri în care eu îmi desfăşuram activitatea, având un sentiment că 
aceste lucruri îmi stau la dispoziţie de drept... în 23 mai 1977 s-a născut fetiţa mea Veronica 
Andreea şi, împreună cu soţia mea, ne-am simţit bine în Baia Mare, în condiţiile materiale, sociale, 
politice de atunci. în 1979 devin instructor de zbor pe avionul PZL-104, fapt care pe acea vreme mi 
s-a părut deosebit de important. Acest tip de avion mi s-a potrivit cu structura mea şi pot să afirm 
fără să fiu acuzat de lipsă de modestie că l-am stăpânit bine, şi astfel am intrat în cercul de frunte al 
celor care zburau acest tip de avion, fac referire în primul rând la colegii mei de Promoţie care au 
rămas pe tot parcursul activităţii profesionale la aviaţia sportivă. în cursul anului 1979 obţin 
Brevetul de aptitudine şi licenţă de pilot planorist profesionist NR 76 / 10.01.1980. în decembrie 

1979 sunt numit comandantul Aeroclubului "Maramureş" din Baia Mare, îmi amintesc ce bine m- 
am simţit în această postură, fiind, poate, cel mai tânăr comandant de aeroclub din Promoţia mea, şi 
de atunci a apărut o schimbare, poate apreciată de unii ca fiind bună, de alţii poate că nu tocmai... 
Funcţia are avantaje şi dezavantaje, m-aş opri la primele. Mi-am luat în serios acest rol, am impus 
profesionalism, seriozitate, am zburat tot mai mult - precizez că nu a fost cazul la mine cum se mai 
întâmplă câte odată cu avansarea în funcţie, adică cel avansat le ştie dintr-odată pe toate, face treceri 
pe mai multe tipuri de avioane, numai de dragul de a avea un palmares ieftin de arătat neiniţiatilor 
etc. Eu am făcut parte din acea categorie de piloţi care zburau cât de mult posibil şi aproape 
oricând. Consider că am fost suficient de autodidact şi am reuşit să fac rost de manuale româneşti şi 
străine de aviaţie şi am fost destul de bine documentat pentru vremurile când nu era internet... în 

1980 fac trecerea pe avionul IAR-824 şi în felul acesta am reuşit să mai măresc dotarea 
Aeroclubului Baia Mare cu încă un avion nou. Cu regret pot să spun că acest tip de avion românesc 
a avut parte de o etichetare proastă de către acei "lucrători" din aviaţie care de multe ori formau o 
anumită opinie, care într-un fel devenea semioficială, începând cu ieşirea pe poarta fabricii de 
avioane de la Ghimbav. Nu am fost de acord cu această etichetare, eu am fost mulţumit de el, cu 
condiţia să nu-i ceri mai mult decât pentru ce a fost gândit şi fabricat. Aproximativ după 500 ore de 
zbor a fost tras pe dreapta. Au zburat foarte puţini piloţi acest tip de avion. în 1981 devin instructor 

pe motoplanorul românesc din familia IAR, tot în acelaşi an sunt numit comandantul detaşamentului 
de zbor fără motor din cadrul Aeroclubului Central Român. Tot în 1981 fac cunoştinţă cu zborul în 
curenţi ondulatori - undă, o experienţă nouă şi deosebită, ocazie cu care am constatat cât de 
rezistent este avionul în rotori, dar şi pilotul, adică subsemnatul! Tot în anul 1981 am început cursul 
pentru avionul BN-2. în funcţia de comandant de detaşament am stat puţin, nu mi-a fost dragă 
această funcţie, nu a fost pe structura mea, la care aş adăuga şi faptul că am prins o conjunctură care 
mă obliga să mă lupt cu persoane în loc să fac strategii specifice detaşamentului potrivite cu vremuri 
mai noi, aşa că am renunţat, ceva mă atrăgea înapoi la Baia Mare, nu ştiu ce, poate comoditatea pe 
care ţi-o oferă locurile unde te-ai afirmat, te-ai realizat, poate altceva, greu de precizat. Activitatea 
de zbor era strâns legată de criza economică-politică din România. Până în 1987 s-a zburat mult, 
mai ales ales că pe timp de vară erau organizate tabere de pregătire a tineretului pentru apărarea 
patriei, dotarea aeroclubului a crescut de zece ori comparativ cu anul sosirii mele în aviaţia sportivă, 
spre exemplificare, aveam în dotare 3 avioane, 33 planoare, lautomosor, 1 turn de paraşutare nou şi 
modem cu ascensor în interior, 2 hangare, 2 autobuze, maşini, piloţi noi cu Şcoala militară, 
mecanici cu Şcoala militară etc. Am prins momente când zburam cu două avioane, mai exact, eram 
singurul pilot şi, ca să nu pierd vremea cu alimentarea avionului, pe când terminam benzina la 
avionul cu care zburam, un alt avion era alimentat şi încălzit pentru a continua zborul. Statutul de 
singurul pilot a avut pentru mine, pentru mult timp, un mare avantaj. Pot să afirm că până la venirea 
crizei, în fiecare an, înainte de examenul de licenţă, erau convocări foarte bine organizate, de 
pregătire teoretică şi, evident, ca localizare, în diverse staţiuni. Aceste pregătiri erau serioase şi erau 
cazuri când examenele de licenţă trebuiau date din nou datorită netrecerii examenelor. După criză şi 
după revoluţie examanele au alunecat în derizoriu, la fel şi vizita medicală anuală. După 1987 s-a 
zburat ruşinos de puţin, avantajul meu era că am apucat să acumulez mult zbor şi, în aceste condiţii, 
cu zboruri mai puţine, am rămas "în mână". Interesant cum se schimbă concepţiile, după cum sunt 
vremurile. S-a zburat din ce în ce mai puţin, legislaţia se schimba în ceva cu multe dedesubturi, 
şmecherii, nu s-au mai făcut dotări cu aeronave, paraşute, iar baremul anual de zbor, brusc, s-a redus 
la jumătate. După revoluţie, după ani de grea cumpănă cu privire la soarta aviaţiei sportive, din nou 
s-a cunoscut o înflorire, dar la alte dimensiuni, la alt mod decât în perioada de până la 1987, şi fac o 
observaţie foarte grea, chiar dureroasă: până la Revoluţie erau aşa de mulţi sportivi la zbor că abia 
apucau să facă un zbor pe zi, iar după revoluţie numărul lor a scăzut foarte mult, chiar dacă zborul a 
rămas în continuare gratis. Acest aspect arată cu certitudine ce schimbări au apărut după Revoluţie, 
zborul, visul tuturor generaţiilor dinainte de Revoluţie, acum nu mai era decât o oarecare 
curiozitate... în 1982 devin pilot de recepţie şi control pe avionul PZL-104. Activitatea de la aviaţia 
sportivă avea foarte mult în comun cu activitatea din Şcoala Militară, săli de cursuri, zborul în dublă 
comandă, zborul în simplă comandă, conducătorul de zbor, brevetarea, pregătirea preliminară, 
pregătirea nemijlocită etc. Mi-a plăcut munca de instructor, cu timpul mi-am dat seama că am 
împrumutat câte ceva din felul de comportament faţă de elevi de la instructorii noştri din Şcoala 
Militară. Cam aceleaşi expresii, exprimare, abordare, comportament. Pe undeva este şi firesc având 
aceeaşi activitate. Că veni vorba de instructorii noştri din Şcoala Militară, îmi aduc aminte destul de 
rar de ei, probabil distanţa în timp şi spaţiu este o explicaţie, activitatea zilnică te ţine mai mult în 
prezent şi mai puţin în trecut... Cert este că acum, că a trecut ceva vreme, de la foştii noştri 
instructori, afirm că îmi aduc aminte cu stimă de ei, au avut şi ei condiţii grele de lucru, multe 
restricţii etc. Chiar revederea cu foştii colegi îmi face plăcere, chiar dacă la vremea respectivă poate 
nu aveam afinitatea exprimată , eu şi ei ne-am mai schimbat, ar fi o mare greşeală să vezi în foştii 
tăi colegi doar acele aspecte legate de viaţă, de şcoală, de naivităţi, imperfecţiuni. îmi face plăcere 
să cred că, cu toţii, am evoluat şi, am convingerea, că cei mai mulţi au intrat în aviaţie pe mijloace 
proprii şi au avansat tot pe mijloace proprii, şi mai am curajul să afirm că, atunci când ne mai 
întâlnim, ne face chiar plăcere să ne vedem aşa cum eram noi în trecut, ca piloţi-elevi la S.S.A.C. - 
Şcoala Militară. Azi vremurile s-au schimbat în ceea ce priveşte admiterea în Şcoală, şi, respectiv, 
evoluţia ulterioară. Revenind în aviaţia sportivă, pot spune că am parcurs toate etapele plecând de 
jos în sus, calificările ca şi profesionist, şi aş enumera remorcaje del,2,3 planoare simultan, lansări 
de paraşutişti din toate tipurile de avioane dotate în acest scop, aterizări în terenuri neomologate 

alese din aer pentru depanări de planoare şi nu numai, zborul în undă, zborul acrobatic, zborul 
instrumental învăţat bine pe cont propriu şi aplicat, tot bine, pe cont propriu. La început, în carnetul 
de zbor aveam scris o licenţă pentru un anumit tip de aeronavă, după care era scris: "poate zbura 
toate tipurile de aeronave din dotare". Faptul că am zburat pe mai multe tipuri de aeronave din 
dotare la modul curent şi frecvent îmi dă convingerea că este posibil să zbori sigur şi pe mai multe 
tipuri de aeronave şi, oarecum, să combatem acea teorie care susţinea că doar zburând un singur tip 
de aeronavă poţi zbura sigur. în 1990 sunt schimbat din funcţia de comandant aeroclub, aşa s-au 
arătat atunci vremurile, nu comentez, toţi avem în viaţă şi momente bune şi momente mai puţin 
bune. Nu schimbarea a fost problema, ci modul în care s-a făcut, adevărul este că această funcţie 
este câte odată ingrată. Apoi, la scurt timp sunt numit din nou comandant de aeroclub, şi nu la 
intervenţia foştilor colegi de Promoţie cum poate ar fi fost de aşteptat, după care am hotărât că, 
pentru vremurile de atunci, nu merita să deţin această funcţie şi am renunţat, ocupându-mă mai 
mult de meseria de pilot. în 1993 fac trecerea pe avionul AN-2, lucru bine venit, deoarece am avut 
sentimentul că sunt plafonat profesional şi era nevoie şi de ceva nou. în 1993 devin pilot recepţie şi 
control pentru planor - motoplanor. în 1994 sunt numit, mai exact am luat concursul, pentru funcţia 
de comandant de aeroclub tot la Baia Mare, în condiţii de vrenuri noi, şi când spun vremuri noi mă 
refer la altă noţiune de disciplină, muncă, câştiguri băneşti, altfel de legislaţie care guverna 
societatea, şi pot să afirm că m-am adaptat bine la vremurile noi, dar nu suficient de bine la capitolul 
interes personal, determinat de structura mea . în decursul anilor am participat la activităţi de zbor şi 
în străinătate: Polonia, Turcia, Ungaria, am participat la diverse meetinguri de aviaţie. în activitatea 
mea profesională de zbor nu am avut parte de accidente, am avut o pană de motor în rulaj la 
decolare, fără consecinţe asupra mea sau a avionului, în rest pot să-i mulţumesc Bunului Dumnezeu 
că m-a ferit de necazuri. Ar fi lipsit de corectitudine să nu amintesc că, într-o activitate de pilot 
profesionist, să nu fi trecut prin multe întâmplări, cum ar fi, pe scurt: trecerea frontierei statului cu 
ştiinţă, fără ştiinta mea, un paraşutist a rămas agăţat de avion la momentul părăsirii avionului, 
consum excesiv de benzină şi, apoi, am luat decizia să aterizez în teren ales din aer aproape de 
destinaţie, zbor în condiţii meteo grele, din unele m-am întors, în altele am trecut, givraj sever, într- 
un zbor de transport deasupra norilor, remorcând planor, am rămas fără radio şi fără ADF, zonă de 
aşteptare aproape de limita carburantului să scap de ceaţa care m-a surprins, am făcut un zbor în 
condiţii foarte rele de vizibilitate şi o apropiere dirijată radar, când am văzut pista chiar în momentul 
în care eram hotărât să ratez, căci altimetrul nu mai arăta nimic, remorcajul de planor genera, în 
situaţii mai grele, probleme, dat fiind faptul că planoriştii nu zburau fără vizibilitate şi altele. în 
decembrie 2000, după 25 ani de activitate de pilot fără oprire de la zbor şi după ce am adunat peste 
6000 ore de zbor, ceea ce pentru aviaţia sportivă este mult, am devenit pensionar. Am lăsat după 
mine un aeroclub bine dotat şi cu acte în regulă cu privire la terenul de zbor, lucru deosebit de 
important în vremurile cu revendicări masive de tot felul, a rămas un parc de aeronave care poate 
asigura o activitate bună, pe măsura vremurilor, şi aş mai aminti că n-am lăsat după mine datorii de 
nici- un fel. Mi-am dorit într-un mod realist să nu am morţi şi, cât am fost pe funcţie, s-a reuşit 
acest lucru. Mă bucur pentru această reuşită, atunci vedeam acest lucru ca pe ceva legat de funcţie, 
meserie, azi o văd la dimensiuni mult mai mari şi mai importante. După pensionare am avut tot felul 
de activităţi ocazionale, m-am ocupat şi de mine, în sensul că am continuat să fac sport, amintesc: 
alergări, nataţie, ciclism şi schi. Am reuşit destul de des să mă duc în străinătate vara şi iama, unde 
am reuşit să leg prietenii, şi deplasarea o fac evident cu maşina, deoarece graniţa europeană este 
foarte aproape. Din 2005 lucrez în cadrai primăriei Baia Mare, am avansat în funcţie şi mi-a prins 
bine activitatea şi colectivitatea, m-am integrat repede şi am reuşit să depăşesc acea concepţie 
conform căreia trebuie să ai doar un singur loc de muncă toată viaţa... Pot să afirm că în timpul de 
după pensionare am reuşit să învăţ limba germană, scris - vorbit la nivel de începător, am învăţat 
calculatorul şi am certificat, am parcurs pe noua mea ocupaţie de şef protecţia muncii toate 
nivelurile de pregătire, azi am ajuns specialist şi evaluator. Viaţa de familie este împlinită, soţia mea, 
cu care am fost în relaţii deosebit de bune tot timpul, şi ca soţie de pilot, a avut şi ea, într-un fel, o 
parte, zic eu, importantă pentru meseria mea, a fost un —copilotll de nădejde, şi la bine şi la greu, 
încă mai lucrează ca profesoară de biologie, iar fiica mea, care s-a întors în Baia Mare, este medic 

specialist oftalmolog la spitalul de urgenţe Baia Mare şi are şi un cabinet pivat de oftalmologie. 
Reuşim des să ieşim împreună la cumpărături, la un local sau în străinătate. Avem un apartament 
frumos în centrul oraşului, pe bulevardul Unirii nr 9. Am activitate politică în cadrul organizaţiei 
municipale PNL, nu am ajuns un ales, dar este bine şi aşa, colegi noi de profesii diferite cu care sunt 
în relaţii bune." (Baia Mare/11.03.2009) 


VASILE GHE. ADRIAN lxxxviii 

Vara anului 1951 a adus o bucurie în viaţa familiei 
Gheorghe şi Tatiana Vasile. Micul Adrian a venit pe lume pe 
28 August. O adevărată "fecioară" prin semnul zodiacal sub 
care s-a născut, un om muncitor, meticulos, perfecţionist, 
calităţi ce-i vor fi de folos pe parcursul vieţii, carierei ce avea 
să o urmeze. Sunt meserii unde nu poţi fi decât aşa - nu poţi 
greşi - a doua oară nu există. Oraşul natal Brăila, situat pe 
malul stâng al Dunării, port de faimă care în timp s-a uitat şi în 
care trăia în armonie o populaţie de peste 100.000 de 
locuitori (români, evrei, ţigani, maghiari, ruşi lipoveni, 
greci, bulgari, turci, tătari etc.). împrejurimile sunt sunt de 
neuitat pentru un călător aflat pentru prima dată pe aceste 
meleaguri. Sunt fabuloasele păduri de salcâm cu floarea roşie 
de la Viişoara, iar legendarele Bălţi ale Brăilei sunt neasemuit 
de frumoase, bogat în legende, dar şi în peşte. 

Poveştile şi cântecele despre Chira Chiralina se mai aud şi astăzi. Adrian Vasile este zgârcit 
la vorbă, mai ales când vine cineva cu întrebări care duc la propria biografie, dar suntem 
siguri că îşi iubeşte oraşul natal Brăila foarte mult. 

Pe parcursul celor trei ani de şcoală de aviaţie Vasile Adrian a urmat programul 
comun promoţiei, astfel: 

► în anul întâi a zburat avionul Zlin-526F, iar instructor i-a fost Cânţa Alexandru; grupa de 
zbor din anul întâi (1973) al şcolii de aviaţie (poreclită "grupa fantomă") era formată din Cornel 
Dumitru, Cornel Negreanu, Florin Stăncescu, Adrian Vasile, Petre Petre, Ioan Berenghi, Nicolae 
Olteanu, Ioan Popa. 

► în anul doi a zburat, de asemenea, avionul Zlin-526F, iar instructor i-a fost Răduţă 
Dumitru; grupa de zbor din anul doi al şcolii de aviaţie era formată din elevii-piloţi Florin 
Stăncescu, Ioan Berenghi, Cornel Negreanu, Ioan Popa, Cornel Dumitru, Nicolae Olteanu, Vasile 
Adrian. 

► în anul trei a zburat avionul AN-2, iar instructor i-a fost... 

în întreaga sa carieră de pilot, Adrian Vasile a zburat următoarele tipuri de avioane: 
ZLIN 526F(elev), IL-14(elev), AN-2(pilot comandant), AN-24(pilot instructor), B-707(pilot 
comandant), B-737(pilot comandant). A reuşit să acumuleze un număr considerabil de ore de 
zbor, în total 15.250de ore, fără eve nimente deosebite; aceste a pot fi grupate astfel: 


Zlin-526F 

52 ore 

AN-2 

413 ore 

IL-14 

51 ore 

AN-24 

5.392 ore 

B-707 

3962 ore 

B-737 

5380 ore 


Trebuie subliniat că a fost unul dintre piloţii care a deschis următoarele linii aeriene: 

► Timişoara - Chicago (cu avionul lung-curier B-707), pentru compania aeriană Tarom, în anul 
1990; 

► Băneasa - Beauvais (cu avionul B-737), pentru compania BlueAir, în anul 2005. 

De asemenea, a fost detaşat pentru a zbura în cadrul unor contracte de transport 
aerian de pasageri ori marfa în Africa şi Orientul Apropiat. 


VARLAN DORU lxxxix 
"Veghează" 


S-a născut la 27 iulie 1950 în localitatea Pleşcoi, 
comuna Berea, judeţul Buzău, ca fiul lui Eugen şi 
Verginia. Nu are fraţi ori surori. 

A urmat Şcoala primară (clasele I - V) în 
localitatea natală Pleşcoi, respectiv (clasele V - VIII) în 
municipiul Buzău (Şcoala generală nr.8). După 
absolvirea celor opt clase, dă examen de admitere, 
reuşeşte şi, astfel, devine elev la Liceul teoretic 
„B.P.Haşdeu" din Buzău. 

După absolvirea liceului a dat examen la 
Politehnică (facultatea de Automatică) unde ... nu am 
intrat. în consecinţă, drept „răsplată", părinţii săi l-au 
trimis intr-un scurt concediu la mare! Următoarele câteva 
luni, până ce a fost luat la „oaste" (la U.M. o 1656 
transmisiuni, Bucureşti), a lucrat ca muncitor necalificat 
pe un şantier de construcţii de blocuri în localitatea 

Berea, judeţul Buzău. 

Ulterior a aflat despre S.S.A.C., unde a dat examen şi a fost admis. A absolvit Şcoala de 
ofiţeri de aviaţie „Aurel Vlaicu" în anul 1975. Primul său zbor cu un avion a avut loc ca elev-pilot în 
cadrul şcolii de aviaţie. în primul (1973) şi al doilea (1974) an de şcoală s-a instruit pe avionul 
sportiv ZL1N-526F Trener, pe aerodromul Boboc şi, respectiv, Focşani, avându-1 ca instructor pe 
domnul comandor Gheorghe lonescu. în aceşti doi ani grupa de zbor îi avea în componenţa sa pe 
următorii elevi-piloţi: Frumuzache Gabriel, Georgescu Marin, Pordea Petru, Vârlan Doru, Panţâru 
Dan, Naidinescu Marian, Mihalache Marin. Petre Emil (în 1975) a fost instructor de zbor în anul 
trei; grupa de instruire era formată din elevii-piloţi Olteanu Nicolae, Petre Petre, Peţa Ştefan, 
Năstasie Florian, Vartolomei Mircea şi Vârlan Doru. 

în luna septembrie 1975 s-a căsătorit cu Maria; mariajul părea solid şi fericit până când, după 
25 de ani de convieţuire, soţia-i "dispare" de acasă preţ de o săptămână... de fapt "fugise" cu un 
amant (pentru posteritate: Nelu şoferu'). Firesc, pentru a nu încurca fericirea tinerilor îndrăgostiţi, a 
avut loc un divorţ rapid. Din această căsnicie au rezultat trei fete frumoase: Ana-Maria-Angelica 
(născută în anul 1977), frina-Daniela (născută în anul 1982) şi Oana-Emanuela (născută în anul 
1985). După o perioadă de meditaţie şi reevaluare personală, în anul 2003 se recăsătoreşte cu 
Manuela şi, împreună, au o fată, de asemenea, frumoasă: Sânziana-Elena (născută în anul 2005). 

A fost repartizat la aerobaza utilitară Galaţi - Tuluceşti, împreună cu alţi patru colegi de 
Promoţie; aici a zburat avionul AN - 2 timp de aproape un an, până când, în urma unui examen, a 
fost promovat la compania TAROM. A făcut, succesiv, trecerea pe avionul bimotor ÎL - 14 (pentru 
instruire în zbor 1FR, avându-1 ca instructor de zbor pe Alexei Nicolov), apoi pe avionul AN - 24, 
timp de aproape un an (1977) la C.I.P.A. A zburat avionul AN - 24 aproape doi ani, după care, după 
alt examen, a fost trecut şi calificat ca pilot pe avionul lung-curier Boeing-707. 

în timp ce zbura avionul Boeing-707, a fost oprit de la zbor (de către „organele statului" 
care, probabil, credeau că intenţionează să „fugă" din ţară, ceea ce nu i-a trecut niciodată prin 
cap...(dar, ulterior, văzând mizeria în care se tot afundă Ţara sa, i-a părut rău că nu a făcut-o!). S-a 
„luptat" preţ de vreun an de zile, pe toate căile, să revină la zbor, dar fără succes. în consecinţă, şi-a 
luat de la Ministerul Muncii documentul de echivalare profesională (inginer 

aero/auto/nave/meteo...), şi a lucrat, pe rând la: I.T.A.-C.I.U.T.M.R. (Bucureşti), în cadrul Biroului 
de Proiectare), la O.G.A. (Buzău), unde a fost Şeful Bazei de producţie industrială şi reparaţii, la 
I.J.P.P.S. (Buzău), unde a fost Şeful Bazei de transporturi. Pe când lucra la I.J.P.P.S. Buzău, s-a 
întâlnit în mod surprizător (?!?) cu fostul său instructor de zbor Ionescu Gheorghe, care a aflat cu 
emoţie „traseul" său de la aviaţie la inginerie... Acesta i-a pus multe întrebări, pentru a afla cine mai 
„conduce" aviaţia civilă, cu gândul de a identifica o soluţie; după câteva zile l-a informat că a 
obţinut o audienţă la generalul Puiu - Şeful D.Av.C. ...unde au mers împreună! După această 
audienţă, c-am după o săptămână, a fost „reintegrat" rapid la compania TAROM (la ... Dispeceratul 
de zbor (C.O.C.A.T.A.), pentru a se „reinstrui" timp de un an). A acceptat cu stoicism toată această 
poveste, astfel că, după încă un an, deplin "integrat" (în 1985) a revenit la zbor (la detaşamentul 
AN-24), unde a fost copilot, respectiv pilot comandant. Cea mai înaltă calificare: pilot de linie, 
brevet A.T.P.L. nr.518. A venit anul 1989, cu toate evenimentele ulterioare. Putem aminti, printre 
altele, că, împreună cu amicul său Robănescu Iulian, a editat revista de aviaţie (prima publicaţie de 
aeronautică, din România, după 1989) FLAPS-UP, respectiv revista de informaţie si cultură 
TEMPO. în acest context mediatic a aflat despre existenţa I.F.A.L.P.A.(Intemational Federation of 
Air Line Pilots Associations), cu care a intrat în dialog, respectiv a obţinut o invitaţie la Conferinţa 
I.F.A.L.P.A. de la Berlin (Germania). Ulterior, împreună cu alţi câţiva piloţi de linie a 
organizat/înfiinţat RO-ALPA, unde a fost, pe rând: vice-preşedinte, preşedinte, director I.F.A.L.P.A. 
(pentru România), membru în I.F.A.L.P.A. HUPER (Human Performance) Committee (în acest 
context participă la 21 de conferinţe şi meetinguri aeronautice internaţionale (la Brighton, Londra, 
Budapesta, Amsterdam, Atena, Bali/Indonezia, Hong Kong, Singapore, Bucureşti, Johannesburg, 
San Francisco/NASA Ames Research Base), respectiv, a elaborat şi prezentat diverse lucrări 
profesionale (de exemplu: Hurry-up Syndrome). Ca urmare a experienţei acumulate în aviaţie, la un 
moment dat a fost „vânat" şi recrutat pentru compania regională DAC AIR (unde a fost pilot 
comandant şi Director de zbor). După trecerea acestei companii în „adormire (...pentru că, din câte 
ştim, legal nu s-a desfiinţat!), a lucrat o perioadă de timp pentru propria firma (S.C. Superb Impex 
S.R.L.), apoi, ultimii trei ani până la pensionare (care s-a "produs" la 1 august 2004), la Academia 
Română de Aviaţie. 

La începutul anului 2010 a fost solicitat pentru a lucra ca expert pentru domeniul aeronautică în 
cadrul CE - DGC. în urma acceptului, după 8 februarie 2010, mai exact la 9 februarie 2010 a semnat 
Contractul cu Comisia Europeană. în consecinţă, începând cu data de 6 martie 2010 a participat, la sediul 
Comisiei Europene de la Bruxelles, ca expert independent (aeronautică) la diverse activităţi de evaluare. 
Aceste sesiuni de evaluare au loc la sediul Comisiei Europene situat în Bruxelles, la Covent Garden 
Building 2, Place Rogier 16. 

Calificări/aeronave zburate : Zlin-526F, An-2, IL-14, An-24, Boeing-707, Dash-8 
Alte calificări: auditor intern de calitate. 

Activitatea ca pilot a însemnat ceva peste 5 000 de ore de zbor. 

Locuri de muncă (în ordine cronologică): 

► Baza de ateliere şi transporturi: localitatea Viforâta, judeţul Dâmboviţa, muncitor; 

► întreprinderea de aviaţie utilitară: Aerobaza Galaţi - Tuluceşti, pilot An-2; 

► Compania Tarom: pilot An-24, Boeing-707; 

► MICM-CIUTMR, Bucureşti: inginer auto (implementare proiecte specifice); 

► OGA, Buzău: inginer(şeful bazei de producţie industrială şi reparaţii (automobile, utilaje de 
construcţii etc.); 

► IJPPS, Buzău : inginer (şeful departamentului transporturi); 

► Compania Tarom : dispecer, ulterior pilot An-24; 

► Compania Dac Air: director operaţiuni zbor, pilot comandant; 

► Aviaţia Utilitară, Bucureşti: director operaţiuni zbor; 

► Academia Romană de Aviaţie: expert calitate, şef departament instruire sol; 

Hobbies : house interior/exterior design, comunicare, business administration 
Limbi străine/nivelul: engleza/comunicare curentă, ffanceza/citit accesibil. 

PROMOŢIA 1975 

(colecţie de autobiografii subiective - ofiţeri în aviaţia militară) 

BĂBUŞ GH. MISAIL XC 
"Misi" 

Misail, cel de al doilea băiat al familiei Gheorghe şi Elena Băbuş 
s-a născut la 4 septembrie 1950 în comuna Jugur, din judeţul Argeş. în 
anul 1944 familiei îi mai sosise pe lume un băiat, Domnicu. 

A urmat cursurile Şcolii generale (clasele I-IV) în localitatea 
Jugur (comuna Poenari) şi la Şcoala generală no.l (clasele V-VIII) din 
Câmpulung-Muscel. A fost admis la Liceul no.2 (clasele IX-X) din 
Câmpulung, apoi a fost mutat la Liceul sportiv (clasa XI) din Câmpulung 
şi, ulterior, la Liceul „Alexandru Sahia" (clasa XII) din Bucureşti. 

A dat examen la Institutul de marină "Mircea cel Bătrân" (Secţia 
marină civilă) din Constanţa; solicitat să treacă la marina militară ... a 
refuzat. Ulterior a fost încorporat ca militar în termen la unitatea de 
aviaţie din Bacău unde a fost planşetist în P.C. (punctul de comandă). în 
anul 1972 a dat examen la Institutul Politehnic (subingineri electro- 
energetică), a fost admis... a plecat într-o vacanţă la mare.. .iar la întoarcere a găsit acasă plicul care 
îl invita să se prezinte la vizita medicală pentru a fi admis la S.S.A.C.! în anul întâi (1973) şi-n anul 
doi (1974) l-a avut ca instructor de zbor pe domnul Ciucă Cornel (grupa de elevi-piloţi fiind formată 
din: Ionescu Şerban, Georgescu Llorentin, Mitu Marcel, Lodor Martin, Popescu Petre, Roman Mihai 
şi Băbuş Misail). în anul trei a optat pentru Secţia Navigatori din Forţele Aeriene. 

După absolvire XC1 a fost repartizat la Regimentul 88 Aviaţie Borcea. Ulterior, în anul 1983, a 
fost promovat la ACC Bucureşti/Otopeni (grupa militară). Tot în acest an 1983 s-a căsătorit cu 
Jănica, iar împreună au un copil, Alexandru (născut la 31 martie 1984). Locuieşte în Bucureşti, în 
cartierul Aviaţiei (strada căpitan aviator Alexandru Şerbănescu). 

în anul 2001 (iunie) s-a pensionat. 

Din anul 2004 este Director Adjunct la Teatrul MASCA din Bucureşti până-n anul 2012 când 
îşi continuă activitatea aici în funcţia de consilier al directorului acestui teatru, actorul Mihai 
Mălaimare. 

S-a autocaracterizat întotdeauna ca fiind o persoană posedând plăcerea şi uşurinţa 
comunicării, cu putere de concentrare, de adaptare la situaţie şi mediu, având capacitatea de a lucra 
în echipă, în ritm susţinut şi eficient, chiar în condiţii de stres. 



GĂLETEANU I. SORIN 


S-a născut la 3 ianuarie 1953 în BUCUREŞTI. 

A urmat cursurile Şcolii generale (clasele I - III) la Liceul 
"I.L.Caragiale", iar clasele IV - XII la Liceul "Jean Monnet" din Bucureşti. 

După absolvirea liceului, Sorin, urmare a procesului de selecţie specific 
personalului aeronautic şi a examenuluide admitere trecut cu succes, a devenit 
elev- pilot la S.S.A.C. Boboc, judeţul Buzău. Aici, în cadrul şcolii de aviaţie a 
zburat, în anul întâi şi anul doi de instruire practică, pe avionul ZLIN-526F 
Trener, iar în anul trei pe avionul AN-2. A avut, în anul întâi, ca instructor de 
zbor pe domnul Rusu Dorin, cu care a început activitatea de zbor pe avionul 
ZLIN-526F. în anul trei a fost o bună perioadă de timp în concediu medical, iar în luna aprilie 1975 
a fost activat în cadrul Forţelor aeriene unde, în lunile iunie, iulie şi august 1975 a zburat pe avionul 
IL-14 la Regimentul de transport de la Bucureşti /Otopeni. în perioada octombrie 1975 - decembrie 


- A 

1975 a făcut instruirea teoretică pentru avionul AN-24, iar din ianuarie 1976 a început să zboare 
acest tip de avion, pe care a fost pilot comandant, respectiv pilot instructor. în luna iulie 1986 a 
început să zboare la compania TAROM (avionul AN-24), iar în anii 1994 - 1995 avionul Boeing - 
707. în perioada octombrie 1995 -1996 a zburat (la Tarom) avionul AN-24 (ca pilot instructor), iar 
în perioada iulie 1996 - martie 1998 a zburat avionul DASH-8-300 (ca pilot instructor) la compania 
DAC AIR. în perioada martie 1998 - ianuarie 2003 a zburat avioanele DASH-8-300 şi AN-24 pe 
cont propriu la diverse companii aeriene din Romania sau din alte ţări. Din ianuarie 2003 până în 
anul 2009 a zburat ca pilot pe BOEING-727 la compania MIA Airlines. A totalizat un număr de 
aproximativ 10 000 ore de zbor. Este pensionar din anul 2008. 


PALIŞTAN VIRGIL xcii 
"Chinezu" 


S-a născut la 3 aprilie 1953 în oraşul Deva.Căsătorit şi tatăl a 
doi copii (băieţi). 

După absolvirea şcolii generale şi a liceului, Virgil, urmare 
procesului de selecţie specific personalului aeronautic şi a 
examenuluide admitere trecut cu succes, a devenit elev pilot la 
S.S.A.C. Boboc, judeţul Buzău. Aici, în cadrul şcolii de aviaţie a 
zburat, în anul întâi şi anul doi de instruire practică, pe avionul ZLIN- 
526F Trener, iar în anul trei pe avionul AN-2. 

în cursul anului trei, prin ianuarie 1975, Virgil Paliştan şi-a 
manifestat dorinţa ca, după absolvire, să rămână instructor în cadrul 
şcolii de aviaţie în care a fost elev-pilot. La acea dată conducerea i-a 
explicat că pentru a face posibil acest lucru trebuie întrunite cel puţin 
două condiţii: să fie membru de partid (P.C.R.) şi să fie ofiţer activ. în 
această situaţie lui Virgil, care deja era membru P.C.R., a completat o cerere adresată celor în drept a 
o soluţiona, pentru ca, după absolvire, să continue ca ofiţer activ şi instructor în şcoala de aviaţie, 
într-adevăr, după încheierea cursurilor ca elev-pilot, la 21 august 1975, acesta a rămas să activeze în 
continuare ca pilot instructor în Şcoala de ofiţeri de aviaţie "Aurel Vlaicu" din Boboc, judeţul 
Buzău. 



Pe parcursul scurtei sale cariere aeronautice, acesta a zburat un număr de 3 200 de ore (cu 8 
300 aterizări) pe următoarele tipuri de aeronave: ZLIN-526F, IAR-823, AN-2. A executat misiuni 
aeriene în Angola în anii 1981, 1982 şi, respectiv, în beneficiul ONU în anii 1995, 1996, 1997. A 
decedat, în urma unei boli, în anul 2006. 

STOIAN ŞT. FLORIAN xciii 
"Crocodilu, Rostogol" 

Florian, fiul familiei Ştefan şi Mana Stoian s-a născut în 
ziua de vineri 16 octombrie 1953 în Bucureşti, Sectorul 5. 

A urmat, între anii 1960 - 1968, Şcoala elementară (8 
clase) nr.130. După absolvirea şcolii primare, Florian dă examen de 
admitere, reuşeşte şi, astfel, devine, între anii 1968 - 1972, elev la 
Liceul teoretic „Dimitrie Bolintineanu" (nr.23), Secţia real, din 
Bucureşti, Calea Rahovei nr. 311, pe care-1 absolvă cu Diplomă de 
Bacalaureat. 

în timpul liceului, între anii 1971 - 1972, urmându-şi visul 
de a deveni aviator, s-a interesat cum ar putea realiza acest lucru şi, 
astfel, urmând cursurile organizate la Aeroclubul României, a 
ajuns să zboare ca planorist sportiv la aerodromul zonal „Aurel Vlaicu" din Clinceni; aici a zburat 
pe planorul IS-7/12 şi pe Blanik-L13. 

După absolvirea liceului, în perioada octombrie 1972 - august 1973, urmare procesului de 
selecţie specific personalului aeronautic şi a examenuluide admitere trecut cu succes, a devenit elev 
pilot la S.S.A.C. Boboc, judeţul Buzău. Aici, în cadrul şcolii de aviaţie a zburat, în anul întâi şi anul 
doi de instruire practică, pe avionul ZLIN-526F Trener, iar în anul trei pe avionul AN-2. în primul 
an (1973) l-a avut ca instructor de zbor, pe aerodromul Boboc, pe domnul Sorin Rohatin, iar grupa 
de instruire era compusă, în afară de el însuşi, din Bogdan Gherghel, Victor Ungur, Costel Iacob, 
Sava Nicolae, Szocska Ioan, Marius Dobocan. în anul doi (1974), pe aerodromul Focşani, l-a avut ca 
instructor pe domnul Ioan Ioniţă (secondat adesea de către mai tânărul instructor Ion Pojoga), iar 
grupa avea în componenţa sa, în afara lui Florian Stoian, pe următorii: Ungur Victor, Marin Ştefan, 
Udrescu Gheorghe, Nicolae Sava, Iacob Costel, Szocska Ioan. în sfârşit, în vara anului terminal 
1975, l-a avut ca instructor pe avionul AN-2 pe domnul comandor Mihai Şerban. 

în cursul anului trei, prin ianuarie 1975, Florian Stoian şi-a manifestat dorinţa ca, după 
absolvire, să rămână instructor în cadrul şcolii de aviaţie în care a fost elev-pilot. La acea dată 
conducerea i-a explicat că pentru a face posibil acest lucru trebuie întrunite cel puţin două condiţii: 
să fie membru de partid (P.C.R.) şi să fie ofiţer activ. în această situaţie Florian a completat o cerere 
adresată celor în drept a o soluţiona, pentru ca, după absolvire, să continue ca ofiţer activ şi, 
respectiv, a solicitat organizaţiei de bază a P.C.R. să fie primit în rândurile membrilor de partid. Cele 
solicitate i s-au aprobat. 

Aşa se face că, după absolvirea şcolii de aviaţie la data de 21 august 1975, în perioada 
octombrie 1975 - octombrie 1980 Florian Stoian a fost pilot instructor la Şcoala de ofiţeri de aviaţie 
"Aurel Vlaicu" din Boboc, judeţul Buzău. Aici a zburat ca pilot instructor pe avionul IAR-823 
"Şoim" pe aerodromurile Boboc, Buzău şi Focşani. 

De asemenea, în anul 1975 s-a căsătorit cu Maria. Mariajul nu durează prea mult timp şi 
drumurile celor doi se separă. în anul 1998 Florin se căsătoreşte cu Ioana. Florian are trei băieţi: 
Florian (născut în anul 1976), Dragoş- Eugen (născut în anul 1977) şi Alin-Alexandru (născut în anul 
1988). ^ 

în perioada 1980 - 1994 (noiembrie) a zburat cu gradul de locotenent comandor pe avionul 
BN-2 Islander şi pe avionul utilitar AN-24, astfel: între anii 1980 - 1988 în cadrul Regimentului 99 
Aviaţie de transport şi la Flotila specială (prezidenţială) de transport (Bucureşti/Otopeni) şi, 
respectiv, între anii 1988 -1994, ca detaşat în economia naţională, în cadrul C.I.P.A. (în organigrama 
acestui centru de instruire aeronautică Florian deţine funcţia de comandant de detaşament BN-2 şi, 
de asemenea, de pilot şef). Probabil că tot aici ar trebui menţionat şi faptul că după anul 1989 
instruirea iniţială a piloţilor necesari aviaţiei civile nu se mai făcea în cadrul şcolii de ofiţeri de 
aviaţie de la Boboc, ci în cadrul C.I.P.A. Ba mai mult, nu mai exista o preocupare organizată pentru 
a pregăti personalul necesar companiilor aeriene conform unor prognoze bazate pe realitate, aşa se 
face că, de exemplu, promoţia de piloţi din anul 1992 nu a primit nici o repartiţie concretă, astfel a 

fost o promoţie (probabil prima de acest gen din istoria aeronautici româneşti) de absolvenţi trimişi 
direct în şomaj... 

în anul 1994 (noiembrie) Florian Stoian a decis să treacă în rezervă. 

Cum între timp luase fiinţă prima companie aeriană particulară din România, Florian optează 
pentru a activa în cadrul acesteia, AIR ANTARES. în perioada 7-16 februarie 1994 participă la 
cursul organizat pentru pregătirea piloţilor pe tipul de avion ce urma a fi exploatat, şi anume 
BEECH-1900D, curs care s-a desfăşurat pe parcursul a 40 de ore de teorie la Flight Safety Wichita 
(Beech) Leaming Center, iar instruirea practică s-a efectuat la sediul din România al companiei cu 
instructorul (Richard L. Brush) trimis de către centrul de instruire. Zborul de licenţă şi calificare, 
executat în prezenţa reprezentantului A.A.C.R., şi anume inspectorul de zbor Cornel Şutiu, a avut loc 
la data de 8 august 1994. în perioada decembrie 1994 - 1996 a fost pilot comandant pe avionul 
BEECH-1900D în cadrul Societăţilor comerciale de aviaţie AIR ANTARES şi S.M. INVEST. 
întrucât datorită unor probleme financiare în conexiune cu banca parteneră AIR ANTARES şi-a 
suspendat activitatea, în perioada aprilie 1996 - ianuarie 1997 Florian a fost, conform propriei 
afirmaţii, aviator ...şomer!!! 

Consecinţă a demersurilor făcute, între anii 1997 (februarie) - 2004 (noiembrie) a fost 
încadrat pilot la compania TAROM pe avionul AN-24 şi avionul BOEING-737 (seriile: -300, -400, 
-500, - 700, -800NG). 

în luna noiembrie 2004 s-a pensionat la cerere, la vârsta de 51 de ani... 

Dar ...nu s-a lăsat lipsit de zbor, iar în perioada 2004 (noiembrie) - 2005 (aprilie) a fost pilot 
pe avionul BOEING-737-800 la compania de aviaţie PEGASUS 23 din Turcia, şi a operat cu baza la 
Alger (Republica Algeria). 

între lunile mai - noiembrie 2005 a fost pilot pe BOEING-737 - 300 la compania aeriană 
FLY AIR (în limba turcă Fly Havayolu Taşimacilik A.Ş) cu baza la Istambul/Turcia. 

în perioada 2005 (decembrie) - 2009 (februarie) a fost pilot pe BOEING-737-300 (respectiv: 
-800) la compania low-cost BLUE AIR din Bucureşti/Băneasa. Din perspectiva deteriorării stării de 
sănătate, în februarie 2009, a renunţat la activitatea de personal aero-navigant păstrând calitatea de 
pensionar - aviator şi gradul militar de locotenent comandor în rezervă din aviaţia militară. Totuşi, 
datorită eliminării pensiile de serviciu ale personalului civil navigant de către guvernul Boc, din 
motive financiare, Florian Stoian s-a mai întors o perioadă scurtă de timp (decembrie 2010 - aprilie 
2011) să lucreze la compania BLUE AIR, în cadrul dispeceratului de zbor, pe funcţia de loadmaster, 
dar cu atribuţii şi-n ce priveşte documentaţia aferentă zborului (fişe de centraj, alte documente etc.). 
Datorită deteriorării stării de sănătate a trebuit să renunţe, totuşi, la acest loc de muncă. 

Pe parcursul carierei de aviator a acumulat un număr de peste 10 000 de ore de zbor şi a 
executat un număr de ... 11 650 de aterizări!!! Nu a avut ACCIDENTE DE ZBOR !!! 


23 Pegasus Airlines (în limba turcă: Pegasus Hava Taşimaciligi A.Ş.) este o companie aeriană low-cost cu sediul în zona 
Kurtkoy din Pendik, Istanbul, Turcia. 

Calificări şi brevete deţinute de către Stoian Florian: 


1 - BREVET DE APTITUDINE Şl LICENŢA DE PILOT PROFESIONIST IMr.l 068 

eliberat la data de 06.09.1983, în urma examenului teoretic şi practic depus în 
ziua de 15.07.1983 conform proces verbal nr. 1 14 valabil în perioada 17.07.1983 - 
31.12.1991 cu următoarele calificări: 

a. Rilot avion BN-2 VFR conform RV 114/15.07.1983 

b. Rilot instructor avion BN-2 VFR conform RV 120/26.06.1987 

c. Rilot avion BIM-2 IFR conform RV 190/24.11.1987 

d. Rilot instructor avion BN-2 IFR conform RV 30/10.05.1989 

e. Rilot de recepţie şi control BN-2 IFR conform RV 13/16.02.1990 

f. Rilot avion AN-24 conform RV 116/21.08.1990 


2 . BREVET DE APTITUDINE Şl LICENŢĂ DE RILOT PROFESIONIST DE PRIMA 
CLASA Nr_750 eliberat la data de 21.1 1.1991, în urma examenului teoretic şi 
practic depus în ziua de 1 1 .1 0.1 991 conform proces verbal nr.4374/06.11.1 991 , 
valabil în perioada 11.10.1991-07.12.1995 cu următoarele calificări: 

a. Rilot instructor de recepţie şi control BN-2 IFR conform RV 
4374/06.11.1 991 

b. Copilot avion AN-24 conform RV 6355/23.12.1992 

c. Rilot comandant BEECH-1 900D conform RV 6490/20.10.1994 


3. BREVET DE APTITUDINE Şl LICENŢĂ DE PILOT DE LINIE AERIANA Nr. 61 3 

eliberat la data de 21 .1 1.1995, în urma examenului teoretic şi practic depus în 
ziua de 14.1 1.1 995 conform proces verbal nr. 141 40/20.11.1 995, valabil în 
perioadele 14.11.1995-14.11.1996, 17.06.1997-17.06.1998, 07.07.1998- 
07.07.1999, 12.07.1999-12.07.2000, 03.10.2000-20.09.2008 cu următoarele 
calificări: 


a. Pilot comandant BEECH-1900D conform RV 14140/20.11.1995 

b. Copilot avion AN-24 RV 8622/30.06.1997 

c. Copilot sub supraveghere avion B-737-300/500 conform RV 
1 1 792/1 1 .1 0.2000 

d. Copilot avion B-737-300/500 conform RV 12355/22.03.2001 

e. Copilot B-737-300/800 conform RV 12184/13.09.2001 


INCIDENTE: 

în anul 1972 a venit la aterizare cu planorul IS-7/12 fără a avea indicaţii de viteză 
...vitezometru defect!. în anul doi de instruire în cadrul şcolii de aviaţie, în timp ce zbura ca elev- 
pilot caporal pe avionul ZLIN-526F, cu instructorul maior Ioniţă Ion, pe aerodromul Focşani, după 
decolarea în TP-DC, din cauza unei defecţiuni tehnice, motorul avionului a început să dea rateuri şi 
să trepideze, uleiul de la motor a fost aruncat pe parbrizul cabinei instructorului de zbor (care era 
poziţionat în faţa elevului), astfel micşorându-se drastic vizibilitatea frontală şi, respectiv, 
vizibilitatea laterală; dar prin colaborarea eficientă elev-pilot/pilot-instructor de zbor a aterizat 
normal, direct de la virajul doi spre pistă, în priză directă, cu motorul oprit ... ! în perioada cât a 
zburat avionul BN-2, în timp ce executa o zonă de maneabilităţi, Florin, ca pilot instructor pe locul 
din dreapta, a observat o pierdere de combustibil din planul avionului... A preluat comenzile de zbor 
şi a venit la aterizare după ce a oprit motorul drept pentru a evita un eventual incendiu... După ce a 
executat aterizarea, s-a constatat că rezervorul cheson din planul drept, deasupra motorului, era 
fisurat şi, într-adevar, pierdea combustibil... în anul 2003, în timp ce zbura în cadrul companiei 
TAROM, în echipajul format din: pilot comandant: Bunea Mihai, copilot Florian Stoian, pe avionul 
Boeing-737, în cursa de Madrid, a scăzut presiunea şi cantitatea de lichid hidraulic din sistemul 
principal... S-a luat decizia să se întoarcă la aeroportul Timişoara sau Otopeni, în funcţie de evoluţia 
situaţiei. Pentru că avea o greutate depăşită pentru aterizare, a procedat către Otopeni, a executat 
toate manevrele conform check-list-ului şi a aterizat în condiţii de siguranţă pe aeroportul 
Otopeni... Tehnicienii au constatat ne-etanşeitatea unei conducte hidraulice din sistemul „A". S-a 
înlocuit avionul, iar pasagerii au cerut, dacă este posibil, să plece cu acelaşi echipaj ... pentru că au 
fost mulţumiţi de felul cum s-a rezolvat această situaţie destul de complicată ... în anul 2007, cu 
avionul YR - BAD, după decolarea de la BERGAMO (Italia), în echipaj cu pilotul comandant 

Preda Adrian, la o altitudine de 2.000 feet, cedează brusc (3 secunde) motorul drept. S-au făcut 
manevrele conform check-list-ului şi a decis să revină la aterizare la Bergamo (BGY) şi să aterizeze 
deoarece îndeplinea condiţiile de revenire pe aeroport (greutatea maximă de aterizare nu era 
depăşită). S-a aterizat în condiţii foarte bune. Unii pasageri au aflat de la echipaj ce se întâmplase... 

POVESTEA MEA: 

"Anii copilăriei m-au adus aproape de aviaţie prin faptul că în lunile de vară, când eram în "vacanţa 
mare", mergeam în localitatea Mozăceni Deal (judeţul Argeş) la bunicii din partea mamei mele. 
Peste această aşezare, aflata în câmpie, zburau zilnic foarte multe avioane de dimensiuni diferite. 
Mai târziu, când am devenit pilot, mi-am explicat acest fenomen prin faptul că Mozăcenii copilăriei 
mele se aflau (geografic vorbind) pe traiectul de decolare şi aterizare al avioanelor de transport 
pasageri de la aeroporturile Otopeni şi Băneasa, care deserveau municipiul Bucureşti. Privind aceste 
"păsări argintii", care pentru mine, în postura de copil, m-au făcut să doresc ca într-un viitor să-mi 
îndeplinesc acest vis, să ajung şi eu să pilotez astfel de "păsări argintii" ...! Drumul meu nu a fost 
uşor şi nici lipsit de "urcuşuri" şi "coborâşuri". Dar cu multele satisfacţii pe care le trăieşte omul 
atunci când devine "pasăre" şi cu ajutorul destinului ce mi-a fost hărăzit, am ajuns acum la vârsta de 
62 de ani să pot declara că am o lungă activitate de zbor (aprilie 1971 - aprilie 2009), circa 38 de 
ani şi un total de 10 000 de ore de zbor pe diverse aeronave precum: planoarele IS-7/12 şi Blanik L- 
13 Lunak, avioanele mono-motor clasic ZLIN-526F, IAR-823 şi AN-2, respectiv, bi-motoarele BN- 
2 ISLANDER, avioanele bimotor turbopropulsor BEECH-1900D şi AN-24, avionul turbo-reactor 
cu dublu flux BOEING-737 (seriile -300 la -800NG)... în prezent am renunţat la activitatea de zbor 
în calitatea de pilot de linie, devenind un "tânăr pensionar" ... cu dreptul de a-mi "stinge" din când 
în când dorinţa arzătoare de a zbura ... ca pasager al unui avion pilotat de foştii mei elevi şi colegi 
sau cu vreo altă variantă de aeronavă sportivă sau de agrement. Am trei copii (băieţi !) din care doi 
sunt căsătoriţi şi mi-au acordat de trei ori "medalia de bunic" pentru trei copii (toţi băieţi !). Aştept 
cu real interes să văd ce fel de medalie îmi va oferi şi cel de-al treilea fiu al meu încă necăsătorit, 
dar care este angajat la compania aeriană BLUE AIR în funcţia de "insoţitor de bord" şi doreşte ca 
în viitor să mă urmeze în profesie. îl susţin şi-l urmăresc cu interes să vedem cum va evolua în 
AVIAŢIE; tradiţie în familie are !?! ...Am debutat în aprilie 1971 ca elev-pilot la Aeroclubul 
Clinceni situat lângă Bucureşti la vârsta de 17 ani şi 6 luni ... atunci fiindu-mi necesară o procură 
pentru dispensă de vârstă dată de unul dintre părinţi la NOTARIATUL DE STAT (întrucât nu 
aveam încă 18 ani - vârsta majorat !). Am început să zbor planorul IS-7/12 (cu remorcaj de mosor) 
avându-1 instructor pe domnul PETRE DATCULESCU (ulterior acesta va pleca navigator de bord 
pe avionul IL-18 la compania TAROM). Până în octombrie 1971, când am susţinut examenul de 
brevetare în zbor pe planor, am mai zburat cu BLANIK L13 LUNA şi IS-3D (simplă comandă). 
Mi-au mai fost instructori: GHEORGHE SAVASTE (care va deveni ulterior Şeful secţiei de zbor 
fără motor din cadrul Aeroclubului României), PAUL MÂNU şi SOFLETE ION (instructori 
pensionari). Din Comisia de brevetare ca pilot planorist a mea au făcut parte: ADĂSCĂLIŢEI ION, 
ROMANESCU I. şi renumitul proiectant de planoare IOSIF ŞILIMON!!! în anul 1972 am continuat 
zborul cu planorul, am susţinut examenul de bacalaureat şi am luat examenul de admitere la 
S.S.A.C. din localitatea Boboc, judeţul Buzău. ...în perioada 1972 - 1973, ca elev-pilot la S.S.A.C. 
am zburat pe avionul ZLIN-526F cu instructorul ROHATIN SORIN. între anii 1973 - 1975 am 
zburat în continuare pe avionul ZLIN-526F cu instructorul IONIŢĂ ION şi, respectiv, pe avionul 
AN-2 cu instructorul ŞERBAN MIHAI. După terminarea Şcolii de ofiţeri de aviaţie "Aurel Vlaicu" 
am rămas în această şcoală ca instructor de zbor pe avionul AN-2 pe aerodromul Buzău ... devenind 
astfel coleg de meserie cu foştii mei instructori Mihai Şerban, Petre Emil, Smilschi Marian şi alţii. 
Ulterior, în anul 1977, am fost mutat ca instructor pe avionul IAR- 823 la Grupul de aviaţie-şcoală 
de pe aerodromul Focşani unde, în perioada februarie 1977 - octombrie 1980, am instruit circa 65 de 
elevi piloţi faza I-a aviaţie şcoală pentru aviaţia civilă, elevi cu care mă voi mai întâlni ulterior în 
calitate de colegi sau piloţi-comandanţi ! Cred că această perioadă a fost una dintre cele mai 
prolifice din cadrul carierei mele de instructor de zbor, când am executat circa 1 000 de ore de zbor 
cu 6 375 de aterizări. Timpul şi viaţa au demonstrat că am făcut o treabă bună şi profesionistă 

deoarece majoritatea celor instruiţi de către mine au ajuns piloţi adevăraţi şi cu mari succese în 
profesia noastră, formând acum, în mileniul III, baza piloţilor comandanţi şi instructori pe 
aeronavele din dotarea actualelor companii aeriene (avioane new generation). Din anul 1981 m-am 
transferat ca pilot pe avionul BN-2 ISLANDER la Regimentul 99 Aviaţie Transport de la 
Bucureşti/Otopeni, la Escadrila Specială. Aici am parcurs un Program de pregătire pentru specificul 
aviaţiei militare de transport şi aerofotogrametrie ocupând diferite funcţii şi având diferite grade 
militare. Am devenit pilot militar clasa I-a, comandant pe avionul BN-2 putând astfel executa 
diverse misiuni, ziua şi noaptea, în condiţii meteo "grele". Am zburat în cadrul misiunilor de 
curierat cu VIP-urile din acea perioadă... în anul 1988, datorită calificării mele, am fost detaşat în 
"Economia Naţională" pentru a ajuta la pregătirea unor grupe de piloţi civili în zbor IFR la C.I.P.A. 
Bucureşti/Băneasa. Din acest moment şi până în anul 1994 (anul trecerii mele în rezervă) activitatea 
mea a fost legată numai de aviaţia civilă, unde-mi doream să revin, astfel reînodând firul activităţii 
pe care mi-am dorit-o din totdeauna. Din nou pot spune că perioada petrecută ca instructor pentru 
zborul IFR pe avionul BN-2 în cadrul C.I.P.A. - Bucureşti a fost iaraşi printre cele mai prolifice ca 
pregătire de specialitate, aducându-mi astfel aportul nemijlocit la perfecţionarea şi instruirea, prin 
trecere de la aviaţia utilitară sau sportivă, către aviaţia de transport a sute de elevi-piloţi. în urma 
schimbărilor ce avuseseră loc în România, în noiembrie 1994, am hotărât să fac cerere de trecere în 
rezervă şi să mă dedic aviaţiei civile în totalitate. Acest lucru s-a realizat şi am trecut în rezervă din 
cadrele active ale aviaţiei militare cu gradul de locotenentcomandor aviator (fostul locotenent 
colonel...) în rezervă. După trecerea în rezervă am fost angajat la compania AIR ANTARES şi am 
fost trimis în S.U.A. pentru a urma cursul de trecere pe avionul BEECHCRAFT-1900D (cu 18 
locuri pentru pasageri şi 3 crew). Am absolvit cursul respectiv şi am devenit pilot comandant pe 
acest tip de avion, zburând până în martie 1996 când această companie şi-a încetat activitatea. Şi 
cum în viaţă este bine să faci "de toate" am devenit pilot-comandant şomer...! La un interval de timp 
de 8 - 9 luni de zile am reuşit să obţin angajarea ca pilot pe avionul AN-24 la compania TAROM, 
ajutat şi de foştii mei elevi şi colegi, care acum aveau funcţii de conducere în cadrul acestei 
companii, şi îmi cunoşteau posibilităţile şi dorinţa de a zbura. Astfel, în perioada 1997 - 2004 am 
fost angajat cu acte în regulă la TAROM de unde în noiembrie 2004 m-am pensionat, totalizând în 
această perioadă circa 4 000 de ore de zbor distribuite astfel: 1.750 de ore pe avionul AN-24 şi 
restul pe avionul BOEING-737 (seriile - 300 şi -700NG). După pensionare am plecat să zbor în 
calitate de copilot pe avionul BOEING-737 - 800 la Compania PEGASUS cu sediul la 
ISTAMBUL şi baza de operare la ALGER (Republica Algeria). în aproximativ 6 luni am efectuat 
450 de ore de zbor pe avionul BOEING-737-800NG cu WG. După această perioadă m-am întors la 
ISTAMBUL şi am zburat tot la o companie din Turcia numită FLY AIR cu sediul şi baza de operare 
pe ISTAMBUL. După alte 5 luni de zbor am adunat 375 de ore de zbor şi am revenit în România 
pentru a mă angaja la noua companie privată low-cost BLUE AIR. Din 1 decembrie 2005 şi până la 
1 februarie 2009 am zburat la această companie în funcţia de "copilot cu experienţă" circa 2 250 de 
ore de zbor pe toate variantele de BOEING - 737 (seria: -300, -400, -500, -800). Această perioadă 
a fost o încununare a investiţiilor mele în activitatea de instructor de zbor având marea satisfacţie şi 
onoare să zbor în echipaj cu foştii mei elevi care, datorită calităţilor şi muncii lor, au ajuns să-şi 
depăşească "profesorii". Tot în această perioadă am avut puterea să rezist tentaţiei financiare de a 
intra în pregătire de comandant şi să acord tinerilor mei colegi piloţi (foştii mei elevi) şansa de a se 
pregăti ei şi a deveni comandanţi pe avionul BOEING - 737. Pentru mine, pierderea financiară a 
fost compensată în parte de faptul că cei în care am investit încredere şi muncă în cursul carierei 
mele de instructor au confirmat ajungând piloţi buni şi foarte buni la toate categoriile de aeronave 
pe care îşi desfăşoară activitatea. Concluzionând: prin faptul că am hotărât să mă retrag din 
activitatea de pilot profesionist la pensie, am lăsat în urma mea suficient de mulţi piloţi tineri şi bine 
pregătiţi pentru transportul pasagerilor în condiţii de maximă siguranţă şi confort! 

SURCEL I. VASILE 
"Maitre" 

M-am născut în Bucureşti, pe 4 septembrie 1951, într-o 
noapte de marţi spre miercuri. Tatăl meu, Ion a fost, vreme de peste 
40 de ani, şofer. Mama, Vasilica era muncitoare. Aşadar, după 
regula comunistă am „origini sănătoase", proletari care au luat 
parte la „construirea socialismului". Pe dracu socialism! Taică- 
meu, un oltean, iute la vorbă, vânos şi plin de viaţă, a fost pe front, 
mai întâi în Rusia, iar mai apoi şi „în partea cealaltă". Carnetul de 
şofer l-a luat pe front, în Rusia, dar într-o şcoală organizată de 
nemţi. Din povestirile lui, am aflat că a luptat în Crimeea. Apoi, 
după retragerea din Rusia şi „întoarcerea armelor" a pornit cu 
regimental spre vest. Dar nu a ajuns prea departe: la scurt timp 
după ce linia frontului s-a mutat în Transilvania, el a fost rănit grav, 
iar restul războiului l-a petrecut prin spitale. Sau după cum 
povestea el, „A fost ca dracu: după ce am scăpat neatins din Rusia, 
m-am întors acasă şi abia aici am dat ochii cu moartea. Două 
gloanţe şi-au făcut drum exact prin coastele mele". Se spune că oltenii sunt un pic fanfaroni dar, în 
ceea ce-1 priveşte pe el, nu a fost cazul: cele două cicatrici rotunde, mici la intrarea în piept şi ceva 
mai mari la ieşirea prin spate, demonstrau clar că nu se lăuda. Dar tot răul spre bine. Probabil că în 
primii ani de după război, exact rănile acelea i-au convins pe comunişti să nu-1 arunce în puşcărie pe 
şoferul care-şi luase carnetul într-o şcoală nenţească. Maică-mea, s-a născut pe undeva de pe lângă 
Bucureşti, într-o comună apropiată de Tărtăşeştii care ne-au pricopsit cu Adrian Năstase. De la ea 
am moştenit intuiţia şi o anume doză de empatie, care m-a ajutat în viaţă mai mult decât sunt dispus 
să recunosc. în schimb, de la taică-meu am primit dependenţa de adrenalină, dacă vreţi ceea ce mulţi 
numesc „gena aventurierului". Este un fel de „ceva" care nu te lasă să stai intr-un loc, să faci lucruri 
la care restul lumii nu se încumetă nici măcar să se gândească, să cauţi, dar şi să găseşti situaţii 
limită, din care să scapi „la mustaţă" în ultima clipă, ori poate că la ultima picătură de energie. Iar 
după aceea, în loc să rămâi tetanizat de groază, să izbucneşti în râs şi să o iei de la capăt, când ţi se 
iveşte o altă ocazie. Ei, dar, despre asta nu trebuie să vă povestesc prea multe, pentru că, sunt 
convins că toţi piloţii au în ei „gena aventurierului". Aşa că, hai să revin la ai mei. De la ei, printre 
multe altele, am primit trei „porunci" care mi-au intrat în sânge şi nu le-am uitat niciodată: „nu fura, 
nu minţi, nu invidia pe nimeni". Acum, în vremurile nemernicite de azi, mă întreb, uneori, dacă nu 
cumva am greşit respectându-le cu sfinţenie. Mama a părăsit lumea asta în octombrie 1992, iar tata a 
plecat după ea, în iulie 1994. Am avut şi un frate, Augustin, care a fost tehnician în Ministerul 
Transporturilor. în februarie 2001, a plecat şi el la Străuleşti II, unde avea întâlnire cu părinţii noştri. 
Avea exact 47 de ani şi jumătate. Om „de casă" şi, spre deosebire de mine, familist convins, el a 
lăsat în urma lui o fată, pe Olivia, care la rândul ei are un băieţel, Alexandru, actualmente „student" 
în clasa pregătitoare, iar mâine-poimâine „masterand" în clasa întâi. Acum, Olivia se pregăteşte să 
aducă pe lume încă un „bebe", tot un băieţel, care se va naşte peste circa o lună de la momentul în 
care scriu aceste rânduri. Astfel se face că „gena" familiei Surcel merge mai departe prin aceşti doi 
flăcăiaşi. Nu însă şi numele căci, după cum este şi firesc, Olivia a luat numele de familie al soţului 
ei. Astfel că eu am rămas ultimul Surcel din această „dinastie". Spun dinastie pentru că odată cu 
mine se încheie un soi de „tradiţie onomastică" începută cu peste un secol şi jumătate în urmă. în 
familia tatălui meu, unul dintre băieţi, de obicei primul, primea, obligatoriu, numele bunicului său. 
Astfel, pe mine mă cheamă Surcel Ion Vasile, Vasile fiind numele bunicului meu. Tatăl meu s-a 
numit Surcel Vasile Ion, iar pe tatăl lui Surcel Ion Vasile. Şi tot aşa, până pe la 1823, în cea mai 
veche menţionare a acestui nume de familie, pe care taică-meu a găsit-o prin arhive, cândva, când a 
avut nevoie de nu ştiu ce acte. Ei bine, bunicul meu Surcel Ion Vasile, a murit în Primul Război 
Mondial. Iar în satul lui de baştină, unde eu am fost o singură dată, în 1989, autorităţile au ridicat un 
monument dedicat memoriei fiilor satului, căzuţi în Războiul de întregirea neamului. Acolo, printre 

numele a câtorva zeci de eroi care au făcut sacrificial suprem, se află şi Surcel Ion Vasile, numele 
bunicului meu. Dar şi al meu, cel care l-am cunoscut doar dintr-o fotografie „de epocă" făcută 
cândva, prin anii 1908-1909. Probabil că foarte puţini sunt oamenii care, în viaţă fiind, au ocazia să 
îşi citească numele pe un monument dedicat unor eroi. Vă asigur că este o senzaţie stranie, aproape 
cutremurătoare. Eu unul am mai trăit ceva asemănător doar atunci când mi-am văzut imaginea 
propriului craniu, într-o radiografie. Atunci am înţeles că tot ceea ce rămâne după noi este exact asta: 
un nume şi o mână de oase. Poate că sună patetic, poate că sună macabru, dar o asemenea trăire te 
marchează pe viaţă. De-a lungul a peste două decenii de presă am scris câteva mii de pagini de ziar, 
dar niciodată nu am scris despre mine însumi. Astfel că aceasta este prima dată când pun pe hârtie 
povestea de mai sus. Iar dacă tot am vorbit despre Primul Război Mondial nu am cum să nu-1 
pomenesc şi pe bunicul matern. Tot satul îi spunea „Moşu Niţă Albanezu". Iar asta pentru că, prin 
1917 a fost prizonier, ajuns , după cum spunea chiar el, „la dracu în praznic" într-un lagăr din 
Albania. A trăit până la 94 de ani, când a murit răpus de un accident stupid. Dar până în ultima zi a 
vieţii lui a fost un moşneag falnic, dintr-o bucată, care atunci când noi nepoţii făceam câte o 
năsărâmbă ne fugărea cu o centură militară străveche, adusă de pe front. Şi de cele mai multe ori ne 
şi prindea. Ei, şi atunci să vezi chirăiala dracu, când ne „încingea" cu „cintironul". Ce-i drept, mai 
înanite de a ne cafti, el ne avertiza, în felul lui hâtru: mai întâi îşi dregea, cu subînţeles, vocea 
baritonală. Iar atunci când asta nu era de ajuns., mormăia doar „Ară drace, arăăă!" Pentru noi era 
semnalul că trebuia să o rupem la sănătoasa, în timp ce el îşi scotea de la nădragi cureaua aia lată şi 
lucioasă. De câteva ori, noi nepoţii, am încercat să i-o ascundem, dar a fost degeaba: o găsea orinde 
am fi ascuns-o. Evident că tentativa noastră punea paie pe foc, iar cafteala pe care o încasam era şi 
mai „temeinică". Când am mai crescut şi mă îngăduia să beau cu el o ceaşcă din ţuica făcută din 
zarzărele şi prunele culese din porpria lui ogradă, „Albenezul" îmi povestea despre mizeria din lagăr, 
unde prizonierii mureau pe capete, răpuşi de tifos, de dizenterie ba chiar şi de holeră. Ei, cam atât 
despre „tribul lui „Surcel" cu tot cu moşii şi strămoşii lui. 

Copilăria şi adolescenţa am petrecut-o în casa părinţilor mei, în cartierul Bucureştii Noi, unde 
mi-am început şi şcoala. Cel care mi-a pus cartea în mână, în clasele primare, a fost învăţătorul 
Vuiescu Preda, un dascăl de modă veche, un soi de „Domnul Trandafir" uscăţiv, cu vorba molcomă, 
dar şi cu o nuieluşă „ageră" pe care o şi folosea, ce-i drept, nu prea des, ci doar atunci când era cazul. 
Ei bine, da, pe vremea aceea, loazele aveau parte şi de cafteală de la dascăli. Acum, nătărăii 
impertinenţi din zilele noastre, fiţoşi cu minţile găunoase, s-ar da cu curul de tavan şi i-ar pune pe 
părinţii să-şi cheme avocaţii, dacă vreun profesor, adeseori mult mai sărac decât elevii lui, şi-ar 
permite să-l pună la punct, fie măcar şi numai verbal. Dar asta este o cu totul altă poveste. Când 
eram deştepţi ne lăuda, pe toţi în grup ori pe fiecare în parte. Iar atunci când călcam în străchini, 
Vuiescu avea o singură sudalmă: „Mamelucule". O vorbă ciudată, care era spusă pe un asemenea ton 
încât „mamelucul" ar fi preferat, mai curând, să se ascundă sub duşumea decât să-i fie adresată. în 
plus, învăţătorul avea şi nişte metode pedagogice... hai să le zicem „neconvenţionale". Prin clasa a 
doua, începusem să umblu cu mâinile vârâte în buzunarele nădragilor, pentru că, aşa văzusem eu că 
fac „cei mari" şi aşa mi se părea că sunt mai şmecher. „Dom profesor" cum îi ziceam noi, mi-a atras 
atenţia de câteva ori, până când, văzând că nu-i chip să mă dezveţe, într-o bună zi, pur şi simplu, mi- 
a cusut buzunarele cu sârmă. După care mi-a zis „Să nu cumva să îndrăzneşti să le descoşi până 
acasă. Apoi să-i povesteşti lui taică-tu de ce ţi le-am cusut, şi să-mi spui şi mie ce părere a avut 
despre asta. Să fii atent, că o să verific". Ei, n-a fost nevoie să afle taică-meu. Prima care m-a văzut a 
fost maică-mea, căreia a trebuit să-i explic ce şi cum. De la ea mi-am luat o mare cafteală astfel 
încât, ani la rând, n-am mai îndrăznit să umblu cu mâinele înfipte până la coate în buzunarele 
nădragilor. învăţătorul Vuiescu m-a învăţat să socotesc şi mai ales să citesc. Iar de atunci, din primii 
ani de şcoală, lectura m-a însoţit tot restul vieţii mele. Clasele V-VIII le-am parcurs cu tot soiul de 
profesori care, cu câteva excepţii, au fost nişte mediocrităţi care-şi rezolvau frustrările pe cârca 
noastră, a elevilor. Totuşi au fost şi câteva excepţii, oameni cu adevărat remarcabili. De la doamna 
Munteanu, am învăţat limba franceza. Şi am învăţat-o atât de bine încât în liceu nu am mai avut de 
deprins decât subtilităţile gramaticale, specifice claselor mai mari. Doamna provenea din „vechiul 
vechi regim" şi studiase la Sorbona. Dar vremurile complicate o aduseseră în situaţia de a preda într- 

o şcoală de la periferia Capitalei. Nu conta: ne preda de parcă am fi fost elevi la o şcoală de rang 
înalt. Ne povestea despre Paris, despre studenţia ei de la Sorbona... ce mai era o personalitate 
fascinantă. Apoi, a mai fost Crep Florentin, un tip scund şi extrem de elegant. Motiv pentru care îl 
admiram cu toţii. De la el am învăţat câte ceva despre ideea de stil vestimentar, dar şi geografia pe 
care ne-o preda de parcă ne-ar fi povestit jurnalul vreunui mare explorator. Mai era, apoi şi Popa, 
proful de limba română. Un om între două vârste, de la care am deprins subtilităţile analizelor 
gramaticale. în rest, numai dobitoci. într-a V-a şi a Vl-sea am făcut matematica cu „Babacu" un moş 
burduhănos şi greoi la minte, care n-a reuşit niciodată să ne explice cum stă treaba cu Teorema lui 
Pitagora sau cu dracu mai ştie ce alte complicăţenii, pe care nici măcar el nu le pricepea. Situaţia s-a 
schimbat în clasele a VII -a şi a VUI-a când am făcut „mate" cu doamna Lapteş, de la care chiar am 
învăţat algebră şi geometrie. Printre profesorii abulici mai era madam Milea, cu care, la timpul 
cuvenit, am făcut botanica, chimia şi zoologia. încă tânără, era uşor „aeriană" şi nu prea băga de 
seamă ce se petrece în jurul ei. Motiv pentru care noi băieţii ne aşezam vreun ciob de oglindă pe 
vârful pantofului şi ne uitam, hlizindu-ne, sub fusta ei. Acuma de, la ce te puteai aştepta de la nişte 
mucoşi de 12-13 ani, care ştiau ei câte ceva despre femei, dar nu exact ceea ce aveam să aflăm în 
anii următori, când nu ne mai distra să ne holbăm la chiloţii ei „tetra" cum se purtau pe atunci. Mai 
era şi un Velicu, proful de sport care venea la ore matol şi zbiera la noi ca un descreierat. El a şi fost 
cel care m-a lecuit definitiv de orice pasiune pentru „sporturile de echipă". Aproape toată viaţa mea 
am făcut sport pe ruptelea, dar m-am concentrat pe atletism, şi pentru o vreme, pe judo. Iar prin 
Armată, pe lucrul la inele şi la paralele. De fapt, bruma de condiţie fizică pe care o mai am şi acum 
am „agonisit-o" exact pe atunci şi în acele condiţii. Din păcate, în ultimii ani, de când am aflat că am 
hernie de disc, am lăsat-o mai moale, iar asta a cam început să se simtă. Liceul l-am făcut la ceea ce 
iniţial s-a numit „Şcoala Medie nr.40" care, prin 1966, a fost rebotezat „Liceul teoretic Dumitru 
Petrescu". Am intrat în liceu pasionat de matematică şi fizică. Până atunci citisem extrem de mult, de 
la SF la lucrări ştiinţifice de un nivel care, adeseori, depăşea cu mult nivelul şcolar la care mă aflam. 
Da fapt, prin clasa a IX-a visam să fac fizică nucleară, iar modelele mele de viaţă au fost Albert 
Einstein şi Paul Dirac Ei bine, exact în liceu m-am „lecuit" şi de ştiinţele exacte. Fizica am făcut-o 
cu o tută, urâtă cu draci, rigidă şi proastă cât Himalaya, care nu ieşea din buchia manualului. în cei 
patru ani cât am avut-o profesoară i se zicea „Vaca". în 1970 când promoţia mea a terminat liceul, 
ea era, în continuare, „Vaca" Şi tot „Vaca" a găsit-o şi nepoata mea Olivia, după aproape 25 de ani, 
când şi ea a avut ghinionul să o aibă profesoară. Să mai spună cineva că prostia nu este eternă. Apoi, 
printr-a X-a, a început să mă pasioneze arheologia. încă de pe atunci am început să-mi petrec 
vacanţele pe diverse şantiere arheologice. Atunci, în doar câţiva ani am „înghiţit" zeci, poate sute de 
lucrări de specialitate, iar munca de şantier mă pasiona mai mult decât orice altceva. Astfel că, la 
începutul clasei a Xll-a drumul meu în viaţă părea hotărât definitiv: arheologia. Sincer vorbind, şi 
acum cred că aceasta a fost, de fapt, adevărata mea vocaţie. Ei bine, nu! N-a fost să fie aşa. Iar asta 
dintr-un motiv cu adevărat ciudat. Pe la sfârşitul verii anului 1969, am văzut într-un ziar că Şcoala 
Militară de Aviaţie face înscrieri pentru cursurile de piloţi. Seara am discutat despre asta cu taică- 
meu aşa... ca despre o curiozitate. Ei bine, cu acea ocazia, el a comis una dintre extrem de rarele lui 
greşeli pedagogice. S-a uitat lung la mine şi mi-a zis, aşa... într-o doară, dar pe un ton zeflemitor: 
„Tu vezi-ţi de istoria ta, că la aia te pricepi. Aviaţia, las-o baltă, că nu eşti tu în stare de ea". Habar 
nu am de ce a zis-o căci nu-mi exprimasem nici dorinţa şi nici intenţia să urmez şcoala aia. Eu îi 
povestisem despre ea ca despre o curiozitate. Ei bine, unui adolescent non-conformist, căruia toată 
viaţa i-ai îngăduit să fie independent şi pe picioarele lui, să nu-i spui niciodată „nu eşti în stare să 
faci un lucru sau altul". Iar asta pentru că se va da peste cap doar ca să-ţi demonstreze că, tu ca adult, 
nu ai dreptate şi habar n-ai despre ce vorbeşti. Acum la aproape cinci decenii de la acea discuţie, îmi 
dau seama că reacţia mea s-ar fi putut să aibă nişte rădăcini „freudiene" Ei şi? Asta a fost, şi aşa a 
rămas!. Din clipa aceea am lăsat baltă viitorul legat de arheologie şi m-am decis să-i demonstrez, atât 
lui cât şi mie însumi, că pot să fiu exact ce-mi trece mie prin cap. Aşadar chiar şi pilot. în primăvara 
anului 1970 m-am întâlnit cu Acad. prof. Dumitru Berciu, celebrul arheolog specializat în culturile 
preisorice din Balcani, pe ale cărui şantiere lucrasem câteva veri la rând. Motiv pentru care 
venerabilul profesor m-a încurajat în decizia de a opta pentru arheologie. Ei bine, în cursul acelei 

scurte întâlniri, prof. Berciu m-a întrebat cum merge studiul şi dacă am nevoie de material 
documentar. Mare i-a fost mirarea când l-am anunţat că nu mai am de gând să fac istoria, aşadar să 
renunţ la o viitoare carieră de arheolog. Iar când i-am spus că am de gând să devin aviator, savantul e 
exclamat mirat: „Hodoronc -tronc, de ce vrei să faci aviaţie? Grea întrebare la care domnia sa 
aştepta, ca de obicei, un răspuns cât mai limpede. Dar, în locul acestuia, i-am oferit unul scurt şi 
perfect stupid: „Vreau să am bani". S-a uitat lung la mine şi nu a zis decât „Aha!". A tăcut câteva 
clipe după care a continuat „Băiete, să ştii că banii nu sunt chiar atât de importanţi pe cât crezi tu 
acum. Cu timpul ai să vezi că mult mai important în viaţă este să faci ceea ce-ţi place, să faci ceea ce 
întredevăr eşti chemat să faci". îmi amintesc acea discuţie pentru că, de atunci şi până în ziua de azi, 
am tot întors-o pe toate feţele. De fapt, am priceput destul de repede că venerabilul profesor a avut 
dreptate: toată viaţa mea am rămas cu nostalgia pentru arheologie. Motiv pentru care, ori de câte ori 
am ocazia, şi acum mă duc pe şantierele conduse de câţiva prieteni ai mei, care acum sunt arheologi 
de mare renume. Ei bine, odată luată, hotărârea de a face aviaţie mi-a rămas neclintită. Iar asta 
pentru că, în sinea mea sunt precum miliţianul din banc: „prost, dar perseverant". Astfel se face că, 
am intrat în şcoala de aviaţie abia la a treia „tentativă". Prima a fost în vara anului 1970, când încă 
nu împlinisem 19 ani. Atunci, acel prim examen l-am dat pentru Aviaţia civilă. Am fost circa 150 de 
candidaţi, din care pănă la urmă au fost admişi doar zece. Ei au fost „Promoţia 1973" din care mi-i 
mai amintesc pe Alexandru Lupu, Lucică Diaconescu (fiul pilotului Mişu Diaconescu, cel care a fost 
comandantul primului avion românesc deturnat), unul numit Ene şi unul, Femolendo şi nu mai ştiu 
cum. Prima etapă a examenului a fost, bineînţeles, dura vizită medicală, prin care au trecut toţi 
piloţii. M-am dus acolo nonşalant, plin de entuziasm, exact ca într-o aventură cu totul şi cu totul 
specială. Şi chiar aşa a şi fost. Una dintre cele mai mişto probe mi s-a părut a fi „Barocamera". M- 
am descurcat foarte bine, aproape că nici nu simţeam că aerul se rarefia din ce în ce mai mult. Cred 
că acolo intram în serii de câte şase candidaţi. Toţi ceilalţi păreau tensionaţi, tăcuţi, poate şi uşor 
speriaţi. în toată viaţa mea am considerat că umorul este cea mai bună soluţie pentru a depăşi orice 
situaţie dificilă. Motiv pentru care am început să spun bancuri. Şi am tot spus tot timpul cât a durat 
proba, cred că circa 45 de minute. După cum ştiţi şi voi, înăuntru era un difuzor prin intermediul 
căruia cei de afară ne dădeau indicaţii privitoare la ceea ce avem de făcut. Am spus tot soiul de 
bancuri la care, deşi unii respirau mai greu, au râs toţi cei aflaţi împreună cu mine. La un moment 
dat, unul dintre ei, a zis că îi este rău, aşa că l-am ajutat să-şi pună masca de oxigen. După care am 
continuat cu bancurile. Printre acestea unul cu trei ardelence, mamă şi fiice care, ajunse la oraş intră 
într-o prăvălie pe care scria „Foto". înăuntru, fiica cea mare, care mai ştia câte ceva, dă comanda: 
„Domnule am venit să ne foţi, mama-n cur iar noi în picioare. Dar vezi să ne foţi bine, să ne iasă şi 
ochii". Toate bune şi frumoase, iar la încheierea probei am ieşit toţi din barocameră. Ăia de afară 
încă râdeau, iar una dintre femeile de faţă mi-a zis, zâmbind galeş: „ mama-c cur, şi eu în picioare, 
însă vezi cum stă treaba cu ochii". La dracu, de unde să fi ştiut eu că exista şi o legătură duplex, iar 
ăia auzeau toate măscările pe care le zisesem eu acolo. Muierea aia cu „ochii" chicotea în 
continure... m-am uitat lung la ea... nasol momentul: cucoana era frumuşică, dar sărită bine de 30 
de ani, aşadar cam „purisancă". Ei, nu la fel aş fi procedat cu „Cireşica", dacă ar fi fost cazul. Sigur 
vi-o amintiţi: specialista de la electroencefalogramă. De fapt, pe ea o chema Cireaşă, era soţia 
comandatului Cireaşă de la TAROM. Politicoasă, s-a prezentat „regulamentar" dar eu i-am zis, cu 
tupelul celor 19 ani încă neîmpliniţi. „Bine, dar eu o să-ţi zic Cireşica". A zâmbit... ceva între 
protocolar şi galeş după care m-a pus în gardă: „Nu ai decât, dar bagă de seamă că encefalograful 
este pe mâna mea". Bineînţeles că am venit cu replica clasică „din mâna ta aş lua şi cianură căci sunt 
sigur nu aş mierli". Păi cum dracu să dai colţu lângă un aşa examplar? Era o superbă mignonă 
brunetă, cu nişte ţâţe pietroase, care nu aveau nevoie de sutien şi care, la orice mişcare se 
„răzvrăteau" obraznic în decolteul halatului scurt cât o minijupă. Hai, acum dezbrcă-te la bustul gol, 
ridică-ţi pantalonii până la genunchi, şi întinde-te pe pat. Ooops... mamaaa, ce ton avea când a zis 
chestia aia cu „dezbracă-te şi întinde-te pe pat". M-am executat instantaneu şi în scurt timp, a 
început să-şi facă de lucru cu electrozii respectivi. în următoarele minute am băgat „vrajă" la greu tot 
soiul de „texte" la care ea zâmbea adeseori. Apoi când totul a fost gata a apăsat pe nişte butoane, iar 
maşinăria aia ciudată a început să bâzâie molcom. Toate bune şi frumoase până la un moment dat, 

când Cireşica s-a întins peste mine, aproape la orizontală, chipurile ca să rearanjeze nişte eletrozi 
deplasaţi de la locul lor. Abia atunci am înţeles că totul era doar o „regie" motiv pentru care am şi 
întrebat-o: „toate astea fac parte din verificarea psihotehnică?" La care ea mi-a răspuns la fel de 
zâmbitoare ca până atunci: „Bineînţeles! Aşa se procedează cu fiecare dintre voi. Tu ce ţi-oi fi 
închipuit? Păi chiar, oare ce mi-oi fi închipuit? La sfârşitul probei, i-am zis doar „Să şti că dacă ratez 
acum, ne întâlnim şi la anul". S-a uitat pe graficele înscrise pe benzile alea de hârtie, după care mi-a 
zis, „N-ai decât, dar din punctual meu de vedere eşti admis. Vezi ce faci mai departe". N-am făcut 
mare brânză, dar am revăzut-o abia peste doi ani, în 1972. Iniţial totul părea ok, am luat vizita 
medicală, la exameul teoretic am luat 7,50 sau aşa ceva. Apoi, după examenul teoretic, ne-au adunat 
ca la revista de front, iar un ofiţer a dat citire listei celor admişi. La un moment dat, el s-a oprit, a 
tăiat ceva de pe lista pe care a scris nu ştiu ce... în sfârşit... până la capăt nu m-am regăsit printre 
câştigători. în schimb, tipul căruia i se făcuse rău în barocameră, cel pe care eu îl ajutasem să-şi pună 
masca de oxigen, era admis. Nici pe vremea aceea nu credeam în „teoriile conspiraţiei", chiar dacă 
acela era fiul unui mare procuror. Aşa că mi-am zis doar... asta este! 

Apoi, în toamna anului 1970 am fost încorporat, iar în următoarele 16 luni, am bătut pas de 
defilare încălţat în ciubotele statului. De acolo m-am „liberat" în februarie 1972. După două 
săptămâni, taică-meu mi-a zis clar: „Eu mai mult de atât nu te ţin să puturoşeşti în târla mea. 
Indiferent ce vrei să faci mai departe, caută-ţi ceva de lucru". Aşa că...în scurt timp mi-am găsit de 
muncă, ceva... un soi de funcţionar. Prin aprilie m-am apucat şi de judo, la Rapid. Dar în paralel am 
învăţat pe ruptelea, să recuperez timpul pierdut prin cazărmi. „Prost dar perseverant" după cum 
ziceam mai sus, mi-am mai încercat odată norocul în vara anului 1972. Am picat vizita medicală din 
cauză că mi-au găsit timolul mărit, nu foarte mult, dar peste barem. Atunci medicul de la interne, mi- 
a zis,,,Băiete e păcat, căci restul probelor sunt foarte bune. Reglează-ţi timolul şi vino din nou la 
toamnă. Restul dosarului medical îţi rămână valabil". Aşa am făcut şi., din toamna lui 1972, iată-mă 
coleg cu voi, admis în ceea ce iniţial s-a numit S.S.A.C. 

Drumul către Boboc, primul pas pe calea unei viitoare cariere de aviatori, l-am făcut cu toţii 
intr-un autobuz hârbuit, care ne-a zgâlţâit câteva ore, până la poarta şcolii. Eram un grup de băieţani 
care, probabil pentru a-şi ascunde emoţiile, dar şi pentru a-şi stabili locul într-o viitoare ierarhie, 
făceau, fiecare în felul lui, tot ceea ce credeau ei că le-ar spori o ipotetică „autoriotate". Doar câţiva 
între noi aveau idee cu ce se mănâncă aviaţia: Yoji Sekula şi Marian Naidinescu făcuseră deja 
planorism, iar Dumitru Ion care, la cei 24 de ani ai lui, era cel mai „bătrân" dintre noi, lucrase în 
aviaţia civilă. El era deja însurat, avea şi copii, despre care atâta ne-a tot povestit încât până la urmă 
noi ceilalţi, burlacii, i-am zis „Tatică". Şi „Tatică" a rămas în toţi cei trei ani de şcoală. Undeva, intr- 
un colţ Udrescu Gheorghe, un tip blond, care-şi luase cu el şi chitara, o zdrăngănea ritmic, şi îngâna 
într-una „O...Ciaiiild...uuu, litllll ciailddd". în următorii trei ani, am auzit de sute de ori tentativa 
asta de cântecel, dar niciodată nu am înţeles dacă „solistul" mai ştia şi alte versuri din el. La câteva 
scaune distanţă de băiatul cu chitara se formase un grupuleţ gălăgios, în centrul căruia se instalase un 
alt băiat, care cânta, plin de patos, un cântecel infantil, dar haios: „în Tasmania se zice, Că trăia un 
trib ferice, Iar stăpânu acelui trib, era însuşi Tibo-Tib". Povestea „marelui şef de trib" devenea 
oarecum interesantă abia atunci când zicea că „O balenă d-aia şuie, care poartă şi cuţit".. .balenă care 
habar n-am ce mama dracului făcea ea până la urmă. O bazaconie comică, pe care am auzit-o şi pe 
aia de câteva sute de ori în următorii trei ani. Ei bine, „fan-ul" lui „Tibo-Tib" era Nicu Butnaru, 
Dumnezeu să-l odihnească. Odată ajunşi la Boboc, am intrat, rapid în „morişca" unei instituţii care, 
deşi se numea Şcoala Superioară de Aeronautică Civilă, aşadar S.S.A.C., avea totuşi un pronunţat 
caracter militar. Adică, program strict: „deşteptarea" cu noaptea în cap, curăţenie în dormitor şi pe 
„sectoarele exterioare" mă rog... chestii dintr-astea, specifice mediului cazon. Nu era mare lucru, 
dar unul dintre noi nu a vrut să accepte nici în ruptul capului că dimineaţa trebuia să-şi facă singur 
patul şi apoi să spele pardoseala de ciment din dormitor. Sau, şi mai rău, să facă curăţenie la budă. 
Aşa că a doua sau a treia zi, a anunţat conducerea că, el unul, plecă acasă. Marea ciudăţenie era că 
Iordache C. Vasile, băiatul cu pricina, era primul admis, cu media 9,45. De fapt, atunci el intrase, în 
paralel, şi la o Şcoală tehnică de unde avea să iasă depanator de ceva chestii electronice. A plecat şi 
...dus a fost. Noi cei rămaşi am făcut tot posibilul să ne adaptăm rigorilor pretinse de regulile şcolii. 

Spre exemplu, Ştefan Chirilă, venit direct de la Suceava, a renunţat foarte greu la apelativul „Bre" cu 
care li se adresa şefilor. în plus, ori de câte ori îl contraria ceva, avea o singură replică „Tu-i baserica 
măsii". Motiv pentru care numele lui de familie a trecut pe planul doi, iar toată lumea i-a zis 
„Biserică". „Fibra" oltenească, pe care am primit-o moştenire de la taică-meu, mi-a oferit un anume 
soi de umor care, în toată viaţa mea m-a ajutat să păstrez în minte mai ales fazele haioase, pe care 
ceilalţi le-or fi uitat deja. Cândva, prin primele zile petrecute la Boboc, când începusem să ne 
adaptăm rigorilor vieţii semi-cazone, ieşisem la o ţigară. La un moment dat, şi-a făcut apariţia 
locotenent colonel Bălan Ion, cel numit de toţi „Papană". Imediat am luat o aproximativă poziţie de 
drepţi, ba chiar am executat şi un soi de salut militar. Ei bine, şeful nici nu ne-a băgat în seamă şi s-a 
dus ţintă de Ovidiu Comeanu, cel căruia, mai târziu, aveam să-i zicem „Piripelo". S-a oprit lângă el 
şi a început să-i dea târoale uitându-se ţintă la el. într-un târziu s-a oprit în faţa lui şi l-a întrebat pe 
un ton răstit: „Elevule, ce înălţime ai?". Bietul Ovidiu Comeanu, înţepenit în poziţia de drepţi, s-o fi 
întrebat, probabil, ce mama dracului a făcut de i-a atras ăluia atenţia. La o aşa întrebare ciudată a 
răspuns sec „l,50m". La care ofiţerul a izbucnit în râs şi i-a zis plin de sine: „Piticule, îţi mănânc 
seminţe în cap. Eu am l,52m!". Păi da, doar de aia i se şi spunea „Papană" copia miniaturală a 
uriaşului pilot din perioada interbelică. Ceva mai târziu, când am început zborurile, colonelul Bălan 
Ion era cel care făcea „sonda meteo". îl vedeam de departe, când se urca în avion, după care dispărea 
brusc în carliga din care i se vedea numai vârful unei şăpcălii pe care o purta tot timpul. Iar atunci 
când decola, lăsa imaginea stranie a unui avion care zboară de unul singur. Ceva mai târziu l-am şi 
avut comandant, nu mai ştiu de ce anume, dar cert este că dimineaţa, conducea „revista frontului". 
Iar atunci când apărea vreo „tovarăşă angajat civil" şugubăţul „Papană" se oprea brusc şi dădea 
comanda „la stâng împrejur" care ne întorcea cu spatele la alee pe care venea doamna respectivă. 
Apoi, se învârtea şi el pe clăcâie şi executa cel mai milităros salut de care era în stare. Odată, prin 
anul doi, cănd am ieşit de la „bulău" după câteva zile de arest, tot el m-a chemat în biroul lui, unde 
prima sa întrebare a fost „Elevule, tu ştii care-i deosebirea între o catastrofa şi o nenoricire?". Eu 
unul, care mă aşteptam să mă beştelească, după cum aş fi meritat, am ridicat din umeri, moment în 
care m-a lămurit: „O catastrofa ar fi să-ţi cadă tavanul ăsta în cap. Nenorocirea este că nu-ţi cade. 
Marş la clasă!". M-am dus val vârtej, înainte ca ăla să bage de seamă că mă umflase râsul şi să mă 
trimită înapoi „la Haga", aşadar, la arest. Ei, „Papană" un tip extraordinar, pe care l-am aşezat în 
„galeria" oamenilor de neuitat pe care i-am cunoscut acolo, la S.S.A.C. Oameni deosebiţi, a căror 
„icoană" o port şi acum în minte. Nici nu aş avea cum să-i uit. Cum să-l poţi uita vreodată, pe „Tata 
Pruia" aşadar colonelul Aurel Pruia, primul nostru comandant, de la care am învăţat rigoarea 
militară, dar şi faptul că militarul, fie el elev sau ofiţer, trebuie să fie un model pentru cei din jurul 
lui. Dar pe colonelul Ene Anghel? Un omuleţ scund, cu o înfăţişare aparte, care-1 făcea să pară, 
mai curând, un nobil mandarin din China imperială. Avea o voce molcomă , în spatele căreia se 
ascundea un dascăl perfect care, spre deosebire de majoritatea celorlalţi, nu a ridicat niciodată glasul 
la elevii pe care-i considera nişte tineri discipoli, iar nu doar nişte nătărăi, buni numai să fie prinşi 
cu mâţa în sac? Cu siguranţă că multe promoţii de piloţi formaţi la Boboc şi-l amintesc cu aceeaşi 
plăcere şi respect. în acele vremuri colonelul Ene Anghel era considerat asul necontestat al 
navigaţiei aeriene. Cum aş putea să-l uit pe colonelul Vasile Doljanu, cel tobă de carte care, după ce 
umplea tabla de formule matematice îmbârligate, concluziona, plin de aplomb: “Iacăăătăăă deeeci 
entalpiaaaa”. Iar atunci când ne-a vorbit prima dată despre motoarele de aviaţie, a încheiat pe un ton 
„colocvial": „Păăăi, dacă ai un motor de 0,5 cai putere. Ceeee faci cu el? Te căci pe el...ăăă, 
pardon!" Ori pe Nea’ Fănică Bordeianu, cel de la care am învăţat, atât cât ne-a dus mintea, subtila 
ştiinţă a meteorologiei. Avea gradul de maior şi era singurul din toată armata, care dobândise şi 
titlul de „Doctor", titlu obţinut pe bune, nu ciordit, cum „se poartă" în zilele noastre. Cum să-l uiţi pe 
căpitanul Constantin Dorunga, cel mai precis decât un cronometru care, atunci când se suna de pauză 
se oprea la mijlocul cuvântului pe care, în ora următoare, îl continua exact de acolo de unde îl 
întrerupsese. Un specialist de mare clasă care ne învăţa despre „celula" avioanelor, cu calculele de 
rezistenţa materialelor aferente, pe care ni le prezenta în nişte lecţii sistematizate strict şi împărţite în 
paragrafe notate cu litere româneşti, cu cifre romane şi arabe toate într-o ordine pe care doar el o 
mai ţinea minte? Şi câţi alţii? Maior inginer Nicolae Sasu, de aerodinamică, căpitanul Juncu, cu 

filosofia lui cu tot, ori locotenentul major Gheorghe Perţea (n.15 februarie 1950, ajuns peste ani 
doctor în psihologie militară), care se chinuia să ne înveţe câte ceva despre psihologia aeronautică. 
Cu toate că unii dintre ei au plecat din lumea aceasta, pentru mine, toţi sunt încă nişte personaje vii, 
de parcă m-aş fi întâlnit cu ei chiar ieri. 

De câteva zile citesc, cu plăcere, „fişele personale" privitoare ale absolvenţilor Promoţiei 
1975. Scrise, în general, chiar de „titular" acele pagini se concentrează mai ales asupra momentelor 
importante ale carierei lor profesionale. Interesant!. Dar, eu voi face altceva: voi reînvia întâmplări 
de demult pe care acum, poate chiar şi voi le-aţi uitat. Plus unele „poante" expresia unui umor 
aparte: uneori cazon, alteori subtil, dar întotdeauna spectaculos. Vă mai amntiţi primul nostru bal, pe 
care conducerea şcolii l-a organizat în cinstea noastră „bobocii" de la S.S.A.C. Cu o săptămână 
înainte primisem uniformele de „Taromeri", cele albastre şi ornate cu ecusoanele specifice pe care, 
preluând o tradiţie mai veche le ziceam „Cuc" (cel de pe caschetă şi cel din piept). Ei, în seara cu 
pricina, cred că era o sâmbătă, ne-m pus la punct, lustruiţi, spălaţi şi parfumaţi care cum ştia mai 
bine. Apoi a venit autobuzul care ne-a dus la Buzău, direct într-o sală care la casa armatei, iar la 
scurt timp după venirea nostră, s-a umplut sala de fete, venite care de pe unde: de la liceul sanitar, de 
pe la liceul teoretic, sau Du mn ezeu mai ştie de unde. Fete doritoare să cunoască „piloţi-elevi" care, 
la rândul lor, îşi doreau să „le dea pe spate" cât mai rapid. Şi nici nu era greu: fetele alea îi ascultau, 
cu gura căscată pe băieţii noştri, care băgau „vrajă" la greu şi le povesteau cum a fost la ultimul lor 
zbor din care abia s-au întors ori prin ce aventuri au trecut în ultima lor cursă internaţională. Ei, 
fiecare după cum îl îndemna imaginaţia şi talentul de povestitor. Numai eu, mai fraier, mi-am 
concentrat atenţia asupra unei ţipe ceva mai purie decât copilele de la liceu, avea în jur de 25 sau 26 
de ani. O blondă rasată, elegantă care se uita, oarecum de sus la noi, vaşnicii viitori aviatori care 
venisem să dăm cu roţile în sus populaţia feminină „activă" a Buzăului. Am dansat de câteva ori cu 
ea, vreme în care am încercat nişte „atacuri cu priză directă". M-a ascultat, având pe chip o expresie 
care spunea clar că „omagiile" mele i se cuvin, dar şi că nu dă două parale pe ele. La un moment 
dat, probabil deja plictisită, m-a oprit şi m-a întrebat scurt şi în clar: „Auzi, de fapt tu ce vrei? Să mă 
regulezi? (ei, ea a folosit cuvântul neaoş, româneasc.)" Apoi, fără să-mi dea vreme să îndrug cine 
ştie ce prostii mi-a explicat, pe un ton oarecum matern: „Puştiule", las-o baltă. Eşti „boboc", n-ai 
de unde să mă cunoşti. Dar, află că eu „i-am scos la simplă pe mulţi dintre băieţii din ultimele cinci 
promoţii ale şcolii voastre, dacă înţelegi ce vreau să spun". Am încheiat dansul în linişte, iar la 
sfârşitul lui, „fata" a sărit, gângurind, direct în braţele unuia dintre instructorii noştri, care venise 
ceva mai târziu. M-am consolat, rapid, cu o puştoaică cu care, ulterior am şi purtat „amor platonic" 
vreme de câteva permisii în Buzău. Bineînţeles că ştiţi cum stă treaba cu „amorul platonic": tu o 
iubeşti, iar Platon (indiferent cine o fi şi cum l-o chema pe acela) o... hai să-i zicem „aranjează". 
Doamne, toţi eram atât de tineri şi frumoşi, o herghelie de cârlani nărăvaşi, prin venele cărora 
hormonii „tropăiau" mai năvalnic decât zburau Mig-urile prin slava cerului. Cu siguranţă că foarte 
mulţi dintre voi ştiu ce „subtilităţi" se ascunde în ciudata replică „Tovrăşul elev, mai serviţi sau mă 
îmbrac?". La fel cum mulţi au cunoscut-o şi pe colega aceleia, căreia îi ziceam „Calul de Fier", o 
roşcată voinică, uşor nimfomană, care dacă şi-ar fi pus în minte, ar fi „rezolvat" rapid şi pe bandă 
rulantă, o patrulă întreaga de „elevi" consemnaţi în cazarmă vreme de câteva săptămâni. De fapt, 
„legenda" spune a şi facut-o de câteva ori. Dar asta a fost doar distracţia. Restul era viaţa de zi cu zi, 
într-un S.S.A.C. pe care mulţi dintre noi o consideram un soi de puşcărie în care intrasem de bună 
voie, ba chiar dădusem şi examen. Pe la chefurile de pomină, cântam „Aviaţia, dă senzaţia/ Şi te face 
s-o iubeşti..Dar mai spuneam şi bancul acela cu Du mn ezeu care, coborât pe Pământ, întâlneşte un 
om ce plângea de mama focului. Domnul îl întreabă cine este şi de ce plânge, după care îl 
îmbărbătează şi îl ajută pe acel năcăjit. Ceva mai departe, întâlneşte şi un tânăr înmbrăcat în 
uniformă albastră care, aşezat pe un bolovan, plângea şi el în hohote. Domnul îl întreabă cine este şi 
de ce plânge. Tânărul spune doar „Doamne, sunt elev la S.S.A.C. Auzind una ca asta Domnezeu s-a 
aşezat lângă tânăr şi a început şi El să plângă". Ei... totuşi nici măcar acolo nu era dracul chiar atât 
de negru pe cât ne plăcea nouă să credem. Toamna şi iama, cursuri teoretice şi carte cât cuprinde. 
Dar şi bancuri şi distracţie cazonă ori de câte ori se ivea ocazia. Florentin Georgescu, căruia îi 
ziceam „Maurul Mare" ( căci exista şi "Maurul Mic" care era Marcel Mitu, pe numele lui din 

buletin) ne recita, pe de rost cupletele cu Nea Mărin. Efectul era incredibil, mai ales că oltean sadea 
fiind, „Maurul Mare" avea un ten uşor măsliniu şi purta o mustaţă „pe oală" care-1 făcea să semene 
cu Amza Pellea, dar şi o voce care, şi ea, semăna izbitor cu cea a „Celui mai iubit dintre olteni". De 
altfel acolo fiind fiecare dintre noi avea câte o poreclă, care adeseori ne înlocuia adevăratele nume. 
Pe „Biserică,, l-am pomenit deja. Marin Ştefan era „Fane Babanu", iar Marin Sorin, cel cu faţa 
negricioasă, ca de harap era „Şmulu" sau "Sam". Ion Berenghi, era „Rostogol" sau „John". Ungur 
Victor era „Hangaru", iar George Jianu era „Pitulice". Nicolae Băltăreţu era, bineînţeles, „Papură". 
Habar nu mai am de ce, dar Titi Roşea, fost rugbist solid ca orice rugbist era „Didina". Ciuciu 
Octavian era fie „Tavi„ fie „Ciuce,,, iar Mirică era „Maus,, căruia eu i-am adăugat Mirică Valentin 
era "Mouse" sau„Bampiru„ Peţa Ştefan era „Cabacioc", iar Vasile Adrian era „Pinguinu" sau 
"Blondu" sau "Kuzmici". „Panoul nostru de onoare" era completat de „Greblă", „Râmă", 
„Fermecuş"(sau "Crocodilu"), „Trompă", dar şi de „Babeş" (Băbuş Misail) care, când enerva pe câte 
cineva, se prelungea în insidiosul „Ba beşi, ba nu beşi". De fapt, acelea erau numele noastre, mai 
adevărate decât cele adevărate, nume cu care ne obişnuiserăm atât de mult încât aproape că nici nu 
mai răspundeam atunci când eram strigaţi după cum scria în buletinele noastre de identitate, 
întâmplări haioase? Câte vrei, dar ca să le redau ar trebui să scriu ceva cam cât „Shogunul". Poate 
că vă amintiţi că „Genu" Oprea sforăia de vibrau geamurile dormitorului. Dar într-o bună zi de iarnă, 
în care troienele aproape că ne blocaseră căile de acces, abia întors dintr-o permisie, „Genu", s-a 
culcat în clasă, mascat în spatele cuierului pe care atârnau mantalele noastre de instrucţie. Era ora de 
matematici speciale, unde profesor ne era un moşulică pricăjit şi cam fudul de urechi. în scurt timp, 
din spatele cuierului a început să se audă ceva care, iniţial părea un uşor vâjâit, care se amplifica însă 
de la o clipă la alta. Iar în scurt timp s-a preschimbat într-un horcăit prelung, întrerupt de scurte 
pauze, după care reizbucnea în crescendo. De acolo, din bănci am tot încercat să-l trezin, dar 
„Genu"... neam, sforăia din ce mai amplu şi mai sonor. Singurul care nu părea deranjat era „Moşul 
de mate". Dar până la urmă tot a auzit şi el câte ceva. Motiv pentru care s-a oprit din „predanie" s-a 
uitat spre noi şi s-a întrebat mirat: „Ia uite dragă, de ce or fi pornit ăştia motoarele avioanelor?" 
Bineînţeles că i-am explicat că se face „revizia tehnică", iar el a luat-o de bună. Alt „somnoros" de 
bază era Dragomir Gheorghe, zis „Gigei nebunu", zis „Nero. Ăsta nu sforăia dar, de dormit, dormea 
în orice poziţie l-ai fi aşezat. Vi-1 mai amintiţi? La o oră de engleză, trezit brusc din somn, după 
Du mn ezeu ştie ce visase, el s-a ridicat brusc în picioare şi a rostit, sentenţios, „Buci!". La care 
frumoasa profesoară Violeta Vago, cea după care toţi eram „în limbă" l-a întrebat mirată „Ce ai spus 
Dragomir?". La care Gigei i-a explicat: „Doamnă., am zis că buci! Ia auzi ce frumos sună cuvântul 
ăsta, parcă-ţi umple gura: Buci!". Abia după ce s-a trezit de-a binelea Gigei a încercat o explicaţie... 
dar cine să le mai audă, acoperite de hohotele noastre de râs? Eii... cu siguranţă că vă amintiţi seara 
în care Titi Roşea „Didina,, cu mine şi cu Costel Iacob, înfăşuraţi în cearceafuri am dansat „Moartea 
lebedei". Nici să tragi cu tunul nu ai fi putut găsi nişte „balerine" mai de soi şi mai arătoase decât 
noi. Titi Roşea, păros ca un mistreţ apropia suta de ocale, Costică „lânos,, şi el ca un zimbru şi cu o 
chelie întinsă, deja, pe mai bine de jumătete din ţeastă, plus eu, pornit binişor pe calea pleşuviei. A 
fost haiul dracului. Hei, gata cu poveştile, că deja cred că Dorn o să mă beştelească pentru că m-am 
intins pe mai mult de „en-şpe" pagini. Doamne, şi câte poveşti rămân nescrise... poveştile cu 
„Trompă" despre care ziceam că-şi taie părul din nas cu coasa. Sau aventurile lui Ovidiu Furcoi, zis 
„Vivi" zis „Beşleagă", cele despre „Tăvi Ciuce", cel care mi-a fost aproape ca un frate. Plus, 
bineînţeles, pe Yoji Sekula, cel ordonat până aproape de limita pedanteriei, totdeauna proaspăt ras, 
tuns şi şpreiat, cu valiza veşnic plină cu deodorante pe care le asorta ca nimeni altul. Iar asta l-a şi 
preschimbat în haioasa reclamă „Every night and every day, you can use... Sekula spray". 

Primele lecţii de zbor au început în primăvara anului 1973, pe Aerodromul Boboc. L-am 
avut instructor pe Ioan Nemeth, un tip slăbuţ, interiorizat, oarecum timid şi uşor istericos, care nu 
mi-a inspirat nici încredere şi nici respect. Eu unul aş fi preferat un instructor de tipul lui Scutariu 
Ion, Cânţa Alexandru sau Rohatin Sorin. Pe Nemeth nu l-am plăcut încă de la început. La fel cum 
nici el nu m-a agreat niciodată. Totuşi, a fost cel care mi-a pus manşa în mână, iar asta nu voi uita 
niciodată. De fapt, în acea vară mi-am văzut visul cu ochii: am zburat, demonstrând astfel, mie şi lui 
taică-meu că „sunt în stare". în rest, după cum am şi zis la început, povestea cu tânărul care „a visat 

să umble prin cer, frate bun cu nourii etc, etc" nu a prea funcţionat. încă din vara lui 1973 începuse, 
deja, să mă macine nostalgia după arheologie. Atunci, în câteva zile libere m-am dus la 
Cârlomăşeşti, arheologul Mircea Babeş conducea săpăturile la o aşezare dacică. Apoi, în 1974, 
„filmul" s-a rupt brusc, iar eu am trecut la Armată. La fel ca şi voi, am absolvit şcoala în 1975, cu 
gradul de locotenent şi am fost repartizat la Alexeni. De ce m-am dus la armată? Nu ştiu. Poate 
pentru că m-am lăsat fermecat de poveştile colonelului Ene Anghel?. Ce-i drept, chiar şi pe atunci 
ştiam că el ne vorbeşte despre o altă armată, cea din perioada interbelică. Din păcate, cea din zilele 
noastre nu mai era decât o penibilă caricatură a celeilalte. Am înţeles asta pe propria piele, în 
momentul în care am fost obligat să mă subordonez unor colonei care, în viaţa lor „agonisiseră" cu 
greu, doar patru-cinci clase, maximum şase. N-a mers, nu am fost din lumea lor, iar ei nu aveau cum 
să fie din lumea mea. Imbecili care se umflau în pene şi mă acuzau plini de ifose: “Bă locotenente, 
bă... nu e bine, bă. Nu e bine pentru că tu citeşti. Citeşti cărţi şi asta nu face bine la armată, bă!”. 
După tot soiul de întâmplări, mai mult sau mai puţin dramatice, am plecat în rezervă, în august 1979. 
Totuşi, armata nu a fost un timp pierdut chiar degeaba: m-a învăţat să lucrez cu oamenii. Iar asta mi- 
a fost întotdeauna de folos. între 1979 şi 1989 am fost subinginer. Am făcut de toate. Timp de doi 
ani am fost şef de şantier, undeva în Urziceni. Iar oamenii mei chiar au muncit. Apoi, din 1981 am 
venit în Bucureşti, la Timpuri Noi. Iar acolo am făcut meseria caracteristică acelor vremuri: 
specialist în frecat menta. Şi am îndeplinit cea mai mişto funcţie posibilă pe atunci: asistent la 
construirea socialismului. Adică, am plimbat nişte hârtii de colo până colo. Sau altfel spus, n-am dat 
în brânci muncind. în schimb, le-am luat banii. Şi nu au fost chiar puţini. Tot în această perioadă am 
fost şi însurat oficial, cu acte în regulă. Nu a mers, aşa că „Revoluţia" mea a fost în septembrie 1989, 
când am primit sentinţa de divorţ. Ulterior am mai încercat nişte combinaţii care ar fi putut semăna 
cu un soi de însurătoare, am mai încercat-o de vreo patru ori, în nişte legături întinse pe câţiva ani 
fiecare. Nici alea n-au mers. Dar nu le regret pe niciunele dintre ele, căci fiecare au avut farmecul ei. 
Acestora li s-au adăugat legături „pasagere" de câteva săptămâni sau luni fiecare. Ei... au fost şi au 
trecut.. De ce nu oi fi rămas cu vreuna dintre creştinele alea? Poate pentru că, sincer vorbind, chiar şi 
eu accept că sunt un individ greu de suportat, pe care nu te poţi baza. Iar asta, pentru că, exact 
atunci când ai mai multă nevoie de el îşi ia rucsacul şi zile, sau săptămâni întregi dispare prin creierii 
munţilor sau Dumnezeu mai ştie pe unde, prin toată ţara asta mare şi frumoasă. Copii nu mi-am dorit 
aşa că... nu am. O fi bine, o fi rău? Habar n-am. Apoi, a venit Răzmeriţa din Decembrie 89. Deşi 
am avut o pregătire militară destul de solidă, spre ruşinea mea, „am pus botu" şi, până în noaptea de 
24, chiar am crezut că Revoluţia este „pe bune". Am bântuit prin oraş, prin locurile unde s-a tras ca 
la război, dar am scăpat neatins. Probabil că există şi un Dumnezeu al nărozilor naivi. Un Dumnezeu 
frate bun cu cel care m-a ferit şi de bâtele minerilor, în iunie 1990. Anul următor, în aprilie 1991 am 
intrat în presă. Mai întâi am fost tehnoredactor la o revistă editată de Academia Română. Iar în iunie 
1992 m-am transferat la "Evenimentul zilei". Mai întâi ca secretar de redacţie, iar după iunie 1997, 
redactor. Din 2004 m-am dus la "Jurnalul Naţional". De acolo am plecat în primăvara anului 2011, 
după ce gazeta lui Voiculescu a fost mânjită cu toate mizeriile politice cu putinţă. Am ajuns la 
„Curentul" unde am fost publicist commentator, până în iulie 2014, când ziarul a dat faliment, iar eu 
am trecut „în retragere". Iar în acest moment, mă pregătesc să devin „pensionar anticipat". Dar asta 
să nu va fi definitiv pentru că am de gând ca, în cel mai scurt timp, să-mi pun iarăşi „condeiul" în 
mişcare. în cele aproape două decenii de muncă în presă am fost mai ales ziarist de investigaţii. M- 
am ocupat cu de toate: dezvăluiri privitoare la afaceri derulate la muchia legii, şi uneori mult 
dincolo de ea. Am scris despre Revoluţie, dar şi despre serviciile secrete ori despre problemele 
justiţiei. Atât cât m-a dus mintea şi condeiul, am încercat să fac munca de “vidanjor” al societăţii 
ăsteia putrede până în măduva ei cea mai adâncă. La un moment dat am făcut şi presă cultural- 
ştiinţifică. Iar de aceea sunt sunt cel mai mândru, căci şi acum consider că acesta este tipul de presă 
care mă reprezintă. Ei cam aceasta este, pe scurt, povestea mea despre S.S.A.C. care, începută în 
toamna anului 1972 s-a încheiat peste trei ani, în ziua în care Promoţia 1975 a ieşit pe porţile Şcolii 
de la Boboc. Iar după aceea a continuat, decenii la rând, până în ziua de azi. O istorie ai cărei ani, 
oricum i-am număra şi oricum i-am socoti, sunt plini de întâmplări care, deja, au devenit istorie. 
Istoria fiecăruia dintre noi. O istorie atât de îndepărtată încât acum pare, mai curând, un soi de 

mitologie subiectivă în cuprinsul căreia fiecare ne regăsim exact în locul care credem că ni se 
cuvine. Şi ni se cuvine pe bună dreptate. Eram tineri, eram frumoşi, iar fiecare dintre noi aveam în 
faţă un destin pe care urma să-l împlinim. De atunci şi până acum, o parte dintre noi au plecat să 
zboare în escadrilele lui Dumnezeu. Voi aţi zburat peste tot, aici şi prin lume. Iar pentru asta vă 
admir. Vă admir, dar nu vă invidiez. Drumul meu a fost diferit de al vostru. Nu a fost nici mai bun, 
dar nici mai rău. A fost, pur şi simplu, altfel. Acum, după atâta amar de vreme, vreau să vă spun, 
încă odată, că după atâta amar de vreme mă simt onorat că v-am avut colegi. Iar în clipele de 
restrişte, când mă simt vulnerabil în faţa problemelor vieţii, mă întorc cu mintea la vremurile de 
demult când, alături de voi, şi eu am fost unul dintre elevii de suflet ai S.S.A.C. 

Imnul Promoţiei 1975 


Acelaşi gând ne-a adunat 

Speranţa noastră re-nviată 

Din colţ de ţară-ndepărtat 

Fu dintr-o dată spulberată 

Urmaşi ai lui Icar să fim 

Căci şefii noştri se-nmulţiră 

Culori de vis să cucerim 

Iar ce făceam, făceam cu silă 

Iar Soarele ce l-a răpus 

Căci uniforma militară 

Să stea fără putere sus. 

Ne separa de cei de-afară... 

R: 

R: 

în grădina amintirilor 

Am început o viaţa nouă 

îi păstrăm şi ei un loc 

Uitând tot ceea ce-am lăsat 

în grădina amintirilor 

Privind prin gardul unităţii 

Va avea mereu un loc 

Cum trece trenu-accelerat 

Viaţa noastră din Boboc. 

Le urmăream şi zi de zi 

Când am venit la internat 

Ne întrebam câte-or mai fi. 

Buciumeanu ne-a-ntâmpinat: 

R: 

Tovarăşi aţi venit la noi 

Şi au trecut multe de-atunci 

Şi-o s-avem grijă de voi 

Cu zile aspre, negre, lungi 

0 să vă facem zburători 

O iarnă tristă şi geroasă 

Şoimi curajoşi, cutezători. 

Cu leapşa-n trenuri către casă 

R: 

Cu treningu prin Bucureşti, 

Când am intrat în dormitor 

Câte doreşti şi nu doreşti. 

Tot câte unul binişor 

Eram cu toţi impresionaţi 

R: 

De cum am fost întâmpinaţi 

Dar Iacob, Roman şi Băbuş 

Dar am văzut pereţii reci 

Şi Szocska şi Surcel s-au dus 

Şi între ei vreo şaptezeci. 

N-a fost uşor nici pentru voi 

R: 

Când aţi plecat de lângă noi 

Şi-a doua zi tristeţe mare 

Ne-am despărţit prieteni buni 

Hai pe platou la-nviorare 

Cum am fost atâtea luni. 

Şi-n formaţie la spălătoare 

R: 

Hai la program, hai pe sectoare 

Te-ai dus tu Victore, te-ai dus... 

Şi tot aşa aproape-un an 

Prinos al dragostei ce-ai pus 

Câte-am visat s-au dus în van. 

Pentru iubirea pentru zbor 

R: 

Visai să fii aviator 

Dar am sperat, am suferit 

Visai să fii un fulg de nea 

Visând la ceea ce-am dorit 

Dar te-a topit visarea ta. 

S-avem aripi de oţel 

R: 

Să fim între pământ şi cer, 

Dar au trecut trei ani de zile 

Să fim ca şoimii-naripaţi, 

Zile mai triste, mai senine 

Să fim cu păsările fraţi. 

Suntem în anul trei acum 

R: 

Şi-aproape la sfârşit de drum 

Şi dup-o lungă aşteptare 

E August 20 ca mâine 

Veni şi ziua cea mai mare 

Când vom intra şi noi în pâine. 

Când, văzând lumea de sus, 

R: 

Gândeam că totul e un vis 

Ne-aşteaptă gâze şi gândaci, 

Că vom fi mari aviatori 

Insecticide şi fosfaţi, 

Că pentru asta poţi să mori. 

Ne-aşteaptă secţia biplane 

R: 

Cu parcul ei de-aeroplane. 

Şi ajungând în anul doi 

Pe toţi ne-aşteaptă utilitara 

Crezând că-i prea bine la noi 

Să facă centre-n toata ţara. 

Ne-au luat la Şcoala militară 

Să apărăm a noastră ţară 

Să învăţăm să suferim 

Să fim aviatori deplini. 

R: 

R: 

CAPITOLUL 11 

Grupe de zbor 



în anul întâi de instruire practică, 
pe avionul ZLIN-526F Trener cu 
indicativul YR-ZBO, domnul Rusu Dorin. 
Din această grupă de zbor (grupa a doua) 
făceau parte următorii elevi-piloţi: Luca 
Vasile, Frigioiu Florică, Catană 
Constantin, Corneanu Ovidiu, Dragomir 
Gheorghe, Mirică Valentin, Găleteanu 
Sorin, Andronic Cicerone. 


în primul an, grupa instructorului 
Rohatin Sorin, pe aerodromul Boboc, pe 
avionul ZLIN 526F Trener, colegi de 
grupă elevii-piloţi Ungur Victor, Szocska 
Ioan, Furcoi Ovidiu, Stoian Florian, Iacob 
Costel, Nicolae Sava. 


în primul an, grupa instructorului 
Rohatin Sorin 

în primul an, grupa instructorului 
Ionescu Gheorghe, pe aerodromul Boboc, pe 
avionul ZLIN 526F Trener, colegi de grupă 
elevii-piloţi: Frumuzache Gabriel, Georgescu 
Marin, Mihalache Marin, Pordea Petru, Vârlan 
Dorn, Panţâru Dan, Naidinescu Marian. 




Grupa de zbor din anul doi (1974) 
al şcolii de aviaţie, instructor Dumitru 
Răduţă (primul din stânga, urmat de 
elevii-piloţi Adrian Vasile , Florin 
Stăncescu, Ioan Berenghi, Cornel 
Negreanu, Ioan Popa, Cornel Dumitru, 
Nicolae Olteanu, Petre Petre) 



167 























DORU VÂRLAN 


MANUELA VÂRLAN 




Cu grupa de instruire, la 
începerea zborului (de la stânga la 
dreapta): Instructorul Ciucă Cornel, 
neidentificat, neidentificat, Ionescu 
Şerban, Popescu Petre, Teodorescu 
Mihai-Dan, Băbuş Misail, Georgescu 
Florentin, Mitu Marcel, Roman Mihail. 



Grupa de zbor din anul întâi 
(1973), instructor Alexandru Cânţa 
(primul din stânga, urmat de mecanicul 
de sol, radistul, apoi elevii-piloţi: 
Cornel Dumitru, Cornel Negreanu, 
Florin Stăncescu, Adrian Vasile, Petre 
Petre, Ioan Berenghi, Nicolae Olteanu, 
Ioan Popa). 

1974, aerodromul Focşani, grupa 
de zbor formată din (de la stânga la 
dreapta): Dumitru Cornel, Popa Ioan, 
Petre Petre, Stăncescu Florin, Olteanu 
Nicolae, Berenghi Ioan, Negreanu 
Cornel. 


1974, aerodromul Focşani, grupa 
de zbor formată din (de la stânga la 
dreapta): Marin Ştefan, Udrescu 

Gheorghe, Nicolae Sava, Iacob Costel, 
Stoian Florian, Szocska Ioan. 

1975, aerodromul Focşani, grupa 
instructorului Nicolescu Constantin 




în anul terminal 1975, pe 
aerodromul Focşani, instructor Petre 
Emil, grupa de instruire compusă din 
Olteanu Nicolae, Petre Petre, Peţa Ştefan, 
Năstasie Florian, Vartolomei Mircea şi 
Vârlan Doru. 

1975, aerodromul Focşani, înainte de zbor... 



1975: Grupa de zbor (în faţa avionului 
AN-2) a instructorului SMILSCHI MARIAN 

CAPITOLUL 12 

Fotografii din anii de Şcoală 

In acest capitol am lăsat imaginile să vorbească... 

REFERINŢE BIBLIOGRAFICE 


1 Desfăşurarea activităţii aeronautice de zbor se face sub incidenţa următorilor factori: 

A. Factori externi 

1. Factori chimici: lipsa de oxigen (hipoxia), lipsa de umiditate. 

2. Factori fizico-mecanici: temperatura , presiunea, radiaţia ultravioletă, undele de înaltă frecvenţă, radiaţiile cosmice de 
natura şi cu efectele necunoscute, zgomotul, încărcarea electrostatică a organismului. 

3. Forţele turbulente: vibraţiile, zgomotul. 

4. Factori de deplasare geografică: desincronizările de ritm biologic prin schimbarea fusului orar, modificarea 
metabolismului prin schimbarea condiţiilor climatice. 

B. Factori umani 

1. Claustrarea. 

2. Volum de muncă ridicat pe unitate de timp. 

3. Influenţa condiţiilor meteorologice asupra factorului decizional prin diminuarea puterii de concentrare. 

4. Situaţii critice apărute în timpul zborului: defecţiuni tehnice, condiţii meteorologice nefavorabile, economice, umane 
(starea de rău sau moartea unui membru al echipajului). 

5. Peste 50% din activitatea de zbor, se desfăşoară noaptea peste întinderi mari de apă, munţi sau deşert. 

6. Dificultăţi în desfăşurarea unei vieţi de familie şi sociale normale (plecări lungi şi repetate, imposibilitatea rezolvării 
problemelor familiale la timp). 

7. Alimentaţie restrictivă, condiţionată de microclimatul din cabină (program de masă neregulat, selectiv şi restrictiv). 

Şi cum orice act de creaţie cere sacrificii, iar zborul este artă, studiile medicale, evidenţiază o rată ridicată de 
mortalitate în rândul personalului aeronautic civil navigant profesionist, atât în perioada de activitate, cât şi după ieşirea 
la pensie. Astfel, s-a constatat că în primii 5 ani după ieşirea la pensie, rata îmbolnăvirilor grave atinge 90%, iar cea a 
mortalităţii depăşeşte 40%. Aceste studii reliefează efectele nocive asupra organismului uman ale factorilor prezentaţi, 
generatori de boli profesionale specifice: 

• îmbătrânirea prematură; 

• Discopatii; 

• Boli de stomac, de inima, de plămâni, circulatorii; 

• Andropauza şi menopauza la vârste premature; 

• Stare de stres ridicată; 

• Spasmofilii; 

• Reducerea acuităţii vizuale şi auditive; 

• Forme variate de cancer ale organelor interne, cancer de sân; 

• Leucemie; 

• Naşteri premature sau cu probleme; 

• Infertilitate. 

Ca efect al activităţii de zbor, personalul aeronautic civil navigant profesionist, prin programul variat de curse 
de zi şi de noapte pe care le execută, îşi dereglează metabolismul şi ritmul biologic faţă de cel al unui om obişnuit, fiind 
obligat să-şi impună ore de somn şi masă într-o puternică contradicţie cu normalul biologic. Datorită acestui aspect, 
personalul aeronautic civil navigant nu poate avea o viaţă de familie obişnuită şi nu poate participa la o viaţă socială 
normală. Riscul la nivelul activităţii de zbor este cel mai mare producător de stres, deoarece pilotul, ca urmare a 
stimulilor cerebrali, este obligat să decidă „viaţă sau moarte“ în numai câteva secunde, cu implicaţii directe penale şi 
materiale (concluzii ale FAA din SUA). 


" CONTRACTUL DE ŞCOLARIZARE. La intrarea în S.S.A.C. elevul-pilot era obligat să semneze un Contract de 
şcolarizare cu Direcţia Generală a Aviaţiei Civile din M.T.Tc., Contract care avea următorul conţinut: 

Subsemnatul_mă oblig să urmez cursurile Şcolii_a cărei durată este de 4 (?) ani, pentru a 

fi calificat pilot pentru aviaţia civilă. Pe toată durata şcolarizării, mă oblig să frecventez cu regularitate cursurile, să-mi 
însuşesc cunosţintele teoretice şi practice necesare calificării mele, să respect dispoziţiunile regulamentului de ordine 
interioară a şcolii, să fiu disciplinat, cu o ţinută corectă, să mă pregătesc temeinic pentru a absolvi cursurile şi pentru a 
efectua temele practice în zbor, fixate în programul şcolii şi să respect toate dispoziţiunile date de conducerea şcolii. 
După absolvirea şcolii, mă oblig să prestez muncă cel puţin 10 ani la oricare intreprindere din subordinea DGAC, la care 
voi fi repartizat şi să respect obligaţiile derivând din contractual de muncă. în cazul nerespectării obligaţiunilor prevăzute 
în prezentul contract, care ar avea drept urmare exmatricularea din şcoală, precum şi în cazul părăsirii şcolii înainte de 
absolvire, sau în cazul neprezentării la locul de muncă la care voi fi repartizat, sau a părăsirii acestuia fără aprobarea 
organului în drept, înaintea expirării termenului de 10 ani, mă oblig a restitui toate sumele pe care D.G.A.C. le-a cheltuit 
cu şcolarizarea mea. în cazul în care se va constata că nu am aptitudini, sau nu corespund din punct de vedere medical 
(potrivit baremurilor medicale în vigoare) pentru îndeplinirea meseriei pentru care mă pregătesc sau am fost pregătit, mă 
oblig a mă supune măsurilor luate de D.G.A.C. privind, fie îndepărtarea din şcoală, fie schimbarea specialităţii, fie 

încadrarea în altă funcţie după absolvire. D.G.A.C. se obligă să asigure elevului pe toată perioada de şcolarizare, 
pregătirea teoretică şi practică potrivit programelor analitice, precum şi cazarea, hrana şi toate drepturile prevăzute în 
dispoziţiile legale în vigoare. D.G.A.C. se obligă de asemenea să asigure absolventului, după terminarea şcolii, un loc de 
muncă corespunzător pregătirii şi calificării obţinute în şcoală. (Director General: General Maior C.Şendrea) 

111 în 1940 şcolile militare de aviaţie de la Tecuci şi Buzău au fost mutate pe aerodromul Ziliştea-Boboc, terenul de zbor 
aflându-se pe pământurile lui Alexandru Marghiloman, cedate în folosul aeronauticii şi aviatorilor decoraţi cu Ordinul 
„Virtutea Aeronautică!. Intrarea României în războiul de reîntregire naţională, la 22 iunie 1941, aduce aviatorilor de pe 
aerodromul Ziliştea onoarea de a intra primii în luptă, într-o misiune de bombardament asupra nordului şi sudului 
Chişinăului. După cel de-al II-lea război mondial, în conformitate cu condiţiile impuse de Comisia Aliată de Control, 
şcolile militare de aviaţie au fost desfiinţate. După 1948 învăţământul militar de aviaţie a început să se reorganizeze în 
garnizoanele Sibiu, Mediaş şi Tecuci. în 1953 Şcoala militară de aviaţie nr. 1 de la Tecuci a primit numele de Şcoala de 
Ofiţeri de aviaţie „Aurel Vlaicull, iar în 1958 şi-a mutat sediul pe aerodromul Boboc, devenind Şcoala Superioară de 
ofiţeri, cu durată de 4 ani, unde se pregăteau atât piloţi militari cât şi piloţi pentru aviaţia civilă, personal navigant şi 
nenavigant. Revoluţia din decembrie 1989 a deschis instituţiei noi perspective. Aerodromul Boboc este situat la 12 km 
nord-est de oraşul Buzău şi la 1,5 km est de calea ferată Buzău-Focşani, având următoarele coordonate geografice: 
longitudine: 26° 58’ 42.98” E; latitudine: 45° 12' 59.13” N. Cota aerodromului faţă de nivelul mării este de 105 metri. 
Raionul de zbor Boboc cuprinde partea centrală şi nordică a curburii Carpaţilor Orientali, dealurile subcarpatice 
adiacente, precum şi partea de nord-est a Câmpiei Române alipită subcarpaţilor de curbură. Raionul de zbor cuprinde 
forme de relief diverse, de la câmpie la deal şi munte, caracteristici generale care avantajează în general menţinerea 
orientării în zbor. Corespunzător celor trei subdiviziuni ale reliefului, se pot delimita trei zone distincte în raionul de zbor 
care subîmpart în tot atâtea părţi spaţiul geografic. Zona de şes - aflată în treimea de est a raionului, este în linii mari 
delimitată de căile ferate Tecuci-Faurei-Pogoanele şi Mărăşeşti-Focşani-Buzău-Mizil. Ea este compusă din porţiuni ale 
Câmpiei Şiretului, Câmpiei Râmnicului şi Câmpiei Buzăului, fiind brăzdată de râuri cu orientare generală vest-est. Zona 
de dealuri constituie aproximativ treimea din mijloc a raionului, se compune din dealuri subcarpatice, în general 
împădurite, cu înălţimi între 250 şi 1000 m, străbătute de o reţea deasă de râuri şi pârâuri, având o orientare radială. Se 
impun atenţiei dealuri dezvoltate pe centura exterioară a subcarpaţilor de curbură, de la nord la sud, Măgura 
Odobeşti(996,4 m), Vârful Deleanu(694,l m), Dealul Istriţa(749,4 m), Vârful Salcia (716,6 m) şi Pintenul 
Priporului(822,8 m). Pe văile principale ale subcarpaţilor curburii se evidenţiază un şir de depresiuni astfel: depresiunea 
Vidra pe râul Putna, la extremitatea de nord a raionului; depresiunea Mera pe râul Milcov; depresiunea Dumitreşti pe 
râul Râmnicu Sărat; depresiunea Trestioara, Odăile, Sibiciu, Brăieşti şi Lopătari situate între râurile Bâsca şi Slănic; 
depresiunea Nişcovului pe râul Nişcov; depresiunea Drajna-Chiojd la marginea de sud a Munţilor Siriu; depresiunea 
Vălenii de Munte pe râul Teleajen. Zona de munte dispusă în treimea de vest a raionului, cuprinde de la nord la sud 
laturile sudice ale Munţilor Vrancei şi Munţilor Bretcului, Munţii Penteleului, Munţii Buzăului şi Munţii Siriului. Toţi 
munţii sunt puternic împăduriţi şi au culmile de regulă acoperite cu păşuni alpine. Principalele vârfuri care prezintă 
importanţă pentru orientarea şi efectuarea navigaţiei aeriene sunt: Vf. Pietrosul( 1676,2 m) din Munţii Penteleului, Vf . 
Poiana Frunţilor(1372,4 m) din Munţii Buzăului şi Vf.Siriu din Munţii Siriului. Lacurile cele mai importante sunt Balta 
Albă , Balta Amara şi Jirlău la limita de est a raionului. în urma amenajării de complexe hidrotehnice a lucrărilor de 
hidroamelioraţii şi a regularizării cursurilor unor râuri, se evidenţiază modificări ale reţelei hidrografice uşor de reperat 
în zbor şi anume: reţeaua de canale din vestul municipiului Buzău, la sud de râul Buzău; reţeaua de canale din bazinul 
râului Sărata, afluent al râului Ialomiţa; reţeaua de canale care însoţeşte cursul regularizat al râului Călmăţui între 
localităţile Costeşti şi Ruşeţu; reţeaua de canale de pe cursul inferior al râului Râmnicu Sărat; reţeaua de canale de pe 
cursul inferior al râului Putna. 

Comandor AUREL PRUIA, Directorul Şcolii Pruia Aurel s-a născut la 
29 august 1925, în comuna Risipiţi, rebotezată Unirea, din judeţul Dolj. 
După absolvirea gimnaziului industrial din Pleniţa — Dolj în anul 1942, a 
urmat cursurile de planorism ale Şcolii ARPA de la Bucureşti — Cioplea 
pe care le-a promovat în anul 1943, obţinând brevetele de zbor fără 
motor, categoriile A, B si C. In anul 1944, tot în cadrul ARPA, a urmat şi 
cursurile Şcolii de zbor cu motor de la Alexandria, iar apoi şi ale Şcolii 
de la Clinceni, obţinând brevetul de pilot de turism. în anii 1947-1948, 
Pruia şi-a satisfăcut stagiul militar în cadrul Şcolii regimentare de pe 
lângă Centrul de Instrucţie al Aviaţiei de la Tecuci, unde şi-a continuat 
antrenamentul de zbor pe avioanele Fleet F-10 G şi I.A.R.-27. Optând pe 
mai departe pentru aviaţie, în anii 1948-1950, Pruia Aurel a urmat 
cursurile Şcolii militare de subofiţeri de aviaţie de la Tecuci pe care, la 9 
mai 1950, le-a promovat cu sradul de sergent maior aviator. 

Ca urmare a pregătirii sale anterioare ca pilot aviator, încă din anul întâi, Pruia Aurel a făcut trecerea pe 
avioanele Nardi şi I.A.R.-80, în octombrie 1949 fiind brevetat ca pilot de vânătoare. încadrat în Regimentul 7 Aviaţie 
Vânătoare de la Braşov, la 30 decembrie 1950 a fost trecut în rândul ofiţerilor cu gradul de locotenent aviator, iar la 9 
mai 1951, a fost înaintat la gradul de locotenent aviator, totodată fiind promovat comandant de patrulă. La 15 februarie 
1952, a fost numit comandant de escadrilă şi trimis la Centrul de Instrucţie al Aviaţiei, pentru a urma Cursul de 
comandanţi de escadrilă. în cadrul Regimentului 7 Aviaţie Vânătoare, remarcându-se atât în pregătirea de luptă în zbor 
cât şi ca instructor, la 30 septembrie 1952 a fost înaintat la gradul de locotenent major aviator. La 19 februarie 1953, a 
fost mutat la Şcoala de Ofiţeri de Aviaţie de la Tecuci în funcţia de locţiitor comandant de escadrilă elevi pentru ca, în 
acelaşi an, la 25 decembrie, să i se încredinţeze comanda uneia din escadrilele de elevi. Ca urmare a rezultatelor obţinute 
înainte de termen, a fost înaintat la gradele următoare. Astfel, la 23 august 1954 a fost înaintat la gradul de căpitan 
aviator, la 4 februarie 1958 la gradul de locotenent-comandor aviator, iar la 30 decembrie 1962 la gradul de căpitan- 
comandor aviator. La 7 februarie 1965, a fost promovat in funcţia de locţiitor pentru zbor şi învăţământ al şefului şcolii, 
pentru aviaţia de transport şi utilitară, la Şcoala Militară Superioară de Aviaţie "Aurel Vlaicu” de la Boboc-Buzău pentru 
ca, la 15 noiembrie 1971, să fie numit Directorul Şcolii Superioare de Aeronautică Civilă, de pe acelaşi aerodrom, 
între timp, la 30 decembrie 1968, a fost înaintat la gradul de comandor aviator. în funcţiile avute, pentru uzul intern al 
şcolilor, a redactat "Cursul de pregătire în zbor" pe avioanele clasice şi " Metodica predării zborului" pentru cursurile de 
instructori pe avioanele clasice. La 26 mai 1973, comandorul aviator Pruia Aurel a fost numit locţiitorul pentru zbor al 
comandantului Aviaţiei Utilitare din Bucureşti. în cadrul Aviaţiei Utilitare, s-a preocupat de organizarea şi planificarea 
zborurilor utilitate pentru agricultură, viticultură, aerofotogrametrie, misiuni sanitare ori alte misiuni ce implicau urgenţe. 
Pruia Aurel a zburat un număr de 31 tipuri de aeronave dintre care 7 tipuri de planoare şi 24 tipuri de avioane, totalizând 
peste 6.000 ore de zbor. Pentru meritele în îndelungata sa activitate, atât în aviaţia militară cât şi în aviaţia civilă, a fost 
distins cu mai multe ordine şi medalii. între anii 1956-2002, activitatea lui Pruia Aurel a fost pe larg mediatizată prin 
articole publicate în mai multe numere ale unor ziare şi reviste centrale şi locale, între care "Apărarea Patriei", "Şoimii 
patriei", "Observatorul militar", "Viaţa Buzăului" s.a., precum şi în cărţile "Intrarea actorilor" autor Dorn Davidovici (în 
anul 1977) şi "Cer şi pământ" autor Ion Chereches (in anul 2002). Totodată, comandorul Pruia Aurel a desfăşurat o largă 
activitate propagandistică aeronautică, între altele fiind coautor al cărţilor "Un secol de aeronautică română", publicată în 
anul 1999, "Aviatori- veterani de război" şi "învăţământul aeronautic din România". Pensionat la 31 martie 1979, s-a 
stabilit cu domiciliul în municipiul Bucureşti. Din anul 1999, comandorul aviator Pruia Aurel îndeplineşte cu brio funcţia 
de secretar al filialei ARPA din Bucureşti, neprecupeţind nici un efort şi dovedind nu numai pricepere ci şi pasiune 
constantă pentru trecutul şi viitorul aeronauticii româneşti. 



V 



Comandor Inginer DOLJANU VASILE, Note autobiografice: "... şi acum s-o luăm 
pe îndelete, să vedem cine sunt şi de unde vin. Fiu de ţăran din comuna Hunia, plasa 
Calafat, judeţul Dolj, născut la 8 iunie 1928. Am făcut şcoala primară în sat - primele 
cinci clase. îmi plăcea cartea, eram ambiţios şi muncitor, cred că şi isteţ ca orice oltean - 
luam numai premiul întâi, dar în clasa a cincea dom-nvăţător Georgescu a pus coroniţa 
altui elev, peste a mea, ceea ce însemna că nu mai iau eu premiul întâi, şi am luat foc! 
Când a strigat premiile - în sală era tot satul - am ieşit pe scenă şi, revoltat, am cerut sa 
dau examen în faţa oamenilor, deoarece premiul întâi a fost dat altui elev. Notarul din sat, 
om mare şi cu trecere, a cerut să fiu scos afară. Cei mai mulţi au ţinut cu mine - tata m-a 
luat acasă, nu era supărat, dar a rămas tare îngândurat. După un timp, cu un glas hotărât, 
mi-a zis: Stelică pregăteşte-te că te dau la şcoală la Calafat, văd eu că e ceva în capul tău. 
Nu ştiam ce să cred. Din satul nostru, când şi când, mai pleca câte un copil la vreo şcoală 
mai departe. 

Era sărăcie mare - se pare că nici acum nu suntem prea departe... Şi aşa am ajuns în clasa întâia la Gimnaziul 
industrial din Calafat - era toamna anului 1940, când deja începuse al doilea război mondial. Oraşul Calafat - oraş de 
provincie în care de obicei niciodată nu se întâmpla nimic. Mie mi-au prins bine cei patru ani de gimnaziu. Am deschis 
ochii, am început să văd lumea altfel decât era în satul meu, tot mai multe nedreptăţi sociale. Regimentul 31 Dorobanţi 
pleca pe front, noi îi conduceam la gară - plângeau mame şi copii, era jale mare. Se instalase un punct de lucru al armatei 
germane lângă gară şi, curioşi, stăm pe lângă ei să-i vedem ce fac. Am rămas impresionat toată viaţa de ordinea şi 
disciplina nemţească de care erau ei în stare şi asta ne-a ajutat mult să învăţăm limba germană pe care ne-o preda în 
Gimnaziu doamna Paşa. Când aveam timp liber ne scăldam în Dunăre sau ne suiam pe deal la Baba-Lupa, unde era o 
statuie între două tunuri, loc de unde, se spune, regele Carol I, când s-au tras primele salve de tun spre oraşul Vidin în 
anul 1877, ar fi spus: "Asta-I muzica ce-mi place!" - frumoasă evocare! După Gimnaziu, în toamna anului 1944, am dat 
admiterea în clasa cincea la Şcoala tehnică aeronautică din oraşul Mediaş - judeţul Târnava Mare. Şcoala, cu profil de 
aviaţie, era renumită mai ales pentru disciplina şi ordinea din activitatea ei. Cursurile cu profil tehnic de aviaţie aveau la 
bază disciplinele reale de Fizică - Chimie - Matematică. Cu profesori de înaltă ţinută ştiinţifică şi morală, cu toate 
schimbările de programe de învăţământ (atenţie: se trecea de la sistemul german la cel rusesc), profesorii noştrii civili şi 
militari s-au purtat exemplar. îmi amintesc însă şi cu durere de unele episoade. Noua orientare politică a făcut să apară în 
şcoală secţia de educaţie politică de tip sovietic şi serviciul de securitate prin ofiţerii de contrainformaţii. Şi uite aşa, cu 
această nouă dotare, într-o noapte neagră a apărut în şcoală llduba neagră! - s-a dat alarma cu aducerea cadrelor în 
cazarmă. Elevii şi soldaţii încolonaţi şi echipaţi cu armamentul din dotare (puştile Z.B.!) am plecat până la capătul 
aerodromului la Casa Turcilor - pe malul Târnavei. Ne-am întors dinspre ziuă, dar şase elevi din clasa mea a Vl-a B nu 
mai erau. Nu ştiu ce şi cum s-a întâmplat. A venit vorba că nici domnii Profesori de Geografie şi Istorie, de limba 
Română, directorul de studii nu mai sunt... şi IIDuba Neagră! plecase! Am dat filmul îndărăt. Apăruse romanul IIElevul 
Dima dintr-a şaptea! de Mihail Drumeş. O citeam cu sufletul la gură. în carte, o parte din elevi au format asociaţia 
A.R.P.E.T.U.-ul ... să navigheze pe Marea Neagră spre Turcia. Grupa noastră de elevi, cei şase care nu mai erau, îşi 
ziceau A.R.P.E.T.-işti şi, vezi doamne, fugeau din ţară. Profesorul de Geografie, domnul Profesor Vaidomir, scrisese 
cărţile HDrepturile noastre asupra Transilvaniei! şi HRomâni Macedoneni!, iar ceilalţi, probabil din alte motive politice, au 
fost arestaţi în acea noapte şi duşi cu duba neagră nu ştiu unde. Deşi au mai fost, nu mai revin altor incidente. Această 
şcoală (S.T.A. - cum a fost cunoscută), absolvită şi de regele Mihai I (înscris pe tabla de onoare din marmură albă afişată 
la Direcţia de studii), zic, această şcoală cu profund character naţional pe care am absolvit-o în 1948, ca ultimă promoţie 
de opt ani, a fost ulterior desfiinţată şi remodelată în stil rusesc - să scoată specialişti de aviaţie în 2-3 ani, nu în 7-8 ani 
cum a fost iniţial în vechea Românie...Cu mult respect amintesc de profesorul nostrum de matematică - nea Fane 
Stănoiu, din Poiana Mare - Dolj, stability în Mediaş, absolvent al marei HSorbona! - care ne spunea să avem în vedere că 
llveniră Turcii şi Ungurii, veniră Nemţii, veniră Ruşii - trezeşte-te naţie română!! - şi ne-am trezit, şi ce folos, acum venit- 
au alţii... Şi am intrat în Şcoala Militară de Ofiţeri Tehnici de Aviaţie tot la Mediaş - pe care am absolvit-o la 9 Mai 
1949 cu gradul de IIsublocotenent! - ultima promoţie de sublocotenenţi din armata română, după care s-a trecut, în stil 
sovietic, la gradul de locotenent, după absolvire. Am fost repartizat la Flotila 3 Asalt de la Braşov, care avea în dotare 
avioanele IAR-80 ce mai rămăseseră după război şi, respectiv, avioanele de fabricaţie germană de tip JU-87 Stukas, JU- 
88, Henschel şi Savoia, Flotilă care s-a despărţit în Regimentul 6 Bombardament rămas pe Braşov şi, respectiv, 
Regimentul 4 Asalt care, cu IAR-80, am plecat la Galaţi. Erau 40-45 de avioane organizate în trei escadrile, iar eu eram 
repartizat ca ofiţer tehnic la escadrila doua. S-a zburat mult şi bine la Galaţi pe aerodromul din Bădălan unde n-am avut 
evenimente de zbor. în Galaţi m-am căsătorit cu Melania Şerban, care avea 19 ani, iar eu 22... O cunoscusem la Mediaş, 
pe când eram în Şcoala Militară. Era o fată foarte frumoasă şi cuminte. Umblam toţi ofiţerii după ea, dar a fost norocul 
meu... Eocuiam într-un hol la un proprietar - pe atunci trebuia să te descurci singur, pentru că nu-ţi asigura nimeni 
locuinţă, - dar curând a trebuit să ne mutăm. Am ajuns la Tecuci - venise tehnica nouă: IE-10, TU-2, LA-9, avioane 
moderne sovietice, dar care luptaseră şi-n Coreea. Avioanele româneşti şi germane erau vechi.. .s-au dat la casare, ţara se 
îndatora, dar ce mai conta, aveam tehnică modernă şi poporul llpluteall cu o nouă subjugare, cum ne spunea domnul 
profesor: nea Fane Stănoiu. Am fost repartizat pentru perfecţionare şi trecere pe tehnica nouă la tipul de avion de 
vânătoare LA-9. Criteriul de bază pentru a lucra cu noua tehnică sovietică era să ai origine socială sănătoasă... Pe mine 
m-au turnat unii foşti colegi, că părinţii mei au fost chiaburi în sat, deşii părinţii moşi şi strămoşii mei au muncit pe 
moşiile boierilor pe care nici acum nu-i sufăr... Şi uite-aşa, m-am trezit scos de la tehnica nouă şi trecut la ”optzeciuri” - 
supărare mare, - dar n-a trecut mult şi pe lume a venit fiul meu Dan. De abia ne mutasem dintr-o cameră, unde dormeam 
pe o rogojină direct pe pământ, în două camera mai omeneşti, la un fost aviator, şi, uite-aşa, supărarea mea cu scoaterea 
de la tehnica nouă a mai trecut. La Tecuci era Centrul de instrucţie al Aviaţiei care, după perioada de instruire a cadrelor 
pe noile avioane şi repartizarea acestora la marile unităţi, se mută la Buzău, unde ajung şi eu. Pe aerodromul Buzău 
începe antrenamentul pentru zborurile de noapte cu singurul avion rămas în Centru - tipul rusesc PO-2, un biplane de 
şcoală. Pista de zbor era luminată cu baterii individuale de 12 volţi montate la câte 100 metri, care formau şi T-ul de 
aterizare. Eram îngrijorat. Activitatea mea era minoră. între timp luase fiinţă Academia Tehnică Militară Bucureşti, 
pentru care am pus iar mâna pe carte, şi în anul 1951, în urma examenului de admitere, am intrat în anul I la facultatea de 
aviaţie, iar aşa, la a patra mutare, ajung în capitală. Am absolvit Academia în 1955 şi am fost repartizat ca inginer şefia 
Regimentul 277 aviaţie la Craiova, dotat cu avioane de vânătoare MIG-15. Era o schimbare esenţială în viaţă. Trecusem 
de la aviaţia clasică la aviaţia cu reacţie şi mai eram şi inginer! Cu două regimente pe Craiova, cu 60-70 de avioane, se 
zbura ziua şi noaptea, era un vacarm, se cerea o organizare perfectă şi un efort ieşit din comun pe care personalul 

Navigant şi tehnic le-am depăşit cu bine. Au rămas şi amintiri triste, prin care Mr. Pavel Lipovan şi Cpt. Moise şi-au 
găsit sfârşitul la rădăcina unor stejari pe dealurile Gorjului. în anul 1958 sunt numit inginer şef al Diviziei 66 aviaţie 
Craiova, pe acelaşi aerodrom cu cele două regimente. în subordinea Diviziei mai erau două regimente, unul pe Siliştea- 
Gumeşti, unde a scris Marin Preda IIMoromeţiill..., iar altul pe Deveselu - Caracal. în cele patru unităţi de aviaţie de 
vânătoare se zbura lila foc continuul - fiecare pilot zbura cât îl ducea bărbăţia, iar personalul tehnic ducea în spate cu 
toată răspunderea ponderea asigurării zborurilor. în anul 1960 se reorganizează aviaţia militară, regimentele devin 
independente în cadrul marilor unităţi de apărare antiaeriană. Diviziile de aviaţie se desfiinţează, personalul este 
redistribuit şi inginerul şef al Diviziei 66 Aviaţie este numit Comandantul Şcolii Militare de Aviaţie ’Traian Vuia” din 
Mediaş. Ca şef aş Şcolii Militare, în perioada 1960-1970, timp de zece ani, am lăsat câteva lldâre de condensare!. Ca 
professor de motoare luam câte o clasă şi o duceam trei ani până la absolvire. Cu mijloace proprii s-a realizat un bazin de 
înot de dimensiuni mari. Nu concepeam ca un elev de Şcoală Militară să nu ştie să înoate în apă... Baza materială a 
învăţământului era prioritară. S-au montat în bancuri de probă motoarele cu reacţie de tip Klimov RD-45, Klimov VK-1, 
care echipau avioanele din dotarea aviaţiei. împreună cu alţi lectori s-au tipărit cărţile de motoare de aviaţie în două 
volume, după care s-au predat lecţiile şi la Şcoala Superioară de Aeronautică Civilă - Boboc (Buzău). Este de reţinut că 
Şcoala a pregătit şi două Promoţii de maiştritehnicieni pentru aviaţia civilă(la solicitarea TAROM). Mari greutăţi ne-au 
făcut aceşti elevi care refuzau să se adapteze regimului strict regulamentar de Şcoală Militară... Ulterior ne-au fost 
recunoscători! Şi acum una caldă. Trecuse 10 ani de când conduceam Şcoala, era un record, şi totuşi se impunea o 
schimbare. Intrasem în divergenţă de opinii cu aparatul politic al Şcolii şi al eşalonului superior. Fără comentarii am fost 
mutat la Şcoala Militară de Ofiţeri de Aviaţie ”Aurel Vlaicu” de la Boboc - Buzău, în sectorul tehnic, şi aşa am încheiat, 
după zece ani, "episodul” Mediaş. în Şcoală la Boboc, printre sarcinile de serviciu, scoteam un "Buletin de exploatare" 
pentru avionul L-29 reactiv din dotare, avion pe care se instruiau elevii-piloţi militari. în Şcoală erau preocupări pentru 
antrenament la zbor - unde sportul era o condiţie II sine qua nonll. Astfel, imaginez şi pun pe hârtie diferite schiţe şi calcule 
pentru realizarea unei instalaţii asemănătoare evoluţiilor în zbor ale avioanelor... şi aşa se naşte "moara dracului"(10 
octombrie 1969) la care am început lucrul împreună cu Maistrul Principal Tofan Maier Cotoi şi alţi colegi. Instalaţia - un 
schelet metalic cu trei cadre asamblate prin cuplaje independente, ce permite mişcări de rotaţie în jurul axelor OX, OY, 
OZ: în jurul axei OX(axa orizontală) se simulează mişcările de picaj-cabraj, după axa vertical OY se simulează viraj 
stânga-dreapta, iar în jurul lui OZ se simulează rotaţii faţă de axa longitudinal a avionului(mişcarea de ruliu-tonou). 
Comenzile sunt asigurate prin fixarea în cadrul central a unui scaun de catapultare, cu manşa şi palonierul unui MIG-15. 
Ca aparate de bord: o busolă magnetică, un giro-orizont şi un indicator de viraj şi glisadă. Alimentarea: o sursă de curent 
continuu de 24 volţi. Mişcările de rotaţie se pot da independent, câte două sau toate trei simultan. Cine rezistă la 
antrenament prelungit merge sigur la acrobaţie reală! în prima fază instalaţia lucrează la viteze de rotaţie constante, deci 
fără acceleraţii. în faza următoare, prin perfecţionare într-o uzină de profil se vor realiza viteze variabile, deci şi 
acceleraţii corespunzătoare până la 4-5g sau mai mult, aşa cum apar în acrobaţiile reale. Instalaţia a fost prezentată 
şefului statului, dusă ca model în Angola, dar, din diferite motive, autorul ei nu a fost solicitat. Fără comentarii! Şi aşa 
am ajuns la...S.S.A.C.! Era anul 1970, când Generalul Medvedovici Laurian - Secretar în M.T.Tc. şi Director General al 
Aviaţiei Civile obţine aprobările necesare înfiinţării S.S.A.C. Astfel, la solicitarea dânsului, am fost de acord cu 
detaşarea şi încadrarea la această Şcoală de aviaţie. 

Am făcut parte din echipa managerială, împreună 
cu următorii colegi: Col. Pruia Aurel - Director, 
Col. Ing. Doljanu Vasile - Director Tehnic & 
Inginer Şef (foto: în centru), Col. Ing. Zelenca 
Cornel - Director de studii (foto: în stânga), Lt. Col. 
Turcuman Ilie - Contabil Şef (foto: în dreapta), Lt. 
Col. Marteş M. - Secretar de partid, Mr. Negrea I. - 
Şef cadre. 

Cu această echipă s-a plecat la drum pentru construirea unei Şcoli militare cu profil de aviaţie civilă. Anul 1971 - an 
decisiv! TAROM ul, ca unitate bine organizată, a luat măsuri şi s-a construit pe aerodromul Boboc, în incinta Şcolii 
militare, două blocuri pentru administraţie şi dormitoare pentru elevii-piloţi. Eaboratoare, săli de clasă, profesori etc. s-au 
asigurat prin Şcoala militară, ale cărei tradiţii în învăţământul de aviaţie sunt cunoscute şi aceasta constituia o bază de 
plecare. Echipa de conducere a stabilit planul de acţiune care cuprindea problem privind: încadrarea cu personal 
administrative şi de specialitate - instructori de zbor şi tehnicieni, necesarul de avioane, programe de învăţământ şi de 
zbor pe unul şi, respectiv, pe trei ani, aerodrom de zbor cu toată logistica necesară, asigurarea de echipament, hrană, 
servicii medicale şi toate celelalte. Primii candidaţi au fost selecţionaţi prin grija TAROM şi noi i-am preluat de la o casă 
de vacanţă pentru tineret din pădurea Cernica, de lângă Bucureşti, unde erau cazaţi. Esenţial era să găsim un aerodrom al 
nostru, al S.S.A.C., deoarece pe aerodromul Boboc ... nu aveam loc. Am primit în dotare o llvarşavăll şi împreună cu 
Colonelul Pruia - om de mare ispravă - am plecat să găsim un aerodrom, un teren de zbor corespunzător. Am ajuns pe la 
Lieşti, Gugeşti, Tecuci, Focşani - şi aici am llbătut ţăruşul!. Un hangar şi câteva anexe din lemn au fost reconstruite. De 
mare ajutor ne-a fost, din nou, TAROM-ul. Aveam acum teren de zbor, dormitoare pentru elevii-piloţi şi pentru cadre, 

sală de mese şi angajasem deja o parte din personal. Urma acum să aducem avioanele necesare, şi să pregătim 
instructorii şi tehnicienii. Erau disponibile în ţară avioane de tip IAR-818; col. Pruia şi col. Enache (locţiitor pentru zbor) 
au adus la Focşani 15 avioane ale căror calităţi de zbor şi resursă disponibilă ne erau suficiente. Paralel cu începerea 
cursurilor de către elevii-piloţi se desfăşura şi pregătirea instructorilor şi tehnicienilor. Problemele de logistică erau 
rezolvate. Ne-am dislocat pe Focşani şi în anul 1972 a început zborul. Planul era să realizăm 150 ore de zbor de fiecare 
elev-pilot, faţă de 50 ore de zbor, cum era în Şcoala Militară... Noi, cei de la S.S.A.C. am llrupt barierele! şi am realizat 
ceea ce ne-am propus - se zbura pe două starturi a câte 6 ore - instructorii şi tehnicienii în ture; avioanele acestea 
llbătrânell - IAR-uri! - nu se opreau decât seara când şi eu şi colonelul Pruia llcădeam laţii. Bat în lemn şi-acum, n-am avut 
nici un eveniment de zbor cu IAR-818. între timp căzusem de acord cu TAROM-ul să aducem avioane mai performante. 
Şi astfel am plecat cu Zavate în Cehoslovacia şi am început să aducem pe Focşani 23 de avioane ZFIN-526F. După 
trecerea instructorilor pe noul tip de avion, se începe zborul cu elevii-piloţi pe acest tip de avion. Prima Promoţie (1974) 
defilează la absolvire în uniforme bleumarin, cu caschetă, erau piloţi TAROM! A doua Promoţie (1975) urmează acelaşi 
program al S.S.A.C. până la finele anului I, după care se integrează în Şcoala militară de ofiţeri de aviaţie "Aurel Vlaicu" 
- conform noii organizări, iar la absolvire sunt avansaţi la gradul de ... sublocotenent şi, apoi, încadraţi ca piloţi în aviaţia 
civilă. Aş vrea să închei prin a aduce în memoria noastră sacrificiul instructorilor şi elevilor-piloţi care şi-au găsit 
sfârşitul în procesul de instruire în zbor, fie în urma unui razmut neiertător, fie într-o vrie plată nestăpânită. Fie-le ţărâna 
uşoară! Şi aici mă opresc şi eu... Am făcut unele raţionamente deductive, proprii meseriei mele, iar dacă pe undeva am 
greşit, îmi cer iertare! Al vostru, Col. Ing. Doljanu" 

V1 Un aviator este o persoană care este implicată activ în zborul unei aeronave. Un pilot este un aviator care controlează 
direct comenzile unei aeronave. în general persoanele care zboară la bordul unei aeronave, precum pasagerii ori 
echipajul de cabină etc. nu sunt considerate aviatori, dar navigatorii aerieni, inginerii de bord sau bombardierii, ofiţerii 
care operează sistemele electronice etc. - în cazul aviaţiei militare - sunt consideraţi, în general, aviatori. Pentru a 
garanta siguranţa persoanelor aflate la bordul aeronavei sau la sol, la verticala rutei de zbor, la un interval scurt de timp 
după naşterea aviaţiei, a devenit o necesitate ca aeronava să se afle sub controlul operaţional al unor aviatori instruiţi în 
mod corespunzător, certificaţi şi cu licenţa la zi; aceştia au responsabilitatea încheierii zborului fără incidente sau 
accidente. Prima licenţă aeronautică emisă pe Terra s-a acordat lui Louis Bleriot, în anul 1908, de către Aeroclubul 
Franţei; următorii brevetaţi (licenţiaţi) au fost Glenn Curtiss, Feon Delagrange şi Robert Esnault-Pelterie. Cu inspiraţie 
din marină, autoritatea absolută la bordul unei aeronave este acordată unui pilot comandant. Ca o recunoaştere a 
responsabilităţilor şi calificărilor aviatorilor, multe organizaţii aeronautice acordă "aviator badges"(insigne/însemne 
aeronautice) piloţilor sau echipajelor de zbor. Cuvântul aviator a fost folosit prima dată în anul 1887 (aviateur - în limba 
franceză), ca o variantă a cuvântului "aviation" care provine din cuvântul latin avis (pasăre), folosit în anul 1863 de către 
G. de la Fandelle în Aviation Ou Navigation Aerienne (Aviaţia sau Navigaţia Aeriană). Termenul aviatrix (în limba 
engleză) sau aviatrice (în limba franceză) "aviatoare" - cuvânt deja arhaic - s-a folosit pentru varianta feminină. Aceşti 
termeni au fost folosiţi la începuturile aviaţiei, înainte ca cineva să fi văzut vreo aeronavă zburând, şi au fost folosiţi 
pentru a exprima bravură şi aventură. De exemplu, editorii publicaţiei "Dayton Herald" (într-un articol din 18 decembrie 
1903) prezentau primul aeroplan al Fraţilor Wright astfel: "The weight, including the body of the aviator, is slightly over 
700 pounds" (Greutatea, inclusiv corpul aviatorului, este puţin peste 700 livre). 

vu Zborul este, în esenţă, un mijloc de locomoţie, dar, dintre toate mijloacele de locomoţie, este cel care se îndepărtează 
cel mai mult de natura terestră a fiinţei umane. Din antichitate, de când a ridicat ochii spre cer, omul şi-a dorit să atingă 
perfecţiunea, să fie mai aproape de Dumnezeu. Unii, cei mai înzestraţi şi mai performanţi au reuşit ceea ce mulţi alţii 
doar visează, aceştia sunt piloţii de aeronave. Pentru a atinge norii sau să se ridice dincolo de ei, aceştia trebuie să facă 
dovada unor calităţi deosebite. Exigenţele de selecţie pentru această profesie sunt foarte stricte, avizul pozitiv este 
obţinut de 25-30% dintre candidaţi; expertizele medicale şi psihologice se fac cu maximum de rigurozitate în instituţii 
specializate în medicină şi psihologie aeronautică. Pregătirea polivalentă se remarcă printr-un nivel ridicat în domenii 
variate, de factură tehnică, informatică, meteorologie, navigaţie, geografie, fiziologie şi psihologie aeronautică, limbă 
engleză specifică acestei profesii - fiind vorba de o investiţie majoră şi de lungă durată pentru atingerea performanţei 
necesare. Astfel, pentru ca un pilot să devină pilot comandant de linie are nevoie de aproximativ 10 ani de pregătire, 
studii, antrenamente, simulatoare de zbor, piloţii români fiind instruiţi şi calificaţi pe avioane ultramoderne competitive 
pe plan mondial. Rolul personalului aeronautic civil navigant, cel puţin în ultimii ani, a cunoscut o adevărată revoluţie, 
atât prin fundamentarea atribuţiunilor la bord, cu precădere în situaţii critice şi de urgenţă, cât şi prin alinierea la cerinţele 
organismelor internaţionale de profil în atingerea performanţei ridicate în pregătirea profesională; activităţi curente de 
training „crew resourse management", simulatoare de zbor, cunoaşterea mijloacelor de salvare aflate în dotarea 
aeronavelor, tehnicile de manevrare a acestora, pregătire împotriva atacului cu bombă şi a acţiunilor de deturnare, 
cunoaşterea şi circulaţia bunurilor periculoase aflate la bordul aeronavelor, pregătirea în vederea acordării primului 

ajutor în situaţii de îmbolnăviri, răniri, accident, catastrofe. Scopul primordial al activităţii personalului aeronautic civil 
navigant este transportul pasagerilor în condiţii de maximă siguranţă, obiectiv asigurat de un dublu manageriat; cel 
tehnic executat de personalul de conducerea aeronavelor şi cel social ca rezultat al atribuţiunilor personalului de cabină. 
Analiza specificului activităţii de pilotaj, conduce la încadrarea piloţilor în categoria "operatorilor de sistem”, relaţia om- 
maşină fiind determinată de utilizarea tehnologiei informatice, de la controlul direct la controlul mediat tehnologic în 
care ponderea proceselor intelectuale s-a amplificat foarte mult. 

V! " Căpitan inginer Bordeianu Ştefan este autorul unui Curs de meteorologie aeronautică, publicat în 
anul 1968 la Editura Medicală, Bucureşti; după acest Curs au studiat meteorologia aeronautică majoritatea 
elevilor-piloţi care au treecut prin şcoala de aviaţie de la Boboc. 



S.S.A.C. a avut un număr corespunzător de astfel de avioane de antrenament, noi-nouţe, aduse direct de la fabrică. Iată 
care au fost acestea : 

1. YR-ZAA, Zlin 526F Trener, c/n 1254, înregistrat la 20 martie 1973 

2. YR-ZAB, Zlin 526F Trener, c/n 1255, înregistrat la 20 martie 1973 

3. YR-ZAC, Zlin 526F Trener, c/n 1256, înregistrat la 20 martie 1973 

4. YR-ZAD, Zlin 526F Trener, c/n 1257, înregistrat la 4 mai 1973 

5. YR-ZAE, Zlin 526F Trener, c/n 1258, înregistrat la 21 martie 1973 

6. YR-ZAF, Zlin 526F Trener, c/n 1259, înregistrat la 4 mai 1973 

7. YR-ZAG, Zlin 526F Trener, c/n 1260, înregistrat la 7 mai 1973 

8. YR-ZAH, Zlin 526F Trener, c/n 124030/11/12 141, înregistrat la 21 martie 

9. YR-ZAI, Zlin 526F Trener, c/n 1261, înregistrat la 4 mai 1973 

10. YR-ZAJ, Zlin 526F Trener, c/n 1262, înregistrat la 7 mai 1973 

11. YR-ZAK, Zlin 526F Trener, c/n 1263, înregistrat la 4 mai 1973 

12. YR-ZAL, Zlin 526F Trener, c/n 1264, înregistrat la 4 mai 1973 

13. YR-ZAM, Zlin 526F Trener, c/n 1265, înregistrat la 7 mai 1973 

14. YR-ZAN, Zlin 526F Trener, c/n 1266, înregistrat la 7 mai 1973 

15. YR-ZAO, Zlin 526F Trener, c/n 1267, înregistrat la 4 mai 1973 

16. YR-ZAP, Zlin 526F Trener, c/n 126830/11/12 142, înregistrat la 7 mai 1973 

x DECOLARE, faza de zbor a unei aeronave care, după rulajul pe sol, se desprinde şi se ridică în aer în vederea 

efectuării zborului. Decolarea se consideră încheiată la atingerea înălţimii de 15 m pentru aviaţia civilă şi 25 m pentru 
aviaţia militară şi a unei viteze care să permită executarea unor manevre în aer în deplină siguranţă a zborului. 
Decolarea poate fi: lungă (necesitând o distanţă de rulare mare, impusa de tipul aeronavei, puterea motoarelor, 
greutatea aeronavei etc.), scurtă (pe distanţe relativ mici, realizată de avioanele de vânătoare şi vânătoare-interceptare 
cu ajutorul unor fuzee pentru a ajunge mai repede la altitudinea necesară ducerii luptei şi de avioanele ambarcate pe 

portavioane, cu ajutorul unor catapulte şi fuzee, din cauza pistelor foarte scurte, şi verticală - desprinderea de pe 
pământ a elicopterelor şi avioanelor cu decolare-aterizare verticală, de pe loc, fără rulaj prealabil, care la elicoptere se 
realizează cu ajutorul uneia sau mai multor elice prin crearea forţei portante, iar la avioane cu ajutorul motoarelor 
reactive dispuse astfel încât la comandă modifică direcţia de orientare, desprinderea de pământ fiind datorată forţei de 
reacţie, după decolare motoarele revenind în poziţie orizontală pentru zborul orizontal, la aterizare modificându-şi din 
nou poziţia. 

VI CONTROL, ansamblu de operaţii de verificare, vizând asigurarea siguranţei şi securităţii zborului. Exista: 

control înainte/după zbor, control al tehnicii de aviaţie executat înainte de zbor în scopul determinării stării reale a 
aeronavei respective pentru zbor, corespunzător cu misiunea ce urmează a fi îndeplinită şi după zbor pentru 
descoperirea eventualelor defecte sau degradări apărute în timpul executării unei misiuni; control profilactic, control 
preventiv al materialului volant, făcut după executarea unui anumit număr de ore de funcţionare sau în cazul solicitării 
deosebite în exploatare pentru înlăturarea premiselor de producere a unei pene sau funcţionarea anormală a aeronavei; 
control tehnic, control al mijloacelor tehnice de zbor sub raportul modului de respectare a actelor normative privind 
starea tehnică etc. 

X!l Controlul medical la aerodrom. Pe aerodrom echipajul este supus unui control medical, care constă în 

următoarele operaţii: 

- urmărirea modului cum reacţionează organismul personalului navigant la acţiunea diferiţilor factori care apar în timpul 
zborului (altitudinea joasă, spargerea plafonului de zbor etc.); 

- constatarea modului de suportare a suprasarcinilor în cazul apariţiei răului de avion, a bolii de înălţime; 

- interzicerea temporară de la zbor, dacă este cazul; 

- diverse observaţii medicale, asupra temperamentului, caracterului, reactivităţii marilor funcţiuni ale organismului etc.; 

- observarea medicală a supunerii la un antrenament, la sol ori la zbor, suplimentar; 

- ridicarea nivelului cunoştinţelor medicale, prin discuţii, prelegeri şi seminarizări asupra problemelor ridicate de 
medicina aeronautică, la începători mai ales, şi sesizarea greşelilor aplicării normelor igienice de zbor, mai frecvente; 

- notarea, în carnetul de sănătate al personalului navigant, a tuturor datelor ce caracterizează reactivitatea organismului în 
timpul zborului şi rezistenţa sa. 

Controlul medical înainte de zbor. în afară de controlul medical efectuat la aerodrom, echipajului i se mai face un 
control medical înainte de decolare, care constă în: 

- controlul asupra respectării regimului de muncă, de odihnă şi a regimului alimentar, din ultimile zile, mai frecvent cu 
24 de ore în urmă; 

- controlul echipamentului adecvat timpului; 

- controlul tensiunii arteriale şi al pulsului; 

- controlul vederii, în special în timpul zborului nocturn. 

mm CONTROLUL AVIONULUI: înainte de începerea activităţii de zbor se va efectua un control al avionului pe 
sol. Acest control permite asigurarea că avionul nu prezintă defecţiuni aparente şi că este în stare bună de zbor. Dacă în 
timpul activităţii avionul rămâne nesupravegheat va fi necesar ca înainte de zbor să se facă iarăşi un control amănunţit şi 
care cuprinde următoarele părţi: 

A. controlul cabinei unde se verifică: 

- paraşuta, chingile de scaun; 

- absenţa corpurilor străine; 

- deblocarea şi funcţionarea comenzilor (manşă, palonier, volet, compensator); 

- fixarea şi integritatea tabloului şi a instrumentelor de bord; 

- fixarea acumulatorului şi funcţionarea staţiei radio; 

- starea şi curăţenia plexiglasului. 

B. controlul exterior al avionului, unde se verifică: 

- fixarea capotajelor la încastrarea aripii pe fuselaj; 

- aripa stângă, verificând starea suprafeţei (nituri slăbite), jocul eleronului, jocul la încastrarea aripii, precum şi lanţul 
cinematic al comenzilor, prin intermediul ferestrelor de vizitare; 

- fuselajul (starea învelişului şi eventualele deformaţii produse în urma unor lovituri); 

- ampenajele (orizontal şi vertical), verificând starea şi jocul suprafeţelor de comandă; jocul ampenajelor la încastrarea 
pe fuselaj. Totodată se verifică şi unghiurile de bracaj ale prohmdorului şi ale direcţiei; 

- se continuă verificarea fuselaj ului pe partea dreaptă, după care se va controla aripa dreaptă, ajungând în final tot în faţă 
unde se va verifica starea prizei de aer. 

Xîv TURUL DE PISTĂ. Este un zbor de instrucţie executat deasupra aerodromului, care conţine toate elementele 
de pilotaj: decolarea, luarea înălţimii, zborul liber (linie dreaptă, viraje), priza de aterizare şi aterizarea şi se notează 
prescurtat TP. 

xv VIRAJUL. Virajul este zborul avionului pe o traiectorie circulară. Are ca scop schimbarea direcţiei de zbor a 

avionului.Virajul se execută în următoarele faze: 

a. pregătirea virajului; 

b. intrarea în viraj; 

c. menţinerea virajului; 

d. scoaterea din viraj; 

a. Pregătirea virajului constă în verificarea spaţiului aerian în care vom evolua şi luarea unui reper. Propriu-zis nu este o 
fază a virajului. 

b. După ce ne-am asigurat că în zona în care dorim să facem virajul nu este o altă aeronavă vom da comenzi de intrare în 
viraj, comenzi care constau din manşă şi palonier în partea dorită. Aceste comenzi se dau în aceeaşi parte, în cantităţi 
proporţionale şi în mod progresiv pentru a putea urmări modul cum se înclină avionul. Cantitatea de palonier dată va fi 
ceva mai mare decât cea necesară virajului pentru a elimina momentul negativ. Totodată, pe măsură ce avionul se 
înclină, se va observa tendinţa acestuia de a coborî botul. Acest lucru se întâmplă datorită faptului că după ce avionul s-a 
înclinat, direcţia bracată va crea o forţă ce nu mai este orientată pe orizontală, ci oblic în sus. Această forţă va avea o 
componentă pe verticală care va ridica coada avionului (va coborî botul). Componenta va fi cu atât mai mare cu cât 
înclinarea în viraj este mai mare. Pentru a elimina tendinţa de a pica botul, va trebui să intervenim cu o forţă pe 
profundor (realizată prin tragere de manşă) care să anuleze componenta (această manevră se numeşte susţinerea 
virajului). întrucât pentru începători este destul de dificil să execute şi intrarea în viraj şi menţinerea pantei corecte şi 
susţinerea virajului, se recomandă ca virajele de şcoală să se facă cu înclinări mici (aprox. 15°-20°) unde forţa pe direcţie 
este mică şi avionul aproape că nu îşi schimbă panta de zbor. 

c. Când avionul a atins aproape înclinarea dorită (cea. 15°-20°) vom da comenzi de menţinere a virajului. Aceste comenzi 
constau în manşă lateral şi palonier în partea opusă înclinării pentru ca avionul să nu se mai încline. Se dă şi comandă de 
palonier pentru a scoate cantitatea suplimentară dată la intrare pentru eliminarea momentului negativ. 

d. scoaterea din viraj se realizează dând manşă şi palonier în partea opusă înclinării şi când a revenit la orizontală, vom 
reveni cu manşa şi palonierul în poziţia neutră. întrucât la intrarea în viraj am acţionat (în afară de manşă şi palonier 
lateral) şi manşa în profunzime pentru a menţine panta normală la viraje cu îclinare, la scoaterea din viraj va trebui să 
împingem uşor de manşă pentru a elimnina tendinţa de ridicare a botului. 

XVI Apropierea finală şi aterizarea. Apropierea finală este faza zborului care pregăteşte aterizarea propriu-zisă şi 
se caracterizează prin: 

►panta de apropiere; 

► lungimea pantei de apropiere; 

► un punct de atingere a solului de către panta de apropiere şi care este punctul vizat în timpul apropierii finale. 

Panta trebuie să fie suficient de lungă pentru a permite corectarea greşelilor înainte de aterizare. înaintea fiecărei aterizări 
pe care o vom executa cu instructorul vom vizualiza pe sol un punct care se află la cea. 50 m în spatele "T"-ului. Orice 
variaţie de viteză pe panta de aterizare poate duce la o aterizare dificilă: prea scurtă la viteză mică sau prea lungă viteză 
mare. Din experienţă s-a văzut că o viteză de apropiere cu 10% mai mare ca viteza optimă de apropiere va duce la o 
lungire a aterizării cu 100 m. Apropierea se poate face prea lung, (deasupra pantei), corect (pe pantă) sau prea scurt (sub 
pantă). Apariţia acestor cazuri de apropiere greşită este cauzată de aprecierea eronată a intensităţii vântului. Astfel, dacă 
vântul este mai slab decât l-am apreciat, vom executa o aterizare lungă, iar dacă vântul este mai tare, vom executa o 
aterizare scurtă, cu toate că noi am păstrat tot timpul panta şi viteza constantă. 

" " AERODROMUL FOCŞANI —Ştiaţi că dacă nu se înfiinţa S.S.A.C. aerodromul Focşani nu mai exista? 

Aerodromul Focşani nu mai funcţiona din anii 1950, era o ruină în infrastructură, iar pista naturală de zbor era precară, 
înfiinţarea S.S.A.C. a dus la revigorarea acestui aerodrom şi punerea lui în funcţiune. A fost o muncă titanică şi 
frumoasă. Toţi au muncit M în draci" pentru a face ceva frumos! Şi a ieşit. Era o oază de verdeaţă la locurile de pregătire, 

se zbura non-stop de dimineaţă până seara, se zbura de luni până duminică, se făcea meserie... Este interesant că 
activarea aerodromului Focşani a avut ecou notabil şi în rândurile vrâncenilor. Organele locale au asfaltat drumul către 
aerodrom, ne-au ajutat să amenajăm aleile interioare, au făcut o ... popicărie şi un teren de tenis. în oraşul Focşani, când 
ieşeam, oamenii ne priveau cu mult respect şi bunăvoinţă. A fost frumos, ne-am simţit bine. Iată un amănunt picant. în 
municipiul Buzău, piloţii militari, şi în general cadrele militare, nu aveau voie să facă cumpărături la ... magazinele 
partidului; în schimb, la Focşani, la magazinele partidului, erau primiţi cu respect! No commentl" (Comandor SMILSCHI 
MARIAN) 

xvm Imagini din vara anului 1974 surprinse pe Aerodromul Focşani 

ZBOR ÎN SIMPLĂ COMANDĂ. Toţi piloţii de performanţă au început zborul ca simpli elevi, după care au 
avansat, dobândind aptitudinile necesare zborului de performanţă, fie el zbor de distanţă, fie zbor acrobatic. Cu toţii au 
trecut însă prin emoţiile primului zbor în simplă comandă (primul zbor singur, pentru cei mai puţin familiarizaţi cu 
limbajul de aerodrom). De aceea, zilele, altfel normale, din viaţa de zi cu zi a unei şcoli de zbor devin atât de deosebite şi 
pline de esenţă cu ocazia acelor evenimente unice din viaţa fiecărui pilot în devenire. Emoţiile sunt deopotrivă din partea 
elevilor, cât şi a instructorilor; trăirile sunt, cred, la fel de intense de ambele părţi. 

Botezul aerului. De la promoţia de piloţi 1915 a rămas ca TRADIŢIE obiceiul ca după primul său zbor în 
simplă comandă pilotul să fie dat de trei ori cu fundul în nişte scaieţi, cu scopul de a deveni mai sensibil şi a simţi zborul 
cât mai bine, ferindu-se pe viitor a lua, la aterizare, contact brutal cu pământul. 

XX1 Anul III, şi ultimul, de instruire, a continuat şi s-a finalizat tot pe Aerodromul Focşani, pe avionul AN-2 (fotografiile 
de mai jos: Instructorii de zbor). 

wo ZBOR - deplasare în atmosferă a unei aeronave. După momentul desfăşurării există: zbor de zi (începe la 30 
de minute după răsăritul soarelui şi se încheie cu 30 de minute înainte de apus) şi zbor de noapte (începe la 30 de 
minute după apusul soarelui şi se încheie cu 30 de minute înainte de răsărit) raportându-se la ora locală. După mijloacele 
şi metodele utilizate există: zbor la vedere VFR (orientarea în aer faţă de sol şi eventualele aeronave aflate în trafic se 
face prin observare directă, aprecierea distanţelor, a înălţimilor, a vitezelor etc. facându-se din ochi) şi zbor 
instrumental IFR (datorită lipsei de vizibilitate - nori, ceaţă etc. - orientarea se face cu ajutorul instrumentelor de bord). 
După natura susţinerii în aer există: zbor fără motor (aeronave care nu utilizează decât caracteristicile aerodinamice 
constructive: planoare, deltaplane, parapante etc.) şi zbor cu motor (aeronave care utilizează ca mijloc principal de 
propulsie forţa generată de un motor: avioane, elicoptere etc.). în funcţie de alţi factori sau de scop, se disting şi alte 
feluri de zbor. Zbor în condiţii meteo grele IMC, efectuat parţial sau total fără vizibilitatea solului şi a orizontului 
natural, având un plafon coborât şi o vizibilitate redusă (în nori, între straturi de nori, pe precipitaţii puternice, sub nori, 
dar la mică înălţime), impunând măsuri speciale de navigaţie, complexitatea acestora depinzând de tipul şi de aparatura 
de bord a aeronavei. Zbor terestru, efectuat în straturile relativ dense ale atmosferei, în câmpul gravitaţional al 
Pământului. Zbor transmeridian, efectuat peste fuse orare, determinând oscilaţii ale ritmului arcadian. Zbor razant, 
efectuat la foarte mică înălţime, urmărind relieful solului, prezentând interes din punct de vedere militar prin realizarea 
surprinderii inamicului, radiolocatoarele terestre de descoperire devenind ineficiente, zgomotul avionului supersonic 
auzindu-se la obiectiv după trecerea sa. Zbor de luptă, executat în scopul îndeplinirii unei misiuni de luptă. Zbor de 
aclimatizare, efectuat în vederea obişnuirii organismului cu mediul aerian. Zbor în dublă comandă, efectuat în 
procesul de instruire de către piloţii-elevi pe aeronavele de şcoală dotate cu dublă comandă, cu instructor la bord în 
scopul învăţării pilotajului, a navigaţiei aeriene etc. Zbor de încercare, efectuat cu aeronavele prototip în vederea 
testării parametrilor tehnico-tactici proiectaţi. Zbor demonstrativ, efectuat în scopuri didactice sau în cadrul 
mitingurilor aviatice. Zbor acrobatic, executat cu aparate de zbor special construite pentru a dezvolta îndemânarea 
pilotului pentru cunoaşterea aparatului şi aprecierea corectă a propriilor posibilităţi; are caracter demonstrativ sau 
competitiv. Zbor pe spate, avionul este pilotat având comenzile în profunzime şi direcţiile inversate. Zbor în oglindă, 
executat de două avioane la o distanţă de 2-3 m unul de celălalt, unul dintre acestea zburând pe spate. Zbor la punct fix, 
regim în care elicopterul se menţine la o anumită înălţime faţă de sol fără a înainta, e important în operaţiuni speciale 
(salvare, remorcare, desant aeropurtat şi antisubmarin etc.). Zbor planat, fără motor, executat de un planor sau un avion 
cu motorul oprit. Zbor plutit, executat în curenţi ascendenţi în care un planor (deltaplan sau parapantă) câştigă sau îşi 
menţine înălţimea; poate fi executat la pantă, faleză sau termic (curenţi ascendenţi). Zbor termodinamic, executat la 
pantă, constând în utilizarea alternativă a curenţilor dinamici care urcă panta şi a căminelor termice. Zbor de undă sau în 
curenţi oscilatorii, executat în curenţii ondulatorii din norii altocumulus, care oferă un câştig de înălţime lent, dar în 
timp îndelungat. Zbor în faţa frontului de furtună, efectuat prin patrulare, manevrele fiind similare zborului plutit la 
pantă, în masa de aer cald împinsă de aerul rece al frontului. Zbor de înălţime, efectuat în curenţi ascendenţi cu 
realizarea unui câştig de înălţime de cel puţin 1000 m (pentru planare). Zbor de durată, executat în curentul dinamic de 
pantă, undă lungă sau termic în scopul menţinerii cât mai mult în aer. Zbor de distanţă, efectuat în scopul realizării unei 
distanţe parcurse în zbor cât mai mari, putând avea şi ţel fixat (cu meţionarea unei rute fixe, executat cu vânt de faţă, 
vânt de spate sau cu întoarcere la aerodromul de plecare). Zbor subsonic, nu depăşeşte viteza de IM. Zbor supersonic, 
nu depăşeşte viteza de 5M. Zbor hipersonic, depăşeşte viteza de 5M, desfăşurarea acestuia în straturile dense ale 
atmosferei implică puternica încălzire a învelişului aeronavei, acesta trebuie să fie construit din oţeluri speciale refractare 
(titan) sau să aibă straturi ceramice pentru a combate bariera termică, de regulă se execută la înălţimi mari unde 
densitatea aerului fiind redusă, încălzirea se micşorează, sau în cosmos unde frecarea cinetică dispare lipsind aerul. 

Avionul ZLIN-526F Zlin este o familie de 
aeronave care s-a bazat pe o aeronavă de formare, Z- 
26. Originalul a fost conceput în anul 1940 de către 
Societatea cehoslovacă Moravan Otrokovice. 

Caracteristici tehnice: 

Anvergura: 10,60m, lungimea: 8,00m 
Viteza max/croaziera: 244/210 km/h 
Raza de acţiune: 475 km 
Plafon max: 5200 m 


xxiv 



Antonov An-2 (poreclit în limba rusă: 
kukuruznik - de la kukuruza - „porumb”, date fiind 
folosirea lui ca avion agricol şi înălţimea mică la care 
poate opera, cunoscut şi ca Annuşka) este un biplan de 
producţie sovietică, folosit în special ca avion utilitar. 
Este urmaşul avionului Polikarpov Po-2. Este un 
biplan uşor, monomotor, foarte rezistent şi longeviv. A 
zburat pentru prima dată în 31 august 1947 şi a fost 
primul avion proiectat de biroul Antonov. Se spune că 
Antonov ar fi folosit drept model avionul românesc 
IAR 39. Este folosit pentru transportul de pasageri, 
putând transporta 12 persoane, pentru paraşutism şi 
pentru lucrări agricole. A fost produs între anii 1947 - 
1992, deţinând recordul Guiness pentru cea mai lungă 
durată de fabricaţie a unui avion. 


Caracteristici tehnice: 

► tip: avion biplan 
►propulsie: elice 

► echipaj: 1-2 
►pasageri: 12 

Greutăţi (mase): 

► greutate totală: 5500 kg 

► sarcină utilă: 2140 kg 

Performanţe 

► viteză maximă: 258 km/h 

► viteză de croazieră: 190 km/h 

► plafon: 4500 m 


Dimensiuni: 

► anvergura aripii superioare: 18,2 m 

► anvergura aripii inferioare: 14,2 m JE lungime: 12,4 m 

► înălţime: 4,1 m 

► suprafaţă portantă: 71,52 m 2 

Motorizare: 

► motor: Şveţov AŞ-62R, în stea cu 9 cilindri, supraalimentat 
►putere motor: 1000 CP (750 kW) 

► putere specifică: 140 W/kg 

► capacitate rezervor: 1200 1 

► elice: 1 

IONESCU GHEORGHE. S-a născut la data de 22 
octombrie 1931 în fostul judeţ Rm.Sărat, actualmente 
judeţul Buzău, comuna Grebănu, sat Herăşti. Din cauza 
regimului sever care i-a fost aplicat de către tatăl său, din 
dorinţa de a-i imprima un comportament corect, disciplinat, 
cu respect faţă de toţi cu care va veni în contact şi în relaţii 
de orice fel, din dorinţa de a-1 ţine departe de toate relele şi 
tentaţiile aferente vârstei, veşnic dându-i exemple negative 
ce se petreceau în sat, deci pentru orice greşeala, chiar 
minoră fiind, i se aplica corecţia de rigoare (cea lăsată din 
Rai). Menţionăm că la rândul său tatăl făcea risipă de 
corectitudine faţă de oricine, cu care venea în contact şi 
avea relaţii. Ca urmare a regimului sever la care era supus, 
sora sa mai mare care se afla în Bucureşti, s-a înduioşat şi la 
luat în capitală şi, numai la vârsta de 15 ani, deci în anul 
1946, a devenit elev la Şcoala Industrială de pe lângă 
Uzinele MALAXA Bucureşti. Şcoala fiind de 4 ani, în 
paralel cu aceasta, în anul 1948, a început să frecventeze un 
club de aeromodele care funcţiona în cadrul Uzinei. 


în anul 1949, Clubul de aeromodele l-a trimis la Şcoala de zbor fără motor din cadrul Direcţiei Aviaţiei Civile 
de pe Aerodromul Chitila. După o lună de practică a fost chemat de şeful şcolii şi anunţat că, fiind prea mic, trebuie să 
întrerupă şcoala până anul următor, dar realitatea era cu totul alta... în acest timp intervenise un evreu, acesta fiind mai în 
vârstă, cu relaţii solide, trebuind să i se facă loc în această şcoală, dar la insistenţele sale lacrimogene, care la acea vârstă 
se produceau destul de des, a fost sfătuit să meargă acasă şi să aducă consimţământul părinţilor ca, în cazul în care se 
întâmpla ceva, să nu aiba nici o pretenţie. Acest lucru s-a produs în câteva zile, şeful şcolii ţinându-se de cuvânt, în urma 
căreia a fost reprimit, dar în final a căzut capul altui coleg... în toamna anului 1949, a terminat şcoala de planorism, 
zburând pe două tipuri de planoare (ICAR şi BABY 2B), obţinând brevetul de planorist categoria A, B, C. în anul 1950, 
a fost trimis tot de către Direcţia Aviaţiei Civile la zborul cu motor pe Aerodromul Strejnic din judeţul Prahova, cu care 
ocazie a zburat pe avionul ZLIN 22, unde in final a obţinut brevetul de pilot de turism. Pe aerodromul Strejnic, a sosit o 
comisie medicală, iar elevii au fost luaţi în evidenţă pentru Şcoala Militară. Astfel, la data de 3 ianuarie 1951, în urma 
unui examen destul de riguros, susţinut pe Aerodromul Boboc, a devenit elev al Şcolii Militare, care ulterior a fost 
mutată pe Aerodromul Tecuci. în timpul Şcolii Militare, a zburat patru tipuri de aeronave (FLEET, NARDY, IAK-18 şi 
vestitul avion de vânătoare 




Domnul Enache Ion (Comandant de Escadrilă ZLIN - 526F), s-a 
născut la 17 martie 1926 (în satul Şoimăreşti, comuna Drăgăneşti, judeţul 
Neamţ). A plecat dintre noi, cum se spune, să completeze escadrila din ceruri. 
Am încercat, fără succes, să obţinem câteva date biografice suplimentare de la 
familia Domniei sale. Nu am reuşit mare lucru. Regretăm. Domnul Enache 
merita mai mult decât o simplă menţiune: ne-a iubit şi l-am iubit atât de mult. 
Ştim totuşi că a zburat un număr de 3.200 ore (cu 9.000 de aterizări), pe 
aeronave precum: IAR-80, FLEET, KLEMM, IAR-818, PO-2, NARDI, IAK- 
23, IAK-11, IAK-17, UTI MIG-15, ZLIN-526F, IAR-822, IAR-823. 
Căsătorit, are un copil (băiat). A decedat în anul 2009. 

IAR-80) pe care a fost brevetat pilot militar cu gradul de locotenent la numai 20 de ani! A fost repartizat la Regimentul 
135 Aviaţie Vânătoare reactivă ce funcţiona pe Aerodromul Ianca, unde a zburat alte 4 tipuri de avioane, respectiv PO-2, 
IAK-11, IAK-17 şi IAK-23. în anul 1953, a fost mutat cu regimentul pe Aerodromul Caransebeş, iar numai la câteva 
luni, influenţat de un foarte bun coleg, s-a hotărât să meargă la Academia Militară. Dar de data aceasta l-a urmărit 
ghinionul şi, în anul 1954, a fost depistat cu o afecţiune pulmonară, întrerupând Academia. A urmat nişte luni de 
spitalizare, iar apoi numit în funcţie terestră ca adjutant superior de escadrilă pe aerodromul Turda. în anul 1958, odată 
cu reducerile de efective militare, a fost trecut în rezervă. în viaţa civilă a ocupat mai multe funcţii, inclusiv revizor 
contabil principal în cadrul Corpului de control de pe lângă Consiliul Popular al judeţului Dâmboviţa până în anul 1972 
când întâmplarea a făcut ca, în timpul unei călătorii, când se întorcea de la o revizie, să se întâlnească cu un vechi 
camarad de la Regimentul 135 Vânătoare Ianca, sugerandu-i-se să revină la zbor, dar şi acolo i s-a respins dosarul pentru 
motivul ca avea domiciliul la o distanţă mai mare de 50km faţă de capitală (oraşul de reşedinţă fiind Târgovişte). 
întorcându-se la vechea îndeletnicire de revizor contabil, după numai câteva luni a primit o înştiinţare din partea 
Consiliului Superior al Aviaţiei Civile să se prezinte la Şcoala Superioară de Aeronautică Civilă care îşi desfăşura 
activitatea pe Aerodromul Boboc, în vederea angajării ca pilot instructor de zbor. Aceasta se întâmpla în anul 1972. Prin 
desfiinţarea S.S.A.C., Şcoala a fost preluată de către Şcoala de ofiţeri de aviaţie „Aurel Vlaicull, iar instructorul Ionescu 
Gheorghe a fost re-activat cu gradul de căpitan. 

în acest interval de timp a zburat doua tipuri de aeronave, 
respectiv avionul ZLIN-526F şi elicopterul(foto stânga) 
reactiv IAR-316B (Alouette). La limită de vârstă, cu gradul 
de maior şi apoi avansat la gradul de căpitan-comandor, în 
anul 1984 a fost trecut în rezervă, ca pensionar(foto 
stânga:momentul pensionării). Este membru al ARPIA 
Buzău din anul 1988 şi până în prezent. în activitatea sa de 
instructor de zbor şi comandant de patrulă a instruit în zbor 
mai multe serii de piloţi civili şi militari, iar unii dintre 
elevii săi piloţi au ajuns sa survoleze Terra în lung şi-n lat... 

TOTH I. ATILLA IOSIFLocul şi data naşterii: 
Cluj - Napoca, judeţul Cluj, 29 octombrie 1930 Gradul 
militar, arma: comandor de aviaţie. Profesia în aviaţie: pilot 
de vânătoare (1953 -1960), pilot de vânătoare - 
bombardament (1961-1975). Studii absolvite (civile, 
militare, de specialitate): 

□ Liceul industrial (de stat) cu bacalaureat, absolvit în anul 
1949 (Cluj - Napoca). 

□ Şcoala de zbor fără motor şi activitatea de zbor cu 
planoare în perioada 1947 - 1949, am desfăşurat-o la 
aerodromul Dezmir, judeţul Cluj, obţinând categoria C, iar 
în vara lui 1949 la aerodromul Târgu Mureş am obţinut 
certificatul de remorcaj de avion cu planorul clasa I-a şi 
clasa a Il-a în vederea zborului cu planoare de performanţă. 


□ în toamna anului 1949 am obţinut pe aerodromul Alexandria llbrevetul de pilot civil pentru aviaoane de turism! 
(30.08.1949- 18.10.1949). 

10 Am absolvit la 23 august 1952 Şcoala militară de aviaţie Aurel Vlaicu şi am continuat zborul ână la sârşituş lunii 
octombrie 1952, când am obţinut brevetul de pilot de vânătoare. 

Denumirea unităţilor, instituţiilor militare unde am activat: 

P După absolvirea Şcolii militare, la 5 ianuarie 1953 m-am prezentat la unitatea de aviaţie de la Clinceni unde am urmat 
cursul de cunoaştere şi exploatare în zbor a avionului de vânătoare MIG - 15, până la data de 30 mai a aceluiaşi an. în 
acest interval de timp, pentru menţinerea antrenamentului în zbor, am executat zboruri pe avionul P.O. - 2. 

O După terminarea cursurilor am fost repartizat la Regimentul 226 Aviaţie de vânătoare în funcţia de pilot de vânătoare 
pe avionul MIG - 15. întrucât aerodromul Deveselu era prea aglomerat cu piloţi care executau Programul de trecere pe 
acest tip de avion, noi am fost trimişi la aerodromul Siliştea - Gumeşti pentru reluarea antrenamentului pe avionul IAR - 
11. După terminarea Programului de zbor am venit la aerodromul de bază şi am început trecerea pe avionul MIG - 15. 
Mai târziu am fost avansat la funcţia de Comandant de patrulă, obţinând calitatea de pilot clasa Il-a şi de instructor de 

zbor. în ianuarie 1957 am fost mutat la Regimentul 125 aviaţie Siliştea - Gumeşti, Escadrila a IlI-a unde am desfăşurat 
activitatea de zbor până în aprilie 1960 când această unitate a fost desfiinţată. în această unitate am avut funcţia de 
Comandant de patrulă după care am fost numit ofiţer cu trageri şi luptă aeriană pe Regiment. 

□ Am fost repartizat la Regimentul 49 Aviaţie de vânătoare -bombardament Alexeni, la Escadrila a Il-a ca locţiilor 
1 lOnstructor de escadrilă, iar în anul 1965 am fost numit comandantul Escadrilei a IlI-a. în septembrie a aceluiaşi an an 
Regimentul s-a mutat pe aerodromul Ianca. în februarie 1966 am obţinut calificarea de pilot clasa I-a, mai târziu 
instructor, şi în toate condiţiile meteo. începând din noiembrie 1967, din motive de sănătate, am fost oprit de la zbor pe 
avioane reactive şi am fost numit pilot de legătură al Regimentului pe avionul IAR - 18. 

□ în aprilie 1969 am fost mutat la Şcoala de ofiţeri de aviaţie IIAurel Vlaicull Boboc ca instructor de zboe pe avionul IAR 
- 18. 

33 în februarie 1970 am trecut pe avionul L - 29 Delfin în calitate de instructor de zbor. 

□ Din februarie 1971 am reluat zborul pe avionul MIG - 15 în toate condiţiile meteo, având funcţia de ofiţer cu trageri şi 
lupte aeriene pe escadrilă. 

H Tot în cadrul Şcolii, începând din martie 1975, am trecut pe avionul AN-2 în funcţia de instructor de patrulă, iar din 
1977, ca navigator de escadrilă, până în decembrie 1980, când am ieşit la pensie. Tipuri de avioane zburate, clasificări de 
zbor şi număr de ore de zbor: 

fl Activitatea mea de zbor a început la 23 februarie 1947 (aveam 16 ani), când, după un curs de pregătire teoretică în 
cadrul IIAsociaţiei FierarulII din Cluj - Napoca, pe aerodromul Dezmir (judeţul Cluj) am executat prima desprindere mică, 
de la sol cu planorul lansat cu ajutorul sandoului. Parcurgând, până la data de 22 februarie 1948, toate examenele, am 
obţinut Insigna IICII. Pregătindu-mă pentru obţinerea insignei de argint la data de 3 martie 1949 am îndeplinit prima 
cerinţă a cestei probe de rezistenţă, zburând neîntrerupt la pantă de la dealul Dezmir 5 ore şi 4 minute.(Ca să pot executa 
acest zbor am fugit de la şcoală). 

□ în intervalul 12 iulie - 27 august 1949 am urmat la Târgu Mureş Cursul de pregătire şi antrenamentul în zbor cu 
planoare de performanţă pentru obţinerea Certificatului de remorcaj de avion Clasa I-a şi a Il-a. 

□ La planorism am executat 41 ore cu 140 de aterizări şi am zburat pe următoarele tipuri de planoare: ICAR-I, 
SCHULGLEITER SG-38, RUBIK R-07a, RUBIK-07b, SALAMANDRA, GRUNAU BABY Iib, KRANIK, PILIŞ, 
WEIHE, ZLIN-25Sohai, FUTAR. 

1 Avioane zburate şi număr de ore de zbor: KLEMM-25, KLEMM-35, FLEET-10G, NARDI FN-305, POLIKARPOV 
PO-2, IAKOVLEV IAK-18, IAK-11, AN-2, MIKOIAN-GURIEVICI UTI MIG-15, MIG-15bis, L-29Delfin. 

U Total ore de zbor: 3.885 ore cu 9.780 de aterizări; din care pe avioane clasice: 1.964 ore cu 5.729 aterizări; avioane 
reactive: 1.921 ore cu 4.051 aterizări(MIG-15 = 1.803 ore cu 3689 aterizări; L-29=l 18 ore cu 362 aterizări). 

Evenimente de zbor, precum şi alte situaţii deosebite, descrierea evenimentelor. 

în decursul activităţii mele de pilot civil şi militar nu am avut nici un eveniment de zbor mai deosebit. 

□ O situaţie deosebită am avut în anul 1955 la Deveselu: când executam un zbor de noapte, în lumina proiectoarelor, mi 
s-a defectat giro-orizontul. Vizibilitatea era destul de scăzută. Am executat misiunea şi am pilotat avionul după 
indicatorul de viraj şi glisadă venind în bune condiţii la aterizare. 

fi Tot la Deveselu, în anul 1955, după o întrerupere de zbor, am decolat cu UTI MIG-ul afiându-mă în cabina din faţă ca 
să execut un zbor de control în condiţii meteo grele ziua la traseu minim, viraj la unghi 112nstructo. Aveam în spate ca 
instructor pe căpitanul Peter Arcadie. După noi a decolat consilierul sovietic colonelul Adrianov. Eu am menţinut 
elementele la spargerea plafonului în sus după regimul de instrucţie 112nstructo. Când am ajuns la înălţimea stabilită am 
executat viraj stânga către radiofar. în timpul virajului în nori am simţit uşoare scuturături. Instinctiv m-am uitat în faţă şi 
am văzut la 5 - 6 metri în faţa mea şi puţin în sus ajutajul şi ampenajul orizontal al unui avion, am scos frânele 
aerodinamice şi am redus brusc motorul. Am raportat la C.Z. Instructorul meu, cunoscând rusa, a strigat la radio cuvinte 
lldulcill la adresa colonelului. Acum ştiau că migul consilierului era în faţă. El niciodată nu respecta regimurile stabilite; şi 
atunci el a executat spargerea în sus cu regim de luptă. Scăpasem împreună cu instructorul meu ca prin urechile acului. 

□ La data de 27 noiembrie 1964, la aerodromul Alexeni, am decolat cu MIG-ul noaptea pentru a executa un raid la mare 
înălţime. în timpul decolării am 112nstructo că avionul trepidează uşor, dar credeam că acest fenomen se datorează 
demferului de la roata din faţă, ceea ce era un lucru obişnuit. Numai că după deslipire trepidajul a devenit mai puternic în 
aşa fel că tabloul central vibra în toate direcţiile, iar picioarele mele dansau pe palonier. Am tatonat turajul motorului din 
maneta de gaze, unde vibraţiile erau mai mici. Acum ştiam că am ceva la motor. Am urcat cât am putut de repede la 
înălţimea de 700m ca să am siguranţă pentru catapultare. Anunţând conducătorul zborului am executat un tur de pistă 
scurt şi am venit la aterizare. Când am ajuns la înălţimea de redresare am închis robinetul de închidere a petrolului. Când 
am intrat în lumina proiectoarelor de aterizare C.Z. mi-a spus la radio că am fum mult după mine. Am aterizat normal. 
După degajarea pistei şi oprirea avionului s-a făcut o baltă mare de ulei. Tehnicul avionului mi-a spus că a sărit o paletă 
de la turbină, iar în drumul ei a zgârâiat adânc tubul efuzor. Motorul a fost dat la casare. Inginerul regimentului mi-a spus 
lai avut mare noroci. 

Momente mai importante în timpul activităţii de zbor. 

în timpul activităţii mele de zbor am reuşit să instruiesc mai multe promoţii de piloţi teoretic şi practic, în toate condiţiile 
meteo, atât ziua cât şi noaptea. 

J3 în anul 1956, când eram la Deveselu, am executat două decolări din alarmă cu formaţie de celulă pentru interceptarea 
unor ţinte aeriene agresoare. După ce am decolat în celulă (coepierul meu era locotenentul Ruse Anghel), Punctul de 

comandă mi-a dat cap 113nstruc 280°. După ce am trecut de Craiova, în urcare, am descoperit ţinta după dâra de 
condensare, venea dinspre vest, dar după părerea mea avea o înălţime de 12.000 - 13.000m, iar noi abia ajunsesem la 
8.000m. Amândoi am largat rezervoarele suplimentare, am armat tunurile, şi urcam cu motoarele în plin către ţintă. Dar 
pilotul avionului ţintă a făcut un viraj strâns pe dreapta (probabil noi am fost descoperiţi de locatoarele ţării adverse din 
sud-vest şi pilotul a fost anunţat). Ajunsesem la 11.500m, dar şi la graniţa ţării, şi am fost rechemaţi de către P.C. 
Hotărârea de decolare a formaţiei a fost luată prea târziu. 

□ Am luat parte la mai multe aplicaţii aeriene şi terestre, atât în ţară cât şi peste hotare, în colaborare cu aviaţia ţărilor 
vecine, cu aterizări pe alte aerodromuri, de cooperare mai ales în Bulgaria, unde am aterizat cu formaţia la Dobroslavăţ, 
Balcic, Grafignatievo, Bezmev, Uzunjovo. Când eram la Alexeni am participat în perioada 14 - 20 septembrie 1964 la o 
aplicaţie în cooperare cu trupe terestre din Bulgaria, fiind 114nstructo pe aerodromul Bezmev de lângă oraşul Iambol de 
unde am acţionat cu escadrila în sprijinul debarcării unui desant marin în golful Burgas şi în sprijinul unui desant aerian 
în interiorul ţării, între dealuri, la Gulmaiata Maghila. Misiunea am executat-o la vizibilitate de doi-trei 114nstructor şi 
un plafon de 200 - 250m. La terminarea misiunii am fost felicitaţi de ministrul apărării. La aceste aplicaţii au participat 
mai multe ţări. La terminare am defilat împreună cu celelalte categorii de aviaţie deasupra 114nstruc oficiale din Burgas. 
Ip în timpul cât am zburat la Regimentul 49 Aviaţie de vânătoare-bombardament, aveam în planul pregătirii de luptă în 
zbor atacul ţintelor terestre din manevre complexe, adică din viraj de luptă, looping şi immelman, atât individual, cât şi-n 
formaţie de celulă. Aceste misiuni erau foarte spectaculoase şi cereau din partea pilotului multe cunoştinţe, îndemânare 
şi concentrare. Mi-au plăcut deosebit de mult aceste zboruri la care am fost şi instructor. 

□ întrucât avionul MIG-15 nu dispunea de vizor de bombardament ochirea se executa după botul avionului (12°), dar era 
foarte relativă. Am adaptat un vizor (de pe avionul IL-10) pe lângă vizorul ASP-3n. Acest vizor avea un 115nstructo cu 
ajutorul căruia se putea 115nstr unghiul de corecţie necesar. împreună cu doi colaboratori Maior Fodor Iosif şi Ing. 
Armurier Sârbu am realizat suportul şi sistemul de fixare al acestui vizor cu reglajele adecvate. Pentru testarea eficacităţii 
vizorului am executat trei ieşiri consecutive l-a poligonul Stâlpu şi de fiecare dată am reuşit să trimit bombele în 
interiorul cercului de lOOm. Vizorul a fost omologat la mai multe MIG-15. Au fost montate, în anul 1963, aceste vizoare, 
iar toţi membrii colectivului care au participat la conceperea şi realizarea acestei adaptări au primit certificatul de 
115nstructo. Bombardamentele au fost executate de la înălţimea de 1.200m la un unghi de picaj de 30°. 

|0 Zburând ca pilot şi instructor pe avionul AN-2, pe aerodromul Buzău, împreună cu comandorul Bruchental Vaier şi cu 
căpitanul comandor Teodorescu Gheorghe, la începutul anului 1979, am ajuns la concluzia să încercăm să zburăm cu 
acest tip de avion ziua şi noaptea în condiţii meteo grele la vizibilitatea redusă (nu şi în nori, întrucât avionul nu dispune 
de instalaţie de antigivraj), deoarece 

acest 115nstruc este echipat cu aparatură adecvată pentru acest scop. Ideea ne-a venit dintr-o revistă germană de aviaţie 
în care scria că ruşii zburau atât în Antarctica, cât şi-n Artica şi am zis că: noi românii nu suntem în stare să zburăm la 
noi în ţară în condiţii meteo grele ziua şi noaptea? Am întocmit toată documentaţia şi am trimis-o la comandament. Am 
întâmpinat foarte multe piedici, atât acolo, cât şi la Şcoală, dar până la urmă ne-am ridicat de la sol noaptea la data de 16 
mai 1979. De atunci mulţi piloţi 116nstructor, care zburau în cadrul Şcolii pe acest tip de avion, au ajuns piloţi clasa I şi 
a Il-a. Cred că a meritat efortul! 

Situaţia actuală: pensionar de la 30 decembrie 1980. Sunt simpatizant şi cotizant ARPIA şi membru cotizant al IlUniunii 
Naţionale a Cadrelor Militare în Rezervă şi-n Retragere! din 1991. 

Decoraţii: Medalia Meritul Militar Clasa II- şi Clasa I-a; Medalia Jubiliară a XX-a aniversare a zilei forţelor armate; 
Medalia Jubiliară a XXX-a aniversare a zilei forţelor armate; Ordinul Meritul Militar Clasa IlI-a, a Il-a şi a I-a. 


m NICOLAE ŞTEFAN 

NICOLAE ŞTEFAN. Născut la Brăila în 
anul 1929, căsătorit şi având doi copii (fete), a 
decedat în anul 1995... A zburat un număr de 3.700 
ore (cu 9.200 aterizări), pe aeronave precum ZLIN- 
381, IAR-813, IAR-818, FLEET, PO-2, IAK-11, 
AN-2. A fost şef de stat major al Şcolii de aviaţie 
de la Boboc, comandant de escadrilă, comandant de 
detaşament, inspector de zbor, instructor de 
zbor... 

TEODORESCU GHEORGHE 


TEODORESCU GHEORGHE. Născut în 
anul 1934 în Buzău, a făcut Liceul în acelaşi 
municipiu. Este căsătorit şi are două fete. A zburat 
un număr de 3.423 ore (cu 9.888 aterizări) pe 
următoarele tipuri de aeronave: ZLIN-381, IAR- 
813, IAR-818, FLEET, PO-2, IAK-11, MI-4, FW- 
58R, AERO-45, MR-2, LI-2, AN-2. La data scrierii 
acestei cărţi este decedat. 



"...maiorul Gheorghe Teodorescu, un om care vorbea mult, puţin peltic, noi elevii îi spuneam <Mangafaua>. Ca 
instructor ştia bine avionul, avea mână, dar zborul instrumental nu era punctul lui forte. Era apropiat de elevi, 
dar într-un fel în care nu impunea respect, era un om cu limbaj mai libertin. Fire corpolentă, avea întotdeauna 
în timpul zborului un prosop în jurul gâtului, prosop cu care îşi ştergea transpiraţia şi, de multe ori, într-un 
gest de grijă faţă de elevul care transpira şi el luptându-se cu avionul, îl ştergea pe faţă cu prosopul lui plin 
de transpiraţie, ceea ce ne făcea să transpirăm şi mai tare..." (din amintirile unui elev-pilot despre Gheorghe 
Teodorescu). 

xxx PREDA GHEORGHE 


PREDA GHEORGHE. S-a născut la 24 
septembrie 1945 în localitatea Moreni. A urmat 
liceul în aceeaşi localitate. Căsătorit si având doi 

5 5 

copii (o fată şi un băiat), a decedat în anul 1981, 
fiind în misiune în Angola... A zburat un număr de 
2.100 ore şi a acumulat 5.200 aterizări pe 
următoarele tipuri de aeronave: IAK-18, L-29, 
MIG-15, IAR-823, AN-2. 

RUSU DORIN 

RUSU DORIN (Avion ZLIN - 526F). Note 
autobiografice:... Aşa cum am promis scriu, deşi nu am dorit 
niciodată să-mi fac cunoscută cariera. Atât pot să spun c-am 
făcut-o din pasiune şi cu multă inimă, a început în anul 1968 
octombrie, când am început cursurile la aeroclubul din Cluj- 
Napoca. în 1969 aprilie am început zborul. Anul următor eram 
la Braşov la Şcoala de zbor cu motor unde în primul an am 
zburat pe Zlin - 526 şi Zlin -526F având ca instructor pe d-nul 
Goşman Constantin pe care î-1 respect enorm pentru felul în 
care ne-a insuflat respectul pentru această meserie. Anul 2 şi 
ultimul am fost elev-pilot la Aeroclubul Strejnic, deci şcoala s- 
a desfăşurat în perioada 1970-1971 după care am urmat cursuri 
la C.A.P.P.A.C. Bucureşti (Băneasa) şi am trecut şi pe la 
Aviaţia Utilitară pentru scurt timp. 


Un alt mare pilot şi pedagog, d-nul Zavate Gheorghe, a luat aproape toată Promoţia şi aşa am ajuns în toamna 
anului 1972 angajaţi ca instructori de zbor la S.S.A.C, după un curs de 6 luni şi, după multe ore de zbor şi pedegogie am 
fost brevetaţi instructori de zbor pe avionul ZLIN -526F. Această perioadă a fost grea şi frumoasă în care am scos la 
S.C. 10 elevi-piloţi. ... A venit anul 1973 şi a trebuit să învăţ mult şi multe de la elevii mei şi cu ei de altfel. Pentru mine 
a fost ciudat că aveau aceeaşi vârstă cu mine şi unii erau chiar mai mari .Despre această perioadă se poate vorbi foarte 
mult. După schimbarea denumirii Şcolii am plecat la aviaţia utilitară şi apoi, imediat, am devenit instructor de zbor la 
Aeroclubul Central Român, unde am zburat pe ZLIN-uri toate tipurile şi toate misiunile ca instructor de zbor, pe 
P.Z.L.104, Wilga 3A si Wilga 35, am fost instructor şi pilot de recepţie şi control, apoi pilot instructor pe I.A.R.-817 şi 
I.A.R.-818, când am zburat câteva luni la aerodromul Strejnic cu prima promoţie de fete-pilot de pe lângă Şcoala de la 
Boboc, am fost pilot-instructor pe AN-2, am mai zburat pe motoplanor şi pe planoare când am fost detaşat la A.C.R. 
Acestă perioadă a însemnat pregătirea pentru toate tipurile de zbor V.F.R, participarea la mai multe mitinguri şi 
campionate de zbor. 1976 a însemnat despărţirea de A.C.R. şi angajarea la compania Tarom unde am început instruirea 
cu avionul IL-14, după care AN-24 până la funcţia de comandant, tot în această perioadă am fost obligaţi să mai facem 
instruirea în Şcoala de Ofiţeri "Aurel Vlaicu" 3 ani cu regim intern iarna şi zbor la dispoziţia Departamentului Aviaţiei 
Civile. în anul 1986 am făcut trecerea pe avionul Tupolev TU-154 unde am fost f/o şi comandant minima 1. în luna 
noiembrie 1996 am trecut la avionul Boeing B-737 unde am zburat ca f/o până la pensionarea care s-a făcut in anul 1999 
decembrie. Ca şi concluzie, după 31 ani de zbor: a fost şi uşor, a fost şi greu, a fost şi frumos, a fost şi urât, dar a meritat! 
Iar gândul meu rămâne alături de toţi colegii mei, indiferent că ne-am simpatizat sau nu. 

SMILSCHI MARIAN 



SMILSCHI MARIAN. Autoportret: ...M-am 
născut la data de 3 august 1945 în comuna Agăş din 
judeţul Bacău. Am copilărit în Bucureşti, unde am urmat şi 
şcoala generală. în anul 1963 am absolvit Liceul militar 
II Ştefan cel Marell din Câmpulung Moldovenesc, iar în anul 
1967 II Şcoala militară de ofiţeri de aviaţie IIAurel Vlaicull. 
Am fost avansat la gradul de locotenent şi repartizat ca 
instructor de zbor în aceeaşi Şcoală. Ulterior, în anul 1978, 
am absolvit Academia de înalte studii militare. Toată 
activitatea mea de pilot am deslaşurat-o ca instructor de 
zbor în Şcoala militară, iar funcţiile au avansat succesiv 
până la aceea de locţiitor pentru zbor al comandantului. 
Am ieşit la pensie în anul 1993, având funcţia de inspector 
şef de pilotaj şi siguranţa zborului la Institutul de aviaţie 
IIAurel Vlaicull Boboc - Buzău. De menţionat că în Şcoală 
am fost instructor de zbor doar pentru Promoţiile de piloţi 
instruiţi pentru aviaţia civilă... 


Am acumulat un număr 
de 5.000 ore de zbor ca pilot pe 
avioanele LAfC-lS, IAK-11, IAR- 
SIS, AN-2, şi, respectiv, pe 
elicopterele MI-1, SM-2„ IAR- 

316B, şi ca navigator de bord pe 
LI-2. 

Am instruit în zbor elevi- 
piloţi pentru aviaţia civila 
începând cu Promoţia 1970 până 
la Promoţia 1993. Am fost detaşat 
la S.SA.C. de la înfiinţarea Şcolii 
până la desfiinţarea ei. 


Sunt căsătorit şi am trei copii (două fete şi un băiat). 

După opinia mea, înfiinţarea S.S.A.C. a adus o pată de culoare în desfăşurarea activităţii Şcolii militare de 
ofiţeri de aviaţie IIAurel Vlaicull. Au venit civili care trebuia să se încadreze în regulile militare, iar noi piloţii militari... să 
ne încadrăm în regulile civile. Interesant! 

Ce a ieşit din această simbioză? Piloţii civili au reale calităţi în aviaţia sportivă, utilitară şi de 
transport. Ştiaţi că dacă nu se înfiinţa S.S.A.C. aerodromul Focşani nu mai exista? Aerodromul Focşani nu mai funcţiona 
din anii 1950, era o ruină în infrastructură, iar pista naturală de zbor era precară. înfiinţarea S.S.A.C. a dus la revigorarea 
acestui aerodrom şi punerea lui în funcţiune. A fost o muncă titanică şi frumoasă. Toţi au muncit lîn dracii pentru a face 
ceva frumos! Şi a ieşit. Era o oază de verdeaţă la locurile de pregătire, se zbura non-stop de dimineaţă până seara, se 
zbura de luni până duminică, se făcea meserie... Este interesant că activarea aerodromului Focşani a avut ecou notabil şi 
în rândurile vrâncenilor. Organele locale au asfaltat drumul către aerodrom, ne-au ajutat să 

amenajăm aleile interioare, au făcut o ... popicărie şi un teren de tenis. în oraşul Focşani, când ieşeam, oamenii ne 
priveau cu mult respect şi bunăvoinţă. A fost frumos; ne-am simţit bine. Iată un 

amănunt picant. în municipiul Buzău, piloţii militari, şi în general cadrele militare, nu aveau voie să facă cumpărături la 
... magazinele partidului; în schimb, la Focşani, la magazinele partidului, erau primiţi cu respect! No comment! în 
S.S.A.C. au fost ani frumoşi, trăiţi cu intensitate şi cu realizări notabile. Păcat că nu a durat mult. „C‘est la vie - Asta-i 
viaţa! 


NICOLESCU CONSTANTIN 



NICOLESCU CONSTANTIN. Scurtă 

autobiografie: ...M-am născut la data de 08.04.1949 în 
comuna Albeşti, judeţul Teleorman. A urmat cursurile Şcolii 
generale şi, respectiv, ale Liceului la Râmnicu Sărat , apoi 
Şcoala Superioară De Ofiţeri de Aviaţie IIAurel Vlaicull 
,Promoţia 1970. Iată un scurt llistoricll al activităţilor 
mele:instructor de zbor la Şcoala de Ofiţeri de Aviaţie (pe 
aeronave tip: IAK 18, respectiv, L-29): 

- Instructor de zbor la Şcoala Superioară de Aeronautică 
Civilă (pe aeronave de tip: IAR 818 şi ZLIN 526F) 

- Instructor de zbor la Şcoala de Ofiţeri de Aviaţie, la CIPA, la 
întreprinderea de Aviaţie Utilitară (pe aeronave tip: AN 2) 

- Pilot de recepţie şi control al Şcolii pentru avioanele care 
executau diverse lucrări la Fabrica de la 
Bucureşti/Băneasa(pentru aeronave AN 2) 

- Directorul Aerobazei Utilitare Piteşti 

- Directorul Aeroclubului Central Român şi Secretarul General 
al Aviaţiei Sportive Române 


- Inspector pentru aeronave de categoria IV în cadrul 
Departamentului Aviaţiei Civile 

- Navigator pe avionul TU-154 în cadrul Companiei TAROM 

- Director Operaţional şi Navigator AN 24/26, BOING 707, în 
cadrul Companiei ROMA VIA 

- Director Executiv al Companiei BANAT AIR 

- Director de zbor al Companiei MIRA VIA 

- Director Operaţional al Companiei ANGEL AIRLINES 

- Inspector Asigurări la Societatea ALLIANTZ 

- Director Agenţie ARDAF 

- Director General ATOSINCRON BROKER 
-Inspector Coordonator Brokeri CERTASIG 

Administrez două firme personale: Brokeraj de aviaţie 
şi, respectiv, în asigurări. 

CIUCĂ CORNEL 



CIUCĂ CORNEL.Autobiografie: M-am născut la 
data de 1 liulie 1948 în comuna Ghercesti, judeţul Dolj. Am 
absolvit Şcoala Militară de Ofiţeri de Aviaţie "AUREL 
VLAICU" în anul 1970. 

Activitatea în aviaţie: 

PI 1970 - 1980, instructor de zbor în Şcoală 

□ 1980, a fost oprit de la zbor 

□ 1980 - 1981, adjutant superior la Escadrila-3 Şcoală, 
aerodromul Focşani 

JP 1981 - 1985, navigator cu dirijarea în punctul de comandă - 
Craiova 

□ 1986 - 1990, subinginer la Uzina de Maşini si Tractoare - 
Craiova 

□ 1990 - 1998, Comandant al Aeroclubului Oltenia - Craiova. 


PETRE EMIL 



PETRE EMIL. Autobiografie: M-am născut 
în data de 15.11.1950 în localitatea Ţăndărei, judeţul 
Ialomiţa. Sunt absolvent al liceului teoretic din aceiaşi 
localitate. Ulterior am fost admis în Şcoala Militară 
de Ofiţeri de Aviaţie “ Aurel Vlaicu” pe data de 
20.08.1973 . După absolvire am fost încadrat 

instructor de zbor pe avionul AN-2 în escadrila a 9-a 
şi atestat instructor de zbor pe AN-2 pe data de 
05.04.1974. Am fost numit comandant de patrulă AN- 
2 pe 15.08.1978. Apoi am urmat un Curs de 
perfecţionare, ca instructor de zbor şi comandant 
patrulă, în anul 1982. 



Sunt ofiţer student la 
Academia Militară în perioada 
10.09.1983 - 23.08.1985, iar după 
absolvire sunt numit comandant 
patrulă elicoptere în Grupul 
Aviaţie Elicoptere şi Transport 
Buzău, după care, în anul 1986, 
sunt numit comandant de 
escadrilă. 



Absolvent al Colegiului Naţional de 
Apărare, în 1991. Locţiitor pentru zbor al 
comandantului de unitate, în 1999. Licenţiat 
în ştiinţe militare. Ordinul clasa a III-a, a II- 
a, a I-a. 

Căsătorit, 2 copii, căsătoriţi la rândul lor. 
Pensionar din data de 01.06.2001. 

LA MULŢI A N I PROMOŢIA 1975. 
Pleeânciu-mi fruntea asupra acestor foi 

vo i încerca s ă aduc aminte 

mei, aviatori, câteva momente d i n 
v i a t a mea, pe care poate nu 1 e vom uita. 
Pentru ee am făcut împreună, port o adâncă 
consideraţie ş i un profund res peet, 

comandanţilor, profesorilor, instructorilor de 
zbor, tehnicienilor care s — ciu dcd i cat 

pregătirii noastre. 


Ştim să râdem, să glumim, să ne punem porecle şi mai ştim ceva, că un zâmbet şi un prieten valorează mai mult 
decât orice orgoliu. Uneori suntem trişti, alteori foarte veseli, dar uităm mereu tristeţea şi suntem optimişti pentru că 
avem de ce. Acestea au fost câteva din gândurile mele, la vârsta de 60 ani, şi dacă am greşit sau nu, voi dragi colegi 
aviatori, puteţi confirma. 

Cu stimă şi mare respect tuturor ICARILOR din ROMÂNIA ! 



MIHAI ŞERBAN (Instructor de zbor avion AN-2). 
Autobiografie: M-am născut în Bucureşti la 25 Noiembrie 1950, în 
raionul Tudor Vladimirescu (probabil actualul sector 2), şi am 
crescut în strada Franzelari, la numărul 22, o casă cu etaj şi 
grădină. Am făcut şcoala primară la nr. 23. Liceul l-am urmat la „ 
Dimitrie Cantemirll, (2 ani la zi şi 2 la seral), în acelaşi timp am 
lucrat la F.M.U.A.B. (fabrica de maşini şi agregate Bucureşti), 
secţia montaj general şi la IPROCHIM, ca desenator tehnic. In 
anul 1970 am fost admis prin concurs în Şcoala Superioară de 
Ofiţeri de Aviaţie " Aurel Vlaicu ", în pregătire ca pilot militar de 
vânătoare. Absolvent al Promoţiei 1973, cu gradul de locotenent şi 
oprit în Şcoală ca instructor de zbor, iniţial pe Mig-15, apoi în 
acelaşi an trecut pe AN-2, la Şcoala Superioară de Aeronautică 
Civilă (S.S.A.C.) la Boboc, judeţul Buzău. 



A urmat o perioada, până în 1985, 
de activitate ca instructor de zbor. In anul 
1985 am fost mutat la cerere la Fabrica de 
avioane Bucureşti (fosta I.R.M.A.) şi 
încadrat ca pilot recepţie şi control pentru 
avioanele AN-2, reparate aici. în circa 1 
an, după şcolarizarea la C.I.P.A. şi în 
Anglia la firma Pilattus-Britten Norman 
am obţinut calificarea de pilot de încercare 
pentru avioane BN-2, fabricate în 
România. Concomitent am început zborul 
în cadrul companiei Tarom, detaşamentul 
AN-24, curse interne , trecând de la copilot 
3, la copilot 2, la copilot 1, la pilot secund 
şi pilot comandant. 


în anul 1995 se înfiinţează la Timişoara Compania aeriană privată "Banat Air" şi la cerea mea trec în rezervă şi 
preiau funcţia de director de zbor şi pilot al acestei companii. Aceasta companie a efectuat un an si jumătate, curse 
interne, Cluj, Oradea, Arad, Timişoara, Bucureşti, cit si internaţionale, in special Timişoara - Verona, folosind aeronave 
An 24, an 26, Bac 1-11, Tupolev 134 si altele, toate inchiriate de la companii ca Roma via si companii din Moldova de 
peste Prut. Activitatea continuă până la accidentul de la Verona cu avionul An-24 al companiei Romavia, accident în 
care îşi pierd viaţa echipajul, pasagerii, între care şi capul de linie de la Verona. Compania îşi încetează activitatea şi ca 
urmare şi personalul acesteia între care şi eu. După o scurtă perioadă de activitate la C.I.P.A. şi la Compania aeriană 
Miravia, în urma unei cereri mă pensionez anticipat (cu 2 ani). Ulterior revin la pensia militară. (28 Martie 2007) 

xxxviii 



ANDRONIC V. CICERONE 

în anul întâi de studii am zburat pe ZLIN 
526 având ca instructor pe RUSU DORIN şi am 
zburat în simplă comandă relativ repede după 
aproape 6 ore de zbor. în anul al doilea am 
zburat tot pe avionul ZLIN-526F, având ca 
instructor pe CIUBOTARU GH. 


XXX1X ANTONESCU (fost CIUCIU) M. OCTAVIAN 

BERENGHI I. IOAN 




ROT 785A - Ultimul zbor 

13 august 1991. Ora 23.53. Masivul Retezat. Cer senin. Cursa ROT 785A. Pilot comandant Berenghi Ioan. 
"Vezi că se vede...”. Atât. Alarma. INCERFA. ALERFA. DETRESFA. Avionul IL-18 YR-IMH a aterizat pentru ultima 
oară. Cei nouă membri ai echipajului şi-au încheiat ultimul zbor. 

Ora 23.16: Aeronava TAROM IL-18 YR-IMH decolează de pe aeroportul Bucureşti-Otopeni cu destinaţia 
Timişoara. La bordul aeronavei se află cei cinci membri ai echipajului şi o echipă tehnică de depanare formată din patru 
persoane. Echipa tehnică este chemată la Timişoara să repare defecţiunile apărute la o altă aeronavă, iar echipajul YR- 
IMH urma să preia pasagerii acelei curse. Aeronava avea prevăzută ruta de zbor Otopeni - Strejnic - Curtea de Argeş - 
Deva - Făget - Timişoara. Echipajul cere aprobarea să nu mai survoleze punctul Strejnic, prevăzut în planul de zbor şi să 
scurteze spre Curtea de Argeş. Organul de control al traficului aerian ACC Bucureşti aprobă. Cursa ROT 785A efectuată 
de YR-IMH are culoar de trafic liber. ACC Bucureşti nu mai coordonează nici un alt zbor în această noapte. Condiţiile 
meteo sunt favorabile. La cererea ACC Bucureşti, echipajul aeronavei estimează survolarea punctului Deva la ora 23.50. 

Ora 23.42: ACC Bucureşti solicită aeronavei un nou raport de poziţie. Echipajul raportează un nivel de zbor de 
6100 metri. Poziţia, 10 mile nautice - 18,52 km până la Deva. ACC Bucureşti transferă aeronava organului de control al 
traficului aerian regional ACC Arad. La cererea organului de trafic, echipajul transmite că se află la 5 mile nautice de 
Deva. După un minut, YR-IMH transmite către ACC Arad apropierea de Deva. Nivel de zbor, 6100 metri. ACC Arad 
solicită aeronavei estimarea survolării punctului Făget şi a radiofarului Timişoara. Echipajul raportează ora 23.54 pentru 
Făget şi 00.03 pentru Timişoara. ACC Arad autorizează coborârea aeronavei la 2440 metri şi stabilirea legăturii cu 
organul de control al traficului aerian de apropiere APP Timişoara. 

Ora 23.45: Echipajul intră în contact cu APP Timişoara. Raportează survolarea Devei, coborârea la 2440 metri 
şi estimează survolarea Făgetului la ora 23.54. APP Timişoara autorizează coborârea aeronavei la 2440 metri. 

Ora 23.49: Echipajul primeşte de la APP Timişoara datele meteo şi solicită aprobare pentru apropierea directă 
de pista de aterizare. Cererea este aprobată de organul de control din Timişoara. 

Ora 23.52: Echipajul YR-IMH raportează survolarea punctului Făget la 2440 metri. APP Timişoara confirmă 
primirea mesajului şi autorizează coborârea la 1800 metri. Echipajul anunţă controlorul de la sol că va cobori la 2150 
metri. Echipajul solicită confirmarea funcţionarii radiofarului Timişoara. Aeronava nu are niciun fel de indicaţii de la 
acest aparat. APP confirmă funcţionarea radiofarului şi solicită raportarea atingerii nivelului de zbor de 1830 metri. 

Aeronava confirmă apropierea de nivelul de 1830 de metri. APP Timişoara cere echipajului menţinerea aeronavei la 
acest nivel de zbor, până la interceptarea radiofarului Arad deasupra punctului Lugoj. 

Ora 23.53: Echipajul confirmă interceptarea radiofarului. Transmisia radio se întrerupe. După 10 secunde, APP 
Timişoara primeşte de la echipaj mesajul: "Vezi că se ve...". Legătura radio se întrerupe definitiv. APP Timişoara 
încearcă fără succes să restabilească legătură radio cu aeronava IL-18 YR-IMH. Se declanşează succesiv stările de 
alarmare. INCERFA - întreruperea legăturii radio cu echipajul timp de 10 minute. Alertă internă. ALERFA - întreruperea 
legăturii radio cu echipajul timp de 20 minute. Alertă armată. DETRESFA - întreruperea legăturii radio cu echipajul timp 
de 45 minute. Alertă de prăbuşire. Autorităţile estimează dispariţia aeronavei în zona Lugoj. 

14 august 1991. Dimineaţa, elicopterele militare localizează aeronava în Munţii Retezat, vârful Custura. Se 
organizează operaţiuni de căutare şi salvare. Nu este găsit nici un supravieţuitor. Aeronava este distrusă în totalitate. 
Departamentul Aviaţiei Civile demarează o anchetă privind cauzele accidentului. 

în numele tatălui... 

August 2006. Masivul Retezat. Ploaie torenţială. Drum anevoios. După 15 ani, Cătălin Berenghi vine pe urmele 
tatălui. După 15 ani, Cătălin Berenghi se reîntoarce în munţii în care avionul tatălui său a aterizat pentru ultima oară. 
Munţii în care comandantul Ioan Berenghi şi-a încheiat ultimul zbor. 

Oraş de plecare - Deva. Destinaţia - vârful Custura. Cătălin Berenghi, fiul pilotului Berenghi Ioan, însoţit de 
echipa publicaţiei HUNEDOREANUL, urcă pe crestele care au oprit zborul aeronavei IL-18 YR-IMH. Maşina ajunge 
cu greu undeva pe Valea Marii, dar curând drumurile se înfundă. De aici, doar cu piciorul mai poţi ajunge la destinaţia 
dorită. Doar un om al muntelui te poate duce până la vârf. Martin Domokos ştie drumul prea bine chiar dacă nici el nu a 
mai fost acolo de 15 ani. în 1991, salvamontistul a fost printre primii ajunşi la locul accidentului. 

Ploaia rece îngreunează urcuşul. Jnepenişul des se agaţă de haine. Crengile ude îţi pleznesc faţa. Drumul spre 
vârf ia calea râului şerpuit de munte. Pietrele ce ţin loc de punte sunt alunecoase şi se clatină. Hainele de ploaie sunt 
nefolositoare, pentru că stropii reci pătrund oricum până în oase. Mersul devine greoi, picioarele nu mai ascultă 
comanda, dar statul pe loc ar lăsa frigul să invingă. După patru ore, echipajul ajunge la destinaţie. în pădure, bucăţi din 
avionul prăbuşit acum 15 ani au rămas martore ale tragediei. Din golul alpin ce se deschide la poalele Custurii se înalţă 
stâncile de care s-a izbit avionul. După 15 ani, Cătălin Berenghi, întorcându-se pe urmele tatălui său, vrea să aprindă o 
lumânare la crucea ridicată în munte de mama sa la câteva săptămâni după accident. Crucea nu mai e acolo. Dar locul 
este acelaşi. Acolo, la poalele stâncilor, Cătălin Berenghi lasă lumina să vegheze locul pustiu şi sufletul tatălui. 

Ancheta - teorii, ipoteze, speculaţii 

Deşi au trecut 15 ani de la catastrofa aviatică din Retezat, întrebările, suspiciunile şi controversele legate de 
acest caz se menţin. în jurul accidentului petrecut în noaptea de 13 spre 14 august 1991 s-au ţesut o serie de teorii, 
speculaţii şi variante. Presa vremii a mediatizat intens cazul şi unele publicaţii au revenit asupra subiectului de-a lungul 
anilor '90. Accidentul aeronavei YR-IMH a fost catalogat de la bun început ca fiind unul straniu. Aparatul de zbor 
prezenta siguranţă de zbor, era dotat cu patru motoare şi era proiectat să poată zbura doar cu unul dintre ele în caz de 
avarie. Aeronava nu a suferit defecţiuni tehnice pe parcursul zborului, iar condiţiile meteo au fost favorabile. Echipajul 
era format din oameni cu experienţă în aviaţie. Comandatul aeronavei era un pilot cunoscut şi apreciat în aviaţia civilă 
română. Cu piloţi experimentaţi, fără defecţiuni tehnice şi în condiţii meteo favorabile, aeronava YR - IMH s-a prăbuşit 
într-o noapte senină de august în masivul Retezat. Ancheta oficială spune că echipajul a estimat eronat apropierea de 
aeroportul din Timişoara, când în realitate dirija avionul direct spre crestele muntelui. Oficial, au existat două anchete. 
Una coordonată de Departamentul Aviaţiei Civile, iar a doua de Procuratura Judeţului Hunedoara. 

Verdictul oficial a fost "eroare de pilotaj"... 

Varianta oficială - eroare de pilotaj 

La solicitarea trimisă de cotidianul HUNEDOREANUL către Inspectoratul Aviaţiei Civile (IAC), autoritatea 
aviatică a răspuns că principala cauză care a produs accidentul din 13 spre 14 august 1991 a fost pierderea involuntară şi 
totală a orientării echipajului prin: comiterea unei erori iniţiale de adunare a timpilor parţiali de parcurs pe tronsonul 
Otopeni - Deva, la ora de decolare, eroare evaluată la 10 minute, fără a fi sesizată şi corectată de cel ce a făcut-o 
(navigatorul de bord) sau de un alt membru al echipajului. De asemenea, controlorul de trafic nu a sesizat această eroare. 
Rezultatul investigaţiilor efectuate de I.A.C. menţionează şi cauze secundare care au dus la prăbuşirea aeronavei IL-18 
YR-IMH. Echipajul a considerat în mod greşit că timpul estimat iniţial pentru punctul Deva a fost bine determinat şi nu 
a verificat ulterior calculele. I.A.C. susţine că echipajul nu a respectat procedurile de navigaţie aeriană de stabilire a 
poziţiei reale a avionului, a raportat eronat survolarea punctelor obligate de raport şi a utilizat metoda navigaţiei estimate, 
fără a folosi toate echipamentele de radionavigaţie de la bord, sistemul de radionavigaţie sau radarul de bord. O altă 
cauză a fost interpretarea de către echipaj a apelului radio al organului de trafic ACC - Bucureşti de la ora 23:42, prin 
care se cerea poziţia aeronavei, ca indiciu al apropierii nemijlocite de Deva, respectiv de poziţia corespunzătoare 
transferului către organul de trafic următor, ACC - Arad. Nu în ultimul rând, autorităţile aviatice menţionează că lipsa 
unor elemente în convorbirile radio dintre echipaj şi organul de control şi dirijarea ACC - Bucureşti au creat confuzie 
echipajului în desfăşurarea zborului pe rută. 

Epilog 

"Pentru că munca unui pilot nu poate fi făcută de oricine. Pentru că speranţa de viaţă a unui pilot este de 60 de 
ani. Pentru că suntem mai mult pe drumuri decât acasă. Pentru că plătim cu viaţa propriile greşeli, greşelile altora sau 
ambiţii politice, nebunia sau prostia unora pentru care viaţa noastră nu valoreaza nimic..." (din memoriul inaintat 

conducerii companiei TAROM, in primavara anului 1991, de Ioan Berenghi, pilot comandant IL-18 YR-IMH) 

Solul nu ajută echipajul 

"La producerea accidentului au contribuit şi următorii factori favorizanţi: 

a. -nesupravegeherea radar a avionului pe ruta Otopeni - Deva şi, respectiv, Deva - Făget. 

b. -utilizarea de către organul de control al traficului aerian ACC Bucureşti a unei proceduri de dirijare şi control prin 
care a autorizat aeronava să zboare direct la Deva, fără a mai raporta punctul de raport obligat Curtea de Argeş, 
procedură utilizată în dirijarea şi controlul radar. 

c. -deficienţe în organizarea activităţii de dirijare a traficului aerian la organul ACC Bucureşti, manifestate prin 
neefectuarea corectă a notificărilor privind nefuncţionarea echipamentului radar, nerespectarea planificării controlorilor 
de trafic pe locurile de muncă, exercitarea funcţiilor de controlor 1 şi 2 cumulat, nesesizarea funcţionarii anormale sau a 
nefuncţionării echipamentului radar personalului tehnic PNA de serviciu, precum şi modificările făcute în documentele 
oficiale de predare - primire a serviciului de către conducătorul turei organului de dirijare ACC Bucureşti şi lipsa de 
supraveghere permanentă a funcţionarii echipamentului PNA - Tc de către personalul tehnic” - fragment din ancheta 
Inspectoratului Aviaţiei Civile. 

Procurorii civili dau acelaşi verdict cu Aviaţia 

"Pierderea orientării echipajului a fost determinată şi de neverificarea estimei iniţiale de survolare a punctului 
Deva, prin calcule ulterioare, şi prin folosirea aparaturii de bord, cu care se putea stabili poziţia aeronavei, în funcţie de 
traseul obligat şi înălţimea de zbor” - Procuratura Judeţului Hunedoara - Dosar nr. 213/P/1991. 

"Magarul” ucigaş 

Avionul care s-a spulberat în Retezat era de tipul Ilyuşin - 18 (IL-18) şi se numeşte în jargonul aviatorilor 
"Măgarul”. Este o aeronavă încăpătoare, cu o capacitate de 110 locuri, produsă în URSS. "Măgarul” căzut în noaptea de 
13 august 1991 avea 28 de ani şi era cam "îmbătrânit”. Astfel, din resursa totală de 40.000 de ore de zbor, fusese 
consumată peste 90%. 

Echipajul de pe IL-18 YR-IMH, prăbuşit în noaptea de 13/14 august 1991: 

- Ioan Berenghi - pilot comandant, n. - 18.01.1951 

- Florin-Radu Şerbănescu- copilot, n. - 11.02.1951 

- Gheorghe Dragomir - navigator, n. - 1.10.1952 

- Nicolae Pirtea - operator radio-navigant, n. - 6.12.1947 

- Ioan Ursu - mecanic navigant, instructor, n. - 2.02.1948 

- Florin Mirel Opriş - inginer, n. - 7.06.1959 

- Fănel Lungu - mecanic aparate bord, n. - 5.06.1957 

- Constantin Onuţi - mecanic aviaţie, n. - 20.05.1957 

- Vasile Leca- electrician montator instalaţii electrice, n. 24.03.1957 


Vl BERENGHI I. IOAN - Grupa de zbor din anul întâi (1973) al şcolii de aviaţie, instructor Alexandru Cânţa 
(primul din stânga, urmat de mecanicul de sol, radistul, apoi elevii-piloţi: Cornel Dumitru, Cornel Negreanu, Florin 
Stăncescu, Adrian Vasile, Petre Petre, Ioan Berenghi, Nicolae Olteanu, Ioan Popa). 

xI,J Lângă avionul ZLIN-526F Trener, pe aerodromul Focşani, într-un moment de relaxare. 

' BERENGHI I. IO AN - Grupa de zbor din anul doi (1974) al şcolii de aviaţie, instructor Dumitru Răduţă 
(primul din stânga, urmat de elevii-piloţi Florin Stăncescu, Ioan Berenghi, Cornel Negreanu, Ioan Popa, Cornel Dumitru, 
Nicolae Olteanu). 

xliv BERENGHI I. IOAN - instructor de zbor pe avionul ZLIN 726 YR-ZBD 



v Mama lui Nicolae Butnaru, Elena (fostă Sinu Elena, devenită Iacob Elena, după re-căsătorie), cu 

care viitorul aviator se pare că semăna foarte mult. 



x V1 Mama - Butnaru Elena, fiica Clarice - Olga Butnaru (devenită Jaber Clarice - Olga după căsătorie) şi fiul 
Valentin Butnaru, într-o fotografie de familie, împreună cu viitorul aviator N. Butnaru (primul din stânga). 

VV1U Butnaru Nicolae, împreună cu un grup de elevi-piloţi, în perioada când executau zbor de instruire pe 
avionul ZLIN-526F 



O scrisoare adresată tatălui său, la aproximativ două luni de la începerea cursurilor din anul întâi în 
cadrul S.S.A.C., cum şi cele două desene ataşate acestei scrisori, desene pe care surioara Clarice - Olga 
Butnaru (devenită Jaber Clarice - Olga după căsătorie) ar fi trebuit să le păstreze cu mare grijă... 

Avionul IL-14 înmatriculat YR-ILO (c/n 14803061) 

5 5 


liv DRAGOMIR G. DORIN 

,vi DUMITRU V. CORNEL 

vood buites 

tel of the Year 




REPUBLIC OF KORF.A AIRMEN CERTIFICATE 

NAME : Cornel Dumitru 
NATIONALITY : ROMANIA 
DATE OF B1RTH: Sap 01.1953 
TITLE OF CERTIFICATE 

AIRLINF TRANSPORT PILOT 
NUMBER OF < ERTIFK ATE: 97007 
DATE OF^SING EXAMINATION 
DATE OF ISSUE: May 31.2005 

rms i ERTIFIES TIIAT THfc PERMJN ABOVL MAS BUN FOUNI) 
TO Bl PROPERLY QtlAUFIED TO EX1RCISE PRIVILU.ES OF TITLfc 
OF ( ERTIFK ATt. 


w 


CHAIRMAN OF TRANSPORTATION SAFETY AUTHORITY 
REPUBLIC OF KOREA 

lviii FRUMUZACHE P. GABRIEL 

lix GEORGESCU I. FLORENTIN 

lx GEORGESCU M. MARIN 

w GHERGHEL I. BOGDAN EUGEN 



lxiii 


Ionescu M. Serban 


AIR AFRIOUE 

lxiv 



LUCA A. VASILE 





LUCA VASILE (în scamuil (lin faţa, mecanicul 
de sol îl ajuta să-şi fixeze centma de sigiu anţă) 

- pi imul său zl>oi' - 

în scamiul diii spate este instiuctoiul de zl>oi 
RUSU DORIN 

Avionul este ZLIN 526F YR ZBO 

lxvi MIRICĂ N. VALENTIN 

lxix NEGREANU E. CORNEL 

lxx NICOLAE G. SA VA 





Nicolae Sava (primul din stânga), împreună cu domnul 
Bungianu Ion (mecanic navigant) şi cu domnul Savin 
Ion (pilot) şi un beneficiar, în faţa avionului AN-2 
(înmatriculat YR-AER), proprietatea firmei. 


lxxi 


PANTARU T. DAN 

lxxii PEŢAI. ŞTEFAN IO AN 

PETRE I. PETRE 




Emis Tn conformitate cu Anexa I la Con¬ 
venţia privind Aviaţia Civilă Interna¬ 
ţională. semnată la 7 decembrie 1944 şi 
cu prevederile reglementărilor Autorităţii 
Aeronautice Civile Române. 


Issued in accordance wlth Annex I to the 
Conventlon on International Civil Avia- 
tlon, slgned on 7th December, 1994 and 
wlth the provislons of the Romanian Civil 
Aeronautic Authorfty regulatlons. 


VII. Semnătura . 
Signatura of holder 


IV. Numele 

n™ PETRC..L 


Prenumele .. __ ___ _ 

s*»™ PETRE 


Data şi locul naşterii .fâ.V.Z.fgfg... 
Data anu place of Wrth ţP/tQ+RA ~ 




TsLeoa'RÂk/ 


V. Domiciliul aUfHGM .AMOttWW 

Address . 

n ™Z::pmÂwĂ::z:: 




pmi. 

pm 

toml n»ft«rU 

ie.07.195Z 
6UCUREŞTI 
ROkÂJJÂ 


vet a foit r liberat In urmi 
le fl practic depus ta ziun < 

oa.oe.me 

hs 


mmnt nt jnfcwti.Ka.V.'v'g^'peiitueeKoro stăm 



•XX kltMMli • » o pr*u* 

Comendant^wwtlMCWlV^\_nrty 

Gtnfrn[ m T r /U / 

POPA A. GHEORGHE 




lxxv POPESCU E. PETRE 



231 











































DORU VARLAN 


MANUELA VARLAN 


lxxvi 


PORDEA PETRU 





PORDEA PETRU împreună 
cu soţia sa şi animalul lor de 
companie 


Beechcraft 1900D, pe care Pordea Petru a 
zburat în cadrul companiei Air Antares 


PORDEA PETRU - legitimaţiile de acces ca personal navigant al ROMA VIA. 


MINISTERUL APĂRĂRII NAŢIONALE 

REGIA AUTONOMA 
COMPANIA ROMÂNA DK AVIAŢIE 

ROMAVIA 

LEGITIMAŢIE DE SERVICIU T 

Nn: 1333 





Th.e Rom an ian ATiation Company 

— ROMAVIA 


PETRU PORDEA 

Ftying Staff 


No. : 1333 
Expiry data: 


December 

2000 


Holder aiinatorc 



PORDEA PETRU - legitimaţiile de acces ca personal navigant al Aero Asia. 






AERO^ASIA 


Employee No. 

F/210 


Date of Expiry 

31.12.2000 


PORDEA PETRU 

Designation 


FIRST OFFICER 


A- 5: 

• Signature of Issutng Authority 


J 

y 

korTRB 


Pordca Petru (primul din dreapta), împreună cu Popescu Silviu (pilot Promoţia 
1974, în centrul imaginii) şi Moldoveana Petre (pilot Promoţia 1975, în stânga 
imaginii), lângă avionul Beechcraft Ring Air 100. pe aeroportul Kortrijk-Wevelgem 
International din Belgia, în perioada când făceau trecerea pe acest tip de aeronavă. 


Pordea Petru în oraşul Kortrijk din 
Belgia în luna decembrie 1987... 


lxxix 


ROŞCA C. TITI 

lxxx 



STĂNCESCU R. FLORIN 

SZEKULA I. IOSIF 




1974 - Anul 2 - Focşani 

Nea Titi 

Yoji 




1974 
Anul 2 
Focşani 


Yoji 


1973 - Anul 1 - Bobocu 

Nemeth Yoji 


.. sunt angajat la NewYork-Presbyterian care este spitalul nr.l in New York şi nr. 6 in 
America, este afiliat cu Corneli şi Columbia Universities şi sper să fie ultimul loc de muncă 
lin viată. 

lxxxii 


TĂNASE I. ANDREI 

lxxxiii 




lxxxiv 


TEODORESCU D. MIHAI DAN 




TEODORESCU D. MIHAI DAN - fragment dintr-un cuvânt la înmormântare: 


T^QDQ^SCIJ 

NBfiCut 1« 17 aprilie 1953 In Lac are ş11,Ta odorescu Mihal- 
Dan şl-a fâcat încă din copilărie an crez din înXruntcuraa spaţii¬ 
lor albastre «KIst deosebit nu şi-a dezminţit pasiunea absolvind 
2n 1975 Şcoala de aviaţie Aurel V la ic u m dup care s lucrat In avi¬ 
aţia de transport ca xuavXtsaţ ojf aerian Xa detaşamentul XL-62. 

TlnAr 9 oonştlnolos 9 capabll şl plin de dlruire în tot ce 
as Inteprins Învăţa la continuare tainele giganticelor salturi 
In spaţlu.uîna se tînăra şi viguroasă. învăţa sâ strunească uriaşi 
paşăre dLe oţel ff cînd pe neaşteptate sinistrul aorţil l-a suruACat; 
Xa nefiinţă. 

Teodorescu Mlhal-dan s-a sîlrşlt Xa plină tlnere^e 9 dar 
s lăsat o amintire dLe neşters tovarăşilor de munca şl de viaţă. 

Alături dLe iubita ta soţie v de fetiţa ne scumpe ce— şl 
va aminti chipul tău numai dlA fotograf 11 9 zdrobite dLe durere prl 
etenâ şi tovărăşii îţi aduc azi un ultim omagiu. 

Adio scumpul nostru Teodorescu Mibaivijan.Nu te vom uita 
niciodat âu 

lxxxv UDRESCU P. GHEORGHE CONSTANTIN 



S.(. UROPORIU \r\iTsa! 
FRKŞ»DI\TF\HhTMMH 


«iii:oRr*iin udresci 





lxxxvi UNGUR V. VICTOR 

Colegii ii via toii il conduc pe UNGUR VICTOR către gara CFR 
Focşani de unde. îmbarcat într-un vagon de marfa (!!!), dar însoţit de 
iui grup de elevi-piloţi, va ajunge la cimitirul din satul natal 
(Sântandrei. iudetul Bihor). 



Colegii aviatori îl conduc pe UNGUR VICTOR către gara CFR Focşani 
de unde, îmbarcat într-un vagon de marfă (!!!). dar însoţit de un grup 
de elevi-piloţi, va ajunge la cimitirul din satul natal (Sântandrei, judeţul 
Bihor). 



Colegii aviatori îl conduc pe UNGUR MC TOR către gara CFR 
Focşani de unde, îmbarcat într-un vagon de marfă (!!!), dar însoţit de 
iui grup de elevi-piloţi, va ajunge la cimitirul din satul natal 
(Sântandrei. judeţul Bihor). 


Colegii aviatori îl conduc pe UNGUR VICTOR către cimitirul din 
satul natal (Sântandrei, judeţul Bihor). 

lxxxvii VARTOLOMEIV. MIRCEA-GHEORGHE 




lxxxviii VASILE GHE. ADRIAN 

VARLAN DORU 

!JP* -rt 

* ^ 7 

- 


.-Dorn Vârlan şi echipajul din cockpit (AN-21): 

Vasile Rădujă (mecanic de bord) şi SORIN OPREA (copilul) 

1_ 

...Subinginer la I.J.P.P.S.-Buzau 

DORU VÂRLAN 
Expert al Comisiei Europene 
(aeronauticăf 

www. o via fade a viatorstsacumafost.Mogspot.ro 
ln front of the ERC Executive Agency based at Covent O ar den, 
Place Charles Rogier 16, 1210 Saint-Josse-ten- Noode (Brusseis), Befgium 


BĂBUŞ MISAIL 



BĂBUŞ MISAIL 

In anul III am optat pentru Secţia 
Navigatori din Forţele Aeriene. După absolvire 
am fost repartizat la Regimentul 88 Aviaţie 
Borcea. Ulterior am fost promovat la ACC 
Bucureşti / Otopeni (grupa militară). 



XC1 PALIŞTAN VIRGIL - în avionul ZLIN-526F (fotografia din partea stângă) şi lângă avionul IAR-823, împreună cu 
un grup de 

xcm STOIAN ŞT. FLORIAN - copilot la bordul unei aeronave BLUE AIR (în partea dreaptă din prima fotografie), plus 
câteva imagini cu alte câteva dintre aeronavele zburate. 

Carte scrisă şi publicată de către aceiaşi autori: 


Descrierea CIP a Bibliotecii Naţionale a României 
VÂRLAN, MANUELA 

Şcoala superioară de aeronautică civilă / Manuela Vârlan, 
Doru Vârlan. - Buzău : Alpha MDN, 2010 
ISBN 978-973-139-148-9 


I. Vârlan, Doru 


378:629.7 


Tipărit la ALPHA MDN Buzău - tipografie & editură 
Tel./Fax. 0238.721.303, e-mail: alpha@buzau.ro . www.alphamdn.ro 




"Zborul se învaţă şi nu se învaţă. Ca şi pictura , muzica sau orice 
alte activităţi, dacă nu ai chemare nu vei face nimic calitativ. Vei 
zbura dacă vei zbura, dar destul de mediocru. 

Pentru un zbor de calitate este nevoie de acel har numit talent. 
Este nevoie de pasiune şi de dăruire, pentru că zborul nu este o 
activitate oarecare, doar o desprindere de pe Terra, ci o înălţare către 
Zei, o înălţare către... infinit, căci, la urma urmei, spaţiul este infinit. 

Şi dacă n-ai chemare, nu vei putea fi un bun zburător. ” 


MANI ELA VÂRLAN 
DORU VÂRLAN 

ASOCIAŢIA AEROSPATIALA ROMÂNA 
9 / 8/2010 

Carte scrisă de către aceiaşi autori, în curs de apariţie: 




*‘Acest roman autobiografic este rodul unei pasiuni de-o viaţă: ZBORUL. Autorii, în naraţiunea 


lor, descriu metodic şi instructiv toate etapele vieţii de la apariţia visului de a deveni aviator la pregătirea în 
sine ca pilot. Pentru aviatorul din această carte , fiind născut în zona aviaţiei din Buzău, în care prezenţa 
avioanelor în aer era zilnică, visul lui se împletea permanent cu zborul acestora. Mai departe se scot în evidenţă 
raţionamentele făcute pentru auto-cunoaşterea sa, pentru ce vrea să devină în viaţă, ajungând astfel la 
opţiunea pregătirii pentru a se califica PILOT DE AVIAŢIE. în urma acestei decizii, odată luată, toate 
acţiunile sale s-au îndreptat spre îndeplinirea scopului propus. Deşi unele întâmplări din viaţa lui au fost chiar 
frâne în activitate, hotărârea pentru zbor a învins permanent, pentru visul de a zbura reuşind să devină elev- 
pilot la Şcoala superioară de aeronautică civilă din Boboc — Buzău. Pregătirea teoretică şi tehnică a 
desfăşurat-o sârguincios, absolvind toate examenele pentru admiterea la zbor. începerea zborului a fost zi de 
mare sărbătoare pentru el. Entuziasmul ce-l cuprinde cu fiecare zbor, visul său se transformă, odată cu 
pregătirea, în dragoste pentru activitatea sa. Zboară, zboară zilnic cu o plăcere din ce în ce mai mare, 
pătrunzând tainele zborului mai mult cu fiecare zi* Pe măsură ce devine tot mai stăpân pe avion şi pe pilotarea 
acestuia, dragostea de zbor se transformă în PASIUNE. Acum începe să înţeleagă că el a luat de fapt 
EXAMENUL VIEŢII cu brio, alegând această PROFESIE ce o practică cu atâta plăcere. 

Este o performanţă deosebită naraţiunea aceasta, plină de întâmplări şi învăţăminte pe care le 
expune didactic cu talentul şi grija pentru siguranţa zborului, cu talentul unui instructor de zbor. Este, aş 
putea spune, o carte foarte INSTRUCTIVA ŞI EDUCATIVA, mai ales pentru tineret, dar nu numai. Reuşeşte, 
prin pregătirea în zbor, să transforme această DRAGOSTE în PROFESIE prin obţinerea BREVETULUI DE 
PILOT DE LINIE. Odată cu absolvirea şcolii de aviaţie şi obţinerea gradului de locotenent de aviaţie în 
rezervă, activitatea sa de zbor depăşeşte graniţele ţării. Zborul său se prelungeşte pe toate continentele, peste 
toate mările şi oceanele lumii, traversând toate paralelele şi meridianele PĂMÂNTULUI. Aş merge mai departe 
cu prezentarea, dar las curiozităţii şi plăcerii cititorului să afle prin lectura cărţii ce înseamnă pentru viaţă să 
poţi transforma PASIUNEA ÎN PROFESIE. ” 

4v. 

io. IO. Zj O I UCdJ F7 


247 















